
PREFAŢĂ 


Cu această lucrare Claude Levi-Strauss — an¬ 
tropolog de reputaţie mondială, reprezentant de 
seamă al structuralismului — este la a treia 
sa apariţie în limba română. Tropice triste 
(1968), Gîndirea sălbatică (1970) ojeră un ma¬ 
terial esenţial pentru a cunoaşte atît paleta 
largă a preocupărilor sale — de la cele elevat 
filozofice pînă la detaliul etnografic semnifi¬ 
cativ pentru un spaţiu cultural sau altul —. 
cit şi traseul spiritual străbătut de gîndito- 
rul francez odată angajat pe făgaşul antro¬ 
pologiei, concepută ca ştiinţă fundamentală 
despre om. Antropologia structurală — pe care 
ne-o oferă Editura politică în prestigioasa co¬ 
lecţie „Idei contemporane“ — poate contribui la 
îmbogăţirea substanţială a imaginii cititorului 
român despre gînditorul şi savantul francez. 
Căci această lucrare este menită, în intenţia au¬ 
torului, să circumscrie originalitatea demersu¬ 
lui său în antropologie, adică metoda structu¬ 
rală în articulaţiile ei de bază şi în aplicaţii 
considerate deosebit de relevante. 

Să precizez însă că Antropologia structurală 
nu e un tratat sistematic de metodologie, nu e 
o introducere epistemologică sistematică într-o 
ştiinţă particulară. Ea reprezintă o culegere de 
studii elaborate pe parcursul a 10—15 ani, în 
circumstanţe şi scopuri diferite. De unde decurg 
anumite avantaje, dar şi unele dezavantaje 
pentru cunoaşterea şi înţelegerea metodologiei 
structuralismului antropologic. 

Avantajul principal rezidă, cred, în faptul că 
metoda e înfăţişată în procesul constituirii, de- 

venirii şi funcţionării ei efective în contact cu 
un fenomen sau altul al societăţilor zise primi¬ 
tive şi în confruntare directă cu un preopinent 
sau altul. 

Ni se oferă astfel posibilitatea să cunoaştem 
întrucîtva laboratorul de creaţie al savantului 
francez, să urmărim constituirea reală în timp 
a metodei sale de cercetare, cu ezitările, retu¬ 
şurile, discontinuităţile inevitabile. 

Dezavantajul principal rezidă în sistematiza¬ 
rea insuficientă a expunerii metodei, în relie¬ 
farea insuficientă a structurii metodei structu¬ 
rale cît şi a relaţiilor acesteia cu alte metode şi 
cu Weltanschauung-ul co.re o inspiră şi o sus¬ 
ţine. Efect şi cauză a acestei situaţii, un deficit 
de standardizare a limbajului creează dificul¬ 
tăţi în descifrarea, interpretarea textului levi- 
straussian. Am în vedere îndeosebi ambiguita¬ 
tea proprie unor concepte-cheie folosite de 
autor, cum sînt cele de „inconştient", „con¬ 
ştiinţă, „structură“, „infrastructură", „supra¬ 
structură", „model", „antropologie", „etnolo¬ 
gie", „sociologie" etc. 

Dacă adăugăm la ambiguitatea terminologică 
şi conceptuală pluralitatea punctelor de vedere 
filozofice din opera lui Levi-Strauss, se iveşte 
o nouă dificultate care complică şi mai mult 
sarcina interpretului. Comentarii pertinente au 
pus în evidenţă combinaţia specific eclectică a 
poziţiilor filozofice ale etnologului francez, 
combinaţie în care intră apriorismul kantian, 
idei platoniene, raţionalismul idealist, materia¬ 
lismul metafizic, reducţionalismul biofiziologic, 
neurologic, cibernetic şi informatic, anticapita- 
lismul romantico-rousseauist şi scientismul po¬ 
zitivist l . 

1 Cf. Bob S c h o 11 e, The Structural Antropology 
of Claude Levi-Strauss, în : „Handbook of Social and 
Cultural Antropology 11 , Rând McNally & Co., Chicago, 
1973 (în speţă p. 633—656) ; Yvan Simonis, 
Claude Levi-Strauss ou „la passion de Vinceste", 
Aubier-Montaigne, Paris, 1968 ; Edmund Leach, 

Aşadar, o ambiguitate terminologică, concep¬ 
tuală şi atitudinală străbate întregul discurs 
levi-straussian K 

Un gînditor de talia lui Levi-Strauss este, fi¬ 
reşte, conştient de polisemia propriului text şi 
ne sugerează o posibilă explicaţie (şi justifi¬ 
care) a ei invocînd, pe de o parte, stadiul pre¬ 
car al standardizării vocabularului tehnic în 
antropologie 2 , iar pe de alta faptul că, scriind 
cînd pentru publicul anglo-saxon, cînd pentru 
cel francez, n-ci putut gîndi şi n-a putut expune 
în acelaşi fel 3 . Sintem, cred, obligaţi să accep¬ 
tăm ca întemeiată măcar parţial această justi¬ 
ficare. Mai important este însă faptul că, în 
pofida ambiguităţii amintite, lectura atentă 
a Antropologiei structurale poate degaja nucleul 
atitudinal originar, generator şi susţinător al în¬ 
tregii lucrări, poate identifica matricea teore- 
tico-metodologică ce-i conferă unitatea (rela¬ 
tivă) în diversitate, poate surprinde strategia 
adoptată de savantul francez, anume aceea de 
a elabora o nouă constelaţie paradigmatică, în 
măsură să revoluţioneze antropologia şi, prin 
ea, corpusul ştiinţelor socio-umane în ansamblu, 
şi poate releva locul central pe care-l deţine 
marxismul în analizele levi-straussiene. 

întreprinderea teoretică levi-straussiană a 
stîrnit un ecou rar întîlnit prin dimensiunile 
sale în universul specialiştilor în ştiinţele so¬ 
ciale şi al filozofilor. Am identificat pînă acum 
peste 150 de lucrări consacrate lui în limbile 
franceză, engleză şi germană. 

în ultimii zece ani a apărut şi în literatura 
română un număr apreciabil de lucrări (cărţi, 
studii, articole) consacrate fie structuralismului 

Levi-Strauss, Seghers, Paris, 1970; Jean Piaget, 
Le Structuralisme, P.U.F., Paris, 1968; C. I. Gulian, 
Marxism şi structuralism, Editura politică, Bucureşti, 
1976, cap. II; I. S. Stepa nov, Semiotika, Izd. 
„Nauka“, Moscova, 1971, p. 38. 

1 Cf. Y v a n S i m o n i s, op. cit., p. 342—351. 

2 Vezi volumul de faţă, p. 450. 

3 Ibid., p. 2. 

în general, fie unuia sau altuia dintre reprezen¬ 
tanţii lui, în speţă lui Claude Levi-Strauss *. 
Aceste lucrări oferă cititorului român o ima¬ 
gine de ansamblu adecvată asupra lui Levi- 
Strauss în mişcarea de idei, în „complexul in- 
telectual“ numit structuralism. 

Cvasiunanimitatea comentatorilor — admi¬ 
ratori şi adversari deopotrivă — recunosc nou¬ 
tatea demersului levi-straussian, caracterul său 
deosebit de incitant pentru investigaţia şi re¬ 
flecţia ştiinţifică, chiar fascinaţia exercitată de 
lectura textului savantului francez. 

De unde vine şi ce determină această fas¬ 
cinaţie ? 

t 

Cred că ea este generată înainte de toate de 
specificul problematicii abordate. O problema¬ 
tică ce vizează originea şi esenţa omului şi a 
societăţii, structurile lor arhetipale, raportul 
dintre natură şi cultură, mit şi ştiinţă este 
pasionantă prin ea însăşi, prin deschiderea ofe¬ 
rită spre un spaţiu ideatic în care se îngemă¬ 
nează epistemicul, eticul şi esteticul. 

Impresionează apoi în cel mai înalt grad 
complexitatea personalităţii şi operei savantului 
francez. O personalitate culturală în care se îm¬ 
bină specialistul de înaltă competenţă cu omul 
de un vast orizont spiritual, cu filozoful în mă¬ 
sură să ne ofere sinteze interpretative cuprin¬ 
zătoare şi de adîncime, cu artistul ctitor al unui 
discurs în care raţionamentul precis şi rece este 
frecvent asociat cu vraja metaforei poetice. 

Intr-adevăr, chiar şi textul Antropologiei 
structurale — prin natura problematicii sale 
mai arid decît cel al Gîndirii sălbatice, al Tropi¬ 
celor triste şi, mai cu seamă, al Mitologicelor — 
e o ţesătură inextricabilă a limbajului metoni- 

1 Avem în vedere cu deosebire lucrările semnate de 
C. I. G u 1 i a n. C. Mare, A. Marino, P. Bo¬ 
tez a tu, S. M a r c u s, M. P o p, A. R o t h, I. V 1 ă- 
duţiu, V. V. C ar am e 1 ea, H. W a 1 d, M. Trân¬ 
ti a f o i u, L. Griinbcrg, P. Nichiţelea, C. Zam¬ 
fir, V. Neraoianu, E. Pop. 

mic cu cel metaforic, trădînd natura profundă 
de poet a etnologului francez l . 

Dincolo de o multitudine oarecum eclectică a 
punctelor de vedere filozofice risipite în opera 
lui, două dimensiuni atitudinal-filozofice fun¬ 
damentale se găsesc în necurmată confruntare 
în creaţia lui Levi-Strauss. Putem vorbi de o 
dimensiune raţionalist-analiticâ a filozofiei sale, 
dimensiune de inspiraţie carteziano-spinoziană, 
care l-a condus la privilegierea modelului na¬ 
turalist-analitic în ştiinţă, la un reducţionism 
mult discutat şi la „antiumanismul teoretic 
atît de şocant prin formularea şi implicaţiile 
lui. Putem vorbi, de asemenea, de o dimensiune 
etico-romantică a filozofiei sale, inspirată cu 
deosebire de Eousseau, dimensiune implicată în 
laitmotivul „originilor", în nostalgia începutu¬ 
rilor, a comunităţilor umane „autentice", în re¬ 
pudierea paseistă a prezentului, a „societăţilor 
inautentice“ 2 ; în critica moralizatoare a civi¬ 
lizaţiei contemporane, în speţă capitaliste ; în 
conceperea ştiinţei ca o misiune şi un refugiu . 
etnografia fiind considerată drept „forma cea 
mai extremă a celei de-a doua posibilităţi“ 3 . Ca 
şi în alegerea cîmpului epistemic în care-şi exer¬ 
cită vocaţia sa de savant. 

Această originală îmbinare a raţionalismului 
cu romantismul a contribuit şi ea la înrîurirea 
exercitată de gînditorul francez în cultura con¬ 
temporană. 


Pentru un cunoscător însă e clar că Levi- 
Strauss s-a impus înainte de toate prin vocaţia 
sa de savant, prin radicalitatea reformei pe care 
o propune şi încearcă să o realizeze în spaţiul 
ştiinţelor socio-umane, reformă ale cărei prin- 

1 Cf. şi E. Leac h, op. cit., p. 28—20. 

* Vezi volumul de faţă, p. 443—445. 

3 Cf. Tropice triste, Editura ştiinţifică, Bucureşti, 
1968, p. 59. 

cipii teoretice, epistemologice şi metodologice 
sînt expuse în volumul de jaţă. 

Se ştie — şi Levi-Strauss recunoaşte nu o dată 
expressis verbis acest lucru — că marxismul re¬ 
prezintă o premisă teoretică fundamentală a re¬ 
formei metodologice intenţionate de Levi-Stra¬ 
uss, că descoperirea lui a reprezentat o condiţie 
esenţială a orientării lui Levi-Strauss spre o an¬ 
tropologie ştiinţifică, după ce în anii tinereţii 
frecventase asiduu filozofia (inclusiv antropolo¬ 
gia filozofică) de factură idealist-speculativă. 

Descoperirea (după împrietenirea cu Ja- 
kobson) a psihanalizei, iar apoi familiarizarea 
cu lingvistica structurală i-au dezvăluit noi di¬ 
mensiuni ale unei metode pozitive în studiul 
fenomenelor sociale. Astfel a ajuns să adopte 
analiza structurală ca metodă în măsură să re¬ 
voluţioneze corpusul ştiinţelor socio-umane, 

după modelul lingvisticii, ştiinţă „care a izbutit 
să formuleze o metodă pozitivă şi totodată să 
cunoască natura faptelor supuse analizei sale“ l . 

Odată convertit la ştiinţă, Levi-Strauss se an¬ 
gajează pe drumul reconstrucţiei radicale a an¬ 
tropologiei, în spiritul şi după modelul natura¬ 
list de ştiinţă, pe drumul constituirii unei con¬ 
stelaţii categoriale paradigmatice care să per¬ 
mită disciplinelor socio-umane ridicarea lor la 
rangul de ştiinţe egale în statut şi drepturi cu 
ştiinţele exacte ale naturii. Şi poate că punctul 
de plecare al acestei constelaţii paradigmatice 
nu este conceptul de „structură 4 ', ci cel de „in¬ 
conştient" sau „spirit inconştient". Acest con¬ 
cept este punctul de sprijin, dar şi călcîiul lui 
Ahile al întregii sale construcţii. Prin el urmă¬ 
reşte Levi-Strauss să explice, în ultimă in¬ 
stanţă, totul şi la el vrea să reducă, în ultimă 
instanţă, totul 2 * . Un inconştient care ar putea fi 

1 Vezi volumul de faţă, p. 39. 

2 Cf. G ii n t h er S c h i w y, Neue Aspekte des 
Structuralismus, Kosel Verlag Miinchen, 1971, p. 45 ; 

cf. şi Mihai Pop, Prefaţă la Cindirea sălbatică, 

Editura ştiinţifică, 1970. 

identificat în cele din urmă cu structurile for¬ 
male cele mai generale ale spiritului uman, cu 
legile şi structurile logice ale acestuia sau, în 
ultimă instanţă, cu configuraţia structurală de 
bază a creierului uman. Funcţia sa primordială 
este cea simbolică { , ale cărei expresii curente 
sînt, de exemplu, limba, miturile şi relaţiile pa¬ 
rentale. în ultimă instanţă, întreaga viaţă so¬ 
cială este reductiv raportabilă la inconştient, „la 
condiţiile gîndirii simbolice“ 2 . 

Pornind de la „spiritul inconştient" ca fun¬ 
dament universal al umanului şi socialului, 
Levi-Strauss construieşte treptat formula sa 
paradigmatică ce apelează la conceptele de „na¬ 
tură" , „cultură", „regulă" (normă), „raţional" 
(super raţional), „simbolic", „semnificativ", 
„structură", „infrastructură", „suprastructură", 
„schimb", „comunicare", „dar", „alianţă", „opo¬ 
ziţii binare" etc., antrenînd în această construc¬ 
ţie noi resurse ştiinţifice, precum cibernetica, 
logica simbolică (binarismul boolean), teoria 
comunicaţiei, teoria informaţiei 3 etc. ... Şi ast¬ 
fel se constituie metoda structurală levi-straus- 
siană, după modelul lingvistic, mai precis fono¬ 
logie, metodă care conferă, după cum se ştie, 
antropologiei profesate de Levi-Strauss specifi¬ 
carea de „structurală". 

Modelul structural fonologie e adoptat defini¬ 
ţia ca ipoteză de lucru în scrutarea adîncurilor 
socio-umane, cu deosebire în două sectoare im¬ 
portante ale societăţilor zise primitive, şi anume 
in cel al structurilor parentale şi în cel al struc¬ 
turilor miturilor, amîndouă considerate emer¬ 
gente din subsolurile inconştientului. în această 
străpungere a zidurilor ce ne despart de lumea 
„ascunsului", construcţia de modele formaliza- 
bile şi accesibile unui tratament matematic re¬ 
prezintă unul din momentele-cheie, care a fost 

1 Vezi volumul de faţă, p. 243—245. 

2 Y. Simonis. op. cit., p. 31. 

3 Vezi cap. XV din volumul de faţă. 

şi este amplu discutat, comentat, criticat de că¬ 
tre cercetătorii de teren în lumina necesarei 
conjuncţii dintre modelele teoretice şi realita¬ 
tea empirică. Tot astfel, comentarii nesfîrşite a 
stîrnit un alt moment esenţial al metodei struc¬ 
turaliste, şi anume raportul dintre diacronie şi 
sincronie, care, din punct de vedere strict me¬ 
todologic, poate fi interpretat şi în sensul suc¬ 
cesiunii necesare a etapelor cunoaşterii ce 
merge de la descifrarea structurii spre geneza 
ei dimensiune care se înscrie însă la Levi- 
Strauss pe un fundal teoretico-atitudinal cu ac¬ 
cente antiistoriste si antidialectice. 

t 

Se înţelege că o lucrare ca Antropologia struc¬ 
turală trebuie să-şi pună şi să soluţioneze în- 
tr-un fel sau altul problema obiectului discipli¬ 
nei analizate. Să vedem, deci, care este obiectul 
antropologiei după Levi-Strauss. Lucru deloc 
uşor, ţinînd seama de numeroasele sale oscilaţii 
terminologice şi conceptuale evocate mai sus. 
într-o versiune este acreditată ideea că antro¬ 
pologia nu are un subiect sau un obiect distinct 
de al altor discipline şi că particularitatea ei re¬ 
zidă în „modalitatea originală de a pune pro- 
blemele“ 2 , în „originalitatea metodei“, aplicată 
fie anumitor ,,proprietăţi generale ale vieţii so- 
ciale“ 3 , fie exclusiv societăţilor „îndepărtate", 
„primitive". Intr-o altă versiune, antropologia 
vizează exclusiv fenomene suprastructurale 
(mitul, religia, cultura) şi în acest sens ea este 
concepută ca o contribuţie la teoria suprastruc¬ 
turală a lui Marx. 

Dar cele mai numeroase şi mai semnificative 
texte levi-straussiene ne dezvăluie un scop 
mult mai ambiţios al antropologiei. Ea este 
concepută ca ştiinţa fundamentală — posibilă şi 
în curs de realizare — despre om şi societate, 
ştiinţa infrastructurii inconşiente, deosebită de 
infrastructura societăţii aşa cum o defineşte 

1 Vezi volumul de faţă, p. 110. 

1 Ibid., p. 419. 

» Ibid. 

marxismul. „Antropologia vizează o cunoaştere 
globală a omului, cuprinzind subiectul în toată 
întinderea lui istorică şi geografică, aspirînd la 
o cunoaştere aplicabilă ansamblului dezvoltării 
umane“ J . 

Se pare că formele, structurile spiritului in¬ 
conştient — „fundamental aceleaşi“ pentru toţi 
oamenii, vechi şi moderni, pentru toate cultu¬ 
rile, societăţile „primitive şi civilizate“ — re¬ 
prezintă obiectul „ultim“ al antropologiei 2 
Prin cunoaşterea acestor structuri putem obţine, 
crede Levi-Strauss, un principiu interpretativ 
universal valabil pentru toate instituţiile şi obi¬ 
ceiurile socio-umane, pentru explicarea feno¬ 
menului social fundamental, acela al comuni¬ 
cării intra- şi intergrupale (de bunuri, servicii, 
mesaje etc .) :l . 

Astfel concepută, antropologia este destinată 
să devină ştiinţa-princeps, temelia tuturor dis¬ 
ciplinelor socio-umane, să ia locul ocupat altă¬ 
dată de sociologia generală, înţeleasă ca ştiinţă 
a legilor generale ale devenirii socialului în glo- 
balitatea lui. 

Observăm, aşadar, că antroplogia structu¬ 
rală este orientată decis spre includerea în 
cîmpul ei de investigaţie a fundamentelor exis¬ 
tenţei umane, a raporturilor acesteia cu existenţa 
în general, cu „socialul“ şi „culturalul“ în spe¬ 
cial. în contextul intenţiilor sale programatice, 
Levi-Strauss consideră deci că sînt date condi¬ 
ţiile ştiinţifizării radicale a antropologiei. Prin 
aceasta, structuralismul (inclusiv cel etnologic , 
intră inevitabil în conflict cu anumite filozofii 
îndeosebi cu existenţialismul şi fenomenologia . 
cărora le reproşează, pe bună dreptate, intole¬ 
ranţa speculativ-subiectivistă faţă de ştiinţeh 
socio-umane. Dar, prins în jocul polemic, Levi- 
Strauss alunecă el însuşi uneori spre intole¬ 
ranţă scientistă, pozitivistă faţă de filozofie , 

1 Ibid., p. 429—430. 

* Ibid., p. 32. 

• Ibid., p. 326. 

praciicind in aceiaşi timp construcţia specula¬ 
tivă in determinarea cîmpului epistemic al an¬ 
tropologiei. 

E adevărat că elanurile speculative sînt mereu 
cenzurate de spiritul lucid şi critic al savantului, 
foarte circumspect în aprecierea destinului ştiin¬ 
ţelor socio-umane în ansamblu, inclusiv al an¬ 
tropologiei. Dincolo de programul ambiţios sta¬ 
bilit antropologiei în definiţiile amintite, Levi- 
Strauss, în investigaţia ştiinţifică efectivă, 
gravitează în jurul construirii unor modele teo¬ 
retice să zicem de „rang mediu", vizînd domenii 
factuale, cu deosebire suprastructurale, ale so¬ 
cietăţilor primitive. în lucrările sale, Levi- 
Sirauss desfăşoară o vastă operaţie de testare a 
acestor modele. Intenţia de a descifra tainele 
„naturii umane“ rămîne totuşi subiacentă tutu¬ 
ror acestor încercări, considerate tot atîtea des¬ 
chideri spre adîncurile fiinţei umane. 

Desigur că, în orice demers ştiinţific, esen¬ 
ţială e, în ultimă instanţă, verificarea. confir¬ 
marea sau infirmarea ipotezelor, modelelor şi 
instrumentelor de cercetare. Care este situaţia 
modelului antropologic propus de Levi-Strauss 
din acest punct de vedere ? După un efort de 
decenii de elaborare a acestui model, după o 
intensă muncă de confruntare a lui cu realita¬ 
tea societăţii primitive, concretizată în celebra 
lucrare Structurile elementare ale rudeniei 
(1949) şi în cele patru volume ale Mitologicelor 
(apărute între 1962 şi 1971), s-a validat oare, 
integral sau parţial, întreprinderea epistemică 
a lui Levi-Strauss ? 

„Marea majoritate a comentatorilor anglo- 
americani este literalmente obsedată de verifi- 
cabilitatea insolitei antropologii levi-straus- 
siene“, scrie Bob Scholte l . Problema validării 
reprezintă dificultatea centrală nu numai în 
analiza miturilor realizată de Levi-Strauss, dar 
şi a structuralismului său „în ansamblu", scrie 

1 3 o b Scholte, op. cit., p. 683. 

cunoscutul antropolog David P. Maybury-Le- 
icis l . Dar, adăugăm noi, interesul pentru validi¬ 
tatea descrierilor, explicaţiilor, modelelor ofe¬ 
rite de savantul francez depăşeşte cu mult 
cadrul cultural anglo-american. Şi acest interes 
este, fireşte, pe deplin justificat. 

Controversa iscată cu privire la validitatea — 
factuală şi logic-raţională — a metodei structu¬ 
rale şi a rezultatelor ei este vastă şi complexă-. 
Ea arată — în treacăt fie spus — cît de dijicilă 
este trecerea de la un structuralism „intenţio¬ 
nai declarativ, abstract — ca să reiau distincţia 
propusă de R. Boudon 3 —, la unul efectiv, con¬ 
cret, care să aducă realmente un spor de orizont 
şi adîncime în cunoaşterea şi interpretarea fe¬ 
nomenelor, comparativ cu alte metodologii. 

Se înţelege că Levi-Strauss a fost şi este pe 
deplin conştient de dificultatea şi de necesitatea 
permanentei verificări a metodei, a enunţuri¬ 
lor formulate cu ajutorul ei, a confruntării per¬ 
manente a metodei cu faptele, cu realitatea 
empirică şi, în general, cu exigenţele oricărei 
ştiinţe a realului. El a fost pe deplin conştient 
de importanţa primordială a constatării, înre¬ 
gistrării, descrierii cît mai exacte a faptelor la 
nivelul etnografic-sociografic al investigaţiei, 
refuzînd orice definiţie apriorică a ceea ce este 
sau nu structurabil, refuzînd să substituie „rea¬ 
lităţii vibrante“ o „structură imaginară :c 4 . 

Levi-Strauss realizează necesitatea confruntă¬ 
rii cu realitatea şi în cazul depăşirii descrierii 

1 Apud Bob S c h o 11 e, op. cit, p. 683. 

2 Menţionez, cu titlu informativ, o lucrare recentă, 
interesantă şi deosebit de relevantă pentru amploarea 
disputei în jurul metodei structurale, intitulată su¬ 
gestiv Strukturalism : „za“ i „protiv" (Structuralism : 
„pentru“ şi „contra"), Moscova, 1975. Consacrată apli¬ 
caţiilor metodei structurale în analiza fenomenului 
literar-artistic, lucrarea cuprinde, într-o primă parte, 
texte structuraliste, iar în a doua comentarii critice 
marxiste pe marginea lor. 

3 Cf. A quoi sert la notion de „structure", Paris, Gal- 
limard, 1968. 

4 Vezi volumul de faţă, p. 394. 

faptului în direcţia descifrării adîncurilor sale 
structurale prin construcţia de modele. în po¬ 
fida concesiilor făcute unui convenţionalism de 
sorginte neopozitivistă, credem că el are în ve¬ 
dere necesitatea corespondenţei modelului cu 
realitatea atunci cînd vorbeşte de „modelul ade¬ 
vărat", ca unul care „corespunde dublei condiţii 
de a nu folosi alte fapte decît cele considerate 
şi de a le explica pe toate“ . 

Nu numai modelarea, ci toate procedeele con¬ 
stitutive ale investigaţiei structurale trebuie să 
respecte, opinează Levi-Strauss, o cerinţă ma¬ 
joră : integrarea „metodei şi a realităţii“ l . 

Am selectat o suită de opinii care învederează 
importanţa acordată de Levi-Strauss confruntă¬ 
rii cu realitatea pentru a verifica validitatea 
enunţurilor descriptive, explicative sau inter¬ 
pretative. Nu neg că există şi alte opinii care le 
contrazic pe cele reţinute de mine, că, în practica 
sa ştiinţifică, Levi-Strauss a deviat de la dezide¬ 
ratele metodologice formulate de el însuşi, că, 
mai cu seamă la nivelul celor mai generale 
enunţuri, explicativ-interpretative, vom întîlni 
abateri substanţiale de la rigorile metodei şti¬ 
inţifice. Nu trebuie să uităm, în fine, că în orice 
investigaţie ştiinţifică sînt posibile erori de iot 
felul, cu atît mai mult în perimetrul unei ştiinţe 
în curs de constituire, cum este antropologia, şi 
cu deosebire atunci cînd cineva îşi propune o 
reformă radicală a acestei discipline, reformă 
care înseamnă o provocare adresată unui întreg 
univers de cercetători. 

Odată lansată provocarea levi-straussiană, 
riposta nu s-a lăsat aşteptată. Opiniile, observa¬ 
ţiile critice — unele mai blînde, altele mai 
severe, unele vizînd o dimensiune sau alta a 
operei, altele vizînd opera în ansamblu — au 
început să curgă, venind din partea antropolo¬ 
gilor de teren, a altor specialişti empirici, a me- 
todologilor, a filozofilor. 

1 Gîndirea sălbatică, Editura ştiinţifică, Bucureşti, 
1970, p. 114. 

Nu ştiu dacă, aşa cum afirma Edmund Leach, 
„numărul detractorilor depăşeşte ...numărul dis¬ 
cipolilor“ l , dar numărul celor care au enunţat 
îndoieli cu privire la valabilitatea metodei struc¬ 
turale este mare. Un grup masiv de observaţii 
vizează acurateţea, consistenţa informaţiei pri¬ 
mare dobîndite de Levi-Strauss fie prin obser¬ 
varea personală a unor colectivităţi primitive, 
fie, mai cu seamă, din cercetările altora, apre- 
ciindu-se că nu este suficient de exigent cu sur¬ 
sele (informatori indigeni sau lucrări etnogra¬ 
fice)' 2 . 

„El este, se pare, întotdeauna capabil să gă¬ 
sească ceea ce caută. Orice informaţie, oricît ar 
fi de îndoielnică, este acceptabilă în măsura în 
care se adaptează previziunilor sale calculate 
logic ; dar, de îndată ce datele vin în contradic¬ 
ţie cu teoria, Levi-Strauss sau va nega evidenţa, 
sau va mobiliza toate resursele puternicei sale 
verve pentru a mătura erezia 11 3 . I se reproşează 
generalizări pripite, fortuite, insuficient fon¬ 
date pe fapte. 

Critica îmbrăţişează strîns şi un al doilea nivel 
al demersului levi-straussian, cel al construc¬ 
ţiei modelare a cărei funcţie este, cum ştim, dez¬ 
velirea structurilor inconştiente ale realului so- 
cio-uman. Acest nivel este organic conectat cu 
cel al constituirii informaţiei primare, cu care 
împărtăşeşte şi reuşitele, şi eşecurile : lacunele 
informaţiei primare orientează greşit construc¬ 
ţia modelară, iar aceasta din urmă, cu virtuţile 
şi defectele ei, influenţează selecţia şi gruparea 
faptelor. 

întrebarea pe care şi-o pun, în continuare, 
criticii antropologiei structurale este dacă tensi¬ 
unea fapte-modelare teoretică nu este generată 
cumva de natura, de specificul metodei structu¬ 
rale ca atare şi de principiile filozofice invocate 
sau implicate în susţinerea ei. La acest al treilea 

1 E. Leach, op. cit., p. 9. 

2 lbid., p. 28. 

8 lbid. 

nivel, analiza critică formulează, de asemenea, 
numeroase observaţii, dintre care nu puţine per¬ 
tinente. Întrucît Levi-Strauss adoptă, cum ştim, 
ca punct de plecare în construcţia metodei sale 
modelul structural fonologie, respectiv binaris- 
mul jakobsonian, mai mulţi comentatori semna¬ 
lează că acesta este doar unul din modelele 
lingvisticii moderne, relevă virtuţile şi limitele 
lui în comparaţie cu celelalte modele şi, in fine, 
contestă extensiunea pe care i-o acordă Levi- 
Strauss în investigarea unor niveluri ale reali¬ 
tăţii socio-umane de altă complexitate decît cel 
al limbajului. Nu legitimitatea utilizării binaris- 
mului jakobsonian în descifrarea ştiinţifică a 
unor straturi ale fiinţei umane este pusă, de 
regulă, în discuţie, ci extinderea validităţii mo¬ 
delului dincolo de gianiţele pertinenţei lui, ex¬ 
tindere care nu are şi nu poate avea decît o 
valoare speculativ-metaforică l . 

Totodată, Levi-Strauss e mereu tentat să valo¬ 
rizeze excesiv, ba chiar absolutizant, sincronia 
în dauna diacroniei, deductivismul analitic şi 
formalismul logico-matematic în dauna unor 
metodologii apte să capteze structurile complexe 
ale realităţii, trecerile, diferenţa, devenirea. 

Desigur, cele mai multe observaţii critice pri¬ 
vind validitatea informaţiei primare, a modele¬ 
lor teoretice, formal-matematice, a metodei 
structurale ca atare ţin exclusiv de competenţa 
unor specialişti în lingvistică, matematică, etno¬ 
grafie, istorie etc. Numai confruntarea, în conti¬ 
nuare, a opiniilor specialiştilor şi mai cu seamă 
aprofundarea investigaţiilor teoretico-empirice 
a fenomenelor abordate de Levi-Strauss va per¬ 
mite, cu timpul, elucidarea deplină a acestor 
probleme. 

Pe linia criticii unii merg, însă, pînâ la apre¬ 
cierea metodei straussiene în general ca „subiec¬ 
tivistă", „arbitrară", „incomprehensibilă", „in- 

1 Cf. Intervenţiei lui A nare Marti net în: 
Structurnlisme et marxisme, Paris, U.G.E., 1970, 

p. £9—93. 

verificabilă", antropologia structurală fiind 
considerată „in cel mai bun caz o experienţă 
estetică", „un sistem inverificabil" de dogme i . 
Dusă pînă la această extremă, critica devine ne¬ 
gativistă şi ascunde, în fond, teama de inovaţie, 
de schimbarea perspectivei în ştiinţele socio- 
umane pe care Levi-Strauss o adoptă (nu o 
inventează), o ia în serios şi încearcă să o aplice 
cu consecvenţă 2 . Căci în subtextul unei atari 
respingeri de plano a perspectivei structuraliste 
se află postulatul empirist al abordării atomar- 
descriptiviste care încorsetează încă multe in¬ 
vestigaţii ale realităţii socio-umane şi care con¬ 
stituie un obstacol serz'os în calea depăşirii 
statutului lor actual. Cantonarea în această 
viziune conservatoare, desuetă, generează atitu¬ 
dinea extremist-negatoare, devalorizantă a efor¬ 
tului levi-straussian de a instala solid metodolo¬ 
gia sistemic-structurală în antropologie şi, în 
general, în investigaţia realităţilor socio-umane. 
Demers pe deplin consonant în spiritul lui cu 
exigenţele epistemologico-metodologice ale mar¬ 
xismului. 

Atribuindu-i o atitudine dogmatică, metafi- 
zic-speculativâ, criticii detractori neglijează 
analize şi metaanalize esenţiale din discursul 
levi-straussian. Cu deosebire o idee străbate 
toate preocupările sale : aceea că antropologia 
structurală este în „mers", în curs de consti¬ 
tuire, dar că ea e departe de a fi atins statutul 
ştiinţific rîvnit. în 1964, în plină glorie structu¬ 
ralistă, Levi-Strauss nu se sfieşte să apre¬ 
cieze — şi cred că nu de dragul paradoxului — 
că ştiinţele sociale nu sînt la o veritabilă 
paritate cu ştiinţele naturii. Acestea din urmă 
„sînt ştiinţe, şi celelalte nu. Dacă le desemnăm 
totuşi cu acelaşi termen, o facem în virtutea 
unei ficţiuni semantice şi a unei speranţe filo- 

1 Cf. B o b Scholte, op. cit., p. 688. 

2 Cf. Jean Pouillon, L’ceuvre de C. Levi- 
Strauss, în : „Les Temps modernes 1 ', iulie 1956. 

zofice care nu este confirmată încă“ l . Desigur, 
în raport cu filozofiile subiectivist-speculative 
ale culturii, istoriei, societăţii, disciplinele so- 
cio-umane ne oferă un oarecare cuantum de 
cunoştinţe consistente. Dar, prin rigoarea, exac¬ 
titatea, obiectivitatea enunţurilor lor, ştiinţele 
naturii sînt mult înaintea celor socio-umane pe 
drumul savoir -ului. O dificultate majoră în ca¬ 
lea progresului ştiinţelor umaniste rezidă, după 
Levi-Strauss, în faptul că ele investighează 
simboluri ale simbolurilor, umbre ale lucrurilor, 
şi nu lucrurile ca atare. „In momentul în care 
acestea (disciplinele umaniste. — n.ns.) tind să 
se apropie tot mai mult de idealul cunoaşterii 
ştiinţifice, putem înţelege mai bine faptul că 
ele doar prefigurează, pe pereţii cavernei, ope¬ 
raţii care vor fi validate ulterior de alte ştiinţe 
(subl. ns.), atunci cînd vor surprinde, în fine, 
obiectele veritabile ale căror umbre le scrutăm. 
noi“ 2 . 

Antropologia structurală e gîndită ca o primă 
etapă a drumului lung ce duce de la „umbre“ 
(simboluri) la „lucruri“ (substratul generator al 
simbolurilor). Şi ea nu poate face nici un pas 
serios pe această cale fără a elabora ipoteze 
care „chiar dacă nu sînt acceptabile..., suscită, 
tocmai prin insuficienţa lor, critica şi cercetarea 
care vor reuşi în cele din urmă să le depă- 
şească“ 3 . Desigur, în orice ştiinţă multe ipo¬ 
teze sucombă în procesul verificării. Am putea 
spune că drumul pe care şi-l croieşte ştiinţa în 
hăţişul necunoscutului este şi cimitirul ipoteze¬ 
lor decedate. 

A străbate drumul de la „simboluri“ la „lu¬ 
cruri“ înseamnă a ajunge la „inconştientul“ ge¬ 
nerator şi explicator al vizibilului. 

Ipoteza-princeps a antropologiei, nucleul 
configuraţiei paradigmatice cu ajutorul căreia 

1 Apud Rene Berger, Artă şi comunicare, Edi¬ 
tura Meridiane, Bucureşti, 1976, p. 60—69. 

2 Philosophes ! ne touchez pas aux mythes, în : „Le 
Figaro litteraire“, 24.IX.1971. 

3 Vezi volumul de faţă, p. 299. 

Levi-Straus speră să „schimbe la faţă discipli¬ 
nele sociale“, „spiritul inconştienteste o 
componentă încărcată cu multiple şi contradic¬ 
torii semnificaţii ştiinţifice şi filozofice, o des¬ 
chidere largă şi fertilă spre adîncimile existenţei 
socio-umane şi, în acelaşi timp, o plonjare 
intr-un univers speculativ-metafizic. Este locul 
în care se concentrează şi din care iradiază toate 
„devierile“ epistemologice, filozofice, ideo¬ 
logice (reducţionismul speculativ, antiistoris¬ 
mul, idealismul), prin care Levi-Strauss se 
îndepărtează de spiritul şi metoda ştiinţei. 

Descoperirea inconştientului social de către 
Marx a reprezentat un punct de cotitură în 
destinul ştiinţelor socio-umane. Şi Levi-Strauss 
apreciază la justa ei valoare această descope¬ 
rire. Aşa cum am văzut însă, el se detaşează 
pînă la urmă de înţelesul social al inconştientu¬ 
lui (ca şi de cel freudian, dealtfel), dar nu ne 
oferă o explicaţie clară a ceea ce este in¬ 
conştientul în concepţia sa. Am putea spune că 
acest punct de sprijin al întregului său sistem 
este foarte echivoc determinat. Este inconştien¬ 
tul identificabil cu o structură apriorică a spi¬ 
ritului uman, asemănătoare cu cea propusă de 
Kant ? Este el identic cu structura cea mai ge¬ 
nerală, cu structura logică, cu structura „bi¬ 
nară“ a gîndirii umane ? Este el reductibil, în 
ultimă instanţă, la structurile cele mai gene¬ 
rale — „ cibernetice“ — ale creierului ? Prin 
interpretarea idealistă sau biologizantă a in¬ 
conştientului ne îndepărtăm de jpostulatul 
marxist al inconştientului social care s-a dovedit 
de o eficienţă epistemică apreciabilă şi care 
vizează realităţi detectabile, determinabile ale 
infrastructurii societăţii. Se pare că interpretarea 
idealistă a „inconştientului“ deţine ponderea 
calitativă cea mai însemnată în lucrările lui 
Levi-Strauss. De aceea, credem că Yvan Simonis 
are dreptate atunci cînd afirmă că „Levi-Strauss 
nu reduce viaţa socială la limbaj, ci la condi- 

ţiile gîndirii simbolice 14 1 , că fundamentul între¬ 
gii vieţi sociale îl reprezintă „însăşi glndirea 
simbolică, adică structura inconştientă a spiri¬ 
tului“ 2 

Vatră structurantă, stilizantâ, legiferantă a 
culturii, a vieţii sociale în ansamblu, spiritul in¬ 
conştient rămîne în opera lui Levi-Strauss prea 
puţin determinat, echivoc, speculativ determi¬ 
nat. Reducţionismul pe care-l putem reproşa lui 
Levi-Strauss este de natură speculativă şi nu 
ştiinţifică, un reducţionism care construieşte 
punţi imaginare spre o „mărime imaginară“. 

Se impun însă anumite corecţii celor spuse cu 
privire la reducţionismul levi-straussian. în 
primul rînd, la nivelul declaraţiilor metodologice 
programatice, Levi-Strauss însuşi formulează 
rezerve clare cel puţin faţă de reducţionismul 
naturalist (de care este, de asemenea, învinuit 
adeseori). „Dacă este justificat şi, într-un anumit 
sens, inevitabil de a se recurge la interpretarea 
naturalistă pentru a încerca să înţelegem emer¬ 
genţa gîndirii simbolice, după ce aceasta a fost 
dată, explicaţia trebuie să-şi schimbe natura tot 
atît de radical pe cît diferă fenomenul nou apă¬ 
rut de acelea care l-au precedat şi pregătit “ 3 . 

în al doilea rînd, cercetările efective, teoretice 
şi empirice, în problema rudeniei sau a mitului 
au o independenţă apreciabilă faţă de atari 
supoziţii generale reducţioniste şi deci sînt sub¬ 
stanţial ferite de posibile distorsiuni generate 
de ele. 

Desigur, în analiza structurală a rudeniei sau 
a miturilor intervin cu necesitate modele binare, 
formalizate, matematizate, modele care dau in¬ 
evitabil o schemă reductivă a realităţilor cores¬ 
punzătoare. Formalizarea şi matematizarea în 
disciplinele umaniste permit reflectarea rigu¬ 
roasă a unor „laturi esenţiale ale obiectului^, 

1 Yvan Simonis, op. cit., p. 31. 

2 Ibid. 

3 Vezi volumul de faţă, p. 67—68. 

dar şi neglijarea unor „laturi esenţiale ale 
sale“ l . 

E adevărat că, propunînd artificioasa distinc¬ 
ţie dintre model şi structură 2 , el lărgeşte exce¬ 
siv autonomia subiectului epistemic, în ma¬ 
nieră convenţional-pozitivistă. Supraestimînd 
activismul subiectului constructor de modele 
— destinate să descifreze structurile adinei 
ale realului —, Levi-Strauss subestimează, în 
acelaşi timp, activismul praxial al omului crea¬ 
tor, producător de istorie, şi, odată cu el, istoria 
ca mod esenţial de a fi al omului. Punctul de 
plecare al acestei subestimări este tot inconşti¬ 
entul conceput ca sistem de invarianţi care ţin 
în menghina lor istoria, invarianţi din al căror 
joc combinatoriu — imprevizibil, însă nu arbi¬ 
trar — ar rezulta schimbarea, dar nu şi o evolu¬ 
ţie creatoare, progresivă a societăţii în ansam¬ 
blu. Am spune că sincronismul metodologic — 
justificat în anumite limite — tinde mereu să 
treacă într-un sincronism (unii zic eleatism) 
filozofic, ontologic şi axiologic, cu o inevitabilă 
încărcătură ideologică, paseist-conservatoare. 
Dar şi în privinţa istoricităţii existenţei şi a 
istoriei ca ştiinţă enunţurile lui Levi-Strauss sînt 
contradictorii. Căci aprecierilor de mai sus 
despre istorie — ca realitate şi abordare cogni¬ 
tivă (diacronică) — li se adaugă aprecieri de 
principiu pozitive în virtutea cărora, spre 
exemplu, istoria şi etnologia „nu pot realiza 
nimic una fără alta“ 3 . Dar nu aceste aprecieri 
conferă tonalitatea, creează atmosfera generală 
a operei lui Levi-Strauss. Există însă în struc¬ 
tura de bază a personalităţii sale, a sensibilităţii 
sale, în formaţia sa moral-ideologică compo¬ 
nente care îl orientează mereu spre „ieşire din 
istorie“, spre ancorare în eternul inconştientu- 

1 Solomon Marcus, Modele matematice în 
lingvistică, în : S. M a r c u s şi alţii, Introducere în 
lingvistică matematică, Editura ştiinţifică, Bucureşti, 
1966, p. 74. 

2 Vezi volumul de fată, p. 336. 

9 Ibid., p. 38. 

lui, în fond spre devalorizarea istoriei ca reali¬ 
tate şi ştiinţă. Şi, deci, implicit, spre devalori¬ 
zarea creaţiei istorice contemporane. 

Aşadar, omul care structurează, destructu- 
rează şi restructurează istoria este esenţial- 
mente subestimat, neglijat, periferizat de struc¬ 
turalismul straussian. Aici apare opoziţia 
esenţială dintre înţelegerea marxistă a omului 
şi a raporturilor sale cu istoria şi interpretarea 
straussiană a aceloraşi realităţi. 


Şi totuşi judecăţile critice formulate în 
această prefaţă — unele deosebit de severe — 
nu pot şi nici nu au menirea să anuleze sau sa 
micşoreze contribuţia lui Levi-Strauss la pro¬ 
gresul antropologiei şi al ştiinţelor socio-umane 
în general. 

Trebuie reliefat cu putere aportul adus de el 
la îmbogăţirea şi consolidarea edificiului meto¬ 
dologic al ştiinţelor socio-umane, contribuţia sa 
la modernizarea abordării structurale prin inter¬ 
mediul „matematicilor moderne, care au conferit 
punctului de vedere calitativ o importanţă cres- 
cîndă... în diverse domenii : logica matematică, 
teoria mulţimilor, teoria grupurilor şi topologia, 
s-a observat că problemele care nu comportau 
o soluţie metrică puteau fi totuşi supuse unei 
tratări riguroase“ l . 

Pînă şi severul critic Edmund Leach cedează 
în faţa unor evidenţe, apreciind că anumite 
construcţii modelare reprezintă nu simple 
jocuri logice gratuite, cum s-ar părea la prima 
vedere, ci efortul lui Levi-Strauss „de a stabili 
rudimentele unei algebra semantice“ 2 . 

1 Ibid., p. 341—342; cf. şi J. B. F a g e s, Com- 
prendre Levi-Strauss, Privat, Toulouse, 1975, p. 55 ; 
Marc Barbut, Antropologie şi matematică, în : 
..Cunoaşterea faptului social 11 , seria Teorie şi metodă 
în ştiinţele sociale, voi. VIII, Editura politică, Bucu¬ 
reşti. 1972, p. 357—358. 

* Qp. cit., p. 54. 

Putem învedera şi o altă faţetă a orientării 
modernizatoare a lui Levi-Strauss în perimetrul 
metodologiei, şi anume pe linia interdisciplinari- 
tăţii. Numai în colaborare organică antropolo¬ 
gia, lingvistica, matematica, teoria comunicaţiei 
şi cea a informaţiei sînt în măsură să pătrundă 
prin demersul ştiinţific în tainele socialului şi 
umanului. 

Apoi trebuie relevat aportul lui Levi-Strauss 
în plan ontologic, în studiul unor realităţi ma¬ 
jore ale societăţilor arhaice. 

Astfel Levi-Strauss a obţinut rezultate remar¬ 
cabile în investigarea unor domenii suprastruc¬ 
turale importante, cum ar fi mitul, religia, tote- 
mismul, şi a organizării societăţiilor arhaice, re¬ 
zultate care îmbogăţesc apreciabil orizontul 
nostru cognitiv şi sînt în reală convergenţă cu 
teoria marxistă a societăţii 1 . Metoda structu¬ 
rală, eliberată de excrescenţele metafizic-idea- 
liste, trebuie deci înglobată, ca o achiziţie de 
valoare, în metodologia contemporană a ştiinţe¬ 
lor socio-umane. Meritul lui Levi-Strauss în 
elaborarea şi, mai cu seamă, în aplicarea aces¬ 
tei metode în antropologie este indiscutabil. 

In sfîrşit, valoarea operei lui Levi-Strauss şi, 
în primul rină, a Antropologiei structurale re¬ 
zidă în etosul ei ştiinţific, în pledoaria neobosită 
pentru asimilarea continuă, asiduă a raţionalită¬ 
ţii ştiinţifice, a spiritului şi metodei ştiinţifice 
în substanţa ştiinţelor socio-umane. Cu limitele 
evidenţiate pînâ acum, poziţia epistemologică a 
lui CI. Levi-Strauss este a unui raţionalist 
ardent şi care se opune oricăror tendinţe 
obscurantiste de a zăgăzui sau chiar de a dizolva 
cunoaşterea socio-umană în „trăire“. Acest mare 
admirator al artelor, al muzicii înainte de toate, 
acest poet al antropologiei nu s-a lăsat ademenit 
de chemările acelora care ar vrea să transforme 
ştiinţele socio-umane într-un discurs liric-iraţio- 
nal. Nu fără anumite limite, menţionate mai sus. 

1 Cf. C. I. G u 1 i a n, crp. cit., p. 69. 

Dar nu ele reprezintă osatura atitudinii sale glo¬ 
bale faţă de ştiinţă. 

în fine, un autentic mesaj umanist conferă 
operei levi-straussiene o deosebită actualitate. 
Antropologul francez este constant animat de o 
intenţie justiţiară, aceea de a restitui umani¬ 
tăţii valorile culturilor arhaice, de a pune în- 
tr-o lumină justă aportul acestora la tezaurul 
spiritual al umanităţii, de a reabilita comunită¬ 
ţile zise primitive, de a stabili rolul lor istoric 
real in devenirea omenirii. 

Aş spune că umanismul „antropologic“ levi- 
straussian este înscris în însăşi substanţa de¬ 
mersului său ştiinţific. Căci acest demers pune 
în evidenţă faptul că omul „primitiv“ — cule¬ 
gătorul, păstorul şi agricultorul — a realizat 
descoperiri tehnice revoluţionare, descoperiri 
din care se hrăneşte şi astăzi civilizaţia (desco¬ 
perirea focului, domesticirea animalelor, agri¬ 
cultura etc.). Apoi savantul francez reliefează 
identitatea de esenţă dintre „primitiv“ şi „ci¬ 
vilizat“ în privinţa echipamentului spiritual 
infrastructural care stă la temelia atît a logicii 
concretului, calitativului, sensibilului, cît şi a 
logicii construcţiei abstract-ştiinţifice moderne. 

Intr-un plan mai general, alături de alte cî- 
teva spirite alese ale secolului nostru Levi- 
Strauss a militat pentru a destrăma zidul de 
prejudecăţi cu care cultura aristocratico-bur¬ 
gheză a înconjurat dispreţuitor culturile pre- 
industriale, zise primitive, gestul lui avînd în 
acest context o profundă semnificaţie democra¬ 
tică. 

E de remarcat în acest context convergenţa 
demersului levi-straussian cu cel al lui Lucian 
Blaga şi Mircea Eliade. Precum filozofii români, 
Levi-Strauss mobilizează un vast set de argu¬ 
mente pentru a demonstra excepţionala valoare 
a culturilor arhaice, opunîndu-se deschis şi de¬ 
cis orgoliilor agresive ale culturilor „majore", 
industrial-ur bane. 

Dubla deschidere pe care o preconizează 
Levi-Strauss — cea morală, antiindividualistă, 
şi cea epistemică, antisubiectivistă — este des¬ 
chiderea spre „altul“, spre semenul nostru de 
oriunde şi de oricînd, spre alte culturi. Iar 
această deschidere este condiţia sine qua non a 
deschiderii spre noi înşine : cunoaşterea şi în¬ 
ţelegerea „celuilalt“ în diversele ipostaze ale 
existenţei sale este condiţia cunoaşterii şi înţe¬ 
legerii noastre autentice. 

Mesajul umanist al lui Levi-Strauss este, din 
păcate, încărcat cu unele semnificaţii noncoin- 
cidente. Căci uneori el asociază necesara deschi¬ 
dere spre universalul uman cu devalorizarea 
concretului, specificului, a diferenţei culturale 
şi de altă natură între societăţi. Ridicîndu-se 
împotriva subiecto-centrismului şi cerînd, cu 
temei, deschiderea noastră spre vastul imperiu 
al universalului, Levi-Strauss sugerează un de¬ 
mers care îl deposedează pe om de toate deter- 
minaţiile lui specifice, dizolvîndu-l pînă la urmă 
în eterul unui universal pre- şi anuman. în fe¬ 
lul acesta umanismul lui Levi-Strauss e grevat 
de o doză de antiumanism. Aceasta în ciuda 
faptului că spectacolul fascinant al culturii 
umane în imensa ei varietate — de la toporul 
şlefuit pînă la ştiinţă şi maşinism — i-a sugerat 
ideea că e posibilă elaborarea unui umanism 
global şi concret. Dar această intenţie progra¬ 
matică nu s-a încorporat într-un umanism con¬ 
cret elaborat. 

Dealtfel spectacolul lumii, aşa cum îl sur¬ 
prinde Levi-Strauss în şi prin vasta sa operă, 
îl duce în final la o concluzie pesimistă. Ulti¬ 
mele rînduri din L’Homme nu enunţă ideea că 
lumea a început prin a exista fără om şi va sfîrşi 
fără el. De aceea, apreciază Levi-Strauss, dis¬ 
ciplina care studiază acest proces de dezinte¬ 
grare în manifestările sale cele mai înalte „ar fi 
mai nimerit, poate, să fie numită «entropologie» 
şi nu antropologie (< . 

Se prea poate ca această concluzie drastică să 
fie menită să biciuiască trufia, orgoliul nemă¬ 
surat al civilizaţiei contemporane, tehnocratico- 
capitaliste. Dar, dincolo de posibila intenţie a 
savantului francez, tabloul sumbru al destinului 
omenirii prezentat de Levi-Strauss sugerează o 
ideologie descurajantă pentru acţiunea trans¬ 
formatoare, creatoare de istorie, care urmă¬ 
reşte instalarea unui umanism nou şi efectiv. 
Trebuie să recunoaştem însă că, declarativ cel 
puţin, Levi-Strauss nu abdică de la acţiune, nu 
cere retragerea în repaus absolut, nu îngăduie 
refugierea în forfota minoră a „eului detesta¬ 
bil" . El invită la angajare lucidă, demnă, cu¬ 
rajoasă în serviciul vieţii, dar fără iluziile mi- 
tico-magice, preluate şi absolutizate de filozofii 
subiectiviste de tip existenţialist. 

Poate că tocmai acest aliaj între răceala lu¬ 
cidă a intelectului şi vibraţia lirică, adîncă, 
calmă, senină şi faţa tragicului ineluctabil al 
existenţei umane conferă o mare putere de 
atracţie operei lui Levi-Strauss. 


în ciuda judecăţilor critice şi a rezervelor 
faţă de opera lui Claude Levi-Strauss, există so¬ 
lide temeiuri pentru a-l considera un fecund 
deschizător de drumuri în domeniul ştiinţelor 
socio-umane. 

Expresie tipică a antropologiei structurale pe 
plan mondial, personalitatea numărul unu a 
structuralismului francez, Levi-Strauss rămîne 
un mare etnolog şi antropolog al vremurilor 
noastre. El este îndreptăţit la acest titlu în vir¬ 
tutea polidimensionalităţii operei sale, cît şi, 
mai cu seamă, datorită naturii întreprinderii 
sale ştiinţifice. El aparţine iniţiatorilor temerari 
care propun noi drumuri şi noi perspective în 
descoperirea adîncurilor ascunse percepţiei, 
adîncuri-matrice ale civilizaţiilor şi culturilor, 
cărora le condiţionează şi le explică marea di- 

versitate şi complexitate. Ancorarea mai fermă 
a metodei structurale în concretul social-istoric, 
conjuncţia ei necesară cu dialectica vor conferi 
cu timpul — avem dreptul să sperăm — un 
fundament ştiinţific mai solid, mai eficient cer¬ 
cetărilor sccio-antropologice în cele mai variate 
domenii. 

ION ALUAŞ 



cuvint Înainte 


Intr-un studiu recent, d-1 Jean Pouillon are 
o frază pe care, sper, nu va avea nimic împo¬ 
trivă s-o citez în fruntea lucrării de faţă, căci 
ea corespunde admirabil cu tot ce am dorit să 
realizez pe plan ştiinţific, îndoindu-mă adese¬ 
ori de a fi izbutit : „Levi-Strauss nu este, de¬ 
sigur, nici primul şi nici singurul care a subli¬ 
niat caracterul structural al fenomenelor so¬ 
ciale, dar originalitatea lui este de a-1 fi luat 
în serios şi de a fi tras de aici imperturbabil 
toate consecinţele" 1 . 

Dacă această carte ar putea determina şi pe 
alţi cititori să împărtăşească această părere, 
voi fi pe deplin satisfăcut. 

în acest volum se află reunite şaptesprezece 
din cele circa o sută de texte scrise în decurs 
de aproape treizeci de ani. Unele s-au pierdut ; 
altele pot fi fără nici o pagubă date uitării. 
Printre acelea care mi s-au părut mai puţin 
nevrednice de a subzista am făcut o selecţie, 
înlăturînd lucrările al căror caracter este pur 
etnografic şi descriptiv şi pe acelea, de impor¬ 
tanţă teoretică, a căror substanţă se află însă 
încorporată în cartea mea Tropice triste. Două 
texte sînt publicate aici pentru întîia oară 
(cap. V şi XVI) şi adăugate altor cincisprezece, 
care mi se par potrivite pentru a lămuri me¬ 
toda structurală în antropologie. 

La alcătuirea culegerii de faţă m-am lovit de 
o dificultate asupra căreia socotesc necesar să 

‘Jean Pouillon, L’oeuvre de Claude Levi- 
Strauss, ,.Les Temps modernes 11 , anul 12, nr. 126, iu¬ 
lie 1956, p. 158. 



atrag cititorului atenţia. Cîteva dintre artico¬ 
lele mele au fost scrise direct în engleză, ast¬ 
fel incit trebuiau traduse. In cursul acestei 
operaţii însă am fost surprins de deosebirea 
de ton şi de compoziţie dintre textele con¬ 
cepute într-o limbă sau în cealaltă. De aici re¬ 
zultă o eterogenitate care compromite, mă tem, 
echilibrul şi unitatea lucrării. 

In parte, această deosebire se explică, fără 
îndoială, prin cauze sociologice : nu gîndeşti 
şi nu expui în acelaşi fel atunci cînd te adre¬ 
sezi unui public francez sau anglo-saxon. 
Există însă şi motive personale. Oricît de fa¬ 
miliară mi-ar fi limba engleză, în care am pre¬ 
dat cîţiva ani, o folosesc în mod incorect şi în- 
tr-un registru limitat. Gîndesc în engleză ceea 
ce scriu în această limbă, dar, fără să-mi dau 
întotdeauna seama, exprim cu mijloacele ling¬ 
vistice de care dispun ceea ce pot, nu şi ceea 
ce vreau. De aici derivă impresia de straniu 
pe care o resimt în faţa propriilor mele texte 
cînd încerc să le transcriu în franceză. întru- 
cît este foarte probabil ca această insatisfacţie 
să fie împărtăşită de cititor, am considerat 
necesar să-i arăt cauza. 

Am căutat să remediez această dificultate, 
adoptînd o traducere foarte liberă, rezumînd 
unele pasaje şi dezvoltînd altele. Articolele 
scrise în franceză au fost şi ele uşor remaniate. 
In sfîrşit, am adăugat ici şi colo note pentru a 
răspunde unor critici, a corecta erori sau a 
ţine seama de fapte noi. 


Paris, 1 noiembrie 1957 



CAPITOLUL I 


INTRODUCERE: 
ISTORIE ŞI ETNOLOGIE 1 


S-a scurs mai mult de o jumătate de secol 
de cînd Hauser şi Simiand au expus şi au opus 
chestiunile de principiu şi de metodă care, 
după opinia lor, deosebeau între ele istoria şi 
etnologia. Amintim că aceste deosebiri ţineau 
în esenţă de caracterul comparativ al metodei 
sociologice şi de cel monografic şi funcţional 
al metodei istorice 2 . Cei doi autori erau de 
acord asupra acestei opoziţii şi se separau nu¬ 
mai în privinţa valorii respective a fiecărei 
metode. 

Ce s-a mai petrecut de atunci ? Trebuie să 
constatăm că istoria s-a ţinut de programul 
modest şi lucid care i-a fost propus şi că ea a 
prosperat urmîndu-şi direcţiile sale specifice. 
Din punctul de vedere al istoriei, problemele 
de principiu şi de metodă par definitiv rezol¬ 
vate. Cu sociologia lucrurile stau altfel. Nu 
s-ar putea spune că ea nu s-a dezvoltat ; ra¬ 
murile ei de care ne vom ocupa aici în mod 
special, etnografia şi etnologia, au cunoscut în 
cursul ultimilor treizeci de ani o prodigioasă 

1 Publicat sub acest titlu în „Revue de metaphysique 
et de mQrale", anul 54, nr. 3—4, 1949, p. 363—391. 

2 H. Hauser, L' enseignement des Sciences socia- 
les, Paris, 1903 ; E. Simiand, Methode historique 
et Science sociale , „Revue de synthese", 1903. 

eflorescenţă de studii teoretice şi descriptive, 
însă cu preţul unor conflicte, sfîşieri şi confu¬ 
zii în care se poate recunoaşte, transpusă în 
miezul însuşi al etnologiei, dezbaterea tradi¬ 
ţională — şi cît de simplă este sub această 
formă ! — care părea să opună etnologia în 
ansamblul ei unei alte discipline, istoria, con¬ 
siderată de asemenea în ansamblul ei. Prin- 
tr-un paradox suplimentar se va vedea că la 
etnologi teza istoricilor este reluată textual 
tocmai de cei ce se proclamă adversari ai me¬ 
todei istorice. Această situaţie ar fi de neînţe¬ 
les dacă nu am prezenta pe scurt originea ei 
şi dacă, pentru mai multă claritate, nu am da 
cîteva definiţii preliminare. 

Vom lăsa deoparte în acest articol termenul 
de sociologie, care, de la începutul acestui se¬ 
col, nu a reuşit încă să merite sensul general 
de corpus al ansamblului ştiinţelor sociale, pe 
care l-au visat pentru el Durkheim şi Simiand. 
Luată în accepţia sa — curentă încă în cîteva 
ţări din Europa, inclusiv Franţa — de reflecţie 
asupra principiilor vieţii sociale şi asupra idei¬ 
lor pe care oamenii le-au întreţinut şi conti¬ 
nuă să le întreţină în legătură cu aceasta, so¬ 
ciologia se reduce 1a filozofie socială şi, ca 
atare, nu intră în cadrul studiului nostru. Iar 
dacă, aşa cum e cazul în ţările anglo-saxone, 
este privită ca un ansamblu de cercetări pozi¬ 
tive privind organizarea şi funcţionarea socie¬ 
tăţilor de tipul cel mai complex, sociologia de¬ 
vine o specialitate a etnografiei, fără a putea 
însă pretinde, tocmai din cauza complexităţii 
obiectului său, să obţină rezultate tot atît de 
precise şi de bogate ca aceasta, care, conside¬ 
rată din punctul de vedere al metodei, oferă 
astfel o mai mare valoare topică. 

Rămîne să definim etnografia însăşi şi etno¬ 
logia. Le vom distinge într-un mod foarte su¬ 
mar şi provizoriu, dar suficient pentru înce¬ 
putul anchetei. Vom spune că etnografia 

constă în observarea şi analiza grupurilor 
umane, considerate în particularitatea lor 
(alese adeseori — din motive teoretice şi prac¬ 
tice, dar care nu ţin deloc de natura cercetă¬ 
rii — printre acelea care diferă cel mai mult 
de grupul nostru), urmărind restituirea, cît 
mai fidelă cu putinţă, a vieţii fiecăruia din¬ 
tre ele; pe cînd etnologia foloseşte în mod 
comparativ (şi în scopuri care vor trebui deter¬ 
minate ulterior) documentele prezentate de 
etnograf. Definită astfel, etnografia capătă 
acelaşi sens în' toate ţările, iar etnologia co¬ 
respunde aproximativ cu ceea ce în ţările 
anglo-saxone (unde termenul de etnologie cade 
în desuetudine) se înţelege prin antropologie 
socială şi culturală (antropologia socială con- 
sacrîndu-se mai curînd studiului instituţiilor 
considerate ca sisteme de reprezentări, iar an¬ 
tropologia culturală studiului tehnicilor şi 
eventual al instituţiilor considerate ca tehnici 
în slujba vieţii sociale). In sfârşit, este de la 
sine înţeles că, dacă rezultatele studiului obiec¬ 
tiv al societăţilor complexe şi al societăţilor 
zise primitive vor ajunge cîndva să fie inte¬ 
grate pentru a furniza concluzii universal va¬ 
labile din punct de vedere diacronic sau sin¬ 
cronic, sociologia, ajunsă la forma ei pozitivă, 
va pierde automat primul sens pe care l-am 
arătat, pentru a-1 merita pe acela, la care a rîv- 
nit întotdeauna, de încoronare a cercetărilor 
sociale. Pînă acolo însă nu am ajuns deocam¬ 
dată. 

Acestea fiind spuse, problema raporturilor 
dintre ştiinţele etnologice şi istorie, care este 
totodată şi drama lor interioară manifestă, 
poate fi formulată în modul următor : ori şti¬ 
inţele noastre sînt legate de dimensiunea dia¬ 
cronică a fenomene’or, adică de ordinea lor în 
timp, şi atunci sînt incapabile să redea istoria 
lor, ori încearcă să lucreze în maniera istoricu¬ 
lui, şi atunci dimensiunea timpului le scapă. 

A pretinde să reconstituim un trecut a cărui 
istorie ne este cu neputinţă s-o cunoaştem sau 
a voi să redăm istoria unui prezent fără tre¬ 
cut, ceea ce constituie drama etnologiei în pri¬ 
mul caz şi a etnografiei în celălalt, aceasta este 
în orice caz dilema spre care dezvoltarea lor în 
cursul ultimilor cincizeci de ani părea adeseori 
să le împingă atît pe una, cît şi pe cealaltă. 

I 

Această contradicţie nu se afirmă în terme¬ 
nii opoziţiei clasice dintre evoluţionism şi di¬ 
fuzi onism, căci din acest punct de vedere cele 
două şcoli se întîlnesc. In etnologie, interpre¬ 
tarea evoluţionistă este repercusiunea directă 
a evoluţionismului biologic i . Civilizaţia occi¬ 
dentală apare ca o expresie mai avansată a 
evoluţiei societăţilor umane, iar grupurile pri¬ 
mitive ca „supravieţuiri u ale unor etape ante¬ 
rioare, a căror clasificare logică va furniza 
concomitent ordinea apariţiei lor în timp. Sar¬ 
cina nu este însă atît de simplă : eschimoşii, 
mari tehnicieni, sînt slabi sociologi ; în Austra¬ 
lia este invers. Exemplele sînt numeroase. O 
alegere nelimitată de criterii ar permite con¬ 
struirea unui număr nelimitat de serii, toate 
diferite între ele. Neoevoluţionismul lui Leslie 
White 2 nu pare nici el mai capabil de a de¬ 
păşi această dificultate ; căci, dacă criteriul pe 
care îl propune — cantitatea medie de energie 
disponibilă, în fiecare societate, pe locuitor — 
corespunde unui ideal acceptat în anumite pe- 

1 Acest lucru s-a adeverit la sfîrşitul secolului al 
XlX-lea. Nu trebuie însă uitat că, istoriceşte, evoluţio- 
nismul sociologic este anterior celui biologic. 

2 L. A. W h i t e, Energy and Evolution of Culture, 
„American Anthropologist“, serie nouă, voi. 45, 1943 ; 

History, Evoluţionism and Functionalism .South- 

weslern Journal of Anthropology", voi. 1, 1945 ; Evo- 
lutionary Stages, Progress and the Evaluation of Cul¬ 
ture, id., voi. 3, 1947. 



rioade şi în cadrul anumitor aspecte ale civili¬ 
zaţiei occidentale, e greu de întrevăzut cum 
s-ar putea proceda la această determinare pen¬ 
tru imensa majoritate a societăţilor umane, în 
care categoria propusă pare, pe deasupra, lip¬ 
sită de semnificaţie. 

Vom căuta deci să decupăm culturile în ele¬ 
mente izolabile pe cale de abstracţie şi să sta¬ 
bilim, de astă dată nu între culturile înseşi, ci 
între elementele de acelaşi tip din sînul diferi¬ 
telor culturi, acele relaţii de filiaţie şi de di¬ 
ferenţiere progresivă pe care paleontologul le 
descoperă în evoluţia speciilor vii. Pentru etno¬ 
log, spune Tylor, ,,arcul şi săgeata formează o 
specie, obiceiul de a deforma craniul copiilor 
este o specie, obişnuinţa de a grupa numerele 
în zeci este o specie. Distribuţia geografică a 
acestor obiecte şi transmiterea lor din regiune 
în regiune trebuie să fie studiate în acelaşi mod 
în care naturaliştii studiază distribuţia geo¬ 
grafică a speciilor animale sau vegetale“ l . Ni¬ 
mic însă nu este mai periculos decît această 
analogie. Deoarece, chiar dacă dezvoltarea ge¬ 
neticii trebuie să permită depăşirea definitivă 
a noţiunii de specie, ceea ce a făcut-o şi o face 
încă valabilă pentru naturalist este că un cal 
dă efectiv naştere unui cal şi că, de-a lungul 
unui număr suficient de generaţii, Equus ca- 
ballus este descendentul real al lui Hipparion. 
Validitatea istorică a reconstrucţiilor natura¬ 
listului este garantată în uitima analiză de le¬ 
gătura biologică a reproducerii. Dimpotrivă, 
o secure nu dă niciodată naştere unei alte 
securi; între două unelte identice sau între 
două unelte diferite, dar de formă oricît de 
apropiată, există şi va exista întotdeauna o dis¬ 
continuitate radicală, care provine din faptul 
că una n-a luat naştere din cealaltă, ci fiecare 
dintre ele provine dintr-un sistem de reprezen- 

1 E. B. Tylor, Primitive Culture, voi. I, Londra, 
J.871, p. 7. 

tari. Astfel, furculiţa europeană şi furculiţa 
polineziană, rezervată ospeţelor rituale, nu for¬ 
mează o specie, aşa cum nu formează o specie 
paiul cu care consumatorul soarbe o limonadă 
pe terasa unei cafenele, bombilla cu care se bea 
mateul * şi tuburile de băut folosite din mo¬ 
tive magice de unele triburi americane. La fel 
stau lucrurile în domeniul instituţiilor. Nu se 
pot grupa în aceeaşi categorie obiceiul de a 
ucide pe bătrîni din raţiuni economice şi acela 
de a anticipa plecarea lor pe lumea cealaltă 
spre a nu-i priva un timp prea îndelungat de 
bucuriile acesteia. 

Aşadar, cînd Tylor scrie : „Atunci cînd o 
lege poate fi dedusă dintr-un ansamblu de 
fapte, rolul istoriei detaliate este considerabil 
depăşit. Dacă vedem un magnet atrăgînd o 
bucată de fier şi dacă am izbutit să desprindem 
din experienţă legea generală că magnetul 
atrage fierul, nu este nevoie să ne ostenim a 
aprofunda istoria magnetului respectiv c: 1 f el 
ne închide prin aceasta, de fapt, într-un cerc. 
Căci, spre deosebire de fizician, etnologul este 
încă nesigur în privinţa determinării obiecte¬ 
lor care corespund pentru el magnetului şi fie¬ 
rului şi a posibilităţii de a identifica obiecte 
care aparent se prezintă ca două magnete sau 
ca două bucăţi de fier. Numai o „istorie deta- 
liată“ i-ar permite să scape de îndoielile sale 
în fiecare caz. De multă vreme, critica noţiunii 
de totemism a oferit un excelent exemplu al 
acestei dificultăţi : dacă limităm aplicarea ei la 
cazurile incontestabile în care instituţia apare 
cu toate caracterele sale, aceste cazuri sînt 
prea speciale pentru a permite formularea 
unei legi de evoluţie religioasă, iar dacă extra¬ 
polăm pornind numai de la anumite elemente 

* Varietate de ilex din care se face un ceai în Ame¬ 
rica de Sud. — Nota trad. 

1 E. B. Tylor, Researches into the Early History 
of Mankind and the Development of Civilisatiou, Lon¬ 
dra, 1865, p. 3. 

este imposibil de a şti, fără o „istorie detaliată 41 
a ideilor religioase ale fiecărui grup, dacă pre¬ 
zenţa unor nume de animai sau vegetale ori 
a anumitor practici sau credinţe referitoare la 
specii animale sau vegetale poate fi explicată 
ca vestigii ale unui sistem totemic anterior 
sau prin cauze cu totul diferite, ca, de exemplu, 
prin tendinţa logică-estetică a spiritului uman 
de a concepe sub formă de grupuri ansamblu¬ 
rile — fizic, biologic şi social — care compun 
universul lui şi' a cărei generalitate a fost de¬ 
monstrată într-un studiu clasic al lui Durkheim 
şi Mauss 1 . 

în această privinţă, interpretarea evoluţio¬ 
nistă şi cea difuzionistă au multe puncte co¬ 
mune. Dealtfel, Tylor le formulase şi le apli¬ 
case laolaltă şi tot împreună ele se îndepăr¬ 
tează amîndouă de metodele istoricului. Acesta 
studiază întotdeauna indivizi, fie că aceştia 
sînt persoane sau evenimente ori grupuri de 
fenomene individualizate prin poziţia lor în 
spaţiu şi în timp. Or, difuzionistul poate să 
spargă speciile comparatistului pentru a în¬ 
cerca să reconstituie indivizii din fragmente 
preluate de la categorii diferite ; el nu reuşeşte 
însă niciodată să construiască decît un pseudo- 
individ, deoarece coordonatele spaţiale şi tem¬ 
porale rezultă din modul în care elementele au 
fost alese şi compuse între ele, în loc ca ele să 
confere obiectului o unitate reală. „Ciclurile 44 
sau „complexele 44 culturale ale difuzionistului 
sînt, ca şi „stadiile 44 evoluţionistului, rodul 
unei abstracţii căreia îi va lipsi întotdeauna 
coroborarea martorilor. Istoria lor rămîne con¬ 
jecturală şi ideologică. Această rezervă se apli¬ 
că chiar celor mai modeste şi riguroase studii, 
ca acelea ale lui Lowie, Spier şi Kroeber des¬ 
pre distribuţia anumitor trăsături culturale în 

1 E. Durkheim şi M. M a u s s, De quelques 
formes p rimitives de classification, „L’Annee sociolo- 
gique", voi. 6, 1901—1902. 

regiuni limitate ale Americii de Nord 1 . Fără 
îndoială, din faptul că aranjamentul sugerat 
este posibil nu se va putea niciodată trage con¬ 
cluzia că lucrurile s-au petrecut într-adevăr 
astfel; căci întotdeauna este legitim să se facă 
ipoteze şi, cel puţin în unele cazuri, centrele de 
origine şi itinerarele difuziunii au un caracter 
de foarte mare probabilitate. Astfel de studii 
decepţionează mai curînd prin faptul că ele nu 
ne învaţă nimic despre procesele conştiente şi 
inconştiente traduse în experienţe concrete, in¬ 
dividuale sau colective, prin care oameni care 
nu posedau o instituţie au reuşit să şi-o dobîn- 
dească fie prin invenţie, fie prin transformarea 
unor instituţii anterioare, fie primind-o din 
afară. Această cercetare ni se pare, dimpotrivă, 
a fi unul dintre scopurile esenţiale ale etnogra¬ 
fului, ca şi ale istoricului. 

★ 

★ ★ 

Nimeni mai mult decît Boas n-a contribuit 
la denunţarea acestor contradicţii, aşa încît o 
analiză rapidă a poziţiilor sale esenţiale ne va 
permite să cercetăm în ce măsură le-a putut el 
însuşi evita şi dacă ele nu sînt inerente condi¬ 
ţiilor în care se desfăşoară munca etnografică. 

Faţă de istorie, Boas începe printr-o procla¬ 
maţie de umilinţă : „în materie de istorie a 
popoarelor primitive, tot ceea ce etnologii au 
elaborat se reduce la reconstituiri şi nu poate 
fi altceva“ 2 . Iar acelora care îi reproşează de 
a nu fi scris istoria vreunui aspect al unei civi- 

1 R. H. Lowie, Societies of the Hidatsa and Man- 
dan Indians, „Anthropological Papers of the American 
Museum of Natural History“, voi. II, 1913 ; L. S p i e r, 
The Sun-Dance of the Plains Indians, id., voi. 16, 1921 ; 
A. L. K r o e b e r, Salt, Dogs, Tobacco, „Anthropolo¬ 
gical Records“, Berkeley, voi. 6, 1941. 

2 F. Boas, History and Science in Anthropology : 
a Repty, „American Anthropologist“, serie nouă, voi. 
38, 1936, p. 137—141. 

lizaţii căreia i-a consacrat totuşi cea mai mare 
parte a vieţii sale, lc dă acest răspuns eroic : 
„Din nefericire, nu dispunem de nici un fapt 
care să arunce o oarecare lumină asupra aces¬ 
tor dezvoltări" L . Odată însă recunoscute aceste 
limitări, devine posibilă definirea unei metode 
al cărei cîmp de aplicaţie va fi, fără îndoială, 
restrîns din cauza condiţiilor excepţional de 
defavorabile în care lucrează etnologul, dar de 
la care se pot aştepta unele rezultate. Studiul 
detaliat al obiceiurilor şi al locului lor în cul¬ 
tura globală a tribului care le practică, asociat 
cu o investigaţie privind repartiţia lor geogra¬ 
fică printre triburile învecinate, permite de¬ 
terminarea, pe de o parte, a cauzelor istorice 
care le-au generat şi, pe de altă parte, a proce¬ 
selor psihice care le-au făcut posibile 1 2 . 

Pentru a fi valabilă, cercetarea trebuie să se 
restrîngă la o regiune mică, cu frontiere net 
definite, iar comparaţiile nu pot fi extinse din¬ 
colo de aria aleasă ca obiect de studiu. în- 
tr-adevăr, recurenţa unor obiceiuri sau instituţii 
analoge nu poate fi reţinută ca o dovadă de 
contact, în absenţa unei succesiuni continue de 
fapte de acelaşi tip care permit legarea fapte¬ 
lor extreme printr-o întreagă serie de interme¬ 
diari 3 . Fără îndoială, nu se obţine niciodată o 
certitudine cronologică : se poate însă ajunge 
la probabilităţi foarte mari în privinţa unor 
fenomene sau grupuri de fenomene, limitate 
ca extindere în spaţiu şi în timp. Evoluţia so¬ 
cietăţilor secrete ale indienilor kwakiutl a pu¬ 
tut fi reconstituită pe o perioadă de o jumătate 
de secol; au fost formulate unele ipoteze pri¬ 
vind vechile relaţii dintre culturile din nordul 
Siberiei şi acelea din nord-vestul Americii; au 
fost reconstituite destul de bine itinerarele ur- 


1 Ibid. 

2 F. B o a s, The Limitations of the Comparative 
Method of Anthropology (1896), în : Race, Language 
and Cvlture, *Jew York, 1940, p. 276. 

8 F. B oaS; loc. cit., p. 277. 

mate de unele teme mitice ale Americii de 
Nord. 

Şi, totuşi, aceste cercetări riguroase parvin 
rareori să pună stăpînire pe istorie : în întreaga 
operă a lui Boas, rezultatul lor apare mai cu- 
rînd negativ. Atît la indienii pueblo din sud- 
vest, cît şi la triburile din Alaska şi din Colum¬ 
bia britanică se constată că organizarea socială 
ia forme extreme şi opuse la cele două capete 
ale teritoriului cercetat şi că regiunile inter¬ 
mediare prezintă o serie de tipuri tranziţionale. 
Astfel, pueblo occidentali au clanuri matrilini- 
are fără jumătăţi, cei din est jumătăţi patrili- 
niare fără clanuri. Partea de nord a coastei Pa¬ 
cificului se caracterizează prin clanuri puţin 
numeroase şi o profuziune de grupuri locale 
cu privilegii clar afirmate, în timp ce partea 
de sud are o organizare bilaterală şi grupuri 
locale fără privilegii deosebite. 

Ce concluzii se pot trage de aici ? Că se pro¬ 
duce o evoluţie de la un tip spre celălalt ? 
Pentru ca această ipoteză să fie legitimă, ar 
trebui să putem dovedi că unul din tipuri este 
mai primitiv decît celălalt; că tipul primitiv 
fiind dat, el evoluează în mod necesar spre 
cealaltă formă ; în sfîrşit, că această lege ac¬ 
ţionează mai riguros în centrul regiunii decît 
la periferia ei. în lipsa acestei triple şi impo¬ 
sibile demonstraţii, orice teorie a rămăşiţelor 
este neîntemeiată şi, în acest caz particular, 
faptele nu permit nici o reconstrucţie care să 
tindă, de exemplu, să afirme anterioritatea is¬ 
torică a instituţiilor matriliniare faţă de insti¬ 
tuţiile partiliniare : ,,Tot ce se poate spune este 
că fragmente de dezvoltări istorice arhaice nu 
pot să nu subziste 44 . Dar dacă este posibil şi 
chiar verosimil ca instabilitatea inerentă insti¬ 
tuţiilor matriliniare, acolo unde ele există, să 
le fi determinat adeseori să se transforme în 
instituţii patriliniare sau bilaterale, nu rezultă 
de aici nicidecum că întotdeauna şi pretutindeni 

dreptul matern ar fi reprezentat forma primi¬ 
tivă K 

Această analiză critică e decisivă, dar, îm¬ 
pinsă la extrem, ar conduce la un agnosticism 
istoric complet. Totuşi, pentru Boas, ea este 
îndreptată mai curînd împotriva pretinselor 
legi universale ale dezvoltării umane şi împo¬ 
triva generalizărilor întemeiate pe ceea ce el 
a numit cîndva „posibilităţi de 40°/o u 2 decît 
împotriva unui efprt modest şi conştiincios de 
reconstituire istorică, cu obiective precise şi 
limitate. Care sînt, după Boas, condiţiile unui 
astfel de efort ? El recunoaşte că în etnologie 
„dovezile schimbării nu pot fi obţinute decît 
prin metode indirecte“, adică la fel ca în filo¬ 
logia comparată, printr-o analiză a fenomenelor 
statice şi printr-un studiu al distribuţiei lor 1 2 3 4 . 
Nu trebuie uitat însă că Boas, geograf prin for¬ 
maţie şi discipol al lui Ratzel, şi-a dat seama 
de vocaţia lui etnologică în cursul primei sale 
lucrări pe teren, în revelaţia, fulgurantă pentru 
el, a originalităţii, particularităţii şi sponta¬ 
neităţii vieţii sociale a fiecărui grup uman. 
Aceste experienţe sociale, aceste interacţiuni 
permanente ale individului asupra grupului şi 
ale grupului asupra individului nu pot fi nici¬ 
odată deduse : ele trebuie observate ; sau, aşa 
cum s-a exprimat el odată : „Pentru a înţelege 
istoria nu este suficient să ştii cum sînt lucru¬ 
rile, ci cum au ajuns ele să fie ceea ce sînt“ f . 

Sîntem astfel în măsură de a defini ritmul 
gîndirii lui Boas şi de a scoate în evidenţă ca¬ 
racterul ei paradoxal. Fiind nu numai geograf 
prin formaţia sa universitară, ci şi fizician, el 

1 F. Boas, Evolution or Diffusion ?, „American 
Anthropolcgist", serie nouă, voi. 26, 1924, p. 340—344. 

2 F. Boas, History and Science in Anthropology..., 
loc. cit. 

3 F. Boas, The Methods of Ethnology, „American 
Anthropologist“, serie nouă, voi. 22, 1920, p. 311—322. 

4 Ihid. 

atribuie cercetărilor etnologice un obiect ştiin¬ 
ţific şi o valoare universală : „El spunea adesea 
că problema constă în a determina raporturile 
dintre lumea obiectivă şi lumea subiectivă a 
omului, aşa cum se formează ea în diferite so¬ 
cietăţi 1 . Dar, în timp ce visa să aplice acestei 
lumi subiective metodele riguroase pe care le 
învăţase în practica ştiinţelor naturale, el re¬ 
cunoştea infinita diversitate a proceselor isto¬ 
rice prin care ea se constituie în fiecare caz. 
Cunoaşterea faptelor sociale nu poate rezulta 
decît dintr-o inducţie, pornind de la cunoaşte¬ 
rea individuală şi concretă a grupurilor sociale 
localizate în spaţiu şi în timp. Aceasta, la rîn- 
dul ei, nu poate rezulta decît din istoria fie¬ 
cărui grup. Iar obiectul studiilor etnografice 
este de asemenea natură, încît această istorie 
rămîne, în imensa majoritate a cazurilor, inac¬ 
cesibilă. Astfel Boas aduce exigenţele fizicia¬ 
nului atunci cînd face istoria societăţilor despre 
care nu posedăm decît documente descurajante 
pentru istoric. Cînd reuşeşte, reconstrucţiile 
sale ajung într-adevăr să fie istorie, dar o isto¬ 
rie a momentului fugitiv, singurul care poate 
fi sesizat, o microistorie , care nu parvine să se 
lege de trecut, după cum nu parvenea să-l re¬ 
găsească macroistoria evoluţionistului şi a di¬ 
fuzi onistului 2 . 

Datorită acestui efort desperat de a învinge, 
prin rigurozitate, muncă şi geniu, exigenţe 

1 R. Bened ict, Franz Boas as an Ethnologist, în: 
Franz Boas. 1858 — 1942, „Memoirs of thc American 
Anthropological Association“, nr. 61, 1943, p. 27. 

2 Nu vizăm aici lucrările arheologice ale lui Boas, 
care ţin de arheologie şi nu de etnologie ; nici cerce¬ 
tările sale asupra diseminării unor teme mitologice, 
care sînt cercetări istorice bazate pe documente etno¬ 
grafice. Tot astfel, dr. Paul Rivet, formulîndu-şi ipo¬ 
tezele asupra populării străvechi a Americii, foloseşte 
documente arheologice, lingvistice şi etnografice într-o 
cercetare care este strict istorică, iar asemenea lucrări 
trebuie să fie examinate din punct de vedere istoric. 
Acelaşi lucru se poate spune în legătură cu unele lu¬ 
crări ale lui Rivers. 

contradictorii, opera lui Boas continuă, şi va 
continua, desigur, încă multă vreme, să domine 
de la înălţimea ei monumentală toate dezvoltă¬ 
rile ulterioare în acest domeniu. în orice caz, 
acelea care s-au produs în cursul ultimilor ani 
nu pot fi înlelese decît ca tentative de a evita 
dilema pe care el însuşi o formulase, fără a se 
putea decide să-i recunoască un caracter ine¬ 
luctabil. Astfel, Kroeber s-a străduit s\ relaxeze 
întrucîtva nemiloasele criterii de validitate pe 
care Boas le impusese reconstrucţiilor istorice, 
justifieîndu-şi metoda prin observaţia că, în 
fond, istoricul, deşi mai avantajat decît etno¬ 
logul datorită cantităţii de documente de care 
dispune, este departe de a se arăta tot atît de 
exigent 1 . Malinowski şi şcoala sa, ca şi aproape 
totalitatea şcolii americane contemporane, s-au 
orientat într-o direcţie inversă : de vreme ce 
opera lui Boas demonstrează ea însăşi cît de 
deprimant este de a căuta să cunoaştem „cum 
au ajuns lucrurile să fie ceea ce sînt“, se va re¬ 
nunţa la „înţelegerea istoriei 44 pentru a face 
din studiul culturilor o analiză sincronică a re¬ 
laţiilor dintre elementele lor constitutive în 
prezent. întreaga problemă este de a şti dacă, 
aşa cum a remarcat cu profunzime Boas, ana¬ 
liza cea mai pătrunzătoare a unei culturi unice, 
cuprinzînd descrierea instituţiilor sale şi a rela¬ 
ţiilor lor funcţionale, precum şi studiul proce¬ 
selor dinamice prin care fiecare individ ac¬ 
ţionează asupra culturii sale şi cultura asupra 
individului, poate căpăta întregul său sens 
fără cunoaşterea dezvoltării istorice care a 
ajuns la formele actuale 2 . Acest punct esen¬ 
ţial va ieşi mai bine în evidenţă din discutarea 
unei probleme precise. 

1 A. L. Kroeber, History and Science in Anthro - 
poLogy, „American Anthropologist", serie nouă, voi. 37, 
1935. p. 539—5G9. 

2 F. Boas, History and Science..., loc. cit. 

II 


Desemnăm prin organizare dualistă un tip de 
structură socială întî nit frecvent în America, 
în Asia şi în Oceania, caracterizat prin împăr¬ 
ţirea grupului social — trib, clan sau sat — în 
două jumătăţi ai căror membri întreţin unii cu 
alţii relaţii putînd merge de la colaborarea cea 
mai intimă pînă la o ostilitate latentă şi aso¬ 
ciind, în general, amîndouă tipurile de com¬ 
portament. Uneori scopul jumătăţilor pare a fi 
reglementarea căsătoriilor : li se spune atunci 
exogame. Uneori însă rolul lor se limitează la 
activităţi religioase, politice, economice, cere¬ 
moniale sau pur şi simplu sportive ori chiar 
numai la unele din aceste activităţi. In anumite 
cazuri, afilierea la o jumătate se transmite pe li¬ 
nie maternă, în altele pe linie paternă. Diviziu¬ 
nea în jumătăţi poate coincide sau nu cu orga¬ 
nizarea clanică. Ea poate fi simplă sau com¬ 
plexă, în acest din urmă caz intervenind mai 
multe perechi de jumătăţi care se intersectează 
unele cu altele şi sînt dotate cu funcţii diferite. 
Pe scurt, se cunosc aproape tot atîtea forme de 
organizare dualistă cîte sînt popoarele care o 
posedă. Aşadar, unde începe şi unde se termină 
această organizare ? 

Să înlăturăm de la început interpretarea evo¬ 
luţionistă şi cea difuzionistă. 'Prima, care tinde 
să definească organizarea dualistă ca un sta¬ 
diu necesar al dezvoltării societăţii, va trebui 
să determine mai întîi o formă simplă, ale că¬ 
rei forme observate ar fi realizări particulare, 
supravieţuiri sau vestigii ; apoi să postuleze 
prezenţa mai veche a acestei forme la popoare 
la care nimic nu atestă că ar fi existat vreodată 
o diviziune în jumătăţi. La rîndul lui, difuzio- 
nistul va alege unul dintre tipurile observate, 
de obicei pe cel mai bogat şi mai complex, ca 
unul care reprezintă forma primitivă a institu¬ 
ţiei, şi va atribui originea lui acelei regiuni a 

lumii unde acest tip este cel mai bine ilustrat, 
toate celelalte forme fiind rezultatul migraţiu- 
nilor şi al împrumuturilor pornind de la fo¬ 
carul comun. în ambele cazuri, este desemnat 
în mod arbitrar un tip printre toate cele fur¬ 
nizate de experienţă, făcîndu-se din el modelul 
la care se caută, printr-o metodă speculativă, 
să se reducă toate celelalte tipuri. 

Se va încerca oare atunci, împingîndu-se la 
extrem nominalismul boasian, ca fiecare dintre 
cazurile observate să fie studiat ca tot atîţia in¬ 
divizi ? Va trebui constatat, pe de o parte, că 
funcţiile atribuite organizării dualiste nu co¬ 
incid şi, de altă parte, că istoria fiecărui grup 
social arată că diviziunea în jumătăţi purcede 
de la cele mai diferite origini l . Astfel, după 
caz, organizarea dualistă poate rezulta din : in¬ 
vadarea unei populaţii de către un grup de 
imigranţi ; fuzionarea, din motive ele însele 
variabile (economice, demografice, ceremo¬ 
niale), a două grupuri teritorial învecinate ; 
cristalizarea sub formă instituţională a reguli¬ 
lor empirice destinate să asigure schimburile 
matrimoniale din sinul unui grup dat; reajus¬ 
tarea corespunzătoare în interiorul grupului, 
pe cele două părţi ale anului, pe două tipuri de 
activităţi sau pe două fracţiuni ale populaţiei, 
a comportamentelor contradictorii, dar socotite 
la fel de indispensabile pentru menţinerea echi¬ 
librului social etc. Se va ajunge astfel la desfi¬ 
inţarea noţiunii de organizare dualistă ca fiind 
o falsă categorie şi, extinzînd acest raţionament 
asupra tuturor celorlalte aspecte ale vieţii so¬ 
ciale, la negarea instituţiilor în avantajul exclu¬ 
siv al societăţilor. Etnologia şi etnografia (cea 
dinţii redusă, dealtfel, la cea de-a doua) n-ar mai 
fi decît o istorie prea jenată de sine însăşi, din 

1 R. H. Lowie, American Cultxire History, „Ame¬ 
rican Anthropologist", serie nouă, voi. 42, 1940, 

cauza absenţei de documente scrise sau figu¬ 
rate, pentru a îndrăzni să-şi poarte adevăratul 
său nume. 


★ 

★ * 

Malinowski şi succesorii săi au protestat pe 
drept cuvînt împotriva acestei renunţări. Se 
poate pune însă întrebarea dacă ei, refuzînd 
orice fel de istorie sub pretextul că istoria 
etnologilor nu este destul de bună ca să me¬ 
rite osteneala de a se preocupa de ea, n-au re¬ 
nunţat cu totul la ea. Căci din două una : ori 
funcţionaliştii proclamă că orice cercetare 
etnologică trebuie să pornească de la studiul 
minuţios al societăţilor concrete, al instituţiilor 
lor şi al raporturilor pe care acestea le între¬ 
ţin atît între ele, cît şi cu moravurile, credinţele 
şi tehnicile, de la studiul relaţiilor dintre indi¬ 
vid şi grup, ale indivizilor între ei în interiorul 
grupului, şi atunci fac pur şi simplu ceea ce 
Boas recomandase încă din 1895 în aceiaşi ter¬ 
meni, precum şi ceea ce recomandase în aceeaşi 
epocă şcoala franceză, avînd în frunte pe Durk- 
heim şi Maus6, şi anume o bună etnografie 
(Malinowski a făcut o etnografie admirabilă la 
începutul operei sale, mai ales cu lucrarea Ar¬ 
gonaut s of Western Pacific), dar în acest caz 

mu mai vedem prin ce este depăşită poziţia teo¬ 
retică a lui Boas. 

Ori poate că Malinowski şi şcoala sa speră 
să-şi afle mîntuirea în asceza lor şi — prin- 
tr-un miracol nemaipomenit, făcînd ceea ce 
orice etnograf bun trebuie să facă şi chiar face, 
cu singura condiţie în plus de a închide cu 
hotărîre ochii la orice informaţie istorică refe¬ 
ritoare la societatea cercetată şi la orice dată 
comparativă împrumutată de la societăţi ve¬ 
cine sau îndepărtate — pretind să ajungă din- 
tr-o dată, repliindu-se în interiorul lor, la ade- 

vărurile generale a căror posibilitate Boas n-a 
negat-o niciodată (el plasa însă această posibi¬ 
litate la capătul unei activităţi atît de vaste, 
incit toate societăţile primitive vor fi dispărut 
demult, fără îndoială, mai înainte ca ea să fi 
putut progresa în mod simţitor). Or, tocmai 
aceasta este şi atitudinea lui Malinowski : o 
prudenţă tardivă 1 n-ar putea face uitate atîtea 
proclamaţii ambiţioase. Aceasta este şi atitu¬ 
dinea oricărui etnolog din tînăra generaţie 
care, înainte de a merge pe teren, îşi interzice 
orice studiu al surselor şi orice despuiere a bi¬ 
bliografiei regionale sub pretextul de a nu 
strica minunata intuiţie care îi va permite să 
ajungă printr-un dialog intemporal cu micul său 
trib şi în pofida unui context de reguli şi de 
obiceiuri foarte diferenţiate — fiecare posedînd, 
totuşi, variante inestimabile la popoare vecine 
sau îndepărtate (n-a calificat oare Malinowski 
ca „herodotaj“ curiozitatea pentru „excentrici¬ 
tăţile primitive ale omului" ?) 2 — la adevăruri 
eterne asupra naturii şi funcţiei instituţiilor 
sociale. 

Dacă ne mulţumim cu studiul unei singure 
societăţi, putem realiza o operă de valoare ; 
experienţa dovedeşte că cele mai bune mono¬ 
grafii se datorează, în general, anchetatorilor 
care au trăit şi au lucrat într-o singură regiune, 
însă pentru altele îşi interzic orice concluzie. 
Cînd, pe deasupra, ne limităm la momentul pre¬ 
zent al vieţii unei societăţi, sîntem de la început 
victima unei iluzii : căci totul este istorie ; ceea 
ce a fost spus ieri este istorie, ceea ce a fost 

1 B. Malinowski, The Present State o/ Studies 
in Culture Contact, „Africa 14 , voi. 12, 1939, p. 43. 

2 B Malinowski, Culture as a Determinant of 
Behavior, în : Factors Determining Human Behavior, 
Harvard Tercentenary Publications, Cambridge, 1937, 
p. 155. La pagina următoare el vorbeşte despre „acele 
obiceiuri bizare şi sordide" în care se descoperă cu 
tcate acestea „un sîmbure de principii practice şi ra¬ 
ionale". Este o întoarcere la secolul al XVIII-lea, însă 
în sens rău. 

spus cu un minut mai înainte este istorie. Dar 
mai ales ne condamnăm să nu cunoaştem acest 
prezent, căci numai dezvoltarea istorică permite 
să cîntărim şi să evaluăm în raporturile lor res¬ 
pective elementele prezentului. Şi chiar foarte 
putină istorie (fiindcă aceasta este, din neferi¬ 
cire, soarta etnologului) valorează mai mult de- 
cît nici un fel de istorie. Cum se poate aprecia 
just rolul, atît de surprinzător pentru străini, al 
aperitivului în viaţa socială franceză dacă se ig¬ 
norează valoarea tradiţională a prestigiului 

atribuit încă din evul mediu vinurilor fierte si 

» 

condimentate ? Cum se poate analiza costumul 
modern fără a recunoaşte în el vestigiile for¬ 
melor anterioare ? A raţiona altfel înseamnă a 
refuza orice mijloc de a opera o distincţie totuşi 
esenţială : aceea dintre funcţia primară, care 
răspunde unei nevoi actuale a organismului so¬ 
cial, şi funcţia secundară, care se menţine nu¬ 
mai datorită împotrivirii grupului de a renunţa 
la o obişnuinţă. Căci a spune că o societate func¬ 
ţionează e un truism ; a spune însă că într-o so¬ 
cietate totul funcţionează este o absurditate. 

Boas semnalase totuşi în mod oportun acest 
pericol de truism care pîndeşte interpretarea 
funeţionalistă : ,.Subzistă întotdeauna pericolul 
ca vastele generalizări deduse din studiul inte¬ 
grării culturale să se reducă la nişte locuri co- 
mune“ l . Fiind universale, aceste caracterizări 
aparţin biologului şi psihologului ; rolul etno¬ 
grafului este de a descrie şi de a analiza deose¬ 
birile care apar în modul lor de a se manifesta în 
diverse societăţi, iar al etnologului de a le ex¬ 
plica. Ce am aflat însă despre „instituţia grădi- 
năritului“ (sic) atunci cînd ni se spune că ea 
este „universal prezentă pretutindeni unde me¬ 
diul este favorabil exploatării solului şi nivelul 
social destul de ridicat pentru a-i permite exis- 

1 F. Boas, Some Problems of Methodology in the 
Social Sciences, în : The New Social Science, Chicago, 
1930, p. 84—98. 

tenţa" 1 ? Sau despre piroga cu balansoar, despre 
formele ei multiple şi particularităţile distri¬ 
buţiei lor cînd este definită ca aceea ale cărei 
„dispozitive asigură cea mai mare stabilitate, 
navigabilitate şi maniabilitate compatibile cu 
limitele materiale şi tehnice ale culturilor din 
Oceania ” 2 ? Şi despre starea societăţii în ge¬ 
neral şi despre infinita diversitate a moravuri¬ 
lor şi a obiceiurilor atunci cînd sîntem puşi faţă 
în faţă cu o propoziţie ca aceasta : „Necesităţile 
organice ale omului (autorul enumeră : alimen¬ 
taţie, protecţie, reproducere) furnizează impe¬ 
rativele fundamentale care conduc la dezvolta¬ 
rea vieţii sociale ” 3 ? Aceste necesităţi sînt, 
totuşi, comune omului şi animalului. S-ar putea 
de asemenea crede că una dintre sarcinile esen¬ 
ţiale ale etnografului ar fi descrierea şi analiza 
complicatelor reguli de căsătorie în diferitele 
societăţi umane şi a obiceiurilor legate de ele. 
Malinowski contesta acest lucru : „Ca să fiu 
sincer, voi spune că conţinutul simbolic, repre¬ 
zentativ sau ceremonial al căsătoriei are pentru 
etnolog o importanţă secundară... Adevărata 
esenţă a actului căsătoriei este că, datorită unei 
ceremonii foarte simple sau foarte complicate, 
el conferă o expresie publică, recunoscută co¬ 
lectiv, faptului că doi indivizi intră în starea 
de căsătorie” 4 * * . Aşadar, pentru ce trebuie să se 

1 B. Malinowski, articolul Culture, în : The 
Encyclopaedia of the Social Sciences, voi. IV, New 
York, 1935, p. 625. 

2 Op. cit., p. 627. 

3 Ibid. Se pare dealtfel că pentru Malinowski nu 
se impune nici o distincţie cînd se trece de la general 
la special : „Cultura, aşa cum o întîlnim la masai, este 
un instrument menit să satisfacă neveile elementare 
ale organismului' 1 . în privinţa eschimoşilor : „Au faţă 
de problemele sexuale aceeaşi atitudine ca masai. De- 
altminteri, au şi un tip oarecum asemănător de orga¬ 
nizare socială 11 (Cvltvre as a Determinant of Behavior, 
loc. cit., p. 136 şi 1-10). 

4 B. Malinowski, prefaţă la H. Ian Hog- 

b i n, Law and Order in Polynesia, Londra, 1931, 

p. 48—49. 

meargă la triburi îndepărtate ? Iar cele 603 
pagini ale cărţii Sexual Life of Savages in 
North-Western Melanesia ar valora oare mare 
lucru dacă aceasta ar fi tot ce am fi putut în¬ 
văţa din ele ? Tot astfel, ar trebui oare să tra¬ 
tăm cu uşurinţă faptul că unele triburi practică 
libertatea, altele castitatea prenupţială sub 
pretextul că aceste obiceiuri se reduc la o sin¬ 
gură funcţiune, aceea de a asigura permanenţa 
căsătoriei ? 1 Ceea ce îl interesează pe etnolog 
nu este universalitatea funcţiei, care este de¬ 
parte de a fi certă şi care nu ar putea fi sus¬ 
ţinută fără un studiu atent al tuturor obiceiu¬ 
rilor de acest fel şi al dezvoltării lor istorice, ci 
faptul că obiceiurile sînt atît de diferite. Or, 
este adevărat că orice disciplină al cărei prim 
scop, dacă nu chiar singurul, este de a analiza 
şi de a interpreta deosebirile evită toate proble¬ 
mele, neţinînd seama decît de asemănări. Dar, 
în acelaşi timp, ea pierde orice mijloc de a dis¬ 
tinge generalul la care aspiră de banalul cu 
care se mulţumeşte. 


★ 


* 


★ 


Se va spune poate că aceste incursiuni depla¬ 
sate în domeniul sociologiei comparate sînt 
excepţii în opera lui Malinowski. Ideea însă că 
observarea empirică a unei societăţi permite 
să se ajungă la motivaţii universale apare con¬ 
stant în opera sa, ca un element de deformare 
care roade şi reduce importanţa notaţiilor, a 
căror vivacitate şi bogăţie sînt, pe de altă 
parte, cunoscute. 

Ideile pe care le au indigenii din insulele Tro- 
briand despre valoarea şi locul respectiv al fie¬ 
cărui sex în corpul social sînt de o mare com¬ 
plexitate. Ei sînt mîndri cînd clanul lor nu- 

1 B. Malinowski, articolul Culiure, loc. cit., 
p. 630. 



mară mai muite femei decît bărbaţi şi amărîţi 
cînd au mai puţine ; dar, în acelaşi timp, con¬ 
sideră superioritatea masculină ca un fapt in¬ 
contestabil : bărbaţii posedă o virtute aristo¬ 
cratică de care soţiile lor sînt lipsite. De ce e 
nevoie ca observaţii atît de fine să fie atenuate 
de afirmaţia brutală care le introduce şi tot¬ 
odată le contrazice ? ,,Pentru ca familia să se 
menţină şi chiar să existe, femeia şi bărbatul 
sînt la fel de indispensabili ; în consecinţă, in¬ 
digenii consideră că cele două sexe au aceeaşi 
valoare şi aceeaşi importanţă 141 ; prima parte 
este un truism, a doua nu este conformă cu 
faptele raportate. Puţine studii au reţinut aten¬ 
ţia lui Malinowski în aşa măsură ca acela al 
magiei, şi de-a lungul întregii sale opere găsim 
teza, mereu repetată, că în lumea întreagă 2 , 
la fel ca în insulele Trobriand, magia intervine 
cu ocazia ,,oricărei activităţi sau acţiuni impor¬ 
tante al căror rezultat nu stă cu certitudine în 
puterea omului“ 3 . Lăsăm deoparte teza gene¬ 
rală pentru a analiza aplicarea ei în acest caz 
special. 

Bărbaţii din Trobriand, ni se spune, folosesc 
magia în următoarele ocazii : grădinărit, pes¬ 
cuit, vînătoare, construirea bărcii, navigaţie, 
sculptură, vrăjitorie, meteorologie ; femeile pen¬ 
tru avorturi, îngrijirea dinţilor, confecţionarea 
fustelor din paie 4 . Nu numai că aceste lucrări 
nu reppezintă decît o mică fracţiune din acelea 
„al căror rezultat nu stă cu certitudine în pu¬ 
terea omului“, dar ele nu sînt din acest punct 
de vedere nici măcar comparabile. De ce con¬ 
fecţionarea fustelor de paie şi nu prepararea 

1 B. Malinowski, The Sexual Life of Savages 
in Nortli-Wcstern Melanesia, voi. I, Londra-New York, 
1929. p. 29. 

2 B. Malinowski, articolul Culture, loc. cit., 
p. G34 şi urm. 

3 B. Malinowski, The Sexual Life..., loc. cit., 
p. 40. 

4 Op. cit., p. 43—45, 

tigvelor sau oiărla, a căror tehnică se ştie cit 
este de riscantă ? Putem oare decreta de la în¬ 
ceput că o mai bună cunoaştere a istoriei gîn- 
dirii religioase în Melanezia sau că fapte pre¬ 
luate de la alte triburi care dezvăluie rolul atri¬ 
buit adesea fibrei vegetale ca simbol al unei 
schimbări de stare 1 n-ar putea arunca nici o 
lumină asupra acestei alegeri ? Să mai cităm 
două texte care ilustrează contradicţiile acestei 
metode intuitive : în cartea cu privire la viaţa 
sexuală a melanezienilor aflăm că unul dintre 
principalele mobiluri ale căsătoriei este, aici 
ca şi în alte părţi, „înclinaţia naturală a orică¬ 
rui bărbat trecut de prima tinereţe de a avea 
o casă şi o gospodărie a sa... şi... o dorinţă na¬ 
turală (natural longing) de a avea copii“ 2 . Dar 
în Sex and Repression , care aduce un comen¬ 
tariu teoretic la ancheta de teren, se pot citi 
următoarele : „La bărbat subzistă încă nevoia 
de a fi protector afectuos şi interesat al femeii 
însărcinate. Dar că mecanismele înnăscute au 
dispărut rezultă clar din faptul că în majori¬ 
tatea societăţilor... bărbatul refuză să accepte 
orice responsabilitate pentru progenitura sa 
dacă nu este constrîns la aceasta de către so¬ 
ci etate“ 3 . Intr-adevăr, curioasă înclinaţie na¬ 
turală ! 

Continuatorii lui Malinowski nu sînt, din 
păcate, nici ei scutiţi de acest curios amestec 
de dogmatism şi de empirism care contami¬ 
nează întregul său sistem. Cînd Margaret Mead, 
de exemplu, caracterizează trei societăţi înve- 

1 F. B o a s, The Social Organization and the Secret 
Societies of the Kwakiutl Indians, Washington, 1895 ; 
M. G r i a u 1 e, Masques Dogons, Paris, 1938 ; Mythe 
de l’organisation du monde chez Ies Dogons, „Psyche", 
voi. 2, 1947. 

2 B. Malinowski, The Sexual Life of Savages 
in North-Western Melanesia, voi. I, Londra-New York, 
1929, p. 81. 

3 B. Malinowski, Sex and Repression in Sa - 
vage Society, Londra-New York, 1927, p. 204. 

cinate din Noua Guinee prin formele diferite 
şi complementare pe care le-ar lua aici rela¬ 
ţiile dintre sexe (bărbat blînd, femeie blîndă ; 
bărbat agresiv, femeie agresivă ; femeie agre¬ 
sivă, bărbat blînd), eleganţa construcţiei sale 
poate fi admirată h Dar bănuiala de simplifi¬ 
care şi de apriorism se precizează de îndată ce 
sîntem puşi în faţa altor observaţii care subli¬ 
niază existenţa unei piraterii specific feminine 
la arapeşi 2 . Iar cînd aceeaşi autoare clasifică 
triburile nord-americane incompetitive, coope¬ 
ratoare şi individualiste 3 , ea rămâne la fel de 
străină de o taxonomie veritabilă ca şi un zoo¬ 
log care ar defini speciile grupînd animalele 
după cum sînt solitare, gregare sau sociale. 

Ne putem întreba, într-adevăr, dacă toate 
aceste construcţii pripite, care nu ajung nici¬ 
odată să facă din populaţiile studiate altceva 
decît „reflectări ale propriei noastre socie¬ 
tăţi “ 4 , ale categoriilor şi problemelor noastre, 
nu provin, aşa cum remarcase cu profunzime 
Boas, dintr-o supraestimare a metodei istorice, 
mai curînd decît dintr-o atitudine contrară. 
Căci, la urma urmei, istoricii sînt aceia care au 
formulat metoda funcţionalistă. Enumerînd an¬ 
samblul trăsăturilor ce caracterizează un anu¬ 
mit stadiu al societăţii romane, Hauser adăuga 
în 1903 : „Toate acestea alcătuiesc laolaltă un 
complexus indestructibil, toate aceste fapte se 
explică unele prin altele, mult mai bine decît 
se explică evoluţia familiei romane prin aceea 
a familiei evreieşti, chineze sau aztece 14 5 . Aceas- 

1 M. M e a d, Sex and Temperament in Three Pri¬ 
mitive Societies, New York, 1935, p. 279. 

2 R. F. Fortune, Arapesh Warfare, „American 
Anthrc-pologist“, serie nouă, voi. 41, 1939. 

3 M. Mead (ed.), Competition and Cooperaiion 
among Primitive Peoples, Londra-New York, 1937, 
p. 461. 

4 F. Boas, History and Science..., loc. cit. 

5 H. Hauser, loc. cit., p. 414. Declaraţii analoge 
se găsesc în lucrările metodologice ale lui H. B e r r, 
L. F e b v r e şi H. P i r e n n e. 

iă frază ar putea fi semnată de Malinowski, 
cu singura excepţie că la instituţii Hauser 
adaugă şi evenimentele. Fără îndoială, afirma¬ 
ţia sa impune o îndoită rezervă : căci ceea ce 
este adevărat cu privire la evoluţie nu este tot 
atît de adevărat privitor la structură, iar pen¬ 
tru etnolog studiile comparate pot suplini în- 

tr-o oarecare măsură absenta documentelor 

> 

scrise. Paradoxul rămîne totuşi în picioare : 
critica interpretării evoluţioniste şi a celei di- 
fuzioniste ne-a arătat că, atunci cînd etnologul 
crede că face istorie, el face contrarul istoriei ; 
şi, tocmai atunci cînd îşi închipuie că nu o face, 
el se comportă ca un bun istoric, limitat de ace¬ 
eaşi insuficienţă a documentelor. 

III 

Ce diferenţe există, într-adevăr, între metoda 
etnografiei (acest termen fiind luat în sensul 
strict, definit la începutul acestui articol) şi 
aceea a istoriei ? Ambele studiază alte socie¬ 
tăţi decît acelea în care trăim noi. Faptul că 
această alteritate ţine de o distanţare în timp 
(fie ea cît de mică) sau de o distanţare în spa¬ 
ţiu sau chiar de o eterogenitate culturală ră¬ 
mîne un caracter secundar în raport cu simili¬ 
tudinea poziţiilor. Ce scop urmăresc cele două 
discipline ? Oare reconstituirea exactă a ceea 
ce s-a petrecut sau se petrece în societatea stu¬ 
diată ? A afirma acest lucru ar însemna să uităm 
că în ambele cazuri avem de-a face cu sisteme 
de reprezentări care diferă pentru fiecare mem¬ 
bru al grupului şi care, toate la un loc, diferă de 
reprezentările anchetatorului. Cel mai bun stu¬ 
diu etnografic nu va transforma niciodată pe 
cititor într-un indigen. Revoluţia din 1789 trăi¬ 
tă de un aristocrat nu este acelaşi fenomen ca 
aceeaşi revoluţie trăită de un sanculot, şi nici 
una, nici cealaltă n-ar putea corespunde nici¬ 
odată revoluţiei din 1789 gîndită de un Mi- 

chelet sau un Taine. Tot ceea ce istoricul şi 
etnograful reuşesc să facă şi tot ceea ce li se 
poate cere să facă este de a lărgi o experienţă 
particulară la dimensiunile unei experienţe ge¬ 
nerale sau mai generale şi care să devină chiar 
prin aceasta accesibilă ca experienţă oameni¬ 
lor dintr-o altă ţară sau dintr-o altă epocă. Con¬ 
diţiile ca ei să izbutească sînt aceleaşi : exer¬ 
ciţiu, rigoare, simpatie, obiectivitate. 

Cum procedează ei ? Tocmai aici începe di¬ 
ficultatea. Adeseori — chiar la Sorbona — is¬ 
toria şi etnografia au fost opuse sub pretextul 
că cea dinţii se sprijină pe studiul şi pe critica 
unor documente provenite de la numeroşi ob¬ 
servatori, care pot fi deci confruntate şi verifi¬ 
cate, pe cînd a doua s-ar reduce prin definiţie 
la observaţiile unuia singur. 

La această critică se poate răspunde că mij¬ 
locul cel mai bun de a permite etnografiei să 
depăşească acest obstacol este de a spori nu¬ 
mărul etnografilor. Nu se va ajunge, desigur, 
la aceasta descurajînd vocaţiile prin obiecţii 
prejudiciale. Argumentul este dealtfel perimat, 
datorită dezvoltării însăşi a etnografiei ; există 
astăzi prea puţine popoare care să nu fi fost 
studiate de numeroşi anchetatori şi a căror ob¬ 
servare, efectuată din puncte de vedere diferite, 
să nu se fi desfăşurat timp de cîteva zeci de 
ani, uneori chiar de cîteva secole. Ce altceva 
mai mult face istoricul cînd studiază documen¬ 
tele decît să se înconjure de mărturiile etnogra¬ 
filor amatori, adeseori tot atît de străini de 
cultura pe care o descriu ca şi anchetatorul mo¬ 
dern al polinezienilor sau al pigmeilor ? Un is¬ 
toric al Europei vechi ar fi oare mai puţin avan¬ 
sat dacă Herodot, Diodor, Plutarh, Saxo Gram- 
maticus şi Nestor ar fi fost etnografi profesio¬ 
nişti, informaţi asupra problemelor, deprinşi cu 
dificultăţile anchetei, cu experienţă în dome¬ 
niul observaţiei obiective ? In loc să fie neîn¬ 
crezător în etnografi, istoricul grijuliu de vii- 

torul ştiinţei sale ar trebui, dimpotrivă, să facă 
apel la ei din proprie iniţiativă. 

Dar pretinsul paralelism metodologic între 
etnografie şi istorie, invocat pentru a le opune 
una alteia, este iluzoriu. Etnograful este cineva 
care culege fapte şi care le prezintă (dacă e un 
bun etnograf) conform unor cerinţe care sînt 
aceleaşi ca ale istoricului. Este rolul istoricului 
de a folosi aceste lucrări atunci cînd observa¬ 
ţiile eşalonate pe o perioadă de timp suficientă 
îi permit aceasta şi este rolul etnologului atunci 
cînd observaţii de acelaşi tip, referitoare la un 
număr suficient de regiuni diferite, îi dau 
această posibilitate. In toate cazurile, etnograful 
elaborează documentele care pot servi istori¬ 
cului. Iar dacă documentele există şi dacă etno¬ 
graful se hotărăşte să integreze substanţa aces¬ 
tora în studiul său, nu e oare cazul ca istoricul 
să-l invidieze — natural, cu condiţia ca etno¬ 
graful să aibă o bună metodă istorică — pentru 
privilegiul de a face istoria unei societăţi despre 
care el dispune de o experienţă trăită ? 

Aşadar, discuţia se reduce la raporturile din¬ 
tre istorie şi etnologie în sens strict. Ne pro¬ 
punem să arătăm că deosebirea fundamentală 
dintre ele nu este nici obiectul, nici scopul, nici 
metoda, dar că — avînd acelaşi obiect, care este 
viaţa socială, acelaşi scop, care este o mai bună 
înţelegere a omului, precum şi o metodă în care 
numai dozajul procedeelor de cercetare va¬ 
riază — ele se deosebesc mai ales prin alegerea 
perspectivelor complementare : istoria organ i- 
zîndu-şi datele în raport cu expresiile conştiente, 
iar etnologia în raport cu condiţiile inconştiente 
ale vieţii sociale. 


* 


* 


* 


Faptul că etnologia îşi datorează originalita¬ 
tea naturii inconştiente a fenomenelor colective ' 
rezulta deja, deşi într-un mod confuz încă şi 

echivoc, dintr-o formulă a lui Tylor. După ce 
definise etnologia ca studiul „culturii sau civi¬ 
lizaţiei", el o descria ca pe un ansamblu com¬ 
plex în care sînt rînduite „cunoştinţele, credin¬ 
ţele, arta, morala, dreptul, obiceiurile şi toate 
celelalte aptitudini sau obişnuinţe dobîndite de 
om ca membru al societăţii" l . Se ştie însă că 
la cele mai multe dintre popoarele primitive 
este foarte greu să obţii o justificare morală 
sau o explicaţie raţională a unui obicei sau a 
unei instituţii indigenul interogat se mulţu¬ 
meşte să răspundă că lucrurile au fost întot¬ 
deauna aşa, că aceasta a fost porunca zeilor sau 
învăţătura strămoşilor. Chiar atunci cînd se 
întîlnesc interpretări, ele au întotdeauna carac¬ 
terul de raţionalizări sau de elaborări secun¬ 
dare : nu există nici o îndoială că raţiunile in¬ 
conştiente pentru care se practică un obicei 
sau se împărtăşeşte o credinţă sînt foarte în¬ 
depărtate de cele invocate pentru a o justifica. 
Chiar în societatea noastră, comportarea la 
masă, uzanţele sociale, regulile vestimentare şi 
multe din atitudinile noastre morale, politice 
şi religioase sînt respectate scrupulos de fiecare, 
fără ca originea şi funcţia lor reală să fi făcut 
obiectul unui examen judicios. Acţionăm şi gîn- 
dim din obişnuinţă, iar rezistenţa uimitoare 
opusă unor derogări, chiar minime, provine mai 
mult din inerţie decît dintr-o voinţă conştientă 
de a menţine obiceiuri a căror raţiune ar părea 
înţeleasă. Este cert că dezvoltarea gîndirii mo¬ 
derne a favorizat critica moravurilor. Acest fe¬ 
nomen nu constituie însă o categorie străină 
studiului etnologic, ci este mai curînd rezultatul 
acestuia, dacă e adevărat că originea lui prin¬ 
cipală se află în formidabila conştientizare et¬ 
nografică pe care a suscitat-o în gîndirea occi¬ 
dentală desooperirea Lumii Noi. Şi chiar astăzi 
elaborările secundare, abia formulate, tind să 

1 E. B. Tylor, Primitive Culture, loc. cit., voi. I, 

p. 1. 

reia aceeaşi expresie inconştientă. Cu o rapi¬ 
ditate surprinzătoare, care arată clar că avem a 
face cu o însuşire intrinsecă a anumitor moduri 
de a gîndi şi de a acţiona, gîndirea colectivă asi¬ 
milează interpretările care păreau cele mai în¬ 
drăzneţe : prioritatea dreptului matern, animis¬ 
mul sau — mai recent — psihanaliza, spre a 
rezolva automat probleme care, prin natura lor, 
par a scăpa continuu atît voinţei, cît şi reflecţiei. 

Lui Boas îi revine meritul de a fi definit cu 
o admirabilă luciditate natura inconştientă a 
fenomenelor culturale în pagini în care, asimi- 
lîndu-le din acest punct de vedere limbajului, 
el anticipase dezvoltarea ulterioară a gîndirii 
lingvistice şi viitorul etnologiei, ale cărei pro¬ 
misiuni începem abia să le întrezărim. După 
ce a arătat că structura limbii rămîne necunos¬ 
cută pînă la apariţia unei gramatici ştiinţifice 
celui care vorbeşte şi că, şi atunci, ea continuă 

să modeleze discursul în afara conştiinţei su- 

> » 

biectului, impunînd gîndirii sale cadre concep¬ 
tuale luate drept categorii obiective, el adăuga : 
„Deosebirea esenţială dintre fenomenele lingvis¬ 
tice şi celelalte fenomene culturale este că cele 
dintîi nu se ridică niciodată pînă la o conştiinţă 
clară, pe cînd celelalte, deşi au aceeaşi origine 
inconştientă, se ridică adeseori pînă la nivelul 
gîndirii conştiente, dînd astfel naştere unor ra¬ 
ţionamente secundare şi unor reinterpretări 4 * l . 
Dar această deosebire de grad nu disimulează 
profunda lor identitate şi nu diminuează va¬ 
loarea de exemplu a metodei lingvistice pentru 
cercetările etnologice. Dimpotrivă : „Marele 
avantaj al lingvisticii în această privinţă este 
că, în ansamblu, categoriile limbajului rămîn 
inconştiente ; din acest motiv, procesul formării 
lor poate fi urmărit fără să intervină, într-un 
mod înşelător şi supărător, interpretările secun- 

1 F. Boas (ed.), Handbook of American Indian 
Languages, Bureau of American Ethnology, Buletin 40, 
1911 (1908), partea I, p. 67. 

dare, atît de frecvente în etnologie, încît pot 
întuneca iremediabil istoria dezvoltării idei'or‘‘ 1 . 

Rezultatele fonologiei moderne sînt singurele 
care permit să se măsoare imensa importanţă a 
acestor teze, formulate cu opt ani înaintea pu¬ 
blicării Cursului de lingvistică generală de 
către Ferdinand de Saussure, care îi pregătea 
apariţia. Etnologia însă nu le-a pus deocam¬ 
dată în aplicare. Căici Boas, care avea să le fo¬ 
losească din plin pentru a funda lingvistica 
americană şi cărUia aceste teze urmau să-i per¬ 
mită să respingă unele concepţii teoretice pînă 
atunci necontestate 2 , a dat dovadă în domeniul 
etnologiei de o timiditate care şi acum îi frî- 
nează pe urmaşii săi. 

Intr-adevăr, analiza etnografică a lui Boas, 
incomparabil mai onestă, mai solidă şi mai me¬ 
todică decît a lui Malinowski, rămîne încă, la 
fel 'ca aceasta, la nivelul gîndirii conştiente a 
indivizilor. Fără îndoială, Boas îşi interzice să 
reţină raţionalizările secundare şi reinterpre- 
tările, care continuă să-şi exercite influenţa asu¬ 
pra lui Malinowski în aşa măsură, încît el abia 
dacă izbuteşte să le elimine pe acelea ale indige¬ 
nilor cu condiţia de a le substitui pe ale sale 
proprii. Boas însă continuă să utilizeze catego¬ 
riile gîndirii individuale ; cu scrupulozitatea sa 
ştiinţifică, el reuşeşte doar a o descărna şi a o 
despuia de rezonanţele ei omeneşti. El restrînge 
extinderea categoriilor pe care le compară, dar 
nu le constituie pe un plan nou, şi, cînd efortul 
de fragmentare i se pare imposibil, îşi interzice 
să le compare. Şi, totuşi, ceea ce legitimează 
comparaţia lingvistică e mai mult şi este alt- 

1 Op. cit., p. 70—71. 

2 într-o epocă în care lingvistica indo-europeană 
crede încă ferm în teoria unei „limbi-mamă“, Boas 
demonstrează că unele trăsături comune cîtorva limbi 
americane pot tot aşa de bine rezulta din formarea 
secundară a unor arii de afinităţi, ca şi dintr-o origine 
comună. A trebuit să apară Trubetzkoy pentru ca 
aceeaşi ipoteză să fie aplicată faptelor indo-europene. 

31 



ceva decit un decupaj : este o analiză reală. Din 
cuvinte lingvistul extrage realitatea practică a 
fonemului, iar din acesta realitatea logică a 
elementelor diferenţiale h Apoi, după ce a re¬ 
cunoscut în cîteva limbi prezenţa aceloraşi fo¬ 
neme sau folosirea aceloraşi perechi de opozi¬ 
ţii, el nu compară între ele fiinţe individual dis¬ 
tincte : acelaşi fonem, acelaşi element sînt ace¬ 
lea care garantează pe acest plan nou identi¬ 
tatea profundă a unor obiecte empiric diferite. 
Nu este vorba de două fenomene asemănătoare, 
ci de unul singur. Trecerea de la conştient la 
inconştient este însoţită de un progres de la 
special la general. 

In consecinţă, în etnologie, ca şi în lingvistică, 
nu comparaţia este aceea care fundează gene¬ 
ralizarea, ci contrariul. Dacă, aşa cum credem, 
activitatea inconştientă a spiritului constă în 
a impune forme unui conţinut şi dacă aceste 
forme sînt fundamental aceleaşi pentru toate 
spiritele, vechi şi moderne, primitive şi civili¬ 
zate 2 — după cum arată, în mod atît de stră¬ 
lucit, studiul funcţiei simbolice, aşa cum se ex¬ 
primă ea în limbaj —, este necesar şi suficient 
să se ajungă la structura inconştientă, subia¬ 
centă fiecărei instituţii sau fiecărui obicei, spre 
a obţine un principiu de interpretare valid pen¬ 
tru alte instituţii şi alte obiceiuri, cu condiţia, 
fireşte, de a împinge analiza destul de departe. 

* 

* * 


Cum să parvenim la această structură incon¬ 
ştientă ? Aici metoda istorică şi metoda etno¬ 
logică se întilnesc. Este inutil să invocăm cu 

1 R. Jakobson, Observations sur le classement 
phonologique des consonnes, în : Proceedings of the 
Third International Congress of Phonetic Sciences, 
Gând, 1938. 

2 Cf. articolul nostru L’efficacite symbolique, „Revue 
de l’histoire des religions“, nr. 385, I, 1949 (cap. X al 
volumului de faţă). 

această ocazie problema structurilor diacronice, 
pentru care cunoştinţele istorice sînt, evident, 
indispensabile. Anumite dezvoltări ale vieţii so¬ 
ciale comportă, fără îndoială, o structură dia¬ 
cronică ; exemplul fonologiei însă li învaţă pe 
etnologi că acest studiu este mai complex şi 
pune alte probleme decît acela al structurilor 
sincronice 1 , pe care ei încep abia să le abordeze. 
Cu toate acestea, chiar analiza structurilor sin¬ 
cronice implică un apel permanent la istorie. 
Descriind instituţii care se transformă, istoria 
e singura care permite degajarea structurii 
subiacente formulărilor multiple şi care rămîne 
permanentă de-a lungul unei succesiuni de 
evenimente. Să reluăm problema organizării 
dualiste evocată mai sus ; dacă nu vrem să ne 
hotărîm a vedea în ea un stadiu universal al 
dezvoltării societăţii, nici un sistem inventat 
într-un singur loc şi un singur moment, şi dacă, 
în acelaşi timp, simţim prea bine ceea ce toate 
instituţiile dualiste au în comun pentru a ne 
resemna să le considerăm ca produse eteroolite 
ale unor istorii unice şi incomparabile, rămîne 
să analizăm fiecare societate dualistă spre a 
regăsi în spatele haosului de reguli şi de obi¬ 
ceiuri o schemă unică, care e prezentă şi acţio¬ 
nează în contexte locale şi temporale diferite. 
Această schemă n-ar putea corespunde nici unui 
model particular de instituţie, nici unei grupări 
arbitrare de caractere comune mai multor forme. 
Ea se reduce la anumite relaţii de corelaţie şi 
de opoziţie, inconştiente desigur, chiar ale po¬ 
poarelor cu organizare dualistă, dar care, toc¬ 
mai pentru că sînt inconştiente, trebuie să existe 
şi la acelea care n-au cunoscut niciodată această 
instituţie. 

Astfel, indigenii mekeo, motu şi koita din 
Noua Guinee, a căror evoluţie socială a putut 
fi reconstituită de Seligman pe o perioadă de 

1 R. J akobson, Prinzipien der historischen Pho- 
nutcgie, în : Travaux du Cercle linguistique de Pra- 
gue, voi. 4. 

timp destul de lungă, au o organizare de o mare 
complexitate, pe care numeroşi factori istorici 
o repun mereu în cauză. Războaie, migraţiuni, 
schisme religioase, presiune demografică şi cer¬ 
turi pe considerente de prestigiu fac să dispară 
clanuri şi sate sau suscită apariţia unor grupuri 
noi. Totuşi, aceşti parteneri, a căror identitate, 
număr şi repartiţie se modifică neîncetat, se 
regăsesc totdeauna uniţi prin relaţii cu un con¬ 
ţinut tot atît de variabil, dar al cărui caracter 
formal se menţine peste toate vicisitudinile ; 
cînd economică, cînd juridică şi cînd ceremo- 
nială, relaţia de ufuapie grupează, la nivelul cla¬ 
nului, al subclanului sau al satului două cîte 
două unităţi sociale supuse unor prestaţii reci¬ 
proce. In unele sate din. Assam, a căror descriere 
a fost raportată de Ch. von Fiirer-Haimendorf, 
schimburile matrimoniale sînt frecvent compro¬ 
mise de certurile dintre băieţii şi fetele din 
acelaşi sat sau de antagonismele dintre sate 
vecine. Aceste disensiuni se traduc prin retra¬ 
gerea unui grup sau a altuia şi uneori prin 
exterminarea lui ; ciclul se restabileşte însă de 
fiecare dată, fie printr-o reorganizare a struc¬ 
turii schimbului, fie prin admiterea de noi 
parteneri. In sfîrşit, indienii mono şi yokut din 
California, care au atît sate cu organizare 
dualistă, cît şi sate fără această organizare, oferă 
posibilitatea de a se studia cum se poate realiza 
o schemă socială identică printr-o formă insti¬ 
tuţională precisă şi definită sau în afara ei. 
în toate aceste cazuri există ceva care se păs¬ 
trează şi care, datorită observaţiei istorice, se 
degajează progresiv, lăsînd să treacă printr-un 
fel de filtrare ceea ce s-ar putea numi conţi¬ 
nutul lexicografic al instituţiilor şi al obiceiuri¬ 
lor, pentru a nu reţine decit elementele struc¬ 
turale. în cazul organizării dualiste, aceste 
elemente par să fie trei : exigenţa regulii ; no¬ 
ţiunea dc? reciprocitate, considerată ca o formă 
care permite integrarea imediată a opoziţiei 



dintre ,,eu“ şl ,,altuî“ ; caracterul sintetic ai 
darului. Aceşti factori se regăsesc in toate so¬ 
cietăţile considerate .şi explică totodată unele 
practici şi obiceiuri mai puţin diferenţiate, dar 
din oare se vede că, chiar la popoare fără orga¬ 
nizare dualistă, ele corespund aceleiaşi funcţiuni 
ca şi aceasta l . 

Astfel, etnologia nu poate rămîne indiferentă 
faţă de procesele istorice şi faţă de expresiile 
cele mai conştiente ale fenomenelor sociale. Dar, 
dacă le acordă aceeaşi atenţie pasionată ca şi 
istoricul, ea o face pentru a parveni, printr-un 
fel de mers regresiv, la eliminarea a tot ceea 
ce datorează ele evenimentului şi reflecţiei. 
Scopul ei este de a realiza, dincolo de imaginea 
conştientă şi întotdeauna diferită pe care şi-o 
lormează oamenii despre devenirea lor, un in¬ 
ventar al posibilităţilor inconştiente, care nu 
există în număr nelimitat, şi al căror repertoriu 
şi raporturi de compatibilitate sau incompatibili¬ 
tate pe care fiecare le întreţine cu toate celelalte 
oferă o arhitectură logică unor dezvoltări isto¬ 
rice imprevizibile, dar niciodată arbitrare. In 
acest sens, celebra formulă a lui Marx : „Oame¬ 
nii îşi făuresc propria lor istorie, dar ei nu sînt 
conştienţi de acest lucru“ *, justifică în prima sa 
parte istoria şi în a doua etnologia. In acelaşi 
timp, ea arată că ambele demersuri sînt indiso- 
ciabile. 


* 


* 


* 


Dacă etnologul îşi consacră analiza în prin¬ 
cipal elementelor inconştiente ale vieţii sociale, 
ar fi absurd să presupunem că istoricul le ig¬ 
norează. Fără îndoială că acesta pretinde îna- 

1 C. Levi-Strauss, Les structures elementaires 
de la parente, Paris, Presses Universitaires de France, 
1949, cap. VI şi VII. 

* Vezi K. Marx şi F. E n g e 1 s. Opere alese în 
două volume, voi. II, ed. 3, Bucureşti, Editura politică, 
1967, p. 477. — Nola trad. 

înte de toate sâ explice fenomenele sociale în 
funcţie de evenimentele în care se incarnează 
ele şi de modul în care indivizii le-au gîndit şi 
trăit. Dar, în mersul său progresiv pentru a 
sesiza şi a explica ceea ce le-a apărut oameni¬ 
lor ca o consecinţă a reprezentărilor şi a actelor 
lor (sau a reprezentărilor şi a actelor unora din¬ 
tre ei), istoricul ştie bine şi din ce în ce mai bine 
că trebuie să cheme în ajutor întregul aparat 
al elaborărilor inconştiente. Nu mai trăim în 
vremea unei istorii politice care se mulţumea 
să înşire cronologic dinastiile şi războaiele pe 
firul raţionalizărilor secundare şi al reinterpre- 
tărilor. Istoria economică este în mare măsură 
istoria operaţiilor inconştiente. Orice carte bună 
de istorie — şi vom cita una mare — este im¬ 
pregnată de etnologie. în cartea sa Probleme 
de Vincroyance au XVI e siecle, Lucien Febvre 
face apel în permanenţă la atitudini psihologice 
şi la structuri logice pe care studiul unor do¬ 
cumente, cum sînt textele indigene, permite 
doar să le atingă indirect, pentru că ele au scă¬ 
pat întotdeauna conştiinţei acelora care vorbeau 
şi scriau : din cauza absenţei nomenclaturii şi 
a etaloanelor, a reprezentării vagi a timpului, 
a caracterelor comune mai multor tehnici etc. l . 
Toate aceste indicaţii sînt etnologice în aceeaşi 
măsură ca şi istorice, căci ele transcend din 
mărturii dintre care nici una nu se situează, şi 
pe bună dreptate, pe acest plan. 

Ar fi deci inexact să spunem că pe drumul 
cunoaşterii omului, care se întinde de la stu¬ 
diul conţinuturilor conştiente pînă la cel al 
formelor inconştiente, istoricul şi etnologul merg 
în direcţii inverse : ei merg amîndoi în acelaşi 
sens. Faptul că deplasarea pe care o efectuează 
de comun acord le apare fiecăruia sub moda¬ 
lităţi diferite — trecere de la explicit la im¬ 
plicit pentru istoric, de la particular la univer¬ 
sal pentru etnolog — nu schimbă cu nimic iden- 

1 L. Febvre, Le probleme de Vincroyance au 
XVIe siecle, ed. 2, Paris, 1946. 

titatea demersului fundamentai. Dar, pe lin 
drum al cărui traseu ei îl parcurg în acelaşi 
sens, numai orientarea lor diferă : etnologul 
merge înainte, căutînd să atingă întotdeauna, 
prin elemente conştiente pe care nu le ignoră 
niciodată, cît mai mult din inconştientul către 
care se îndreaptă ; pe cînd istoricul înaintează, 
ca să spunem aşa, de-a îndărătelea, avînd pri¬ 
virea aţintită asupra activităţilor concrete şi 
particulare, de la care nu se îndepărtează decît 
pentru a le considera într-o perspectivă mai 
bogată şi mai completă. Ca un adevărat Ianus 
cu două feţe, solidaritatea celor două discipline 
este aceea care permite, în orice caz, a păstra 
în faţa ochilor totalitatea traseului. 

O observaţie finală va preciza raţionamentul 
nostru. Tradiţional, istoria şi etnologia se de¬ 
osebesc prin absenţa sau prezenţa documente¬ 
lor scrise în societăţile care constituie obiectul 
studiului lor. Deosebirea nu este falsă ; nu o 
considerăm însă esenţială, întrucît decurge din 
caracterele profunde pe care am încercat să le 
determinăm, dar pe care ea nu le explică. Fără 
îndoială, absenţa documentelor scrise in majo¬ 
ritatea societăţilor zise primitive a constrîns 
etnologia să dezvolte metode şi tehnici adecvate 
studiului acelor activităţi care, din această 
cauză, rămîn imperfect conştiente la toate ni¬ 
velurile la care ele se exprimă. Aceată limitare 
însă, pe lingă faptul că poate fi adeseori de¬ 
păşită prin tradiţia orală atît de bogată la unele 
popoare din Africa şi Oceania, nu poate fi con¬ 
siderată ca o barieră rigidă. Etnologia se inte¬ 
resează de populaţii care cunosc scrierea : Mexi¬ 
cul antic, lumea arcbă, Extremul Orient. S-a 
putut de asemenea face istoria unor popoare 
care n-au cunoscut-o niciodată, ca, de exem¬ 
plu, zuluşii. Este vorba şi aici de o diferenţă 
de orientare, nu de obiect, şi de două feluri de 
a organiza date mai puţin eterogene decît par. 
Etnologul se interesează mai ales de ceea ce 

nu este scris, nu atit pentru câ popoareie pe 
care le studiază sînt incapabile de a scrie, cit 
fiindcă ceea ce îl interesează este diferit de tot 
ceea ce oamenii se gîndesc de obicei să fixeze 
pe piatră sau pe hîrtie. 

Pînă acum, o repartiţie a sarcinilor, justifi¬ 
cată de tradiţii vechi şi de necesităţile de mo¬ 
ment, a contribuit la confundarea aspectelor 
teoretic şi practic ale deosebirii dintre ele, deci 
la separarea mai mult decît e cazul a etnologiei 
de istorie. Numai atunci cînd ele vor aborda în 
deplin acord studiul societăţilor contemporane, 
se vor putea aprecia pe deplin rezultatele co¬ 
laborării lor şi se va cîştiga convingerea că 
aici, ca şi în alte domenii, ele nu pot realiza ni¬ 
mic una fără alta* 



LIMBAJ ŞI ÎNRUDIRE 


CAPITOLUL II 

ANALIZA 

STRUCTURALĂ ÎN LINGVISTICĂ 
ŞI ÎN ANTROPOLOGIE 1 

In ansamblul ştiinţelor sociale cărora le apar¬ 
ţine în mod indiscutabil, lingvistica ocupă to¬ 
tuşi un loc excepţional : ea nu este o ştiinţă 
socială ca celelalte, ci aceea care de departe a 
realizat cele mai mari progrese, singura, fără 
îndoială, care poate revendica numele de ştiinţă 
şi care a izbutit să formuleze o metodă pozitivă 
şi totodată să cunoască natura faptelor supuse 
analizei sale. Această situaţie privilegiată atrage 
după sine unele servituţi : lingvistul va vedea 
adesea cercetători din domeniul unor discipline 
învecinate, dar diferite, inspirîndu-se din exem¬ 
plul său şi încercînd să urmeze aceeaşi cale. 
Noblesse oblige : o revistă de lingvistică cum 
este ,,Word k ' nu se poate limita la ilustrarea 
unor teze şi a unor puncte de vedere strict 
lingvistice. Ea este obligată să-i accepte şi pe 
psihologii, sociologii şi etnografii doritori să 
afle de la lingvistica modernă calea care duce 
la cunoaşterea pozitivă a faptelor sociale. încă 
în urmă cu douăzeci de ani, Marcel Mauss scria: 
„Sociologia ar fi, desigur, mult mai avansată 
dacă ar fi procedat peste tot imitîndu-i pe 

1 Publicat sub acest titlu in „Word, Journal of the 
Linguistic Cirele of New York“, voi. I, nr. 2, august 
1945, p. 1—21. 

lingvişti. 1 Strlnsa analogie de metodă care 
există între cele două discipline le impune co¬ 
laborarea ca pe o datorie specială. 

După Schrader 2 , nu mai este necesar să de¬ 
monstrăm ce asistenţă poate acorda lingvistica 
sociologului în studiul problemelor de înrudire. 
Lingviştii şi filologii (Schrader, Rose) 3 sînt 
aceia care au arătat improbabilitatea ipotezei, de 
care se cramponau încă în aceeaşi epocă atîţia 
sociologi, privind rămăşiţele matriliniare în 
familia antică. Lingvistul aduce sociologului 
etimologii care permit stabilirea între anumiţi 
termeni de înrudire a unor legături care nu 
erau imediat perceptibile. Invers, sociologul 
poate face cunoscute lingvistului obiceiuri, re¬ 
guli pozitive şi prohibiţii care permit înţele¬ 
gerea persistenţei anumitor trăsături ale lim¬ 
bajului sau a instabilităţii unor termeni sau a 
unor grupuri de termeni. In cursul unei recente 
şedinţe a Cercului lingvistic din New York, 
Julien Bonfante a ilustrat acest punct de ve¬ 
dere, reamintind etimologia numelui de unchi 
în unele limbi romanice : grecescul Oeto? dă în 
italiană, spaniolă şi portugheză zio şi tio, adău¬ 
gind că în unele regiuni ale Italiei unchi se 
numeşte barba. ,,Barba“, ,,divinul“ unchi, cîte 
sugestii nu dau aceşti termeni sociologului ! 
De îndată revin în memorie cercetările regre¬ 
tatului Hoicart privind caracterul religios al 
relaţiei avunculare şi furtul sacrificiului de că- 

1 Rapports reels et pratiques etc..., în : Sociologie 
et anthropologie, Paris, 1951. 

2 O. Schrader, Prehistoric Antiquities of the 
Aryan Peoples (trad. F. B. Jevons), Londra, 1890, 
cap. XII, partea 4. 

3 O. Schrader, loc. cit.; H. J. Rose, On the 
Alleged Evidence for Mother-Right in Early Greece, 
..Folklore", 22 (1911). Vezi în această problemă lucră¬ 
rile cele mai recente ale lui G. Thomson, favorabile 
ipotezei rămăşiţelor matriliniare. 

tre rudele de partea maternă 1 . Oricare ar fi 
interpretarea ce s-ar da faptelor culese de Ho- 
cart (propria sa interpretare nu este, desigur, 
complet satisfăcătoare), e neîndoios că lingvistul 
colaborează la rezolvarea problemei, descope¬ 
rind în vocabularul contemporan persistenţa 
tenace a unor relaţii dispărute. In acelaşi timp, 
sociologul explică lingvistului raţiunea etimo¬ 
logiei sale şi îi confirmă validitatea. Mai re¬ 
cent, abordînd ca lingvist sistemele de înrudire 
din Asia de sud, Paul K. Benedict a putut aduce 
o importantă contribuţie la sociologia familială 
din această parte a lumii 2 . 

Procedînd însă în acest fel, lingviştii şi so¬ 
ciologii îşi urmează în mod independent căile 
lor respective. Ei se opresc, fără îndoială, din 
timp în timp pentru a-şi comunica anumite 
rezultate ; aceste rezultate provin, totuşi, din 
demersuri diferite şi nu s-a făcut nici un efort 
pentru ca un grup să beneficieze de progresele 
tehnice şi metodologice realizate de celălalt. 
Această atitudine era explicabilă intr-o epocă 
în care cercetarea lingvistică se sprijinea mai 
ales pe analiza istorică. în raport cu cercetarea 
etnologică, aşa cum se practica ea în aceeaşi 
perioadă, deosebirea era mai mult de grad decît 
de natură. Lingviştii aveau o metodă mai rigu¬ 
roasă, rezultatele lor erau mai bine fundamen¬ 
tate ; sociologii se puteau inspira din exemplul 
lor, „renunţînd de a lua ca bază a clasificărilor 
lor considerarea în spaţiu a speciilor actuale" 3 ; 

1 A. M. H o c a r t, Chieftainship and the Sister’s 
Son in the Pacific, „American Anthropologist 1 *, serie 
nouă, voi. 17 (1915) ; The Uterin Nephew, ,Man“, 23 
(1923), nr. 4 ; The Cousin in Vedic Ritual, „Indian An- 
tiquary", voi. 54 (1925) etc. 

2 P. K. Benedict, Tibetan and Chinese Kinship 
Terms, „Harvard Journal of Asiatic Studies“, 6 (1942) ; 
Studies in Thai Kinship Terminology, „Journal of the 
American Oriental Society", 63 (1943). 

3 L. Brunschvicg, Le progres de la conscience 
dans la philosophie occidentale, voi. II, Paris, 1927, 
p. 562. 

dar, la urma urmei, antropologia şi sociologia 
nu aşteptau de la lingvistică decît lecţii ; nimic 
nu lăsa să se prevadă o revelaţie l . 

Naşterea fonologiei a răsturnat această si¬ 
tuaţie. Ea nu numai că a reînnoit perspectivele 
lingvistice : o transformare de această amploare 
nu se limitează la o disciplină anume. Fonologia 
nu poate să nu joace, faţă de ştiinţele sociale, 
acelaşi rol înnoitor pe care l-a jucat, de exem¬ 
plu, fizica nucleară pentru ansamblul ştiinţe¬ 
lor exacte. în ce constă această revoluţie, cînd 
încercăm s-o considerăm în implicaţiile sale 
cele mai generale ? Răspunsul la această între¬ 
bare ni-1 va da ilustrul maestru al fonologiei, 
N. Trubetzkoy. Intr-un articol-program 2 , el re¬ 
duce, în fond, metoda fonologică la patru de¬ 
mersuri fundamentale : în primul rînd, fonolo¬ 
gia trece de la studiul fenomenelor lingvistice 
conştiente la cel al infrastructurii lor incon- 

9 

ştiente; ea refuză să trateze termenii ca entităţi 
independente, luînd, dimpotrivă, ca bază a ana¬ 
lizei sale relaţiile dintre termeni ; ea introduce 
noţiunea de sistem : ,,Fonologia actuală nu se 
mărgineşte să declare că fonemele sînt întot¬ 
deauna membri ai unui sistem, ea arată sisteme 
fonologice concrete şi scoate în evidenţă struc¬ 
tura lor“ 3 ; în sfîrşit, ea urmăreşte descoperirea 
unor legi generale, fie prin inducţie, ,,fie deduse 
în mod logic, ceea ce le dă un caracter ab¬ 
solut" 4 . 

Astfel, pentru prima oară, o ştiinţă socială 
reuşeşte să formuleze relaţii necesare. Acesta 
este sensul acestei ultime fraze a lui Trubetzkoy, 
în timp ce regulile precedente arată cum tre- 

1 între 1900 şi 1920, întemeietorii lingvisticii mo¬ 
derne, Ferdinand de Saussure şi Antoine Meillet se 
plasează hotărât sub patronajul sociologilor. Abia d ipă 
1920 Marcel Mauss începe, cum spui^ economiştii, să 
dea peste cap această tendinţă. 

2 N. Trubetzkoy, La phonologie actuelle, în : 
„Psychologie du langage“, Paris, 1933. 

3 Op. cit., p. 243. 

4 Ibid. 

buie să procedeze lingvistica pentru a parveni 
la acest rezultait. Nu ne revine nouă să arătăm 
aici că pretenţiile lui Trubetzkoy siînt justificate; 
marea majoritate a lingviştilor moderni pare a 
fi de acord asupra acestui punct. Dar, cînd un 
eveniment de o asemenea importanţă se pro¬ 
duce într-una din ştiinţele umanistice, repre¬ 
zentanţilor unor discipline apropiate nu numai 
că le este permis, dar chiar li se cere să verifice 
imediat consecinţele lui şi aplicarea lui posi¬ 
bilă la fapte de un alt ordin. 

Se deschid astfel perspective noi. Nu mai 
este vorba doar de o colaborare ocazională, în ca¬ 
re lingvistul şi sociologul, lucrînd fiecare în col¬ 
ţul lui, îşi comunică din timp în timp ceea ce 
fiecare descoperă şi poate să intereseze pe celă¬ 
lalt. In sstudiul problemelor de înrudire (şi fără 
îndoială şi in studiul altor probleme), sociolo¬ 
gul se vede pus într-o situaţie formal asemă¬ 
nătoare cu aceea a lingvistului fonoilog. Ca şi 
fonemele, termenii de înrudire sînt elemente 
de semnificaţie ; ca şi acelea, ele nu capătă 
această semnificaţie decît cu condiţia de a se 
integra în sisteme ; „sistemele de înrudire“, ca 
şi „sistemele fonologice“, sînt elaborate la ni¬ 
velul gîndirii inconştiente ; în sfîrşit, recurenţa 
unor forme de înrudire, reguli de căsătorie, ati¬ 
tudini prescrise în acelaşi fel între anumite ti¬ 
puri de rude etc. în regiuni îndepărtate ale lu¬ 
mii şi în societăţi profund diferite ne face să 
credem că, într-un caz şi în celălalt, fenomenele 
observabile rezultă din jocul unor legi generale, 
însă ascunse. Problema poate fi deci formulată 
în modul următor : într-o altă ordine de reali¬ 
tate, fenomenele de înrudire sînt fenomene de 
acelaşi tip ca fenomenele lingvistice. Poate oare 
sociologul, folosind o metodă analogă în ceea ce 
priveşte forma (dacă nu şi conţinutul) aceleia 
introdusă în fonologie, să determine ca ştiinţa 
sa să realizeze un progres analog aceluia care a 
avut loc în ştiinţele lingvistice ? 

Ne vom simţi şi mai dispuşi să ne angajăm 
în această direcţie cînd vom fi făcut următoarea 
constatare suplimentară : studiul problemelor 
de înrudire se prezintă astăzi în aceiaşi termeni 
şi pare să fie prins in aceleaşi dificultăţi ca 
lingvistica în ajunul revoluţiei fonologice. între 
vechea lingvistică, care îşi căuta principiul de 
explicaţie în primul rîrad în istorie, şi unele ten¬ 
tative ale lui Rivars există o analogie izbitoare : 
în ambele cazuri, studiul diacronic trebuie să 
fie singurul sau aproape singurul care să ex¬ 
plice fenomenele sincronice. Comparînd fono¬ 
logia şi vechea lingvistică, Trubetzkoy o defi¬ 
neşte pe cea dintîi ca pe un „structuralism şi 
un universalism sistematic 44 , pe care îl opune 
individualismului şi „atomismului 44 şcolilor an¬ 
terioare. Iar atunci cînd ia în considerare stu¬ 
diul diacronic, o face într-o perspectivă pro¬ 
fund modificată. „Evoluţia sistemului fonologie 
este dirijată la fiecare moment dat de tendinţa 
către un scop... Această evoluţie are deci un 
sens, o logică internă, pe care fonologia istorică 
este chemată s-o scontă în evidenţă 461 . Această 
interpretare „individualistă 44 , „atomistă 44 , ba¬ 
zată exclusiv pe contingenţa istorică, criticată 
de Trubetzkoy şi Jakobson, este într-adevăr 
aceeaşi ca interpretarea aplicată în general pro¬ 
blemelor de înrudire 2 . Fiecare amănunt de ter¬ 
minologie, fiecare regulă specială privitoare la 
căsătorie sînt legate de un obicei diferit, ca o 
consecinţă sau ca un vestigiu al lui : se ajunge 
astfel la un abuz de discontinuitate. Nimeni nu 
se întreabă cum ar putea fi sistemele de înru¬ 
dire, considerate în ansamblul lor sincronic, re¬ 
zultatul arbitrar al întîlnirii dintre mai multe 

1 Op. cit., p. 245 ; R. Jakobson, Prinzipien der 
historischen Phonologie, în : Travaux du Cercle lin- 
guistioue de Prague, IV ; de asemenea, Remarques 
sur l'evolution phonologique du russe de acelaşi au¬ 
tor, id., II. 

2 W. H. R. R i v e r s, The History of Meîanesian 
Society, Londra, 1914, passim ; Social Organization 
(ed. W. I. Perry), Londra, 1924, cap. IV, 

instituţii eterogene {dealtfel, cele mai multe, 
ipotetice) şi funcţiona totuşi cu oarecare regu¬ 
laritate şi eficacitate 1 . 

Totuşi, o dificultate preliminară se opune 
transpunerii metodei fonologice la studiile de 
sociologie primitivă. Analogia superficială din¬ 
tre sistemele fonologice şi sistemele de înru¬ 
dire este atît de mare, încît duce imediat pe o 
pistă falsă. Aceasta constă în asimilarea din 
punctul de vedere al tratării lor formale a ter¬ 
menilor de înrudire cu fonemele limbajului. 
Se ştie că, pentru a ajunge la o lege de struc¬ 
tură, lingvistul analizează fonemele ca „ele¬ 
mente diferenţiale", care pot fi organizate apoi 
într-unul sau mai multe „cupluri de opoziţie" 2 . 
Sociologul ar putea fi ispitit de a disocia ter¬ 
menii de înrudire ai unui sistem dat, urmînd 
o metodă analogă. In sistemul nostru de înru¬ 
dire, de exemplu, termenul tată are o conotaţie 
pozitivă în ceea ce priveşte sexul, vîrsta rela¬ 
tivă, generaţia ; el are, dimpotrivă, o extensiune 
nulă şi nu poate exprima o relaţie de alianţă. 
Astfel, pentru fiecare sistem se va pune între¬ 
barea care sînt relaţiile exprimate, rar pentru 
fiecare termen al sistemului ce conotaţie — po¬ 
zitivă sau negativă — posedă el în raport cu 
fiecare din aceste relaţii : generaţie, extensiune, 
sex, vîrstă relativă, afinitate etc. La acest nivel 
„microsociologic" va exista speranţa de a dis¬ 
cerne legile de structură cele mai generale, aşa 
cum lingvistul le descoperă pe ale sale la ni¬ 
velul infrafonemic sau fizicianul la nivelul in- 
framolecular, adică la nivelul atomului. în 
aceşti termeni s-ar putea interpreta interesanta 
încercare întreprinsă de Davis şi Warner 3 . 

1 In acelaşi sens, S. T a x, Some Problems of So¬ 
cial Organization, în : Social Anthropology of North 
American Tribes (ed. F. Eggan), Chicago, 1937. 

2 R. Jakobson, Observations sur le classement 
phonclogique des consonnes, loc. cit. 

3 K. D a v i s, şi W. L. Warner, Structural Ana- 
lysis of Kinship, „American Anthropologist", serie 
nouă, voi. 37 (1935). 

4 * 

Imediat însă se prezintă o triplă obiecţie. O 
analiză cu adevărat ştiinţifică trebuie să fie 
reală, simplificatoare şi explicativă. Astfel, ele¬ 
mentele diferenţiale, care se află la capătul ana¬ 
lizei fonologice, au o existenţă obiectivă din 
triplul punct de vedere : psihologic, fiziologic şi 
chiar fizic. Ele sînt mai puţin numeroase decît 
fonemele formate prin combinarea lor şi, în 
sfîrşit, ele permit a înţelege şi reconstrui siste¬ 
mul. Din ipoteza precedentă însă nu ar rezulta 
nimic de acest fel. Tratarea termenilor de în¬ 
rudire, aşa cum am imaginat-o mai sus, nu este 
analitică decît în aparenţă, fiindcă, de fapt, re¬ 
zultatul este mai abstract decît principiul ; în 
loc de a merge către concret, ne îndepărtăm de 
el, iar sistemul definitiv — dacă există sis¬ 
tem — nu ar putea fi decît conceptual. în al 
doilea rînd, experienţa lui Davis şi Warner 
dovedeşte că sistemul obţinut prin acest pro¬ 
cedeu este infinit mai complicat şi mai greu de 
interpretat decît datele experienţei 1 . In sfîrşit, 
ipoteza nu are nici o valoare explicativă, ea nu 
contribuie la înţelegerea naturii sistemului şi 
cu atît mai puţin permite reconstituirea gene¬ 
zei sale. 

Care este cauza acestui eşec ? O prea literală 
fidelitate faţă de metoda lingvistului îi trădează 
în realitate spiritul. Termenii de înrudire nu 
au numai o existenţă sociologică, ei sînt şi ele¬ 
mente ale discursului. Nu trebuie uitat, în graba 
de a transpune asupra acestor termeni meto¬ 
dele lingvistului, că, fiind parte a vocabularului, 
ei ţin de aceste metode, nu în mod analogic, 

1 Astfel, la capătul analizei acestor autori, termenul 
„soţ“ este înlocuit prin formula 

C 2 a/2d/o SU U 8 /ego (loc. cit.). 

Semnalăm cu această ocazie două studii recente 
care folosesc un aparat logic mult mai rafinat şi care 
prezintă un mare interes în ce priveşte metoda şi re¬ 
zultatele (cf. F. G. Lounsbury, A Semantic Ana- 
lysis of the Pawnee Kinship Usage, „Language 11 , voi. 
32, nr. 1, 1956 ; W. H. Goodenough, The Corn- 
ponenlial Analysis of Kinship, id.). 

ci direct. Or, tocmai lingvistica ne învaţă că 
analiza fonologică nu are priză directă asupra 
cuvintelor, ci numai asupra cuvintelor disociate 
prealabil în foneme. Nu există relaţii necesare 
la nivelul vocabularului 1 . Acest lucru este ade¬ 
vărat pentru toate elementele vocabularului, in¬ 
clusiv termenii de înrudire. Aceasta e adevărat 
în lingvistică şi trebuie deci ipso facto să fie 
adevărat pentru o sociologie a limbajului. O 
tentativă ca aceea, a cărei posibilitate o discutăm 
acum ar consta, aşadar, în extinderea metodei 
fonologice, uitînd însă fundamentul ei. Intr-un 
vechi articol al său, Kroeber a prevăzut profe¬ 
tic această dificultate 2 . Şi dacă a ajuns în 
acel moment la concluzia imposibilităţii unei 
analize structurale a termenilor de înrudire e 
fiindcă lingvistica însăşi era atunci redusă la o 
analiză fonetică, psihologică şi istorică. Ştiin¬ 
ţele sociale trebuie, într-adevăr, să împărtă¬ 
şească limitările lingvisticii, dar pot să profite 
şi de progresele ei. 

Nu trebuie neglijată nici deosebirea foarte 
profundă care există între tabloul fonemelor 
unei limbi şi tabloul termenilor de înrudire ai 
unei societăţi. In primul caz nu există îndoială 
în ceea ce priveşte funcţia : toţi ştim la ce ser¬ 
veşte un limbaj : el serveşte la comunicare. 
Ceea ce, dimpotrivă, lingvistul a ignorat multă 
vreme şi ceea ce numai fonologia i-a permis să 
descopere este mijlocul datorită căruia limba¬ 
jul ajunge la acest rezultat. Funcţia era evi¬ 
dentă ; sistemul rămânea necunoscut. In această 
privinţă, situaţia în care se află sociologul este 
inversă : de la Lewis H. Morgan ştim limpede 
că termenii de înrudire constituie sisteme ; dim¬ 
potrivă, continuăm să ignorăm întrebuinţarea 

1 După cum se va vedea la lectura capitolului V, 
astăzi aş folosi o formulă mai nuanţată. 

2 A. L. Kroeber, Classificatory Systems of Rela- 
tionship, „Journal of the Royal Anthropological In¬ 
stitute", voi. 39, 1909. 

ce li se va da. Necunoaşterea acestei situaţii ini¬ 
ţiale reduce cele mai multe dintre analizele 
structurale ale sistemelor de înrudire la simple 
tautologii. Ele demonstrează ceea ce este evi¬ 
dent şi neglijează ceea ce rămîne necunoscut. 

Aceasta nu înseamnă că ar trebui să renun¬ 
ţăm la introducerea unei ordini şi la descope¬ 
rirea unei semnificaţii în nomenclaturile de în¬ 
rudire. Trebuie însă cel puţin să recunoaştem 
problemele speciale pe care le pune o sociologie 
a vocabularului şi caracterul ambiguu al rela¬ 
ţiilor care unesc metodele acesteia cu cele ale 
lingvisticii. Din acest motiv ar fi preferabil să 
ne limităm la discutarea unui caz în care ana¬ 
logia este simplă. Avem, din fericire, această 
posibilitate. 

Ceea ce numim în general „sistem de înru- 
dire“ acoperă, de fapt, două categorii de reali¬ 
tăţi foarte diferite. Există, în primul rînd, ter¬ 
meni prin care se exprimă diferitele tipuri de 
relaţii familiale. Dar înrudirea nu se exprimă 
numai într-o nomenclatură : indivizii sau cla¬ 
sele de indivizi care folosesc termenii se simt 
(sau nu se simt, după caz) legaţi unii faţă de 
alţii de o conduită determinată : respect sau 
familiaritate, drept sau datorie, afecţiune sau 
ostilitate. Astfel, pe lîngă ceea ce noi propu¬ 
nem să se numească sistemul de denumiri (şi 
care constituie, propriu-zis, un sistem de vo¬ 
cabular), există un alt sistem, tot de natură 
psihologică şi socială, pe care îl vom desemna 
ca sistem de atitudini. Or, dacă e adevărat (după 
cum s-a arătat mai sus) că studiul sistemelor 
de denumiri ne pune într-o situaţie analogă 
aceleia în care ne aflăm în prezenţa unor sis¬ 
teme fonologice, însă inversă, această situaţie 
devine, ca să spunem aşa, „redresată" cind este 
vorba de sisteme de atitudini. Putem ghici ro¬ 
lul pe care îl joacă acestea din urmă şi care 
este de a asigura coeziunea şi echilibrul grupu¬ 
lui, dar nu înţelegem conexiunile existente între 

diversele atitudini şi nu discernem necesitatea 
lor 1 . Cu alte cuvinte, la fel ca în cazul limba¬ 
jului, cunoaştem funcţia, dar ne lipseşte sis¬ 
temul. 

Intre sistemul de denumiri şi sistemul de 
atitudini vedem, aşadar, o deosebire profundă, 
şi asupra acestui punct ne despărţim de A. R. 
Radcliffe-Brown, dacă el a crezut într-adevăr, 
aşa cum i s-a reproşat, că cel de-al doilea nu 
era decît expresia ori traducerea pe plan afectiv 
a primului sistem 2 . în cursul ultimilor an 1 ' au 
fost aduse numeroase exemple de grupuri în 
care tabelul termenilor de înrudire nu reflectă 
exact pe cel al atitudinilor familiale, şi invers 3 . 
Ne-am înşela crezînd că în orice societate sis¬ 
temul de înrudire constituie principalul mediu 
prin care se reglementează relaţiile individuale; 
şi, chiar în societăţile în care acest rol îi este 
rezervat, el nu-1 îndeplineşte întotdeauna în 
aceeaşi măsură. în plus, trebuie să facem în¬ 
totdeauna distincţie între două tipuri de ati¬ 
tudini : mai întîi atitudinile difuze, necristalizate 
şi lipsite de caracter instituţional, despre care 
se poate admite că sînt pe plan psihologic re¬ 
flectarea sau eflorescenţa terminologiei şi, ală¬ 
turi sau pe deasupra celor precedente, atitu¬ 
dinile stilizate, obligatorii, sancţionate prin ta¬ 
buuri sau privilegii şi care se exprimă printr-un 
ceremonial fix. Aceste atitudini, departe de 

1 Face excepţie remarcabila operă a lui W. L 1 o y d 
Warner, Morphology and Functions of the Austra¬ 
lian Murngin Type of Kinship System, „American 
Anthropologist“, serie nouă, voi. 32—33 (1930—1931), 
în care analiza sistemelor de atitudini, discutabilă în 
ceea ce priveşte fondul, inaugurează totuşi o fază nouă 
în studiul problemelor de înrudire. 

2 A. R. Radcliff e-B r o w n, Kinship Termino- 
logy in California, „Amer, Anthrop 14 , serie nouă, voi. 
37 (1935) ; The Study of Kinship Systems, „Journ. of 
the Roy. Anthrop. Inst.“, voi. 71 (1941). 

3 M. E. O p 1 e r, Apache Data concerning the Rela- 
tion of Kinship Terminology to Social Classification, 
„Amer. Anthrop.“, serie nouă, voi. 39 (1937) ; A. M. 
Halpern, Yuma Kinship Terms, id., 44 (1942). 

a reflecta în mod automat nomenclatura, 
se prezintă adeseori ca elaborări secundare 
destinate să rezolve contradicţiile şi să în¬ 
vingă deficienţele inerente sistemului de de¬ 
numiri. Acest caracter sintetic reiese în mod 
deosebit de izbitor la indigenii wik monkan din 
Australia ; în acest grup, privilegiile de „glumă 44 
(obscenă) sancţionează o contradicţie între re¬ 
laţiile de înrudire care unesc doi bărbaţi îna¬ 
inte de căsătoria lor şi relaţia teoretică presu¬ 
pusă între ei, pentru a explica căsătoria lor ul¬ 
terioară cu două femei care nu se află între 
ele în relaţia corespunzătoare 1 . Intre două sis¬ 
teme de . nomenclaturi posibile există contra¬ 
dicţie, iar accentul pus pe atitudini reprezintă 
un efort pentru a integra sau depăşi această 
contradicţie între termeni. Ne putem declara 
uşor de acord cu Radcliffe-Brown, afirmînd 
existenţa unor „relaţii reale de interdependenţă 
între terminologie şi restul sistemului 14 2 ; o 
parte, cel puţin, dintre criticii săi au greşit 
atunci cînd, din absenţa unui paralelism rigu¬ 
ros între atitudini şi nomenclatură, au ajuns la 
concluzia autonomiei reciproce a celor două 
categorii. Această relaţie de interdependenţă 
nu este însă o corespondenţă termen cu termen. 
Sistemul de atitudini constituie mai curînd o 
integrare dinamică a sistemului de denumiri. 

Chiar în ipoteza, la care aderăm fără rezervă, 
a unei relaţii funcţionale între cele două sis¬ 
teme, avem aşadar dreptul, din raţiuni de me¬ 
todă, să tratăm problemele aferente unui sistem 
sau celuilalt ca probleme separate. E ceea ce 

1 D. F. Thomson, The J oking-Relationship and 
Organized Obscenity in North Queensland, „Amer. 
Anthrop. 11 , serie nouă, voi. 37 (1935), 

2 The Sludy of Kinship Systems, op.scit., p. 8. Apre¬ 
ciem această ultimă formulă a lui Radcliffe-Brown cu 
mult mai satisfăcătoare decît afirmaţia sa din 1935 
că atitudinile prezintă „un foarte înalt grad de core¬ 
laţie cu clasificarea terminologică 11 („Amer. Anthrop. 
serie nouă, 1935, p. 35). 

ne propunem să facem aici pentru o problema 
considerată pe drept cuvînt ca punctul de ple¬ 
care al oricărei teorii a atitudinilor : aceea a 
unchiului dinspre mamă. Vom încerca să ară¬ 
tăm cum permite o transpunere formală a me¬ 
todei urmate de fonolog lămurirea acestei pro¬ 
bleme dintr-un unghi nou. Dacă sociologii i-au 
acordat o atenţie specială, au făcut-o, de fapt, 
numai fiindcă relaţia dintre unchiul matern şi 
nepot părea să facă obiectul unei importante 
dezvoltări într-un mare număr de societăţi pri¬ 
mitive. Nu este însă suficient să se constate 
această frecventă ; trebuie să i se descopere 
cauza. 

Să reamintim succint principalele etape ale 
dezvoltării acestei probleme. In tot cursul seco¬ 
lului al XlX-lea şi pînă la Sydney Hartland x , 
importanţa unchiului matern a fost interpre¬ 
tată de preferinţă ca o supravieţuire a unui 
regim matriiliniar. Aceasta era o pură ipoteză 
şi, faţă de exemplele europene, posibilitatea ei 
era cu totul dubioasă. Pe de altă parte, încer¬ 
carea lui Rivers 2 de a explica importanţa un¬ 
chiului matern în India de sud ca o rămăşiţă a 
căsătoriei între veri prin alianţă ajungea la un 
rezultat cu totul descurajant : autorul însuşi a 
trebuit să recunoască că această interpretare 
nu putea explica toate aspectele problemei şi 
s-a resemnat cu ipoteza că pentru a înţelege 
existenţa unei singure instituţii trebuiau invo¬ 
cate mai multe obiceiuri eterogene astăzi dis¬ 
părute (căsătoria între veri nefiind decît unul 
dintre ele). Atomismul şi mecanicismul trium¬ 
fau 3 . De fapt, abia cu articolul capital al lui 

1 S. Hartland, Matrilineal Kinship and the 
Question of its Prioriiy, „Mem. of the Amer. Anthrop. 
Assoc.“, 4 (1917). 

2 W. H. R. Rivers, The Marriage of Cousins in 
India, „Joum. of the Royal Asiatic Society“, iulie 1907. 

3 Op. cit, p, 624. 

Lowie asupra complexului matriliniar 1 se des¬ 
chide ceea ce ar fi preferabil să se numească 
„faza modernă 41, a avunculatului. Lowie arată 
că corelaţia invocată sau postulată între pre¬ 
dominarea unchiului matern şi un regim matri¬ 
liniar nu rezistă analizei ; de fapt, avunculatul 
poate fi întîlnit asociat cu regimuri patriliniare, 
precum şi cu regimuri matriliniare. Rolul un¬ 
chiului matern nu este explicat ca o consecinţă 
sau o rămăşiţă a unui regim de drept matern, 
ci este numai aplicarea particulară „a unei ten¬ 
dinţe foarte generale de a asocia relaţii sociale 
definite ou forme definite de înrudire, fără vreo 
legătură cu partea maternă ori paternă 44 . Acest 
principiu, introdus pentru prima oară de Lowie 
în 1919, după care ar exista o tendinţă generală 
de a califica atitudinile, constituie singura bază 
pozitivă a unei teorii, a sistemelor de înrudire. 
In acelaşi timp însă, Lowie lăsa fără răspuns 
anumite chestiuni : ce se înţelege de fapt prin 
avunculat ? Nu se confundă oare sub un termen 
unic obiceiuri şi atitudini diferite ? Şi, dacă 
este adevărat că există o tendinţă de a califica 
toate atitudinile, de ce numai anumite atitudini 
sînt asociate cu relaţia avunculară şi nu orice 
atitudini posibile în funcţie de grupurile consi¬ 
derate ? 

Să deschidem aici o paranteză pentru a sub¬ 
linia analogia izbitoare ce se manifestă între 
evoluţia problemei noastre şi anumite etape ale 
reflecţiei lingvistice : diversitatea atitudinilor 
posibile în domeniul relaţiilor interindividuale 
este practic nelimitată ; la fel stau lucrurile pri¬ 
vind diversitatea sunetelor pe care aparatul 
vocal le poate articula şi le produce efectiv în 
primele luni ale vieţii omeneşti. Totuşi, nici o 
limbă nu reţine decît un număr foarte mic din¬ 
tre toate sunetele posibile şi în această privinţă 

1 R. H. Lowie, The Matrilineal Complex, „Univ. 
of California Publ. in Amer. Archaeol. and Ethnol.“, 
16 (1919), nr. 2. 

lingvistica îşi pune două întrebări : de ce au fost 
selecţionate anumite sunete ? Ce relaţii există 
între unul sau mai multe sunete alese şi toate 
celelalte sunete ? 1 Schiţa istoriei problemei un¬ 
chiului maitern făcută de noi se află tocmai în 
acelaşi stadiu : ca şi limba, grupul social gă¬ 
seşte la dispoziţia sa un foarte bogat material 
psihofiziologic ; de asemenea, ca şi limba, 
grupul social nu reţine din acest material decît 
anumite elemente, dintre care unele cel puţin 
rămîn aceleaşi în cele mai diverse culturi, şi 
pe care el le combină în structuri mereu diver¬ 
sificate. Se poate pune deci întrebarea care este 
raţiunea alegerii şi care sînt legile combinărilor. 

In ceea ce priveşte problema specifică a rela¬ 
ţiei avunculare, este indicat să ne adresăm lui 
Radcliffe-Brown ; celebrul său articol cu pri¬ 
vire la unchiul matern în Africa de sud 2 este 
prima încercare de a atinge şi a analiza modali¬ 
tăţile a ceea ce am putea numi ,,principiul ge¬ 
neral al calificării atitudinilor 14 . Este de ajuns 
să amintim aici succint tezele fundamentale ale 
acestui studiu, devenit astăzi clasic. 

După Radcliffe-Brown, termenul de avuncu- 
lat se aplică la două sisteme de atitudini anti¬ 
tetice : într-unul din cazuri, unchiul matern re¬ 
prezintă autoritatea familială ; el este temut, 
ascultat şi posedă drepturi asupra nepotului 
său ; în celălalt caz, nepotul este acela care 
exercită faţă de unchiul său privilegii de fami¬ 
liaritate şi îl poate trata mai mult sau mai 
puţin ca victimă. In al doilea rînd, între atitu¬ 
dinea faţă de unchiul matern şi atitudinea în 
raport cu tatăl există o corelaţie. In ambele 
cazuri găsim aceleaşi două sisteme de atitudini, 
însă inversate : în grupurile în care relaţia din¬ 
tre tată şi fiu este familiară, cea dintre unchiul 

1 Roman Jakobson, Kindersprache, Aphasie 
und allgemeine Lauigesetze, Uppsala, 1941. 

2 A. R. Radcliff e-B r o w n, The Mother’s Bro- 
ther in South Africa, „South African Journal of Scţ- 
ence“, voi. 21 (1924). 

matern şi nepot este riguroasă, iar acolo unde 
tatăl apare ca depozitarul auster al autorităţii 
familiale, unchiul este cel tratat liberal. Cele 
două grupuri de atitudini formează deci, cum 
ar spune fonologul, două cupluri de opoziţii. 
Radcliffe-Brown încheia propunînd o interpre¬ 
tare a fenomenului : filiaţia es>te cea care, în 
ultimă analiză, determină sensul acestor opo¬ 
ziţii. In regimul patriliniar, unde tatăl şi rudele 
tatălui reprezintă autoritatea tradiţională, un¬ 
chiul matern este considerat ca o „mamă mas- 
culină“, fiind tratat în general în acelaşi fel şi 
uneori avind acelaşi nume ca mama. In regimul 
matriliniar, situaţia este inversată : acolo un¬ 
chiul matern incarnează autoritatea, iar rela¬ 
ţiile de tandreţe şi de familiaritate se fixează 
asupra tatălui şi descendenţilor săi. 

Ar fi greu să exagerăm importanţa acestei 
contribuţii a lui Radcliffe-Brown. După ne- 
cruţătoarea critică a metafizicii evoluţioniste, 
atît de magistral condusă de Lowie, avem aici 
un efort de sinteză, reluat pe o bază pozitivă. 
A spune că acest efort nu şi-a atins dintr-o dată 
scopul nu înseamnă, desigur, a atenua omagiul 
ce i se cuvine marelui sociolog englez. Să re¬ 
cunoaştem deci că articolul lui Radcliffe-Brown 
lasă şi el deschise probleme redutabile : în pri¬ 
mul rînd, avunoulatul nu este prezent în toate 
sistemele matriliniare şi patriliniare, dar poate 
fi găsit uneori în sisteme care nu sînt nici unul, 
nici celălalt 1 . Apoi relaţia avunculară nu este 
o relaţie cu doi, ci cu patru termeni : ea presu¬ 
pune un frate, o soră, un cumnat şi un nepot. 
O interpretare ca aceea a lui Radcliffe-Brown 
izolează în mod arbitrar anumite elemente ale 
unei structuri globale şi care trebuie tratată ca 

1 Astfel, indigenii mundugomor dirj. Noua Guinee, 
unde relaţia dintre unchiul matern şi nepot este per¬ 
manent familiară, pe cînd filiaţia este alternativ patri- 
liniară şi matriliniară (cf. Margaret Mead, Sex 
and Temperament in Three Primitive Societies, New 
York, 1935, p. 176—185). 

atare. Cîteva exemple simple vor pune în evi¬ 
denţă această dublă dificultate. 

Organizarea socială a indigenilor din insulele 
Trobriand, în Melanezia, se caracterizează prin 
filiaţia matriliniară, relaţii libere şi familiare 
între tată şi fiu şi un antagonism accentuat în¬ 
tre unchiul matern şi nepot 1 . Dimpotrivă, la 
cerchezii din Caucaz, care sânt patriliniari, gă¬ 
sim ostilitate între tată ( şi fiu, pe cînd unchiul 
matern îşi ajută’nepotul, iar cînd acesta se că¬ 
sătoreşte îi dăruieşte un cal 2 . Pînă aici ne aflăm 
în limitele schemei lui Radcliffe-Brown. Dar 
să examinăm alte relaţii familiale în cauză : 
Malinowski a arătat că în insulele Trobriand 
soţul şi soţia trăiesc într-o atmosferă de tandră 
intimitate şi că relaţiile dintre ei prezintă un 
caracter de reciprocitate. Dimpotrivă, relaţiile 
dintre frate şi soră sînt dominate de un tabu de 
o extremă rigoare. Care este situaţia în Cau¬ 
caz ? Relaţia dintre frate .şi soră este o relaţie 
tandră în aşa măsură, încît la cerchezii pschav 
o fată unică „adoptă 44 un frate care va juca 
faţă de ea rolul obişnuit al fratelui, de cast to¬ 
varăş de pat 3 . Intre soţi însă, situaţia este cu 
totul diferită : un cerchez nu îndrăzneşte să 
apară în public eu soţia sa şi n-o vizitează de¬ 
ci t pe ascuns. După Malinowski, nu există in¬ 
sultă mai gravă la indigenii Trobriand decît a 
spune unui bărbat că seamănă cu sora lui ; 
Caucazul, prin interdicţia de a cere unui băr¬ 
bat informaţii despre sănătatea soţiei sale, oferă 
un echivalent al acestei prohibiţii. 

Nu este, aşadar, suficient atunci cînd se exa¬ 
minează societăţi de tipul „cerchez 44 sau de tipul 
„Trobriand 44 de a studia corelaţia atitudinilor : 
tată/fiu şi unchi/fiu al surorii. Această corela- 

1 B. Malinowski, The Sexual Life of Savages 
in North-Western Melanesia, 2 voi., Londra, 1929. 

! D u b o i s de Monpereux (1839), citat după 
M. K o v a 1 e v s k i, La familie matriarcale au Cau- 
case, ,,L’anthropologie“, voi. 4 (1893). 

» Jbid. 

ţie nu este decît un -aspect dintr-un sistem 
global în care sînt prezente şi legate organic 
patru tipuri de relaţii, şi anume frate/soră, soţ / 
soţie, tată/fiu, unchi matern/jiu al suroii. 
Cele două grupuri care ne-au servit drept exem¬ 
plu reprezintă, atît unul, cît şi celălalt, aplicaţii 
ale unei legi care poate ii formulată în modul 
următor : în cele două grupuri, relaţia dintre 
unchiul matern şi nepot este faţă de relaţia 
dintre frate şi soră aşa cum este relaţia dintre 
tată şi fiu faţă de relaţia dintre soţ şi soţie. De 
aceea, atunci cînd un cuplu de relaţii este cu¬ 
noscut, e întotdeauna posibil de a-1 deduce pe 
celălalt. 

Să examinăm acum alte cazuri. La indigenii 
tonga din Polinezia, filiaţia este patriliniară, ca 
şi la cerchezi. Relaţiile dintre soţ şi soţie par a 
fi publice şi armonioase : certurile domestice 
sînt rare şi, chiar dacă femeia are adeseori un 
statut superior aceluia al soţului său, ea „nu are 
nici cea mai mică intenţie de rebeliune faţă de 
el... şi se supune de bunăvoie autorităţii lui în 
toate problemele domestice 14 . Tot astfel, cea mai 
mare libertate domneşte între unchiul matern şi 
nepot : acesta din urmă este fahu , deasupra 
legii, faţă de unchiul său, cu care îi sînt per¬ 
mise toate familiarităţile. Acestor raporturi li¬ 
bere li se opun acelea dintre un fiu şi tatăl său. 
Acesta este tapu şi îi este interzis fiului să-i 
pipăie capul sau părul, să-l atingă în timp ce 
mănîncă, să doarmă în patul sau pe perna lui, 
să împartă cu el băutura sau hrana, să se joace 
cu obiectele care îi aparţin. Cea mai puternică 
însă dintre toate tapu (interdicţii) este totuşi 
aceea care prevalează între frate şi soră, cărora 
nu le este permis nici măcar să se afle sub 
acelaşi acoperiş K s 

Indigenii din jurul lacului Kutubu din Noua 
Guinee, deşi sînt şi ei patriliniari şi patrilocali, 

1 E. W. G i f f o r d, Tonga Society, ,,B- P. Bishop 
Museum Bulletin“, Honoiulu, nr. 61, 1929, p. 16—22. 

oferă exemplul unei structuri inverse faţă de 
cea precedentă : „N-am văzut niciodată o aso¬ 
ciere atît de intimă între tată şi fiu“, scrie des¬ 
pre ei F. E. Williams. Relaţiile dintre soţ şi 
soţie sînt caracterizate printr-un statut foarte 
coborît acordat sexului feminin, şi anume prin 
„separaţia categorică dintre centrele de interes 
masculin şi feminin 1 *. Femeile, spune Williams, 
„trebuie să muncească din greu pentru stăpî- 
nul lor... Uneori ele protestează şi capătă o chel- 
făncală 44 . împotriva soţului, femeia beneficiază*' 
întotdeauna de protecţia fratelui său şi la el 
îşi caută refugiu. In ceea ce priveşte raportu¬ 
rile dintre nepot şi unchiul matern, „ele sînt 
cel mai bine exprimate prin termenul de «res¬ 
pect»... cu o nuanţă de teamă“, căci unchiul 
matern are puterea (ca la indigenii kipsigi din 
Africa) să-şi blesteme nepotul şi să-l lovească 
cu o boală grea l . 

Această din urmă structură, preluată de la 
o societate patriliniară, este totuşi de acelaşi 
tip cu cea a indigenilor siuai din Bougainville, 
care au filiaţia matriliniară. Intre frate şi soră 
există „raporturi amicale şi generozitate reci- 
procă“. Intre tată şi fiu „nimic nu indică un 
raport de ostilitate, de autoritate rigidă sau de 
respect temător 44 . Relaţiile nepotului cu unchiul 
său matern se situează însă „între disciplina 
rigidă şi o interdependenţă recunoscută cu plă- 
cere“. Totuşi „informatorii spun că toţi băieţii 
încearcă un fel de spaimă faţă de unchiul lor 
matern şi că îl ascultă mai mult decît pe tatăl 
lor 44 . Intre soţ şi soţie nu pare deloc să dom¬ 
nească buna înţelegere : „Puţine soţii tinere sînt 
credincioase... Tinerii soţi sînt întotdeauna bă- 

1 F. E. Williams, Natives of Lake Kutubu, 
Papua, „Oceania 11 , voi. 11, 1940—1941, şi 12, 1941—1942, 
p. 265—280 din voi. 11 ; Group Sentiment and Primi¬ 
tive Justice, „American Anthropologist 11 , voi. 43, nr. 4, 
partea I, 1941. 

nuitori, înclinaţi spre accese de gelozie... Căsă¬ 
toria implică tot felul ,de adaptări dificile 111 . 

Un tablou identic, dar mai accentuat găsim 
la indigenii dobu, tmatriliniari şi vecini ai celor 
din Trobriand, matriliniari şi ei, cu o structură 
foarte diferită. La dobu căsniciile sînt instabile, 
se practică asiduu adulterul, iar bărbatul şi fe¬ 
meia se tem întotdeauna să nu piară prin vrăji¬ 
toria celuilalt. Intr-adevăr, observaţia lui For¬ 
tune „că este o gravă insultă de a face aluzie 
la puterile vrăjitoreşti ale unei femei, în aşa fel 
încât bărbatul ei să poată auzi 44 , pare a fi o per¬ 
mutare a prohibiţiilor trobriandeze şi caucaziene 
citate mai sus. 

La indigenii dobu, fratele mamei este consi¬ 
derat cel mai sever dintre toate rudele. „El îşi 
bate nepoţii multă vreme încă după ce părinţii 
lor au încetat să-i bată 44 şi este oprit a i se pro¬ 
nunţa numele. Fără îndoială, relaţia tandră 
există cu „buricul 14 , soţul surorii mamei, adică 
o dublură a tatălui, mai curînd decît cu tatăl 
însuşi. Cu toate acestea, tatăl este considerat 
„mai puţin sever 44 decît unchiul şi, în contra¬ 
dicţie cu legea de transmisie ereditară, el caută 
întotdeauna să-şi favorizeze fiul pe seama ne¬ 
potului său uterin. 

In sfîrşit, legătura dintre frate şi soră este 
„cea mai puternică dintre toate legăturile so¬ 
ciale 44 2 . 

Ce concluzii se pot trage din aceste exemple ? 
Corelaţia dintre formele avunculatului şi tipu¬ 
rile de filiaţie nu epuizează problema. Cu ace¬ 
laşi tip de filiaţie, patriliniar sau matriliniar, 
pot coexista forme diferite de avunculat. Gă¬ 
sim însă întotdeauna aceeaşi relaţie fundamen¬ 
tală între cele patru cupluri de opoziţii nece¬ 
sare elaborării sistemului. Acest lucru reiese 

1 Douglas L. Olive r, A Solomon Island So- 
ciety: Kinship and Leaderxhip among the Sinai of 
Bougainville, Cambridge, Mass., 1955, -^assim. 

2 Reo F. Fortune. The Sorcerers of Dobu, New 
York, 1932, p. 8, 10, 45, 62—64 etc. 

mai clar din schemele de mai jos care ilustrează 
exemplele noastre şi unde semnul -f- reprezintă 
relaţiile libere şi familiare, iar semnul — rela¬ 
ţiile marcate prin ostilitate, antagonism sau re¬ 
zervă (fig. 1). Această simplificare nu este însă 
pe de-a-ntregul legitimă, dar poate fi utilizată 
în mod provizoriu. Vom proceda în cele ce vor 
urma la unele distincţii indispensabile. 

Astfel sugerată, legea sincronică a corelaţiei 
poate fi verificată diacronic. Dacă rezumăm 
evoluţia relaţiilor familiale în evul mediu aşa 
cum reiese ea din expunerea lui Howard, se 
obţine cu aproximaţie schema următoare : pu¬ 
terea fratelui asupra sorei scade, aceea a viito¬ 
rului soţ creşte. Simultan, legătura dintre tată 
şi fiu slăbeşte, aceea dintre unchiul matern şi 
nepot se întăreşte h 

Această evoluţie pare să fie confirmată de 
documentele adunate de către L. Gautier, căci 
în textele „conservatoare 14 (Raoul de Cambrai, 
Geste des Loherains etc.) relaţia posibilă se sta¬ 
bileşte mai curînd între tată şi fiu şi nu se 
deplasează decît progresiv spre unchiul matern 
şi nepot 


* 


★ 


★ 


Vedem, prin urmare 1 2 3 , că avunculatul, pen¬ 
tru a fi înţeles, trebuie să fie tratat ca o rela- 

1 G. C. Howard, A History of Matrimonial In- 
stitutions, 3 voi., Chicago, 1904. 

2 Leon Gautier, La Chevalerie, Paris, 1890 
Asupra aceluiaşi subiect mai poate fi consultat cu fo¬ 
los : F. B. Guramere, The Sister’s Son, în : An En- 
glish Mlscellany Presented to Dr. Furnivall, Londra, 
1901 ; W. O. Farnsworth, Uncie and Nephew in 
the Old French Chanson de Geste, New York, Colum¬ 
bia University Press, 1913. 

3 Paragrafele precedente au fost scrise în 1957 şi 
substituite textului iniţial ca răspuns la observaţia ju¬ 
dicioasă a colegului meu Luc de Heusch de la Uni¬ 
versitatea liberă din Bruxelles că unul dintre exem¬ 
plele mele era materialmente inexact, observaţie pen¬ 
tru care îi aduc aici mulţumirile mele. 

ţie interioară a unui sistem şi că sistemul însuşi 
este cel care trebuie să fie considerat în an¬ 
samblul său pentru a-i observa structura. 
Această structură se sprijină ea însăşi pe patru 
termeni (frate, soră, tată, fiu), uniţi între ei 
prin două cupluri de opoziţii corelative şi in aşa 
fel încît în fiecare dintre cele două - generaţii în 
cauză există întotdeauna o relaţie pozitivă şi 
o relaţie negativă. Ce este acum această struc¬ 
tură şi care poate fi raţiunea ei ? Răspunsul este 

următorul : această structură este structura de 
înrudire cea mai simplă care se poate concepe 
şi care poate exista. Ea este, propriu-zis, ele¬ 
mentul de înrudire. 

In sprijinul acestei afirmaţii putem valorifica 
un argument de ordin logic : pentru ca o struc¬ 
tură de înrudire să existe, trebuie ca în ea să 
fie prezente cele trei tipuri de relaţii familiale 
întotdeauna date în societatea omenească, adică 
o relaţie de consangvinitate, o relaţie de alianţă, 
o relaţie de filiaţie ; cu alte cuvinte, o relaţie 
de la văr la vară, o relaţie de la soţ la soţie, o 
relaţie de la părinte la copil. Ne dăm uşor seama 
că structura considerată aici este cea care per¬ 
mite satisfacerea acestei triple exigenţe după 
principiul celei mai mari economii. Consideraţi¬ 
ile precedente au însă un caracter abstract, iar 
pentru demonstraţia noastră se poate invoca o 
dovadă mai directă. 

Caracterul primitiv şi ireductibil al elementu¬ 
lui de înrudire asa cum l-am definit rezultă în- 

i 

tr-adevăr, în mod direct, din existenţa univer¬ 
sală a prohibiţiei incestului. Aceasta echivalează 
cu afirmaţia că în societatea umană un bărbat 
nu poate obţine o femeie decît de la un alt băr¬ 
bat, care i-o cedează sub formă de fiică sau de 
soră. Nu este, aşadar, necesar de a explica cum 
îşi face apariţia unchiul matern în structura de 
înrudire : el nu apare în ea, ci este dat imediat, 
este condiţia acestei structuri. Eroarea sociolo¬ 
giei tradiţionale, ca şi a lingvisticii tradiţionale, 
este de a fi studiat termenii, iar nu relaţiile 
dintre termeni. 

înainte de a merge mai departe vom elimina 
rapid cîteva obiecţii care s-ar putea naşte. In 
primul rînd, dacă relaţia „cumnaţilor 11 formează 
axa inevitabilă în jurul căreia se construieşte 
structura de înrudire, de ce ar interveni în 
structura elementară copilul născut din căsăto¬ 
rie ? Este de la sine înţeles că acest copil re¬ 
prezentat poate fi un copil născut şi tot aşa de 
bine unul pe cale de a se naşte. Acestea fiind 

spuse, copilul este indispensabil pentru a atesta 
caracterul dinamic şi teleologic al demersului 
iniţial, care întemeiază înrudirea pe şi prin 
alianţă. înrudirea nu este un fenomen static ; 
ea nu există decît spre a se perpetua. Nu ne 
referim aici la dorinţa de a perpetua rasa, ci la 
faptul că, în cele mai multe sisteme de înru¬ 
dire, dezechilibrul iniţial care se produce într-o 
generaţie dată între cel care cedează o femeie 
şi cel care o primeşte nu se poate stabiliza decît 
prin contraprestaţiile care au loc în generaţiile 
ulterioare. Chiar structura de înrudire cea mai 
elementară există simultan în ordinea sincro¬ 
nică si în ordinea diacroniei. 

» 

în al doilea rînd, nu s-ar putea oare concepe 
o structură simetrică ■ la fel de simplă, dar în 
care sexele ar fi inversate, adică o structură 
care ar pune în cauză o soră, pe fratele ei, pe 
soţia acestuia şi pe fiica născută din unirea lor ? 
Fără îndoială că da, însă această posibilitate teo¬ 
retică poate fi eliminată imediat pe bază expe¬ 
rimentală : în societatea umană, bărbaţii sînt 
cei care schimbă femeile şi nu invers. Rămîne 
de cercetat dacă unele culturi n-au avut cumva 
tendinţa de a realiza un fel de imagine fictivă a 
acestei structuri simetrice. Astfel de cazuri nu 
ar putea fi decît rare. 

Ajungem astfel la o obiecţie mai gravă. S-ar 
putea ca, într-adevăr, să nu fi reuşit decît să 
inversăm problema. Sociologia tradiţională s-a 
înverşunat să explice originea avunculatului, iar 
noi ne-am debarasat de această cercetare, tra- 
tînd pe fratele mamei nu ca pe un element ex¬ 
trinsec, ci ca pe un dat imediat al structurii 
familiale celei mai simple. Cum se face atunci 
că n-am întîlnit avunculatul întotdeauna şi pre¬ 
tutindeni ? Căci, dacă avunculatul prezintă o 
distribuţie foarte frecventă, el nu este totuşi 
universal. Ar fi fost zadarnică evitarea explică¬ 
rii cazurilor unde el este prezent, pentru a eşua 
abia în faţa absenţei lui. 

Constatăm mai întîi că sistemul de înrudire 
nu are aceeaşi importanţă în toate culturile. 
Unora el le furnizează principiul activ care re¬ 
glementează toate relaţiile sociale sau cele mai 
multe dintre ele. In alte grupuri, cum este so¬ 
cietatea noastră, această funcţie este absentă 
sau foarte redusă ; în altele, cum sînt societă¬ 
ţile indienilor de la Şesuri, ea nu este decît par¬ 
ţial îndeplinită. Sistemul de înrudire este un 
limbaj ; el nu este un limbaj universal şi îi pot 
fi preferate alte ţnijloace de exprimare şi de 
acţiune. Din punctul de vedere al sociologului, 
aceasta înseamnă că în prezenţa unei culturi de¬ 
terminate se pune întotdeauna o întrebare pre¬ 
liminară : este oare sistematic sistemul ? O ase¬ 
menea întrebare, absurdă la prima vedere, n-ar 
fi în realitate absurdă decît în ceea ce priveşte 
limba ; căci limba este sistemul de semnificaţie 
prin excelenţă ; ea nu poate să nu semnifice, 
şi întreaga ei raţiune de a fi stă în semnificaţie. 
Dimpotrivă, chestiunea trebuie examinată cu o 
rigoare crescîndă pe măsură ce ne îndepărtăm 
de limbă pentru a considera alte sisteme, care 
pretind şi ele a fi semnificative, dar a căror 
valoare de semnificare rămîne parţială, frag¬ 
mentară sau subiectivă, ca, de exemplu, orga¬ 
nizarea socială, arta etc. 

Mai mult, am interpretat avunculatul ca o 
trăsătură caracteristică a structurii elementare. 
Această structură elementară, care rezultă din 
relaţii definite între patru termeni, este, după 
părerea noastră, adevăratul atom de înrudire 1 . 
El nu are o existenţă care să poată fi concepută 
sau dată dincoace de exigenţele fundamentale 
ale structurii sale şi, pe de altă parte, el este 
unicul material de construcţie al sistemelor mai 
complexe. Căci există sisteme mai complexe ; 
sau, pentru a ne exprima mai precis, orice sis- 

1 E de prisos să subliniem că atomismul pe care l-am 
criticat la Rivers este cel al filozofiei clasice, iar nu 
concepţia structurală a atomului, aşa cum o găsim 
în fizica modernă. 


63 



tem de înrudire este elaborat pornind de la a- 
ceastă structură elementară, care se repetă sau 
se dezvoltă prin integrarea de noi elemente. Tre¬ 
buie, prin urmare, să luăm în consideraţie două 
ipoteze : aceea în care sistemul de înrudire con¬ 
siderat purcede prin simpla juxtapunere de 
structuri elementare şi în care, în consecinţă, 
relaţia avunculară rămîne mereu aparentă şi 
aceea în care unitatea constructivă a sistemului 
este de un grad mai complex. In acest din 
urmă caz, relaţia avunculară, deşi prezentă, va 
putea fi înglobată într-un context diferenţiat. 
Se poate concepe, de exemplu, un sistem care ia 
ca punct de plecare structura elementară, adău¬ 
gind însă la dreapta unchiului matern pe soţia 
acestuia, iar la stingă tatălui mai întîi pe sora 
tatălui, apoi pe soţul acesteia. S-ar putea uşor 
demonstra că o dezvoltare de acest ordin atrage 
după sine în generaţia următoare o dedublare 
paralelă : la copil trebuie în acest caz făcută 
distincţia dintre fiu şi fiică, fiecare fiind unit 
printr-o relaţie, simetrică şi inversă cu termenii 
care ocupă în structură celelalte poziţii perife¬ 
rice (poziţia preponderentă a surorii tatălui în 
Polinezia, nhlampsa sud-africană, şi moştenirea 
soţiei fratelui mamei). Intr-o structură de acest 
ordin, relaţia avunculară continuă să fie ma¬ 
nifestă, dar ea nu mai este predominantă. Ea 
se poate estompa sau confunda cu altele, în 
structuri de o complexitate şi mai mare. Dar, 
tocmai fiindcă ţine de structura elementară, re¬ 
laţia avunculară reapare cu claritate şi tinde să 
se exacerbeze ori de cîte ori sistemul considerat 
prezintă un aspect critic : fie pentru că este în 
transformare rapidă (coasta de nord-vest a Pa¬ 
cificului), fie pentru că se află la punctul de 
contact şi de conflict între culturi profund dife¬ 
rite (insulele Fiji, India de sud), fie, în sfîrşit, 
pentru că este pe cale de a suferi o criză fatală 
(evul mediu european). ' 

In sfîrşit, trebuie adăugat că simbolurile, po¬ 
zitiv şi negativ, pe care le-am folosit în sche- 

mele precedente reprezintă o simplificare exce¬ 
sivă, acceptabilă numai ca o fază a demonstra¬ 
ţiei. In realitate, sistemul atitudinilor elemen¬ 
tare cuprinde cel puţin patru termeni : o atitu¬ 
dine de afecţiune, de tandreţe şi de spontanei¬ 
tate ; o atitudine care rezultă din schimbul re¬ 
ciproc de prestaţii şi de contraprestaţii ; şi, pe 
deasupra acestor relaţii bilaterale, mai cuprinde 
două relaţii unilaterale : una corespunzînd ati¬ 
tudinii creditorului, cealaltă aceleia a debitoru¬ 
lui. Altfel spus : mutualitatea (=) ; reciprocita¬ 
tea (±) ; dreptul (+) ; obligaţia (—) ; aceste 
patru atitudini fundamentale pot fi reprezentate 
în raporturile lor reciproce în modul următor : 




Fig. 2 . 

în multe sisteme, relaţia dintre doi indivizi 
se exprimă adeseori nu printr-o singură atitu¬ 
dine, ci prin mai multe, formînd, ca să spunem 
aşa, un pachet (astfel, în insulele Trobriand gă¬ 
sim între soţ şi soţie mutualitate plus recipro¬ 
citate). Aceasta constituie un motiv suplimen¬ 
tar pentru care structura fundamentală poate fi 
greu de desprins. 


* 

* ★ 

Am încercat să arătăm tot ceea ce analiza 
precedentă datorează maeştrilor contemporani 
ai sociologiei societăţilor primitive. Trebuie to¬ 
tuşi să subliniem că în punctul cel mai funda- 

mental ea se îndepărtează de la învăţătura lor. 
Vom cita ca exemplu pe Radcliffe-Brown : 


„Unitatea de structură pe care este construită 
o înrudire este grupul pe care eu îl numesc o 
«familie elementară » şi care constă dintr-un 
bărbat şi soţia lui şi copilul ori copiii lor... Exis¬ 
tenţa familiei elementare creează trei feluri spe¬ 
ciale de relaţii sociale : aceea dintre părinte şi 
copil, dintre copiii aceloraşi părinţi şi dintre 
soţ şi soţie ca părinţi ai aceluiaşi copil sau co¬ 
pii... Cele trei feluri de relaţii care există înăun¬ 
trul familiei elementare constituie ceea ce eu 
numesc primul grad. Relaţii de gradul al doilea 
sînt acelea care depind de legătura dintre două 
familii elementare prin intermediul unui mem¬ 
bru comun, cum ar fi tatăl tatălui, fratele ma¬ 
mei, sora soţiei şi aşa mai departe. De gradul al 
treilea sînt acelea ca fiul fratelui tatălui sau 
soţia fratelui mamei. Putem urmări astfel, dacă 
dispunem de informaţii genealogice, sisteme de 
relaţii de al patrulea, al cincilea sau al n-lea 
grad“ K 

Ideea exprimată în acest pasaj, după care fa¬ 
milia biologică constituie pentru orice societate 
punctul de plecare în vederea elaborării siste¬ 
mului său de înrudire, nu este, desigur, speci¬ 
fică savantului englez ; nu există o altă idee în 
jurul căreia s-ar putea realiza o mai mare una¬ 
nimitate. Şi nu există, după părerea noastră, o 
altă idee mai periculoasă. Fără îndoială, familia 
biologică este prezentă şi se prelungeşte în so¬ 
cietatea umană. Ceea ce conferă însă înrudirii 
caracterul ei de fapt social nu constă în ceea ce 
trebuie ea să păstreze de 1a natură, ci în de¬ 
mersul esenţial prin care ea se separă de 
aceasta. Un sistem de înrudire nu constă în le¬ 
găturile obiective de filiaţie sau de consangvi¬ 
nitate dintre indivizi ; el nu există decît în con- 

*A. R, Radcliff e-B r o w n, op. cit., p. 2. 

ştiinţa oamenilor, fiind un sistem arbitrar de re¬ 
prezentări şi nu dezvoltarea spontană a unei si¬ 
tuaţii de fapt. Ceea ce nu înseamnă, desigur, ca 
această situaţie de fapt să fie automat contrazisă 
sau chiar pur şi simplu ignorată. Radcliffe- 
Brown a arătat în studii astăzi clasice că pînă 
şi sistemele cu cea mai rigidă şi mai artificială 
aparenţă, cum sînt sistemele australiene cu clase 
matrimoniale, ţin seama cu grijă de înrudirea 
biologică. Dar o observaţie atît de indiscutabilă 
ca a sa lasă intact faptul, după noi decisiv, că 
în societatea umană înrudirea nu se stabileşte 
şi nu se perpetuează decît de şi prin modalităţi 
determinate de alianţă. Cu alte cuvinte, relaţiile 
tratate de Radcliffe-Brown ca „relaţii de pri¬ 
mul grad" sînt funcţie şi depind de acelea pe 

care el le consideră secundare si derivate. Ca- 

» 

racterul primordial al înrudirii umane este de 
a cere, ca o condiţie de existenţă, punerea în re¬ 
laţie a ceea ce Radcliffe-Brown numeşte „fa¬ 
milii elementare". Deci ceea ce este într-adevăr 
„elementar" nu sînt familiile, termeni izolaţi, ci 
relaţia dintre aceşti termeni. Nici o altă inter¬ 
pretare nu poate explica universalitatea prohi¬ 
biţiei incestului, al cărei corolar este relaţia 
avunculară sub aspectul ei cel mai general, cînd 
manifest şi cînd ascuns. 

Ca sisteme de simboluri, sistemele de înru¬ 
dire oferă antropologului un teren privilegiat 
pe care eforturile sale pot întîlni aproape (insis¬ 
tăm asupra cuvîntului „aproape") pe acelea ale 
ştiinţei sociale celei mai dezvoltate, adică ling¬ 
vistica. Dar condiţia acestei întîlniri, de la care 
se poate spera o mai bună cunoaştere a omului, 
este de a nu se pierde niciodată din vedere câ 
în cazul studiului sociologic, ca şi în al celui 
lingvistic, ne aflăm în plin simbolism. Or, dacă 
este justificat şi, într-un anumit sens, inevita¬ 
bil de a se recurge la interpretarea naturalistă 
pentru a încerca să înţelegem emergenţa gîndi- 
rii simbolice, după ce aceasta a fost dată, ex¬ 
plicaţia trebuie să-şi schimbe natura tot atit de 

radical pe cît diferă fenomenul nou apărut de 
acelea care l-au precedat şi pregătit. Din acest 
moment, orice concesie făcută naturalismului ar 
risca să compromită progresele imense deja rea¬ 
lizate în domeniul lingvisticii şi care încep să 
se contureze şi în sociologia familială şi s-o îm¬ 
pingă pe aceasta din urmă spre un empirism 
lipsit de inspiraţie şi de fecunditate. 


CAPITOLUL III 

LIMBAJ ŞI SOCIETATE 1 


Intr-o carte a cărei importanţă din punctul de 
vedere al ştiinţelor sociale nu trebuie subesti¬ 
mată, Wiener 2 îşi pune problema extinderii la 
acestea din urmă a metodelor matematice de 
predicţie, care au făcut posibilă construirea ma¬ 
rilor maşini electronice de calcul. Răspunsul 
său e, în cele din urmă, negativ şi este justi¬ 
ficat de el prin două motive. 

în primul rînd, el consideră că natura însăşi 
a ştiinţelor sociale implică repercutarea dezvol¬ 
tării lor asupra obiectului de investigaţie. In¬ 
terdependenţa dintre observator şi obiectul ob¬ 
servat este o noţiune familiară teoriei ştiinţi¬ 
fice contemporane. Intr-un sens, ea ilustrează o 
situaţie universală, putînd fi totuşi considerată 
ca neglijabilă în domeniile în care au pătruns 
cercetările matematice cele mai înaintate. Ast¬ 
fel, astrofizica are un obiect prea vast pentru ca 
influenţa observatorului să se poată exercita 

1 Adaptat după originalul englez: Language and The 
Analysis of Social Laws, „American Anthropologist“, 
voi. 53, nr. 2, aprilie-iunie 1951, p. 155—163. 

2 N. Wiener, Cyhernetics, or Cpntrol and Com- 
munication in ihe Animal and the Machine, Paris- 
Cambridge-New York, 1948 (vezi şi N. Wiener, Ci¬ 
bernetica sau ştiinţa comenzii şi comunicării la fiinţe 
şi maşini , Bucureşti, Editura ştiinţifică, 1966. — Nota 
trad.j. 

asupra lui. In ceea ce priveşte fizica atomică, 
obiectele pe care le studiază sînt, desigur, 
foarte mici, dar, cum ele sînt în acelaşi timp 
foarte numeroase, noi nu putem sesiza decît va¬ 
lori statistice sau medii, unde influenţa obser¬ 
vatorului este anulată în alt chip. în ştiinţele 
sociale, dimpotrivă, această influenţă rămîne 
sensibilă, deoarece modificările pe care le deter¬ 
mină sînt de aceeaşi ordine de mărime ca feno- 

» 

menele studiate. 

în al doilea rînd, Wiener observă că fenome¬ 
nele care fac obiectul cercetărilor sociologice şi 
antropologice se definesc în funcţie de propriile 
noastre interese : ele se referă la viaţa, la edu¬ 
caţia, la cariera şi la mintea unor indivizi ase¬ 
menea nouă. în consecinţă, seriile statistice de 
care dispunem pentru studierea unui fenomen 
oarecare rămîn întotdeauna prea scurte pentru 
a servi ca bază unei inducţii legitime. Wiener 
conchide că analiza matematică, aplicată ştiin¬ 
ţelor sociale, nu poate furniza decît rezultate 
puţin interesante pentru specialist, comparabile 
acelora pe care le-ar aduce analiza statistică a 
unui gaz unei fiinţe care ar fi cam de ordinul 
de mărime al unei molecule. 

Aceste obiecţii sînt de necombătut dacă le ra¬ 
portăm la cercetările la care se referă Wiener, 
adică la monografiile şi la lucrările de antro¬ 
pologie aplicată. In aceste cazuri este întot¬ 
deauna vorba de conduite individuale, studiate 
de un observator care este el însuşi un individ, 
sau de studiul unei culturi, al unui „caracter 
naţional 11 , al unui gen de viaţă de către un ob¬ 
servator incapabil de a se elibera complet de 
propria sa cultură sau de cultura de la care 
împrumută metodele şi ipotezele sale de lucru, 
care ţin, la rîndul lor, de un tip de cultură de¬ 
terminat. 

Totuşi, cel puţin într-unul din domeniile şti¬ 
inţelor sociale, obiecţiile lui Wiener pierd mult 
din ponderea lor. în lingvistică, şi cu deosebire 
în lingvistica structurală — privită mai ales din 

punctul de vedere al fonologiei —, par să fie 
întrunite condiţiile pe care el le pune pentru un 
studiu matematic. Limbajul este un fenomen 
social. Dintre fenomenele sociale, el este acela 
care evidenţiază cel mai clar cele două carac¬ 
tere fundamentale care oferă posibilitatea unui 
studiu ştiinţific. Mai întîi, aproape toate condui¬ 
tele lingvistice se situează la nivelul gîndirii in¬ 
conştiente. Cînd vorbim, nu avem conştiinţa le¬ 
gilor sintactice şi morfologice ale limbii. în plus, 
nu cunoaştem în mod conştient fonemele pe 
care le folosim pentru a diferenţia sensul cu¬ 
vintelor noastre ; sîntem şi mai puţin conşti¬ 
enţi, presupunînd că am putea fi uneori, de opo¬ 
ziţiile fonologice care permit descompunerea fie¬ 
cărui fonem în elemente diferenţiale. în sfîr- 
şit, lipsa unei perceperi intuitive persistă chiar 
atunci cînd formulăm regulile gramaticale sau 
fonologice ale limbii noastre. Această formu¬ 
lare apare exclusiv pe planul gîndirii ştiinţifice, 
în timp ce limba trăieşte şi se dezvoltă ca o ela¬ 
borare colectivă. Nici chiar savantul nu reuşeşte 
să contopească complet cunoştinţele sale teore¬ 
tice şi experienţa sa de subiect vorbitor. Felul 
său de a vorbi se modifică foarte puţin sub 
efectul interpretărilor pe care el le poate da des¬ 
pre ele şi care ţin de un alt nivel. Se poate deci 
afirma că în lingvistică influenţa observatorului 
asupra obiectului de observaţie este neglijabilă : 
nu ajunge ca observatorul să devină conştient 
de fenomen pentru ca acesta să fie modificat. 

Limbajul a apărut foarte de timpuriu în dez¬ 
voltarea omenirii. Dar, chiar ţinînd cont de 
necesitatea unor documente scrise pentru a în¬ 
treprinde un studiu ştiinţific, va trebui să recu¬ 
noaştem că scrierea datează de multă vreme şi 
că ea furnizează serii suficient de lungi pentru 
a face posibilă analiza matematică. Seriile dis¬ 
ponibile în lingvistica indo-europeană, semitică 
şi chino-tibetană sînt de ordinul a 4 sau 5 000 
de ani. Iar cînd dimensiunea istorică lipseşte, 

la limbile zise ,.primitive“, lucrul se poate ade¬ 
sea remedia prin compararea unor forme multi¬ 
ple şi contemporane, datorită cărora o di¬ 
mensiune spaţială, dacă se poate spune aşa, 
înlocuieşte în mod util pe aceea care lipseşte. 

Limbajul este, aşadar, un fenomen social, 
care constituie un obiect independent de obser¬ 
vator şi pentru care dispunem de lungi serii 
statistice, ceea ce reprezintă un dublu motiv 
pentru a-1 considera apt de a satisface exigen¬ 
ţele matematicianului, aşa cum au fost ele for¬ 
mulate de Wiener. 

Numeroase probleme lingvistice depind de 
maşinile moderne de calcul. Dacă s-ar cunoaşte 
structura fonologică a unei limbi oarecare şi 
regulile care guvernează gruparea consoanelor 
şi a vocalelor, o maşină ar întocmi cu uşurinţă 
lista combinaţiilor de foneme care formează cu¬ 
vintele de n silabe din vocabular şi ale tuturor 
celorlalte combinaţii compatibile cu structura 
limbii, aşa cum va fi fost ea definită în preala¬ 
bil. O maşină care primeşte ecuaţii ce deter¬ 
mină diversele tipuri de structuri cunoscute în 
fonologie, repertoriul sunetelor pe care apara¬ 
tul fonator al omului le poate emite şi cele mai 
mici praguri diferenţiale dintre aceste sunete, 
determinate în prealabil prin metode psihofizio- 
logice (pe baza unui inventar şi a unei analize 
a fonemelor celor mai apropiate), ar putea fur¬ 
niza un tablou exhaustiv al structurilor fono- 
logice cu n opoziţii (n putînd fi oricît de mare). 
S-ar obţine astfel un gen de tablou periodic al 
structurilor lingvistice, comparabil cu cel al ele¬ 
mentelor pe care chimia modernă îl datorează 
lui Mendeleev. N-am mai avea atunci decît să 
reperăm în tablou amplasamentul limbilor deja 
studiate, să fixăm poziţia şi relaţiile cu celelalte 
limbi, acelea al căror studiu direct este încă in¬ 
suficient pentru a ne oferi despre ele o cu¬ 
noaştere teoretică, şi chiar să descoperim am¬ 
plasamentul limbilor dispărute, viitoare sau 
pur şi simplu posibile. 

Un ultim exemplu : Jakobson a propus recent 
o ipoteză conform căreia o singură limbă ar 
putea comporta cîteva structuri fonologice dife¬ 
rite, fiecare intervenind pentru un anumit tip 
de operaţii gramaticale 1 . Trebuie să existe o 
relaţie între toate aceste modalităţi structurale 
ale aceleiaşi limbi, o „metastructură“ care poate 
fi considerată ca legea grupului constituit de 
structurile modale. Cerînd unui calculator să 
analizeze fiecare modalitate, s-ar ajunge fără 
îndoială, prin metode matematice cunoscute, 
să se restituie ,,metastructura“ limbii, cu toate 
că aceasta din urmă ar trebui să fie adeseori 
prea complexă pentru a o putea degaja cu me¬ 
tode empirice de investigaţie. 

Problema pusă mai sus poate fi definită, aşa¬ 
dar, precum urmează. Dintre toate fenomenele 
sociale, limbajul pare să fie singurul susceptibil 
astăzi de un studiu într-adevăr ştiinţific, care 
să explice modul în care s-a format şi să pre¬ 
vadă anumite modalităţi ale evoluţiei sale ulte¬ 
rioare. Aceste rezultate au fost obţinute dato¬ 
rită fonologiei şi în măsura în care ea a ştiut să 
ajungă, dincolo de manifestările conştiente şi 
istorice ale limbii, întotdeauna superficiale, la 
realităţi obiective. Acestea constau din sisteme 
de relaţii, care sînt, la rîndul lor, produsul ac¬ 
tivităţii inconştiente a spiritului. De aici între¬ 
barea : o asemenea reducţie poate oare fi între¬ 
prinsă şi pentru alte tipuri de fenomene sociale ? 
Şi, în caz afirmativ, o metodă identică ar duce 
oare la aceleaşi rezultate ? In sfîrşit — şi dacă 
răspunsul nostru la a doua întrebare ar fi afir¬ 
mativ — am putea oare admite că diverse forme 
de viaţă socială sînt substanţial de aceeaşi na¬ 
tură, adică sisteme de conduite dintre care fie¬ 
care este o proiecţie pe planul gîndirii conşti¬ 
ente şi socializate a legilor universale care gu- 

1 R. Jakobson, The Phonetic and Grammatical 
Aspect of Language in their Interrelations, în : Ades 
du V/e Congres International des linguistes, Paris, 1948. 

Verriează activitatea inconştientă a spiritului ? 
Este clar că toate aceste chestiuni nu pot fi re¬ 
zolvate dintr-o dată. Ne vom mulţumi deci să 
indicăm cîteva puncte de reper şi să schiţăm 
principalele direcţii în care s-ar putea angaja 
în mod util cercetarea. 

Vom începe prin a evoca cîteva lucrări ale lui 
Kroeber care au pentru dezbaterea noastră o 
importanţă metodologică certă. In studiul său 
asupra evoluţiei stilului costumului feminin, 
Kroeber s-a ocupat' de modă, adică de un feno¬ 
men social intim legat de activitatea inconşti¬ 
entă a spiritului. Rareori se întîmplă să ştim 
clar de ce un anumit stil ne place sau de ce se 
demodează. Or, Kroeber a arătat că această evo¬ 
luţie, arbitrară în aparenţă, ascultă de nişte legi. 
Aceste legi nu sînt accesibile observaţiei em¬ 
pirice şi, cu atît mai puţin, unei perceperi intu¬ 
itive a faptelor de modă. Ele se manifestă numai 
atunci cînd se măsoară un anumit număr de re¬ 
laţii între diversele elemente ale costumului. 
Aceste relaţii pot fi exprimate sub formă de 
funcţii matematice ale căror valori calculate 
oferă, la un moment dat, o bază pentru pre¬ 
viziune 1 . 

Moda — aspectul, cum s-ar putea crede, cel 
mai arbitrar şi mai contingent al conduitelor 
sociale — este pasibilă deci de un studiu ştiin¬ 
ţific. Or, metoda schiţată de Kroeber se asea¬ 
mănă nu numai cu aceea a lingvisticii structu¬ 
rale : ea va putea fi asimilată în mod util şi cu 
unele cercetări din domeniul ştiinţelor naturale, 
şi anume cu acelea ale lui Teissier privitoare la 
creşterea crustaceelor. Acest autor a arătat că 
se pot formula legi ale creşterii cu condiţia de 
a reţine dimensiunile relative ale elementelor 
care compun membrele (cleştele de exemplu) 
mai curînd decît formele lor. Determinarea 


1 J. R i c h a r d s o n şi A. L. Kroeber, Three 
Centuries of Women’s Dress Fashions: A. Quantita- 
Live Analysis, „Anthropological Records 14 , Berkeley, 
5, nr. 2, 1940. 

acestor relaţii conduce la obţinerea unor para¬ 
metri cu ajutorul cărora pot fi formulate legile 
creşterii 1 . Zoologia ştiinţifică nu are deci ca 
obiect descrierea formelor animale, aşa cum sînt 
ele percepute intuitiv, ci mai ales definirea 
unor relaţii abstracte, însă constante, în care 
apare aspectul inteligibil al fenomenului studiat. 

Am aplicat o metodă analogă la studiul orga¬ 
nizării sociale, şi mai ales al regulilor de căsă¬ 
torie şi al sistemelor de înrudire. Am putut ast¬ 
fel stabili că ansamblul regulilor de căsătorie 
ce pot fi observate în societăţile umane nu tre¬ 
buie să fie clasificate, aşa cum se face în gene¬ 
ral, în categorii eterogene şi divers intitulate : 
prohibiţia incestului, tipuri de căsătorii prefe¬ 
renţiale etc. Ele reprezintă tot atîtea modalităţi 
de a asigura circulaţia femeilor în sînul grupu¬ 
lui social, adică de a înlocui un sistem de relaţii 
consangvine, de origine biologică, printr-u:i 
sistem sociologic de alianţă. Această ipoteză dc 
lucru odată formulată, nu mai rămîne decît să 
întreprindem studiul matematic al tuturor tipu¬ 
rilor de schimb care pot fi concepute între n 
parteneri pentru a deduce din el regulile de că¬ 
sătorie în vigoare în societăţile existente. S-ar 
putea descoperi concomitent şi altele, cores- 
punzînd unor societăţi posibile. în sfîrşit, s-ar 
putea înţelege funcţia lor, modul lor de a opera 
şi relaţia dintre diferitele forme. 

Or, ipoteza iniţială a fost confirmată prin 
demonstraţia, obţinută pe cale pur deductivă, 
că toate mecanismele de reciprocitate cunoscute 
de antropologia clasică (adică cele bazate pe or¬ 
ganizarea dualistă şi pe căsătoria prin schimb 
între parteneri în număr de 2 sau de un mul¬ 
tiplu al lui 2) constituie cazuri particulare ale 
unei forme de reciprocitate mai generale între 
un număr oarecare de parteneri, ^.ceastă formă 
generală de reciprocitate a rămas în umbră. 

1 G. Teissier, La description mathematique des 
faits biologiques, ,,Revue de metaphysique et de mo¬ 
rale", Paris, ianuarie 1936. 

fiindcă partenerii nu sînt daţi unii altora (şi 
nu primesc unii de la alţii) : nu se primeşte 
nimic de la acela căruia i se dă ; nu i se dă ace¬ 
luia de la care se primeşte. Fiecare dă unui par¬ 
tener şi primeşte de la un altul în cadrul unui 
ciclu de reciprocitate care funcţionează într-un 
singur sens. 

Acest gen de structură, la fel de important ca 
sistemul dualist, fusese uneori observat şi de¬ 
scris. Atenţia fiinţlu-ne atrasă de concluziile 
analizei teoretice, am adunat şi am compilat do¬ 
cumentele împrăştiate care arată considerabila 
extensiune a sistemului. în acelaşi timp am 
putut interpreta caracterele comune unui mare 
număr de reguli de căsătorie : astfel, preferinţa 
pentru verii prin alianţă bilaterală sau pentru 
un tip unilateral cînd pe linie paternă, cînd pe 
linie maternă. Uzanţe ininteligibile pentru et¬ 
nologi au devenit clare de îndată ce au fost 
reduse la modalităţi diverse ale legilor schimbu¬ 
lui. La rîndul lor, acestea au putut fi reduse la 
anumite relaţii fundamentale între modul de 
rezidenţă şi modul de filiaţie. 

întreaga demonstraţie ale cărei principale ar¬ 
ticulaţii au fost amintite mai sus a putut fi dusă 
la bun sfîrşit cu condiţia de a considera regulile 
de căsătorie şi sistemele de înrudire ca un fel de 
limbaj, adică un ansamblu de operaţii destinate 
să asigure între indivizi şi grupuri un anumit tip 
de comunicare. Faptul că „mesajul“ este consti¬ 
tuit aici de către femeile grupului care circulă 
între clanuri, neamuri sau familii (şi nu, ca în 
limbajul propriu-zis, de către cuvintele grupului 
care circulă între indivizi) nu alterează cu ni¬ 
mic identitatea fenomenului considerat în am¬ 
bele cazuri. 

Este oare posibil să se meargă mai departe ? 
Lărgind noţiunea d-e comunicare pentru a in¬ 
clude în ea exogamia şi regulile care decurg din 
prohibiţia incestului, putem aduce, în schimb, 
unele clarificări în problema care rămîne miste¬ 
rioasă, aceea a originii limbajului. Comparate 

cu limbajul, regulile de căsătorie formează un 
sistem complex de acelaşi tip ca acesta, însă mai 
grosolan, şi în care destule trăsături arhaice, 
comune şi unuia şi altuia, sînt fără îndoială con¬ 
servate. Recunoaştem toţi că cuvintele sînt 
semne, dar, printre noi, poeţii rămîn singurii 
care încă nu ştiu că ele au fost şi valori. în 
schimb, grupul social consideră femeile ca va¬ 
lori de un tip esenţial, pe cînd nouă ne este 
greu să înţelegem că aceste valori se pot in¬ 
tegra în sisteme semnificative, calitate pe care 
abia acum începem s-o atribuim sistemelor de 
înrudire. Acest echivoc reiese într-un mod co¬ 
mic din nişte critici adresate lucrării Structu¬ 
rile elementare ale înrudirii : ,,carte antifemi- 
nistă“ au spus unii, fiindcă femeile sînt tratate 
în ea ca obiecte. Am putea fi pe drept cuvînt 
surprinşi văzînd că li se atribuie femeilor rolul 
de elemente într-un sistem de semne. Să fim 
atenţi, totuşi, că, dacă cuvintele şi fonemele au 
pierdut (dealtfel mai mult în aparenţă decît în 
realitate) caracterul lor de valori şi au devenit 
simple semne, aceeaşi evoluţie nu s-ar repro¬ 
duce integral în ceea ce priveşte femeile. Con¬ 
trar femeilor, cuvintele nu vorbesc. Femeile 
sînt semne şi, în acelaşi timp, producătoare de 
semne ; ca atare, ele nu pot fi reduse la starea 
de simboluri sau de jetoane. 

Această dificultate teoretică comportă însă şi 
un avantaj. Poziţia ambiguă a femeilor în acest 
sistem de comunicare între oameni care con¬ 
stă din regulile de căsătorie şi vocabularul de 
înrudire oferă o imagine grosolană, dar utiliza¬ 
bilă a tipului de raporturi pe care oamenii le-au 
putut de multă vreme întreţine cu ajutorul cu¬ 
vintelor. Făcînd acest ocol, am ajunge deci la o 
stare care reflectă aproximativ unele aspecte 
psihologice şi sociologice caracteristice începu¬ 
turilor limbajului. Ca şi în cazul femeilor, impul¬ 
sul originar care i-a constrîns pe oameni ,,să 
schimbe“ cuvinte nu trebuie oare căutat într-o 

reprezentare dedublată, rezultînd ea însăşi din 
funcţia simbolică ce-şi face prima sa apariţie ? 
De îndată ce un obiect sonor este perceput 
ca unul care oferă o valoare imediată atît pen¬ 
tru vorbitor, cit şi pentru ascultător, el capătă 
o natură contradictorie a cărei neutralizare nu 
este posibilă decît prin acest schimb de valori 
complementare la care se reduce întreaga viaţă 
socială. 

Poate că aceste speculaţii vor fi considerate 
aventuroase. Totuşi, dacă ni se acceptă princi¬ 
piul, decurge de aici cel puţin o ipoteză care 
poate fi supusă unui control experimental. Sîn- 
tem conduşi, intr-adevăr, să ne punem între¬ 
barea dacă diversele aspecte ale vieţii sociale 
(inclusiv arta şi religia), al cărei studiu, după 
cum ştim deja, poate fi ajutat de metodele şi de 
noţiunile împrumutate de la lingvistică, nu 
constau în fenomene a căror natură se aseamănă 
cu aceea a limbajului. Cum ar putea fi verificată 
această ipoteză ? Fie că limităm cercetarea la o 
singură societate sau o extindem la cîteva. va 
trebui să adîncim destul de mult analiza diferi¬ 
telor aspecte ale vieţii sociale pentru a atinge un 
nivel la care trecerea de la unul la celălalt va 
deveni posibilă, adică va trebui să elaborăm un 
fel de cod universal în măsură să exprime pro¬ 
prietăţile comune structurilor specifice ţinînd 
de fiecare aspect. Folosirea acestui cod va tre¬ 
bui să fie justificată pentru fiecare sistem luat 
izolat şi pentru toate sistemele atunci cînd va 
fi vorba de a le compara. Vom fi puşi astfel în 
situaţia de a şti dacă a fost atinsă natura lor cea 
mai profundă şi dacă ele constau sau nu din 
realităţi de acelaşi tip. 

Să ni se permită să procedăm aici la o expe¬ 
rienţă orientată în această direcţie. Examinînd 
trăsăturile fundamentale ale sistemelor de în¬ 
rudire caracteristice din cîteva regiuni ale 
lumii, antropologul poate încerca să le exprime 

sub o formă destul de generală pentru ca ea să 
capete un sens chiar pentru lingvist; cu alte 
cuvinte, ca acesta să poată aplica acelaşi tip 
de formalizare la descrierea familiilor lingvis¬ 
tice care corespund aceloraşi regiuni. Această 
reducţie preliminară odată operată, lingvistul şi 
antropologul vor putea să-şi pună întrebarea 
dacă modalităţi diferite de comunicare — re¬ 
guli de înrudire şi de căsătorie de o parte, lim¬ 
baj de cealaltă parte —. aşa cum sînt ele obser¬ 
vate în aceeaşi societate, pot sau nu fi legate de 
structuri inconştiente similare. în caz afirmativ 
am fi siguri că am ajuns la o expresie într-a- 
devăr fundamentală. 

Vom postula deci că între structura limbii şi 
aceea a sistemului de. înrudire există o cores¬ 
pondenţă formală Dacă ipoteza este întemeiată, 
va trebui verificată prezenţa în regiunile urmă¬ 
toare a unor limbi comparabile prin structura 
lor cu sistemele de înrudire aşa cum sînt ele 
definite mai jos. 

1. Aria indo-europeană. — Reglementarea 
căsătoriei în societăţile noastre contemporane 
pare a fi bazată pe următorul principiu : cu con¬ 
diţia edictării unui mic număr de prescripţii ne¬ 
gative (grade prohibite), densitatea şi fluiditatea 
populaţiei sînt suficiente pentru obţinerea unui 
rezultat care în alte societăţi ar fi posibil nu¬ 
mai cu ajutorul unui număr mare de reguli po¬ 
zitive şi negative, şi anume o coeziune socială 
rezultînd din căsătorii între parteneri al căror 
grad de înrudire este foarte îndepărtat, dacă nu 
chiar imposibil de stabilit. Această soluţie de 
tip statistic poate avea ca origine o trăsătură ca¬ 
racteristică majorităţii vechilor sisteme de înru¬ 
dire indo-europene. în terminologia noastră, ele 
ţin de o formulă simplă de schimb generalizat. 
Cu toate acestea, în aria indo-europeană, această 
formulă nu se aplică direct neamurilor, ci unor 
ansambluri complexe de neamuri, de tip brat- 
stvo, veritabile conglomerate în sînul cărora fie- 

care neam se bucură de o libertate relativă în 
raport cu regula de schimb generalizat care 
funcţionează strict la nivelul ansamblurilor în¬ 
seşi. Se poate spune deci că o trăsătură caracte¬ 
ristică a structurilor de înrudire indo-europene 
ţine de faptul că ele pun problema coeziunii so¬ 
ciale în termeni simpli, păstrînd în acelaşi timp 
posibilitatea de a-i aduce soluţii multiple. 

Dacă structura lingvistică ar fi analogă cu 
structura de înrudire, ar rezulta de aici pentru 
cea dintîi următoarele proprietăţi : limbi cu 
structură simplă, folosind numeroase elemente. 
Iar opoziţia între simplitatea structurii, pe de o 
parte, şi complexitatea elementelor, pe de altă 
parte, s-ar exprima prin faptul că mai multe 
elemente sînt întotdeauna disponibile (şi oare¬ 
cum în concurenţă unele cu celelalte) pentru 
a ocupa aceeaşi poziţie în structură. 

2. Aria chino-tibetană. — Complexitatea sis¬ 
temelor de înrudire este aici de un alt ordin. 
Toate sistemele provin sau derivă din forma 
cea mai simplă cu putinţă a schimbului gene¬ 
ralizat, adică din căsătoria preferenţială cu fiica 
fratelui mamei. Or, am arătat în altă parte 1 că 
acest tip de căsătorie asigură coeziunea socială 
în modul cel mai puţin costisitor, fiind totodată 
infinit extensibil la un număr oarecare de par¬ 
teneri. 

Enunţînd aceste propoziţii sub o formă destul 
de generală pentru a le face utilizabile de către 
lingvist, vom spune deci că structura este com¬ 
plexă, în timp ce elementele înseşi sînt puţin 
numeroase. Această formulă pare dealtfel foarte 
potrivită pentru a exprima un aspect caracteris¬ 
tic al limbilor cu tonuri. 

3. Aria africană. — Sistemele de înrudire 
africane au o tendinţă comună de a dezvolta 
instituţia numită „preţul logodnicei 44 , asociată cu 
prohibiţia frecventă a căsătoriei cu soţia frate- 


1 C. L e v i-S t r a u s s, Les structures elementaires 
de la parente, p. 291—380. 

lui soţiei. De aici rezultă un sistem de schimb 
generalizat mai complex decît cel bazat exclusiv 
pe căsătoria preferenţială cu vara prin alianţă 
matrilaterală. în acelaşi timp, tipul de coeziune 
socială stabilit prin circulaţia bunurilor se apro¬ 
pie într-o oarecare măsură de tipul statistic de 
coeziune existent în propriile noastre societăţi. 

Limbile africane ar trebui deci să ofere di¬ 
verse modalităţi intermediare între tipurile exa¬ 
minate la punctele 1 şi 2. 

4. Aria Oceaniei. — Trăsăturile caracteristice, 
binecunoscute, ale sistemelor de înrudire poli¬ 
neziene ar avea ca echivalent pe plan lingvistic 
o structură simplă şi elemente puţin numeroase. 

5. Aria nord-aniericană. — Această regiune a 
lumii prezintă o dezvoltare excepţională a sis¬ 
temelor de înrudire zise crow-omaha, care tre¬ 
buie deosebite cu grijă de toate acelea care ma¬ 
nifestă aceeaşi indiferenţă faţă de nivelurile ge¬ 
neraţiilor 1 . Sistemele crow-omaha nu pot fi de¬ 
finite pur şi simplu prin atribuirea a două tipuri 
de veri prin alianţă unilaterali unor niveluri de 
generaţie diferite. însuşirea lor distinctivă (prin 
care ele se opun sistemului miwok) constă în asi¬ 
milarea verilor prin alianţă cu rude, nu cu aliaţi. 
Or, sistemele de tipul miwok sînt la fel de frec¬ 
vente în Lumea Veche ca şi în Lumea Nouă, pe 
cînd sistemele crow-omaha propriu-zise, în afară 
de cîteva excepţii, nu se întîlnesc decît în 
America. Aceste sisteme au desfiinţat distinc¬ 
ţia dintre schimb restrîns şi schimb genera¬ 
lizat, adică între două formule considerate de 
obicei ca incompatibile. Prin această abatere, 
aplicarea simultană a două formule simple 
permite garantarea căsătoriilor între grade 
îndepărtate, în timp ce aplicarea izolată a 
uneia ori a celeilalte formule ar fi ajuns nu- 


1 Aceasta înseamnă că noi respingem^ categoric asi¬ 
milarea, propusă de Murdock, a sistemelor crow-omaha 
cu tipul miwok (cf. G. P. Murdock, Social Struc- 
ture, New York, 1940, p. 224 şi 340). 

mai la căsătoria între diferite tipuri de veri 
prin alianţă. 

în termeni de structură lingvistică, aceasta 
ar însemna că unele limbi americane ar putea 
comporta elemente în număr relativ mare, 
apte să se articuleze în structuri relativ sim¬ 
ple, însă cu preţul unei asimetrii impuse aces¬ 
tora din urmă. 


* 


* 


* 


Nu vom insista niciodată îndeajuns asupra 
caracterului precar şi ipotetic al acestei re¬ 
construcţii. Procedînd la această reconstruc¬ 
ţie, antropologul porneşte de la cunoscut la 
necunoscut (cel puţin în ceea ce-1 priveşte) ; îi 
sînt familiare structurile de înrudire, dar nu şi 
acelea ale limbilor respective. Caracterele di¬ 
ferenţiale enumerate mai sus au oare un sens 
şi pe plan lingvistic ? Acest lucru îl poate spu¬ 
ne numai lingvistul. Ca antropolog social, pro¬ 
fan în materie de lingvistică, m-am mărginit la 
asocierea eventualelor proprietăţi structurale, 
concepute în termeni foarte generali, cu unele 
trăsături ale sistemelor de înrudire. Pentru jus¬ 
tificările de detaliu ale alegerii pe care am fă¬ 
cut-o între acestea din urmă, cititorul este ru¬ 
gat să consulte o lucrare ale cărei concluzii sînt 
presupuse cunoscute 1 şi pe care aici, din lipsă 
de spaţiu, m-am mulţumit să le eyoc pe scurt. 
Am reuşit cel puţin să arăt anumite proprietăţi 
generale ale sistemelor de înrudire caracteris¬ 
tice mai multor regiuni ale lumii. Este sarcina 
lingvistului de a spune dacă structurile lingvis¬ 
tice ale acestor regiuni pot fi, măcar foarte a- 
proximativ, formulate în aceiaşi termeni sau în 
termeni echivalenţi. Dacă ar fi aşa, un mare pas 
înainte va fi fost făcut în direcţia cunoaşterii 
aspectelor fundamentale ale vieţii sociale. 


1 Les structures elementaires de la parente, op. cit. 

Astfel ar fi deschisă calea spre analiza struc¬ 
turală şi comparată a obiceiurilor, instituţiilor 
şi comportamentelor sancţionate de grup. Am 
fi în măsură să înţelegem anumite analogii fun¬ 
damentale între manifestările vieţii în socie¬ 
tate, în aparenţă foarte deosebite unele de 
altele, cum sînt limbajul, arta, justiţia, religia. 
In sfîrşit, am putea în acelaşi timp spera să 
depăşim într-o zi antinomia dintre cultură, 
care este un fapt colectiv, şi indivizii care o 
incarnează, fiindcă, în această nouă perspec¬ 
tivă, pretinsa „conştiinţă colectivă 44 s-ar re¬ 
duce, la nivelul gîndirii şi al comportamente¬ 
lor individuale, la expresia unor modalităţi 
temporale ale legilor universale în care constă 
activitatea inconştientă a spiritului. 


CAPITOLUL iv 

LINGVISTICĂ ŞI ANTROPOLOGIE 1 

Pentru prima oară, poate, antropologii şi 
lingviştii s-au întrunit cu scopul mărturisit de 
a compara între ele disciplinele lor. Intr-a¬ 
devăr, problema nu este simplă. Dificultăţile 
de care ne-am lovit în cursul discuţiilor noas¬ 
tre se explică, pare-mi-se, prin mai multe 
cauze. Nu ne-am mulţumit să confruntăm ling¬ 
vistica şi antropologia situîndu-ne pe un plan 
foarte general ; a fost necesar să luăm în con¬ 
sideraţie mai multe niveluri şi am avut impre¬ 
sia că în mai multe rînduri, in cursul aceleiaşi 
discuţii, am alunecat în mod inconştient de la 

1 Tradus şi adaptat după originalul englez, Confe- 
rence of Anthropologists and Linguists î> Bloomington, 
Indiana, 1952. Publi.at, după o transcriere a înregis¬ 
trării pe bandă magnetică, în : „Supplement to In¬ 
ternational Journal of American Linguistics", voi. 19, 
nr. 2, aprilie 1953 ; „Mem.“, 8, 1953. 

un nivel la altul. Să începem deci prin a face 
distincţie între ele. 

în primul rînd, s-a pus problema raportului 
între o limbă şi o cultură determinată. Pentru 
a studia o cultură este oare necesară cunoaş¬ 
terea limbii ? în ce măsură şi pînă la ce punct ? 
Şi, invers, cunoaşterea limbii implică oare şi 
pe aceea a culturii sau, cel puţin, a unora din¬ 
tre aspectele ei ? 

Am discutat apoi şi la un alt nivel, la care 
problema pusă nu mai este aceea a raportului 
între o limbă şi o cultură, ci mai curînd a ra¬ 
portului dintre limbaj şi cultură în general. 
Dar nu cumva am neglijat întrucîtva acest 
aspect ? în cursul discuţiilor n-a fost nici¬ 
odată luată în considerare problema pusă de 
atitudinea concretă a unei culturi faţă de limba 
respectivă. Astfel, de exemplu, civilizaţia noas¬ 
tră tratează limbajul într-un mod care ar putea 
fi calificat ca lipsit de moderaţie : vorbim 
mereu, orice pretext este bun pentru a ne ex¬ 
prima, a întreba, a comenta... Această manieră 
de a abuza de limbaj nu este universală, nu 
este nici măcar frecventă. Cele mai multe cul¬ 
turi pe care le numim primitive folosesc lim¬ 
bajul cu zgîrcenie ; nu se vorbeşte oricînd şi 
în legătură cu orice. La aceste culturi, mani¬ 
festările verbale sînt adeseori limitate la cir¬ 
cumstanţe prescrise, în afară de care cuvintele 
sînt menajate. în cursul dezbaterilor noastre, 
astfel de probleme au fost evocate, fără însă 
a li se acorda o importanţă egală cu a acelora 
care ţin de primul nivel. 

Un al treilea grup de probleme s-a bucurat 
de şi mai puţină atenţie. Mă refer de astă dată 
la raportul nu între o limbă sau limbajul în¬ 
suşi şi o cultură sau cultura însăşi, ci între ling¬ 
vistică şi antropologie considerate ca ştiinţe. 
Această problemă, după mine capitală, a ră¬ 
mas totuşi la periferia tuturor discuţiilor noas¬ 
tre. Cum se explică această deosebire de trata- 

ment ? Prin aceea câ problema raporturilor 
dintre limbaj şi cultură este una dintre cele 
mai complicate care pot exista. In primul rînd, 
limbajul poate fi tratat ca un produs al cultu¬ 
rii : o limbă folosită într-o societate reflectă 
cultura generală a populaţiei. într-un alt sens 
însă, limbajul este o parte a culturii ; el consti¬ 
tuie unul dintre elementele ei, printre alte ele¬ 
mente. Să ne reamintim celebra definiţie a lui 
Tylor, pentru care cultura este un ansamblu 
complex cuprinzînd utilajul, instituţiile, credin¬ 
ţele, obiceiurile şi, bineînţeles, limba. In funcţie 
de punctul de vedere din care privim, proble¬ 
mele puse nu sînt aceleaşi. Dar aceasta nu e 
totul : limbajul poate fi tratat şi ca o condiţie 
a culturii, şi sub un dublu aspect : diacronic, 
deoarece individul îşi însuşeşte cultura grupu¬ 
lui său mai ales cu ajutorul limbajului ; copilul 
este instruit, educat prin vorbire ; este mustrat, 
alintat cu cuvinte. Privit dintr-un punct de ve¬ 
dere mai teoretic, limbajul apare şi ca o con¬ 
diţie a culturii, în măsura în care aceasta din 
urmă are o arhitectură similară limbajului. Şi 
una, şi celălalt se construiesc cu ajutorul unor 
opoziţii şi corelaţii, altfel spus, al unor relaţii 
logice. Astfel încît limbajul poate fi considerat 
ca un fundament, destinat să capete structuri 
mai complexe uneori, dar de acelaşi tip cu ale 
sale, care corespund culturii privite sub diferite 
aspecte. 

Observaţiile precedente vizează aspectul 
obiectiv al problemei noastre. Aceasta comportă 
însă şi implicaţii subiective, a căror impor¬ 
tanţă nu este mai mică. în cursul discuţiilor 
noastre am avut impresia că motivele care au 
determinat pe antropologi şi pe lingvişti să se 
întrunească nu erau de aceeaşi natură şi că 
aceste deosebiri mergeau uneori^pînă la con¬ 
tradicţie. Lingviştii nu conteneau să ne explice 
că orientarea actuală a ştiinţei lor îi îngrijora. 
Ei se tem că, ocupaţi fiind cu analiza în care 

intervin noţiuni abstracte pe care colegii lor le 
înţeleg din ce în ce mai greu, ar putea pierde 
contactul cu celelalte ştiinţe umanistice. Ling¬ 
viştii — şi dintre ei mai ales structuraliştii — 
îşi pun întrebarea : ce studiază ei la drept vor¬ 
bind ? Care este acel fapt lingvistic care pare 
să se desprindă de cultură, de viaţa socială, de 
istorie şi chiar de oamenii care vorbesc ? Dacă 
lingviştii au ţinut să se întrunească cu antro¬ 
pologii în speranţa unei apropieri de ei, nu este 
oare tocmai fiindcă speră să regăsească, dato¬ 
rită nouă, acea percepere concretă a fenomene¬ 
lor de care metoda lor pare a se îndepărta ? 

Antropologii îi fac acestui demers o primire 
curioasă. Faţă de lingvişti ne simţim puşi în- 
tr-o poziţie delicată. Ani de-a rîndul am lucrat 
alături şi deodată ni se pare că lingiviştii se de- 
robează : îi vedem trecînd de cealaltă parte a 
barierei, multă vreme considerată de netrecut, 
care separă ştiinţele exacte şi naturale de ştiin¬ 
ţele umaniste şi sociale. Iată-i, ca şi cum ar 
vrea să ne joace un renghi, apucîndu-se să lu¬ 
creze în acel mod riguros al cărui privilegiu ne 
resemnasem a admite că-1 deţineau ştiinţele 
naturii. Din această cauză s-a manifestat din 
partea noastră puţină melancolie şi, trebuie să 
mărturisim, multă invidie. Doream să aflăm de 
la lingvişti secretul succesului lor. N-am putea 
oare aplica şi noi în cîmpul complex al stu¬ 
diilor noastre — înrudire, organizare socială, 
religie, folclor, artă — aceste metode riguroase 
a căror eficacitate este zilnic verificată de 
lingvistică ? 

Să mi se permită să deschid aici o paran¬ 
teză. Rolul meu în această şedinţă de închidere 
este de a exprima punctul de vedere al antro¬ 
pologului. Aş dori, aşadar, să spun lingviştilor 
cît de mult am învăţat de la ei, şi nu numai în 
timpul şedinţelor noastre plenare, ci, poate 
mai mult încă, asistînd la seminarele lingvistice 
care aveau loc alături şi unde am putut măsura 
gradul de precizie, de minuţiozitate, de rigoare 

la care au ajuns lingviştii în studii ce continuă 
să depindă de ştiinţele umaniste, la fel ca antro¬ 
pologia. 

Dar asta nu e totul. De trei sau patru ani în¬ 
coace asistăm la o dezvoltare a lingvisticii nu 
numai pe plan teoretic. O vedem realizînd o 
colaborare tehnică cu inginerii acelei ştiinţe noi 
numită ştiinţa comunicaţiei. Pentru studierea 
problemelor voastre, voi, lingviştii, nu vă mai 
mulţumiţi cu o metodă teoretic mai sigură şi 
mai riguroasă decît a noastră : îl căutaţi pe in¬ 
giner şi-i cereţi să construiască un dispozitiv 
experimental destinat să verifice sau să infirme 
ipotezele voastre. Astfel, timp de un secol sau 
două, ştiinţele umaniste şi sociale s-au resem¬ 
nat să contemple universul ştiinţelor exacte şi 
naturale ca pe un paradis al cărui acces le era 
pe veci interzis. Şi iată că între cele două lumi 
lingvistica a reuşit să deschidă o portiţă. Şi. 
dacă nu mă înşel cumva, motivele care i-au 
adus aici pe antropologi sînt într-o curioasă 
contradicţie cu acelea care i-au condus pe 
lingvişti. Aceştia din urmă se apropie de no; 
cu speranţa că studiile lor vor deveni mai con¬ 
crete ; antropologii îi solicită pe lingvişti în mă¬ 
sura în care aceştia le apar drept călăuze, în 
stare să-i scoată din confuzia la care pare a-i 
condamna o prea mare familiaritate cu feno¬ 
menele concrete şi empirice. De aceea această 
conferinţă mi s-a părut uneori un fel de carusel 
diabolic, în care antropologii aleargă după 
lingvişti, în timp ce lingviştii îi urmăresc pe an¬ 
tropologi, fiecare grup încercînd să obţină de la 
celălalt tocmai lucrul de care acesta voia să 
scape. 

Să ne oprim un moment asupra acestui punct. 
De unde provine neînţelegerea ? Mai înt-îi, fără 
îndoială, din dificultatea inerentă scopului pe 
care ni l-am propus. Personal am fost uluit în¬ 
deosebi de şedinţa în cursul căreia Mary Haas 
a încercat să exprime în formule, la tablă, pro- 

blemele, în aparenţă foarte simple, ale biling¬ 
vismului. Nu era vorba decît de raportul din¬ 
tre două limbi şi deja aveam de-a face cu un nu¬ 
măr enorm dc combinaţii posibile, care a mai 
crescut în cursul discuţiilor. în afara combina¬ 
ţiilor a fost necesar să se facă apel la dimen¬ 
siuni care au complicat şi mai mult problema. 
Această reuniune nc-a arătat, în primul rînd, 
că orice efort de a formula într-un limbaj co¬ 
mun problemele lingvistice şi problemele cul¬ 
turale ne pune de. la început într-o situaţie 
extraordinar de complexă. Ar fi greşit să uităm 
acest lucru. 

în al doilea rind, am procedat ca şi cum dia¬ 
logul s-ar desfăşura numai între doi protago¬ 
nişti : de o parte limba, de cealaltă parte cul¬ 
tura, şi ca şi cum problema noastră ar putea fi 
definită integral în termeni de cauzalitate : este 
oare limba aceea care exercită o acţiune asupra 
culturii sau cultura asupra limbii ? Nu ne-am 
dat seama îndeajuns că limba şi cultura sînt 
două modalităţi paralele ale unei activităţi mai 
fundamentale : mă gîndesc aici la acel oaspete 
prezent printre noi, deşi nimeni nu s-a gîndit 
să-l invite la dezbaterile noastre : spiritul uman. 
Faptul că un psiholog ca Osgood s-a simţit me¬ 
reu obligat să intervină în discuţie este suficient 
pentru a atesta prezenţa-ca terţ a acestei fan¬ 
tome neprevăzute. 

Chiar dacă adoptăm un punct de vedere strict 
teoretic, putem afirma, cred, că între limbaj şi 
cultură trebuie să existe un oarecare raport. 
Ambele au necesitat cîteva milenii pentru a se 
dezvolta, şi această evoluţie s-a desfăşurat pa¬ 
ralel in spiritele oamenilor. Desigur, las deo¬ 
parte frecventele cazuri de adopţie a unei limbi 
străine de către o societate care înainte vorbea 
altă limbă. în faza în care ne aflăm, ne putem 
limita la cazurile privilegiate în care limba şi 
cultura au evoluat una alături de cealaltă un 
anumit timp, fără vreo intervenţie deosebită a 

unor factori externi. Ne vom reprezenta oare în 
acest caz un spirit uman compartimentat, cu 
pereţi atît de etanşi incit nimic să nu poată-'stră- 
bate prin ei ? înainte de a răspunde la această 
întrebare, trebuie examinate două probleme : 
aceea a nivelului la care trebuie să ne plasăm 
pentru a căuta corelaţiile dintre cele două or¬ 
dine şi aceea a obiectelor înseşi între care pu¬ 
tem stabili aceste corelaţii. 

In legătură cu prima dificultate, colegul nos¬ 
tru Lounsbury ne-a propus zilele trecute un 
exemplu izbitor. Indigenii oneida, a spus el, 
folosesc două prefixe pentru a denota genul fe¬ 
minin ; or, cu toate că a urmărit foarte atent 
pe teren comportamentele sociale care însoţesc 
folosirea unuia sau celuilalt prefix, Lounsbury 
nu a putut repera atitudini diferenţiale semni¬ 
ficative. Dar nu cumva problema fusese de la 
început greşit pusă ? Cum s-ar fi putut stabili 
o corelaţie la nivelul comportamentelor ? Aces¬ 
tea nu se situează pe acelaşi plan cu categoriile 
inconştiente ale gîndirii la care ar fi trebuit mai 
întîi să se ajungă prin analiză pentru a înţe¬ 
lege funcţia diferenţială a celor două prefixe. 
Atitudinile sociale ţin de observaţia empirică. 
Ele nu aparţin aceluiaşi nivel ca structurile 
lingvistice, ci unui nivel diferit, mai superficial. 

Mi se pare totuşi dificil de a trata ca o sim¬ 
plă coincidenţă apariţia unei dihotomii specifice 
genului feminin într-o societate ca aceea a iro- 
chezilor, în care dreptul matern a fost împins 
la limita sa extremă. Nu se va spune oare că o 
societate care acordă femeilor o importanţă re¬ 
fuzată lor în alte părţi trebuie să plătească sub 
o altă formă preţul acestei licenţe ? Preţ care 
ar consta în acest caz într-o incapacitate de a 
concepe genul feminin ca o categorie omogenă. 
O societate care, în opoziţie cu aproape toate 
celelalte, ar recunoaşte femeilor o capacitate de¬ 
plină ar fi, în schimb, constrînsă să asimileze o 
parte din femeile sale — fetele foarte tinere, 

inapte încă de a-şi juca rolul — cu animale şi 
nu cu fiinţe umane. Propunînd însă această in¬ 
terpretare, eu nu postulez o corelaţie între lim¬ 
baj şi atitudini, ci între expresii omogene, for¬ 
malizate deja, ale structurii lingvistice şi ale 
structurii sociale. 

Voi aminti aici un alt exemplu. O structură 
de înrudire cu adevărat elementară — un atom 
de înrudire, dacă putem spune aşa — constă 
d:ntr-un soţ, o soţie, un copil şi un reprezen¬ 
tant al grupului de la care soţul a primit soţia. 
Prohibiţia universală a incestului ne interzice, 
intr-adevăr, să constituim elementul de înru¬ 
dire numai cu o singură familie consangvină ; 
el rezultă în mod necesar din unirea a două fa¬ 
milii sau grupuri consangvine. Pe această bază 
să încercăm a realiza toate combinaţiile atitu¬ 
dinilor posibile în cadrul structurii elementare, 
admiţînd (dar numai pentru nevoile demonstra¬ 
ţiei) că raporturile dintre indivizi pot fi definite 
prin două caractere : pozitiv şi negativ. Se va 
băga de seamă că unele combinaţii corespund 
unor situaţii empirice, observate efectiv de că¬ 
tre etnografi în cutare sau cutare societate. Cînd 
raporturile dintre soţ şi soţie sînt pozitive, iar 
acelea dintre frate şi soră negative, se verifică 
prezenţa a două atitudini corelative : pozitivă 
între tată şi fiu, negativă între unchiul matern 
şi nepot. Cunoaştem, de asemenea, o structură 
simetrică, în care toate semnele sînt inversate ; 
aşadar, întîlnim frecvent aranjamente de tipul 
( + I ) sau ( I + ), adică două permutări. Dim¬ 
potrivă, aranjamente de tipul (t + ),( + l) Şi 
de tipul (îl), ( ++) sînt unele frecvente, dar 
adeseori vagi, celelalte rare şi poate chiar impo¬ 
sibile sub o formă distinctă, căci ar risca să 
provoace o fisiune a structurii elementare, dia¬ 
cronic sau sincronic 1 . 


1 Pentru ilustraţii şi analiză mai detaliată vezi ca- 
pitulul II al acestui volum. 

Asemenea formalizări pot fi oare transpuse 
pe teren lingvistic ? Nu văd sub ce formă. Este 
clar cu toate acestea că antropologul foloseşte 
aici o metodă apropiată de aceea a lingvistului. 
Amîndoi se străduiesc să organizeze unităţi con¬ 
stitutive în sisteme. Ar fi însă zadarnic să îm¬ 
pingem paralelismul mai departe, căutînd, de 
exemplu, corelaţii între structura atitudinilor şi 
sistemul de foneme sau sintaxa limbii grupului 
considerat. Lucrul acesta n-ar avea nici un sens. 

Să încercăm să analizăm problema mai de 
aproape. Adeseori în cursul discuţiilor noastre 
au fost invocate numele şi ideile lui Whorf l . 
Intr-adevăr, Whorf s-a străduit să descopere 
corelaţii între limbă şi cultură fără a parveni 
întotdeauna, cred, să convingă. Nu se explică 
oare aceasta prin faptul că el se arată mult mai 
puţin exigent faţă de cultură decît faţă de lim¬ 
baj ? Pe acesta din urmă, el îl abordează ca 
lingvist (bun sau rău, nu sînt eu acela care s-o 
decidă), adică obiectul la care el se opreşte nu 
este dat printr-o percepţie empirică şi intuitivă 
a realităţii. Acest obiect el îl sesizează la ca¬ 
pătul unei analize metodice şi al unui conside¬ 
rabil efort de abstracţie. Dar entitatea culturală 
pe care o compară cu acest obiect este abia ela¬ 
borată şi lăsată aşa cum e dată de o observaţie 
sumară. Whorf încearcă să descopere corelaţii 
între obiecte care ţin de două niveluri foarte 
îndepărtate prin calitatea observaţiei şi prin 
fineţea analizei la care sînt supuse atît una 
cît şi cealaltă. 

Să ne situăm deci ferm la nivelul sistemelor 
de comunicare. Se pot face două observaţii 
chiar cu privire la societăţile studiate de Whorf. 
In primul rînd, este imposibil de a reprezenta 
un sistem de înrudire hopi sub forma unui mo¬ 
del cu două dimensiuni ; sînt Indispensabile 

1 Benjamin L. Whorf, Collected Papers on 
Metalinguistics, Washington, 1952; Language, Thought, 
and Reality (red. John B. Carrol), New York, 1956. 

trei dimensiuni, condiţie care sc verifică de alt-* 
fel pentru toate sistemele de tip crow-omaha. 
Care este motivul ? Sistemul hopi cere inter¬ 
venţia a trei tipuri de dimensiuni temporale. 
Unul corespunde descendenţei materne (pentru 
ego femelă) ; acesta este un timp cronologic, 
progresiv şi continuu, în care se succedă în or¬ 
dine termenii bunică, mamă (ego), fiică, ne¬ 
poată. Este vorba deci de un continuu genealo¬ 
gic. Or, continuurllc în care sc desfăşoară cele¬ 
lalte descendenţe au proprietăţi diferite. în des¬ 
cendenţa mamei tatălui, indivizi care aparţin 
cîtorva generaţii sînt denumiţi cu acelaşi ter¬ 
men : astfel o femeie este întotdeauna o „soră 
a tatălui 44 , indiferent dacă e vorba de o mamă, 
de fiica ei sau de fiica acestei fiice. Continuul 
este un cadru vid, înăuntrul căruia nu se în- 
tîmplă nimic şi nu se produce nimic. Linia ma¬ 
ternă (pentru ego mascul) se desfăşoară într-un 
al treilea tip de continuu, în care, generaţie 
după generaţie, indivizii alternează între două 
clase : aceea a „verilor primari 44 şi aceea a „ne¬ 
poţilor 44 . 



Aceste trei dimensiuni se regăsesc în siste¬ 
mul de înrudire zuni, însă sub o formă atenu¬ 
ată şi s-ar putea spune chiar prematură. Pe de 

altă parte, este remarcabil faptul că în siste¬ 
mul zuni cc~ tinuul rectiliniu al descendenţei 
materne face loc unui continuu în inel, avînd 
numai trei termeni : unul care înseamnă, indi¬ 
ferent, „bunică 44 sau „nepoata 44 , unul pentru 
„mamă 14 şi, în sfîrşit, altul pentru „fiică 44 . 

Să examinăm acum un al treilea sistem pue- 
blo, acela al grupurilor acoma şi laguna, care 
aparţin unei alte familii lingvistice, keresan. 
Sistemele acestea se caracterizează printr-o dez¬ 
voltare remarcabilă a termenilor zişi „reciproci 44 . 
Doi indivizi care ocupă o poziţie simetrică în 
raport cu un al treilea sînt, amîndoi, desem¬ 
naţi printr-un singur termen. 

Trecînd de la hopi la acoma, observăm, aşa¬ 
dar, mai multe transformări ale sistemelor de 
înrudire. Un model cu trei dimensiuni face loc 
unui model cu două dimensiuni. Un sistem de 
referinţă cu trei ordonate, care pot fi reprezen¬ 
tate sub formă de continuuri temporale, se al¬ 
terează la zuni, devenind la acoma un continuu 
spaţio-temporal. într-adevăr, un observator 
membru al sistemului nu-şi poate imagina o re¬ 
laţie cu un alt membru decît prin intermediul 
unui al treilea, care trebuie deci să fie dat si¬ 
multan. 

Or, aceste transformări corespund acelora pe 
care studiul miturilor permite să le desprindem 
atunci cînd se compară versiunile aceloraşi mi¬ 
turi la hopi, zuni şi acoma. Să luăm ca exem¬ 
plu mitul emergenţei. Hopi îl concep după un 
model genealogic : divinităţile alcătuiesc unele 
în raport cu altele o familie, fiind respectiv soţ, 
soţie, tată, bunic, fiică etc., oarecum în felul 
panteonului grecilor antici. Această structură 
genealogică este departe de a fi la fel de clară 
la zuni, la care mitul corespunzător se organi¬ 
zează mai curînd într-un mod istoric şi ciclic. 
Cu alte cuvinte, istoria este subîmpărţită în 
perioade, fiecare dintre ele reproducînd apro¬ 
ximativ pe cea precedentă şi ai cărei protago- 

nişti întreţin raporturi de omologie. In sfîrşit, 
la acoma, cei mai mulţi dintre protagonişti, care 
la hopi şi zuni sînt concepuţi ca indivizi, sînt 
dedublaţi sub formă de perechi ai căror ter¬ 
meni se opun prin atribute antitetice. Astfel, 
scena emergenţei, care în versiunile hopi şi 
zuni se află pe primul plan, la acoma tinde să 
se retragă îndărătul unei alte scene : crearea 
lumii prin acţiunea conjugată a două puteri, 
cea de sus şi cea de jos. în locul unei progresii 
continue sau periodice, mitul se prezintă ca un 
ansamblu de structuri bipolare, analoge acelora 
ale sistemului de înrudire. 

Ce concluzie putem trage de aici ? Dacă se 
poate constata o corelaţie între sisteme care 
aparţin unor domenii atît de îndepărtate, cel 
puţin în aparenţă, cum sînt înrudirea şi mitolo¬ 
gia, ipoteza că o corelaţie de acelaşi tip ar exista 
şi cu sistemul lingvistic nu are nimic absurd 
sau fantezist. Care ar fi genul de corelaţie, ii 
revine lingvistului s-o spună. Pentru antropo¬ 
log ar fi totuşi surprinzător ca nici o corelaţie, 
sub o formă sau alta, să nu poată fi descope¬ 
rită. O respingere a acestei idei ar implica fap¬ 
tul că aceste corelaţii evidente între domenii 
foarte îndepărtate, cum sînt înrudirea şi mito¬ 
logia, dispar atunci cînd se compară alte dome¬ 
nii, cum sînt mitologia şi limba, desigur mai 
apropiate. 

Acest mod de a pune problema ne apropie 
de lingvist. într-adevăr, acesta studiază ceea 
ce el numeşte aspecte, printre altele pe cel al 
timpului. El se preocupă deci de diversele mo¬ 
dalităţi pe care noţiunea de timp le poate lua 
într-o anumită limbă. Aceste modalităţi, aşa 
cum se manifestă ele pe plan lingvistic şi pe 
planul înrudirii, nu pot fi oare comparate ? Fără 
a prejudicia asupra rezultatului dezbaterii, cred 
că avem cel puţin dreptul de a o deschide şi că 
problema pusă comportă un răspuns, fie el afir¬ 
mativ sau negativ. 

Trec acum la un exemplu mai complex, dar 
care îmi va permite să arăt mai bine cum tre¬ 
buie antropologul să conducă analiza dacă 
doreşte să vină în întîmpinarea lingvistului şi 
să-l întîlnească pe un teren comun. îmi propun 
să examinez două tipuri de structuri sociale, 
care pot fi observate în regiuni îndepărtate : 
una care se întinde aproximativ din India 
pînă în Irlanda, cealaltă din Assani pînă în 
Manciuria. Nu pretind că fiecare regiune ilus¬ 
trează acest singur tip de structură socială, ex- 
cluzînd pe toate celelalte. Postulez numai că 
exemplele cele mai bine definite şi mai nume¬ 
roase ale fiecărui sistem se întîlnesc în cele 
două regiuni citate mai sus, pe care le vom con¬ 
tura destul de vag, dar care în linii mari cores¬ 
pund ariei limbilor indo-europene şi, respec¬ 
tiv, aceleia a limbilor chino-tibetane. 

Voi caracteriza structurile în chestiune pe 


baza a trei criterii : regulile 
ganizarea socială, sistemul de 

de căsătorie, or- 
înrudire : 


Arie indo- 
europeană 

Arie chino- 
libetană 

Reguli de 
căsătorie 

sisteme circulare, re- 
zultînd direct din 
reguli explicite sau 
indirect din faptul 
că alegerea soţului 
este determinată de 
legi de probabili¬ 
tate. 

sisteme circulare, 
coexistente cu sis¬ 
teme de schimb si¬ 
metric. 

Organizare 

socială 

unităţi sociale nu¬ 
meroase, organizate 
in structuri com¬ 
plexe (de tipul fa¬ 
milie lărgită). 

unităţi sociale puţin 
numeroase, organi¬ 
zate în structuri 
simple (de tipul clan 
sau descendenţă). 

Sistem de 
înrudire 

a) subiectiv ; 

b) termeni puţin nu¬ 
meroşi. 

a) obiectiv ; 

b) termeni foarte 

numeroşi. 

Să examinăm mai înlîi regulile de căsătorie, 
în ciuda unei aparente diversităţi, majoritatea 
sistemelor întîlnite în aria indo-europeană pot 
fi reduse la un tip simplu, pe care în alt loc 
l-am numit circular, sau formă simplă de 
schimb generalizat, pentru că permite integra¬ 
rea unui număr oarecare de grupuri. Cea mai 
bună ilustrare a unui asemenea sistem este 
oferită de regula căsătoriei preferenţiale cu 
fiica fratelui mamei, prin a cărei simplă ope¬ 
rare grupul A îşi primeşte femeile de la grupul 
B, B de la C şi C de la A. Partenerii sînt aşe¬ 
zaţi, aşadar, în cerc, iar sistemul funcţionează 
indiferent de numărul lor, fiindcă întotdeauna 
este posibilă introducerea în circuit a unui 
partener suplimentar. 

Eu nu afirm că, într-o epocă îndepărtată din 
istoria lor, toate societăţile care vorbesc o 
limbă indo-europeană au practicat căsătoria cu 
fiica fratelui mamei. Ipoteza mea nu este nici¬ 
decum o reconstrucţie istorică ; mă mărginesc 
să constat că cea mai mare parte a regulilor 
matrimoniale observate într-o arie care este şi 
aceea a limbilor indo-europene aparţin direct 
sau indirect aceluiaşi tip, al cărui model logic 
cel mai simplu este oferit de regula de căsătorie 
citată mai sus. 

In ceea ce priveşte organizarea socială, fa¬ 
milia lărgită pare a fi forma cea mai frecventă 
în lumea indo-europeană. Se ştie că o familie 
lărgită se compune din mai multe descendenţe 
colaterale reunite pentru exploatarea unui do¬ 
meniu comun, păstrînd totuşi o oarecare liber¬ 
tate în privinţa alianţelor matrimoniale. Aceas¬ 
tă ultimă condiţie este importantă, căci, dacă 
toate familiile lărgite ar fi asimilate ca atare 
cu partenerii dintr-un sistem de schimb ma¬ 
trimonial (de exemplu dacă familia A şi-ar lua 
soţiile exclusiv din B, B din C etc.), atunci fa¬ 
miliile lărgite s-ar confunda cu clanurile. 

Aceasta diferenţiere a descendenţelor cola¬ 
terale în sinul familiei lărgite este asigurată 
în mai multe feluri în sistemele indo-europene. 
Unele dintre aceste sisteme, care pot fi stu¬ 
diate şi azi în India, edictează o regulă de că¬ 
sătorie preferenţială, aplicabilă numai pe linia 
celor vîrstnici, celelalte linii bucurîndu-se de 
o independenţă mai mare, care poate ajunge 
chiar la o liberă alegere, cu excepţia gradelor 
prohibite. Sistemul vechilor slavi, în măsura în 
care poate fi restituit, prezintă trăsături cu¬ 
rioase, care sugerează că „descendenţa exem- 
plară“ (adică singura din familia lărgită supusă 
unei reguli matrimoniale stricte) ar putea fi 
indirectă în raport cu axa patriliniară de fili¬ 
aţie, deoarece sarcina de a satisface regula pre¬ 
ferenţială trece cu fiecare generaţie de la o 
descendenţă la alta. Oricare ar fi modalităţile, 
o trăsătură comună rămîne : în structurile so¬ 
ciale bazate pe familia lărgită, diferitele des¬ 
cendenţe care constituie fiecare familie nu sînt 
supuse unei reguli de căsătorie omogene. Cu 
alte cuvinte, regula stabilită comportă întot¬ 
deauna numeroase excepţii. In sfîrşit, siste¬ 
mele de înrudire indo-europene folosesc foarte 
puţini termeni, iar aceştia sînt organizaţi în- 
tr-o perspectivă subiectivă : relaţiile de înru¬ 
dire sînt concepute în raport cu subiectul, iar 
termenii devin cu atît mai vagi şi mai rari cu 
cît se aplică unor rude mai îndepărtate. Ter¬ 
meni ca tată, mamă, fiu, fiică, frate şi soră au 
o precizie relativă. Termenii de unchi şi mă¬ 
tuşă sînt deja foarte elastici. Dincolo de aceştia 
nu mai avem, practic, termeni disponibili. Sis¬ 
temele indo-europene sînt, aşadar, sisteme ego¬ 
centrice. 

Să examinăm acum aria chino-tibetană. Aici 
se întîlnesc juxtapuse două tipuri de reguli 
matrimoniale. Unul dintre ele corespunde ce¬ 
lui descris mai sus pentru aria indo-europeană, 
celălalt poate fi definit sub forma lui cea mai 

simplă, ca 6 căsătorie prin schimb, care e caz 
particular al tipului precedent. In loc de a in¬ 
tegra un număr oarecare de grupuri, acest al 
doilea sistem funcţionează cu grupuri în număr 
par : 2, 4, 6, 8, partenerii la schimb fiind întot¬ 
deauna grupaţi doi cîte doi. 

In ceea ce priveşte organizarea socială, ea se 
caracterizează prin forme clanice, simple sau 
complexe. Cu toate acestea, complexitatea nu 
este niciodată realizată în mod organic (ca în 
familiile lărgite). Eâ rezultă mai curînd, în mod 
mecanic, din subdivizarea clanurilor în des¬ 
cendenţe ; altfel spus, elementele pot creşte 
în cantitate, dar structura propriu-zisă rămîne 
simplă. 

Sistemele de înrudire posedă adeseori mulţi 
termeni. Astfel, în sistemul chinez, termenii se 
numără cu sutele şi se pot crea la infinit ter¬ 
meni noi prin combinare de termeni elemen¬ 
tari. Nu există, aşadar, grad de înrudire, oricît 
ar fi de îndepărtat, care să nu poată fi descris 
cu aceeaşi precizie ca gradul cel mai apropiat. 
In acest sens, avem a face aici cu un sistem cu 
totul obiectiv. Aşa cum a remarcat mai de 
mult Kroeber, nu s-ar putea concepe sisteme 
de înrudire mai diferite unul de altul decît 
cel chinez şi cel european. 

Ajungem deci la următoarele concluzii. în 
aria indo-europeană, structura socială (reguli 
de căsătorie) este simplă, însă elementele (or¬ 
ganizare socială) destinate să figureze în struc¬ 
tură sînt numeroase şi complexe. în aria chino- 
tibetană, situaţia este răsturnată. Structura 
este complexă, fiindcă juxtapune sau integrează 
două tipuri de reguli matrimoniale, însă orga¬ 
nizarea socială, de tip clanic sau de un alt tip 
echivalent, rămîne simplă De altă parte, opo¬ 
ziţia dintre structură şi elemente se traduce la 
nivelul terminologiei (adică la un nivel ling¬ 
vistic) prin caractere antitetice atît în ceea ce 
priveşte armătura (subiectiv sau obiectiv), cît 

şi tenftenîi înşişi (numetoşl sau puţin nume¬ 
roşi). 

Cînd descriem astfel structura socială, nu 
putem oare cel puţin angaja un dialog cu ling¬ 
vistul ? In cursul unei şedinţe precedente, Ro¬ 
man Jakobson a scos în evidenţă caracterele 
fundamentale ale limbilor indo-europene. Se 
observă la aceste limbi, spunea el, un decalaj 
între formă şi substanţă, numeroase excepţii 
la reguli, o mare libertate în alegerea mijloa¬ 
celor pentru a exprima aceeaşi idee... Toate 
aceste trăsături nu se aseamănă oare cu ace¬ 
lea pe care le-am reţinut în legătură cu struc¬ 
tura socială ? 

Pentru a defini corect relaţiile dintre limbaj 
şi cultură, trebuie, cred, să excludem de la în¬ 
ceput două ipoteze. Una după care între cele 
două ordine n-ar putea exista nici o relaţie ; şi 
ipoteza inversă, a unei corelaţii totale la toate 
nivelurile. In primul caz am fi confruntaţi cu 
imaginea unui spirit uman nearticulat şi îm- 
bucătăţit, divizat în compartimente şi în etaje, 
între care orice comunicare este imposibilă, 
situaţie destul de stranie şi fără legătură cu 
ceea ce se constată în alte domenii ale vieţii psi¬ 
hice. Iar dacă corespondenţa dintre cultură şi 
limbă ar fi absolută, lingviştii şi antropologii 
ar fi observat-o şi nu ne-am fi aflat aici spre 
a o discuta. Ipoteza mea de lucru se prevalează 
deci de o poziţie de mijloc : unele corelaţii în¬ 
tre anumite aspecte şi anumite niveluri sînt 
probabil decelabile, iar noi trebuie să găsim 
care sînt acele aspecte şi unde sînt acele nive¬ 
luri. La această sarcină pot colabora antropo¬ 
logi şi lingvişti. Dar principalul beneficiar al 
descoperirilor noastre eventuale nu va fi nici 
antropologia, nici lingvistica, aşa cum le conce¬ 
pem noi actualmente : de aceste descoperiri va 
profita o ştiinţă care e în acelaşi timp foarte 
veche şi foarte nouă, o antropologie înţeleasă 
în sensul cel mai larg, adică o cunoaştere a 

omului care asociază diverse metode şi diverse 
discipline, şi care ne va dezvălui într-o bună 
zi resorturile secrete ce pun în mişcare acest 
oaspete, prezent la dezbaterile noastre fără să 
fi fost invitat : spiritul uman. 


capitolul v 

POSTFAŢA LA CAPITOLELE 
III şi IV 1 

In acelaşi număr al „Caietelor internaţionale 
de sociologie“ în care apărea un articol al lui 
G. Gurvitch consacrat in parte mie, se află şi 
un alt articol, de Haudricourt şi Granai, a că¬ 
ror informaţie este mai solidă, iar gîndirea 
mai nuanţată 2 . Am fi ajuns mai uşor la un 
acord între noi dacă autorii acestui text ar fi 
luat cunoştinţă înainte de a-1 scrie de ambele 
mele articole asupra raporturilor dintre limbă 
şi societate în loc de a se referi numai la pri¬ 
mul. De fapt cele două articole formează un 
tot, întrucît al doilea răspunde obiecţiilor sus¬ 
citate chiar în Statele Unite de publicarea celui 
dintîi. Acesta şi este motivul pentru care ele 
au fost incluse în prezentul volum 3 . 

Recunosc dealtfel că, aşa cum susţin Hau¬ 
dricourt şi Granai, exprimarea în cele două 
articole este uneori imprecisă, întrucît unul a 
fost scris şi celălalt expus oral direct în engleză 
(al doilea este transcrierea unei înregistrări 
magnetice). Poate că sînt mai vinovat eu decît 
adversarii mei de unele păreri greşite pe care 

1 Inedit (1956). 

2 A. G. Haudricourt şi G. Granai, Linguis- 
tique et sociologie, „Cahiers internationaux de socio¬ 
logie", voi. 19, caiet dublu, serie nouă, anul II, 1955, 
p. 114—129. Privitor Ia articolul lui G. Gurvitch, vezi 
mai departe cap. XVI. 

3 Capitolele III şi IV. 

şi le fac ei despre gîndirea mea. In ansamblu 
însă, principalul reproş pe care li-1 adresez este 
de a adopta o poziţie extraordinar de timorată. 

îngrijoraţi, pare-se, de dezvoltarea rapidă a 
lingvisticii structurale, ei încearcă să introducă 
o distincţie între ştiinţa limbajului şi lingvis¬ 
tică. Prima, spun ei, „este mai generală decît 
lingvistica, dar asta nu înseamnă că o cuprinde; 
ea se dezvoltă la un alt nivel ; ele nu folosesc 
aceleaşi concepte şi, prin urmare, nici aceleaşi 
metode 44 . Pînă la un punct, această afirmaţie e 
justă, dar distincţia ar justifica mai curînd 
dreptul etnologului (despre care nu reiese 
clar aici dacă este contestat) de a se adresa 
direct ştiinţei limbajului atunci cînd studiază 
(aşa cum se exprimă foarte bine autorii) „an¬ 
samblul infinit al sistemelor de comunicaţii 
reale sau posibile 44 , acele „sisteme simbolice 
altele decît sistemul limbii 44 , care cuprind „do¬ 
meniile miturilor, ritualurilor, al înrudirii, 
care pot fi dealtfel considerate ca tot atîtea lim¬ 
baje particulare 44 1 . Şi întrucît autorii conti¬ 
nuă : „în această calitate şi în grade diferite, 
ele sînt susceptibile de o analiză structurală 
analogă aceleia care se aplică sistemului limbii, 
în acest spirit sînt cunoscute remarcabilele stu¬ 
dii ale d-lui Levi-Strauss asupra «sistemelor 
de înrudire», care au aprofundat şi clarificat 
incontestabil probleme de o foarte mare com¬ 
plexitate 44 2 , aş putea doar lua act de această 
aprobare, căci niciodată n-am căutat să fac 
altceva, nici să extind metoda la alte domenii 
decît acestea. 

Autorii noştri încearcă totuşi să ia înapoi 
cu o mînă ceea ce dau cu cealaltă, deschizînd 
un proces de intenţie. După ei, „a interpreta 
societatea în ansamblul ei în funcţie de o teo¬ 
rie generală a comunicaţiei 44 £r însemnă „a 
reduce implicit (şi uneori în mod declarat) 

1 Loc. cit., p. 127. 

8 Ibid. 

societatea la limbă 44 (p. 114), reproş formulat 
aici în mod anonim, dar care mai departe îmi 
este adresat în mod explicit : „D-l Claude Levi- 
Strauss pune în mod limpede problema identi¬ 
tăţii limbii şi a societăţii şi pare s-o rezolve 
afirmativ 44 (p. 126). Dar adjectivul inmost, pe 
care îl întrebuinţez, vrea să spună „cel mai 
profund ceea ce nu exclude existenţa şi a 
altor aspecte, a căror valoare explicativă este 
mai redusă. D-nii Haudricourt şi Granai co¬ 
mit aici aceeaşi eroare ca Gurvitch ; ei îşi în¬ 
chipuie că metoda structurală aplicată la etno¬ 
logie are ambiţia de a ajunge la o cunoaştere 
totală a societăţilor, ceea ce ar fi absurd. Noi 
vrem doar ca dintr-o bogăţie şi o diversitate 
empirică, ce întrec întotdeauna eforturile noas¬ 
tre de observaţie şi de descriere, să extragem 
constante recurente în alte locuri şi în alte tim¬ 
puri. Procedînd în acest fel lucrăm ca lingviştii, 
iar distincţia dintre studiul unei anumite limbi 
şi studiul limbajului, pe care unii încearcă s-o 
menţină, apare destul de şubredă. „Numărul 
mereu în creştere al legilor pe care le desco¬ 
perim pune pe primul plan problema regu¬ 
lilor universale care fundamentează sistemul 
fonologie al limbilor... lumii..., căci pretinsa 
multiplicitate a elementelor lor diferenţiale 
este foarte iluzorie 44 . într-adevăr, „aceleaşi legi 
de implicaţie sînt subiacente tuturor limbilor 
din lume din punct de vedere atît statistic, cît 
si dinamic 44 1 . Aşadar, studiul unei limbi ne con- 
duce în mod inevitabil nu numai la o lingvis¬ 
tică generală, dar, dincolo de aceasta, el ne 
atrage cu aceeaşi mişcare la examinarea tuturor 
formelor de comunicare : „Asemenea gamelor 
muzicale, structurile fonologice (phonemic pat- 
terning) constituie o intervenţie a culturii în 

1 R. Jakobson şi M. Halle, Fundamentals 
of Language, 'S-Gravenhage, 1956, p. 27, 28, 17 şi 
passim. 


101 



natură, un artificiu care impune reguli logice 
continuului sonor“ 1 . 

Fără a reduce societatea sau cultura la limbă, 
putem amorsa această „revoluţie coperniciană“ 
(cum spun Haudricourt şi Granai), care va con¬ 
sta într-o interpretare a societăţii în ansamblul 
ei în funcţie de o teorie a comunicaţiei. De pe 
acum chiar, această încercare este posibilă la 
trei niveluri : deoarece regulile înrudirii şi ale 
căsătoriei servesc la asigurarea comunicaţiei 
femeilor între grupuri, aşa cum regulile econo¬ 
mice servesc la asigurarea comunicaţiei bunuri¬ 
lor şi a serviciilor, iar regulile lingvistice la co¬ 
municarea mesajelor. 

Aceste trei forme de comunicare sînt în ace¬ 
laşi timp forme de schimb, între care există 
relaţii evidente (căci relaţiile matrimoniale sînt 
însoţite de relaţii economice, iar limbajul inter¬ 
vine la toate nivelurile). Este deci legitim să 
cercetăm dacă există între ele omologii şi care 
sînt caracteristicile formale ale fiecărui tip luat 
izolat, precum şi ale transformărilor care per¬ 
mit să se treacă de la un tip la altul. 

Această formulare a problemei, formulare 
care mi-a aparţinut întotdeauna 2 , arată cît de 
puţin fundată este critica pe care mi-o face 
G. Gurvitch. După părerea sa, eu aş crede că 
„comunicarea, considerată ca sursa vieţii în 
comun, este în primul rînd «vorbirea»“ (loc. 
cit., p. 16). A căuta în limbaj un model logic 
care, pentru că este mai perfect şi mai bine cu¬ 
noscut, să ne poată ajuta la înţelegerea struc¬ 
turii altor forme de comunicare nu echivalează 
deloc cu tratarea limbajului ca originea acestor 
forme. 

_ / 

1 Loc. cit., p. 17, şi mai departe : „Studiul constante¬ 
lor structurii fonologice ale unei limbi trebuie să fie 
completat printr-o cercetare a constantelor universale 
ale structurii fonologice a limbajului’ 1 (loc. cit., p. 28). 

2 Vezi cap. XV din acest volum, p. 360—361. 

Există însă în societate şi altceva decît 
schimburile matrimoniale, economice şi lingvis¬ 
tice. Se mai găsesc în societate şi limbaje, ca 
artă, mit, rit, religie, de care m-am ocupat mai 
demult sau mai recent şi a căror existenţă şi 
analogie pe care o prezintă cu limba însăşi le 
recunosc Haudricourt şi Granai *. Există, în 
sfîrşit, un număr de elemente care actualmente 
nu sînt structurabile, fie prin natura lor, fie din 
cauza insuficienţei cunoştinţelor noastre. Aces¬ 
te elemente sînt invocate în susţinerea nu ştiu 
cărui misticism, căci, în ciuda aparenţelor, îi 
cred pe Haudricourt şi Granai prizonieri ai unei 
anumite metafizici a istoriei. Mi se pare că ar 
fi mai fecund să reţinem ca obiect imediat al 
studiilor noastre nivelurile strategice despre 
care am vorbit, nu fiindcă ele sînt singurele 
sau fiindcă restul se confundă cu ele, ci fiindcă 
sînt singurele care, în stadiul actual al ştiinţei, 
permit introducerea în disciplinele noastre a 
unor modalităţi de raţionament riguroase. 

Resping deci dilema enunţată de autorii noş¬ 
tri, şi anume : ori societatea nu există ca un 
ansamblu, ci este alcătuită prin juxtapunerea 
unor sisteme ireductibile, ori toate sistemele 
considerate sînt echivalente şi exprimă, fiecare 
în limbajul său, totalitatea socialului (loc. cit., 
p. 128). La această problemă răspunsesem cu 
anticipaţie în articolul din 1953, pe care criticii 
mei nu l-au citit : ,.Pentru a defini corect re¬ 
laţiile dintre limbaj şi cultură, trebuie, cred, 
să excludem de la început două ipoteze : una 
după care între cele două ordine n-ar putea 
exista nici o relaţie, şi ipoteza inversă, a unei 
corelaţii totale la toate nivelurile... Ipoteza mea 
de lucru se prevalează deci de o poziţie de mij¬ 
loc : unele corelaţii dintre anumite aspecte şi 
anumite niveluri sînt probabil decelabile, iar 

1 Artă, cap. XIII ; mit, cap. X şi XI ; rit, cap. XII 
din prezentul volum. 

noi trebuie să găsim care sînt acele aspecte şi 
unde sînt acele niveluri“ l . 

Dacă am vrea să stabilim o serie de corespon¬ 
denţe termen cu termen între limbaj şi cultură 
considerată ca ansamblul datelor relative la o 
societate determinată, am comite o eroare lo¬ 
gică ce ar oferi un argument mai simplu şi mai 
puternic decît cele avansate de Haudricourt şi 
Granai : într-adevăr, întregul nu ar putea fi 
echivalent cu partea. Această greşeală de ra¬ 
ţionament este oare datorată uneori metaling- 
visticii americane, cu care Haudricourt şi Gra¬ 
nai încearcă în mod tendenţios să mă confunde? 
Este posibil. Dar, dacă nu mă înşel, cuvîntul şi 
obiectul au ajuns la modă în Statele Unite ulte¬ 
rior comunicării mele la Congresul internaţio¬ 
nal al americaniştilor ţinut la New York în 
1949 2 , iar aceasta îşi căuta inspiraţia în altă 
parte 3 . Reproşurile pe care le-am adresat încă 
din 1952 pretinsei metalingvistici sînt mai teh¬ 
nice şi se situează pe un alt plan. Eroarea lui 
Whorf şi a discipolilor săi provine din faptul că 
ei compară date lingvistice foarte prelucrate şi 
care sînt produsul unei analize prealabile cu 
observaţii etnografice care se situează la un ni¬ 
vel empiric sau pe planul unei analize ideolo¬ 
gice care implică un decupaj arbitrar al reali¬ 
tăţii sociale. Ei compară astfel obiecte care nu 
sînt de aceeaşi natură şi riscă să ajungă la 
truisme sau la ipoteze fragile. 

Dar Haudricourt şi Granai se fac vinovaţi de 
aceeaşi greşeală atr.nci cînd scriu : ,,Obiectul 
lingvisticii este constitui 1 clin limbi (în sensul 
obişnuit al acestui cuvînt : limbă franceză, 
limbă engleză...). In sociologie, obiectele com¬ 
parabile ar fi ceea ce se numeşte societăţi sau 
structuri globale (naţiune, popor, trib ctc.). 
Este necesar, într-adevăr, ca obiectul a cărui na- 

1 Cap. IV din acest volum, p. 98. 

2 Cap. III din acest volum. 

8 De exemplu, în anumite articole ale lui E. Sapir 
(vezi E. Sapir, Selected Writings etc., 1949). 

tură vrem s-o studiem să fie independent la 
maximum de celelalte obiecte” 1 . In acest caz 
sîntem intr-adevăr pierduţi, iar critica poate 
uşor triumfa. In cele două studii care formează 
capitolele III şi IV ale volumului de faţă, eu 
propun cu totul altceva. Obiectul analizei struc¬ 
turale comparate nu este limba franceză sau 
limba engleză, ci un anumit număr de structuri 
la care lingvistul poate ajunge pornind de la 
aceste obiecte empirice şi care sînt, de pildă, 
structura fonologica a limbii franceze, structura 
ei gramaticală ori structura ei lexicală sau chiar 
şi aceea a discursului, care nu este deloc ne¬ 
determinat. Cu aceste structuri eu nu compar 
societatea franceză, nici chiar structura socie¬ 
tăţii franceze, cum le-ar înţelege şi acum 
G. Gurvitch (care îşi închipuie că o societate 
ca atare posedă o structură), ci un anumit nu¬ 
măr de structuri, pe care le voi căuta acolo 
unde pot fi găsite, nu în altă parte : în siste¬ 
mul de înrudire, în ideologia politică, în mito¬ 
logie, ritual, artă, în ,,codul“ de politeţe şi — 
de ce nu ? — în bucătărie. Intre aceste struc¬ 
turi, care sînt toate expresii parţiale — dar pri¬ 
vilegiate pentru studiul ştiinţific — ale acelei 
totalităţi care se numeşte societatea franceză, 
engleză sau alta, caut eu dacă există proprietăţi 
comune. Căci chiar aici nu este vorba de a sub¬ 
stitui un conţinut original altuia, de a reduce 
pe acesta la celălalt, ci de a şti dacă proprietă¬ 
ţile formale prezintă între ele omologii şi care 
anume, contradicţii şi care anume sau rapor¬ 
turi dialectice exprimabile sub formă de trans¬ 
formări. In sfîrşit, eu nu afirm că astfel de 
comparaţii vor fi întotdeauna fecunde, ci doar 
că vor fi fecunde uneori şi că aceste coincidenţe 
vor avea o mare importanţă pentru înţelegerea 
poziţiei unei societăţi oarecare în raport cu al¬ 
tele de acelaşi tip şi pentru înţelegerea legilor 
care guvernează evoluţia ei în timp. 


1 Op. cit., p. 126. 

Dăm aici un exemplu diferit de acelea care 
au putut fi găsite în articolele în chestiune. Ca 
şi limba, cred că bucătăria unei societăţi este 
analizabilă în elementele sale constitutive care 
ar putea fi denumite în acest caz „gusteme“ şi 
care sînt organizate după anumite structuri de 
opoziţie şi de corelaţie. Am putea atunci dis¬ 
tinge bucătăria engleză de cea franceză cu aju¬ 
torul a trei opoziţii : endogen / exogen (adică 
materii prime naţionale sau exotice) ; central / 
periferic (baza mesei şi adaosurile) ; accentuat / 
neaccentuat (adică savuros sau insipid). S-ar 
obţine astfel un tablou în care semnele + si — 
corespund caracterului pertinent sau neperti¬ 
nent al fiecărei opoziţii din sistemul considerat: 

Bucătărie Bucătărie 
engleză jranceză 

endogen / exogen + — 

central / periferic + — 

accentuat/neaccentuat — + 

sau, altfel spus, bucătăria engleză compune fe¬ 
lurile principale ale unei mese din produse na ¬ 
ţionale preparate insipid şi le completează cu 
preparate pe bază exotică, în care toate valorile 
diferenţiale sînt puternic accentuate (ceai, chec 
cu fructe, marmeladă de portocale, porto). In 
bucătăria franceză, dimpotrivă, opoziţia endo¬ 
gen / exogen devine foarte slabă sau dispare şi 
gusteme la fel de accentuate sînt combinate 
între ele atît în poziţia centrală, cît şi în cea 
periferică. 

Se aplică oare această definiţie tot atît de 
bine şi bucătăriei chineze ? Da, dacă ne limităm 
la opoziţiile precedente, nu însă dacă introdu¬ 
cem şi altele, ca acru / dulce, care în bucătăria 
franceză se exclud reciproc, spre deosebire de 
cea chineză (şi cea germană), şi'' dacă ţinem 
scama de faptul că bucătăria franceză este dia¬ 
cronică (aceleaşi opoziţii nu acţionează în diver¬ 
sele momente ale mesei ; astfel aperitivele fran- 

106 



ee'ze sînt constituite pe o opoziţie : preparare 
maximă / preparare minimă, de tipul mezelă- 
rie / crudităţi, care nu se regăseşte sincronic 
în felurile următoare), pe cînd bucătăria chi¬ 
neză este concepută în sincronie, adică aceleaşi 
opoziţii pot construi toate părţile mesei (care, 
din acest motiv, pot fi servite toate o dată). 
Pentru a obţine o structură exhaustivă, trebuie 
apelat şi la alte opoziţii, cum ar fi aceea din¬ 
tre fript şi fiert, care joacă un rol atît de mare 
în bucătăria ţărănească din interiorul Braziliei 
(.jriptura fiind maniera senzuală, jiertura ma¬ 
nieră nutritivă de preparare a cărnii şi care se 
exclud reciproc). Există, în sfîrşit, unele incom¬ 
patibilităţi conştiente în grupul social şi care 
posedă o valoare normativă : aliment încălzi¬ 
tor / aliment răcoritor; băutură lactată / bău¬ 
tură alcoolică; fruct proaspăt / fruct fermen¬ 
tat etc. 

După ce aceste structuri elementare au fost 
definite, nu este deloc absurd să ne întrebăm 
dacă ele aparţin numai domeniului considerat 
sau dacă se regăsesc (dealtfel adeseori transfor¬ 
mate) şi în alte domenii ale aceleiaşi societăţi 
sau ale diferitelor societăţi. Iar dacă am desco¬ 
peri că ele sînt comune mai multor domenii, am 
avea dreptul să tragem concluzia că am obţinut 
o valoare semnificativă a atitudinilor inconşti¬ 
ente ale societăţii sau ale societăţilor analizate. 

Am ales anume acest exemplu neînsemnat, fi¬ 
indcă este împrumutat de la societăţi contempo¬ 
rane. Or, Haudricourt şi Granai, care par uneori 
gata să recunoască valoarea metodei mele atunci 
cînd este vorba de societăţi zise primitive, se 
străduiesc să le distingă radical pe acestea de 
societăţi mai complexe. Acolo, spun ei, perce¬ 
perea societăţii globale este imposibilă. Or, eu 
am arătat că nu este niciodată vorba de a lua 
în considerare societatea globală (încercare, în 
orice caz, irealizabilă stricto sensu), ci de a dis- 

Cerne în ea niveluri care sâ fie comparabile şi 
să devină astfel semnificative. Sînt de acord că, 
în enormele noastre societăţi moderne, aceste 
niveluri sînt mai numeroase şi fiecare în sine 
mai greu de studiat decît în micile triburi săl¬ 
batice. Totuşi, deosebirea este de grad şi nu de 
natură. Este de asemenea adevărat că în lumea 
occidentală modernă frontierele lingvistice coin¬ 
cid rareori cu frontierele culturale, dar dificul¬ 
tatea nu este de netrecut. în loc să comparăm 
anumite aspecte ale limbii şi anumite aspecte 
ale culturii, vom compara aspectele diferenţiale 
ale limbii şi ale culturii în două societăţi sau 
subsocietăţi care posedă în comun una, dar nu 
şi pe cealaltă. Astfel se va pune întrebarea 
dacă există vreo corelaţie între maniera elve¬ 
ţiană sau belgiană de a vorbi limba franceză şi 
alte particularităţi care par specifice acestor so¬ 
cietăţi atunci cînd sînt comparate cu particula¬ 
rităţile respective ale societăţii noastre. In plus, 
nu sînt de acord nici cu afirmaţia că faptele 
sociale au o dimensiune spaţială, în timp ce 
limba ar fi indiferentă faţă de numărul de indi¬ 
vizi care o vorbesc. Dimpotrivă, mi se pare po¬ 
sibil de a admite apriori că „limbile mari“ şi 
„limbile mici“ trebuie să evidenţieze în struc¬ 
tura şi în ritmul lor de evoluţie nu numai în¬ 
tinderea circumscripţiei în care ele domină, ci 
şi prezenţa la frontierele lor a unor circum¬ 
scripţii lingvistice de un alt ordin de mărime 
decît a lor. 

Interpretările greşite care mişună în artico¬ 
lul domnilor Haudricourt şi Granai se reduc la 
două erori, care constau, una, în a opune în mod 
abuziv punctul de vedere diacronic şi punctul 
de vedere sincronic, iar cealaltă în a săpa o pră¬ 
pastie între limbă, care ar fi arbitrară la toate 
nivelurile, şi celelalte fapte sociale, care nu ar 
putea avea acelaşi caracter. Este uimitor că 
pentru a susţine aceste afirmaţii autorii noştri 
preferă să ignore articolul lui Roman Jakobson 

Princlpes de phonologie historiqiie 1 şi articolul, 
nu mai puţin memorabil, al lui Emile Benve- 
niste, în care acesta analizează principiul lui 
Saussure al naturii arbitrare a semnului 
lingvistic 1 2 . 

în legătură cu primul punct, autorii noştri 
afirmă că analiza structurală îi izolează pe 
lingvist şi pe etnolog în sincronie. Ea ar con¬ 
duce astfel inevitabil la „construirea pentru 
fiecare situaţie luată în considerare a unui sis¬ 
tem ireductibil la altele“ şi deci la „negarea is¬ 
toriei şi evoluţiei limbii“. Perspectiva pur sin¬ 
cronică ar conduce la concepţia de nesusţinut 
că două interpretări fonologice ale aceleiaşi re¬ 
alităţi fonetice ar trebui considerate la fel de 
valabile. 

Acest reproş poate fi făcut unor neopozitivişti 
americani, nu însă structuraliştilor europeni. 
Dar Iiaudricourt şi Granai fac aici o confuzie 
gravă : la anumite etape ale investigaţiei ştiin¬ 
ţifice este sănătos de a considera că, în stadiul 
actual al cunoştinţelor, două interpretări sînt 
la fel de potrivite ca să explice aceleaşi fapte. 
Aceasta a fost pînă în secolul al XX-lea — şi 
poate că rămîne aşa — situaţia în fizică. Eroa¬ 
rea constă nu în a recunoaşte această stare de 
lucruri atunci cînd ea există, ci în a se mulţumi 
cu ea şi a nu căuta a o depăşi. Or, analiza struc¬ 
turală oferă mijlocul de a o evita datorită prin¬ 
cipiului soluţiei unice, de care Jakobson, prin¬ 
tre alţii, s-a folosit în permanenţă după ce-1 
împrumutase de la fizicieni : Frustra fit per 
plura quod jieri potest per pauciora *. Acest 
principiu ne duce într-o direcţie opusă aceleia 
a pragmatismului, a formalismului şi a neo- 

1 R. Jakobson, loc. cit., în: N. Trubetzkoy, 
Principes de phonologie (trad. franceză), Paris, 1949, 
p. 315—336. 

2 E. Benveniste, Nature du signe linguistique, 
„Acta linguistica", I, 1, 1939. 

* Ceea ce poate fi făcut prin mai puţine, e de prisos 
prin mai multe (lat.) — Nota trad. 

pozitivismului, fiindcă afirmaţia că explicaţia 
cea mai economică dintre toate cele luate în 
consideraţie este şi cea care se apropie cel mai 
mult de adevăr se bazează, în ultima analiză, pe 
identitatea postulată a legilor universului şi a 
celor ale gîndirii. 

Dar mai ales de la publicarea articolului lui 
Jakobson ştim că opoziţia dintre diacronie şi 
sincronie este foarte iluzorie, bună numai în 
etapele preliminare ale cercetării. E de ajuns să 
cităm din acest articol : „Ar fi o greşeală gravă 
de a considera statica şi sincronia ca sinonime. 
O secţiune statică este o ficţiune : ea nu este 
decît un procedeu ştiinţific ajutător şi nu un 
mod particular de existenţă. Putem considera 
perceperea unui film nu numai diacronic, ci şi 
sincronic : totuşi, aspectul sincronic al unui film 
nu este identic cu o imagine izolată extrasă din 
film. Percepţia mişcării este prezentă şi în as¬ 
pectul sincronic. La fel stau lucrurile în ceea ce 
priveşte limba“. Şi un alt citat, care răspunde 
direct consideraţiilor — dealtfel foarte intere¬ 
sante în sine — prezentate de autorii noştri 
asupra evoluţiei limbii franceze vorbite : „Ten¬ 
tativele de a identifica sincronia, statica şi do¬ 
meniul de aplicare al teleologici, de o parte, şi, 
de cealaltă parte, diacronia, dinamica şi sfera 
cauzalităţii mecanice restrîng în mod ne justifi¬ 
cat cadrul sincroniei, fac din lingvistica istorică 
o aglomerare de date disparate şi creează ilu¬ 
zia, superficială şi dăunătoare, a unui abis între 
problemele sincroniei şi ale diacroniei“ i . 

A doua eroare a lui Haudricourt şi Granai 
constă în a opune în mod rigid limba — care ne 
pune „în faţa unui îndoit arbitrar“, cel al cu- 
vîntului în raport cu semnificantul, şi cel al 
semnificaţiei conceptului în raport cu obiectul 
fizic pe care îl denotă — şi societatea, care în¬ 
treţine „un raport direct... cu natura... într-un 

1 R. Jakobson, loc. cit., p. 333—334 şi 335—336. 

mare număr de cazuri“ 1 , ceea ce ar limita vo¬ 
caţia ei simbolică. 

Aş putea să mă consider satisfăcut cu re¬ 
zerva : „un mare număr de cazuri“ ? şi să răs¬ 
pund că personal mă ocup de celelalte cazuri. 
Cum însă am impresia că afirmaţia implicită a 
autorilor noştri este una dintre cele mai peri¬ 
culoase ce pot fi formulate, mă voi opri o clipă 
asupra ei. 

încă din 1939, Benveniste se întreba dacă 
lingvistul nu va fi,într-o bună zi în măsură de 
a aborda cu folos problema metafizică a acor¬ 
dului dintre spirit şi lume. Chiar dacă pentru 
moment ar fi preferabil s-o lase deoparte, ar 
trebui totuşi să-şi dea seama că „a admite re¬ 
laţia ca fiind arbitrară este pentru lingvist o 
modalitate de a se feri de această problemă...“ 2 . 
Haudricourt (fiindcă el este lingvistul echipei) 
rămîne însă în defensivă : totuşi, în calitatea sa 
de etnograf şi de tehnolog, el ştie bine că teh¬ 
nica nu este chiar atît de naturală, nici limba¬ 
jul atît de arbitrar cum spune el. 

Chiar argumentele lingvistice invocate în 
sprijinul acestei opoziţii nu sînt satisfăcătoare. 
Cuvîntul francez pomme de terre rezultă oare 
într-adevăr dintr-o convenţie arbitrară care 
,,desemnează un obiect care nu este măr (pom¬ 
me) şi nu se află în pămînt (terre)“, iar carac¬ 
terul arbitrar al conceptului este oare scos în 
evidenţă atunci cînd se constată că în engleză 
acelaşi produs se numeşte potato ? In realitate, 
alegerea în franceză a unui termen, inspirată 
în mare măsură de consideraţii didactice, ex¬ 
primă condiţiile tehnice şi economice cu totul 
speciale care au marcat acceptarea defnitivă a 
acestui produs alimentar în Franţa. Ele reflectă 
de asemenea formele verbale folosite în ţările 
din care a fost importată planta. In sfîrşit, so¬ 
luţia pomme de terre era, dacă nu necesară, cel 

1 Haudricourt şi Granai, loc. cit., p. 126—127. 

2 E. Benveniste, loc. cit., p. 26. 

puţin accesibilă limbii franceze, deoarece cu- 
vîntul pomme, semnificînd la originea sa orice 
fruct rotunjit cu seminţe sau cu sîmbure, avea 
deja un mare randament funcţional atestat de 
formaţii anterioare, ca pomme de pin (con de 
brad), pomme de chene (ghindă), pomme de 
coing (gutuie), pomme de grenade (rodie), pom¬ 
me d’orange (portocală) etc. O alegere în care 
sînt exprimate fenomene istorice, geografice, 
sociologice şi în acelaşi timp tendinţe propriu- 
zis lingvistice poate fi oare socotită, intr-adevăr, 
arbitrară ? Putem spune mai curînd că denumi¬ 
rea franceză pomme de terre nu i-a fost impusă 
limbii, dar că ea exista ca una dintre soluţiile 
posibile (în opoziţie dealtfel cu pomme de l’air, 
atît de frecvent în limba bucătarilor şi care în¬ 
locuieşte termenul, curent în franceza veche, 
pomme vulgaire, pentru fructul arborelui, 
fiindcă celălalt este dotat cu un mai puternic 
coeficient de vulgaritate). Soluţia rezultă din- 
tr-o alegere între posibilităţi preexistente. 

Arbitrară în planul conceptului, limba ar fi 
tot atît de arbitrară şi în planul cuvîntului : 
„Nu există... nici un raport inteligibil între pro¬ 
nunţia unui cuvînt şi conceptul pe care îl re¬ 
prezintă. Ce raport poate exista, de exemplu, 
între închiderea buzelor la începutul şi ]a sfîr- 
şitul cuvîntului pomme şi fructul rotunjit pe 
care îl cunoaştem ?“ 1 . 

Principiul lui Saussure invocat aici de autorii 
noştri este incontestabil dacă ne situăm numai 
la nivelul descrierii lingvistice ; el a jucat în 
ştiinţa limbilor un rol considerabil, dînd posibi¬ 
litatea foneticii să se emancipeze de interpretă¬ 
rile metafizice naturaliste. El reprezintă, cu 
toate acestea, numai un moment al gîndirii 
lingvistice şi, de îndată ce încercăm să înţele¬ 
gem lucrurile dintr-un punct de vedere mai ge¬ 
neral, importanţa lui devine mai lfmitată şi pre¬ 
cizia lui se estompează. 


1 Haudricourt şi Granai, loc. cit., p. 127. 

112 



Pentru a-mi simplifica ideea voi spune că 
semnul lingvistic este arbitrar apriori, dar. că 
aposteriori încetează de a fi. In natura anumitor 
preparate pe bază de lapte fermentat nu există 
apriori nimic care să impună forma sonoră : 
jromage, sau mai curînd jrom-, deoarece desi¬ 
nenţa este comună şi altor cuvinte. E suficient 
să comparăm cuvintul francez jroment, al cărui 
conţinut semantic este cu totul diferit, şi cuvîn- 
tul englez cheese, gare înseamnă acelaşi lucru 
ca şi jromage, însă cu alt material fonetic. Pînă 
aici semnul lingvistic apare arbitrar. 

Dimpotrivă, nu este deloc sigur că aceste 
opţiuni fonetice, arbitrare în raport cu desig- 
natum, nu se repercutează imperceptibil, ulte¬ 
rior, poate nu asupra sensului general al cuvin¬ 
telor, dar asupra poziţiei lor intr-un mediu se¬ 
mantic. Această determinare aposteriori se pro¬ 
duce la două niveluri : nivelul fonetic şi acel 
al vocabularului. 

Pe plan fonetic, fenomenele de sinestezie au 
fost adeseori descrise şi studiate. Practic toţi 
copiii şi mulţi dintre adulţi, deşi majoritatea nu 
o mărturisesc, asociază spontan sunetele — fo¬ 
neme sau timbruri ale instrumentelor muzicale 
— cu unele culori sau forme. Aceste asociaţii 
există şi pe planul vocabularului pentru anu¬ 
mite domenii puternic structurate, cum ar fi 
termenii calendarului. Deşi culorile asociate nu 
sînt întotdeauna aceleaşi pentru fiecare fonem, 
s-ar părea că subiecţii construiesc cu ajutorul 
unor termeni variabili un sistem de relaţii care 
corespunde, analogic şi pe un alt plan, proprie¬ 
tăţilor fonologice structurale ale limbii conside¬ 
rate. Astfel, un subiect a cărui limbă maternă 
este maghiara vede vocalele în felul următor : 
i, i, alb ; e, galben ; e, ceva mai închis ; a, bej; 
â, bej închis ; o, albastru închis ; 6, negru ; u, 
u, roşu ca sîngele proaspăt. în legătură cu acea¬ 
stă observaţie, Jakobson remarcă : „Cromatis¬ 
mul crescînd al culorilor este paralel cu trece- 

rea de la vocalele cele mai înalte la cele mai 
joase, iar contrastul dintre culorile deschise şi 
cele închise este paralel cu opoziţia dintre vo¬ 
calele anterioare şi posterioare, cu excepţia vo¬ 
calelor u, la care percepţia pare anormală. Ca¬ 
racterul ambivalent al vocalelor anterioare ro¬ 
tunjite este clar indicat : o, o, bază albastru 
foarte închis cu pete deschise, difuze, împrăş¬ 
tiate ; ii, u, bază roşu intens, pătat cu roz“ h 

Nu este vorba, aşadar, de particularităţi ex¬ 
plicabile prin istoria personală şi prin gusturile 
fiecăruia. Nu numai că studiul acestor feno¬ 
mene, aşa cum spun autorii pe care i-am citat, 
,.poate dezvălui aspecte foarte importante ale 
lingvisticii din punct de vedere psihologic şi te- 
oretic“ dar el ne conduce direct la considera¬ 
rea „bazelor naturale“ ale sistemului fonetic, 
adică la structura creierului. Reluînd problema 
într-un număr ulterior al aceleiaşi reviste, Da- 
vid I. Mason îşi încheie astfel analiza : „Există, 
probabil, în creierul uman o hartă a culorilor, 
similară cel puţin în parte, din punct de vedere 
topologic, cu harta frecvenţelor sonore care 
trebuie să se afle de asemenea acolo. Dacă 
există, aşa cum sugerează Martin Joos, o hartă 
cerebrală a formelor cavităţii bucale... aceasta 
ar trebui să fie, pare-se, oarecum inversă atît 
faţă de harta frecvenţelor, cît şi de harta culo¬ 
rilor.. 3 . 

Dacă admitem deci, conform principiului lui 
Saussure, că nimic nu predestinează apriori 
anumite grupuri de sunete de a desemna anu¬ 
mite obiecte, nu mi se pare mai puţin probabil 

1 Gladys A. Reichard, Roman Jakobson 

şi Elizabeth Werth, Language and Synesthesia, 
„Word", voi. 5, nr. 2, 1949, p. 226. ^ 

2 Loc. cit., p. 224. 

3 D. I. Mason, Synesthesia and Sound Spectra, 
„Word", voi. 8, nr. 1, 1952, p. 41, citind pe Martin Joos, 
Acoustic Phonetics, supl. la Language, în : „Language 
Monograph", nr. 23, aprilie-iunie 1948, II, 46. 

ca, odată adoptate, aceste grupuri de sunete să 
doteze cu nuanţe particulare conţinutul seman¬ 
tic legat de ele. S-a observat că vocalele cu 
frecvenţă înaltă (de la i la e) sînt alese de pre¬ 
ferinţă de poeţii englezi pentru a sugera tonuri 
palide sau puţin luminoase, în timp ce vocalele 
cu frecvenţă joasă (de la u la a) se referă la cu¬ 
lori bogate sau închise. Mallarme se plîngea că 
cuvintele franceze jour şi nuit ar avea o va¬ 
loare fonetică inversă fată de sensul lor res- 

i 

pectiv. Din momentul în care limbile franceză 
şi engleză atribuie valori fonetice eterogene de¬ 
numirii aceluiaşi aliment, posibilitatea seman¬ 
tică a termenului nu mai este absolut aceeaşi. 
Pentru mine, care în unele perioade ale vieţii 
mele am vorbit exclusiv engleza, fără ca prin 
aceasta să fiu bilingv, jromage şi cheese îmi spun 
într-adevăr acelaşi lucru, însă cu nuanţe dife¬ 
rite : jromage evocă ceva greoi, o materie on¬ 
ctuoasă şi puţin friabilă, o savoare densă. E un 
cuvînt apt mai ales să desemneze ceea ce brîn- 
zarii numesc pâtes grasses; pe cînd cheese, 
mai uşor, proaspăt, acrişor şi topindu-se în gură 
(vezi forma orificiului bucal), mă face imediat 
să mă gîndesc la brînza albă. „Brînza arheti- 
pală“ nu este deci aceeaşi pentru mine, ci de¬ 
pinde de cum gîndesc, în franceză sau în 
engleză. 

Cînd considerăm vocabularul aposteriori, 
adică deja constituit, cuvintele pierd mult din 
arbitrarul lor, căci sensul pe care li-1 dăm nu 
mai este funcţie numai de o convenţie. în ra¬ 
port cu modul în care fiecare limbă decupează 
universul de semnificaţie de care ţine cuvîntul, 
acesta este funcţie de prezenţa ori de absenţa 
altor cuvinte pentru a exprima sensuri apropi¬ 
ate. Astfel time şi temps nu pot avea acelaşi 
sens în franceză şi în engleză, din cauză că en¬ 
gleza dispune şi de weather, care în franceză 
lipseşte. Invers, chair şi armchair se află, re¬ 
trospectiv, într-un mediu semantic mai restrîns 

decît chaise şi jauteuil. în ciuda diferenţelor de 
sens, cuvintele sînt contaminate şi de omofo- 
nele lor. Dacă un mare număr de persoane ar 
fi invitate să producă asociaţii libere suscitate 
de seria : cvintet, sextuor, septuor, m-ar mira 
foarte mult dacă acestea s-ar raporta numai la 
numărul instrumentelor şi că sensul cuvîntului 
cvintet n-ar fi, pînă la un punct, influenţat de 
cuvîntul cvintă (acces de tuse) ; acela de sex¬ 
tuor de cuvîntul sex 1 , pe cînd septuor impune 
un sentiment de durată, din cauza modulaţiei 
ezitante a primei silabe, pe care a doua o re¬ 
zolvă cu întîrziere, ca printr-un acord maies¬ 
tuos. în opera sa literară, Michel Leiris a în¬ 
ceput studiul acestei structurări inconştiente a 
vocabularului, a cărui teorie ştiinţifică rămîne 
încă de făcut. Ar fi greşit să se vadă aici un joc 
poetic, şi nu percepţia, ca la telescop, a unor 
fenomene foarte îndepărtate de conştiinţa clară 
şi de gîndirea raţională, dar al căror rol este 
capital pentru o mai bună înţelegere a naturii 
faptelor lingvistice 

Aşadar, caracterul arbitrar al semnului 
lingvistic nu este decît provizoriu. Semnul odată 
creat, vocaţia lui se precizează, de o parte, în 
funcţie de structura naturală a creierului şi, de 
altă parte, în raport cu ansamblul celorlalte 
semne, adică cu universul limbii, care tinde, na¬ 
tural, spre sistem. 

Regulamentele de circulaţie au atribuit şi ele 
în mod arbitrar valorile semantice respective 
semnului roşu şi celui verde. Ar fi putut face 
alegerea contrară. Şi, totuşi, rezonanţele afec¬ 
tive şi armonicele simbolice ale roşului şi ver- 
delui n-ar fi în acest caz doar inversate. în sis- 

1 Pentru mine acest lucru este atît de adevărat, incit 
îmi vine greu să nu întrebuinţez în franceză termenul 
sextette (care ar fi un anglicism), fără îndoială din 
cauza desinenţei lui feminine. 

2 Michel Leiris, La rigle du jeu, voi. I, Bif- 
Jures, Paris, 1948 ; voi. II, Fourbis, Paris, 1955. 

temui actual, semnul roşu evocă primejdia, 
violenţa, sîngele, iar verdele speranţa, calmul 
şi desfăşurarea placidă a unui proces natural, 
ca acela al vegetaţiei. Ce s-ar întîmpla însă dacă 
roşul ar fi semnul căii libere, iar verdele al tre¬ 
cerii interzise ? Fără îndoială că roşul ar fi fost 
perceput ca dovadă de căldură umană şi de co- 
municabilitate, iar verdele ca simbol de duş¬ 
mănie şi răceală. Roşul nu ar fi luat pur şi 
simplu locul verdelui şi nici reciproc verdele 
pe al roşului. Alegerea semnului poate fi arbi¬ 
trară ; el păstrează totuşi o valoare proprie, un 
conţinut independent care se combină cu func¬ 
ţia semnificantă pentru a o modula. Dacă opo¬ 
ziţia roşu / verde este inversată, conţinutul ei 
semantic este decalat în mod perceptibil, pentru 
că roşul rămîne roşu, iar verdele rămîne verde, 
nu numai în calitate de stimuli senzoriali do¬ 
taţi fiecare cu o valoare proprie, ci pentru că 
eie sînt şi suporturi ale unui simbolism tradi¬ 
ţional, care, din moment ce există istoriceşte, 
nu poate fi manipulat într-un mod absolut 
liber. 

Trecind de la limbaj la alte fapte sociale, nu 
putem să nu ne mirăm că Haudricourt se lasă 
sedus de o concepţie empiristă şi naturalistă a 
raporturilor dintre mediul geografic şi socie¬ 
tate, deşi el însuşi a făcut atît de mult pentru 
a dovedi caracterul artificial al relaţiei care le 
uneşte. Am arătat mai sus că limbajul nu este 
chiar atît de arbitrar, însă raportul dintre na¬ 
tură şi societate este mult mai arbitrar decît 
vrea să ne facă să credem articolul în chestiune. 
Este oare necesar să reamintesc că întreaga 
gîndire mitică, întregul ritual constau într-o 
reorganizare a experienţei sensibile în cadrul 
unui sistem semantic ? Că motivele pentru care 
diverse societăţi aleg pentru a folosi sau a 
arunca unele produse naturale şi, atunci cînd 
le întrebuinţează, modalităţile de folosire ale 

acestora depind nu numai de proprietăţile lor 
intrinsece, ci şi de valoarea simbolică care le 
este artribuită ? Fără a înşira aici exemple ce 
umplu toate manualele, mă voi mărgini la o 
singură autoritate, care nu poate fi suspectată 
de idealism, aceea a lui Marx. în Contribuţii la 
critica economiei politice, el se întreabă asupra 
motivelor care i-au făcut pe oameni să aleagă 
metalele preţioase ca etaloane de valoare. El 
enumeră cîteva dintre ele care ţin de „proprie¬ 
tăţile naturale 4 * ale aurului şi ale argintului : 
omogenitate, uniformitate calitativă, divizibili- 
tate în fracţiuni ce pot fi întotdeauna reunifi- 
cate prin topire, greutate specifică ridicată, ra¬ 
ritate, mobilitate, inalterabilitate, şi continuă: 
„Pe de altă parte, aurul şi argintul sînt de pri¬ 
sos nu numai într-un sens negativ, adică sînt 
obiecte de care te poţi lipsi, dar în virtutea pro¬ 
prietăţilor loc estetice ele constituie materialul 
firesc pentru obiecte de lux, podoabe, obiecte 
de fast şi de uz festiv, într-un cuvînt forma po¬ 
zitivă a prisosului şi a bogăţiei. Ele apar oare¬ 
cum ca lumină solidificată, dezgropată din 
adîncuri ; argintul reflectă toate razele de lu¬ 
mină în compoziţia lor iniţială, în timp ce aurul 
reflectă numai potenţa cea mai înaltă a culorii, 
roşul. Simţul culorilor este însă forma cea mai 
populară a simţului estetic în general. Legătura 
etimologică dintre denumirile metalelor preţi¬ 
oase şi raporturile miorilor în diferite limbi 
indo-germanice a fost dovedită de Iakob 
Grimm 44 b 

Aşadar, însuşi Marx ne îndeamnă a desprinde 
sisteme simbolice, subiacente în acelaşi timp 
limbajului şi raporturilor pe care omul le în¬ 
treţine cu lumea. „Numai datorită obişnuinţei 

1 K. Marx, Critique de l’economie politique, trad. 
Leon Remy, Paris, 1899, p. 216 (vezi şi K. Marx şi 
F. E n g e 1 s, Opere, voi. 13, Bucureşti, Editura poli¬ 
tică, 1962, p. 143. — Nota trad.). 

din viaţa de toate zilele ni se pare ceva banal 
şi de la sine înţeles că o relaţie socială de pro¬ 
ducţie ia forma unui lucru..." 1 
Dar, din momentul în care numeroase forme 
ale vieţii sociale — economică, lingvistică etc. — 
se prezintă ca raporturi, se deschide calea 
spre o antropologie înţeleasă ca o teorie gene¬ 
rală a raporturilor şi spre analiza societăţilor 
în funcţie de caracterele diferenţiale, proprii 
sistemelor de raporturi care le definesc pe unele 
şi pe celelalte. 


1 Loc. cit., p. 14 (vezi şi K. M a r x şi F. E n g e 1 S, 
op. cit., p. 23. — Nota trad.). 



ORGANIZARE SOCIALĂ 


CAPITOLUL VI 

NOŢIUNEA DE ARHAISM ÎN 
ETNOLOGIE 1 

Cu toate imperfecţiunile sale şi în ciuda unor 
critici meritate, se pare că, în lipsa unuia mai 
bun, termenul de „primitiv 44 s-a instalat defi¬ 
nitiv în vocabularul etnologic şi sociologic con¬ 
temporan. Studiem, aşadar, societăţi „primi¬ 
tive 44 . Ce înţelegem însă prin asta ? în linii 
mari, expresia este destul de clară. Ştim că no¬ 
ţiunea de „primitiv 44 desemnează un vast an¬ 
samblu de populaţii care ignorează scrisul si, 
din această cauză, nu sînt accesibile metodelor 
de investigaţie ale istoricului pur, populaţii 
atinse abia de curînd de expansiunea civiliza¬ 
ţiei mecanice şi care au rămas deci străine, prin 
structura lor socială şi concepţia lor despre 
lume, noţiunilor pe care economia şi filozofia 
politică le consideră ca fundamentale atunci 
cînd este vorba de propria noastră societate. Pe 
unde trece însă linia de demarcaţie ? Mexicul 
antic satisface criteriul al doilea, dar foarte in¬ 
complet pe primul. Egiptul şi China arhaice de¬ 
vin accesibile cercetării etnologice, desigur nu 
pentru că nu ar fi cunoscut scrierea, ci fiindcă 
masa documentelor păstrate nu este suficientă 
pentru a face de prisos folosirea •'altor metode ; 
nici una, nici cealaltă nu sînt exterioare ariei 

1 Publicat sub acest titlu în „Cahiers internationaux 
de Sociologie", voi. 12, 1952, p. 32—35. 

de civilizaţie mecanică, ele au precedat-o doar 
în timp. Invers, faptul de a lucra în prezent şi 
în interiorul ariei de civilizaţie mecanică nu l-ar 
putea izola pe folclorist de etnolog. în Statele 
Unite asistăm de zece ani încoace la o evoluţie 
senzaţională, care este, fără îndoială, în primul 
rînd revelatoare pentru criza spirituală în care 
se angajează societatea americană contempo¬ 
rană (care începe să se îndoiască de sine şi nu 
mai parvine să se perceapă pe sine decît prin 
acel efect de bizarerie pe care îl dobîndeşte tot 
mai mult în propriii săi ochi), dar care, deschi- 
zînd etnologilor porţile uzinelor, ale serviciilor 
publice naţionale şi municipale, uneori chiar 
ale statelor-majore, proclamă implicit că între 
etnologie şi celelalte ştiinţe despre om deose¬ 
birea este mai mult de metodă decît de obiect. 

Totuşi, aici vrem să examinăm numai obiec¬ 
tul. Constatăm dealtfel cu uimire că, pierzînd 
simţul obiectului care-i este propriu, etnologia 
americană lasă metoda cu care fondatorii ei o 
înarmaseră — prea îngust empirică, însă pre¬ 
cisă şi scrupuloasă — să se dizolve în avanta¬ 
jul unei metafizici sociale adeseori simpliste şi 
al unor procedee de investigaţie incerte. Metoda 
nu poate să se consolideze şi cu atît mai puţin 
să se extindă decît printr-o cunoaştere din ce 
în ce mai exactă a obiectului său special, a ca¬ 
racterelor sale specifice şi a elementelor sale 
distinctive. Sîntem departe de aşa ceva. Desi¬ 
gur, termenul de ,,primitiv“ pare a fi definitiv 
la adăpost de confuziile implicate de sensul lui 
etimologic şi întreţinute de un evoluţionism pe¬ 
rimat. Un popor primitiv nu este un popor arie¬ 
rat sau rămas în urmă ; el poate da dovadă în- 
tr-un domeniu sau altul de un spirit de invenţie 
şi de realizare care să lase mult în urma lui 
succesele popoarelor civilizate. Aşa este, de 
exemplu, acea veritabilă „sociologie planificată 4 * 
pe care ne-o dezvăluie studiul organizaţiei fa¬ 
miliale a societăţilor australiene, integrarea 
vieţii afective într-un sistem complex de drep- 

turi şi de obligaţii în Melanezia şi, aproape pre¬ 
tutindeni, folosirea sentimentului religios pen¬ 
tru fundarea unei sinteze viabile, deşi nu întot¬ 
deauna armonioasă, a aspiraţiilor individuale 

si a ordinii sociale. 

• 

Mai mult, un popor primitiv nu este un po¬ 
por fără istorie, cu toate că desfăşurarea ei ne 
scapă adeseori. Lucrările lui Seligman despre 
indigenii din Noua Guinee 1 arată cum o struc¬ 
tură socială foarte sistematică în aparenţă une¬ 
ori s-a eliberat, alteori s-a menţinut de-a lun¬ 
gul unei succesiuni de evenimente contingente: 
războaie, migraţiuni, rivalităţi, cuceriri. Stan- 
ner a descris dezbaterile cărora le dă loc într-o 
societate contemporană promulgarea unei legis¬ 
laţii a înrudirii şi a căsătoriei : „junii turci w re¬ 
formatori, convertiţi la doctrinele unei populaţii 
învecinate, impun triumful unui sistem mai 
subtil al simplităţii vechilor instituţii, iar indi¬ 
genii plecaţi timp de cîţiva ani din tribul lor nu 
mai reuşesc la înapoiere să se adapteze noii or¬ 
dini 2 . In America, numărul, distribuţia şi rela¬ 
ţiile reciproce ale clanurilor hopi nu erau îna¬ 
inte cu două secole aceleaşi ca astăzi 3 . Toate 
aceste lucruri le cunoaştem ; ce am reţinut însă 
din ele ? O distincţie, teoretic confuză, în fapt 
impracticabilă, între pretinşii „primitivi“, de¬ 
semnaţi astfel printr-o convenţie (înglobînd, de¬ 
altfel, aproape totalitatea populaţiilor studiate 
de etnolog) şi cîţiva rari „primitivi adevăraţi 4 *, 
reduşi doar la australieni şi la locuitori ai Ţării 
de Foc, după cum se spune în rezumatul cursu¬ 
lui lui Marcel Mauss 4 . Am văzut adineauri ce 


1 C. G. Seligman, The Melanesians of British 
New Guinea, Londra, 1910. 

2 W. E. S t a n n e r, Muriribata Kinship and Tote - 
mism, „Oceania", voi. 7, nr. 2, 193-6—1937. 

3 R. H. Lowie, Notes on Hopi Clar(s, „Anthropolo- 
gical Papers of the American Museum of Natural 
History", voi. 30, p. 6, 1929. 

4 Marcel Mauss, Manuel d’ethnographie. Paris, 
1947, p. 1, nr. 1. 

trebuie să credem despre australieni. Cei din 
Ţara de Foc (şi alte cîteva triburi sud-ameri- 
cane pe care unii autori le adaugă acestora) 1 
ar fi oare singurele care, împreună cu unele 
grupuri de pigmei, să se bucure de exorbitan¬ 
tul privilegiu de a fi dăinuit şi de a nu avea 
nici o istorie ? Această stranie aserţiune se ba¬ 
zează pe un dublu argument. In primul rînd, is¬ 
toria acestor popoare ne este totalmente necu¬ 
noscută şi, din cauza absenţei sau a sărăciei tra¬ 
diţiilor orale şi a vestigiilor arheologice, nu va 
putea fi niciodată cunoscută. De aici însă nu s-ar 
putea trage concluzia că ea nu există. în al 
doilea rînd, aceste popoare evocă, prin arhais¬ 
mul tehnicilor şi instituţiilor lor, ceea ce ne este 
posibil să reconstituim despre starea socială a 
populaţiilor foarte vechi, care au trăit acum 
zece sau douăzeci de milenii ; de aici concluzia 
că, aşa cum erau deja la acea epocă îndepăr¬ 
tată, tot aşa au rămas şi astăzi. Rămîne în seama 
filozofiei grija de a explica de ce în unele ca¬ 
zuri s-a petrecut ceva şi de ce în aceste cazuri 
nu se petrece nimic. 

Odată acceptată pe acest plan filozofic, discu¬ 
ţia pare fără ieşire. Să admitem deci ca o posi¬ 
bilitate teoretică că unele fragmente etnice ar 
fi putut rămîne în urma mişcării, dealtfel in¬ 
egală, în care e atrasă omenirea : fie că ele ar 
fi evoluat cu o încetineală abia perceptibilă care 
ar fi prezervat pînă în prezent cea mai bună 
parte din prospeţimea lor primitivă ; fie, dim¬ 
potrivă, că ciclul lor de evoluţie, oprit pretim¬ 
puriu, le-a lăsat încremenite într-o inerţie de¬ 
finitivă. Adevărata problemă nu se pune însă 
astfel. Cînd se studiază în prezent o populaţie 
oarecare, arhaică în aparenţă, pot fi oare des¬ 
prinse anumite criterii a căror prezenţă sau ab¬ 
senţă ar permite să se decidă între aceste posi- 

1 J. M. C o o p e r, The South American Marginal 
Cultures, în : Proceedings of the 8th American Scien- 
tifib Congress, voi. II, Washington, 1940, p. 147 şi 160. 

123 



bilităţi, desigur nu în sens afirmativ — s-a vă¬ 
zut că ipoteza este ideologică şi nu e suscepti¬ 
bilă de demonstraţie —, ci în sens negativ ? 
Dacă această demonstraţie negativă poate fi fă¬ 
cută pentru fiecare caz cunoscut şi invocat, 
chestiunea va fi rezolvată practic, dacă nu şi 
teoretic. S-ar pune însă atunci o nouă problemă 
de rezolvat : studiul trecutului fiind exclus, ce 
caractere formale privind structura lor deose¬ 
besc societăţile zise primitive de acelea pe care 
le numim moderne sau civilizate ? 

Acestea sînt problemele pe care am vrea să 
le evocăm cercetînd cazul anumitor societăţi 
sud-americane, în legătură cu care ipoteza unui 
arhaism originar a fost recent readusă în dis¬ 
cuţie. 


♦ 


★ 


♦ 


De la Martius 1 încoace, etnologii au adoptat 
obiceiul de a repartiza culturile indigene din 
America tropicală în două mari categorii. Ace¬ 
lea de pe coasta şi din sistemul Orinoco — 
Amazon se caracterizează printr-un habitat fo¬ 
restier sau habitat riveran în vecinătatea pă¬ 
durii ; o agricultură cu o tehnică rudimentară, 
dar cu defrişări întinse, cu numeroase specii 
cultivate ; o organizare socială diferenţiată, în 
care se conturează sau se manifestă o ierarhie 
socială clară ; locuinţe colective vaste, atestînd 
nivelul industriei indigene şi totodată gradul 
de integrare a societăţii. Triburile arawak, tupi 
şi carib posedă, în grade diverse şi cu variaţii 
regionale, aceste trăsături caracteristice. Brazi¬ 
lia centrală este ocupată, dimpotrivă, de popu¬ 
laţii cu o cultură mai rudimentară ; uneori 
nomade şi necunoscînd construirea de locuinţe 
permanente şi olăria, ele trăiesc din cules şi 
adunat sau recurg, atunci cînd sînt sedentare, 

1 C. F. P. von Martius, Beitrăge zur Ethnogra- 
phie..., Leipzig, 1867. 

la vînătoarea individuală ori colectivă mai cu- 
rînd decît la grădinărit, care rămîne la ele o 
ocupaţie accesorie. Sub denumirea de ge, Mar- 
tius crezuse că ar putea constitui, într-o sin¬ 
gură familie culturală şi lingvistică, populaţii 
care în realitate diferă între ele prin limbă şi 
prin alte aspecte ale culturilor lor respective. 
In aceste populaţii el vedea pe descendenţii 
sălbaticilor tapuva, descrişi de călătorii secolu¬ 
lui al XVI-lea ca duşmani tradiţionali ai popu¬ 
laţiei tupi de pe coastă, care, în cursul migra- 
ţiunilor ce urmau să le asigure stăpînirea lito¬ 
ralului şi a văii Amazonului, i-ar fi alungat spre 
interior. Se ştie că aceste migraţiuni nu au luat 
sfîrşit decît în secolul al XVII-lea şi se cunosc 
chiar şi unele exemple mai recente. 

Această seducătoare construcţie a fost zdrun¬ 
cinată în cursul ultimilor douăzeci de ani de 
cercetările regretatului Curt Nimuendaju în 
cîteva triburi ale pretinsei familii ge, care locu¬ 
iesc în savana cuprinsă între litoral şi valea flu¬ 
viului Araguaya, în estul şi nord-estul Brazi¬ 
liei. La triburile ramkokamekran, cayapo, şe- 
rente şi apinaye, Nimuendaju a descoperit în 
primul rînd o agricultură mai originală decît se 
bănuise : unele dintre aceste triburi cultivă 
specii (Cissus sp.) necunoscute în alte părţi. Dar, 
mai ales în domeniul organizării sociale, aceşti 
pretinşi primitivi vădeau sisteme de o uimitoare 
complexitate : jumătăţi exogame intersectîn- 
du-se cu jumătăţi sportive sau ceremoniale, so¬ 
cietăţi secrete, asociaţii masculine şi clase de 
vîrstă. De obicei astfel de structuri însoţesc ni¬ 
veluri de cultură mult mai ridicate. De aici se 
poate trage concluzia fie că aceste structuri nu 
sînt specifice unor asemenea niveluri, fie că ar¬ 
haismul pretinşilor ge nu este chiar atît de in¬ 
contestabil pe cit pare. Interpreţii descoperiri¬ 
lor lui Nimuendaju, în special Lowie şi Cooper, 
au înclinat mai curînd pentru prima explicaţie. 
Astfel Lowie scrie că „apariţia jumătăţilor ma- 

triliniare în culturi cum sînt acelea ale indie¬ 
nilor canella şi bororo este o dovadă că această 
instituţie poate apărea local la vînători şi la cu¬ 
legători sau, mai bine, la popoare rămase în 
prima fază a grădinăritului 44 l . Dar populaţiile 
ge şi corespondenţii lor din platoul occidental, 
bororo şi nambikwara, merită ele oare fără re¬ 
zervă o asemenea definiţie ? Nu pot fi ele con¬ 
siderate tot aşa de bine drept populaţii regre¬ 
sive care, pornind de la un înalt nivel de viaţă 
materială şi de organizare socială, ar fi conser¬ 
vat din acestea o trăsătură sau alta ca vestigiu 
al vechilor condiţii ? La această ipoteză, su¬ 
gerată în cursul unei corespondenţe private, 
Lowie răspundea că o asemenea alternativă era 
posibilă, dar că termenii ei ar fi rămas la fel 
de dubioşi atîta vreme cit nu s-ar fi produs ,,un 
model precis, a cărui replică atenuată s-ar putea 
demonstra că o constituie organizarea socială 
a triburilor canella şi bororo 44 2 . 

Există mai multe modalităţi de a răspunde 
la această exigenţă, iar prima este, fără îndo¬ 
ială, înşelătoare prin simplitatea ei. Cu toate 
acestea, înaltele culturi precolumbiene din Peru 
şi din Bolivia au cunoscut ceva asemănător cu 
organizarea dualistă : locuitorii capitalei inca 
erau repartizaţi în două grupuri, cei din Cuzco 
de sus şi cei din Cuzco de jos, a căror semni¬ 
ficaţie nu era numai de ordin geografic, întrucît 
cu ocazia ceremoniilor mumiile străbunilor erau 
aşezate, în cadrul unei solemnităţi, în două rîn- 
duri corespunzătoare acestor grupuri, aşa cum 
se proceda şi în China dinastiei Ceu 3 . Lowie 
însuşi este acela care, comentînd descrierea fă¬ 
cută de noi a unui sat bororo, al cărui plan re- 

1 R. H. Lowie, A Note on the Northern Ge of 

Brazii, „American Anthropolcgist 11 , serie nouă, voi. 43, 
1941, p. 195. ^ 

2 Ibid. 

3 Garcilasso de La Vega, Histoire des Incaş 
(trad. franceză), voi. I, Paris, 1787, p. 167 ; H. Mas- 
p e r o, La Chine antique, Paris, 1927, p. 251—252. 

flectă complexa lui structură socială, evocă în 
legătură cu ea planul aşezării Tiahuanaco, aşa 
cum l-a. reconstituit Bandelier K Acelaşi du¬ 
alism, sau, în orice caz, temele lui fundamen¬ 
tale, se prelungeşte pînă în America Centrală, 
în antagonismul ritual al ordinelor aztece al 
Vulturului şi al Jaguarului. Cele două animale 
îşi au rolul lor în mitologia tribului tupi şi a 
altor triburi sud-americane, aşa cum o atestă 
motivul „Jaguarului ceresc“ şi închiderea în co¬ 
livia rituală a unui vultur-harpie în satele indi¬ 
gene din regiunea rîului Xingu şi din Machado. 
Aceste asemănări între societăţile tupi şi aztecă 
se extind şi la alte aspecte ale vieţii religioase. 
Nu cumva modelul concret, a cărui replică ate¬ 
nuată o oferă culturile primitive din savana 
tropicală, se găseşte pe înaltele podişuri ale 
Anzilor ? 

Răspunsul este prea simplu. Intre marile ci¬ 
vilizaţii ale platoului şi barbarii savanei şi pă¬ 
durii au avut loc cu siguranţă contacte : schim¬ 
buri comerciale, recunoaşteri militare, hărţuieli 
de avanposturi. Indigenii din Chaco cunoşteau 
existenţa poporului inca şi descriau din auzite 
primilor călători prestigiosul său regat. Orel- 
lana a întîlnit obiecte de aur pe Amazonul mij¬ 
lociu ; securi de metal de provenienţă peruvi- 
ană au fost dezgropate pînă pe litoralul de la 
Săo Paulo. Totuşi, ritmul atît de precipitat al 
expansiunii şi declinului civilizaţiilor andine nu 
a putut permite decît schimburi sporadice şi de 
scurtă durată. Pe de altă parte, organizarea so¬ 
cială a aztecilor sau a incaşilor a ajuns la noi 
prin descrierile cuceritorilor uluiţi de descope¬ 
rirea lor, atribuindu-i-se un caracter sistematic 
pe care, desigur, nu-1 avea. In ambele cazuri 
asistăm la o coaliţie efemeră a unor culturi 
foarte diverse, adeseori foarte vechi şi etero- 

1 C. N i m u e n d a j u şi R. H. Lowie, The Dual 
Organization of the Ramkokamekran (Canella) of 
Southern Brazii, „American Anthropologist“, serie 
nouă, voi. 29, 1927, p. 578. 

gene. Din faptul că un trib, printre atîtea altele, 
a ocupat temporar un loc preponderent nu s-ar 
putea trage concluzia că obiceiurile lui particu¬ 
lare erau respectate pe întregul teritoriu asupra 
căruia s-a exercitat influenţa lui, chiar dacă 
demnitarii săi ar fi avut interes să propage 
această ficţiune, mai ales printre europenii nou- 
veniţi. Nici în Peru, nici în Mexic nu s-a cu¬ 
noscut niciodată cu adevărat un imperiu ale că¬ 
rui popoare colonizate, clienţi sau pur şi simplu 
martori uimiţi, să fi căutat prin mijloace mo¬ 
deste să-i reproducă modelul. Analogiile dintre 
culturile înalte şi cele minore ţin de cauze mai 
profunde. 

Organizarea dualistă nu este, de fapt, decît o 
trăsătură printre altele comune celor două ti¬ 
puri. Aceste trăsături sînt distribuite în modul 
cel mai confuz. Ele dispar şi reapar fără a ţine 
seama de distanţa geografică şi de nivelul de 
cultură considerat. S-ar spune că ele au fost 
împrăştiate la întîmplare pe întreaga întindere 
a continentului. Le găsim cînd prezente, cînd 
absente, cînd grupate şi cînd izolate, bogat dez¬ 
voltate într-o mare civilizaţie sau păstrate par¬ 
cimonios în una minoră. Cum s-ar putea ex¬ 
plica fiecare dintre aceste apariţii prin feno¬ 
mene de difuziune ? Ar trebui stabilit pentru 
fiecare caz un contact istoric, fixată data lui, 
trasat un itinerar de migraţiune. Sarcina ar fi 
nu numai irealizabilă, dar nici n-ar corespunde 
realităţii, care ne prezintă o conjunctură globală 
şi care trebuie înţeleasă ca atare. Acesta e un 
vast fenomen de sincretism, ale cărui cauze is¬ 
torice şi locale sînt mult anterioare începutului 
a ceea ce noi numim istoria precolumbiană a 
Americii şi pe care o metodă sănătoasă ne 
obligă s-o acceptăm ca fiind situaţia iniţială, 
din care au apărut şi s-au dezvoltat marile 
culturi din Mexic şi din Peru. 

Imaginea acestei situaţii iniţiale poate fi oare 
regăsită în starea actuală a culturilor minore ale 

savanei ? Imposibil ; nu se poate imagina aici 
tranziţie, nu există etape ce s-ar putea recon¬ 
stitui între nivelul cultural al populaţiilor ge şi 
începuturile culturii maya sau nivelurile ar¬ 
haice din valea Mexicoului. Prin urmare, şi unii 
şi alţii derivă dintr-o bază, comună fără îndo¬ 
ială, dar care trebuie căutată pe un plan inter¬ 
mediar între culturile actuale ale savanei şi 
vechile civilizaţii ale platourilor. 

Numeroase indicii confirmă această ipoteză. 
In primul rînd, arheologia este aceea care des¬ 
coperă, pînă intr-un trecut recent, centre de ci¬ 
vilizaţie relativ evoluată prin întreaga Americă 
tropicală : Antile, Marajo, Cunani, Amazonul 
de jos, gura fluviului Tocantins, şesul Mojos, 
Santiago del Estero ; de asemenea marile petro- 
glife ale văii Orinocoului şi ale altor regiuni, 
care presupun o muncă de echipă, ale cărei 
aplicaţii frapante se găsesc şi astăzi în domeniul 
defrişării şi al grădinăritului la tribul tapi- 
rape 1 . La începutul perioadei istorice, Orellana 
admira de-a lungul Amazonului culturi variate, 
numeroase şi dezvoltate. Se poate oare presu¬ 
pune că, în epoca apogeului lor, triburile in¬ 
ferioare nu dădeau dovadă, cel puţin într-o 
oarecare măsură, de această vitalitate ale cărei 
indicii le-am amintit mai sus ? 

Organizarea dualistă însăşi nu constituie un 
caracter diferenţial al populaţiilor savanei : ea 
e semnalată în regiunea de pădure la triburile 
parintintin şi munduruk, este probabilă la tri¬ 
burile tembe şi tukuna şi certă la două extre¬ 
mităţi ale Braziliei, avînd aceeaşi înaltă cali¬ 
tate la triburile arawak ca la palikur şi tereno. 
Am regăsit-o şi noi ca vestigiu la tupikawahib 
din Machado de sus, astfel incit, în modalităţi 
cind matriliniare, cînd patriliniare, putem defini 
o arie de organizare dualistă care se întinde de 
la malul drept al fluviului Tocantins pînă la 

1 H. B a 1 d u s. Os Tapirape, „Revista do Arquivo 
Municipal", Săo Paulo, 1944—1946. 

rîul Madeira. Este imposibil să definim orga¬ 
nizarea dualistă în America de Sud ca o trăsă¬ 
tură tipică nivelurilor celor mai primitive, de 
vreme ce o întâlnim şi la vecinii lor din pădure, 
grădinari experţi şi vânători de capete, care po¬ 
sedă o cultură mult mai înaltă. 

Nu trebuie disociată organizarea socială a 
populaţiilor savanei de aceea a vecinilor lor din 
văile împădurite şi de pe malurile fluviilor. Şi, 
invers, triburi cu grade de cultură foarte dife¬ 
rite sînt situate uneori la niveluri pretinse ar¬ 
haice. Exemplul tribului bororo oferă o de¬ 
monstraţie deosebit de elocventă a acestor false 
analogii. Pentru a-1 considera sau a-1 apropia 
de „adevăraţii primitivi" se invocă un text al 
lui von den Steinen : „Femeile, obişnuite să 
smulgă rădăcini sălbatice din junglă, s-au apu¬ 
cat să distrugă plantele tinere (de manioc), răs¬ 
colind minuţios pământul cu speranţa de a găsi 
rădăcini comestibile. Acest trib de vînători nu 
cunoştea deloc adevărata agricultură şi mai cu 
seamă nu avea răbdarea să aştepte dezvoltarea 
tuberculilor" 1 . S-a tras de aici concluzia că, 
înainte de contactul lor cu corpul expediţionar 
care avea să-i supună, bororo trăiau exclusiv 
din vînătoare şi din adunat. Ceea ce înseamnă 
să uiţi că acest comentariu se referă la grădi¬ 
nile soldaţilor brazilieni şi nu ale indigenilor şi 
că, după acelaşi autor, „indienilor bororo nu le 
păsa de darurile civilizaţiei" 2 . E suficient să 
plasăm aceste observaţii în contextul care oferă 
un tablou aht de viu al dezintegrării societăţii 
bororo sub influenţa aşa-zişilor lor pacificatori 
pentru a discerne caracterul lor anecdotic. Ne 
învaţă ele oare că în acea epocă, cînd de peste 
cincizeci de ani ei erau urmăriţi şi exterminaţi 

fără milă de colonizatori, indienii bororo nu cul- 
_ / 

1 K. von den Steinen, Unter den Naturvdlkern 
Zentral-Bfăsiliens, ed. 2, Berlin, 1807 ; p. 581 din trad. 
portugheză, Săo Paulo, 1940. 

2 Op. cit., p. 580. 

tivau pământul ? Sau mai curând că ei găseau 
mai avantajos să prade grădinile posturilor mi¬ 
litare decât să defrişeze terenuri pentru sine ? 

Câţiva ani mai târziu, ân 1901, Cook văzuse 
„lanuri cu porumb mărunt, galben“ la indienii 
bororo de pe râul Ponde de Pedra (un afluent 
pe atunci puţin cunoscut al fluviului Săo Lou- 
renco ) i . Cu privire la satele de pe râul Ver- 
melho rămase independente, Radin soria în 
1905 : „Indienii bororo nu cultivă deloc în co¬ 
lonia Theresa Christima şi poate că din această 
cauză profesorul von den Steinen, care nu i-a 
văzut cultivând decât prin constrângere, a con¬ 
chis că nu au fost niciodată un trib agricol. 
D-l Fric însă a descoperit la cei care trăiesc încă 
în stare de sălbăticie plantaţii întreţinute cu 
grijă.. 2 . Mai mult, acelaşi autor descrie un 
ritual agrar, „ceremonia binecuvântării prime¬ 
lor roade, a căror consumare fără această con¬ 
sacrare ar aduce moartea", ceremonie care 
constă în spălarea spicului de porumb abia copt, 
apoi aşezarea lui în faţa unui aroetorrari (sau 
şaman), care dansează şi cîntă ore întregi fără 
întrerupere, fumează continuu şi intră astfel 
într-un fel de extaz hipnotic. Apoi, tremurînd 
din toţi muşchii, „el muşcă spicul scoţînd stri¬ 
găte intermitente. Aceeaşi ceremonie se desfă¬ 
şoară cînd e ucis un vinat mare... sau e prins 
un peşte mare... Indienii bororo sînt convinşi că 
oricine s-ar atinge de carnea sau de porumbul 
neconsacrate va pieri împreună cu toţi ai săi“ 3 . 
Cînd ne gândim că, exceptînd satele de pe râul 
Vermelho, societatea bororo s-a prăbuşit com¬ 
plet între anii 1880 şi 1910, este greu de admis 
ca indigenii să fi găsit timpul şi să-şi fi dat 

1 W. A. C o o k, The Bororo Indians of Matto Grosso, 
Brazii, „Smithsonian Miscellaneous Collection“, voi. 50, 
Washington, 1908. 

2 V. Fric şi P. Radin, Contributions lo the 
Study of the Bororo Indians, „Journal of the Royal 
Anthropological Institute* 1 , voi. 36, 1906, p. 391 • -392. 

a /biet. 

osteneala, într-un interval atît de tragic şi atît 
de scurt, de a încununa o agricultură cu totul 
nouă cu un ritual agrar complicat, în afară de 
cazul că l-ar fi poisedat deja pe acesta din urmă, 
ceea ce ar implica totodată caracterul tradiţio¬ 
nal al agriculturii. 

Problema constă, aşadar, în a şti dacă se poate 
vorbi în America de Sud de veritabili vînători 
şi adunători. Astăzi unele triburi par a fi foarte 
primitive : guayaki din Paraguay, siriono din 
Bolivia, namibikwara de la izvoarele rîului Ta- 
pajos şi ,aidunătorii din valea Orinocoului. To¬ 
tuşi triburile care ignorează complet grădinări¬ 
tul sînt rare şi fiecare din ele trăieşte izolat 
între grupuri de nivel mai ridicat. Dacă s-ar 
cunoaşte istoria fiecăruia din aceste triburi, ea 
ne-ar putea explica mai bine condiţia lui parti¬ 
culară dec'ît ipoteza unui nivel arhaic al cărui 
supravieţuitor ar fi. Cel mai adesea aceste tri¬ 
buri practică un grădinărit elementar, care nu 
reuşeşte a înlocui vînătoarea, pescuitul şi cu¬ 
lesul. Aceasta însă nu este de ajuns pentru a 
dovedi că e vorba de cultivatori începători şi 
nu de cultivatori regresivi, avînd în vedere noile 
condiţii de existenţă oare le-au fost impuse. 

Regretatul reverend J. M. Cooper a sugerat o 
repartiţie a triburilor din America tropicală în 
două grupuri, pe care le denumeşte respectiv 
„forestier 41 şi „marginal 11 ; grupul marginal s-ar 
subîmpărţi, la rîndul lui, în cel al „savanei 11 
şi cel „intraforestier 11 *. Nu vom reţine decît 
distincţia principală, oare oferă, poate, o utilitate 
practică, dar în care ar fi greşit să se caute o 
reprezentare a faptelor. Nimic nu dovedeşte şi 
nici măcar nu sugerează că savana ar fi fost 
locuită în perioada arhaică ; dimpotrivă, chiar 
în habitatul lor actual, triburile „savanei 11 
caută, după cit se pare, să păstreze resturile 
unui mod de viaţă forestier. 

1 J. M. Cooper, loc. cit. 

Nici o deosebire geografică nu e mai clară 
şi mai aproape de spiritul indigenului sud-ame- 
rican decît aceea dintre savană şi pădure. Sa¬ 
vana este improprie nu numai grădinăritului, 
ci şi adunatului de produse sălbatice : vegetaţia 
şi viaţa animală sânt aici sărace. Pădurea bra¬ 
ziliană, dimpotrivă, este danniică în fructe şi în 
vînat, iar pământul, în măsura în care oamenii 
se mulţumesc să-l zgîrie, rămâne bogat şi fertil. 
Contrastul dintre grădinarii din pădure şi vînă- 
torii din savană poate avea o semnificaţie cul¬ 
turală : el nu are o bază naturală. In Brazilia 
tropicală, pădurea şi malurile fluviilor consti¬ 
tuie mediul cel mai prielnic grădinăritului, vî- 
nătorii, pescuitului şi de asemenea culesului şi 
adunatului. Iar savana este vitregită din toate 
aceste puncte de vedere. Nu se poate face o 
deosebire între o cultură prehorticolă, conser¬ 
vată de popoarele savanei, şi o cultură superi¬ 
oară, pe bază de grădinărit, în curăturile fo¬ 
restiere, căci popoarele din pădure sînt nu 
numai cei mai buni grădinari (printre alţii), ci 
şi cei mai buni adunători şi culegători (de ase¬ 
menea printre alţii). Explicaţia este foarte sim¬ 
plă : se găsesc mult mai multe lucruri de adu¬ 
nat în pădure decît în afara ei. Grădinăritul şi 
adunatul coexistă în cele două medii, dar aceste 
moduri de viaţă sînt mai bine dezvoltate în me¬ 
diul forestier decît în savană. 

Această stăpînire mai mare a societăţilor fo¬ 
restiere asupra mediului natural se afirmă în 
aceeaşi măsură faţă de speciile sălbatice ca faţă 
de cele cultivate. Mediul vegetal variază de la 
estul la vestul pădurii tropicale, dar modul de 
viaţă se schimbă mai puţin decît speciile între¬ 
buinţate : aceeaşi împletitură de coşuri, cînd 
dintr-un tip de palmier, cînd dintr-altul ; stu¬ 
pefiante care joacă acelaşi rol ritual, dar pre¬ 
parate pe baza unor plante diferite. Produsele 
se schimbă, folosirea lor rămîne aceeaşi. Pe de 
altă parte, determinismul savanei exercită o in- 

fluenţa negativă ; el nu deschide posibilităţi noi, 
ci doar resitrînge pe acelea ale pădurii. Nu 
există o „cultură a savanei 14 . Ceea ce unii pre¬ 
tind a desemna prin aceasta este o replică ate¬ 
nuată, un ecou slab, o imitaţie neputincioasă a 
culturii forestiere. Popoare adunătoare ar fi 
ales şi ele habitatul forestier, la fel ca grădi¬ 
narii, sau, mai exact, ar fi rămas în pădure 
dacă ar fi putut. Dacă nu au făcut-o nu este 
din cauza unei pretinse „culturi a savanei 44 care 
le-ar fi aparţinut în mod exclusiv, ci fiindcă au 
fost alungaţi de acolo. Astfel, indienii tapuya 
au fost împinşi spre regiunile din interior de 
marile migraţiuni ale triburilor tupi. 

Aceasta fiind situaţia, vom admite, desigur, 
că, într-un caz precis sau altul, noul habitat a 
putut exercita o influenţă pozitivă. Iscusinţa 
vînătorească a indienilor bororo a fost, fără în¬ 
doială, stimulată sau favorizată de frecventa¬ 
rea mlaştinilor bogate în vînat de pe cursul 
mijlociu al rîului Paraguay, iar locul ooupat de 
pescuit în economia triburilor din regiunea rîu¬ 
lui Xingu este, desigur, mai mare decît cel pe 
care l-ar fi putut avea în regiunile septentrio¬ 
nale de unde vin triburile aiieto şi kamayura. 
Ori de câte ori însă au ocazia, triburile din sa¬ 
vană se agaţă de pădure şi de condiţiile de 
viaţă forestieră. Grădinăritul se face în între¬ 
gime în fîşia îngustă a pădurii, galerie care, 
chiar în savană, se întinde de-a lungul princi¬ 
palelor cursuri de apă. De fapt nu s-ar putea 
cultiiva în altă parte, şi bakairi rîd de căprioara 
din legendă care a fost atît de proastă încît s-a 
dus să-şi planteze maniocul în junglă 1 . Indigenii 
întreprind călătorii lungi spre a ajunge în pă¬ 
dure, unde vor putea găsi anumite produse ne¬ 
cesare industriei lor : bambus gros, scoici şi 
grăunţe. Mai izbitoare sînt caracţeristicile pre¬ 
parării plantelor sălbatice. Triburile forestiere 
îi consacră o bogăţie de cunoştinţe şi de proce- 

1 K. von den Steinen, loc. cit., p. 488. 

dee, cum sînt extracţia amidonului din măduva 
anumitor palmieri, fermentarea alcoolică a 
grăunţelor însilozate şi folosirea alimentară a 
plantelor veninoase. La popoarele savanei, 
toate acestea se reduc la o culegere în vrac, ur¬ 
mată de consumul imediat, ca şi cum ar fi tre¬ 
buit suplinită brusc dispariţia unui regim ali¬ 
mentar, altminteri echilibrat. La ei, chiar 
adunatul şi culesul se prezintă ca tehnici sără¬ 
cite şi depreciate 1 . 


* 


* 


* 


Consideraţiile precedente nu se aplică decît 
Americii tropicale. Dar, dacă sînt exacte, ele 
permit desprinderea unor criterii de o validitate 
mai generală, utilizabile în fiecare caz pentru 
care s-ar susţine ipoteza unui arhaism autentic. 
Este neîndoios că s-ar ajunge atunci la aceeaşi 
concluzie, şi anume că arhaismul veritabil este 
treaba arheologului şi a specialistului în pre¬ 
istorie, dar că etnologul, care s-a consacrat stu¬ 
diului societăţilor vii şi actuale, nu trebuie să 
uite că, pentru a fi astfel, ele trebuie să fi trăit, 
să fi durat şi deci să se fi schimbat. Or, dacă 
o schimbare generează condiţii de viaţă şi de 

1 C. Lev i-S t r a u s s. On Dual Organization South 
America, „America Indigena", voi. 4, Mexico, 1944 ; 
The Tupi-Kawahih, în : Handhook of South-American 
Jndians, „Smithsonian Institution", voi. V, Washington, 
lî)lrt. 

Această reconstrucţie a fost ingenios criticată de 
d-ra de Queiroz. Ea invocă cîteva trăsături importante 
ale mitologiei şi ritualului tribului şerente, sugerînd 
că aceşti indigeni au trăit în savană în cursul unei 
perioade prelungite. Sînt de acord că aici este o pro¬ 
blemă, deşi ar fi riscant de a interpreta anumite teme 
mitice, răspîndite în Lumea Nouă, din Canada pînă 
în Peru, în funcţie de istoria economică a unui anu¬ 
mit trib, aşa cum fac indigenii şerente înşişi (cf. 
Maria Isaura Pereira de Queiroz, A nogao 
de arcaismo em etnologia e a organizagăo social dos 
Xerente, „Revista de Antropologia", Săo Paulo, voi. I, 
nr. 2, 1953, p. 99—108). 

organizare atît de elementare încît evocă doar 
o stare arhaică, aceasta nu poate fi decît un 
regres. Este oare posibil de a distinge printr-o 
critică internă acest pseudoarhaism de cel ade¬ 
vărat ? 

Problema primitivismului unei societăţi se 
pune în general ca urmare a contrastului pe 
care îl prezintă ea în raport cu vecinii săi apro¬ 
piaţi sau .îndepărtaţi. Intre această societate si 
acelea cu care ea poate fi cel mai lesne com¬ 
parată se constată o diferenţă de nivel cultural. 
Cultura ei este mai săracă prin absenţa sau 
insuficienţa unor tehnici a căror folosinţă cu¬ 
rentă, dacă nu şi invenţia, este datată din pe¬ 
rioada neolitică : locuinţe permanente, grădină¬ 
ritul, creşterea vitelor, şlefuirea pietrei, 
ţesătoria, olăria. La aceste trăsături se asociază 
în general, deşi în acest din urmă caz inducţia 
este mai incertă, o organizare socială diferen¬ 
ţiată. Este neîndoios că, în unele regiuni ale 
lumii, aceste contraste există şi că ele persistă 
chiar în epoca contemporană. Totuşi, în cazu¬ 
rile de pseudoarhaism pe care le-am examinat 
aici, ele nu sînt exclusive. înţelegem prin 
aceasta că societăţile în cauză nu diferă de veci¬ 
nele lor mai evoluate sub toate raporturile, ci 
numai sub unele din ele, pe cînd în alte domenii 
găsim numeroase analogii. 

Exemplul cel mai frapant şi pe care l-am 
comentat deja este cel al organizării dualiste. 
In America de Sud, această instituţie (sau, mai 
exact, această schemă de organizare) reprezintă 
un element comun mai multor societăţi, care 
cuprind pe cele mai primitive, ca şi pe cele 
mai avansate, cu o întreagă serie de niveluri 
intermediare. Limbile bororo şi nambikwara 
prezintă de asemenea afinităţi certe cu dialecte 
exterioare ariei geografice a acestor triburi şi 
caracteristice unor civilizaţii mai înalte ; tipul 
fizic, atît de diferit între cele două grupuri, su¬ 
gerează o origine meridională într-un caz, 

septentrională în celălalt. La fel se întîmiplă cu 
organizarea socială, ou anumite instituţii fami¬ 
liale, ou instituţiile politice şi cu mitologia, care 
amintesc toate o trăsătură sau alta a cărei ex¬ 
presie dezvoltată trebuie căutată în afara 
acestora. Aşadar, dacă problema arhaismului 
este ridicată de constatarea unor deosebiri în¬ 
tre anumite societăţi, trebuie menţionat ime¬ 
diat că, în cazul societăţilor pseudoarhaice, 
aceste diferenţe nu se extind niciodată asupra 
ansamblului : subzistă asemănări care contra¬ 
balansează opoziţiile. 

Să considerăm aoum societatea pretinsă 
„arhaică“ nu în raport cu altele, ci în structura 
ei internă. Un spectacol neobişnuit ni se pre¬ 
zintă : această structură abundă în discordanţe 
şi în contradicţii. în această privinţă este de¬ 
monstrativ îndeosebi exemplul nambikwara, 
căci această familie lingvistică, împrăştiată pe 
un teritoriu cît jumătate din teritoriul Franţei, 
oferă unul dintre cele mai primitive niveluri de 
cultură ce pot fi întîlnite astăzi în lume. Cel 
puţin unele dintre cetele sale nu cunosc deloc 
construcţia de locuinţe permanente şi olăria ; 
ţesătoria şi grădinăritul sînt reduse la cea mai 
simplă expresie posibilă, iar viaţa nomadă, în 
grupuri de cinci sau şase familii unite temporar 
sub conducerea unui şef fără autoritate adevă¬ 
rată, pare a fi în întregime dominată de exigen¬ 
ţele culegerii produselor sălbatice şi de grija de 
a nu muri de foame. Or, în locul frumoasei sim¬ 
plităţi la care ne-am putea aştepta de la tehnici 
atît de rudimentare şi de la o organizare atît 
de săracă, cultura nambikwara oferă numeroase 
enigme. 

Ne amintim la bororo de contrastul dintre un 
ritual agrar dezvoltat şi o agricultură în apa¬ 
renţă absentă, însă a cărei realitate e atestată 
de o cercetare mai atentă. Intr-un domeniu în¬ 
vecinat (în America tropicală, consumatoare de 

manioc, alimentul şi otrava nu constituie cate¬ 
gorii ce se exclud), nambikwara oferă o si¬ 
tuaţie analogă, însă inversă. Ei sînt experţi în 
otrăviri. Printre produsele lor toxice se gă¬ 
seşte şi curara, aici fiind cea mai sudică apa¬ 
riţie a ei. La nambikwara, prepararea curarei 
nu este însoţită de nici un ritual, operaţie ma¬ 
gică sau procedură secretă, cum este cazul pre¬ 
tutindeni în alte părţi. Reţeta curarei se reduce 
la produsul de bază, iar metoda de fabricaţie 
constituie o activitate pur profană. Cu toate 
acestea, nambikwara au o teorie a otrăvurilor 
care face apel la tot felul de consideraţii mis¬ 
tice şi se bazează pe o metafizică a naturii. Insă, 
printr-un curios contrast, această teorie nu in¬ 
tervine în fabricarea otrăvurilor veritabile ; ea 
justifică numai eficacitatea lor. O găsim însă pe 
primul plan în confecţionarea, manipularea şi 
utilizarea altor produse, desemnate cu acelaşi 
nume şi cărora indigenii le atribuie aceeaşi pu¬ 
tere, deşi sînt substanţe inofensive şi cu carac¬ 
ter pur magic. 

Merită să ne oprim puţin asupra acestui 
exemplu, bogat în învăţăminte. Mai întîi, el în¬ 
truneşte cele două criterii pe care le-am propus 
pentru detectarea pseudoarhaismului. Prezenţa 
curarei la o distanţă atît de mare de aria ei ac¬ 
tuală de răspândire şi la un popor cu o cultură 
atît de inferioară acelora unde această otravă 
este întâlnită de obicei constituie o coincidenţă 
externă. Dar caracterul pozitiv al fabricării 
ei — într-o societate care foloseşte în acelaşi 
timp otrăvuri magice, care cuprinde toate otră¬ 
vurile sale sub acelaşi termen şi interpretează 
metafizic şi acţiunea lor — reprezintă o discor¬ 
danţă internă, a cărei valoare este şi mai sem¬ 
nificativă. Faptul că la nambikwara curara este 
redusă la produsul de bază şi prepararea ei 
exclude orice ritual pune într-un mod impre¬ 
sionant chestiunea de a şti dacă caracteristicile 

138 



în aparenţă arhaice ale culturii lor sînt origi¬ 
nare sau constituie cumva reziduuri ale unei cul¬ 
turi epuizate. Este mult mai verosimil de a in¬ 
terpreta contradicţia dintre teorie şi practică în 
materie de otrăvuri prin pierderea ritualurilor 
complexe, legate mai la nord de fabricarea 
curarei, decît de a explica cum a putut fi con¬ 
struită o teorie de inspiraţie supranaturală pe 
baza unui tratament, rămas pur experimental, 
al rădăcinii strychnosului. 

Această disoordanţă nu este singura. Nam- 
bikwara posedă şi astăzi securi de piatră 
şlefuită, frumos lucrate ; dar, deşi se pricep să 
le pună coadă, nu mai ştiu să le confecţioneze. 
Uneltele de piatră pe care le fabrică ocazional 
se reduc la aşchii neregulate, abia retuşate. 
Pentru hrană ei depind de cules şi adunat, în 
cea mai mare parte a anului ; dar practica lor 
de preparare a produselor sălbatice nu cunoaşte 
tehnicile rafinate pe care le găsim la popoarele 
forestiere sau le cunoaşte sub o formă groso¬ 
lană. Toate grupurile nambikwara fac în sezo¬ 
nul ploios puţin grădinărit, toţi practică împle- 
titul coşurilor, iar unii o olărie informă, dar 
solidă. Şi totuşi, cu toată foametea îngrozitoare 
care domneşte în anotimpul uscat, ei nu reu¬ 
şesc să conserve recolta lor de manioc decît 
îngropînd în pămînt turte de pulpă, care, atunci 
cînd sînt dezgropate după cîteva săptămîni sau 
luni, sînt pe trei sferturi stricate. Servituţile 
vieţii nomade şi absenţa unui habitat perma¬ 
nent îi împiedică să folosească în acest scop 
oalele şi coşurile lor. Pe de o parte, o economie 
prehorticolă care nu este însoţită de nici una 
din tehnicile proprii acestui mod de trai ; pe de 
altă parte, cunoaşterea diverselor tipuri de re¬ 
cipiente nu reuşeşte să facă din agricultură o 
ocupaţie stabilă. S-ar putea împrumuta şi alte 
exemple în domeniul organizării sociale : aceea 
a indienilor apinaye nu seamănă decît în apa- 

renţă cu instituţiile australiene 1 ; dar extrema 
ei complicaţie aparentă ascunde diferenţieri 
foarte sumare, iar valoarea funcţională a siste¬ 
mului este, de fapt, de o mare sărăcie. 

Găsim, aşadar, criteriul pseudoarhaismului în 
prezenţa simultană a ceea ce am numit coinci¬ 
dente externe si discordante interne. Putem însă 
• * * 

merge şi mai departe, fiindcă în culturile 
pseudoarhaice concordanţele şi discordanţele se 
opun printr-un caracter suplimentar şi care 
este de data aceasta specilfic fiecărei forme cînd 
ea este considerată izolat. 

Să reluăm exemplul indigenilor nambikwara 
şi să examinăm rapid tabloul coincidenţelor lor 
externe. Acestea nu se stabilesc cu o singură 
cultură învecinată, despre care s-ar putea ad¬ 
mite că, datorită unei superiorităţi tehnice, po¬ 
litice sau. spirituale zdrobitoare, şi-ar fi exer¬ 
citat influenţa asupra unei insuliţe arhaice, 
prezervată ca prin miracol. Punctele de cores¬ 
pondenţă îi asociază pe nambikwara unei întregi 
colecţii de popoare, unele învecinate şi altele 
depărtate, unele apropiate prin nivelul de cul¬ 
tură, celelalte foarte avansate. Tipul fizic este 
cel din vechiul Mexic şi mai ales de pe coasta 
atlantică a Mexicului ; limba prezintă afinităţi 
cu dialectele istmului şi cu cele din nordul 
Americii de Sud ; organizarea familială şi ma¬ 
rile teme religioase, chiar şi vocabularul care 
se referă la ele, amintesc de tupi meridionali ; 
fabricarea otrăvurilor şi obiceiurile războinice 
(independente totuşi, deoarece curara nu este 
folosită decît pentru vînătoare) se înrudesc cu 
acelea din regiunea Guyanelor ; în sfârşit, obi¬ 
ceiurile matrimoniale trezesc ecouri andine. La 
fel se poate spune despre bororo, al căror tip 

1 C. Nimuendaju, The Apinaye', „The Catholic 
University of America, Antrhopological Series", nr. 8, 
Washington, 1939 ; C. L e v i -S t r a u s s, Les struc- 
tures sociales dans le Bresil central et oriental, în : 
Proceedings of the 29th Congress of Americanists, 
New York, 1949, cap. VII din culegerea de faţă. 

fizic este meridional, organizarea politică occi¬ 
dentală, iar modul de viaţă oriental în raport 
cu aria lor actuală de locuire. 

Coincidenţele se produc deci în ordine disper¬ 
sată. Discordanţele, dimpotrivă, se concen¬ 
trează în inima însăşi a culturii ; ele privesc 
structura ei cea mai intimă şi afectează esenţa 
ei particulară. S-ar spune că ele sînt acelea care 
conferă culturii individualitatea ei. Toate sau 
aproape toate elementele complexului neolitic 
sînt prezente la nambikwara. Ei cultivă grădini, 
torc bumbacul, ţes din el fîşii, împletesc 
fibre şi modelează argila ; dar aceste elemente 
nu reuşesc să se organizeze : ceea ce lipseşte e 
sinteza. Iar în mod simetric obsesia prădalnică 
a culesului îi împiedică de a dezvolta tehnici 
specializate. Astfel, indigenii răimîn paralizaţi în 
faţa unei alegeri imposibile. Dualismul modului 
lor de trai impregnează viaţa lor cotidiană şi 
se extinde la toate atitudinile lor psihologice, la 
organizarea lor socială şi la gîndirea lor meta¬ 
fizică. Opoziţia dintre activitatea masculină, de¬ 
finită prin vînătoare şi grădinărit, la fel de re¬ 
muneratorii şi la fel de intermitente, şi 
activitatea feminină, bazată pe adunat şi cules, 
cu rezultate constant mediocre, devine o opo¬ 
ziţie între sexe, care face din femei fiinţe efec¬ 
tiv îndrăgite şi ostentativ depreciate ; o opo¬ 
ziţie între sezoane, cel al vieţii nomade şi cel 
al habitatului fix ; o opoziţie între două stiluri 
de existenţă, cel definit prin ceea ce am prefera 
să numim adăpostul temporar şi coşul perma¬ 
nent şi cel al repetării triste a operaţiilor agri¬ 
cole : unul bogat în experienţe şi aventuri, ce¬ 
lălalt de o securitate monotonă. în sfîrşit, 
ansamblul se traduce pe plan metafizic în inega¬ 
litatea destinului care aşteaptă sufletele mascu¬ 
line, veşnic reîncarnate, aşa cum, după o 
îndelungată perioadă în care sînt lăsate în 
pîrloagă, curăturile posesorilor lor vor fi mereu 
repuse în cultură, şi sufletele femeilor, risipite 

după moarte în vînt, în ploaie şi furtună şi me¬ 
nite aceleiaşi inconsistenţe ca şi munca lor de 
adunat şi cules 1 . 

Ipoteza unei supravieţuiri a societăţilor ar¬ 
haice, bazată pe descoperirea unor discordanţe 
externe între cultura lor şi aceea a societăţilor 
vecine, se loveşte deci în cazul pseudoarhaismu- 
lui de două mari obstacole. In primul rînd, 
discordanţele externe nu sînt niciodată destul 
de numeroase pentru a elimina complet coinci¬ 
denţele, externe şi ele, iar aceste coincidenţe 
externe sînt atipice, adică, în loc de a fi stabi¬ 
lite cu un grup sau cu un ansamblu de grupuri 
bine definit prin cultură şi localizat geografic, 
ele se îndreaptă în toate direcţiile şi evocă gru¬ 
puri eterogene între ele. în al doilea rînd, ana¬ 
liza culturii pseudoarhaice, considerată ca un 
sistem autonom, scoate în evidenţă discordan¬ 
ţele interne, iar acestea sânt de astă dată tipice, 
adică privesc structura însăşi a societăţii şi 
compromit iremediabil echilibrul ei specific. 
Societăţile pseudoarhaice sînt societăţi condam¬ 
nate, şi ne dăm seama de aceasta dupăpoziţia 
lor precară în mediul în care încearcă să se 
menţină şi faţă de vecinii care îi supun presiu¬ 
nii lor. 

Că aceste caracteristici intime pot scăpa isto¬ 
ricului şi sociologului care lucrează cu docu¬ 
mente este uşor de înţeles. Dar un bun cercetă¬ 
tor de teren n-ar putea să le ignoreze. 
Concluziile noastre teoretice se bazează pe 
fapte sud-americane observate direct. Revine 
specialiştilor din Malaysia şi din Africa să 
spună dacă, acolo unde se pun aceleaşi pro¬ 
bleme, experienţa lor le confirmă. Dacă acordul 
poate fi realizat, se va fi săvîrşit un mare pro¬ 
gres în delimitarea obiectului specific cercetă¬ 
rilor etnologice. Fiindcă acestea constau din- 

’ r* 

1 C. L e v i-S t r a u s s, La vie familiale et sociale des 
Indiens Nambikwara, Paris, 1948 ; Tristes Tropiques, 
Paris, 1955 (vezi şi Tropice triste, Bucureşti, Editura 
ştiinţifică, 1968. — Nota trad.). 

tr-im ânsamblu de procedee de investigaţie, 
devenite mai puţin necesare datorită condiţiei 
proprii anumitor societăţi cit condiţiei parti¬ 
culare în care ne aflăm noi faţă de societăţile 
asupra cărora nu apasă nici o fatalitate specială. 
In acest sens, etnologia ar putea fi definită ca 
o tehnică a dezrădăcinării. 

Pentru moment, esenţialul este de a ajuta 
etnologia să se desprindă de reziduul filozofic 
pe care termenul de „primitiv 44 îl trage încă 
după sine. O societate primitivă adevărată ar 
trebui să fie o societate armonioasă, fiindcă, 
intr-un fel, ea ar fi o societate faţă în faţă cu 
sine însăşi. Am văzut însă că, dimpotrivă, în- 
tr-o vastă regiune a lumii, privilegiată în multe 
privinţe pentru studiul nostru, societăţile care 
păreau cele mai autentic arhaice sînt toate con¬ 
torsionate de discordanţe în care descoperim 
amprenta imposibil de contestat a eveni¬ 
mentului. 

Nenumărate fisuri, singurele supravieţuitoare 
ale acţiunii distrugătoare a timpului, nu vor da 
niciodată iluzia unui timbru originar acolo unde 
odinioară au răsunat armonii pierdute. 


capitolul vn 

STRUCTURILE SOCIALE ÎN BRAZILIA 
CENTRALĂ ŞI ORIENTALĂ 1 

în cursul ultimilor ani, atenţia a fost în¬ 
dreptată asupra instituţiilor anumitor triburi 
din Brazilia centrală şi orientală, care, din cauza 
nivelului coborît al culturii lor materiale, 

1 Publicată sub acest titlu, Proceedings o/ the 29th 
Congress o/ Americanists Univ. of Chicago Press, 
1952, în : Sol T a x (ed.), Indian Tribes of Aboriginal 
America, p. 302—310. 

fuseseră clasate ca foarte primitive. Aceste tri¬ 
buri se caracterizează printr-o structură so¬ 
cială de o mare complexitate, comportînd dife¬ 
rite sisteme de jumătăţi intersectate unele cu 
altele şi dotate cu funcţii specifice, clanuri, 
clase de vîrstă, asociaţii sportive sau ceremo¬ 
niale şi alte forme de grupare. Exemplele cele 
mai izbitoare, care au fost descrise de Colbac- 
chini, Nimuendaju şi de noi după alţi observa¬ 
tori mai vechi, se găsesc la indigenii şerente, 
care au jumătăţi patriliniare exogame, sub- 
împărţite în clanuri ; triburile canella şi bo- 
roro cu jumătăţi matriliniare exogame şi alte 
forme de grupare ; în sfîrşit, apinaye cu jumă¬ 
tăţi matriliniare neexogame. Tipurile cele mai 
complexe, adică avînd un dublu sistem de jumă¬ 
tăţi subîmpărţite în clanuri şi un triplu sistem 
de jumătăţi nesubdivizate, se întîlnesc la bo- 
roro şi, respectiv, la canella. 

Observatorii şi teoreticienii au .avut tendinţa 
generală de a interpreta aceste structuri com¬ 
plexe pornind de la organizarea dualistă, care 
părea să reprezinte forma cea mai simplă 1 . 
Aceasta însemna să urmeze invitaţia informa¬ 
torilor indigeni care puneau aceste forme dua¬ 
liste pe primul plan al descrierii lor. Autorul 
prezentei comunicări nu se deosebeşte în 
această privinţă de colegii săi. Totuşi, îndoiala 
pe care o avea demult l-a incitat să postuleze 
caracterul rezidual al structurilor dualiste în 
aria considerată. Această ipoteză avea să se 
dovedească insuficientă, după cum se va vedea 
în cele ce urmează. 

Ne propunem, intr-adevăr, să arătăm aici că 
descrierea instituţiilor indigene făcută de ob¬ 
servatori pe teren, inclusiv de noi înşine, 
coincide, fără îndoială, cu imaginea pe care şi-o 
fac indigenii despre propria lor societate, dar 
că această imagine se reduce la 6 teorie sau, 

1 Totuşi, încă din 1940, Lowie punea în gardă îm¬ 
potriva falselor analogii cu sistemele australiene. 

ftiaî curind, la o transfigurare a realităţii car# 
este de o natură cu totul diferită. Din această 
constatare, care nu fusese întrevăzută pînă in 
prezent decît pentru tribul apinave, decurg 
două consecinţe importante : organizarea dua¬ 
listă a populaţiilor din Brazilia centrală şi 
orientală nu este numai întîmplătoare, ci adese¬ 
ori iluzorie ; în plus, sîntem conduşi să conce¬ 
pem structurile sociale ca obiecte independente 
de conştiinţa oamenilor (a cărei existenţă o 
reglementează totuşi) şi ca putînd fi tot atît de 
diferite de imaginea pe care aceştia şi-o for¬ 
mează despre ele pe cît diferă realitatea fizică 
de reprezentarea sensibilă pe care o avem 
despre ea şi de ipotezele pe care le formulăm 
cu privire la ea. 

Vom începe cu exemplul indienilor şerente 
descris de Nimuendaju. Această populaţie, care 
ţine de grupul central al familiei lingvistice 
ge, este distribuită în sate, fiecare fiind com¬ 
pus din două jumătăţi patriliniare exogame, 
subdivizate în patru clanuri, dintre care trei 
considerate de indigeni ca originare şi un clan 
suplimentar pe care legenda îl atribuie unui 
trib străin „capturat 14 . Aceste opt clanuri, cîte 
patru de fiecare jumătate, se deosebesc prin 
funcţii ceremoniale şi privilegii, însă nici cla¬ 
nurile, nici cele două echipe sportive, nici cele 
patru asociaţii masculine şi asociaţia feminină 
anexată lor, nici cele şase clase de vîrstă nu 
intervin în reglementarea căsătoriei, care de¬ 
pinde exclusiv de sistemul jumătăţilor. Ne-am 
aştepta deci să întîlnim corolarele obişnuite 
ale organizării dualiste : deosebirea dintre veri 
prin alianţă şi verii paraleli, confundarea veri¬ 
lor prin alianţă patrilaterali şi matrilaterali şi 
căsătoria preferenţială între veri prin alianţă 
bilaterali. Or, lucrurile nu stau tocmai aşa. 

Intr-o altă lucrare, ale cărei concluzii le vom 
reaminti rapid \ am deosebit trei forme funda- 


1 Les structures elementaires de la parente, 1949. 

145 



Mentale ale schimbului matrimonial, cafe S£ 
exprimă respectiv în căsătoria preferenţială 
între veri prin alianţă bilaterali, între fiul 
surorii şi fiica fratelui şi între fiul fratelui şi 
fiica surorii. Am denumit prima formă schimb 
restrîns, exprimînd astfel faptul că această 
formă implică împărţirea grupului în două sec¬ 
ţiuni sau un multiplu de două, pe cînd termenul 
schimb generalizat, reunind celelalte două 
forme, se referă la faptul că ele se pot realiza 
între un număr oarecare de parteneri. Deosebi¬ 
rea dintre căsătoria matrilaterală şi căsătoria 
patrilaterală provine deci din faptul că prima 
reprezintă forma cea mai completă şi mai bo¬ 
gată de schimb matrimonial, partenerii fiind 
dispuşi odată pentru totdeauna într-o struc¬ 
tură globală şi deschisă la infinit. Căsătoria 
patrilaterală, dimpotrivă, formează „limita 44 
reciprocităţii, nu leagă niciodată grupurile alt¬ 
fel decît două cîte două şi implică la fiecare 
generaţie o răsturnare totală a tuturor ciclu¬ 
rilor. De aici rezultă că în mod normal căsătoria 
matrilaterală este însoţită de o terminologie de 
înrudire pe care am numit-o „consecutivă 44 : 
situaţia descendenţelor, unele în raport cu cele¬ 
lalte, nefiind expusă la nici o schimbare, ocu¬ 
panţii lor succesivi tind a fi confundaţi sub 
acelaşi termen, iar deosebirile de generaţii sînt 
neglijate. Căsătoria patrilaterală atrage după 
sine, la rîndul ei, o terminologie „alternativă 44 , 
care exprimă, prin opoziţia generaţiilor conse¬ 
cutive şi identificarea generaţiilor alternante, 
faptul că un fiu se căsătoreşte în direcţia opusă 
aceleia în care s-a căsătorit tatăl său (dar în 
aceeaşi direcţie ca sora tatălui său) şi în aceeaşi 
direcţie în care s-a căsătorit tatăl tatălui său 
(dar în direcţia opusă aceleia a surorii tatălui ta¬ 
tălui). Pentru fete prevalează situaţia simetrică 
şi inversă. De aici urmează o a doua consecinţă : 
în căsătoria matrilaterală găsim doi termeni di¬ 
feriţi pentru a califica două tipuri de aliaţi : 

„soţii surorilor" şi „fraţii soţiilor", care nu se 
confundă niciodată. Prin căsătoria patrilaterală, 
această dihotomie se transpune în sinul însuşi 
al liniei de înrudire pentru a distinge pe co¬ 
lateralii de gradul întîi după sexul lor : fratele 
şi sora, care urmează întotdeauna un destin 
matrimonial opus, diferenţiindu-se prin feno¬ 
menul bine descris de către F. E. Williams în 
Melanczia sub numele de sex afjiliation; fie¬ 
care primeşte ca privilegiu o fracţiune din sta¬ 
tutul ascendentului al cărui (sau al cărei) destin 
matrimonial îl urmează sau reprezintă destinul 
complementar. Poate fi, după caz, fiul mamei şi 
fiica tatălui sau invers. 

Cînd aplicăm aceste definiţii cazului şerente 
se dezvăluie imediat anomalii. Nici terminologia 
de inrudire, nici regulile de căsătorie nu coincid 
cu cerinţele unui sistem dualist sau de schimb 
restrîns. Ele se opun între ele, fiecare formă 
fiind legată de una din cele două modalităţi 
fundamentale ale schimbului generalizat. Ast¬ 
fel, vocabularul de înrudire oferă cîteva exem¬ 
ple de denumiri consecutive : 

fiul surorii tatălui = fiul surorii 

fiul fratelui soţiei = fratele soţiei 

soţul surorii tatălui = soţul surorii = soţul 

fiicei 

Se face de asemenea distincţie între cele două 
tipuri de veri prin alianţă. Şi, totuşi, căsătoria 
nu este permisă decît cu vara patrilaterală si 
exclusă cu vara matrilaterală, ceea ce ar trebui 
să implice o terminologie alternativă şi nu 
consecutivă, cum e tocmai cazul. In acelaşi 
timp, mai multe identificări terminologice de 
indivizi care aparţin de jumătăţi diferite (mamă, 
fiica surorii ^marnei ; fratele şi sora, copiii frate¬ 
lui mamei ; copiii surorii tatălui, copiii fratelui 
etc.) sugerează că împărţirea în jumătăţi nu 
reprezintă aspectul cel mai esenţial al struc¬ 
turii sociale. Astfel, chiar un examen superfi- 

cial al vocabularului de înrudire şi al regulilor 
de căsătorie ne inspiră următoarele constatări : 
nici vocabularul, nici regulile de căsătorie nu 
coincid cu o organizare dualistă exogamă. Iar 
vocabularul de o parte şi regulile de căsătorie 
de cealaltă parte sînt legate de două forme ce 
se exclud reciproc, ambele fiind incompatibile 
cu organizarea dualistă. 

Dimpotrivă, găsim indicii sugestive ale unei 
căsătorii matrilaterale în contradicţie cu forma 
patrilaterală, singura atestată. Aceste indicii 
sînt : 1) căsătoria plurală cu o femeie şi cu 
fiica ei din altă căsătorie, formă de poliginie 
asociată de obicei căsătoriei matrilaterale cu 
filiaţie matriliniară (cu toate că filţaţia este 
acum patriliniară) ; 2) prezenţa a doi termeni 
reciproci între aliaţi,' aimapli şi izakmu, care 
ne lasă să credem că aliaţii întreţin între ei o 
legătură întotdeauna univocă („soţii surorilor 44 
sau „fraţii soţiilor 44 , dar nu amîndouă simultan 
şi deodată) ; 3) în sfîrşit şi mai ales, rolul, 
anormal într-un sistem de jumătăţi, al unchiu¬ 
lui matern al logodnicei. 

Organizarea dualistă se caracterizează printr-o 
reciprocitate de servicii între jumătăţile care 
sînt asociate şi totodată opuse. Această reci¬ 
procitate se exprimă printr-un ansamblu de 
relaţii particulare între nepot şi unchiul său 
matern, care, indiferent de modul de filiaţie, 
aparţin la două jumătăţi diferite. Or, la indienii 
şerente, aceste relaţii, restrînse în forma lor 
clasică la relaţia specială a unor narkvoa, par 
a fi transpuse între soţ sau logodnic, de o parte, 
şi unchiul matern al logodnicei, de altă parte. 
Să ne oprim un moment asupra acestui punct. 

Unchiul matern al logodnicei are următoarele 
funcţii : el organizează şi operează abducţia 
logodnicului ca preliminară căsătoriei ; în caz 
de divorţ, el o recuperează pe nepoata sa şi o 
protejează împotriva soţului ei ; în caz de deces 
al soţului, el îl obligă pe cumnat s-o ia în 

căsătorie ; solidar cu soţul, el o răzbună pe 
nepoata sa în caz de viol etc. Cu alte cuvinte, el 
este, împreună cu soţul nepoatei sale şi la 
nevoie împotriva lui, protectorul acesteia. Or, 
dacă sistemul jumătăţilor ar avea într-adevăr o 
valoare funcţională, unchiul matern al logod¬ 
nicei ar fi un ,,tată“ clasificator al logodnicului, 
ceea ce ar face absolut ininteligibil rolul său de 
abducator (şi de protector, ostil soţului, al so¬ 
ţiei unuia dintre ,,fiii“ săi). Trebuie deci să 
existe întotdeauna cel puţin trei descendenţe 
distincte : aceea a lui ego, aceea a soţiei lui ego 
şi aceea a mamei soţiei lui ego, ceea ce este in¬ 
compatibil cu un sistem pur de jumătăţi. 

Dimpotrivă, membrii aceleiaşi jumătăţi îşi 
aduc frecvent servicii reciproce : cu ocazia atri¬ 
buirii numelor feminine, schimburile ceremo¬ 
niale au loc între jumătatea alternă aceleia a 
fetelor şi unchii lor materni care ţin de jumă¬ 
tatea oficianţilor; unchii paterni sînt aceia 
care procedează la iniţierea băieţilor jumătăţii 
cărora ei aparţin ; la atribuirea numelui Wakedi 
la doi băieţi, care este singurul privilegiu al 
asociaţiei femeilor, unchii materni ai băieţilor 
adună vînat pe care pun stăpînire femeile din 
jumătatea alternă, care este deci aceeaşi cu a 
unchilor în chestiune. în rezumat, totul se pe¬ 
trece ca şi cum ar exista o organizaţie dualistă, 
Insă pe dos. Sau, mai exact, rolul jumătăţilor 
se anulează ; în loc ca ele să-şi aducă servicii 
una alteia, serviciile sînt aduse în sînu.l aceleiaşi 
jumătăţi cu ocazia unei activităţi speciale a 
celeilalte. Există, aşadar, întotdeauna trei şi nu 
doi parteneri. 

în aceste condiţii este semnificativ faptul că 
întîlnim pe planul asociaţiilor o structură for¬ 
mală care corespunde exact unei legi de schimb 
generalizat. Cele patru asociaţii masculine sînt 
ordonate în circuit. Cînd un bărbat îşi schimbă 
asociaţia, el trebuie s-o facă într-o ordine pre¬ 
scrisă şi imuabilă. Această ordine este aceeaşi 

care stă la baza transferului numelor feminine, 
care este privilegiul asociaţiilor masculine. In 
sfîrşit, ordinea krara -» krierielmu -> akcmliă -> 
annorovra -» (krara) este aceeaşi, însă inversată, 
ca a genezei mitice a asociaţiilor şi a transferu¬ 
lui de la o asceiaţie ,1a alta a sarcinii de a cele¬ 
bra ceremonialul padi. 

O nouă surpriză ne este rezervată atunci 
cînd trecem la mit. într-adevăr, mitul prezintă 
asociaţiile ca nişte clase de vîrstă, generate 
într-o ordine succesivă (de la cea mai tînăra 
la cea mai vîrstnică). Or, pentru confecţionarea 
măştilor, cele patru asociaţii se grupează intre 
ele două cîte două pe baza unei reciprocităţi de 
servicii, ca şi cum ar constitui jumătăţi, iar 
aceste perechi asociază clasele nu consecutive, 
ci alternante, ca şi cum jumătăţile ar consta 
fiecare din două clase matrimoniale cu schimb 
generalizat, aşa cum arată figura 4. Această 
ordine se regăseşte în regulile de celebrare ale 
sărbătorii morţilor iluştri, sau aikmă. 

Astfel, pentru a rezuma o argumentaţie din 
care nu am putut decît să semnalăm articula¬ 
ţiile esenţiale, vom reţine următoarele puncte : 



1. între jumătăţile exogame, *" asociaţiile şi 
clasele de vîrstă nu există o despărţitură etanşă. 
Asociaţiile funcţionează ca şi cum ar fi clase 
matrimoniale, satisfăcînd, mai bine decît jumă¬ 
tăţile, exigenţele regulilor căsătoriei şi ale ter- 

minologiei de înrudire ; pe plan mitic, ele apar 
ca şi cum ar fi clase de vîrstă, iar în viaţa cere- 
monială ele se grupează intr-un sistem teoretic 
de jumătăţi. Numai clanurile par străine şi 
oarecum indiferente faţă de acest ansamblu 
organic. Totul se petrece ca şi cum jumătăţile, 
asociaţiile şi clasele de vîrstă ar fi traduceri 
stîngace şi fragmentare ale unei realităţi subia¬ 
cente. 

2. Singura evoluţie istorică ce permite expli¬ 
carea acestor caractere contradictorii ar fi : 

a) la origine, trei descendenţe patriliniare şi 
patrilocale cu schimb generalizat (căsătoria cu 
fiica fratelui mamei) ; 

b) introducerea de jumătăţi matriliniare, care 
impune : 

c) constituirea unei a patra descendenţe patri¬ 
locale (al patrulea clan al fiecărei jumătăţi ac¬ 
tuale sau „trib capturat 44 ; mitul originii asocia¬ 
ţiilor afirmă de asemenea că la început ele erau 
trei) ; 

d) un conflict care izbucneşte între regula 
(matriliniară) de filiaţie şi regula (patrilocală) de 
reşedinţă, atrăgînd după sine : 

e) convertirea jumătăţilor la filiaţia patri- 
liniară, cu 

f) pierderea concomitentă a rolului funcţional 
al descendenţelor care se transformă în asocia¬ 
ţii, prin acţionarea fenomenului de „rezistenţă 
masculină 44 apărut odată cu introducerea jumă¬ 
tăţilor sub forma lor matriliniară ■ iniţială. 

Vom trece mai repede peste alte exemple, în 
fruntea cărora figurează bororo. Se cuvine în 
primul rînd să semnalăm remarcabila simetrie 
care există între instituţiile şerente şi bororo. 
Cele două triburi au sate circulare, împărţite în 
jumătăţi exogame, numărînd fiecare patru cla¬ 
nuri şi o casă a bărbaţilor în centru. Acest para¬ 
lelism se continuă, cu toată opoziţia dintre 
termeni, datorită caracterului patriliniar sau 
matriliniar al celor două societăţi : casa bărba- 

ţilor bor oro este deschisă bărbaţilor căsătoriţi, 
aceea a bărbaţilor şerente este rezervată celi¬ 
batarilor ; la bororo ea este un loc de promiscui¬ 
tate sexuală, pe cînd la şerente castitatea este 
obligatorie. Celibatarii bororo atrag aici cu 
forţa fete sau femei cu care au raporturi extra- 
conjugale, pe cînd fetele şerente pătrund în 
această casă doar spre a-şi captura soţi. Com¬ 
paraţia este, aşadar, în mod cert justificată. 

Unele lucrări recente au adus informaţii noi 
despre sistemul de înrudire şi organizare so¬ 
cială. Cu privire la primul, bogatele documente 
publicate de P. Albisetti arată că, dacă dihoto¬ 
mia dintre rudele „prin alianţă u şi „paralele 4 ' 
se produce bine (după cum ne putem aştepta 
într-un sistem cu jumătăţi exogame), ea nu re¬ 
produce totuşi împărţirea în jumătăţi, însă o 
confirmă, prin faptul că termeni identici se re¬ 
găsesc şi într-o jumătate, şi în cealaltă. Astfel, 
ca să ne limităm la cîteva exemple frapante, 
ego identifică pe copiii fratelui său şi pe copiii 
surorii sale, deşi aceştia aparţin la două jumă¬ 
tăţi diferite ; iar dacă, în generaţia nepoţilor, 
dihotomia este uşor previzibilă între „fii şi 
fiice u (termeni teoretic rezervaţi nepoţilor ju¬ 
mătăţii alterne aceleia a lui ego), pe de o 
parte, şi între „gineri şi nurori" (termeni teo¬ 
retic rezervaţi nepoţilor jumătăţii lui ego), pe 
de altă parte, distribuţia efectivă a termeni¬ 
lor nu corespunde împărţirii în jumătăţi. Se 
ştie că în alte triburi, de exemplu la miwok din 
California, astfel de anomalii sînt tocmai indi¬ 
ciul prezenţei unor grupări altele decît jumătă¬ 
ţile şi mai importante decît acestea. Pe de altă 
parte, în sistemul bororo se observă identificări 
remarcabile, ca : ** 

fiul fiului fratelui mamei, numit : soţul fiicei, 
nepot; 

fiica fiicei surorii tatălui, numită : mama so¬ 
ţiei, mamă-mare ; 

şi mai ales : 

fiul fratelui mamei mamei, fiul fiului fratelui 
mamei mamei mamei, numiţi : fii, 

care evocă de îndată structuri de înrudire de 
tipul bank-ambrym-pentecote, apropiere confir¬ 
mată de posibilitatea căsătoriei cu fiica fiicei 
fratelui mamei în ambele cazuri 1 . 

în domeniul organizării sociale, P. Albisetti 
precizează că fiecare jumătate matriliniară 
cuprinde întotdeauna patru damuri şi căsătoria 
între anumite clanuri nu e numai preferen¬ 
ţială, dar trebuie să unească între ele secţiuni 
privilegiate ale fiecărui clan. Fiecare clan ar 
fi, într-adevăr, împărţit în trei secţiuni, ma- 
triliniare ca şi clanul : superioară, mijlocie, in¬ 
ferioară. Date fiind două clanuri legate prin- 
tr-o preferinţă matrimonială, căsătoria nu poate 
avea loc decît între superiori şi superiori, 
mijlocii şi mijlocii, inferiori şi inferiori. Dacă 
această descriere ar fi exactă (iar informaţiile 
misionarilor salesieni 2 s-au dovedit întotdeauna 
demne de încredere), schema clasică a institu¬ 
ţiilor bororo s-ar prăbuşi. Oricare ar fi prefe¬ 
rinţele matrimoniale care unesc între ele unele 
clanuri, clanurile propriu-zise ar pierde orice 
valoare funcţională (am făcut deja o constatare 
analogă la şerente), iar societatea bororo s-ar re¬ 
duce la trei grupuri endogame : superior, mijlo¬ 
ciu, inferior, împărţit fiecare în două secţiuni 
exogame, fără ca între cele trei grupuri princi¬ 
pale să existe vreo legătură de înrudire, care ar 
constitui într-adevăr trei subsocietăţi (fig. 5). 

întrucît terminologia de înrudire pare să nu 
poată fi sistematizată decît în funcţie de trei 

1 Totuşi. Ia bororo căsătoria cu fiica fratelui mamei 
rămîne posibilă, ceea ce arată că această comparaţie 
nu trebuie împinsă prea departe. 

2 Aparţin înd ordinului sfîntului Francisc din Sales. 
— Nota trad. 





descendenţe teoretice, dedublate ulterior în 
şase : tatăl soţiei, mama, soţul fiicei, legate 
printr-un sistem de schimb generalizat, sîntem 
determinaţi să postulăm, ca şi în cazul şe- 
rente, un sistem iniţial tripartit, zdruncinat din 
temelii prin impunerea unui dualism supra- 
adăugat. 

Tratarea societăţii bororo ca o societate en- 
dogamă este atît de surprinzătoare, incit am 
ezita chiar s-o luăm în considerare dacă o con¬ 
cluzie analoagă nu s-ar fi tras în mod indepen¬ 
dent pentru indienii apinaye de către trei au¬ 
tori diferiţi, după cum reiese din documentele 
lui Nimuendaju. Se ştie că jumătăţile apinaye 
nu sînt exogame şi că la ei căsătoria este re¬ 
glementată prin împărţirea grupului în patru 
kiye, după formula : un bărbat A ia în căsă¬ 
torie o femeie B, un bărbat B, o femeie C, un 
bărbat C, o femeie D etc. Cum îns£ băieţii fac 
parte din kiye a tatălui lor, iar fetele din aceea 
a mamei lor, împărţirea aparentă în patru gru¬ 
puri exogame acoperă o împărţire reală în pa¬ 
tru grupuri cndogamc : bărbaţi A şi femei B 

înrudiţi între ei, bărbaţi B şi iemei C înrudiţi 
.între ei, bărbaţi C şi femei D înrudiţi între ei 
şi bărbaţi D şi femei A înrudiţi între ei, în 
timp ce între bărbaţii şi femeile grupaţi în fie¬ 
care kiye nu există nici o relaţie de înrudire. Este 
exact aceeaşi situaţie pe care am descris-o cu 
privire la bororo pe baza informaţiilor dispo¬ 
nibile actualmente, cu singura deosebire că 
grupurile endogame ar fi la aceştia din urmă 
in număr de trei în loc de patru. Anumite in¬ 
dicii sugerează o situaţie de acelaşi tip la indi¬ 
enii tapirape. In aceste condiţii ne putem în¬ 
treba dacă regula de căsătorie la apinaye, care 
interzice uniunea între veri şi privilegiile en¬ 
dogame ale anumitor clanuri bororo (care pot 
contracta căsătoria, deşi aparţin aceleiaşi ju¬ 
mătăţi) nu urmăresc cumva prin mijloace anti¬ 
tetice de a evita în acelaşi fel sciziunea grupu¬ 
lui, fie prin excepţii incestuoase, fie prin căsă¬ 
torii contrare regulii, dar pe care gradul depăr¬ 
tat de înrudire nu ne permite să le descoperim 
decît mai cu greu. 

Este supărător că lacunele şi neclarităţile 
lucrării lui Nimuendaju despre indienii tim- 
bira orientali nu dau posibilitatea să se meargă 
cu analiza atît de departe. Nu ne putem îndoi, 
cu toate acestea, că ne aflăm şi aici în faţa 
aceloraşi elemente ale unui complex comun în¬ 
tregii arii culturale. Timbira au o terminologie 
sistematic consecutivă, astfel : 

fiul surorii tatălui = tată, 

fiica surorii tatălui = sora tatăiai" 

fiul fratelui mamei = fiul*»# r a1lfcdî5i, 

fiica fiicei = fiica surori\; 

şi prohibiţia căsătoriei înti^ mart alianţă 

(ca la apinaye), cu toată p^e^ptfTa ;jumătăţilor 
exogame ; rolul unchiului matern al logodni¬ 
cei, protectorul nepoatei sale împotriva soţu¬ 
lui ei, situaţie deja întîinită la şerente ; ciclul 

rotativ al claselor de virstă, analog aceluia al 
asociaţiilor şerente şi al claselor matrimoniale 
apinaye ; în sfîrşit, regruparea lor în perechi 
de grupe alterne la competiţiile sportive, ca 
asociaţiile şerente în funcţiile lor ceremoniale, 
toate acestea permit a afirma că problemele ce 
se pun nu ar putea fi foarte diferite. 

Din această expunere, pentru al cărei ca¬ 
racter schematic cerem scuze, se desprind trei 
concluzii : 

1. Studiul organizării sociale a populaţiilor 
din Brazilia centrală şi orientală trebuie reluat 
in întregime pe teren. Mai întîi, fiindcă func¬ 
ţionarea reală a acestor societăţi este foarte 
diferită de aparenţa ei superficială, singura 
observată pînă atunci, apoi, şi mai ales, fiindcă 
acest studiu trebuie să fie dus pe o bază com¬ 
parativă. Nu există nici o îndoială că bororo, 
canella, apinye şi şerente au sistematizat fie¬ 
care în felul său instituţiile reale care sînt tot¬ 
odată foarte apropiate şi mai simple deoît for¬ 
mularea lor explicită. Mai mult, diversele 
tipuri de grupări care se întîlnesc în aceste so¬ 
cietăţi : trei forme de organizare dualistă, cla¬ 
nuri, subclanuri, clase de vîrstă, asociaţii etc., 
nu reprezintă, ca în Australia, tot atîtea forma¬ 
ţii dotate cu o valoare funcţională, ci mai cu- 
rînd o serie de traduceri, fiecare parţială şi in¬ 
completă, ale aceleiaşi structuri subiacente pe 
care ele o reproduc în mai multe exemplare, 
fără a izbuti vreodată să exprime, nici să epui¬ 
zeze realitatea ei. 

2. Anchetatorii pe teren trebuie să se obiş¬ 
nuiască de a considera cercetările lor sub două 
aspecte diferite. Ei sînt întotdeauna expuşi să 
confunde teoriile indigenilor privind organiza¬ 
rea lor socială (şi forma superficială conferită 
acestor instituţii, pentru a le pune de acord cu 
teoria) şi funcţionarea reală a societăţii. Intre 
cele două aspecte ar putea exista o deosebire la 
fel de mare ca între fizica lui Epicur sau a lui 

156 



Descartes, de exemplu, şl cunoştinţele obţinute 
din dezvoltarea fizicii contemporane. Reprezen¬ 
tările sociologice ale indigenilor nu sînt numai 
o parte sau o reflectare a organizării lor so¬ 
ciale : ele pot, ca şi în societăţi mai avansate, s-o 
contrazică total sau să ignoreze unele elemente 
ale ei. 

3. Am văzut că în această privinţă reprezen¬ 
tările indigenilor din Brazilia centrală şi orien¬ 
tală şi limbajul instituţional în care ele se ex¬ 
primă constituie un efort desperat de a pune pe 
primul plan un tip de structură : jumătăţi sau 
clase exogame, al căror rol real este foarte se¬ 
cundar, chiar dacă nu e complet iluzoriu. îndă¬ 
rătul dualismului şi al simetriei aparente a 
structurii sociale se ghiceşte o organizare tri¬ 
partită şi asimetrică mai fundamentală 1 , la a 
cărei funcţionare armonioasă exigenţa unei for¬ 
mulări dualiste impune dificultăţi care sînt, 
poate, de neînvins. De ce oare aceste societăţi, 
marcate de un puternic coeficient de endogamie, 
simt o nevoie atît de presantă de a se misti¬ 
fica ele însele şi de a se concepe ca şi cum ar 
fi guvernate de instituţii exogame de o formă 
clasică, dar despre care ele n-au nici o cunoş¬ 
tinţă directă ? Această problemă, a cărei so¬ 
luţie am căutat-o în altă parte, ţine de antro¬ 
pologia generală. Faptul că ea se pune în le¬ 
gătură cu o discuţie atît de tehnică şi cu o 
arie geografică atît de limitată ca acelea care 
au fost abordate aici arată clar, în orice caz, 
tendinţa actuală a studiilor etnologice şi că 
de aici înainte, în domeniul ştiinţelor sociale, 
teoria şi experienţa sînt indisolubil legate. 

1 Această organizare tripartită fusese semnalată deja 
de A. Metraux la indienii aweikoma. dar contestată pe 
motivul că ar fi fost „unică în Brazilia". în ceea ce 
priveşte bibliografia utilizată în acest capitol, ne re¬ 
ferim la volumul din care el a fost extras sau la aceea 
de la sfîrşitul lucrării de faţă. 

CA^IîbLtîL VIII 

SÎNT ORGANIZAŢIILE DUALISTE 
O REALITATE ? 1 

Savantul pe care îl sărbătorim şi-a împărţit 
atenţia între America şi Indonezia. Poate că 
această alăturare a favorizat îndrăzneala şi fe¬ 
cunditatea vederilor teoretice ale profesorului 
J.P.B. de Josselin de Jong, şi calea pe care a 
trasat-o astfel o consider foarte promiţătoare 
pentru teoria etnologică. Această teorie suferă 
din cauza dificultăţii de a stabili şi circum¬ 
scrie baza sa comparativă : fie că datele pe 
care ne propunem să le comparăm sînt atît de 
apropiate sub aspect geografic şi istoric, incit 
nu sîntem niciodată siguri că avem de-a face cu 
mai multe fenomene şi nu cu unul singur, di¬ 
versificat superficial ; fie că aceste date sînt 
prea eterogene, şi atunci confruntarea devine 
nejustificată din cauză că se exercită asupra 
unor lucruri care nu sînt comparabile între ele. 

America şi Indonezia oferă mijlocul de a 
scăpa de această dilemă ; etnologul care se 
apleacă asupra credinţelor şi instituţiilor din 
aceste regiuni ale lumii se simte pătruns de 
convingerea intuitivă că aici faptele sînt de 
aceeaşi natură. Unii au vrut să caute un sub¬ 
strat comun pentru a explica această înru¬ 
dire ; nu voi discuta aici ipotezele lor, tulbu¬ 
rătoare, însă riscate. Din punctul meu de ve¬ 
dere ar putea fi vorba tot aşa de bine de o 
similitudine structurală între societăţi care ar 
fi efectuat alegeri apropiate în seria posibilelor 
instituţionale, a căror gamă nu este, desigur, 
nelimitată. Dar fie că analogia se explică prin- 
tr-o comunitate de origine, fie că .rezultă dintr-o 
asemănare accidentală a principiilor structurale 

1 Publicată sub titlul Bijdragcn tot de taal-, land- 
en Volkenkunde, Deel 112, 2e Afleveing, 1956, p. 99— 
128 (volum omagial dedicat prof. J. P. B. de Josselin 
de Jong). 

care guvernează şl într-un loc, şi în celălalt 
organizarea socială şi credinţele religioase, 
laptul afinităţii lor rămîne. Şi cred că nu există 
un mijloc mai bun de a-1 onora pe profesorul 
J.P.B. de Josselin ide Jong decît de a urma su¬ 
gestia pe care opera sa o implică, arătînd cum 
poate o analiză comparativă a unor anume 
forme instituţionale să clarifice o problemă fun¬ 
damentală a vieţii unor societăţi. Se cunoaşte, 
într-^adevăr, extraordinara dispersie a organiza¬ 
ţiei, cunoscută în general sub numele de sistem 
dualist. Acestuia îmi propun a-i consacra aici 
cîteva reflecţii, pe baza unor exemple americane 
şi indoneziene. 

Ca punct de plecare voi folosi o remarcă a 
lui Paul Radin, extrasă din monografia sa cla¬ 
sică consacrată unui trib de la marile lacuri 
americane, tribul winnebago 1 . 

Se ştie că winnebago erau împărţiţi pe tim¬ 
puri în două jumătăţi, denumite respectiv 
wangeregi, sau „cei de sus“, şi inanegi, sau 
„cei care sînt pe pămînt u (pentru mai multă 
comoditate le voi spune de aici înainte „cei de 
jos“). Aceste jumătăţi erau exogame şi defi¬ 
neau totodată drepturi şi datorii reciproce, fie¬ 
care dintre ele fiind tinută să celebreze fune- 

i 

raliile unui membru din jumătatea opusă. 

Examinînd influenţa împărţirii în jumătăţi 
asupra structurii satului, Radin observă un 
curios dezacord între persoanele în vîrstă care 
îi servesc ca informatori. Cei mai mulţi dintre 
ei descriu un sat avînd un plan circular, în 
care cele două jumătăţi sînt separate printr-un 
diametru teoretic N-V—S-E (fig. 6). Totuşi, 
unii contestă energic această distribuţie a sa¬ 
tului şi reproduc o altă distribuţie, în care co¬ 
libele şefilor de jumătăţi nu mai sînt la peri¬ 
ferie, ci în centru (fig. 7). In sfîrşit, după auto¬ 
rul nostru, se pare că prima distribuţie ar fi 

1 Paul Radin, The Winnebago Tribe, „Annual Re¬ 
port. Bureau of American Ethnclogy (1915—1916)“, 
Washington, 1923. 

fost descrisă întotdeauna de informatorii ju¬ 
mătăţii de sus, iar a doua de informatorii jumă¬ 
tăţii de jos (loc. cit., p. 188). 



Fig. 6 — Planul satului winnebago după infor¬ 
matorii jumătăţii de sus (după P. Radin). 



Fig. 7 — Planul satului winnebago după infor¬ 
matorii jumătăţii de jo^ (ibid.). 


Aşadar, pentru unii indigeni satul avea o 
formă circulară, iar colibele erau distribuite pe 

întreaga întindere a cercului împărţit în două 
jumătăţi. Pentru ceilalţi există de asemenea 
un sat rotund. împărţit în două, însă cu două 
deosebiri capitale : nu printr-un diametru care 
determină două semicercuri, ci printr-un cerc 
mai mic, înscris într-unul mai mare ; iar în 
loc de o împărţire proprie unui sat aglomerat, 
cercul înscris opune ansamblul colibelor unui 
teren desţelenit, care, la rîndul lui, se opune 
pădurii, care încercuieşte totul. 

Radin nu insistă asupra acestui dezacord ; el 
se mărgineşte să regrete insuficienţa informa¬ 
ţiilor sale, care nu-i permit să se decidă în fa¬ 
voarea uneia sau celeilalte distribuţii. Aş vrea 
să arăt aici că nu este vorba neapărat de o 
alternativă : formele descrise nu privesc în 
mod obligatoriu două distribuţii diferite. Ele 
pot corespunde şi la două maniere de a descrie 
o organizare prea complexă pentru a fi forma¬ 
lizată pe baza unui model unic, astfel încît, în 
funcţie de poziţia lor în structura socială, mem¬ 
brii fiecărei jumătăţi ar avea tendinţa de a o 
conceptualiza uneori într-un fel, uneori într-al- 
tul, deoarece, chiar într-un tip de structură 
socială simetrică (cel puţin în aparenţă) cum 
este organizarea dualistă, relaţia dintre jumă¬ 
tăţi nu este niciodată statică şi nici atît de re¬ 
ciprocă cum am avea uneori tendinţa de a 
ne-o reprezenta. 

Ceea ce apare remarcabil în dezacordul din¬ 
tre informatorii winnebago este că cele două 
forme descrise corespund unor aranjamente 
reale. Cunoaştem sate care sînt efectiv distri¬ 
buite (sau care concep distribuţia lor ideală) 
după unul sau altul din aceste modele. Pentru 
simplificarea expunerii, voi numi de aici îna¬ 
inte dispoziţia din figura 6 structură diame¬ 
trală, iar cea corespunzătoare figurii 7 structură 
concentrică. 

Exemplele de structură diametrală nu lip¬ 
sesc. Le găsim în primul rînd în America de 
Nord, unde, pe lingă winnebago, aproape toţi 

indienii sioux îşi construiau taberele în acest 
fel. Pentru America de Sud. lucrările lui Uurt 
Nimuendaju au stabilit frecvenţa acestei struc¬ 
turi la triburile ge, cărora trebuie, fără îndo¬ 
ială, să li se adauge, din motive geografice, 
culturale şi lingvistice, bororo din Mato Grosso 
central, studiaţi de Colbacchini şi Albisetti şi 

de autorul articolului de fată. Poate că ea 

$ 

exista şi la Tiahuanaco şi la Cuzco. Exemple 
de acelaşi fel se găsesc şi în diferite regiuni 
din Melanezia. 

în ceea ce priveşte structura concentrică, 
planul satului indigenilor omarakana din insu¬ 
lele Trobriand, publicat de Malinowski, ne 
oferă un exemplu deosebit de izbitor. Să ne 
oprim un moment asupra lui (fig. 8). Nu vom 
avea niciodată o mai bună ocazie de a deplînge 
indiferenţa acestui autor faţă de problemele 
de morfologie. Malinowski evocă prea rapid o 
structură de o înaltă semnificaţie şi a cărei ana- 

Fig. 8 — Planul satului omarakana (după B. Mali- 

novski) 


liză mai adîncită s-ar fi dovedit bogată în în¬ 
văţăminte. Satul tribului omarakana este dispus 
în două inele concentrice. în centru se află 
piaţa, ,,scena vieţii publice şi festive 44 (loc. cit., 
p. 10), în jurul căreia sînt aşezate hambarele 

cu igname, avînd caracter sacru şi fiind înves¬ 
tite cu tot felul de tabuuri. O aice circulară 
înconjură hambarele, avînd construite la mar¬ 
gine colibele perechilor căsătorite. Aceasta 
este* spune Malinowski, partea profană a sa¬ 
tului. Dar opoziţia nu este numai între central 
şi periferic, sacru şi profan . Ea se extinde şi 
pe alte planuri : în hambarele cercului inte¬ 
rior este păstrată hrana crudă; aici este inter¬ 
zis de a se găti : „principala deosebire între 
cele două inele este tabuul de a găti 46 (loc. cit., 
p. 71), pentru motivul că „gătitul este dăună¬ 
tor pentru igname 46 ; hrana poate fi gătită şi 
consumată numai în apropierea caselor fami¬ 
liale ale cercului exterior. Hambarele sînt mai 
bine construite şi mai împodobite decît casele 
de locuit. Numai celibatarii se pot stabili în 
cercul interior, pe cînd perechile căsătorite tre¬ 
buie să locuiască la periferie, observaţie care, 
în treacăt fie spus, evocă dc îndată un punct 
obscur notat de Radin privitor la winnebago : 
„Era ceva obişnuit pentru o tînără pereche 
să-şi întemeieze căminul la o oarecare distanţă 
de satul lor“ punct cu atît mai tulburător de¬ 
altfel, cu cît la omarakana numai şeful îşi 
poate stabili reşedinţa în cercul interior, iar in¬ 
formatorii winnebago, adepţi ai structurii con¬ 
centrice, descriu un sat redus practic la co¬ 
libele principalilor şefi : unde locuiau atunci 
ceilalţi ? In sfîrşit, cele două inele concentrice 
ale satului omarakana sînt opuse în ceea ce 
priveşte sexul : „Fără să insistăm asupra aces¬ 
tui punct, locuinţele centrale ar putea fi nu¬ 
mite partea masculină a satului, iar strada — 
aceea a femeilor" 2 . Or, Malinowski subliniază 
în diverse rînduri că hambarele şi casele celi- 

1 Paul Radin, The Culture o/ the Winnebago : as 
described by themselves, „Special Publications of 
Bollingen Foundation", nr. 1, 1949, p. 38, nr. 13. 

2 B. Malinowski, The Sexual Life of Savages 
in North-WcsLern Melanesia, voi. I, New York — 
Londra, 1929, p. 10 ; vezi şi Coral Cardens and their 
Magic, voi. I, Londra, 1935, p. 32. 

batarilor pot fi tratate ca o apartenenţă sau 
ca o extindere a pieţei sacre, în timp ce coli¬ 
bele familiale întreţin o relaţie similară cu 
aleea circulară. 

Avem deci în insulele Trobriand un sistem 
complex de opoziţii între sacru şi profan, crud 
şi gătit, celibat şi căsătorie, mascul şi femelă, 
central şi periferic. Rolul rezervat hranei crude 
şi, respectiv, hranei preparate în darurile de 
nuntă, care şi ele se deosebesc în mascul şi fe¬ 
melă în toată zona Pacificului, ar putea con¬ 
firma, la nevoie, importanta socială şi răspîn- 
direa geografică a concepţiilor subiacente. 

Fără a întreprinde o atît de vastă compara¬ 
ţie, ne vom mărgini să constatăm analogiile 
dintre structura satului trobriandez si unele fe- 
nomene indoneziene. Opoziţia dintre central şi 
periferic sau intern şi extern readuce imediat 
în memorie organizarea indigenilor baduj din 
partea occidentală a insulei Java, în baduj in¬ 
terni, consideraţi ca superiori şi sacri, şi baduj 
externi, ca inferiori şi profani l . Poate că tre¬ 
buie, după cum a sugerat J.M. van der Kroef 2 , 
să comparăm această opoziţie cu aceea dintre 
„donatori 44 şi „primitori 44 de femei din sistemele 
de căsătorie asimetrice ale Asiei de sud-est, în 
care cei dintâi sînt superiori celorlalţi sub du¬ 
blul raport al prestigiului social şi al puterii 
magice, ceea ce ne-ar duce, poate, şi mai de¬ 
parte pînă la distincţia chineză a două înru¬ 
diri în t’ang şi piao. Considerarea indigenilor 
baduj ca un caz de tranziţie între sistemul ter¬ 
nar şi sistemul binar ar putea de asemenea să 
ne trimită la omarakana, unde avem simultan 
o deosebire între două cercuri ale satului, sec¬ 
ţionate în trei sectoare, atribuite respectiv cla¬ 
nului matriliniar al şefului, soţiilor şefului 
(adică reprezentanţii clanurilor aliate) şi, în 

1 N. J. C. G e i s e, Badujs en Moslims, Leida. 1952. 

2 JustusM. van der Kroef, Dualism and Sy/n- 
bolic Antithesis in Indonesian Society, „American 
AnthropologisV 1 , serie nouă, voi. 56, nr. 5, p. 1, 1954. 

sfîrşit. oamenilor de rînd, subdivizaţi ei înşişi 
în proprietari secundari ai satului şi străini 
neproprietari. Oricum ar fi, nu trebuie uitat 
că structura dualistă a tribului baduj nu func¬ 
ţionează actualmente pe planul satului, ci 
defineşte relaţiile dintre teritorii cuprinzînd 
fiecare numeroase sate, ceea ce este de natură 
să inspire o mare rezervă. Cu toate acestea, 
P.E. de Josselin de Jong a putut pe bună 
dreptate să generalizeze pe un alt plan obser¬ 
vaţiile referitoare la baduj, remarcînd că opo¬ 
ziţia care îi caracterizează evocă altele în Java 
şi Sumatra, şi anume între „rude la licitaţie 44 
şi „rude la supralicitaţie 44 (aceasta din urmă 
foarte „chinezească 44 ). El asemuieşte această 
opoziţie cu aceea între aglomerare şi distanţări, 
adică între kampung, „aria construită a satu¬ 
lui 44 , şi bukit, „districtul exterior al dealurilor 44 , 
întîlnit la tribul minangkabau 1 : prin urmare, o 
structură concentrică, dar care în piaţa satului 
este tema unui conflict simulat între reprezen¬ 
tanţi a două grupuri : „marinari 44 de o parte şi 
„soldaţi 44 de cealaltă parte, dispuse cu această 
ocazie după o structură diametrală (respectiv 
est şi vest). Acelaşi autor pune indirect pro¬ 
blema raportului dintre cele două tipuri de 
structură, notînd : „Ar fi chiar de mai mare in¬ 
teres de a şti dacă contrastul dintre kampung 
şi bukit coincide cu cel dintre koto-piliang şi 
bodi-tjaniago“ (loc. cit., p. 80—81), altfel spus 
vechea împărţire a indigenilor minangkabau în 
două jumătăţi postulată de el. 

Din punctul de vedere pe care îl adoptăm în 
acest capitol, deosebirea aceasta este şi mai im¬ 
portantă. Este clar că opoziţia dintre centrul 
satului şi periferie corespunde aproximativ 
structurii melaneziene descrise mai sus ; analo¬ 
gia cu structura concentrică a satului winne- 
bago este însă izbitoare de vreme ce informato- 

1 P. E. de Josselin de Jong, Minangkabau 
and Negri-Sembilan Socio-Political Structure in In- 
dQnesia, Leida, 1951, p. 79—80 şi 83—84. 

rii introduc spontan în descrierea lor caracte¬ 
risticile ecologice, care, la fel ca în Indonezia, 
îi ajută să conceptualizeze opoziţia, pe care 
aici o găsim între inelul periferic, tcioxucara, 
terenul desţelenit (căruia i se opune satul con¬ 
struit şi care, la rîndul lui, se opune pădurii, 
care înglobează ansamblul (vezi fig. 7). Vom 
reţine deci cu deosebit interes că P.E. de Josse- 
lin de Jong regăseşte acelaşi tip de structură la 
negri-sembilan din peninsula Malaieză, unde 
domneşte opoziţia între coastă (superior) şi in¬ 
terior (inferior), dublată de o opoziţie, foarte 
generalizată pe continent şi în insule, între ore- 
zării şi plantaţii de palmieri (sau culturi), de 
o parte, munţii şi văile (adică pămînturile vir¬ 
gine şi necultivate), de altă parte l . împărţiri de 
acelaşi tip cunoaşte dealtfel şi ansamblul indo- 
chinez. 

* 

* * 

Toţi autorii olandezi au ţinut să sublinieze 
straniile contraste pe care le evidenţiază aceste 
tipuri atît de complexe de organizare socială, 
pentru studiul cărora Indonezia oferă, fără în¬ 
doială, un teren privilegiat. Să încercăm, ur- 
mîndu-i, să le schematizăm. Avem, în primul 
rînd, forme de dualism în care ne-am complă¬ 
cut uneori să ghicim urmele unei vechi orga¬ 
nizări în jumătăţi. Este inutil să ne angajăm în 
această dezbatere. Important pentru noi este că 
acest dualism este el însuşi dublu : conceput 
uneori, pare-se, ca rezultat al unei dihotomii 
simetrice şi echilibrate între grupuri sociale, 
aspecte ale lumii fizice şi atribute morale sau 
metafizice, adică — generalizînd puţin noţiu¬ 
nea propusă mai sus — o structură de tip dia¬ 
metral ; alteori, dimpotrivă, conceput într-o 
perspectivă concentrică, cu deosebirea în acest 
caz că cei doi termeni ai opoziţiei sînt în mod 
necesar inegali sub raportul prestigiului social 
ori religios sau al amîndurora îr> acelaşi timp. 

1 Op. cit., p. 139, 1G5, 1G7. 

Nu ne scapă clin vedere, bineînţeles, faptul 
că elementele unei structuri diametrale pot fi 
şi ele inegale. Acesta este chiar, fără îndoială, 
cazul cel mai frecvent, deoarece găsim pentru 
denumirea lor expresii ca : superior şi inferior, 
prim-născut şi mezin, nobil şi plebeu, puternic 
şi slab etc. Pentru structurile diametrale însă, 
această inegalitate nu există totdeauna şi, ori¬ 
cum ar fi, ea nu decurge din natura lor, care 
este impregnată de reciprocitate. Aşa cum am 
arătat altă dată l , ea constituie un fel de mister, 
a cărui interpretare este unul din scopurile stu¬ 
diului de faţă. 

Cum pot oare jumătăţile, supuse unor obli¬ 
gaţii reciproce şi exercitînd drepturi simetrice, 
să fie totodată ierarhizate ? în cazul structuri¬ 
lor concentrice, inegalitatea se înţelege de la 
sine, întrucît cele două elemente sînt, dacă 
se poate spune, ordonate în raport cu acelaşi 
termen de referinţă, centrul, de care unul dintre 
cercuri este apropiat, de vreme ce îl cuprinde, 
pe cînd celălalt este depărtat de el. Din acest 
prim punct de vedere se pun, aşadar, trei pro¬ 
bleme : natura structurilor diametrale, natura 
structurilor concentrice şi motivul pentru care 
majoritatea celor dinţii prezintă un caracter de 
asimetrie în contradicţie aparentă cu natura lor 
şi care le aşază, în consecinţă, cam la jumă¬ 
tatea drumului între rarele forme diametrale 
absolut simetrice şi structurile concentrice care 
sînt întotdeauna asimetrice. 

în al doilea rînd — şi oricare ar fi aspectul, 
diametral sau concentric, pe care ele îl îm¬ 
bracă — structurile dualiste indoneziene par a 
coexista cu structuri formate dintr-un număr 
impar de elemente, cel mai adesea din 3, dar 
putînd fi şi din 5, 7 şi 9. Ce relaţii unesc aceste 
tipuri, în aparenţă ireductibile ? Problema se 
pune mai cu seamă în legătură cu regulile de 

1 C. Lev i-S trauss, Reciprocity and Hierarchy, 
„American Anthropologist“, serie nouă, voi. 46, nr. 2, 

1944. 

căsătorie, căci există incompatibilitate între că¬ 
sătoria bilaterală, care însoţeşte în mod normal 
sistemele cu jumătăţi exogame, şi căsătoria 
unilaterală, a cărei frecvenţă în Indonezia a 
fost mereu verificată de la lucrările lui van 
YVouden încoace. într-adevăr, deosebirea dintre 
două verişoare prin alianţă, fiica surorii tată¬ 
lui şi fiica fratelui mamei, implică cel puţin 
trei grupuri distincte, şi ea este absolut impo¬ 
sibilă cu două grupuri. Cu toate acestea, în 
Amboine pare să fi existat jumătăţi conjugate 
cu un sistem de schimburi asimetrice ; în Java, 
Bali şi în alte părţi se găsesc urme de opoziţii 
de tip dualist, asociate cu altele, implicînd 5, 
7 sau 9 categorii. Or, dacă este imposibil să le 
reducem pe acestea din urmă la cele dintîi, 
concepute în termeni de structură diametrală, 
problema comportă o soluţie teoretică, cu con¬ 
diţia de a gîndi dualismul sub o formă concen¬ 
trică, fiindcă atunci termenul suplimentar este 
afectat centrului, pe cînd celelalte sînt dispuse 
simetric la periferie. După cum bine a observat 
profesorul J.P.B. de Josselin de Jong, orice 
sistem impar poate fi redus la un sistem par, 
tratîndu-1 sub forma unei ,,opoziţii între cen¬ 
trul şi laturile adiacente 44 . Există, aşadar, o le¬ 
gătură cel puţin formală între primul şi al doi¬ 
lea grup de probleme. 


In paragrafele precedente, folosindu-mă de 
un exemplu nord-american, am pus problema 
tipologiei structurilor dualiste şi a dialecticii 
care le uneşte ; această primă fază a discuţiei a 
fost, fie-mi permis s-o spun, întărită cu exem¬ 
ple melaneziene şi indoneziene. Abordînd a 
doua fază, aş dori să arăt că problema poate 
fi cel puţin apropiată de rezolvarea ei prin con¬ 
siderarea unui nou exemplu, împrumutat de 
data aceasta de la o populaţie sud-americană, 
şi anume de la tribul bororo. 

Să reamintim pe scurt structura satului bo- 

roro (fig. 9). în centru se află casa bărbaţilor, 
locuinţa celibatarilor, loc de reuniune a bărba¬ 
ţilor căsătoriţi şi strict interzisă femeilor. De 
jur împrejur o vastă pîrloagă circulară ; la mij¬ 
loc, piaţa de dans, adiacentă casei bărbaţilor. 
Aceasta este un teren bătătorit, fără vegetaţie, 
circumscris cu ţăruşi. Mărăcinişul care acoperă 
restul este străbătut de poteci care duc la coli¬ 
bele familiale aşezate la periferie, distribuite în 
cerc la liziera pădurii. Aceste colibe sînt locuite 
de perechi căsătorite şi de copiii lor. Filiaţia 
este matriliniară, reşedinţa matrilocală. Opozi¬ 
ţia dintre centru şi periferie este deci şi opozi¬ 
ţia dintre bărbaţi (proprietarii casei colective) 
şi femei, proprietare ale colibelor familiale de 
la periferie. 

Ne aflăm în prezenţa unei structuri concen¬ 
trice, pe deplin conştientă în gîndirea indigenă, 
în care raportul dintre centru şi periferie ex¬ 
primă două opoziţii, cea dintre mascul şi fe- 
melă, aşa cum s-a văzut mai sus, şi alta între 
sacru şi profan. Ansamblul central, format din 


EST 



VEST 

Fig. 9 — Planul unui sat bororo (după C. Albisetti). 

1C9 




casa bărbaţilor şi piaţa de dans, serveşte ca tea¬ 
tru al vieţii ceremoniale, pe cî.nd periferia este 
rezervată activităţilor domestice ale femeilor, 
excluse prin natura lor de la misterele religiei 
(astfel confecţionarea şi manipularea romburi¬ 
lor, care au loc în casa bărbaţilor şi sînt inter¬ 
zise, sub pedeapsa cu moartea, privirilor femi¬ 
nine). 

Totuşi, această structură concentrică coexistă 
cu alte cîteva de tip diametral. Mai întîi, satul 
bororo este împărţit în două jumătăţi printr-un 
ax est-vest, care repartizează cele opt clanuri 
în două grupuri de cîte patru, ostentativ exo- 
game. Acest ax este intersectat de un altul, per¬ 
pendicular pe el în direcţia nord-sud şi care re- 
distribuie cele opt clanuri în alte două grupuri 
de cîte patru, numite respectiv „de sus“ şi „de 
jcs w sau, atunci cînd satul se află pe malul unui 
rîu, „din amonte“ şi „din aval“. 

Această distribuţie complexă este impusă nu 
numai satelor permanente, ci şi taberelor im¬ 
provizate pentru noapte. In acest din urmă 
caz, femeile şi copiii se instalează în cerc la 
periferie în ordinea amplasării clanurilor, în 
timp ce tinerii curăţă de mărăcini în centru 
un teren care ţine loc de casa bărbaţilor şi de 
piaţă de dans 1 . 

Indigenii de pe rîul Vermelho mi-au expli¬ 
cat şi ei în 1936 că, pe vremea cînd satele erau 
mai dens populate decît astăzi, colibele erau 
dispuse în acelaşi mod, dar pe mai multe 
cercuri concentrice în loc de unul singur. 

Acum, cînd scriu aceste rînduri, iau cunoş¬ 
tinţă despre descoperirile arheologice de la 
Poverty Point din Louisiana, în valea de jos 
a fluviului Mississippi 2 . în legătură cu aceasta 
îmi îngădui să fac o paranteză, căci acest oraş 

1 A. Colbacchini şi C. Albisctti, Os Bororos 
orientais, Săo Paulo. 1942, p. 35. 

-James A. Ford, The Puzzle of Poverty Point, 
„Natural History“, New York, voi. 64, nr. 9, noiembrie 
1955, p. 466—472. 

hopewellian, care datează de la începutul pri¬ 
mului mileniu dinaintea erei noastre, prezintă 
o curioasă asemănare cu satul bororo, aşa cum 
putea el să existe în trecut. Planul este octo- 
gonal (să ne gîndim la cele opt clanuri bororo), 
iar locuinţele dispuse pe şase rînduri, astfel 
încît ansamblul se prezenta sub forma a şase 
octogoane concentrice. Două axe perpendicu¬ 
lare, unul orientat spre E—V, celălalt spre 
N—S, tăiau satul, extremităţile lor fiind mar¬ 
cate prin tumuli în formă de pasăre 1 , dintre 
care două au fost regăsite la nord şi, respec¬ 
tiv, la vest, celelalte două fiind, fără îndoială, 
distruse prin eroziune atunci cînd rîul Arkan- 
sas şi-a mutat albia. Dacă se ţine seamă că în 
vecinătatea unuia din tumuli (cel dinspre vest) 
au fost reperate vestigii de incinerare, nu se 
poate să nu evocăm cu această ocazie cele două 
„sate ale morţilor“ bororo, situate respectiv 
la extremităţile est şi vest ale axului jumătă¬ 
ţilor. 

Ne aflăm, aşadar, în prezenţa unui tip de 
structură care în America datează din cea mai 
veche antichitate, ale cărei analogii au fost 
regăsite, într-un trecut mai recent, în Bolivia 
şi în Peru şi, mai aproape de noi, în structura 
socială a tribului sioux din America de Nord, 
precum şi în aceea a triburilor ge sau a celor 
înrudite cu ele din America de Sud. Toate 
acestea sînt aspecte ce se impun atenţiei 
noastre. 

* 

* * 

Satul bororo vădeşte, în sfîrşit, o a treia 
formă de dualism, implicită de data aceasta, 
care a .’âmas pînă acum neobservată şi a cărei 
prezentare cere să examinăm în prealabil un 
alt aspect al structurii sociale. 

Am constatat deja în sat o structură concen- 

1 Bororo cred într-un ciclu de transmigraţii care se 
înclieie sub forma unei păsări. 

trică şi două structuri diametrale. Aceste di¬ 
verse manifestări de dualism lasă loc şi unei 
structuri triadice ; intr-adevăr, fiecare din 
cele 8 clanuri este divizat în 3 clase, pe care 
le voi numi : superioară, mijlocie şi inferioară 
(s, m, i în schema de mai jos). Bazîndu-mă pe 
observaţiile lui C. Albisetti 1 , am arătat într-o 
altă lucrare 2 că regula după care un superior 
dintr-o jumătate ia în căsătorie în mod obliga¬ 
toriu pe un superior din cealaltă, un mijlociu 
pe un mijlociu şi un inferior pe un inferior 
convertea societatea bororo dintr-un sistem 
aparent de exogamie dualistă într-un sistem 
real de endogamie triadică, deoarece ne aflăm 
în prezenţa a trei subsocietăţi, alcătuită fiecare 
din indivizi fără relaţie de înrudire cu membrii 
celorlalte două : superiorii, mijlociii şi inferio¬ 
rii. în sfîrşit, în aceeaşi lucrare, o rapidă com¬ 
paraţie a societăţii bororo cu aceea a triburilor 
ge centrale şi orientale : apinaye, şerente. 
timbira, permitea postularea unei organizări 
sociale de acelaşi tip pentru întregul ansamblu. 

Dacă exogamia bororo prezintă caracterul 
unui epifenomen, nu mai este cazul să ne mi¬ 
răm că, după misionarii salesieni, o excepţie 
de la regula exogamiei jumătăţilor acţionează 
în favoarea a două perechi de clanuri ale uneia 
din jumătăţi, care ar avea privilegiul de a se 
căsători între ele. Dar totodată devine posibil 
de a degaja o a treia formă de dualism. Fie 
1, 2, 3, 4 clanurile uneia din jumătăţi şi 5, 6, 7, 
8 clanurile celeilalte, luate în ordinea lor de 
dispoziţie specială pe cercul satului. Regula 
exogamiei se suspendă în favoarea clanurilor 
1 şi 2 de o parte, 3 şi 4 de cealaltă. Trebuie să 
distingem deci 8 relaţii de vecinătate, şi anume 

1 C. Albisetti, Contribugoes rrfissionarias, pu¬ 
blic. da Sociedade Brasileira de Anthropologia e Et¬ 
nologia, Rio de Janeiro, 1948, nr. 2, p. 8. 

* C. Lev i-S t r a u s s, Les struc.tures sociales dans 
le Bresil central et oriental (cap. VII din volumul de 
faţă). 

4 care implică şi 4 care exclud căsătoria, iar 
această nouă formulare dualistă a legii de exo- 
gamic exprimă realitatea la fel de bine ca îm¬ 
părţirea aparentă în jumătăţi : 


Perechi de clanuri Alianţă posibilă (~h) 

în relaţii de vecinătate Sau exclusă (—) 


1,2 

+ 

2,3 

— 

3,4 

+ 

4,5 

-t- 

5,5 

— 

6,7 

— 

7,8 

— 

8,1 

+ 


adică în total, 4 + şi 4 —. 


Acestea fiind stabilite, se va observa că struc¬ 
tura satului bororo prezintă două anomalii no¬ 
tabile. Prima se referă la dispoziţia claselor 
s, m, i în cele două jumătăţi pseudoexogame. 
Această dispoziţie este regulată numai înăun¬ 
trul fiecărei jumătăţi, în care avem (după sa- 
lesieni) o succesiune de colibe de cîte 3 pe clan 
în ordinea s, m, i ; s, m, i etc... Dar ordinea de 
succesiune a s, m, i dintr-o jumătate este inver¬ 
sată în raport cu ordinea de succesiune din 
cealaltă ; altfel spus, simetria claselor în ra¬ 
port cu jumătăţile apare ca în oglindă, cele 
două semicercuri fiind legate prin două s la 
unul din capete şi prin două i la celălalt, Ne- 
glijînd curbura satului, avem deci : 


SUD 


EST 


1 

2 

3 

4 

smi 

smi 

. 

smi 

smi 

smi 

j 

smi 

smi 

smi 


-VEST 


8 


7 

schemă în care cifrele de la 1 la 8 se referă la 
clanuri, literele s, m, i la clasele ce compun 
fiecare clan, orizontala est-vest la axul jumă¬ 
tăţilor exogame T iar verticala nord-sud la acel 
al jumătăţilor de sus şi de jos. 

Din această dispoziţie interesantă pare să re¬ 
zulte că, în ciuda formei sale circulare, indige¬ 
nii nu-şi gîndesc satul ca pe un singur obiect 
analizabil în două părţi, ci mai curînd ca două 
obiecte distincte şi alăturate. 

Să trecem acum la a doua anomalie. în fie¬ 
care jumătate : de la 1 la 4 şi de la 5 la 8, două 
clanuri ocupă o situaţie privilegiată, în sensul 
că ele reprezintă pe plan social pe cei doi mari 
eroi culturali divinizaţi ai panteonului bororo : 
Bakororo şi Itubore, paznici ai vestului şi ai 
estului. în schema de mai sus, clanurile 1 şi 7 
personifică pe Bakororo, clanurile 4 şi 6 pe Itu- 
bore. Pentru clanurile 1 şi 4, situate respectiv 
la vest şi la est, nu se pune nici o problemă ; 
dar de ce 7 si nu 8 ? si de ce 6 si nu 5 ? Pri- 

» » i 

mul răspuns care ne vine în minte este că cla¬ 
nurile însărcinate cu aceste funcţii trebuie să 
fie alăturate şi de unul din cele două axe, est- 
vest şi nord-sud : 1 şi 4 sînt alăturate de axul 
est-vest şi plasate la cele două capete şi de 
aceeaşi parte, în timp ce 6 şi 7 'sînt alăturate 
de axul nord-sud şi plasate la acelaşi capăt, 
dar de ambele părţi. Intrucît 1 şi 7 sînt vest, 
iar 4 şi 6 est (prin definiţie), nu există nici un 
alt mijloc de a satisface condiţia de contigui¬ 
tate. 

Ne permitem însă a remarca, cu toată pru¬ 
denţa care se impune unei tratări atît de teo¬ 
retice a unei probleme empirice, că o singură 
ipoteză poate explica aceste două anomalii. Ar 
fi de ajuns să admitem că bororp, ca şi winne- 
bago, concep structura lor socială simultan în 
perspectivă diametrală şi în perspectivă con¬ 
centrică. Dacă una din jumătăţi sau amîndouă 
ar fi concepute regulat sau ocazional una ca 

centrală şi cealaltă ca periferică, atunci operaţia 
mintală necesară pentru a trece de la o ase¬ 
menea dipoziţie ideală la dispoziţia concretă a 
satului ar implica : 1) deschiderea cercului inte¬ 
rior la sud şi deplasarea lui spre nord ; 
2) deschiderea cercului exterior la nord şi de¬ 
plasarea lui spre sud (fig. 10). Inversînd direc¬ 
ţiile, fiecare jumătate ar putea să se considere 
pe sine şi s-o considere pe cealaltă oa centrală 
sau periferică, după plac ; această libertate nu 
este deloc indiferentă, fiindcă jumătatea cera 
este în prezent superioară jumătăţii tugare, pe 
cînd miturile evocă o situaţie inversă. Pe de 
altă parte, poate că n-ar fi exact să spunem că 
cera sînt mai sacri decît tugare, dar fiecare ju¬ 
mătate pare cel puţin a întreţine relaţii privi¬ 
legiate cu un anumit tip de sacru, pe care, sim- 
plificînd, l-am putea numi religios pentru cera 
şi magic pentru tugare... 



Fig. 10. — Trecerea de la » structură concentrică 
la o structură diametrală. 

Recapitulînd principalele trăsături ale socie¬ 
tăţii bororo, desprindem trei, care constau : 
1) în mai multe forme de dualism de tip dia¬ 
metral (a) ax pseudoexogam est-vest ; b) 
ax aparent nonfuncţional nord-sud ; c) diho¬ 
tomie exogamă a relaţiilor de contiguitate în¬ 
tre clanuri) ; 2) în cîteva forme de dualism de 
tip concentric (opoziţii mascul—femelă ; celi¬ 
bat—căsătorie ; sacru—profan ; în sfîrşit, struc¬ 
turile diametrale pot fi concepute sub formă 
concentrică şi invers, fenomen care aici a fost 
numai inferat, dar a cărui realizare experimen¬ 
tală va fi verificată mai departe la indienii tim- 
bira orientali) ; 3) într-o structură triadică, 
care operează o redistribuire a tuturor clanu¬ 
rilor în trei clase endogame (împărţite fiecare 
în două jumătăţi exogame, adică în total şase 
clase, aşa cum şi la timbira vom găsi şase clase 
masculine). 

Dintr-o observaţie suplimentară reiese în- 
tr-adevăr că ne aflăm în prezenţa unei comple¬ 
xităţi inerente organizaţiilor dualiste, aşa cum 
s-a arătat mai sus pe baza unor exemple luate 
din America de Nord, Indonezia şi Melanezia. 
La bororo, centrul sacru al satului se compune 
din trei părţi : casa bărbaţilor, din care o ju¬ 
mătate ţine de cera şi cealaltă de tugare, deoa¬ 
rece este tăiată de axul est-vest (fapt atestat 
de denumirile respective ale celor două părţi 
opuse), şi bororo, sau piaţa de dans, pe flancul 
est al casei bărbaţilor, unde se reconstituie uni¬ 
tatea satului. Or, aceasta este aproape cuvînt cu 
cuvînt descrierea templului balinez cu cele 
două curţi interioare şi curtea sa exterioară, 
care simbolizează, primele două, o dihotomie 

generală a universului, iar a treia mediaţia din¬ 
tre aceşti termeni antagonici 1 . 


★ + 

Organizarea socială a indienilor timbira 
orientali cuprinde următoarele formaţii : 1) 

două jumătăţi exogame şi matriliniare, numite 
respectiv de est şi de vest, fără ca vreuna să 
aibă prioritate faţă de cealaltă. Totuşi, regulile 
de căsătorie depăşesc simpla exogamie a ju¬ 
mătăţilor, întrucît toţi verii de gradul întîi sint 
prohibiţi ca soţi; 2) clase patronimice în număr 
de 2 pentru femei şi de 3 X 2 = 6 pentru 
bărbaţi. Purtarea unui nume oarecare atrage 
după sine pentru ambele sexe o repartiţie în 
două grupuri, denumite respectiv kamakra, 
.,cei din piaţa (centrală) a satului“, şi atukma- 
kra, „cei din exterior^ ; 3) pentru bărbaţi, cla¬ 
sele patronimice au o funcţie suplimentară, 
care constă în distribuirea lor in 6 grupuri „din 
piaţă“, care sînt asociate 3 cîte 3 în două jumă¬ 
tăţi numite est şi vest, neexogame şi diferite 
prin compoziţia lor de cele menţionate la punc¬ 
tul 1 ; 4) în sfîrşit, 4 clase de vîrstă, care se 
succedă din 10 în 10 ani, formînd 4 secţiuni 
repartizate în perechi de clase consecutive în- 
tr-un alt sistem de jumătăţi (al patrulea) dife¬ 
rite de cele precedente şi numite de asemenea 

est si vest. 

» 

Această organizare complexă cere cîteva lă¬ 
muriri. Există două reguli de filiaţie : matri- 
liniară pentru jumătăţile exogame, cel puţin în 
principiu, fiindcă regula subsidiară (care in¬ 
terzice căsătoria între veri de gradul întii) 
poate fi interpretată din punctul de vedere al 
analizei formale (căci nimic nu garantează că 
aceasta ar fi efectiv cazul) ca rezultat al inter- 

1 J. M. van der Kroef, loc. cit., p. 856, citind pe 
Swellengrebel, Kerk, en Tempel op Bali, Haga, 
1948. 

sectării filiaţiei matriliniare explicite cu o fi¬ 
liaţie patriliniară implicită, adică un dublu sis¬ 
tem de jumătăţi. 

A doua regulă de filiaţie acţionează în favoa¬ 
rea claselor patronimice. Numele se transmit 
de la sora tatălui la fiica fratelui pentru femei 
şi de la fratele mamei la fiul surorii pentru 
bărbaţi. 

Din cele 4 sisteme de jumătăţi enumerate, 
3 sînt de tip diametral (est şi vest) şi 1 de tip 
concentric (piaţa centrală şi exteriorul). Acesta 
din urmă serveşte ca model pentru o dihoto¬ 
mie mai generală : 


Kamakra 

est 

soare 

zi 

anotimp uscat 
foc 

pămînt 

roşu 


Atukmakra 

vest 

lună 

noapte 

anotimp ploios 
lemne de încălzit 
apă 
negru 


Din punct de vedere funcţional, sistemul 3 
joacă un rol numai în ceremoniile de iniţiere. 
Sistemul 1 reglementează exogamia înţeleasă 
în sens larg ; sistemele 2 şi 4 definesc două 
echipe sportive şi de muncă, operînd respec¬ 
tiv prima în timpul sezonului ploios, a doua în 
timpul sezonului uscat. 

Pentru ca expunerea să fie completă ar tre¬ 
bui adăugat un ultim grup de jumătăţi mas¬ 
culine, care au o funcţie pur ceremonială şi li¬ 
mitată la anumite festivităţi. 

Deşi lacunele lucrării lui Nimucndaju (din 
care au fost extrase toate indicaţiile prece¬ 
dente) 1 interzic o formalizare completă a sis¬ 
temului, este clar că în acest labirint de insti¬ 
tuţii găsim trăsăturile esenţiale asupra cărora 
vrea să atragă atenţia acest studiu, şi anume : 

1 C. Nimuendaju, The Eastern Timbira, ,,Univ. 
of California Publ. in Amor. Archaeol. and Ethnology", 
voi. 41, 1946. 

în primul rînd, juxtapunerea Unor structuri 
diametrale şi a unei structuri concentrice, 
ciiiar cu o încercare de a transpune un 
tio în celălalt. într-adevăr, estul este 
în acelaşi timp est şi centru ; vestul, vest şi 
periferie totodată. Pe de altă parte, dacă este 
adevărat că repartizarea între centru şi peri¬ 
ferie este valabilă atît pentru femei, cît şi pen¬ 
tru bărbaţi, dreptul de a alcătui cele şase gru¬ 
puri din piaţă îl au numai bărbaţii. Intr-o fra¬ 
pantă analogie cu Melanezia, căminele acelor 
grupuri din piaţă nu pot servi la prepararea 
hranei, pe cînd bucătăriile trebuie să fie insta¬ 
late în spatele (în anumite ceremonii, în faţa) 
colibelor de la periferie, care sînt incontestabil 
feminine 1 (fig. 11). 



Fig. 11. — Planul unui sat timbira 
(după C. Nimuendaju). 


1 Loc. cil., p. 42—43. 

Autorul nostru indică chiar că, în timpul se¬ 
zonului uscat, activitatea ceremonială sc des¬ 
făşoară pe „bulevard 44 (adică aleea circulară 
care mărgineşte faţada colibelor de la perife¬ 
rie), pe cînd în sezonul ploios ea este cantonată 
strict în piaţa centrală 1 . 

In al doilea rînd, toate aceste forme binare 
sînt combinate cu forme ternare, şi anume în 
două moduri diferite. Jumătăţile îndeplinesc o 
trinitate de funcţii, sistemul 1 reglementînd 
căsătoriile, sistemele 2 şi 4 muncile şi divertis¬ 
mentele colective, după succesiunea sezoane¬ 
lor : 


Alianţe 

matrimoniale 


munci 

colective 


sezon 

uscat 


sezon 

ploios 


Pe de altă parte, triada reapare în numărul de 
grupuri masculine „din piaţă 44 , care sînt 6, şi 
anume 3 din est şi 3 din vest. 

Ajungem, aşadar, în miezul problemei : ce 
raport există între aceste trei tipuri de repre¬ 
zentări : dualism diametral, dualism concen¬ 
tric, triadă ? Şi cum se face că ceea ce se nu¬ 
meşte în general „organizare dualistă 44 se 
prezintă într-un mare număr de cazuri (şi poate 
chiar în toate) ca un amestec inextricabil al 
celor trei formule ? Este potrivit, pare-se, să 
scindăm problema în două : raportul dintre 
dualism şi triadism, raportul diptre cele două 
forme de dualism propriu-zis. 

1 Loc. cit., p. 92. 

Nu e în intenţia mea să tratez aici prima 
chestiune, care ne-ar antrena prea departe. 
Mă voi mulţumi să indic în ce direcţie va tre¬ 
bui căutată soluţia. Principiul fundamental al 
cărţii mele Les structures elementaires de la 
parente 1 a constat într-o distincţie între două 
tipuri do reciprocitate, cărora le dădusem de¬ 
numirea de schimb restrîns şi schimb genera¬ 
lizat, primul fiind posibil numai între grupuri 
de cîte doi, al doilea fiind compatibil cu indi¬ 
ferent ce număr de grupuri. Această distincţie 
îmi pare astăzi naivă, deoarece e încă prea 
aproape de clasificările indigene. Dintr-un 
punct de vedere logic este mai raţional şi mai 
economic totodată de a trata schimbul restrîns 
ca un caz particular al schimbului generalizat. 
Dacă observaţiile prezentate în acest studiu 
sînt confirmate şi de alte exemple, va trebui, 
poate, să ajungem la concluzia că chiar acest 
caz particular nu este niciodată complet reali¬ 
zat în experienţă decît sub formă de raţionali¬ 
zare imperfectă a unor sisteme ireductibile la 
un dualism, sub formele căruia ele încearcă în 
zadar să se reprezinte. 

Dacă ni se admite acest punct, chiar cu ti¬ 
tlul de ipoteză de lucru, va rezulta de aici că 
triadismul şi dualismul sînt indisociabile, 
fiindcă al doilea nu este niciodată conceput ca 
atare, ci numai sub formă de limită a celui din¬ 
ţii. Vom putea aborda atunci celălalt aspect al 
problemei, care se referă la coexistenţa celor 
două forme de dualism, diametral şi concentric. 
Răspunsul se prezintă de îndată : dualismul 
concentric este el însuşi un mediator între dua¬ 
lismul diametral şi triadism şi prin intermediul 
lui se face trecerea de la o formă la alta. 

Să încercăm a schiţa reprezentarea geome¬ 
trică cea mai simplă ce se poate concepe a dua- 

1 Paris, 1949. 

lismului diametral, aşa cum se găseşte el rea¬ 
lizat empiric în structurile săteşti, ca acelea pe 
care le-am ilustrat. Va fi de ajuns să figurăm 
un plan de sat pe o dreaptă. Dualismul diame¬ 
tral va fi reprezentat prin două segmente de 
dreaptă, aşezate unul în prelungirea celuilalt 
şi avînd o extremitate comună. 

Cînd vrem însă să procedăm în acelaşi fel 
cu dualismul concentric, totul se schimbă ; 
dacă etalarea cercului periferic pe o dreaptă 
(de astă dată continuă şi nu formată din două 
segmente) rămîne posibilă, centrul va fi ex¬ 
terior acestei drepte sub forma unui punct. In 
loc de două segmente de dreaptă vom avea deci 
o dreaptă şi un punct ; şi, cum elementele 
semnificative ale acestei drepte sînt cele două 
origini, reprezentarea va putea fi analizată în 
trei poli (fig. 12). 




Fig. 12. — Reprezentarea pe o dreaptă a unei 
structuri diametrale (stingă) şi a unei structuri 
concentrice (dreapta). 

Există deci o deosebire profundă între dua¬ 
lismul diametral şi dualismul concentric : pri¬ 
mul este static, e un dualism care nu se poate 
depăşi pe sine, transformările lui nu dau naş¬ 
tere la nimic altceva decît la un dualism asemă¬ 
nător aceluia de la care s-a plecat. Dualismul 
concentric însă este dinamic ; el poartă în- 

tr-însul un triadism implicit ; sau, pentru a ne 
exprima mai exact, orice efort pentru a trece 
de la triada asimetrică la diada simetrică pre¬ 
supune dualismul concentric, care este diadic 
ca primul, dar asimetric ca celălalt. 

Natura ternară a dualismului concentric re¬ 
iese şi dintr-o altă observaţie : este un sistem 
care nu se satisface pe sine şi care trebuie în¬ 
totdeauna să se refere la mediul înconjurător. 
Opoziţia dintre teren curăţat (cerc central) şl 
teren viran (cerc periferic) solicită un al trei¬ 
lea termen, junglă sau pădure, adică teren vir¬ 
gin, care circumscrie ansamblul binar, dar îl 
şi prelungeşte, căci terenul curăţat este faţă de 
terenul viran ceea ce este acesta faţă de te¬ 
renul virgin. într-un sistem diametral, dim¬ 
potrivă, terenul virgin reprezintă un element 
nonpertinent ; jumătăţile se definesc una in 
opoziţie cu cealaltă şi aparenta simetrie a struc¬ 
turii lor creează iluzia unui sistem închis. 

în sprijinul acestei demonstraţii, pe care unii 
o vor considera fără îndoială excesiv de teore¬ 
tică, se pot aduce mai multe serii de obser¬ 
vaţii. 

In primul rînd, la indienii bororo, lucrurile 
se petrec ca şi cum, în raport cu axul nord-sud, 
cele două jumătăţi ar utiliza fiecare în mod in¬ 
conştient un tip diferit de proiecţie. Cele două 
clanuri cera, reprezentînd pe zeii de la vest şi 
de la est, sînt situat? efectiv în vestul şi în es¬ 
tul satului. Dacă însă indienii tugare ar con¬ 
cepe, în termeni de structură concentrică, pro¬ 
iecţia cercului satului pe o dreaptă, operată 
pornind de la axul nord-sud, ar genera o 
dreaptă paralelă cu axul est-vest, ale cărui 
amîndouă origini ar corespunde, prin urmare, 
cu amplasarea clanurilor 7 şi 6, păzitori, res¬ 
pectiv, ai vestului şi ai estului (punctele a şi b 
din figura 12, dreapta). 

în al doilea rînd, reprezentarea unui sistem 
concentric sub forma unei opoziţii între un 

punct şi o dreaptă 1 ilustrează admirabil o sin¬ 
gularitate a dualismului (concentric şi diame¬ 
tral) care se repetă într-un mare număr de 
cazuri, adică natura eterogenă a unor simbo¬ 
luri care servesc la traducerea antitezei jumă¬ 
tăţilor. Fără îndoială că aceste simboluri pot 
fi omogene, cum ar fi opoziţia dintre vară şi 
iarnă, pămînt şi apă, pămînt şi cer, sus şi jos, 
sting şi drept, roş şi negru (sau alte culori), 
nobil şi plebeu, puternic şi slab, mai vîrstnic şi 
mai tînăr etc. Uneori se observă însă o simbo¬ 
lizare diferită, în care opoziţia se produce în¬ 
tre termeni logic eterogeni : stabilitate şi 
schimbare, stare (sau act) şi proces, a fi şi a 
deveni, sincronie şi diacronie, simplu si ambi¬ 
guu, univoc şi echivoc ; toate formele de opo¬ 
ziţii care pot fi subsumate, după cît se pare, 
într-una singură, aceea dintre continuu şi dis¬ 
continuu. 

Un exemplu prea simplu (atit de simplu în- 
cît nu poate corespunde definiţiei precedente) 
va servi ca o primă aproximare : acela al in¬ 
dienilor winnebago deja citaţi, la care un dua¬ 
lism diametral aparent ,,de sus“ şi „de jos“ 
ascunde prost un sistem cu trei poli, „sus“ pu¬ 
ţind fi reprezentat de un pol, cerul, pe cînd 
„jos“ cere doi poli : pămîntul şi apa. 

cer 


pămînt 


apă 


1 Mi-a fost adusă obiecţia că structurile dc tip „con¬ 
centric" pot fi reprezentate prin două drepte în loc 
de o dreaptă .şi un punct. Am fost de părere că pol 
adopta de la început a doua reprezentare, care este o 
simplificare a celei dintîi, fiindcă am arătat deja că 
dispoziţia în cercuri concentrice este realizarea cm- 

De asemenea opoziţia dintre jumătăţi ex¬ 
primă adeseori o dialectică mai subtilă. Aşa 
sînt, chiar la winnebago, rolurile rezervate ce¬ 
lor două jumătăţi : război şi poliţie pentru cei 
de jos, pace şi mediaţie pentru cei de sus. Ceea 
ce înseamnă că intenţiei constante care defi¬ 
neşte rolurile celor de sus îi corespunde pen¬ 
tru rolurile celor de jos o funcţie ambivalenţă, 
de protecţie într-un sens, dar de constrîngere 
în alt sens 1 . In alte părţi, cele două jumătăţi 
îşi împart una crearea lumii, cealaltă păstrarea 
ei, operaţii care nu sînt de acelaşi tip, fiindcă 
una se situează într-un moment al duratei, pe 
cînd cealaltă îi este coextensivă. Opoziţia, sem¬ 
nalată în Melanezia şi în America de Sud, din¬ 
tre hrana preparată şi hrana crudă (ca şi dealt¬ 
fel opoziţia paralelă dintre căsătorie şi celibat) 
implică o asimetrie de acelaşi tip între stare şi 
proces, stabilitate şi schimbare, identitate şi 
transformare. Vedem, aşadar, că antitezele 
care servesc pentru a exprima dualismul ţin de 
două categorii diferite : unele cu adevărat, 
altele fals simetrice ; acestea din urmă nu sînt 
altceva decît triadele deghizate în diade, dato¬ 
rită subterfugiului logic care constă în a trata 
ca doi termeni omologi un ansamblu alcătuit 
în realitate dintr-un pol şi un ax, care nu sînt 
obiecte de aceeaşi natură. 

★ 

★ ★ 


pirică a unei opoziţii mai profunde între centru şi pe¬ 
riferie. Dealtfel, chiar menţinîndu-ne la forma com¬ 
plexă, caracterul binar sau ternar al fiecărui sistem 
ar ieşi imediat în evidenţă. 

1 Această opoziţie între doi termeni, unul univoc 
şi celălalt echivoc, se regăseşte la fiecare pas în ri¬ 
tualul pawnee, cum se vede în studiul nostru Le 
symbolisme cosmique dans la structure sociale et 
l’organisation ceremonielle dc plusieurs populalions 
nord et sud-americaines, în : Le symbolisme cosmique 
des monuments religieux, Serie Orientale, Roma, 1957. 

Ne rămîne să parcurgem ultima etapă a de¬ 
monstraţiei. De îndată ce ne decidem să tratăm 
ca sisteme ternare aceste forme de organizare 
socială descrise de obicei ca binare, anomaliile 
lor dispar şi devine cu putinţă să le aducem pe 
toate la acelaşi tip de formalizare. Dintre di¬ 
versele exemple discutate în acest capitol vom 
reţine numai trei ; intr-adevăr, informaţiile 
noastre privind regulile de căsătorie ale indie¬ 
nilor timbira şi modul în care ele se integrează 
într-o structură socială deosebit de dificilă sînt 
prea fragmentare şi echivoce pentru a putea fi 
formalizate. Cazurile winnebago şi bororo sînt 
mai clare ; la ele vom adăuga un model indo¬ 
nezian. Trebuie să mai precizăm că adeseori 
structurile sociale indoneziene au fost mai cu- 
rind reconstituite decît observate din cauza 
stării de descompunere în caro se aflau atunci 
cînd studiul lor a devenit posibil. Asocierea 
unui sistem de căsătorie asimetric (de tip pre¬ 
ferenţial, cu fiica fratelui mamei) şi a unei or¬ 
ganizaţii dualiste pare să fi fost foarte răspîn- 
dită în Indonezia ; o vom reprezenta aici sub 
forma unui model simplificat alcătuit din două 
jumătăţi şi 3 clase matrimoniale, fiind de la 
sine înţeles că cifra 3 nu corespunde neapărat 
unei date empirice, ci ţine locul unei cifre oare¬ 
care, cu condiţia ca această cifră să nu fie egală 
cu 2 ; în acest caz, într-adevăr, căsătoria ar 
deveni simetrică şi ar însemna o abatere de la 
condiţiile ipotezei. 

Acestea fiind admise, cele trei modele ale 
noastre — winnebago, indonezian şi bororo — 
sînt formalizabile în cele trei diagrame de mai 
jos, care sînt din aceeaşi familie, ilustrînd fie¬ 
care toate proprietăţile sistemului respectiv. 
Cele trei diagrame au o structură ideatică, şi 
anume : 1) un grup de trei cercuri mici ; 2) 
un triscel ; 3) un cerc mare ; funcţia acestor 
trei elemente nu este însă aceeaşi pentru fie¬ 
care model. Le vom examina deci succesiv. 

Satul winnebago cuprinde 12 clanuri repar¬ 
tizate în 3 grupuri, şi anume 2 grupuri de 4 
(respectiv „pămînt“ şi ,,apă“) pentru jumăta¬ 
tea de jos şi un grup de 4 (,,cer“) pentru jumă¬ 
tatea de sus. Triscelul reprezintă posibilităţile 
de căsătorie în funcţie de regula de exogamie a 
jumătăţilor. Cercul cel mare, care coincide cu 
perimetrul satului, înglobează întregul pentru 
a face din el o unitate rezidenţială (fig, 13). 


Cer 



Fig. 13. — Schema structurii sociale winnebago. 

Modelul indonezian este mai complex. Nu mai 
avem de-a face cu clanuri grupate, ci cu clase 
matrimoniale nonrezidenţiale, adică ai căror 
membri pot fi dispersaţi în mai multe sate. Re¬ 
gula de căsătorie asimetrică între aceste clase 
este de tipul : un bărbat A se căsătoreşte cu 
o femeie B, un bărbat B cu o femeie C, un băr¬ 
bat C cu o femeie A, ceea ce implică : 1) o di- 

hotomie a sexelor în interiorul fiecărei clase 
(fratele şi sora avînd un destin matrimonial 
diferit) ; în diagramă, această funcţie dihoto¬ 
mică este semnalată prin triscel, care împarte 
fiecare clasă în două grupuri : bărbaţi de o 
parte, femei de cealaltă ; 2) într-un atare sis¬ 
tem, rezidenţa nu este semnificativă şi cercul 
cel mare primeşte deci o altă funcţie, aceea 
de a exprima posibilităţile de căsătorie între 
bărbaţi dintr-o clasă şi femei dintr-o altă clasă, 
aşa cum ne putem cu uşurinţă asigura printr-o 
simplă examinare a diagramei (fig. 14). 


Clasa A 



Fig. 14. — Sc-hema unei structuri sociale de tip 

indonezian. 

Să ne oprim un moment asupra acestui 
punct. Formalizarea modelului indonezian pune 
în evidenţă o proprietate interesantă a căsă¬ 
toriei asimetrice. De îndată ce condiţiile ei sînt 

îndeplinite, adică cu un minimum de trei clase, 
apare principiul unei dihotomii dualiste, bazată 
pe opoziţia dintre mascul şi femelă. Această 
opoziţie, inerentă sistemului, este cea care a 
furnizat Indoneziei modelul pe baza căruia ea 
a construit organizaţiile sale dualiste, ceea ce 
reiese, după părerea noastră, din faptul că ju¬ 
mătăţile indoneziene sînt concepute întotdea¬ 
una ca fiind, respectiv, mascul şi femelă. Fap¬ 
tul că în realizarea lor empirică jumătăţile pot 
să fie totuşi mascul sau femelă şi să cuprindă 
un număr aproximativ egal de membri mascu¬ 
lini şi feminini nu pare să fi jenat gîndirea 
indoneziană. Dar într-o altă societate de ace¬ 
laşi tip (căsătorie asimetrică asociată cu o or¬ 
ganizare dualistă) din California, indienii mi- 
wok s-au izbit de această problemă şi au întîm- 
pinat o oarecare dificultate în rezolvarea ei. 

Ca şi jumătăţile indoneziene, acelea ale in¬ 
dienilor miwok exprimă o bipartiţie generală 
a lucrurilor şi a fiinţelor. Jumătăţile sînt nu¬ 
mite kikua (a apei), respectiv tunuka (a pămîn- 
tului). Deşi toate animalele, plantele, aspec¬ 
tele fiziografice şi fenomenele meteorologice 
sau astronomice sînt repartizate între cele două 
jumătăţi, principiile mascul şi femelă fac ex¬ 
cepţie de la această dihotomie universală, ca 
şi cum dialectica indigenă n-a putut trece peste 
constatarea obiectivă că există bărbaţi şi femei 
în fiecare jumătate. Semnificativ e însă faptul 
că această situaţie nu este considerată ca înţe¬ 
leasă de la sine ; pentru a o explica este ne¬ 
voie de un mit destul de întortocheat : „Fe- 
meia-coiot şi soţul ei au hotărît între ei că vor 
avea patru copii, două fete şi doi băieţi... Co- 
iotul a botezat pe unul dintre copiii masculi 
Tunuka şi pe unul dintre copiii femele Kikua. 
Celălalt copil mascul a fost numit Kikua şi 

cealaltă femelă Tunuka. Astfel coiotul a creat 
jumătăţile şi a dat primele nume oamenilor 
acestora 441 . Cuplul originar nu este de ajuns ; 
printr-un veritabil tur de prestidigitaţie mi¬ 
tică, trebuie postulate la origine patru clase 
(adică o împărţire implicită a fiecărei jumă¬ 
tăţi în mascul şi femelă) pentru a evita ca ju¬ 
mătăţile să exprime, printre altele, o dihoto¬ 
mie sexuală aşa cum a admis-o Indonezia, însă 
în contradicţie cu situaţia empirică. 

Să trecem acum la a treia diagramă (fig. 15), 
în care structura socială bororo a fost formali- 



Fig. 15. — Schema structurii sociale bororo. 

zată după acelaşi model ca celelalte două. 
Cercurile mici nu corespund unor grupuri de 

clanuri (cum era cazul la winnebago), nici 

- / 

1 E. W. G i f f o r d, Miwok Moieties, „Univ. of. 
Calif. Publ. in Amer. Archeology and Ethnology", voi. 
12, nr. 4, p. 143—144. 

unor clase (ca în Indonezia), ci unor grupuri 
de clase, şi, contrar celor două cazuri citate 
mai înainte, aceste unităţi sînt endogame. Ne 
amintim, într-adevăr, că jumătăţile pseudoen- 
dogame ale indienilor bororo cuprind fiecare 
4 clanuri împărţite în 3 clase. în diagramă au 
fost regrupaţi toţi superiorii, toţi mijlociii, toţi 
inferiorii. împărţirea exogamică devine deci in¬ 
terioară fiecărui grup de clase, după princi¬ 
piul : superiorii unei jumătăţi iau în căsătorie 
pe superiorii celeilalte, mijlociii pe mijlocii şi 
aşa mai departe. Triscelul capătă, aşadar, func¬ 
ţia de a exprima imposibilităţile de căsătorie 
proprii fiecărei clase. 

Care este aici funcţia cercului mare ? Rela¬ 
ţia lui cu cele trei cercuri mici (grupurile de 
clase) şi cu triscelul (imposibilităţi de căsătorie) 
nu lasă nici o îndoială : el corespunde cu axul 
neexogam nord-sud, care în orice sat bororo 
repartizează clanurile, perpendicular pe axul 
jumătăţilor pseudoexogame, în două grupuri, 
numite, respectiv, de sus şi de jos sau din 

amonte si din aval. Adeseori am remarcat că 
> 

rolul acestei a doua împărţiri este obscur i . Şi 
pe bună dreptate, căci, dacă analiza de faţă este 
exactă, se va desprinde concluzia, surprinză¬ 
toare la prima vedere, că axul nord-sud nu are 
nici o altă funcţie decît aceea de a permite so¬ 
cietăţii bororo să existe. Să examinăm dia¬ 
grama : cele trei cercuri mici reprezintă gru¬ 
puri endogame, subsocietăţi care se perpetu¬ 
ează una alături de alta, fără ca între membrii 
lor să se stabilească vreodată o relaţie de înru¬ 
dire. Triscelul nu corespunde nici unui princi¬ 
piu unificator, fiindcă, traducînd imposibilită- 

1 C. Levi-Strauss, Tristes Tropiques, Paris, 
Pion, 1955, p. 231 (vezi şi Tropice triste, Bucureşti, 
Editura ştiinţifică, 1968, p. 276—277. — Nota trad.). 

ţile căşătoriei, exprimă şi el o valoare negativa 
a sistemului. Singurul element unificator dis¬ 
ponibil este furnizat deci de axul nord-sud, şi 
aceasta sub rezervă ; căci dacă el posedă o 
semnificaţie rezidenţială, aceasta rămîne totuşi 
ambiguă ; ea are ca obiect satul, scindat însă 
în două regiuni distincte. 

Această ipoteză va trebui, desigur, să fie pusă 
la încercare pe teren. Dar nu este pentru prima 
oară că cercetarea ne pune în faţa unor forme 
instituţionale care s-ar putea numi de tip 
zero i . Aceste instituţii n-ar avea nici o pro¬ 
prietate intrinsecă decît aceea de a introduce 
condiţii prealabile în existenţa sistemului so¬ 
cial de care ele ţin şi căruia prezenţa lor, lip¬ 
sită în sine de semnificaţie, îi permite să se 
afirme ca totalitate. Sociologia ar întîlni astfel 
o problemă esenţială, comună atît ei, cît şi 
lingvisticii, dar de care pare să nu fi devenit 
conştientă pe propriul ei teren. Această pro¬ 
blemă constă în existenţa unor instituţii lipsite 
de orice sens, în afară de acela de a da un sens 
societăţii care le posedă. 

Fără a ne întinde mai mult asupra acestui 
subiect, care depăşeşte cadrul prezentului stu¬ 
diu, vom reveni la cele trei sisteme ale noas¬ 
tre, ale căror proprietăţi pot fi rezumate sub 
forma a cinci opoziţii binare. 

Avem de-a face cu clase sau cu clanuri; aceste 
elemente sînt date în grup (grupuri de clanuri, 
grupuri de clase) sau izolate (clase) ; regulile 
de alianţă sînt exprimate în mod pozitiv sau 
negativ ; sexele sînt diferenţiate (în căsătoria 
asimetrică) sau confundate (în căsătoria sime¬ 
trică, în care fratele şi sora au acelaşi destin 
matrimonial) ; în sfîrşit, reşedinţa este un as¬ 
pect semnificativ sau nesemnificativ, în func- 

/ 

1 Acum câţiva ani ani fost puşi în situaţia de a de¬ 
fini cuvântul mana (cf. C. L e v i-S t r a u s s, Intro - 
duction ă l’oeuvre de Marcel Mauss, în : Marcel 
M a u s s, Sociologie et anthropologie, Paris, Presses 
Universitaires de France, 1950, p. XLI—LII). 

tîe de sistemul considerat. Se ajunge astfel la 
tabelul următor, în'care semnul + este afec¬ 
tat în mod arbitrar primului termen al fiecărei 
opoziţii, iar semnul — celui de-al doilea ter¬ 
men : 


j WinnebagoJ Indonezia Bororo 

clasă/clan 

— 

+ 

+ 

&rup/unitate 

+ 

- 


alianţă prescrisă/ 
alianţă interzisă 

+ 

± 

- 

sexe diferenţiate/ 
sexe confundate 

- 

+ 

— 

reşedinţă semnificativă/ 
reşedinţă nesemnificativă 

+ 


- 


Opoziţia nr. 3 (alianţa) este ambivalenţă în 
Indonezia din cauza caracterului asimetric al 
căsătoriei : pentru două clase oarecare, regula 
de căsătorie dintre bărbaţi din x şi femei din 
y este simetrică şi inversă faţă de aceea din¬ 
tre bărbaţi din y şi femei din x. Opoziţia nr. 5 
(reşedinţa) este ambivalenţă la bororo din 
cauza arătată mai sus : axul nord-sud implică 
reşedinţa comună, pe care în acelaşi timp o 
disociază în raport cu el. 

Examinarea diagramelor este suficientă să 
demonstreze că modelul adoptat integrează ca¬ 
racterele binar şi ternar ale structurilor sociale 
luate în considerare. Observăm de asemenea că 
între aspectul diametral sau concentric al opo¬ 
ziţiilor binare pare să existe un raport în func¬ 
ţie de natura simbolurilor cărora ele le sînt 
> 

afectate. în Indonezia, aspectul diametral ex¬ 
primă o opoziţie mascul / femelă, iar aspectul 
concentric este consacrat opoziţiei complemen¬ 
tare între sus şi jos (care prezintă o triadă : 

sus/mijloc/jos). Dimpotrivă, la bororo (şi fără 
îndoială la winnebago), o triadă : sus/mijloc/ 
jos sau : cer/apă/pămînt, transmite aspectului 
concentric misiunea de a exprima opoziţia 
mascul/femelă. Ar fi interesant de cercetat cu 
ajutorul altor exemple dacă această corelaţie se 
verifică, adică dacă afectarea dualismului con¬ 
centric opoziţiei dintre sus şi jos atrage întot¬ 
deauna afectarea dualismului diametral opozi¬ 
ţiei dintre mascul şi femelă şi invers. 

Din tot ce s-a arătat pînă acum reiese clar 
că opoziţia cea mai generală (dintre structura 
binară şi structura ternară) capătă aplicaţii 
simetrice şi inverse în America de Sud şi în 
Indonezia. In cazul indonezian avem un sistem 
de jumătăţi asociat cu schimbul generalizat, 
adică o formă asimetrică de exogamie. Struc¬ 
tura ternară defineşte, aşadar, grupurile de soţi, 
iar structura binară cele două sensuri de circu¬ 
laţie, respectiv ale bărbaţilor şi ale femeilor. 
Altfel spus, prima se referă la clase, iar a doua 
la relaţiile dintre aceste clase. Din contra, în 
America de Sud (şi, pare-se, la toate triburile 
ge), structura binară este folosită pentru defi¬ 
nirea grupurilor, structura ternară pentru de¬ 
finirea celor două sensuri de circulaţie, de astă 
dată nu ale bărbaţilor şi ale femeilor, ci a sen¬ 
surilor permis sau interzis deopotrivă ambelor 
sexe (fiindcă schimbul este restrîns, după o 
formă simetrică de endogamie). Aşadar, aici 
structura binară este aceea care se referă la 
clase, iar structura ternară la relaţii. 

In concluzie, în articolul de faţă m-arn stră¬ 
duit să demonstrez că studiul organizaţiilor nu¬ 
mite dualiste scoate la iveală atîtca anomalii şi 
contradicţii în raport cu teoria în vigoare, incit 
ar exista interes de a se renunţa la aceasta din 
urmă şi de a trata formele aparente de dualism 
ca distorsiuni superficiale ale structurilor a că¬ 
ror natură reală este alta şi mult mai compli¬ 
cată. Totuşi, aceste anomalii n-au scăpat nici- 

decum atenţiei inventatorilor teoriei dualiste, 
adică lui Rivers şi şcolii sale. Ele nu îi stinghe¬ 
reau însă, fiindcă ei îşi reprezentau organizaţiile 
dualiste (chiar pe baza acestor anomalii) ca tot 
atîtea produse istorice ale unirii între două 
populaţii diferite prin rasă, cultură sau pur şi 
simplu prin puterea lor. într-o asemenea con¬ 
cepţie, structurile sociale considerate puteau 
fi sau chiar trebuiau să fie în acelaşi timp 
dualiste şi asimetrice. 

Marcel Mauss, apoi Radcliffe-Brown şi Ma- 
linowski au revoluţionat gîndirea etnologică, 
substituind acestei interpretări istorice o altă 
interpretare, de natură psihosociologică, bazată 
pe noţiunea de reciprocitate 1 . Insă pe măsură 
ce aceşti maeştri au creat şcoli, fenomenele de 
asimetrie au fost împinse pe al doilea plan, fi¬ 
indcă ele nu se integrau bine în noua perspec¬ 
tivă. Treptat, inegalitatea jumătăţilor a fost tra¬ 
tată ca o neregularitate a sistemului şi, ceea ce 
este mult mai grav, anomaliile flagrante rele¬ 
vate ulterior au fost complet neglijate. Aşa cum 
s-a întîmplat adeseori în istoria ştiinţei, o pro¬ 
prietate esenţială a obiectului a apărut la început 
cercetătorilor sub forma unui caz particular, 
care n-a mai fost supus după aceea unui examen 
mai riguros din teama de a nu compromite re¬ 
zultatul obţinut. 

Teoria reciprocităţii nu este în cauză. Ea ră- 
mîne astăzi pentru gîndirea etnologică aşezată 
pe o bază la fel de solidă ca teoria gravitaţiei 
în astronomie. Comparaţia comportă însă o lec- 

1 într-adevăr, Rivers, al cărui geniu nu este astăzi 
recunoscut, făcea apel simultan la două tipuri de in¬ 
terpretare şi, după el, nimeni n-a mai spus nimic 
care să nu fi fost enunţat deja de acest mare teore¬ 
tician. Ceea ce sugerăm aici rămine totuşi exact, mai 
ales în măsura în care contemporanii şi succesorii lui 
Rivers i-au recunoscut paternitatea interpretărilor is¬ 
torice şi geografice, pe cînd aspectul psihologic şi logic 
al doctrinei sale era asimilat pe tăcute de Mauss, Rad¬ 
cliffe-Brown şi Malinowski pentru a fi dezvoltat de 
către ei cu strălucirea cunoscută. 

ţie : în Rivers etnologia şi-a găsit un Galileu, 
iar Mauss a fost Newton pentru ea. Nu ne ră- 
mîne decît să dorim ca într-o lume mai insen¬ 
sibilă decît aceste spaţii infinite, a căror tăcere 
îl îngrozea pe Pascal, rarele organizaţii zise dua¬ 
liste, care funcţionează încă, să poată aştepta pe 
un Einstein al lor înainte să fi sunat pentru ele, 
mai puţin ocrotite decît planetele, ceasul dezin¬ 
tegrării. 



MAGIE ŞI RELIGIE 


CAPITOLUL IX 

VRĂJITORUL SI MAGIA SA 1 

a 

Datorită lucrărilor lui Cannon ne dăm seama 
astăzi cu mai multă claritate de mecanismele 
psihofiziologice care stau la baza cazurilor, 
atestate în numeroase regiuni ale lumii, de 
moarte prin vrajă sau prin farmece 2 . Un in¬ 
divid conştient de a fi obiectul unui blestem 
este profund convins, în virtutea celor mai so¬ 
lemne tradiţii ale grupului său, că este con¬ 
damnat, iar rudele şi prietenii împărtăşesc 
această certitudine. Din acea clipă, comunitatea 
se dezice de el ; toţi se îndepărtează de cel bles¬ 
temat, comportîndu-se faţă de el ca şi cum ar fi 
nu numai deja mort, dar chiar o sursă de pri¬ 
mejdie pentru întregul său anturaj. La fiecare 
ocazie şi prin toate comportările sale, corpul 
social îi sugerează moartea nenorocitei victime, 
care nu mai are pretenţia de a se sustrage 
de la ceea ce consideră a fi destinul ei ineluc¬ 
tabil. Curînd, dealtfel, i se celebrează riturile 
sacre care o vor conduce în împărăţia umbrelor. 
Privat mai întîi în mod brutal de toate legătu¬ 
rile sale familiale şi sociale şi exclus din toate 

1 Publicat sub acelaşi titlu în „Les Temps moder- 
nes“, anul 4, nr. 41, 1949, p. 3—24. 

2 W. B. Cannon, „ Voodoo“ Death, „American 
Anthropologist", serie nouă, voi. 44, 1942. 

funcţiile şi activităţile prin care individul de¬ 
venea conştient de sine, regăsind apoi acele 
forţe atît de imperioase din nou conjurate, dar 
numai pentru a-1 izgoni din lumea celor vii, 
individul vrăjit cedează în faţa acţiunii com¬ 
binate a intensei terori pe care o resimte, a re¬ 
tragerii subite şi totale a multiplelor sisteme de 
referinţă furnizate prin conivenţa grupului, în 
sfîrşit în faţa inversiunii lor decisive, care, din 
om viu, subiect de drepturi şi îndatoriri, îl pro¬ 
clamă mort, obiect de temeri, de rituri şi de 
interdicţii. Integritatea fizică nu rezistă în faţa 
dizolvării personalităţii sociale 1 . 

Cum se exprimă pe plan fiziologic aceste fe¬ 
nomene complexe ? Cannon a arătat că frica, 
la fel ca furia, este însoţită de o activitate de¬ 
osebit de intensă a sistemului nervos simpatic. 
In condiţii normale, această activitate este utilă, 
antrenînd modificări organice care îl fac pe in¬ 
divid apt de a se adapta unei situaţii noi ; dacă 
însă individul nu dispune de nici un răspuns 
instinctiv sau dobîndit la o situaţie extraordi¬ 
nară sau pe care el şi-o reprezintă ca atare, ac¬ 
tivitatea simpaticului se amplifică şi se dezor¬ 
ganizează, putînd determina, uneori în cîteva 
ore, o diminuare a volumului sanguin şi o scă¬ 
dere concomitentă a tensiunii, iar ca rezultat de¬ 
teriorări ireparabile în sistemul circulator. Re¬ 
fuzul băuturii şi al hranei, frecvent la bolnavii 
cuprinşi de o angoasă intensă, precipită această 
evoluţie, deshidratarea acţionînd ca stimulent al 
simpaticului, iar diminuarea volumului sanguin 
se accentuează datorită permeabilităţii cres- 
cînde a vaselor capilare. Aceste ipoteze au fost 

1 Un indigen australian, victima unor farmece de 
acest fel în aprilie 1956, a fost transportat în stare 
muribundă la spitalul din Darwin.-' Aşezat într-un 
plămîn de oţel şi alimentat cu ajutorul unei sonde, el 
s-a restabilit progresiv, convins că „magia omului alb 
este mai tare“ (vezi Arthur Morley, în „London 
Sunday Times“ din 22 aprilie 1956, p. 11). 

confirmate de studiul mai multor cazuri de 
traumatisme apărute în urma unor bombarda¬ 
mente, a unor ciocniri armate pe cîmpul de 
luptă sau chiar a unor operaţii chirurgicale : 
moartea intervine fără ca autopsia să poată 
descoperi vreo leziune. 

Nu există, aşadar, nici un motiv să punem 
la îndoială eficacitatea anumitor practici ma¬ 
gice. Dar se constată totodată că eficacitatea 
magiei implică credinţa în magie şi că această 
credinţă se prezintă sub trei aspecte comple¬ 
mentare : în primul rînd, credinţa vrăjitorului 
în eficacitatea tehnicilor sale, apoi credinţa 
bolnavului pe care îl îngrijeşte sau a victimei 
pe care o persecută în puterea vrăjitorului, în 
sfîrşit încrederea şi exigenţele opiniei colective, 
care formează în fiece clipă un fel de cîmp 
gravitaţional, în sînul căruia se definesc şi se 
situează relaţiile dintre vrăjitor şi cei pe care 
îi vrăjeşte 1 . Nici una din cele trei părţi în cauză 
nu este, evident, în stare de a forma o imagine 
clară a activităţii simpaticului şi a tulburărilor 
pe care Cannon le-a numit homeostatice. Atunci 
cînd vrăjitorul pretinde a extrage, prin sugere, 
din corpul bolnavului său un obiect patologic 
a cărui prezenţă ar explica starea morbidă şi 
prezintă o piatră pe care o ascunsese în gură, 
cum se justifică în propriii săi ochi această 
procedură ? Cum se poate disculpa un nevino¬ 
vat acuzat de vrăjitorie dacă imputarea este 
unanimă, de vreme ce situaţia magică este un 
fenomen de c onsensus ? In sfîrşit, cîtă credu¬ 
litate şi cîtă critică intervin în atitudinea gru¬ 
pului faţă de cei cărora el le recunoaşte puteri 
excepţionale, cărora le acordă privilegii cores- 

1 In cursul acestui studiu, al cărui obiect este mai 
mult psihologic decît sociologic, am considerat că 
distincţiile obligatorii în sociologia religioasă între 
diversele modalităţi de operaţii magice şi diferitele 
tipuri de vrăjitori pot fi neglijate atunci cînd nu sînt 
absolut indispensabile. 

punzătoare, dar de la care pretinde şi satisfac¬ 
ţii adevărate ? Să începem prin a examina 
acest din urmă punct. 


* 


* 


★ 


Era în septembrie 1938. De cîteva săptămîni 
ne aflam în tabără împreună cu o mică ceată 
de indieni nambikwara, nu departe de izvoarele 
rîului Tapajos, în acele savane dezolante ale 
Braziliei centrale unde, în cea mai mare parte 
a anului, indigenii rătăcesc în căutare de gră¬ 
unţe şi de fructe sălbatice, de mici mamifere, 
de insecte şi de reptile şi, în general, de tot ce-i 
poate împiedica să moară de foame. Se aflau 
reuniţi acolo, datorită hazardului vieţii nomade, 
vreo treizeci dintre ei, grupaţi în familii sub 
şubredele adăposturi din crengi, care nu sînt 
decît o protecţie derizorie împotriva soarelui 
copleşitor al zilei, răcorii nocturne, ploii şi vîn- 
tului. Asemenea celor mai multe dintre cete, şi 
aceasta avea un şef civil şi un vrăjitor, a cărui 
activitate zilnică nu se deosebea cu nimic de 
aceea a celorlalţi oameni din grup : vînătoare, 
pescuit, lucrări artizanale. Era un om robust, 
cam de patruzeci şi cinci de ani, şi om de 
viaţă. 

Intr-o seară însă, el n-a reapărut în tabără 
la ora obişnuită. începuse să se înnopteze şi să 
se aprindă focurile ; indigenii nu-şi ascundeau 
îngrijorarea. Pericolele în junglă sînt nume¬ 
roase : rîuri torenţiale, pericolul — improbabil, 
fără îndoială — al întîlnirii unui mare animal 
sălbatic, jaguar sau furnicar, sau acela, mai 
apropiat înţelegerii indienilor nambikwara, ca 
un animal, inofensiv în aparenţă, să nu fie in¬ 
carnarea unui spirit răufăcător al apelor sau al 
pădurilor ; mai ales că de o săptămînă obser¬ 
vam în fiecare seară focuri de tabără miste¬ 
rioase, care ba se îndepărtau, ba se apropiau 
de ale noastre. Or, o ceată necunoscută este po- 

tenţial ostilă. După două ore de aşteptare, con¬ 
vingerea că tovarăşul lor pierise intr-o ambus¬ 
cadă devenise generală, şi în timp ce cele două 
tinere soţii şi fiul său plîngeau zgomotos moar¬ 
tea soţului şi tatălui lor, ceilalţi indigeni evocau 
consecinţele tragice pe care le anunţa, fără în¬ 
doială, dispariţia şefului lor. 

Către ora zece seara, această aşteptare anxi¬ 
oasă a unei catastrofe iminente, vaietele la care 
începeau să se alăture şi alte femei, precum şi 
agitaţia bărbaţilor izbutiseră să creeze o ambi¬ 
anţă insuportabilă, aşa incit am decis să ple¬ 
căm în recunoaştere împreună cu cîţiva indigeni 
care păstraseră un calm relativ. Nu făcusem 
nici două sute de metri cînd ne-am împiedicat 
de o formă imobilă : era omul nostru chircit 
în tăcere, tremurînd din pricina frigului nopţii, 
zbîrlit şi lipsit de centura, colierele şi brăţările 
sale (indienii nambikwara nu poartă alte veş¬ 
minte). El s-a lăsat readus fără greutate în ta¬ 
bără, dar a fost nevoie de lungi exortaţii ale 
tuturor şi de rugăminţile alor săi pentru a-1 
determina să renunţe la mutismul său. In sfîr- 
şit, i s-au putut smulge, crîmpei cu crîmpei, 
amănuntele poveştii sale. O furtună — prima 
din acel anotimp — izbucnise în după-amiaza 
aceea, iar tunetul îl dusese la cîţiva kilometri 
depărtare, pînă într-un loc pe care el îl indică, 
apoi îl readusese înapoi, chiar în locul unde îl 
găsisem noi, după ce în prealabil îl despuiase 
complet. Toată lumea s-a dus la culcare, co- 
mentînd evenimentul. A doua zi victima tune¬ 
tului îşi regăsise jovialitatea obişnuită, ca şi, 
dealtfel, toate podoabele sale, amănunt care nu 
păru să surprindă pe nimeni, şi viaţa obişnuită 
îşi reluă cursul. 

Totuşi, la cîteva zile după aceea, o altă ver¬ 
siune a acestor uimitoare evenimente a început 
să fie colportată de unii indigeni. Trebuie avut 
în vedere că ceata era compusă din indivizi de 
origini diferite şi care fuzionaseră într-o nouă 
unitate socială în urma unor împrejurări ob- 

scure. Unul din grupuri fusese decimat cu cîţiva 
ani înainte de o epidemie şi nu mai era destul 
de numeros pentru a duce o viaţă autonomă ; 
celălalt se separase de tribul său de origine şi 
căzuse pradă aceloraşi dificultăţi. Cînd şi în ce 
condiţii cele două grupuri se întîlniseră şi lua¬ 
seră hotărîrea să-şi unească forţele — unul dînd 
noii formaţii pe şeful său civil, celălalt pe cel 
religios — este un lucru pe care nu l-am putut 
afla; evenimentul însă fusese în mod sigur 
recent, căci la momentul întîlnirii noastre nu se 
produsese nici o căsătorie între cele două gru¬ 
puri, deşi copiii unuia fuseseră în general pro- 
mişi copiilor celuilalt şi, cu toată comunitatea 
de existenţă, fiecare grup îşi păstrase dialectul 
şi nu putea comunica cu celălalt decît prin 
mijlocirea a doi sau trei indigeni bilingvi. 

După aceste explicaţii indispensabile, iată ce 
se şoptea la ureche : existau motive puternice 
de a presupune că cetele necunoscute care hoi¬ 
năreau în savană proveneau din tribul gropului 
scizionist căruia îi aparţinuse vrăjitorul. Acesta, 
impietînd asupra atribuţiilor colegului său, şeful 
politic, voise fără îndoială să ia contact cu ve¬ 
chii săi compatrioţi ca să le solicite întoarcerea 
la vatră, ca să-i incite să atace pe noii săi aso¬ 
ciaţi sau, poate, ca să-i liniştească asupra in¬ 
tenţiilor acestora în privinţa lor ; oricum ar fi 
fost, el avusese nevoie de un pretext pentru a 
lipsi, şi răpirea de către tunet, cu înscenarea 
care a urmat, fusese inventată în acest scop. 
Fireşte, indigenii celuilalt grup erau cei care 
răspîndeau această interpretare, pe care în se¬ 
cret o credeau şi care îi umplea de îngrijorare. 
Niciodată însă versiunea oficială a evenimen¬ 
tului n-a fost discutată în public, şi pină la 
plecarea noastră, care a avut loc curind după 
aceea, ea a rămas în mod ostentativ admisă de 
toţi h 

1 C. L e v y-S t r a u s s, T ristes Tropiques, Paris, 
1955, cap. XXIX (vezi şi Tropice triste, Bucureşti, Edi¬ 
tura ştiinţifică, 1968, cap. 29. — Nota trad.J. 

Totuşi scepticii ar fi fost foarte mirat' invo- 
clndu-li-se o înşelătorie atît de verosimilă şi ale 
cărei mobiluri le-au analizat ei înşişi cu multă 
fineţe psihologică şi cu mult simţ politic pen¬ 
tru a pune la îndoială buna-credinţă şi eficaci¬ 
tatea vrăjitorului lor. Fără îndoială că el nu 
zburase pe aripile tunetului pînă la rîul Ananaz 
şi totul nu era decît o înscenare. Dar aceste lu¬ 
cruri s-ar fi putut produce ; ele se produseseră 
efectiv în alte împrejurări şi ţineau de dome¬ 
niul experienţei. Ca un vrăjitor să întreţină 
relaţii intime cu forţele supranaturale era de 
domeniul certitudinii ; că, intr-un anume caz 
particular, el ar fi luat ca pretext puterea sa 
pentru a disimula o activitate profană era de 
domeniul prezumţiei şi o ocazie de a aplica cri¬ 
tica istorică. Important e faptul că cele două 
eventualităţi nu se exclud reciproc, tot aşa cum 
nu se exclud pentru noi interpretarea războiului 
ca ultima manifestare a independenţei naţionale 
sau ca rezultat al maşinaţiilor fabricanţilor de 
armament. Cele două explicaţii sînt logic in¬ 
compatibile, dar noi admitem că una sau cea¬ 
laltă ar putea fi adevărată, după caz ; şi cum 
ele sînt la fel de plauzibile, trecem cu uşurinţă 
de la una la cealaltă în funcţie de ocazie şi de 
moment, iar pentru mulţi ele pot coexista im¬ 
perceptibil în conştiinţă. Aceste interpretări di¬ 
vergente, oricare ar putea fi originea lor sa¬ 
vantă, nu sînt evocate de conştiinţa individuală 
la capătul unei analize obiective, ci mai curînd 
ca date complementare, reclamate de unele 
atitudini foarte vagi şi neelaborate, care au 
pentru fiecare dintre noi un caracter de expe¬ 
rienţă. Aceste experienţe rămîn, totuşi, informe 
din punct de vedere intelectual şi intolerabile 
din punct de vedere afectiv dacă nu-şi încor¬ 
porează o schemă sau alta care circulă în cul¬ 
tura grupului şi a cărei asimilare e singura ce 
permite obiectivarea unor stări subiective, for- 

mularea unor impresii informulabile şi inte¬ 
grarea într-un sistem a unor experienţe nearti¬ 
culate. 


* 


★ 


Aceste mecanisme se vor lămuri mai bine în 
lumina observaţiilor mai vechi făcute la indienii 
zuni din Noul Mexic de către admirabila an¬ 
chetatoare M. C. Stevenson \ O fetiţă de doi¬ 
sprezece ani fusese apucată de o criză nervoasă 
îndată după ce un adolescent o prinsese de 
mîini ; acesta din urmă fu acuzat de vrăjitorie 
şi adus în faţa tribunalului preoţilor Arcului. 
Timp de o oră el negă, dar în zadar, că are 
cunoştinţe oculte. Acest sistem de apărare do- 
vedindu-se ineficace, iar crima de vrăjitorie 
fiind încă, la acea epocă, pedepsită la zuni cu 
moartea, acuzatul schimbă tactica şi improvizâ 
o lungă poveste în care explica în ce împreju¬ 
rări fusese iniţiat în vrăjitorie şi primise de la 
dascălii săi două produse, dintre care unul în¬ 
nebunea fetele, iar celălalt le vindeca. Acest 
punct constituia o precauţie ingenioasă împo¬ 
triva evenimentelor ulterioare. Somat să-şi 
arate drogurile, el merse acasă sub pază bună 
şi se întoarse cu două rădăcini pe care le uti- 
liză de îndată într-un ritual complicat, în cursul 
căruia simulă o transă în urma absorbirii unuia 
din droguri, apoi o revenire la starea normală 
datorită celuilalt. După care el administră bol¬ 
navei . leacul şi o declară vindecată. Şedinţa a 
fost ridicată abia a doua zi, dar în cursul nopţii 
pretinsul vrăjitor evadă. Fu prins de îndată, 
iar familia victimei se constitui în tribunal 
pentru a continua procesul. In faţa refuzului 
noilor săi judecători de a accepta versiunea sa 
precedentă, băiatul inventă o alta v toate rudele 

1 M. C. Stevenson, The Zuni Indians, „23rd An- 
nual Report of the Bureau of American Ethnology w , 
Smithsonian Institution, Washington, 1905. 

sale, strămoşii săi erau vrăjitori şl de la ei de¬ 
ţinea el puteri miraculoase, ca, de pildă, aceea 
de a se transforma în pisică, de a-şi umple gura 
cu spini de cactus şi de a-şi ucide victimele 
— doi prunci, trei fetiţe, doi băieţi — azvîrlin- 
du-i asupra lor ; toate' acestea datorită unor 
pene magice care îi permit, lui şi alor săi, să se 
lepede de înfăţişarea umană. Acest din urmă 
amănunt constituia o eroare tactică, căci acum 
judecătorii cereau să li se prezinte penele ca 
dovadă a veracităţii noii poveşti. După diferite 
scuze respinse una după alta, s-a mers la locu¬ 
inţa familială a acuzatului. Acesta începu să 
pretindă că penele erau ascunse îndărătul căp¬ 
tuşelii unui perete pe care nu-1 putea distruge. 
Fu obligat s-o facă. După ce dărîmase o b. cată 
de zid, cercetînd cu grijă fiecare sfărîmătură, 
încercă să se scuze pretextînd o amnezie : tre¬ 
cuseră doi ani de cînd penele fuseseră ascunse 
şi nu mai ştia unde. Constrîns la noi explorări, 
începu să dărîme un alt perete, în care, după o 
oră de muncă, apăru în chirpici o pană veche. 
O apucă cu iuţeală şi o prezentă persecutorilor 
săi ca instrumentul magic despre care vorbise ; 
aceştia l-au obligat să explice cu de-amănuntul 
mecanismul folosirii lui. în sfîrşit, tîrît în piaţa 
publică, el trebui să repete întreaga sa poveste, 
pe care o îmbogăţi cu un mare număr de detalii 
noi şi termină printr-o peroraţie patetică în 
care deplîngea pierderea puterii sale suprana¬ 
turale. Liniştiţi în acest fel, ascultătorii săi con- 
simţiră să-l elibereze. 

Această istorisire, pe care a trebuit, din pă¬ 
cate, s-o scurtăm, despuind-o de toate nuanţele 
ei psihologice, rămîne instructivă în mai multe 
privinţe. Vedem, în primul rînd, că, urmărit 
pentru vrăjitorie şi riscînd deci pedeapsa capi¬ 
tală, acuzatul nu obţine achitarea disculpîn- 
du-se, ci revendicîndu-şi pretinsa crimă ; mai 
mult, el îşi ameliorează situaţia prezentînd ver¬ 
siuni succesive, fiecare dintre ele fiind mai bo¬ 
gată în detalii decît precedenta (şi deci, în prin- 

cipiu, el fiind mai vinovat). Dezbaterea nu S£ 
desfăşoară, ca în procesele noastre, prin acu¬ 
zaţii şi negări, ci prin aserţiuni şi specificări. 
Judecătorii nu aşteaptă de la acuzat ca să con¬ 
teste o teză şi mai puţin să respingă fapte ; ei 
îi cer să coroboreze un sistem din care ei nu 
deţin decît un fragment şi din care vor ca acu¬ 
zatul să reconstituie restul într-o manieră adec¬ 
vată. In legătură cu o fază a procesului, anche- 
tatoarea notează : ,.Războinicii erau atît de ab¬ 
sorbiţi de povestirea băiatului, incit păreau a fi 
uitat motivul iniţial pentru care a compărut în 
faţa lor“. Iar cînd pana magică este, în sfîrşit, 
exhumată, autoarea observă cu multă profun¬ 
zime : „Consternarea se răspîndi printre răz¬ 
boinici, care exclamară intr-un glas : «Ce în¬ 
seamnă asta ?». Acum ei erau siguri că bă¬ 
iatul spusese adevărul". Consternare, iar nu 
triumful de a vedea apărînd dovada tangibilă a 
crimei : căci. mai curînd decît pedepsirea unei 
crime, judecătorii caută (validînd fondul ei obi¬ 
ectiv printr-o exprimare emoţională adecvată) 
să ateste realitatea sistemului care a făcut-o 
posibilă. Confesiunea, întărită prin participarea 
şi chiar complicitatea judecătorilor, îl trans¬ 
formă pe acuzat din vinovat în colaborator al 
acuzării. Datorită lui, vrăjitoria şi ideile legate 
de ea scapă de modul lor penibil de existenţă 
în conştiinţă ca un ansamblu difuz de senti¬ 
mente şi de reprezentări rău formulate pentru 
a se incarna în obiect de experienţă. Acuzatul, 
prezervat ca martor, aduce grupului o satisfac¬ 
ţie de adevăr, infinit mai densă şi mai bogată 
decît satisfacţia de dreptate pe care i-ar fi pro¬ 
curat-o executarea lui. Şi, în cele din urmă, 
prin apărarea sa ingenioasă, făcîndu-şi treptat 
auditoriul conştient de caracterul vital oferit de 
verificarea sistemului său (deoarece alegerea 
nu se face între acest sistem şi un altul, ci în¬ 
tre sistemul magic şi lipsa de sistem, adică hao¬ 
sul), adolescentul a izbutit să se transforme 

dintr-o ameninţare pentru securitatea fizică a 
grupului său într-un garant al coerenţei lui 
mentale. 

Dar oare apărarea este, intr-adevăr, numai 
ingenioasă ? Totul ne face să credem că, după 
ce făcuse tatonări pentru a găsi o portiţă de 
scăpare, acuzatul participă cu sinceritate şi 
— cuvîntul nu este prea tare — cu fervoare la 
jocul dramatic care se organizează între el şi 
judecătorii săi. El este proclamat vrăjitor ; fi¬ 
indcă există vrăjitori, ar putea şi el să fie unul. 
Şi cum ar cunoaşte el dinainte semnele care 
i-ar revela vocaţia sa ? Poate că ele sînt pre¬ 
zente în această încercare şi în convulsiile feti¬ 
ţei transportate la tribunal. Şi pentru el coerenţa 
sistemului şi rolul care îi este atribuit pentru 
a-1 funda au o valoare nu mai puţin esenţială 
decît securitatea personală pe care şi-o riscă 
în această aventură. II vedem, aşadar, constru¬ 
ind progresiv, cu un amestec de şiretenie şi de 
bună-credinţă, personajul care-i este impus ; 
folosind din plin cunoştinţele şi amintirile sale, 
improvizînd de asemenea, dar mai ales trăin- 
du-şi rolul şi căutind, în manipulaţiile pe care 
le schiţează şi în ritualul pe care îl construieşte 
din bucăţi şi bucăţele, experienţa unei misiuni a 
cărei posibilitate cel puţin este oferită tuturor. 
La sfîrşitul aventurii ce mai rămîne din şire¬ 
tlicurile începutului, pînă la ce punct eroul n-a 
devenit păcălitul personajului său, mai mult 
încă : în ce măsură nu a devenit el efectiv un 
vrăjitor ? Despre confesiunea sa finală anche- 
tatoarea spune : „Pe măsură ce vorbea, băia¬ 
tul se cufunda mai adînc în subiectul său. In 
unele momente, faţa sa era iluminată de satis¬ 
facţia care rezulta din puterea pe care o cuce¬ 
rise asupra auditoriului său“. Vindecarea fetiţei 
după administrarea leacului, elaborarea şi or¬ 
ganizarea experienţelor trăite în cursul unei în¬ 
cercări atît de excepţionale au fost de ajuns, 

fără îndoială, pentru ca forţele supranaturale, 
recunoscute deja de grup, să fie definitiv măr¬ 
turisite de inocentul lor deţinător. 

★ 

★ * 

Trebuie să acordăm un loc şi mai mare unui 
alt document de o valoare excepţională, căruia 
însă nu i s-a recunoscut, pare-se, pînă acum 
decît un interes lingvistic : este vorba de un 
fragment de autobiografie indigenă, culeasă în 
limba kwakiutl (din regiunea Vancouver, în 
Canada) de Franz Boas şi din care el ne-a dat 
traducerea juxtaliniară 1 . 

Numitul Quesalid (cel puţin acesta este nu¬ 
mele pe care el l-a primit cînd a devenit vră¬ 
jitor) nu credea în puterea vrăjitorilor sau, mai 
exact, a şamanilor, fiindcă acest termen este 
mai potrivit pentru a denota tipul lor de acti¬ 
vitate, specifică în anumite regiuni ale lumii, 
împins de curiozitatea de a descoperi şiretlicu¬ 
rile lor şi din dorinţa de a-i demasca, el a în¬ 
ceput să-i frecventeze pînă cînd unul dintre ei 
i-a propus să-l introducă în grupul lor, unde 
urma să fie iniţiat şi să devină curînd unul 
dintre ai lor. Quesalid nu s-a lăsat rugat şi 
povestirea sa descrie în amănunt care au fost 
primele sale lecţii : un amestec straniu de pan- 
tomimă, de prestidigitaţie şi de cunoştinţe em¬ 
pirice, în care se găsesc amestecate arta de a 
simula leşinul, simularea crizelor nervoase, în¬ 
văţarea cîntecelor magice, tehnica vomării, no¬ 
ţiuni destul de precise de auscultaţie şi de 
obstetrică, folosirea „visătorilor 11 , adică a unor 
spioni însărcinaţi să asculte conversaţiile parti¬ 
culare şi să raporteze în secret şamanului ele¬ 
mente de informaţie asupra originii şi simpto- 
melor suferinţelor îndurate de ui^ul sau de altul, 

1 Franz Boas, The Religion of the Kwakiutl In~ 
dianS, „Columbia University Contributions to Anthro- 
pology", voi. X, New York, 1930, partea II, p. 1—41. 

şi mai ales ars inagna a unei anumite şcoli şa- 
manice de pe coasta de nord-vest a Pacificului, 
adică folosirea unui mic pămătuf de puf pe care 
practicianul îl ascunde într-un colţ al gurii sale 
pentru a-1 expectora complet însîngerat la mo¬ 
mentul oportun, după ce îşi muşcase limba sau 
făcuse să ţîşnească sîngele din gingiile sale, şi 
a-1 prezenta solemn bolnavului şi asistenţei ca 
pe corpul patologic eliminat în urma sugerilor 
şi manipulaţiilor sale. 

Văzînd că cele mai grave bănuieli ale sale se 
confirmă, Quesalid a vrut să continue ancheta ; 
dar el nu mai era liber, stagiul său la şamani 
începea să fie cunoscut în afară. Şi astfel într-o 
bună zi a fost chemat de familia unui bolnav 
care visase că el ar fi salvatorul său. Acest prim 
tratament (pentru care, la fel ca pentru cele 
care au urmat — menţionează el în altă parte —, 
nu primise plată, întrucît nu terminase cei pa¬ 
tru ani de exerciţiu reglementari) a fost un suc¬ 
ces strălucit. Dar, deşi cunoscut din acest mo¬ 
ment ca „un mare şarnan“, Quesalid nu-şi pierde 
spiritul critic ; el interpretează succesul sâu prin 
motive psihologice, „fiindcă bolnavul credea cu 
fermitate în visul ce-1 avusese despre mine“. 
Ceea ce urna să-l facă, după propriile sale cu¬ 
vinte, „şovăitor şi meditativ" este o aventură 
mai complexă, care l-a pus în faţa mai multor 
modalităţi de „fals-supranatural“ şi l-a dus la 
concluzia că unele dintre aceste modalităţi erau 
mai puţin false decît altele : acelea, bineînţeles, 
în care interesul său personal era angajat, în 
acelaşi timp ca şi sistemul, care începea să se 
constituie pe furiş în spiritul său. 

Aflîndu-se în vizită la tribul vecin koskimo, 
Quesalid asistă la un tratament aplicat de iluş¬ 
trii săi colegi străini şi, spre marea sa stupoare, 
constată o deosebire de tehnică : în loc de a 
scuipa boala sub forma unui vierme sanghino- 
lent constituit de puful disimulat în gură, şa¬ 
manii koskimo se mulţumesc să expectoreze în 
mîinile lor puţină salivă şi îndrăznesc să pre- 

tindă că aceasta este „boala“. Ce valoare are 
această metodă ? 'Cărei teorii îi corespunde ea ? 
Spre a descoperi „care este puterea acestor şa¬ 
mani, dacă ea este reală sau dacă ei pretind nu¬ 
mai a fi şamani^ ca şi compatrioţii săi, Quesalid 
cere şi obţine învoirea de a-şi încerca metoda, 
tratamentul anterior dovedindu-se dealtfel in¬ 
eficace ; bolnava se declară vindecată. 

Şi iată-1 pentru prima oară pe eroul nostru 
şovăind. Oricît de puţine iluzii ar fi nutrit pînă 
acum despre tehnica sa proprie, el a găsit una 
şi mai falsă, şi mai mistificatoare, şi mai ne¬ 
cinstită decît a sa. Căci el, cel puţin, dă ceva 
clientelei sale: îi prezintă boala sub o formă vi¬ 
zibilă şi tangibilă, pe cînd confraţii săi străini 
nu arată nimic şi pretind doar că ar fi capturat 
răul. Metoda lui obţine rezultate, pe cînd cea¬ 
laltă este zadarnică. Astfel eroul nostru e con¬ 
fruntat cu o problemă care poate că nu este fără 
echivalent în dezvoltarea ştiinţei moderne : 
două sisteme despre care se ştie că sînt la 
fel de inadecvate prezintă totuşi, unul în ra¬ 
port cu celălalt, o valoare diferenţială, şi aceasta 
atît din punct de vedere logic, cît şi din punct 
de vedere experimental. In raport cu care sis¬ 
tem de referinţe vor fi ele judecate ? Cu cel 
al faptelor, unde ele se confundă, sau cu al lor 
propriu, unde ele capătă valori inegale din 
punct de vedere teoretic şi practic ? 

In acest timp, şamanii koskimo, care ,,se aco- 
periseră de ruşine“, discreditîndu-se în rîndul 
compatrioţilor lor, sînt şi ei cuprinşi de îndo¬ 
ială : colegul lor a produs, sub forma unui obi¬ 
ect material, boala, căreia ei îi atribuiseră întot¬ 
deauna o natură spirituală şi pe care deci nu se 
gîndiseră niciodată s-o facă vizibilă. îi trimiseră 
un emisar pentru a-1 invita să participe împre¬ 
ună cu ei la o conferinţă secretă într-o grotă. 
Quesalid se duce şi confraţii săi străini îi ex¬ 
pun sistemul lor : „Fiecare maladie este un om : 
furuncule şi umflături, mîncărimi şi cruste, co- 

şuri şi tuse, şi slăbire, şi scrofule ; şi, de ase¬ 
menea, constricţia vezicii şi durerile de stomac... 
De îndată ce am reuşit să capturăm sufletul bo¬ 
lii, care este un om, moare boala, care este un 
om ; corpul ei dispare în măruntaiele noastre“. 
Dacă această teorie este exactă, ce trebuie de¬ 
monstrat ? Şi care e cauza că, atunci cînd lu¬ 
crează Quesalid, boala „se prinde de mîna lui“ ? 
Quesalid se prevalează însă de regulamentele 
profesionale care îi interzic să-i înveţe pe alţii 
înainte de a fi împlinit patru ani de exerciţiu 
şi refuză să vorbească. El persistă în această 
atitudine şi atunci cînd şamanii koskimo îi tri¬ 
mit pe fiicele lor, pretinse fecioare, pentru a în¬ 
cerca să-l seducă şi să-i smulgă secretul. 

Tocmai atunci Quesalid se înapoiază în satul 
său din Fort Rupert, unde află că cel mai ilus¬ 
tru şaman al unui clan vecin, îngrijorat de re¬ 
putaţia sa crescîndă, a lansat tuturor confraţilor 
săi o provocare şi îi invită să se măsoare cu el 
ia căpătîiul mai multor bolnavi. Prezent la în- 
tîlnire, Quesalid asistă la mai multe tratamente 
ale mai vîrstnicului său ; dar, ca şi şamanii 
koskimo, nici acesta nu arată boala ; se mulţu¬ 
meşte să încorporeze un obiect invizibil „care 
pretinde el că ar fi boala“ cînd tichiei sale din 
scoarţă de copac, cînd baghetei sale rituale 
sculptate în formă de pasăre ; şi, „prin forţa 
bolii care muşcă“ stîlpii casei sau mîna practi¬ 
cianului, aceste obiecte devin capabile să ră- 
mînă suspendate în gol. Se desfăşoară scenariul 
obişnuit. Rugat să intervină în cazurile consi¬ 
derate desperate de predecesorul său, Quesalid 
triumfă cu tehnica viermelui însîngerat. 

Aici vine partea într-adevăr patetică a isto¬ 
risirii noastre. Ruşinat şi desperat atît de discre¬ 
ditarea sa, cît şi de năruirea sistemului său te¬ 
rapeutic, bătrînul şaman trimite pe fiica sa ca 
emisar la Quesalid ca să-l roage să-i acorde o 
convorbire. El îl găseşte aşezat la rădăcina unui 
arbore şi i se adresează cu următoarele cuvinte : 
„N-avem să ne spunem lucruri neplăcute, prie- 

tene, aş vrea doar să încerci şi să-mi salvezi 
viaţa, ca să nu mor de ruşine, căci din cauza ce¬ 
lor făcute de tine noaptea trecută am ajuns de 
rîsul poporului nostru. Te rog ai milă şi spu¬ 
ne-mi ce era lipit de palma mîinii tale noaptea 
trecută. Era chiar boala adevărată sau era doar 
ceva fabricat ? Te implor să ai milă şi să-mi 
spui cum ai făcut ca să te pot imita. Prietene, 
ai milă de mine“. Tăcut la început, Quesalid 
începe prin a cere explicaţii cu privire la ispră¬ 
vile tichiei şi ale baghetei, iar colegul său îi 
arată vîrful ascuns în tichie, care permite ca 
ea să fie prinsă în unghi drept de un stîlp, pre¬ 
cum şi modul în care fixează el capătul baghe¬ 
tei între falangele sale pentru a lăsa să se creadă 
că pasărea este suspendată cu ciocul de mîna 
lui. Fără îndoială, el însuşi nu face decît să 
mintă şi să trucheze ; simulează şamanismul 
în vederea profiturilor materiale pe care le ob¬ 
ţine astfel şi „din lăcomia lui pentru bogăţiile 
bolnavilor 44 ; ştie bine că sufletele nu pot fi 
capturate, „căci noi posedăm toţi sufletul nos- 
tru“, aşa că foloseşte săpun şi pretinde că „acest 
lucru alb care se află în mîna sa este sufletul 44 . 
Fiica adăugă apoi rugăminţile sale la acelea 
ale tatălui ei : „Ai milă de el ca să poată conti¬ 
nua să trăiască 44 . Quesalid rămîne însă mut. In 
urma acestei tragice convorbiri, bătrînul şaman 
avea să dispară în aceeaşi noapte împreună cu 
toţi ai săi, „cu inima bolnavă 44 şi temut de în¬ 
treaga comunitate pentru răzbunările pe care ar 
putea fi ispitit să le exercite. Totul a fost inutil : 
după un an reveni. Dar înnebunise, şi fiica lui 
de asemenea. Trei ani mai tîrziu, muri. 

Quesalid şi-a continuat cariera, bogatăjm se¬ 
crete, demascînd pe impostori şi plin de dispreţ 
pentru profesiunea sa : „O singură dată am 
văzut un şaman care trata pe bolnavi prin su- 
gere, dar niciodată n-am putut descoperi dacă 
era un şaman adevărat sau un simulant. Un 
singur lucru mă face să cred că era un şaman : 
nu accepta plată de la cei pe care îi vindecase. 

Şi, într-adevăr, nu l-am văzut rîzînd niciodată 11 . 
Atitudinea de la început s-a modificat, aşadar, 
simţitor : negativismul radical al liber-cugetă- 
torului a făcut loc unor sentimente mai nuan¬ 
ţate. Există şamani adevăraţi. Dar el însuşi ce 
era ? Nu aflăm nimic la capătul istorisirii ; este 
însă clar că îşi exercită conştiincios meseria, e 
mîndru de succesele sale şi apără cu căldură, 
împotriva tuturor şcolilor rivale, tehnica pu¬ 
fului însîngerat, părînd să fi pierdut complet 
din vedere natura lui înşelătoare de care la în¬ 
ceput îşi bătuse joc atît de mult. 

★ 

★ ★ 

Precum se vede, psihologia vrăjitorului nu 
este simplă. In încercarea noastră de a o ana¬ 
liza, ne vom apleca mai întîi asupra cazului 
acelui şaman bătrîn care imploră pe tînărul său 
rival să-i spună adevărul dacă boala lipită de 
palma mîinii sale ca un vierme roşu şi cleios este 
reală sau fabricată şi care, neprimind răspuns, 
va înnebuni. înaintea dramei, el se afla în po¬ 
sesiunea a două date : pe de o parte, convin¬ 
gerea că stările patologice au o cauză şi că la 
această cauză se poate ajunge ; pe de altă parte, 
un sistem de interpretare în care invenţia per¬ 
sonală joacă un mare rol şi care ordonează di¬ 
feritele faze ale bolii de la diagnostic pînă la 
vindecare. Această afabulaţie a unei realităţi 
necunoscute în sine, compusă din proceduri şi 
din reprezentări, este garantată de o triplă ex¬ 
perienţă : aceea a şamanului însuşi, care, dacă 
vocaţia sa este reală (şi chiar dacă nu este, prin 
simplul fapt al exerciţiului), încearcă stări spe¬ 
cifice de natură psihosomatică ; aceea a bolna¬ 
vului, care resimte sau nu o ameliorare ; în 
sfîrşit, aceea a publicului, care participă şi el la 
tratament, şi antrenamentul la care e supus, 
precum şi satisfacţia intelectuală şi afectivă pe 

care o obţine, determină o adeziune colectivă, 
inaugurînd ea însăşi un nou ciclu. 

Aceste trei elemente a ceea ce s-ar putea 
numi complexul şamanic sînt indisociabile. Ele 
se organizează însă în jurul a doi poli, formaţi 
unul de experienţa intimă a şamanului, celă¬ 
lalt de consensul colectiv. Nu există, intr-ade¬ 
văr, nici un motiv să ne îndoim că vrăjitorii sau 
cel puţin cei mai sinceri dintre ei nu cred în 
misiunea lor şi că această credinţă nu ar fi în¬ 
temeiată pe experienţa stărilor specifice. încer¬ 
cările şi privaţiunile la care ei se supun ar fi 
adeseori suficiente pentru a le provoca, chiar 
dacă refuzăm să le admitem ca dovadă a unei 
vocaţii serioase şi fervente. Există însă şi ar¬ 
gumente lingvistice, mai convingătoare, pentru 
că sînt indirecte. în dialectul wintu din Cali¬ 
fornia există cinci moduri verbale care cores¬ 
pund unei cunoaşteri dobîndite prin văz, prin 
impresie corporală, prin inferenţă, prin raţiona¬ 
ment şi din auzite. Toate cinci constituie cate¬ 
goria cunoaşterii, în opoziţie cu prezumţia, care 
se exprimă diferit. Foarte curios este faptul că 
relaţiile cu lumea supranaturală se exprimă 
prin intermediul modurilor cunoaşterii, prin¬ 
tre care cel al impresiei corporale (adică al ex¬ 
perienţei celei mai intuitive), al inferenţei şi al 
raţionamentului. Astfel, indigenul care în urma 
unei crize spirituale devine şaman concepe în 
mod gramatical starea sa ca o consecinţă pe 
care trebuie s-o infereze din faptul, formulat 
ca experienţă imediată, că a primit poruncă de 
la un spirit, fapt care atrage concluzia deduc¬ 
tivă că el a efectuat o călătorie pe lumea cea¬ 
laltă, la sfîrşitul căreia — experienţă ime¬ 
diată — s-a regăsit printre ai săi K 

Experienţele bolnavului reprezintă aspectul 
cel mai puţin important al sisterpului dacă ac¬ 
ceptăm faptul că un bolnav îngrijit cu succes 

1 D. Demetracopoulou Lee, Some Indian 
Texts Dealing with ihe Supernatural, „The Review of 
Religion“, mai 1941. 

de către un şaman este deosebit de indicat pen¬ 
tru a deveni la rîndul lui şaman, după cum se 
vede astăzi încă în psihanaliză. Oricum ar fi, 
trebuie să ne amintim că şamanul nu este com¬ 
plet lipsit de cunoştinţe pozitive şi de tehnici 
experimentale, care pot explica în parte suc¬ 
cesul său ; pentru rest, unele perturbări de 
tipul denumit astăzi psihosomatic şi care re¬ 
prezintă o mare parte a bolilor curente în so¬ 
cietăţile cu un coeficient slab de securitate tre¬ 
buie să cedeze adeseori unei terapeutici psiho¬ 
logice. In definitiv, este verosimil ca medicii 
primitivi, ca şi colegii lor civilizaţi, să vindece 
cel puţin o parte din cazurile pe care le îngri¬ 
jesc şi că, fără această eficacitate relativă, uzan¬ 
ţele magice n-ar fi putut cunoaşte o răspîndire 
atît de largă în timp şi în spaţiu. Acest punct 
nu este însă esenţial, el fiind subordonat altor 
două : Quesalid n-a devenit un mare vrăjitor 
fiindcă îşi vindeca bolnavii, ci îşi vindeca bol¬ 
navii fiindcă devenise un mare vrăjitor. Sîntem, 
aşadar, conduşi direct la cealaltă extremitate a 
sistemului, adică la polul său colectiv. 

Intr^adevăr, adevărata cauză a prăbuşirii ri¬ 
valilor lui Quesalid trebuie căutată mai curînd 
în atitudinea grupului deeît în ritmul eşecurilor 
şi al succeselor. Ei înşişi subliniază acest lucru 
atunci cînd se plîng că au devenit batjocura tu¬ 
turor, cînd invocă ruşinea lor, care e un sen¬ 
timent social prin excelenţă. Eşecul este ceva 
secundar şi, din tot ceea ce spun ei, se înţelege 
că îl concep ca o funcţie a unui alt fenomen : 
dispariţia consensului social, reconstituit în da¬ 
una lor în jurul unui alt practician şi al unui 
alt sistem. Problema fundamentală este, aşadar, 
aceea a raportului dintre un individ şi grup sau, 
mai exact, dintre un anumit tip de indivizi şi 
anumite exigenţe ale grupului. 

Ingrijindu-şi bolnavul, şamanul oferă audito¬ 
riului său un spectacol. Ce fel de spectacol ? Cu 
riscul de a generaliza în mod imprudent anu¬ 
mite observaţii, vom spune că acest spectacol 

este întotdeauna o repetare de către şaman a 
„apelului 44 , adică a crizei iniţiale care i-a adus 
revelaţia stării sale. Dar cuvîntul spectacol nu 
trebuie să ne înşele : şamanul nu se mulţu¬ 
meşte să reproducă sau să mimeze anumite eve¬ 
nimente ; el le retrăieşte efectiv în întreaga 
lor vivacitate, originalitate şi violenţă. Şi, fi¬ 
indcă la sfîrşitul şedinţei revine la starea nor¬ 
mală, putem spune, împrumutînd de la psih¬ 
analiză un termen esenţial, că el abreacţionează. 
Se ştie că psihanaliza numeşte abreacţie mo¬ 
mentul decisiv al tratamentului cînd bolnavul 
retrăieşte intens situaţia iniţială care este la 
originea tulburării sale înainte de a o depăşi 
definitiv. In acest sens, şamanul este un abre- 
actor profesionist. 

Am căutat să găsim în altă parte ipotezele 
teoretice a căror formulare ar fi necesară pen¬ 
tru a admite că modul de abreacţie specific fie¬ 
cărui şaman sau cel puţin fiecărei şcoli ar putea 
induce în mod simbolic la bolnav o abreacţie a 
propriei sale suferinţe 1 . Dacă, cu toate acestea, 
relaţia esenţială este aceea dintre şaman şi grup, 
chestiunea trebuie pusă şi dintr-un alt punct 
de vedere, şi anume cel al raportului 
dintre gîndirea normală şi cea patologică. 
Or, în orice perspectivă neştiinţifică (şi 
nici o societate nu se poate prevala de 
a nu participa la ea), gîndirea patolo¬ 
gică şi gîndirea normală nu sînt în opoziţie, ci 
se completează. In prezenţa unui univers pe 
care e avidă să-l înţeleagă, dar ale cărui meca¬ 
nisme nu reuşeşte să le domine, gîndirea nor¬ 
mală solicită întotdeauna lucrurilor sensul lor, 
care însă i-1 refuză ; gîndirea zisă patologică, 
dimpotrivă, abundă în interpretări şi în rezo¬ 
nanţe afective, cu care este întotdeauna gata 
să supraîncarce o realitate altminteri deficitară. 
Pentru una există ceea ce nu poate fi verificat 
experimental, adică exigibilul; pentru cealaltă, 


1 „Eficacitatea simbolică 11 , cap. X din acest volum. 

experienţe fără obiect, adică disponibilul. Re- 
curgind la limbajul lingviştilor, vom spune că 
gîndirea normală suferă întotdeauna de un de¬ 
ficit al semnificatului, pe cînd gîndirea zisă pa¬ 
tologică (cel puţin în unele dintre manifestările 
sale) dispune de o pletoră a semnificantului. 
Prin colaborarea colectivităţii la tratamentul 
şamanic se stabileşte un arbitraj între aceste 
două situaţii complementare. In problema ma¬ 
ladiei, pe care gîndirea normală nu o înţelege, 
psihopatul este invitat de grup să investească 
o bogăţie afectivă, lipsită în sine de vreun punct 
de aplicaţie. Apare un echilibru între ceea ce 
pe plan psihic este într-adevăr o ofertă şi o ce¬ 
rere, cu două condiţii însă : este necesar ca, 
printr-o colaborare între tradiţia colectivă şi in¬ 
venţia individuală, să se elaboreze şi să se mo¬ 
difice necontenit o structură, adică un sistem 
de opoziţii şi de corelaţii care integrează toate 
elementele unei situaţii totale, în care vrăjitor, 
bolnav şi public, reprezentări şi proceduri să-şi 
găsească fiecare locul. Şi mai e necesar ca pu¬ 
blicul, la fel ca bolnavul şi ca vrăjitorul, să 
participe, cel puţin într-o anumită măsură, la 
abreacţie, această experienţă trăită a unui uni¬ 
vers de efuziuni simbolice, ale cărei „ilumina- 
ţii“ bolnavul, fiindcă e bolnav, şi vrăjitorul, fi¬ 
indcă e psihopat — adică dispunînd şi unul, şi 
celălalt de experienţe altminteri neintegra¬ 
bile —, i le pot lăsa să le întrevadă de departe. 
In absenţa oricărui control experimental, care 
nu este necesar şi nici nu este măcar solicitat, 
numai această experienţă şi bogăţia ei relativă 
în fiecare caz pot permite alegerea între mai 
multe sisteme posibile şi pot determina adezi¬ 
unea la cutare şcoală sau la cutare practician K 

1 Cu privire la apropierea, făcută aici într-un mod 
prea simplist, între vrăjitor şi psihopat, am fost deter¬ 
minat de criticile oportune ale lui Michel Leiris să-mi 
precizez ideea în : Introduction ă l'oeuvre de Marcel 
Mauss, în: Marcel Mauss, Sociologie et anthTO- 
pologie, Paris, 1950, p. XVIII—XXIII. 

Spre deosebire de explicaţia ştiinţifică, nu 
este vorba, aşadar, de a lega stări confuze şi 
neorganizate, emoţii sau reprezentări, de o ca¬ 
uză obiectivă, ci de a le articula sub formă de 
totalitate sau de sistem, sistemul avînd valoare 
tocmai în măsura în care permite precipitarea 
sau coalescenţa acestor stări difuze (care sînt şi 
penibile din cauza discontinuităţii lor). Acest 
din urmă fenomen este atestat în conştiinţă 
printr-o experienţă originală, care nu poate fi 
sesizată din afară. Datorită tulburărilor lor com¬ 
plementare, cuplul vrăjitor-bolnav incarnează 
pentru grup în mod concret şi viu un antago¬ 
nism propriu oricărei gîndiri, dar a cărui expre¬ 
sie normală rămîne vagă şi imprecisă : bolnavul 
e pasivitate, alienare de sine, aşa cum informu- 
labilul este maladia gîndirii ; vrăjitorul este 
activitate, depăşire de sine, aşa cum afectivi¬ 
tatea este izvorul simbolurilor. Tratamentul 
pune în legătură aceşti poli opuşi, asigură tre¬ 
cerea de la unul la altul şi reprezintă într-o ex¬ 
perienţă totală coerenţa universului psihic, 
proiecţie el însuşi a universului social. 

Ne dăm seama astfel de necesitatea de a ex¬ 
tinde noţiunea de abreacţie, examinînd sensu¬ 
rile pe care le capătă în terapeutici psihologice 
altele decît psihanaliza, care a avut imensul 
merit de a o redescoperi şi de a insista asupra 
valorii sale esenţiale. Se va spune oare că în 
psihanaliză nu există decît o singură abreacţie 
— aceea a bolnavului — şi nu trei ? Nu este 
chiar atît de sigur. Este adevărat că în trata¬ 
mentul şamanic vrăjitorul vorbeşte şi face abre¬ 
acţie pentru bolnavul care tace, pe cînd în psih¬ 
analiză bolnavul este acel care vorbeşte şi face 
abreacţie contra medicului care îl ascultă. Dar 
abreacţia medicului, deşi nu este concomitentă 
cu aceea a bolnavului, nu este mai puţin pre¬ 
tinsă, fiindcă trebuie să fi fost analizat pentru 

a deveni analist. Mai delicată este definirea ro¬ 
lului rezervat grupului de cele două tehnici, 
căci magia readaptează grupul la probleme pre- 
definite prin intermediul bolnavului, pe cînd 
psihanaliza readaptează pe bolnav la grup prin 
intermediul soluţiilor introduse. Dar evoluţia 
îngrijorătoare care tinde de cîţiva ani încoace 
să transforme sistemul psihanalitic dintr-un 
corpus de ipoteze ştiinţifice verificabile experi¬ 
mental în unele cazuri precise şi limitate în- 
tr-un fel de mitologie difuză care pătrunde 
conştiinţa grupului (fenomen obiectiv, care se 
traduce la psiholog prin tendinţa subiectivă de 
a extinde la gîndirea normală un sistem de 
interpretări conceput în funcţie de gîndirea pa¬ 
tologică şi de a aplica unor fapte de psihologie 
colectivă o metodă adaptată numai studiului 
gîndirii individuale) riscă să restabilească rapid 
paralelismul. Atunci, şi în unele ţări poate de 
pe acum, valoarea sistemului nu va mai fi ba¬ 
zată pe tratamente reale de care vor beneficia 
indivizi particulari, ci pe sentimentul de secu¬ 
ritate adus grupului de mitul fondator al trata¬ 
mentului şi de sistemul popular conform căruia, 
pe această bază, va fi reconstruit universul său. 

Chiar în prezent, comparaţia dintre psihana¬ 
liză şi unele terapeutici psihologice mai vechi 
şi mai răspîndite o poate incita pe prima la re¬ 
flecţii utile asupra metodei şi principiilor sale. 
Extinzîndu-şi neîncetat recrutarea justiţiabili- 
lor săi, care din anormali caracteristici devin 
puţin cîte puţin eşantioane ale grupului, psih¬ 
analiza transformă tratamentele sale în conver¬ 
siuni; căci numai un bolnav poate ieşi vindecat, 
un inadaptat sau un instabil nu pot fi decît con¬ 
vinşi. Vedem astfel apărînd un pericol conside¬ 
rabil, şi anume ca tratamentul (bineînţeles fără 
ştirea medicului), în loc să ajungă la rezolvarea 
unei tulburări precise, rezolvare respectind în¬ 
totdeauna contextul, să se reducă la reorgani¬ 
zarea universului pacientului în funcţie de in- 

terpretările psihanalitice. Aceasta înseamnă că 
s-ar ajunge ca punct de sosire la situaţia care 
furnizează sistemului magic-social pe care l-am 
analizat punctul de plecare şi posibilitatea teo¬ 
retică. 

Dacă această analiză este exactă, trebuie să 
vedem în conduitele magice răspunsul la o si¬ 
tuaţie care se dezvăluie conştiinţei prin mani¬ 
festări afective, însă a cărei natură profundă 
este intelectuală. Căci m'mai istoria funcţiei 
simbolice ar permite explicarea acestei condiţii 
intelectuale a omului, şi anume că universul nu 
semnifică niciodată îndeajuns şi că gîndirea 
dispune întotdeauna de prea multe semnificaţii 
faţă de cantitatea de obiecte cărora ea i le poate 
atribui. Zbătîndu-se între aceste două sisteme de 
referinţe, cel al semnificantului şi cel al semni¬ 
ficatului, omul cere gîndirii magice să-i dea un 
nou sistem de referinţă, în sînul căruia sa se 
poată integra date care pînă atunci erau contra¬ 
dictorii. Se ştie însă că acest sistem se constru¬ 
ieşte pe seama progresului cunoaşterii, care ar 
fi cerut ca, din două sisteme anterioare, unul 
singur să fie menajat şi aprofundat pînă la 
punctul (pe care sîntem încă departe de a-1 
întrezări) în care i-ar fi fost permisă resorbţia 
celuilalt. Nu ar trebui ca individul, psihopat sau 
normal, să fie pus să mai retrăiască această în- 
tîmplare colectivă neplăcută. Chiar dacă studiul 
bolnavului ne-a învăţat că orice individ se re¬ 
feră mai mult sau mai puţin la sisteme contra¬ 
dictorii şi că suferă din cauza conflictului din¬ 
tre ele, nu este suficient ca o anumită formă de 
integrare să fie posibilă şi practic eficace ca să 
fie adevărată şi ca să fim siguri că adaptarea 
astfel realizată nu constituie o regresiune ab¬ 
solută în raport cu situaţia conflictuală ante¬ 
rioară. 

Resorbţia rnei sinteze aberante locale prin 
integrarea ei împreună cu sintezele normale in 
sînul unei sinteze generale, dar arbitrare — in 
afară de cazurile critice în care acţiunea se im- 

pune — ar reprezenta o pierdere pe toate pla¬ 
nurile. Un corpus de ipoteze elementare poate 
prezenta o valoare instrumentală certă pentru 
practician, fără ca analiza teoretică să trebuiască 
să se impună pentru a recunoaşte în el imagi¬ 
nea ultimă a realităţii şi fără ca să fie necesară 
unirea, prin intermediul lui, a bolnavului şi a 
medicului într-un fel de comuniune mistică, 
care nu are acelaşi sens nici pentru unul, nici 
pentru celălalt şi care duce doar la dizolvarea 
tratamentului într-o fabulaţie. 

La limită, nu s-ar mai cere acesteia decît un 
limbaj, care să servească la exprimarea, soci¬ 
almente autorizată, a unor fenomene a căror 
natură profundă ar redeveni la fel de impene¬ 
trabilă pentru grup, bolnav şi magician. 


capitolul x 

EFICACITATEA SIMBOLICĂ 1 


Primul mare text magic-religios cunoscut 
ţinînd de culturile sud-americane, recent pu¬ 
blicat de Wassen şi Holmer, aruncă o lumină 
cu totul nouă asupra anumitor aspecte ale tra¬ 
tamentului şamanic şi pune probleme de inter¬ 
pretare teoretică, pe care excelentul comentariu 
al editorilor nu ajunge, desigur, să le epuizeze. 
Am dori să reluăm aici examinarea acestora, nu 
însă în perspectiva lingvistică sau americanistă 
sub care a fost studiat textul în principal 2 , ci 
pentru a încerca să desprindem implicaţiile lui 
generale. 

1 Acest articol, dedicat lui Raymond de Saussure, 
a fost publicat sub acelaşi titlu în „Revue de l’Histoire 
des reîigions u , voi. 135, nr. 1, 1949, p. 5—27. 

2 NilsM. Holmer şi Henry Wassen, Mu-Igala 
or the Way cf Muu, a medecine Song from the Cunas 
of. Panama, Goteborg, 1947. 

Este vorba de o lungă incantaţie, a cărei ver¬ 
siune indigenă are optsprezece pagini, cuprin- 
zînd dnci sute treizeci şi cinci de versete, cu¬ 
leasă de la un bătrîn informator al tribului 
său de către indianul cuna Guillermo Haya. Se 
ştie că indienii cuna locuiesc pe teritoriul 
Republicii Panama şi că regretatul Erland Nor- 
denskjold le acordase o atenţie deosebită ; el a 
reuşit chiar să-şi formeze colaboratori printre 
indigeni. In cazul care ne interesează, după 
moartea lui Nordenskjold, Haya a remis suc¬ 
cesorului său, dr. Wassen, un text redactat în 
limba originală însoţit de o traducere spaniolă, 
a cărei revizuire a fost minuţios îngrijită de 
Holmer. 

Obiectul incantaţiei este de a ajuta la o naş¬ 
tere grea. Ea este folosită în cazuri relativ ex¬ 
cepţionale, deoarece femeile indigene din Ame¬ 
rica Centrală şi de Sud nasc mai uşor decît fe¬ 
meile din societăţile occidentale. Intervenţia 
şamanului este deci rară şi se produce la cere¬ 
rea moaşei în caz de eşec. Incantaţia începe 
printr-o imagine a desperării de care e cu¬ 
prinsă moaşa, descrie vizita ei la şaman, ple¬ 
carea lui la coliba femeii care naşte, sosirea 
lui,- preparativele sale care constau în fumi- 
gaţii cu boabe de cacao arse, în invocaţii şi în 
confecţionarea unor imagini sacre, sau nuchu. 
Aceste imagini, sculptate în lemn de anumite 
esenţe prescrise care le dau eficacitate, repre¬ 
zintă spiritele protectoare pe care şamanul le 
face asistenţii săi, punîndu-se apoi în fruntea 
lor pentru a le duce pînă la reşedinţa lui Muu, 
putere care răspunde de formarea fetusului. 
Naşterea grea se explică, într-adevăr, prin fap¬ 
tul că Muu şi-a depăşit atribuţiile şi a pus stă- 
pînire pe purba sau „sufletul 44 viitoarei mame. 
Astfel conţinutul incantaţiei constă în întregime 
în căutarea acestui purba pierdut şi care va fi 
restituit după numeroase peripeţii, cum ar fi 
dărîmarea unor obstacole, victoria asupra unor 
animale feroce şi, în sfîrşit, un mare turnir în- 

222 



tre şaman şi spiritele sale protectoare, pe de 
o parte, şi Muu şi fiicele sale, pe de altă parte, 
cu ajutorul unor pălării magice, a căror greu¬ 
tate ele nu sînt în stare s-o suporte. învinsă, 
Muu lasă ca purba bolnavei să fie descoperit şi 
eliberat, după care are loc naşterea, iar incan¬ 
taţia se termină prin enunţarea precauţiilor 
luate pentru ca Muu să nu poată fugi după ple¬ 
carea vizitatorilor săi. Lupta n-a fost angajată 
împotriva lui Muu însăşi, care este indispensa¬ 
bilă procreaţiei, ci doar împotriva abuzurilor 
sale ; odată înlăturate, relaţiile devin amicale, 
iar despărţirea lui Muu de şaman sună aproape 
ca o invitaţie : „Prietene nele, cînd vei mai veni 
să mă vezi ? ct (412). 

Am redat pînă aici termenul nele prin şaman, 
care ar putea să pară impropriu, deoarece tra¬ 
tamentul nu cere neapărat din partea ofician¬ 
tului un extaz sau trecerea într-o a doua stare. 
Totuşi, fumul de cacao are ca prim obiectiv de 
„a-i fortifica veşmintele* 4 şi de a-1 „fortifica 11 
pe el însuşi, de a-1 „face curajos ca s-o înfrunte 
pe Muu“ (65—66), iar clasificarea cuna mai ales, 
care face distincţie între mai multe tipuri de 
vraci, arată într-adevăr că puterea lui nele are 
o origine supranaturală. Vracii indigeni se îm¬ 
part în nele, inatuledi şi absogedi. Aceste din 
urmă funcţii se referă la o cunoaştere a incan¬ 
taţiilor şi a leacurilor dobîndită prin studiu şi 
verificată prin probe, pe cînd talentul lui nele 
este considerat ca înnăscut şi constă într-o clar¬ 
viziune care descoperă imediat cauza bolii, adică 
locul de răpire de către spiritele rele a forţelor 
vitale, speciale sau generale. Căci nele poate 
mobiliza aceste spirite pentru a face din ele 
protectorii sau asistenţii săi 1 . Este deci vorba, 
într-adevăr, de un şaman, chiar dacă interven¬ 
ţia lui la naştere nu prezintă toate caracteristi- 

1 E. Nordenskjold, An Historical and Ethno- 
logical Survey of the Cuna Indians (ed. Henry 
Wassen), „Comparative Ethnographical Studies", 10, 
Goteborg, 1938, p. 80 şi urm. 

cile care însoţesc de obicei această funcţie. Iar 
nuchu, spiritele protectoare care, la chemarea 
şamanului, vin să se incarneze în figurinele pe 
care el le-a sculptat, primesc de la el, odată cu 
in vizibilitatea şi clarviziunea, niga, „vitalitate 1 ', 
„rezistenţă“ 1 , care fac din ei nişte nelegan 
(pluralul de la nele), adică spirite menite „a-i 
servi pe oameni“, „fiinţe după chipul oameni- 
lor“ (235—237), dotate însă cu puteri excep¬ 
ţionale. 

Aşa cum am rezumat-o în mod sumar, incan¬ 
taţia pare a ţine de un model destul de banal. 
Bolnavul suferă fiindcă l-a pierdut pe dublul 
său spiritual, sau, mai exact, pe unul din du¬ 
blurile sale particulare, al căror ansamblu con¬ 
stituie forţa sa vitală (vom reveni asupra aces¬ 
tui punct); şamanul, asistat de spiritele sale 
protectoare, întreprinde o călătorie în lumea su¬ 
pranaturală spre a smulge spiritului rău dublul 
pe care l-a capturat şi, restituindu-1 proprieta¬ 
rului său, asigură vindecarea. Interesul excep¬ 
ţional al textului nostru nu rezidă în acest cadru 
formal, ci în descoperirea — care reiese fără 
îndoială din lectură, dar pentru care Iiolmer 
şi Wassen merită totuşi întregul nostru oma¬ 
giu — că Mu-Igala, adică „drumul lui Muu £> , 
şi reşedinţa lui Muu nu sînt, pentru gîndirea in¬ 
digenă, un itinerar sau o reşedinţă mitică, ci 
reprezintă literalmente vaginul şi uterul femeii 
însărcinate pe care le explorează şamanul şi 
nuchu şi în profunzimea cărora dau lupta lor 
victorioasă. 

Această interpretare se bazează în primul rînd 
pe o analiză a noţiunii de purha. Purba este un 
principiu spiritual diferit de niga , pe care l-am 
definit mai sus. Contrar celui dintîi, acesta din 
urmă nu poate fi răpit posesorului său, şi nu¬ 
mai oamenii şi animalele sînt dotaţi cu el. O 
plantă, o piatră au purba, dar nu au niga, la fel 

1 Op. cit., p. 360 şi urm. ; Holmer şi Wassen, 
p. 78—79. 

şi cadavrul, iar la copil niga nu se dezvoltă decît 
cu vîrsta. Se pare deci că niga s-ar putea reda 
cu destulă exactitate prin „forţă vitală 44 şi 
purba prin „dublu“ sau „suflet“, aceste cuvinte 
neimplicînd, bineînţeles, o deosebire între în¬ 
sufleţit şi neînsufleţit (pentru cuna totul e în¬ 
sufleţit), ci corespunzînd mai curînd noţiunii 
platoniciene de „idee“ sau de ,,arhetip“, a cărei 
realizare sensibilă este orice fiinţă sau obiect. 

Or, bolnava din incantaţia noastră a pierdut 
mai mult decît purba; textul indigen îi atri¬ 
buie febră, „cald veşmînt al bolii 44 (38) şi o 
pierdere sau o slăbire a vederii, „rătăcită... ador¬ 
mită pe cărarea lui Muu Puklip 44 (97) şi, mai 
ales, declară ea şamanului care o întreabă, „Muu 
Puklip a venit la mine şi vrea să păstreze ni- 
gapurbalele al meu pentru totdeauna 44 (98). Hol- 
mer propune să se traducă niga prin forţă, fizică, 
şi purba(lele) prin suflet sau esenţă, de unde 
„sufletul vieţii sale“ l . Ar fi, poate, prea exage¬ 
rat să sugerăm că niga, atribut al fiinţei vii, 
rezultă din existenţa, la aceasta, nu a unuia, ci 
a cîtorva purba unite funcţional. Totuşi, fiecare 
parte a corpului are un purba propriu, iar niga 
pare într-adevăr a fi pe plan spiritual echiva¬ 
lentul noţiunii de organism : aşa cum viaţa re¬ 
zultă dintr-o concordanţă între organe, „forţa 
vitală 44 n-ar putea fi altceva decît o colaborare 
armonioasă a tuturor purba, fiecare dintre ele 
reglînd funcţionarea unui anumit organ. 

Intr-adevăr, şamanul nu recuperează numai 
nigapurbalele: descoperirea lui este imediat 
urmată de aceea, pusă pe acelaşi plan, a altor 
purba, acelea ale inimii, oaselor, dinţilor, păru¬ 
lui, unghiilor, picioarelor (401—408 şi 435— 
442). Ar părea curios că nu se vede apărînd în 
această listă purba care dirijează organele cele 
mai afectate, organele de reproducere. Dar, aşa 
cum au subliniat editorii acestui text, purba 

1 Loc. cit., p. 38, nota 44. 

uterului nu este considerată ca victimă, ci ca 
responsabilă de dezordinea patologică. Muu şi 
fiicele sale, muugan, sînt — aşa cum indicase 
deja Nordenskjold — forţele care reglează dez¬ 
voltarea fătului şi care îi conferă kurngin, sau 
capacităţile lui 1 . Or, textul nu face nici o refe¬ 
rire la aceste atribuţii pozitive. Muu apare aici 
ca un element de dezordine, un ,,suflet“ special 
care a capturat şi a paralizat celelalte „suflete 41 
speciale şi a distrus astfel colaborarea ce ga¬ 
ranta integritatea „corpului principal 44 (cuerpo 
jeje în spaniolă, 430, 435) şi de la care acesta 
îşi obţinea pe niga lui. în acelaşi timp însă, Muu 
trebuie să rămînă pe loc : căci expediţia care 
le eliberează pe parba riscă să provoace evada¬ 
rea lui Muu pe drumul rămas provizoriu des¬ 
chis. De aici precauţiile ale căror amănunte 
umplu partea finală a incantaţiei. Şamanul mo¬ 
bilizează pe stăpînii fiarelor sălbatice pentru a 
păzi drumul, urmele sînt încurcate, se întind 
plase de aur şi de argint şi, timp de patru zile, 
nelegan -ii veghează şi lovesc cu beţele lor 
(505—535). Muu nu este, aşadar, o forţă în 
fond rea, ci una pervertită. Naşterea grea este 
explicată ca o deturnare de către „sufletul 44 ute¬ 
rului a tuturor celorlalte „suflete 44 ale diferite¬ 
lor părţi ale corpului. Odată acestea eliberate, 
celălalt poate şi trebuie să-şi reia colaborarea. 
Subliniem de pe acum precizia cu care ideolo¬ 
gia indigenă se mulează pe conţinutul afectiv 
al tulburării fiziologice, aşa cum aceasta poate 
să apară, neformulată, în conştiinţa bolnavei. 

Pentru a ajunge la Muu, şamanul şi asistenţii 
săi trebuie să parcurgă un drum, „drumul lui 
Muu 44 , pe care multiplele aluzii ale textului per¬ 
mit să-l identifice în acelaşi mod. Cînd şamanul, 
chircit sub hamacul bolnavei, a''terminat să-i 
sculpteze pe nuchu, aceştia se aşază „la intrarea 


1 E. Nordenskjold, loc. cit., p. 364 şi urm, 

drumului 14 (72, 83) şi şamanul îi îndeamnă în 
termenii următori : 

Bolnava zace în hamacul ei în faţa voastră ; 

Ţesutul ei alb este întins, ţesutul ei alb se mişcă încet. 
Corpul slab al bolnavei este întins ; 

Cînd ei explorează drumul lui Muu, acesta şiroieşte 

ca sîngele ; 

Şuvoiul se scurge sub hamac, ca sîngele, roşu ; 

Albul ţesut dinăuntru coboară pînă în fundul pămîn- 

tului ; 

In mijlocul ţesutului alb al femeii coboară o fiinţă 

omenească 

(84—90). 

Traducătorii consideră îndoielnic sensul ulti¬ 
melor două fraze ; dar, în acelaşi timp, trimit 
la un alt text indigen publicat de Nordenskjold, 
care nu lasă să subziste nici un echivoc în ceea 
ce priveşte identificarea „ţesutului alb dinăun¬ 
tru 44 cu vulva : 

sibugua molul arkaali 
blanca tela abriendo 
sibugua molul akinnali 
blanca tela extendiendo 

sibugua molul abalase ţulapurua ekuanali 
blanca tela centro feto caer haciendo *. 

Obscurul „drum al lui Muu“, plin de sînge 
din cauza naşterii dificile şi pe care nuchu tre¬ 
buie să-l exploreze la lumina veşmintelor şi 
pălăriilor lor magice, este deci incontestabil va¬ 
ginul bolnavei. Iar „reşedinţa lui Muu 44 , „izvo¬ 
rul tulbure 44 unde ea îşi are casa, corespunde 
într-adevăr uterului, deoarece informatorul in¬ 
digen comentează numele acestei locuinţe, 
amukkapiryawila, prin omegan purba amur- 
requedi, „menstruaţia tulbure a femeilor 44 , de- 

1 E. Nordenskjold, Ioc. cit., p. 607—608; 
Holmer şi Wassen, loc. cit., p. 38, notele 35—39. 

numită şi „adîncul, întunecatul izvor 44 (250—- 
251) şi „întunecatul loc dinăuntru 441 (32). 

Textul nostru prezintă, aşadar, un caracter 
original, care îi conferă un loc special printre 
tratamentele şamanice descrise de obicei. 
Acestea ţin de trei tipuri, care dealtfel nu se 
exclud reciproc : fie că organul sau membrul 
bolnav sînt fiziceşte puse în cauză printr-o ma¬ 
nipulare sau sugere, care are ca scop extrage¬ 
rea cauzei bolii, în general un spin, un cristal, 
o pană, pe care o fac să apară la momentul opor¬ 
tun (America tropicală, Australia, Alaska) ; fie 
că, aşa cum se procedează la araucani, tratamen¬ 
tul se centrează în jurul unei lupte simulate, 
care se dă în colibă, apoi sub cerul liber, îm¬ 
potriva spiritelor dăunătoare ; fie, în sfîrşit, că 
oficiantul, ca, de exemplu, la navaho, pronunţă 
incantaţii şi prescrie operaţii (instalarea bolna¬ 
vului pe diferitele părţi ale unei picturi execu¬ 
tate pe sol, cu nisipuri şi polenuri colorate) a 
căror legătură directă cu tulburarea specială ce 
trebuie vindecată nu poate fi sesizată. Or, în 
toate aceste cazuri, metoda terapeutică (despre 
care se ştie că este adeseori eficace) este greu 
interpretabilă : atunci cînd atacă direct partea 
vătămată, ea este de o concretitudine prea gro¬ 
solană (în general înşelătorie curată) pentru ca 
să i se recunoască o valoare intrinsecă, iar 
atunci cînd constă în repetarea unui ritual ade¬ 
seori foarte abstract, incidenţa ei asupra bolii 
nu poate fi înţeleasă. Ar fi comod să ne de¬ 
barasăm de aceste dificultăţi, declarînd că este 
vorba de tratamente psihologice. Acest termen 
va rămîne însă lipsit de sens atîta timp cît nu 
va fi definit modul în care reprezentări psiho¬ 
logice determinate sînt invocate pentru a com¬ 
bate tulburări fiziologice, de asemenea bine de- 

1 Traducerea lui ti ipya prin „vîrtej" pare forţată. 
Pentru unii indigeni sud-americani, ca dealtfel şi în 
limbile iberice (cf. portughezul olho d'agua), un „ochi 
de apă“ înseamnă un izvor. 

finite. Or, textul pe care l-am analizat aduce 
o contribuţie excepţională la rezolvarea pro¬ 
blemei. El constituie o medicaţie pur psiholo¬ 
gică, întrucît şamanul nu atinge corpul bolnavei 
şi nu-i administrează nici un leac ; în acelaşi 
timp însă el pune direct şi explicit în cauză sta¬ 
rea patologică şi sediul ei : am spune mai cu- 
rînd că incantaţia constituie o manipulare psi¬ 
hologică a organului bolnav şi că de la această 
manipulare se aşteaptă vindecarea. 

★ 

★ * 


Să începem prin a stabili realitatea şi carac¬ 
teristicile acestei manipulări, urmînd ca apoi să 
cercetăm care pot fi scopul şi eficacitatea ei. 
Constatăm mai întîi cu uimire că incantaţia, al 
cărei subiect este o luptă dramatică între spi¬ 
ritele binevoitoare şi cele răufăcătoare pentru 
recucerirea unui ,,suflet“, consacră un loc 
foarte restrîns acţiunii propriu-zise : din opt¬ 
sprezece pagini de text, turnirul ocupă mai pu¬ 
ţin decît una, iar întrevederea cu Muu Puklip 
abia două. Preliminariile sînt, dimpotrivă, 
foarte dezvoltate şi descrierea pregătirilor, a 
echipamentului pentru nuchu, a itinerarului şi 
a poziţiilor este tratată cu o mare bogăţie a de¬ 
taliilor. Astfel este descrisă la început vizita 
moaşei la şaman : conversaţia bolnavei cu 
moaşa, apoi a acesteia cu şamanul este repro¬ 
dusă de două ori, deoarece fiecare interlocutor 
repetă exact fraza celuilalt, înainte de a-i răs¬ 
punde : 

Bolnava spune moaşei : „într-adevăr, sînt îmbrăcată 
cu veşmîntul cald al bolii“ ; 

Moaşa răspunde bolnavei : „Tu eşti, într-adevăr, îm¬ 
brăcată cu veşmîntul cald al bolii, aşa te-am 
auzit şi eu“ (1—2). 

Se poate susţine 1 că acest procedeu stilistic 
este curent la indienii cuna şi că el se explică 
prin neceşitatea, pentru popoare limitate la tra¬ 
diţia orală, de a fixa exact în memorie ce a 
fost spus. Şi, totuşi, el se aplică aici nu numai 
cuvintelor, ci si demersurilor : 

Moaşa face o raită prin colibă ; 
moaşa caută mărgele ; 
moaşa face o raită ; 

moaşa pune un picior înaintea celuilalt; 

moaşa atinge pămîntul cu piciorul; 

moaşa pune celălalt picior înainte ; 

moaşa deschide uşa colibei sale ; uşa colibei sale 

scîrţîie ; 

moaşa iese... (7—14). 

Această descriere minuţioasă a unei ieşiri 
se repetă la sosirea la şaman, la înapoierea la 
bolnavă, la plecarea şamanului şi la sosirea 
acestuia ; şi uneori aceeaşi descriere este repe¬ 
tată în două reprize în aceiaşi termeni (37— 
39 şi 45—47 reproduc 33—35). Tratamentul 
începe, aşadar, printr-un istoric al evenimente¬ 
lor care l-au precedat şi unele aspecte care ar 
putea să pară secundare (,,intrări“ şi ,,ieşiri“) 
sînt tratate cu mare lux de amănunte, ca şi cum 
ar fi fost filmate cu încetinitorul. Această teh¬ 
nică se regăseşte în întreg textul, dar nicăieri 
nu este atît de sistematic aplicată ca la început 
şi pentru a descrie incidente de interes retro¬ 
spectiv. 

Totul se petrece ca şi cum oficiantul ar în¬ 
cerca să obţină ca bolnava, a cărei atenţie faţă 
de faptele reale este, fără îndoială, scăzută şi 
sensibilitatea exacerbată în urma suferinţei, să 
retrăiască în mod foarte precis şi foarte intens 
situaţia iniţială şi să perceapă mintal cele mai 
mici detalii ale ei. Intr-adevăr, această situaţie 
introduce o serie de evenimente al căror teatru 

1 Holmer şi Wassen, loc. cit., p. 65—66. 

presupus îl vor constitui corpul şi organele in¬ 
terne ale bolnavei. Se va trece deci de la rea¬ 
litatea cea mai banală la mit, de la universul 
fizic la universul fiziologic, de la lumea exte¬ 
rioară la corpul interior. Iar mitul, desfăşurîn- 
du-se în corpul interior, va trebui să păstreze 
aceeaşi vivacitate, acelaşi caracter de expe¬ 
rienţă trăită, căreia — profitând de starea pato¬ 
logică şi printr-o tehnică obsedantă apropriată 
— şamanul îi va fi impus condiţiile. 

Cele zece pagini care urmează prezintă, în- 
tr-un ritm precipitat, o oscilaţie din ce în ce mai 
rapidă între temele mitice şi temele fiziologice, 
ca şi cum ar fi vorba de a aboli în spiritul bol¬ 
navei deosebirea dintre ele şi de a face imposi¬ 
bilă diferenţierea atributelor lor respective. 
Unor imagini ale femeii întinse în hamacul ei 
sau în poziţia obstetricală indigenă, cu ge¬ 
nunchii depărtaţi şi întoarsă spre răsărit, ge- 
mînd, pierzînd sînge, cu vulva dilatată şi tremu- 
rîndă (84—92, 123—124, 134—135, 152, 158, 
173, 177—178, 202—204), le urmează apeluri no¬ 
minale adresate spiritelor : acelea ale băuturilor 
alcoolice, vîntului, apelor, pădurilor şi chiar, ca 
o mărturie preţioasă a plasticităţii mitului, la 
cel al „vaporului argintiu al omului alb“ (187). 
Temele se întîlnesc : ca şi bolnava, nuchu pi¬ 
cură, şiroiesc de sînge şi durerile bolnavei iau 
proporţii cosmice : „Albul ei ţesut dinăuntru se 
întinde pînă în adîncul pămîntului..., pînă în 
adîncul pămîntului, exsudaţiile ei formează o 
băltoacă, totul ca sîngele, totul roşu“ (89, 
92). In acelaşi timp, fiecare spirit, atunci cînd 
apare, este obiectul unei descrieri atente şi 
echipamentul magic pe care îl primeşte de la 
şaman este amplu detaliat : mărgele negre, măr¬ 
gele de culoarea focului, mărgele de culori în¬ 
chise, mărgele rotunde, oase de jaguar, oase 
rotunjite, oase de la gît şi multe alte oase, co¬ 
liere de argint, oase de tatuu, oase ale păsării 
kerkettoli, oase de ciocănitoare verde, oase de 

făcut fluiere, mărgele de argint (104—118) ; 
apoi mobilizarea generală reîncepe, ca şi cum 
aceste garanţii ar fi încă insuficiente şi toate 
forţele, cunoscute şi necunoscute ale bolnavei, 
ar trebui să fie adunate pentru invazie (119— 
229). 

In împărăţia miturilor însă, oamenii sînt atît 
de puţin neglijenţi, încît penetraţia în vagin, 
deşi mitică, este propusă bolnavei în termeni 
concreţi şi cunoscuţi. Dealtfel, în două rînduri, 
muu înseamnă direct uterul, iar nu principiul 
spiritual care dirijează activitatea acestuia 
(„muu al bolnavei“, 204, 453) 1 . Aici nelegan- ii 
sînt cei care, pentru a se introduce pe drumul 
lui Muu, asumă aparenţa şi simulează mişcarea 
penisului în erecţie : 

Pălăriile nelegan- ilor strălucesc, pălăriile nelegan- ilor 
devin albe ; 

nelegan- ii devin plaţi şi joşi (?), ca nişte vîrfuri, drepţi 
de tot ; 

nelegan- ii încep a fi îngrozitori (?), nelegan- ii devin 
îngrozitori de tot (?) ; 

pentru salvarea lui nigapurbalele al bolnavei (230— 
233). 

Şi mai jos : 

Nelegan-H merg legănîndu-se spre partea de sus a ha¬ 
macului, merg în sus, ca nusupane (239) 2 . 

Tehnica recitării urmăreşte, aşadar, să res¬ 
tituie o experienţă reală, în care mitul se mul¬ 
ţumeşte să substituie pe protagonişti. Aceştia 
pătrund în orificiul natural şi ne putem ima¬ 
gina că, după toată această pregătire psiholo- 

1 H o 1 m e r şi W a s s e n, p. 45, «ota 219 ; p. 57, 
nota 539. 

2 Semnele de întrebare sînt ale traducătorului : 
nusupane, de la nusu, „vierme", folosit în mod obişnuit 
pentru „penis" (vezi Holmer şi W a s s e n, p. 47, 
nota 280 ; p. 57, nota 540 şi p. 82). 

gică, bolnava îi simte pătrunzînd efectiv. Nu 
numai că îi simte, dar ei „luminează 44 — pen¬ 
tru ei înşişi, fără îndoială, şi pentru a-şi găsi 
calea, dar şi pentru ea, pentru a-i face „clar 44 
şi accesibil gîndirii conştiente sediul senzaţiilor 
inefabile şi dureroase — drumul pe care se pre¬ 
gătesc să-l parcurgă. 

Nclegan-ii introduc o viziune bună în bolnavă, 

nelegan-ii deschid ochi luminoşi în bolnavă... 
(p. 238). 

Şi această „viziune care luminează 44 , ca să 
parafrazăm o formulă din text, le permite să 
detalieze un itinerar complicat, anatomie mitică 
veritabilă, care corespunde mai puţin structurii 
reale a organelor genitale, cît unui soi de geo¬ 
grafie afectivă, identificînd fiecare punct de 
rezistenţă şi fiecare durere acută : 

Nelegan-ii pornesc la drum, nelegan-ii merg în şir 
de-a lungul potecii lui Muu, tot atît de departe 
ca Muntele de Jos ; 

nel. etc. tot atît de departe ca Muntele Scurt; 
nel. etc. tot atît de departe ca Muntele Lung ; 
nel. etc. tot atît de departe ca Yala Pokuna Yala 
(netradus) ; 

nel. etc. tot atît de departe ca Yala Akkwatallekun 
Yala (idem) ; 

nel. etc. tot atît de departe ca Yala Ilamisuikun Yala 
(idem) ; 

nel. etc. pînă în centrul Muntelui Neted ; 
nelegan-ii pornesc la drum, nelegan-ii merg în şir 
de-a lungul potecii lui Muu (p. 241—248). 

Tabloul lumii uterine, populată cu monştri 
fantastici şi cu animale feroce, beneficiază de 
aceeaşi interpretare, dealtfel confirmată direct 
de informatorul indigen. Acestea sînt, spune el, 
„animalele care sporesc durerile femeii în tra- 

valiu“, adică durerile înseşi, personificate. Şi 
aici litania pare să aibă ca scop principal de a 
le descrie bolnavei şi de a i le numi, de a i le 
prezenta sub o formă care să poată fi înţeleasă 
de gîndirea conştientă sau inconştientă : unchiul 
Aligator, care se mişcă încoace şi încolo, cu ochii 
lui protuberanţi, cu corpul sinuos şi pătat, în- 
colăcindu-se şi agitând coada ; unchiul Aligator 
Tukwalele, cu corpul lucios, care îşi mişcă îno¬ 
tătoarele lucioase, ale cărui înotătoare invadează 
locul, resping totul, trag după ele totul ; Nele 
Ki(k)kirpanalele, Caracatiţa, ale cărei tentacule 
cleioase apar şi se retrag alternativ, şi încă 
multe altele : Cel-a-cărui-pălărie-este-moale, 
Cel-a-cărui-pălărie-este-roşie, Cel-a-cărui-pă- 
lărie-este-multicoloră etc. ; şi animalele păzi¬ 
toare : Tigrul-negru, Animalul-roşu, Animalul- 
bicolor, Animalul-culoarea-prafului; legat fie¬ 
care cu un lanţ de fier, cu limba atîrnînd, cu 
limba scoasă, cu bale, cu spumă, cu coada scîn- 
teietoare, dinţi ameninţători şi rupînd tot, „totul 
ca sîngele, roşu de tot“ (253—298). 

Pentru a pătrunde în acest infern, ca acel al 
lui Hieronymus Bosch, şi a ajunge la proprie¬ 
tara lui, nelegan -ii mai au şi alte obstacole de 
învins, de data asta materiale : fibre, frînghii 
flotante, fire întinse, perdele succesive : culoa¬ 
rea curcubeului, aurii, argintii, roşii, negre, 
brune, albastre, albe, vermiforme „ca nişte cra- 
vate tt , galbene, răsucite, groase (305—330) ; 
şi în acest scop şamanul cere întăriri : stă- 
pîni-ai^animalelor-care-sfredelesc-lemnul, care 
vor trebui „să taie, să adune, să înfăşoare, să 
reducă“ firele, în care Holmer şi Wassen recu¬ 
nosc mucoasa uterină *. 

După căderea acestor ultime obstacole ur¬ 
mează invazia şi în cadrul ei are loc turnirul 
pălăriilor, a cărui discutare ne-ar duce prea 
departe de scopul imediat al acestui studiu. După 
eliberarea lui, nigapurbalele urmează coborîrea, 

1 Loc. cit., p. 85. 

tot atît de periculoasă ca şi ascensiunea ; căci 
scopul întregii acţiuni este de a provoca naş¬ 
terea, adică tocmai o coborîre dificilă. Şamanul 
îşi numără oamenii şi îşi încurajează trupa, dar 
trebuie să mai ceară întăriri : „deschizători de 
drumuri 44 , stăpîni-ai-animalelor-rîmătoare, cum 
este tatuu. Niga este îndemnat să se îndrepte 
spre orificiu : 

Corpul tău zace în faţa ta în hamac ; 

ţesutul lui alb este întins ; 

ţesutul lui alb se mişcă încet ; 

bolnava ta zace în faţa ta, crezînd că şi-a pierdut 
vederea. 

In trupul său, ei îl reaşază pe nigapurbalele al său... 
(430—435). 

Episodul următor este obscur : s-ar spune că 
bolnava nu este încă vindecată. Şamanul pleacă 
în munţi cu oamenii din sat pentru a culege 
plante medicinale şi îşi repetă ofensiva sub o 
o formă nouă : de astă dată el este acela care, 
imitînd penisul, pătrunde în „deschizătura lui 
Muu“ şi se mişcă acolo „ca nusupane..., curăţind 
şi uscînd complet interiorul 4 * (453—454). To¬ 
tuşi, folosirea unor astringente ar sugera că 
naşterea a avut loc. In sf-îrşit, înaintea relatării 
precauţiilor luate pentru a preveni evadarea lui 
Muu, pe care le-am descris deja, găsim un apel 
la un popor de arcaşi. Intrucît ei au misiunea 
de a ridica un nor de praf „pentru a întuneca 
drumul lui Muu 44 (464) şi de a face de gardă 
pe toate drumurile lui Muu, la ocoluri şi scurtă¬ 
turi (468), intervenţia lor ţine şi ea, fără în¬ 
doială, de concluzie. 

Poate că episodul anterior se referă la o a 
doua tehnică de tratament, cuprinzînd 
manipularea organelor şi administrarea de 
leacuri ; poate că, dimpotrivă, el apare în sime¬ 
trie, tot sub o formă metaforică, cu prima că¬ 
lătorie, dezvoltată mai complet în versiunea 
noastră. Am avea astfel două ofensive lansate 

în ajutorul bolnavei, susţinute una de o mitolo¬ 
gie psihofiziologică, cealaltă de o mitologie psi¬ 
hosocială, indicată prin apelul la locuitorii sa¬ 
tului, dar rămasă în stadiul de schemă. Oricum 
ar fi, trebuie să menţionăm că incantaţia se ter¬ 
mină după naştere, în acelaşi fel în care înce¬ 
puse înainte de tratament : evenimentele ante¬ 
rioare şi posterioare sînt relatate cu grijă. Este 
vorba, într-adevăr, de a construi un ansamblu 
sistematic. Tratamentul trebuie să fie „zăvorit 1 * 
prin procedee minuţioase nu numai împotriva 
veleităţilor de escamotare ale lui Muu : efica¬ 
citatea lui ar fi compromisă dacă, chiar înainte 
de a i se putea vedea rezultatele, acest trata¬ 
ment nu ar prezenta bolnavei un deznodămînt, 
adică o situaţie în care toţi protagoniştii şi-au 
regăsit locul şi s-au reîntors într-o ordine asu¬ 
pra căreia nu mai planează nici o ameninţare. 

★ 

★ ★ 

Tratamentul ar consta, aşadar, în a face ca 
o situaţie dată să poată fi gîndită mai întîi în 
termeni afectivi şi ca durerile pe care corpul 
refuză să le suporte să devină acceptabile pen¬ 
tru spirit. Nu are nici o importanţă faptul că 
mitologia şamanului nu corespunde unei reali¬ 
tăţi obiective : bolnava crede în ea şi este 
membră a unei societăţi care crede în ea. Spiri¬ 
tele protectoare şi spiritele răufăcătoare, monştri 
supranaturali şi animalele magice fac parte din- 
tr-un sistem coerent care stă la baza concepţiei 
indigene despre univers. Bolnava le acceptă 
sau, mai exact, nu le-a pus niciodată la îndoială. 
Ceea ce nu acceptă sînt durerile incoerente şi 
arbitrare care constituie un element străin sis¬ 
temului său, dar pe care şamanul, prin apelul 
la mit, le va repune la locul lor într-un ansam¬ 
blu în care totul e în echilibru. 

Dar, de îndată ce a înţeles, bolnava nu se re¬ 
semnează numai, ci se şi vindecă. Nimic asemă- 

nător nu se produce însă la bolnavii noştri 
atunci cînd li s-a explicat cauza tulburărilor 
ior, invocîndu-se secreţii, microbi sau viruşi. 
Vom fi, poate, acuzaţi de paradox dacă vom răs¬ 
punde că motivul acestei atitudini este că mi¬ 
crobii există şi că monştrii nu există. Şi, totuşi, 
legătura dintre microbi şi boală este exterioară 
spiritului pacientului, este o legătură de la cauză 
la efect, pe cînd legătura între monstru şi boală 
este interioară acestui spirit în mod conştient 
sau inconştient. Este o relaţie de la simbol la 
obiect simbolizat, sau, pentru a folosi limbajul 
lingviştilor, de la semnificant la semnificat. 
Şamanul îi oferă bolnavei sale un limbaj în care 
pot fi exprimate imediat stări neformulate şi 
care dealtfel sînt neformulabile. Trecerea la 
această expresie verbală (care permite totodată 
de a trăi într-o formă ordonată şi inteligibilă o 
experienţă actuală, dar care fără aceasta e anar¬ 
hică şi inefabilă) este ceea ce provoacă debloca¬ 
rea procesului fiziologic, adică reorganizarea 
într-un sens favorabil a secvenţei a cărei desfă¬ 
şurare o suportă bolnava. 

în această privinţă, tratamentul şamanic se 
găseşte la jumătatea drumului între medicina 
noastră organică şi unele terapeutici psihologice 
cum este psihanaliza. Originalitatea lui provine 
din faptul că aplică unei tulburări organice o 
metodă foarte apropiată de acestea din urmă. 
Cum este posibil acest lucru ? O comparaţie mai 
riguroasă între şamanism şi psihanaliză (şi care 
nu comportă în raţionamentul nostru nici o in¬ 
tenţie jignitoare pentru aceasta) ne va permite 
să precizăm acest punct. 

In ambele cazuri se urmăreşte introducerea 
în conştiinţă a unor conflicte şi rezistenţe ră¬ 
mase pînă atunci inconştiente, fie din cauza 
refulării lor de către alte forţe psihologice, fie 
— în cazul naşterii — din cauza propriei lor 
naturi, care nu este psihică, ci organică sau chiar 
pur şi simplu mecanică. De asemenea, în am- 

bele cazuri, conflictele şi rezistenţele se dizolvă 
nu datorită cunoaşterii lor, reale sau presupuse, 
pe care bolnava o dobîndeşte progresiv, ci 
fiindcă această cunoaştere face posibilă o ex¬ 
perienţă specifică, în cursul căreia conflictele 
se realizează într-o ordine şi pe un plan permi- 
ţînd libera lor desfăşurare şi conducînd la dez- 
nodămînt. Această experienţă trăită e denumită 
în psihanaliză abreacţie. Se ştie că ea este con¬ 
diţionată de intervenţia neprovocată a analistu¬ 
lui, care apare în conflictele bolnavului prin 
dublul mecanism al transferului ca un prota¬ 
gonist în carne şi oase şi faţă de care acesta din 
urmă poate restabili şi explicita o situaţie ini¬ 
ţială rămasă neformulată. 

Toate aceste caractere se regăsesc în trata¬ 
mentul şamanic. Aici, de asemenea, este vorba 
de a suscita o experienţă şi, în măsura în care 
această experienţă se organizează, mecanisme 
aflate în afara controlului subiectului se re¬ 
glează spontan pentru a ajunge la o funcţionare 
ordonată. Şamanul are acelaşi rol dublu ca psih¬ 
analistul : un prim rol, acela de auditor şi de 
orator la şaman, stabileşte o relaţie imediată cu 
conştiinţa (şi mediată cu inconştientul) bolnavu¬ 
lui. Acesta este rolul incantaţiei propriu-zise. 
Dar şamanul nu se mărgineşte la a profera in¬ 
cantaţia : el este eroul ei, fiindcă el este cel 
care, în fruntea batalionului supranatural de 
spirite, pătrunde în organele ameninţate şi eli¬ 
berează sufletul captiv. In acest sens, el se in¬ 
carnează, ca şi psihanalistul, în obiectul trans¬ 
ferului, pentru a deveni, datorită reprezentărilor 
induse în spiritul bolnavului, protagonistul real 
al conflictului pe care acesta îl experimentează 
la jumătatea drumului între lumea organică şi 
lumea psihică. Bolnavul atins de nevroză lichi¬ 
dează un mit individual, opunîndu^se unui psih¬ 
analist real ; lăuza indigenă învinge o dezor¬ 
dine organică veritabilă, identificîndu-se cu un 
şaman transpus mitic. 

Paralelismul nu exclude, aşadar, deosebirile. 
Nu ne vom mira de ele dacă acordăm atenţie 
caracterului psihic, într-un caz, şi organic, în 
celălalt, al tulburării ce urmează a fi vindecată, 
în realitate, tratamentul şamanic pare a fi un 
echivalent exact al tratamentului psihanalitic, 
dar cu inversarea tuturor termenilor. Amîndouă 
urmăresc provocarea unei experienţe şi amîn¬ 
două îşi ajung scopul reconstituind un mit pe 
care bolnavul trebuie să-l trăiască sau să-l re¬ 
trăiască. Dar, într-un caz, acesta e un mit in¬ 
dividual pe care bolnavul îl construieşte cu aju¬ 
torul unor elemente ale trecutului său, în ce¬ 
lălalt caz e un mit social pe care bolnavul îl 
primeşte din exterior şi care nu corespunde 
unei stări personale din trecut. Pentru a pregăti 
abreacţia, care devine atunci o „adreacţie“, psih¬ 
analistul ascultă, în timp ce şamanul vorbeşte. 
Mai mult, atunci cînd transferurile se organi¬ 
zează, bolnavul îl face pe psihanalist să vor¬ 
bească, atribuindu-i sentimente şi intenţii pre¬ 
supuse ; în incantaţie, dimpotrivă, şamanul vor¬ 
beşte pentru bolnava sa. El o întreabă şi pune 
în gura ei replici care corespund interpretării 
stării sale, de care ea trebuie să se pătrundă : 

Vederea mea s-a rătăcit, ea a adormit pe drumul Iul 
Muu Puklip ; 

Muu Puklip a venit la mine. Ea vrea să-mi ia nigapur- 
balele; 

Muu Nauryaiti a venit la mine. Ea vrea să pună stă- 
pînire pentru totdeauna pe al meu nigapurbalele; 
etc. (97 —101). 

Şi, totuşi, asemănarea devine şi mai izbitoare 
atunci cînd comparăm metoda şamanului cu 
unele terapeutici de apariţie recentă şi care se 
prevalează de psihanaliză. Desoille sublimase 
deja în lucrările sale cu privire la visul în stare 
de veghe că tulburarea psihopatologică nu este 
accesibilă decît limbajului simbolurilor. El vor¬ 
beşte deci bolnavilor săi în simboluri, dar aces- 

tea sînt si metafore verbale. într-o lucrare mai 
» 

recentă şi pe care la data cînd începeam acest 
studiu nu o cunoşteam, d-na Sechehaye merge 
mult mai departe 1 şi ni se pare că rezultatele 
pe care ea le-a obţinut în tratamentul unui caz 
de schizofrenie, considerat incurabil, confirmă 
pe deplin opiniile de mai sus cu privire la ra¬ 
porturile dintre psihanaliză şi şamanism. Căci 
d-na Sechehaye a observat că discursul, chiar 
simbolic, se lovea încă de bariera conştientului 
şi că ea nu putea atinge decît prin acte com¬ 
plexele prea adînc ascunse. Astfel, pentru a re¬ 
zolva un complex de înţărcare, psihanalista tre¬ 
buia să asume o poziţie maternă realizată, nu 
printr-o reproducere literală a conduitei co¬ 
respunzătoare, ci — dacă putem spune aşa — 
prin acte discontinue, fiecare dintre ele simbo¬ 
lizând un element fundamental al acestei situa¬ 
ţii : de exemplu, punerea în contact a obrazului 
bolnavei cu sînul psihanalistei. încărcătura sim¬ 
bolică a unor astfel de acte le face proprii de a 
constitui un limbaj : într-adevăr, medicul dia¬ 
loghează cu subiectul său nu prin vorbire, ci 
prin operaţii concrete, adevărate rituri care 
străbat ecranul conştiinţei fără a întîlni vreun 
obstacol, pentru a aduce direct inconştientului 
mesajul lor. 

Regăsim, aşadar, noţiunea de manipulare care 
ni se păruse esenţială pentru înţelegerea trata¬ 
mentului şamanic, dar a cărei definiţie tradiţio¬ 
nală, după cum vedem, trebuie foarte mult lăr¬ 
gită : căci ea este cînd o manipulare a ideilor, 
cînd o manipulare a organelor, condiţia comună 
fiind ca ea să se facă cu ajutorul unor simbo¬ 
luri, adică a unor echivalenţi semnificativi ai 
semnificatului, care ţin de un alt ordin de rea¬ 
lităţi decît acesta din urmă. Gesturile d-nei 
Sechehaye se repercutează asupra spiritului in¬ 
conştient al schizofrenicei sale, tot astfel cum 

1 M. A. S e c h e h a y e, La realisation symbolique 
(supliment nr. 12 la „Revue suisse de psychologie et 
de psychologie appliqu£e“), Berna, 1947. 

reprezentările evocate de şaman determină o 
modificare a funcţiilor organice ale pacientei. 
La începutul incantaţiei travaliul este blocat, 
naşterea se produce la sfîrşit, iar progresul ei 
se reflectă în etapele succesive ale mitului. 
Prima pătrundere în vagin de către nelegani 
se face în şir indian (241) şi, fiind o ascen¬ 
siune, cu ajutorul prestigioaselor pălării care 
deschid şi luminează drumul. Cînd vine momen¬ 
tul întoarcerii (care corespunde celei de-a doua 
faze a mitului, însă primei faze a procesului 
fiziologic, fiindcă este vorba de a coborî co¬ 
pilul), atenţia se deplasează spre picioarele lor : 
se semnalează că au pantofi (494—496). In 
momentul în care invadează locuinţa lui Muu, 
ei nu mai merg în şir, ci în rînduri de „cîte 
patru“ (388) şi, pentru a ieşi în aer liber, merg 
„toţi in front“ (248). Această transformare a 
detaliilor mitului are, fără îndoială, ca scop să 
trezească o reacţie organică corespunzătoare, 
pe care bolnava nu putea însă să şi-o aproprie 
sub formă de experienţă, dacă nu era însoţită 
de un progres real al dilatării. Eficacitatea 
simbolică este aceea care garantează armonia 
paralelismului dintre mit şi operaţii. Iar mitul 
şi operaţiile formează un cuplu în care se re¬ 
găseşte întotdeauna dualitatea bolnavului şi a 
medicului. In tratamentul schizofreniei, medicul 
execută operaţiile, iar bolnavul produce mitul; 
în tratamentul şamanic, medicul furnizează mi¬ 
tul, iar bolnavul îndeplineşte operaţiile. 

★ 

★ * 

Analogia dintre cele două metode ar fi şi mai 
completă dacă s-ar putea admite, aşa cum pare 
să fi sugerat Freud în două rînduri ] , că de- 

1 în Au delă du Principe du Plaisir şi în Nouvelles 
Conferences, p. 79 şi, respectiv, 198 a ediţiilor engleze 
(citat de E. Kri s, The Nature of Psychoanalytic 
Propositions and their Validation, în : Freedom and 
Experience. Essays presented to H. M. Kallen, Cor¬ 
neli University Press, 1947, p. 244). 

scrierea în termeni psihologici a structurii psi¬ 
hozelor şi nevrozelor ar trebui să dispară într-o 
zi în faţa unei concepţii fiziologice sau chiar 
biochimice. Această eventualitate ar putea fi 
mai apropiată decît s-ar părea, căci unele cer¬ 
cetări suedeze recente 1 au scos în evidenţă deo¬ 
sebiri de ordin chimic în ceea ce priveşte con¬ 
ţinutul lor respectiv în polinucleotide între ce¬ 
lulele nervoase ale individului normal şi acelea 
ale unui alienat. în această ipoteză sau în ori¬ 
care alta de acelaşi tip, tratamentul şamanic şi 
tratamentul analitic ar deveni riguros asemănă¬ 
toare ; ar fi vorba de fiecare dată de a induce 
o transformare organică, constînd, în esenţă, 
într-o reorganizare structurală, făcîndu-1 pe bol¬ 
nav să trăiască intens un mit, uneori primit, 
alteori produs, şi a cărui structură, la nivelul 
psihicului inconştient, ar fi analogă cu aceea a 
cărei formare am dori s-o determinăm la ni¬ 
velul corpului. Eficacitatea simbolică ar consta 
tocmai în această „proprietate inductoare 4 * pe 
care ar poseda-o, unele în raport cu altele, 
structuri formal omologe care pot fi construite 
cu materiale diferite la diferitele niveluri ale 
viului : procese organice, psihic inconştient, gîn- 
dire chibzuită. Metafora poetică oferă un 
exemplu familiar al acestui procedeu inductor, 
însă folosirea ei curentă nu-i permite să depă¬ 
şească psihicul. Constatăm astfel valoarea intui¬ 
ţiei lui Rimbaud, care spunea că şi ea poate 
servi la transformarea lumii. 

Comparaţia cu psihanaliza ne-a permis să 
aruncăm o lumină asupra unor aspecte ale tra¬ 
tamentului şamanic. Nu este cert că, invers, stu¬ 
diul şamanismului nu ar putea fi într-o bună 
zi chemat să elucideze unele puncte rămase 
obscure ale teoriei lui Freud. Nefeferim anume 
la noţiunea de mit şi la noţiunea de inconştient. 

1 De Caspersson şi Hyden de la Institutul Karo- 
linska din Stoekholm. 

Am văzut că singura deosebire dintre cele 
două metode, care ar supravieţui descoperirii 
unui substrat fiziologic al nevrozelor, ar privi 
originea mitului, redescoperit, într-un caz, ca o 
comoară individuală şi, în celălalt caz, moştenit 
de la tradiţia colectivă. De fapt, mulţi psihana¬ 
lişti vor refuza să admită că constelaţiile psi¬ 
hice care reapar în conştiinţa bolnavului ar pu¬ 
tea constitui un mit; ele sînt, vor spune ei, 
evenimente reale, care pot fi uneori datate şi a 
căror autenticitate poate fi verificată printr-o 
anchetă făcută printre rude sau servitori 1 . Nu 
punem faptele la îndoială. Ceea ce trebuie să 
ne întrebăm este dacă valoarea terapeutică a 
tratamentului ţine de caracterul real al situa¬ 
ţiilor rememorate sau dacă puterea traumati¬ 
zantă a acestor situaţii nu provine din faptul că, 
în momentul în care ele se prezintă, subiectul le 
experimentează imediat sub formă de mit trăit. 
Prin aceasta înţelegem că puterea traumatizantă 
a unei situaţii nu poate să rezulte din caracte¬ 
rele sale intrinsece, ci din aptitudinea anumitor 
evenimente, care se ivesc într-un context psiho¬ 
logic, istoric şi social adecvat, de a induce o cris¬ 
talizare afectivă în tiparul unei structuri pre¬ 
existente. In raport cu evenimentul sau cu anec¬ 
dota, aceste structuri — sau, mai exact, aceste 
legi de structură — sînt, într-adevăr, intem- 
porale. La psihopat, întreaga viaţă psihică şi 
toate experienţele ulterioare se organizează în 
funcţie de o structură exclusivă sau predomi¬ 
nantă sub acţiunea catalizantă a mitului iniţial ; 
această structură însă şi altele, care la ei sînt 
împinse pe un loc subordonat, se regăsesc la 
omul normal, primitiv sau civilizat. Ansamblul 
acestor structuri ar forma ceea ce numim in¬ 
conştientul. Am vedea astfel dispărînd ultima 
deosebire dintre teoria şamanismului şi aceea 
a psihanalizei. Inconştientul încetează să fie 

1 Mărie Bonaparte, Notes on the Analyticăl 
Discovery of a Primai Scene, în : The Psychoanalytic 
Study of the Child, voi. I, New York, 1945. 

243 



refugiul inefabil al particularităţilor individu¬ 
ale, depozitarul unei istorii unice, care face din 
fiecare dintre noi o fiinţă de neînlocuit. El se 
reduce la un termen prin care desemnăm o 
funcţie : funcţia simbolică, specific umană, fără 
îndoială, dar care la toţi oamenii este exercitată 
după aceleaşi legi şi se reduce, de fapt, la an¬ 
samblul acestor legi. 

Dacă această concepţie este exactă, va fi nece¬ 
sar, după toate aparenţele, să restabilim o dis¬ 
tincţie mai accentuată între conştient şi subcon¬ 
ştient decît ne-a obişnuit s-o facem psihologia 
contemporană. Căci subconştientul, rezervor al 
amintirilor şi al imaginilor adunate în cursul 
fiecărei vieţi omeneşti 1 , devine un simplu aspect 
al memoriei : în timp ce îşi afirmă perenitatea, 
el implică totodată limitări, întrucît termenul 
de subconştient se raportă la faptul că amin¬ 
tirile, deşi conservate, nu sînt întotdeauna dis¬ 
ponibile. Inconştientul, dimpotrivă, este întot¬ 
deauna vid ; sau, mai exact, este la fel de străin 
de imagini ca stomacul de alimentele care trec 
prin el. Organ cu o funcţie specifică, el se măr¬ 
gineşte să impună legi structurale, care epui¬ 
zează realitatea lui, unor elemente nearticulate 
provenind din altă parte : pulsiuni, emoţii, re¬ 
prezentări, amintiri. S-ar putea spune, aşadar, 
că subconştientul este lexicul individual în 
care fiecare dintre noi acumulează vocabularul 
istoriei sale personale, dar că acest vocabular 
nu devine semnificativ pentru noi înşine şi pen¬ 
tru alţii decît în măsura în care inconştientul îl 
organizează după legile lui şi face astfel din el 
un discurs. Cum aceste legi sînt aceleaşi în toate 
ocaziile în care el îşi exercită activitatea şi pen¬ 
tru toţi indivizii, problema pusă în paragraful 
precedent poate fi uşor rezolvată. Vocabularul 
interesează mai puţin decît structura. Fie că 
este creat din nou de către subieqt sau transmis 

1 Această definiţie, atît de criticată, recapătă sens 
prin deosebirea radicală dintre subconştient şi incon¬ 
ştient. 

prin tradiţie, mitul nu împrumută de la sur¬ 
sele sale, individuale sau colective (între care 
se produc mereu întrepătrunderi şi schimburi) 
decît imaginile pe care le pune în practică , 
structura rămîne însă aceeaşi şi prin ea se reali¬ 
zează funcţia simbolică. 

Trebuie să mai adăugăm că aceste structuri 
nu sînt numai aceleaşi pentru toţi şi pentru toate 
materiile cărora li se aplică funcţia, dar că 
ele sînt puţin numeroase şi vom înţelege de ce 
universul simbolismului este de o diversitate 
infinită în ceea ce priveşte conţinutul, însă în¬ 
totdeauna limitat în ceea ce priveşte legile lui. 
Există multe limbi, dar foarte puţine legi fono- 
logice care să fie valabile pentru toate limbile. 
O culegere de poveşti şi de mituri cunoscute ar 
reprezenta un număr impozant de volume. Ele 
pot fi însă reduse la un număr mic de tipuri 
simple, determinînd dincolo de diversitatea 
personajelor cîteva funcţii elementare ; iar com¬ 
plexele, aceste mituri individuale, se reduc de 
asemenea la cîteva tipuri simple, tipare în care 
se prinde multiplicitatea fluidă a cazurilor. 

Din faptul că şamanul nu-1 psihanalizează pe 
bolnavul său se poate trage deci concluzia că o 
căutare a timpului pierdut, considerată de unii 
drept cheia terapeuticii psihanalitice, nu este 
decît o modalitate (de o valoare şi cu rezultate 
deloc neglijabile) a unei metode mai fundamen¬ 
tale, care trebuie să se definească fără a face 
apel la originea individuală sau colectivă a mi¬ 
tului. Căci forma mitică primează asupra con¬ 
ţinutului povestirii. Aceasta este cel puţin ceea 
ce ni s-a părut că ne învaţă analiza unui text in¬ 
digen. Intr-un alt sens însă, e bine cunoscut 
că orice mit este o căutare a timpului pierdut. 
Această formă modernă a tehnicii şamanice, 
care este psihanaliza, îşi datorează, aşadar, ca¬ 
racterele particulare faptului că în civilizaţia 
mecanică nu mai este loc pentru timpul mitic 
decît în omul însuşi. Din această constatare psih¬ 
analiza poate scoate o confirmare a validităţii 

sale, odată cu speranţa de a aprofunda bazele 
sale teoretice şi de a înţelege mai bine meca¬ 
nismul eficacităţii sale printr-o confruntare a 
metodelor şi a scopurilor sale cu acelea ale ma¬ 
rilor săi predecesori : şamanii şi vrăjitorii. 


CAPITOLUL XI 

STRUCTURA MITURILOR 1 


„S-ar crede că, abia formate, universurile mito¬ 
logice sînt destinate a fi pulverizate pentru ca 
din rămăşiţele lor să ia naştere universuri noi“. 

FRAN2 BOAS, introducere la : 
JAMES T EIT, Traditions of the 
Thompson River Indians of British Co¬ 
lumbia, „Memoirs of the American Fol- 
klore Society", VI (1898), p. 18. 

De două decenii încoace şi în pofida cîtorva 
încercări dispersate, antropologia pare să se fi 
detaşat treptat de studiul faptelor religioase. De 
acest lucru au profitat diverşi amatori pentru a 
invada domeniul etnologiei religioase. Jocurile 
lor naive se desfăşoară pe terenul pe care noi 
l-am lăsat în paragină, iar excesele lor se ada¬ 
ugă carenţei noastre pentru a compromite vi¬ 
itorul lucrărilor noastre. 

Care este cauza acestei situaţii ? întemeie¬ 
torii etnologiei religioase : Tylor, Frazer şi 
Durkheim, au acordat întotdeauna atenţie pro¬ 
blemelor psihologice ; nefiind însă ei înşişi psi¬ 
hologi de profesie, nu se puteau ţine la curent 
cu rapida evoluţie a ideilor psihologice şi, cu 
atît mai puţin, s-o presimtă. Interpretările lor 
s-au demodat tot atît de repede ca şi postula¬ 
tele psihologice pe care le implicau. Trebuie, to- 

* După articolul original : The Structural Study of 
Myth, în : Myth, A Symposium, „Journal of American 
Folklore“, voi. 78, nr. 270, octombrie—decembrie 1955, 
p. 428—444. Tradus cu cîteva completări şi modificări. 

tuşi, să le recunoaştem meritul de a fi înţeles 
că problemele de etnologie religioasă ţin de o 
psihologie intelectualistă. Ca şi Hocart, care fă¬ 
cuse deja această observaţie la începutul unei 
lucrări recent publicate postum, vom regreta 
că psihologia modernă s-a dezinteresat prea 
adeseori de fenomenele intelectuale, preferîn- 
du-le studiul vieţii afective : „Lipsurilor ine¬ 
rente şcolii psihologice... li se adăugase astfel 
greşeala de a crede că idei clare pot genera emo¬ 
ţii confuze 441 . Ar fi trebuit lărgite cadrele logi¬ 
cii noastre pentru a include în ea operaţii min¬ 
tale în aparenţă diferite de ale noastre, dar 
care sînt la fel de intelectuale. In loc de a se 
proceda astfel s-a încercat reducerea lor la sen¬ 
timente informe şi inefabile. Această metodă, 
cunoscută sub numele de fenomenologie reli¬ 
gioasă, s-a dovedit prea adeseori sterilă şi 
fastidioasă. 


* 


* 


* 


Dintre toate capitolele etnologiei religioase, 
mitologia este aceea care suferă îndeosebi din 
cauza acestei situaţii. Fără îndoială, pot fi ci¬ 
tate importantele lucrări ale lui Dumezil şi ale 
lui H. Gregoire. Ele nu aparţin însă propriu- 
zis etnologiei. Ca şi acum cincizeci de ani, ea 
continuă să se complacă în haos. Sînt reîmpros¬ 
pătate vechile interpretări : reveriile conştiinţei 
colective, divinizarea personajelor istorice sau 
inversul. Indiferent de modul în care sînt con¬ 
siderate miturile, ele par a se reduce toate la 
un joc gratuit sau la o formă rudimentară de 
speculaţie filozofică. 

Aşadar, pentru a înţelege ce este un mit nu 
avem oare altă alegere decît între platitudine 
şi sofism ? Unii pretind că fiecare societate ex¬ 
primă în miturile sale sentimente fundamen¬ 
tale, ca dragostea, ura sau răzbunarea, care 


1 A. M. Hocart, Social Origins, Londra, 1954, p, 7, 

sînt comune întregii omeniri. Pentru alţii, mitu¬ 
rile constituie încercări de a explica fenomene 
greu de înţeles : astronomice, meteorologic» etc. 
Societăţile nu sînt însă impermeabile la inter¬ 
pretări pozitive, chiar atunci cînd adoptă unele 
false ; pentru ce le-ar prefera ele dintr-o dată 
moduri de gîndire obscure şi complicate ? Pe 
de altă parte, psihanaliştii, ca şi unii etnologi, 
vor să substituie interpretărilor cosmologice şi 
naturaliste alte interpretări, împrumutate din 
sociologie şi din psihologie. Lucrurile devin însă 
în acest caz prea facile. Cînd un sistem mitolo¬ 
gic acordă un loc important unui anumit per¬ 
sonaj, să zicem o bunică răutăcioasă, ni se va 
spune că în cutare societate bunicile au o ati¬ 
tudine ostilă faţă de nepoţii lor ; mitologia va 
fi considerată ca un reflex al structurii sociale 
şi al raporturilor sociale. Iar dacă observaţia 
contrazice ipoteza, imediat se va insinua că 
obiectul specific al miturilor este de a oferi un 
derivativ unor sentimente reale, însă refulate. 
Oricare ar fi situaţia reală, o dialectică avînd 
întotdeauna cîştig de cauză va găsi mijlocul de 
a ajunge la semnificaţia respectivă. 

Să recunoaştem mai degrabă că studiul mitu¬ 
rilor ne duce la constatări contradictorii. în- 
tr-un mit se poate întîmpla orice ; se pare că 
succesiunea evenimentelor nu ar fi subordonată 
nici unei reguli de logică sau de continuitate. 
Orice subiect poate avea un predicat oarecare; 
orice relaţie imaginabilă este posibilă. Totuşi, 
aceste mituri, arbitrare în aparenţă, se reproduc 
cu aceleaşi caracteristici şi adeseori cu aceleaşi 
amănunte în diverse regiuni ale lumii. Se pune 
deci problema : dacă conţinutul unui mit este 
în întregime contingent, cum ne putem explica 
faptul că de la un capăt la altul al pămîntului 
miturile sînt atît de asemănătoare ? Putem 
spera să rezolvăm problema numai cu condiţia 
de a deveni conştienţi de această antinomie 
fundamentală care ţine de natura mitului. In¬ 
tr-adevăr, această contradicţie seamănă cu 

aceea pe care au descoperit-o primii filozofi 
care s-au interesat de limbaj şi, pentru ca 
lingvistica să se poată constitui ca ştiinţă, a fost 
necesar ca mai întîi această ipotecă să fie ri¬ 
dicată. Vechii filozofi făceau speculaţii asupra 
limbajului, aşa cum le facem noi şi astăzi asu¬ 
pra mitologiei. Ei au constatat că în fiecare 
limbă anumite grupuri de sunete corespundeau 
unor sensuri determinate şi căutau cu despe¬ 
rare să înţeleagă ce necesitate internă unea 
aceste sensuri şi aceste sunete. încercarea era 
zadarnică, fiindcă aceleaşi sunete se regăseau 
în alte limbi, legate însă de sensuri diferite. Aşa 
încît contradicţia nu a fost rezolvată decît în 
ziua în care s-a observat că funcţia semnifica¬ 
tivă a limbii nu este legată direct de sunetele 
înseşi, ci de modul în care sunetele sînt com¬ 
binate între ele. 

Multe teorii recente cu privire la mitologie 
pornesc de la o confuzie analogă. După Jung, 
de anumite teme mitologice, pe care el le nu¬ 
meşte arhetipuri, ar fi legate semnificaţii pre¬ 
cise. Aceasta înseamnă a face speculaţii în fe¬ 
lul filozofilor limbajului, care au fost multă 
vreme convinşi 1 că diversele sunete aveau o 
afinitate naturală cu un sens sau cu altul : ast¬ 
fel, semivocalele ,,lichide“ ar avea misiunea de 
a evoca starea corespunzătoare a materiei, vo¬ 
calele deschise ar fi alese de preferinţă pentru 
a forma numele unor obiecte mari, groase, grele 
sau sonore etc. Principiul lui Saussure despre 
caracterul arbitrar al semnelor lingvistice se 
cere, desigur, revizuit şi corectat 2 ; dar toţi 
lingviştii vor fi de acord să recunoască că din 
punct de vedere istoric el a marcat o etapă esen¬ 
ţială a reflecţiei lingvistice. 

1 Această ipoteză mai are încă susţinători (vezi S i r 
R. A. P a g e t, The Origin of Language..., „Journal of 
World History 11 , UNESCO, I, nr. 2, 1953). 

2 Vezi E. Benveniste, Nature du signe lin- 
guistique, „Acta linguistica“, I, 1, 1939, şi cap. V al 
lucrării de faţă. 

Nu este de ajuns să-l invităm pe mitolog să 
compare situaţia sa nesigură cu aceea a lingvis¬ 
tului în epoca preştiinţifică. Căci dacă ne-an. 
menţine pe această poziţie, ne^ar pîndi marele 
risc de a cădea dintr-o dificultate în alta. A 
compara mitul cu limbajul nu duce la nici o so¬ 
luţie : mitul face parte integrantă din limbă ; 
îl cunoaştem prin intermediul vorbirii, el ţine 
de discurs. 

Dacă dorim să prezentăm caracterele speci¬ 
fice ale gîndirii mitice, va trebui deci să sta¬ 
bilim că mitul există simultan în limbaj şi din¬ 
colo de el. Această nouă dificultate nu este nici 
ea străină lingvistului : limbajul nu înglo¬ 
bează oare el însuşi niveluri diferite ? Făcînd 
distincţie între limbă şi vorbire, Saussure a ară¬ 
tat că limbajul prezenta două aspecte comple¬ 
mentare : unul structural, celălalt statistic ; 
limba ţine de domeniul unui timp reversibil, 
iar vorbirea de domeniul unui timp ireversibil. 
Dacă există deja posibilitatea să izolăm în lim¬ 
baj aceste două niveluri, nu este exclus să pu¬ 
tem defini în el şi un al treilea. 

Am făcut deosebirea dintre limbă şi vorbire 
cu ajutorul unor sisteme temporale la care se 
referă şi una, şi cealaltă. Or, mitul se defineşte 
şi el printr-un sistem temporal care combină 
proprietăţile celorlalte două. Un mit se referă 
întotdeauna la evenimente care au avut loc în 
trecut : „înainte de facerea lumii“ sau „la în¬ 
ceputul lumii“, în orice caz „în vremea de de- 
mult w . Dar valoarea intrinsecă atribuită mitului 
provine din faptul că aceste evenimente, pre¬ 
supuse a se fi desfăşurat la un moment al tim¬ 
pului, formează şi o structură permanentă. 
Aceasta se referă simultan la trecut, la prezent 
şi la viitor. O comparaţie ne va ajuta să pre¬ 
cizăm această ambiguitate fundamentală. Nimic 
nu seamănă mai mult cu gîndirea mitică decît 
ideologia politică. In societăţile noastre contem¬ 
porane, aceasta din urmă poate că a înlocuit-o 
doar pe cealaltă. Or, ce face istoricul atunci cînd 

evocă revoluţia franceză ? El se referă la o suc¬ 
cesiune de evenimente care au avut loc în tre¬ 
cut, ale căror consecinţe îndepărtate se fac, fără 
îndoială, încă simţite printr-o întreagă serie, 
nonreversibilă, de evenimente intermediare. 
Pentru omul politic însă şi pentru cei care îl 
ascultă, revoluţia franceză este o realitate de 
alt ordin ; e o secvenţă de evenimente din tre¬ 
cut, dar şi o schemă dotată cu o eficacitate per¬ 
manentă, care permite de a interpreta structura 
socială a Franţei actuale, antagonismele care 
se manifestă în sinul ei şi de a întrevedea direc¬ 
ţiile evoluţiei viitoare. Iată cum se exprimă 
Michelet, gînditor politic şi în acelaşi timp is¬ 
toric: „In acea zi, totul era posibil... Viitorul era 
prezent... adică timpul nu mai exista, ci o ful¬ 
guraţie a eternităţii" 1 . Această dublă structură, 
istorică şi în acelaşi timp anistorică, arată că 
mitul poate ţine simultan de domeniul vorbirii 
(şi să fie analizat ca atare) şi de acela al limbii 
(în care este formulat), prezentînd totodată, la 
un al treilea nivel, acelaşi caracter de obiect 
absolut. Acest al treilea nivel are şi o natură 
lingvistică, dar e totuşi distinct de celelalte două 
niveluri. 

îmi îngădui să deschid aici o scurtă paran¬ 
teză spre a ilustra în mod succint originalitatea 
pe care o are mitul în comparaţie cu toate ce¬ 
lelalte fapte lingvistice. Am putea defini mitul 
ca o modalitate a discursului în care valoarea 
formulei traduttore, traditore tinde practic spre 
zero. In această privinţă, locul mitului pe scara 
modurilor de exprimare lingvistică este la anti¬ 
podul poeziei, orice s-ar spune pentru a le 
apropia. Poezia este o formă de limbaj extrem 
de greu de tradus într-o limbă străină şi orice 

1 Michelet, Histoire de la revolution jranQaise, 
IV, 1. Acest citat este luat din lucrarea lui M a u r i c e 
M e r 1 e a u-P onty, Les aventures de la dialectique, 
Paris, 1955, p. 273. 

traducere generează numeroase deformări. Dim¬ 
potrivă, valoarea mitului ca mit persistă, oricît 
de proastă ar fi traducerea. Un mit este per¬ 
ceput ca mit de orice cititor în întreaga lume, 
oricît de puţin am cunoaşte limba şi cultura 
populaţiei din rîndul căreia a fost cules. Sub¬ 
stanţa mitului nu se află nici în stil, nici în mo¬ 
dalitatea naraţiunii, nici în sintaxă, ci în isto¬ 
ria povestită de el. Mitul este limbaj, dar un 
limbaj care lucrează la un nivel foarte ridicat 
şi la care sensul reuşeşte să decoleze, dacă se 
poate spune aşa, de pe fundamentul lingvistic 
de pe care a pornit. 

Să rezumăm deci concluziile provizorii la 
care am ajuns. Ele sînt în număr de trei : 

1) Dacă miturile au un sens, acesta nu poate ţine 
de elementele izolate care intră în compoziţia 
lor, ci de maniera în care sînt combinate aceste 
elemente. 2) Mitul ţine de ordinul limbajului, 
face parte integrantă din el; cu toate acestea, 
limbajul, aşa cum este el folosit în mit, pre¬ 
zintă proprietăţi specifice. 3) Aceste proprietăţi 
nu pot fi căutate decît deasupra nivelului obiş¬ 
nuit de exprimare lingvistică ; altfel spus, ele 
sînt de natură mai complexă decît acelea care 
se întîlnesc într-o exprimare lingvistică de un 
tip oarecare. 

Dacă ni se admit aceste trei puncte fie chiar 
ca ipoteze de lucru, urmează două consecinţe 
foarte importante: 1) ca orice entitate lingvistică, 
mitul este format din unităţi constitutive; 

2) aceste unităţi constitutive implică prezenţa 
unităţilor care intervin în mod normal în struc¬ 
tura limbii, anume fonemele, morfemele şi 
semantemele. Ele sînt însă, în raport cu se- 
mantemele, cum sînt acestea la rîndul lor în 
raport cu morfemele, iar acestea în raport cu 
fonemele. Fiecare formă diferă de cea prece¬ 
dentă printr-un mai mare grad de complexitate. 
Din acest motiv, vom denumi elementele care 

ţin propriu-zis 4e mit (şi care sînt cele mai 
complexe din toate) : mari unităţi constitutive. 

Cum se va proceda pentru a recunoaşte şi a 
izola aceste mari unităţi constitutive, sau mi- 
teme ? Ştim că ele nu sînt asimilabile nici cu 
fonemele, nici cu morfemele, nici cu semante- 
mele, ci se situează la un nivel mai ridicat : în 
caz contrar, mitul nu s-ar deosebi de oricare 
formă a discursului. Va trebui deci să le căutăm 
la nivelul frazei. In stadiul preliminar al 
cercetării vom proceda prin aproximaţii, prin 
încercări şi prin erori, călăuzindu-ne după prin¬ 
cipiile care servesc ca bază pentru analiza struc¬ 
turală sub toate formele ei : economie de expli¬ 
caţie, unitate de soluţie, posibilitate de a recon¬ 
stitui ansamblul .pornind de la un fragment şi de 
a prevedea dezvoltările ulterioare pe baza date¬ 
lor actuale. 

Am folosit pînă acum următoarea tehnică : 
fiecare mit este analizat independent, căutîn- 
du-se exprimarea succesiunii evenimentelor cu 
ajutorul unor fraze cît mai scurte cu putinţă. 
Fiecare frază este înscrisă pe o cartelă care 
poartă un număr de ordine corespunzător locu¬ 
lui ei în povestire. Se constată că fiecare cartelă 
constă în a atribui un predicat unui subiect. Cu 
alte cuvinte, fiecare mare unitate constitutivă 
are natura unei relaţii. 

Definiţia de mai sus nu este destul de satis¬ 
făcătoare, şi aceasta din două motive. In primul 
rînd, lingviştii structuralişti ştiu bine că toate 
unităţile constitutive, la orice nivel ăr fi ele 
izolate, constau din relaţii. Care este, prin 
urmare, deosebirea între marile unităţi şi cele¬ 
lalte ? In al doilea rînd, metoda pe care am 
expus-o se situează întotdeauna în cadrul unui 
timp nonreversibil, întrucît cartelele sînt nume¬ 
rotate în ordinea povestirii. Caracterul specific 
pe care i l-am recunoscut timpului mitic 
— dubla lui natură, reversibilă şi ireversibilă, 

sincronică şi diacronică totodată — rămîne deci 
ne explicat. 

Aceste observaţii conduc la o nouă ipoteză, 
care ne aduce în miezul problemei. Noi admitem 
efectiv că adevăratele unităţi constitutive ale 
mitului nu sînt relaţiile izolate, ci pachete de 
relaţii, şi că numai sub formă de combinaţii a 
unor astfel de pachete dobîndesc unităţile con¬ 
stitutive o funcţie semnificativă. Relaţii care 
provin din acelaşi pachet pot apărea la intervale 
mari atunci cînd adoptăm un punct de vedere 
diacronic, dar, dacă izbutim să le restabilim în 
modul lor „natural 44 de grupare, reuşim conco¬ 
mitent să organizăm mitul în funcţie de un 
sistem de referinţă temporal de un tip nou şi 
care satisface exigenţele ipotezei iniţiale. Acest 
sistem este, într-adevăr, de două dimensiuni : 
diacronic şi sincronic totodată, şi reuneşte astfel 
proprietăţile caracteristice ale „limbii 44 şi ale 
„vorbirii 44 . Două comparaţii vor înlesni înţele¬ 
gerea ideii noastre. Să imaginăm nişte arheologi 
ai viitorului căzuţi de pe o altă planetă în timp 
ce orice urmă de viaţă umană a dispărut deja 
de pe suprafaţa Terrei şi care explorează am¬ 
plasamentul uneia dintre bibliotecile noastre. 
Aceşti arheologi nu cunosc deloc scrierea noas¬ 
tră, dar încearcă s-o descifreze, ceea ce presu¬ 
pune descoperirea prealabilă că alfabetul, aşa 
cum îl tipărim noi, se citeşte de la stînga spre 
dreapta şi de sus în jos. Totuşi, o categorie de 
volume va rămîne indescifrabilă. Acestea vor fi 
partituri de orchestră, conservate în sectorul de 
muzicologie. Savanţii noştri se vor strădui, fără 
îndoială, din toate puterile să citească portati¬ 
vele unul după altul, începînd din susul paginii, 
luîndu-le pe toate la rînd, succesiv ; apoi vor 
observa că unele grupuri de noje se repetă la 
intervale, în mod identic sau parţial, şi că anu¬ 
mite contururi melodice, aparent îndepărtate 
unele de altele, prezintă analogii între ele. Poate 
că atunci ei se vor întreba dacă aceste contu- 

ruri, în loc să fie abordate în ordine succesivă, 
nu ar trebui mai curând tratate ca elemente ale 
unui întreg, care trebuie perceput global. Atunci 
vor fi descoperit ei principiul a ceea ce numim 
noi armonie: o partitură de orchestră nu are 
sens decît citită diacronic urmînd un ax (pa¬ 
gină după pagină, de la stînga la dreapta), dar, 
în acelaşi timp, sincronic, urmînd alt ax, de 
sus în jos. Cu alte cuvinte, toate notele aşezate 
pe aceeaşi linie verticală formează o mare uni¬ 
tate constitutivă, un pachet de relaţii. 

Cealaltă comparaţie este mai puţin diferită 
decît pare. Să presupunem un observator care 
nu cunoaşte deloc cărţile noastre de joc urmă¬ 
rind o prezicătoare în decursul unei perioade 
îndelungate. El observă şi clasifică clienţii, 
ghiceşte vîrsta lor aproximativă, sexul, aparenţa, 
situaţia lor socială etc., cam aşa cum etnogra¬ 
ful află cîte ceva despre societăţile ale căror 
mituri le studiază. Observatorul nostru va 
asculta consultaţiile ei, le va înregistra chiar pe 
magnetofon pentru a le putea studia şi compara 
în tihnă, exact aşa cum facem noi cu informa¬ 
torii noştri indigeni. Dacă observatorul este 
suficient de dotat şi dacă culege o documentaţie 
destul de abundentă, va putea, probabil, să 
reconstituie structura şi compoziţia jocului folo¬ 
sit, adică numărul de cărţi — 32 sau 52 — 
repartizate în patru serii omologe, formate din 
aceleaşi unităţi constitutive (cărţile) cu un sin¬ 
gur caracter diferenţial, culoarea. 

E timpul să ilustrăm mai direct metoda. Să 
luăm ca exemplu mitul lui Edip, care prezintă 
avantajul de a fi cunoscut de toţi, ceea ce ne 
dispensează de a-1 povesti. Fără îndoială, acest 
exemplu se pretează rău la o demonstraţie. 
Mitul lui Edip ne-a parvenit în redactări frag¬ 
mentare şi tardive, toate fiind transpuneri lite¬ 
rare, inspirate mai mult de grija estetică sau 
morală decît de tradiţia religioasă sau de obi- 

ceiul ritual, dacă asemenea preocupări vor fi 
existat vreodată cu privire la el. Pentru noi 
însă nu se pune chestiunea de a interpreta mitul 
lui Edip în mod verosimil şi mai puţin încă de 
a oferi o explicaţie a lui acceptabilă pentru spe¬ 
cialist. Dorim pur şi simplu să ilustrăm prin 
el, fără a trage vreo concluzie în ceea ce îl pri¬ 
veşte, o anumită tehnică, a cărei întrebuinţare 
nu este probabil legitimă în acest caz particular 
din cauza incertitudinilor amintite. „Demonstra¬ 
ţia" trebuie deci înţeleasă nu în sensul pe care 
îl dă acestui termen omul de ştiinţă, ci cel mult 
negustorul ambulant : nu de a obţine un rezul¬ 
tat, ci de a explica cit mai rapid posibil funcţio¬ 
narea micii maşinării pe care încearcă s-o vîndă 
unor gură-caseă. 

Mitul va fi manipulat la fel ca o partitură 
orchestrală pe care un amator pervers ar îi 
transcris-o, portativ după portativ, sub forma 
unei serii melodice continue şi pe care am căuta 
s-o reconstituim în aranjamentul ei iniţial. In- 
trucîtva, ca şi cum ni s-ar prezenta o succesiune 
de numere întregi, de tipul 1. 2. 4. 7. 8, 2. 3. 4. 
6. 8, 1. 4. 5. 7. 8, 1. 2. 5. 7, 3. 4. 5. 6. 8, dîndu- 
ni-se sarcina de a regrupa toate numerele 1, 
toate 2, toate 3 etc. sub f ormă de tablou : 


1 2 4 

2 3 4 

1 4 

1 2 

3 4 


6 

5 

5 

5 6 


7 8 

8 

7 8 

7 

8 


Vom proceda la fel cu mitul lui Edip, încer- 
cînd succesiv diverse dispoziţii ale mitemelor 
pînă cînd vom fi întîlnit una care să satisfacă 
condiţiile enumerate la p. 253. Să presupunem 
în mod arbitrar că o asemenea dispoziţie ar fi 
reprezentată de tabloul următor (se înţelege, 
repetăm, că nu este vorba de a-1 impune, nici 

chiar de a-1 sugera specialiştilor în mitologia 
clasică, care ar vrea, desigur, să-l modifice, ba 
poate chiar să-l respingă) : 


Cr.dmos o 
caută pe 
sora sa 
Europa, răpită 
de Zeus 


Spartanii se 
extermină 
între ei 


Edip ucide 
pe tatăl său, 
Laios 


Edip se căsă¬ 
toreşte cu 
Iocasta, 
mama sa 

Eteocle ucide 
pe fratele său 
Polynice 

Antigona îl 
îngroapă pe 
Polynice, 
fratele ei, 
violînd 
interdicţia 


Cadmos ucide 
dragonul 


Labdacos 
(tatăl lui 
Laios) = 
„şchiop" (?) 
Laios (tatăl 
lui Edip) — 
„strîmb" (?) 

Edip ucide 
Sfinxul 

Edip = „picior 
umflat" (?) 


Iată-ne astfel în faţa a patru coloane verti¬ 
cale, fiecare din ele grupînd mai multe relaţii 
aparţinînd aceluiaşi „pachet“. Dacă am fi puşi 
să povestim mitul, nu am ţine seama de această 
aşezare în coloane şi am citi liniile de la stînga 
la dreapta şi de sus în jos. Dar, de îndată ce se 
pune chestiunea de a înţelege mitul, o jumătate 
din ordinea diacronică (de sus în jos) îşi pierde 
valoarea funcţională şi „lectura 14 se face de la 

stînga la dreapta, coloană după coloană, tra- 
tînd fiecare coloană ca pe un întreg. 

Ipotetic, toate relaţiile grupate în aceeaşi co¬ 
loană au o trăsătură comună, care trebuie de¬ 
gajată. Astfel, toate incidentele din prima co¬ 
loană din stînga se referă la rude de sînge, ale 
căror raporturi de proximitate sînt, am putea 
spune, exagerate : aceste rude formează obiec¬ 
tul unui tratament mai intim decît îl permit 
regulile sociale. Să admitem deci că trăsătura 
comună primei coloane constă în raporturi de 
înrudire supraestimate. De îndată se constată 
că a doua coloană exprimă aceeaşi relaţie, afec¬ 
tată însă de semnul invers : raporturi de înru¬ 
dire subestimate sau devalorizate. A treia co¬ 
loană se referă la monştri şi la distrugerea lor. 
Pentru a patra sînt necesare unele precizări. 
Sensul ipotetic al numelor proprii în linia pa¬ 
ternă a lui Edip a fost adeseori subliniat. 
Lingviştii nu-i acordă însă nici o importanţă, 
fiindcă, de regulă, sensul unui termen nu poate 
fi definit decît reaşezîndu-1 în toate contextele 
în care este atestat. Or, numele proprii sînt, 
prin definiţie, în afară de context. Cu metoda 
noastră, dificultatea ar putea să pară mai mică, 
mitul fiind în aşa fel reorganizat prin ea, încît 
se constituie el însuşi ca un context. Ceea ce 
oferă o valoare semnificativă nu mai este sensul 
eventual al fiecărui nume luat izolat, ci faptul 
că cele trei nume au un caracter comun : anume 
de a comporta semnificaţii ipotetice şi care 
evocă, toate, o dificultate în a merge bine. 

înainte de a porni mai departe să examinăm 
relaţia dintre cele două coloane din dreapta. 
A treia coloană se referă la monştri : în primul 
rînd dragonul, monstru htonian care trebuie 
distrus pentru ca oamenii să se poată naşte din 
Pămînt; apoi Sfinxul, care se străduieşte, prin 
enigme care şi ele privesc natura omului, să 
răpească viaţa victimelor sale omeneşti. Al 
doilea termen îl reproduce, aşadar, pe cel dintîi, 

258 



care se referă la autohtonia omului. Şi, fiindcă 
cei doi monştri sînt învinşi în cele din urmă de 
oameni, se poate spune că trăsătura comună a 
coloanei a treia constă în negarea autohtoniei 
omului 1 . 

Aceste ipoteze ajută la înţelegerea sensului 
coloanei a patra. In mitologie se întîmplă frec¬ 
vent ca oamenii născuţi din Pămînt să fie re¬ 
prezentaţi în momentul emergenţei lor ca nişte 

1 Fără a pretinde să angajăm cu specialiştii o dis¬ 
cuţie care din partea noastră ar fi prezumţioasă şi 
chiar fără obiect, deoarece mitul lui Edip e luat aici 
ca un exemplu tratat în mod arbitrar, caracterul hto- 
nian atribuit Sfinxului ar putea surprinde, astfel încît 
vom invoca mărturia d-nei Mărie Delcourt : „In le¬ 
gendele arhaice, ei se năşteau, desigur, chiar din 
Pămînt" (Oedipe ou la legende du conquerant, Liege, 
1944, p. 108). Oricît de diferită ar fi metoda noastră 
de aceea a d-nei Delcourt (şi oricît de diferite ar fi, 
fără îndoială, şi concluziile noastre dacă am avea 
competenţa de a aborda problema în fond), credem 
că ea a stabilit în mod convingător caracterul Sfinxu¬ 
lui în tradiţia arhaică : monstru-femelă, atacînd şi vic¬ 
iind bărbaţii tineri, altfel spus o personificare a unei 
fiinţe feminine cu inversarea semnului, ceea ce ex¬ 
plică faptul că, în frumoasa iconografie adunată de 
d-na Delcourt la sfîrşitul lucrării sale, bărbatul şi fe¬ 
meia sînt întotdeauna în poziţia „cer/pămînt" inver¬ 
sată. 

După cum arătăm mai departe, am ales mitul lui 
Edip ca un prim exemplu din cauza remarcabilelor 
analogii care par să existe între anumite aspecte ale 
gîndirii greceşti arhaice şi aceea a indienilor pueblo 
de la care sînt luate exemplele ce urmează. Vom 
menţiona în această privinţă că personajul Sfinxului, 
aşa cum a fost restituit de d-na Delcourt, coincide cu 
două personaje mitologice nord-americane (care nu 
formează, fără îndoială, decît unul singur). Este vorba, 
pe de o parte, de old hag, bătrînă vrăjitoare cu as¬ 
pect respingător, care pune prin aparenţa ei fizică o 
enigmă tînărului erou : dacă acesta descifrează enigma, 
adică dacă răspunde avansurilor abjectei creaturi, va 
găsi la trezire în aşternutul său o tînără femeie ra¬ 
dioasă care îl va face să ajungă la putere (sub această 
formă, tema este şi celtică). Sfinxul evocă şi mai bine 
pe child-protruding woman a indienilor hopi, mamă 
falică, dacă aşa ceva ar fi putut exista : această tînără 
femeie, abandonată de ai săi în cursul unei migraţiuni 
dificile, chiar în momentul cînd năştea, şi care rătă- 

fiinţe încă incapabile să meargă sau care au 
un mers stîngaci. Astfel, la indienii pueblo, 
fiinţele htoniene, cum sînt Shumaikoli sau 
Muyingwu \ care participă la emergenţă, sînt 
şchioape („Picior-însîngerat", „Picior-rănit“, 
„Picior-moale", astfel sînt ele denumite în 
texte). Aceeaşi observaţie e valabilă pentru 
Koskimo din mitologia kwakiutl : după ce 
monstrul htonian Tsiakish i-a înghiţit, ei urcă 
din nou la suprafaţa terestră, ,,poticnindu-se 
înainte sau în lături". Trăsătura comună a co¬ 
loanei a patra ar putea fi deci persistenţa au- 
tohtoniei umane. Ar rezulta de aici că a patra 
coloană se află cu coloana 3 în acelaşi raport 
ca şi coloana 1 cu coloana 2. Imposibilitatea de 
a lega între ele unele grupuri de relaţii este de¬ 
păşită (sau, mai exact, înlocuită) prin afirmaţia 
că două relaţii contradictorii între ele sînt iden¬ 
tice în măsura în care fiecare se află, ca şi cea¬ 
laltă, în contradicţie cu sine. Această modalitate 
de a formula structura gîndirii mitice nu are 
pînă acum decît o valoare aproximativă, sufi¬ 
cientă însă pentru moment. 

Ce ar însemna deci mitul lui Edip interpretat 
astfel „americăneşte" ? El ar exprima imposi¬ 
bilitatea în care se află o societate care crede 
în autohtonia omului (vezi Pausanias, VIII, 
XXIX, 4 : vegetalul este modelul omului) de a 
trece de la această teorie la recunoaşterea fap¬ 
tului că fiecare dintre noi este realmente născut 
din uniunea unui bărbat cu o femeie. Dificul- 

ceşte de atunci în deşert. Mama Animalelor, pe care 
ea le refuză vînătorilor. Cel care o întîlneşte, cu 
hainele ei însîngerale, „este atit de îngrozit, încit 
încearcă o ereeţie“ de care ea profită pentru a-1 viola, 
recompensîndu-1 apoi printr-un succes fără greş la vî- 
nătoare (vezi H. R. Vot h, The Oraibi Summer 
Snake Ceremony, „Field Columbian Museum“, publ. 
nr. 83, „Anthropol. Series“, Chicago, 1903, voi. III, 
nr. 4, p. 352—353 şi 353, nota 1). 

1 Nu Masauwu, al cărui nume apare în textul en¬ 
glez al acestui studiu ca urmare a unei erori de dacti- 
lografie. 

tatea este insurmontabilă. Dar mitul lui Edip 
oferă un fel de instrument logic care permite 
să se arunce o punte între problema iniţială 
— dacă omul se naşte dintr-o singură fiinţă sau 
din două ? — şi problema derivată, care poate 
fi formulată aproximativ astfel : o fiinţă se 
naşte din aceeaşi fiinţă sau din alta ? In modul 
acesta se desprinde o corelaţie : supraestimarea 
înrudirii de sînge se află faţă de subestimarea 
ci în acelaşi raport ca efortul de a scăpa de 
autohtonie faţă de imposibilitatea de a reuşi 
acest lucru. Experienţa poate dezminţi teoria, 
viaţa socială însă verifică cosmologia în măsura 
în care şi una şi cealaltă dau la iveală aceeaşi 
structură contradictorie. Cosmologia este, aşa¬ 
dar, reală. Deschidem aici o paranteză pentru 
a introduce două observaţii. 

In încercarea de interpretare precedentă am 
putut neglija o problemă care a preocupat mult 
pe specialişti în trecut : absenţa în versurile 
cele mai vechi (homerice) ale mitului lui Edip 
a anumitor motive, cum sînt sinuciderea Io- 
castei şi orbirea voluntară a lui Edip. Dar aceste 
motive nu alterează structura mitului, în care 
ele se pot plasa dealtfel cu uşurinţă, primul ca 
un nou exemplu de autodistrugere (coloana 3) 
şi al doilea ca o altă temă de infirmitate (co¬ 
loana 4). Aceste completări contribuie numai la 
explicitarea mitului, fiindcă trecerea de la pi¬ 
cior la cap apare în corelaţie semnificativă cu 
o altă trecere : aceea de la autohtonia negată la 
distrugerea de sine. 

Aşadar, metoda noastră ne scapă de o difi¬ 
cultate care a constituit pînă în prezent unul 
dintre principalele obstacole în calea progresu¬ 
lui studiilor mitologice, şi anume căutarea ver¬ 
siunii autentice sau originare. Noi propunem, 
dimpotrivă, să definim fiecare mit prin ansam¬ 
blul tuturor versiunilor sale. Altfel spus, mitul 
rămîne mit atît timp cît este perceput ca atare. 
Acest principiu este bine ilustrat prin interpre¬ 

tarea dată de noi mitului lui Edip, care se poate 
sprijini pe formularea freudiană care-i este în 
mod cert aplicabilă. Problema pusă de Freud 
în termeni ,,edipieni“ nu mai este, fără îndo¬ 
ială, aceea a alternativei dintre autohtonie şi 
reproducerea bisexuată. Este însă vorba de a 
înţelege cum se poate unul naşte din doi: cum 
se face că noi nu avem un singur genitor, ci o 
mamă şi în plus un tată ? Nu vom ezita deci 
să-l introducem pe Freud, după Sofocle, în rîn- 
dul surselor noastre despre mitul lui Edip. Ver¬ 
siunile lor merită acelaşi credit ca şi celelalte, 
mai vechi şi, în aparenţă, mai „autentice 1,4 . 

Din cele ce precedă rezultă o consecinţă im¬ 
portantă. De vreme ce un mit se compune din 
ansamblul variantelor sale, analiza structurală 
va trebui să le ia în considerare pe toate în ace¬ 
laşi mod. După ce vor fi fost studiate variantele 
cunoscute ale versiunii tebane, vor fi deci exa¬ 
minate şi celelalte : povestirile privind linia co¬ 
laterală a lui Labdacos, care cuprinde pe Agave, 
Penteu şi pe Iocasta ; variantele tebane cu pri¬ 
vire la Lycos, în care Amfion şi Zetos joacă 
rolul de fondatori ai cetăţii ; alte variante mai 
vechi referitoare la Dionysos (văr matrilateral 
al lui Edip) şi legendele ateniene în care rolul 
menit de tebani lui Cadmos îi revine lui Cecrops 
etc. Pentru fiecare din aceste variante se va al¬ 
cătui un tablou în care fiecare element va fi 
astfel dispus, încît să permită comparaţia cu 
elementul corespunzător din alte tablouri : dis¬ 
trugerea şarpelui de către Cecrops cu episodul 
paralel al istoriei lui Cadmos ; părăsirea lui Dio¬ 
nysos şi a lui Edip ; „Picior-umflat 44 şi Dionysos 
loxias, adică mergînd strîmb ; căutarea Europei 
şi aceea a Antiopei ; întemeierea Tebei cînd de 
spartani, cînd de dioscurii Amfion şi Zetos ; 
Zeus răpind pe Europa sau pe Antiopa, şi epi¬ 
sodul similar în care victima e Semele ; Edip 
tebanul şi Perseu din Argos etc. Vom obţine ast¬ 
fel mai multe tablouri cu două dimensiuni, fie- 

Care consacrat unei variante şi pe care le Vorrl 
juxtapune ca pe tot atîtca planuri paralele pen¬ 
tru a ajunge la un ansamblu tridimensional, 
care poate fi „citit“ în trei feluri diferite : de 
la stingă la dreapta, de sus în jos, din faţă în 
spate (sau invers). Aceste tablouri nu vor fi nici¬ 
odată absolut identice. Experienţa dovedeşte 
însă că abaterile diferenţiale, care nu vor trece 
neobservate, se află între ele în corelaţii semni¬ 
ficative, care permit ea ansamblul lor să fie 
supus unor operaţii logice prin simplificări suc¬ 
cesive şi să se ajungă în cele din urmă la legea 
structurală a mitului considerat. 



Fig. 16. 


Se va obiecta, poate, că o asemenea încercare 
nu ar putea fi dusă pînă la capăt, deoarece sin¬ 
gurele versiuni de care dispunem sînt cele cu¬ 
noscute actualmente. Ce s-ar întîmpla dacă o 
nouă versiune ar răsturna rezultatele obţinute ? 

t 

Dificultatea este reală atunci cînd dispunem de 
versiuni foarte puţin numeroase, dar devine 
rapid teoretică pe măsură ce numărul lor creşte. 
Experienţa ne va arăta ordinul de mărime apro- 

ximativ al numărului de versiuni necesare , el 
nu trebuie să fie prea ridicat. Dacă am cunoaşte 
mobilierul unei camere şi distribuţia lui numai 
cu ajutorul unor imagini răsfrînte de două 
oglinzi fixate pe pereţi opuşi, se pot produce 
două cazuri. Cu oglinzi riguros paralele, numă¬ 
rul imaginilor ar fi teoretic infinit. Dacă, dim¬ 
potrivă, una din oglinzi ar fi aşezată oblic în 
raport cu cealaltă, acest număr ar scădea rapid, 
proporţional cu unghiul. Dar, chiar în acest din 
urmă caz, patru sau cinci imagini ar ajunge, 
dacă nu pentru a ne procura o informaţie totală, 
cel puţin pentru a ne asigura că nici o mobilă 
importantă nu a putut rămîne neobservată. 

Invers, nu vom insista niciodată îndeajuns 
asupra absolutei necesităţi de a nu omite nici 
una dintre variantele culese. Dacă comentariile 
lui Freud cu privire la complexul lui Edip fac, 
după cum credem, parte integrantă din mitul 
lui Edip, problema de a şti dacă transcrierea 
de către Cushing a mitului despre originea in¬ 
dienilor zuni este destul de fidelă pentru a fi 
reţinută nu mai are sens. Nu există versiune 
„adevărată" ale cărei copii sau ecouri deformate 
să fie celelalte versiuni. Toate versiunile apar¬ 
ţin mitului. 

Sîntem astfel în situaţia de a înţelege de ce 
multe studii de mitologie generală au dat re¬ 
zultate descurajatoare. Mai întîi, comparatiştii 
au vrut să selecţioneze versiuni privilegiate în 
loc să le examineze pe toate. S-a văzut apoi că 
analiza structurală a unei variante a unui mit, 
culeasă într-im trib (uneori chiar într-im sat), 
ne duce la o schemă cu două dimensiuni. De 
îndată ce sînt examinate mai multe variante aie 
aceluiaşi mit pentru acelaşi sat sau acelaşi trib, 
schema devine tridimensională' şi, dacă vrem 
să extindem comparaţia, numărul dimensiunilor 
necesare creşte atît de rapid, incit devine im¬ 
posibil să le sesizăm prin procedee intuitive. 
Confuziile şi banalităţile la care ajunge prea 
adeseori mitologia generală se datorează, aşa- 

clar, necunoaşterii sistemelor de referinţă multi¬ 
dimensionale cărora în mod naiv se crede că 
li se pot substitui sisteme cu 2 sau 3 dimen¬ 
siuni. La drept vorbind, există puţine speranţe 
ca mitologia comparată să se poată dezvolta fără 
a face apel la un simbolism de inspiraţie mate¬ 
matică, aplicabil acestor sisteme pluridimensio¬ 
nale prea complexe -pentru metodele noastre 
empirice tradiţionale. 

în anii 1952—1954 1 am încercat să verificăm 
teoria expusă sumar în paginile precedente prin- 
tr-o analiză exhaustivă a tuturor versiunilor cu¬ 
noscute ale miturilor zuni privind originea si 
emergenţa : Cushing, 1883 şi 1896 ; Stevenson, 
1904 ; Parsons, 1923 ; Bunzel, 1932 ; Benedict, 
1934. Această analiză a fost completată printr-o 
comparaţie a rezultatelor obţinute cu mituri si¬ 
milare ale altor grupuri pueblo atît occidentale, 
cît şi orientale ; în sfîrşit, s-a operat un sondaj 
preliminar privitor la mitologia indienilor de 
la Şesuri. De fiecare dată, rezultatele au validat 
ipotezele. Nu numai că mitologia nord-ameri- 
cană a apărut din această experienţă într-o lu¬ 
mină nouă, dar s-a izbutit să se întrevadă şi 
uneori să se definească operaţii logice de un tip 
prea frecvent neglijat sau care fuseseră obser¬ 
vate în domenii foarte diferite de al nostru. Nu 
putem intra aici în detalii şi ne vom mărgini 
la prezentarea cîtorva rezultate. 

Un tablou, simplificat la exces, fără îndoială, 
al mitului de emergenţă al indienilor zuni ar 
prezenta aspectul general de mai jos (p. 266— 
267). 

O examinare rapidă a acestui tablou este 
suficientă pentru a înţelege natura lui. E un 
fel de instrument logic destinat să opereze o 
mediere între viaţă şi moarte. Această trecere 
e dificilă pentru gîndirea indienilor pueblo, căci 
ea concepe viaţa umană după modelul regnului 

1 Vezi Annuaire de l’ficole pratique des hautes 
etudes, Secţia de stiinte religioase, 1952—1953, p. 19— 
21, şi 1953—1954, p.' 27—29. 

vegetal (ieşire afară din pămjnt). Această in¬ 
terpretare este aceeaşi ca a Greciei antice şi nu 
în mod absolut arbitrar am luat ca prim exem¬ 
plu mitul lui Edip. In cazul american examinat 
aici, viaţa vegetală este analizată succesiv sub 
mai multe aspecte, ordonate de la cel mai sim¬ 
plu la cel mai complex. Locul suprem îl ocupă 
agricultura, şi totuşi ea prezintă un caracter 
periodic, adică ea constă dintr-o alternanţă a 
vieţii şi a morţii, în contradicţie cu postulatul 
iniţial. 

Chiar dacă am neglija această contradicţie, 
ea reapare mai jos în tablou : agricultura este 
izvor de hrană, deci de viaţă ; or, vînătoarea 
procură şi ea hrană, deşi seamănă cu războiul, 
care este moarte. Există deci diferite moduri de 


SCHIMBARE 


MOARTE 


folosirea meca¬ 
nică a vegeta¬ 
lelor (scări pen¬ 
tru ieşirea din 
lumile infe¬ 
rioare) 

folosirea ali¬ 
mentară a 
plantelor 
sălbatice 


emergenţă, 
condusă de 
Gemenii 
Mult-Iubiţi 


migraţiune, 
condusă de 
cei doi Ne- 
wekwe 
(clovni 
ceremoniali) 


incest între 
frate şi soră 
(originea apei) 


sacrificarea 
unui frate şi 
a unei surori 
(pentru obţi¬ 
nerea victo¬ 
riei) 


exterminarea 
copiilor oame¬ 
nilor de către 
zei (prin înec) 


turnir magic 
prezentat 
Poporului- 
din-Rouă 
(culegători 
contra grădi¬ 
nari) 


folosirea ali¬ 
mentară a 
plantelor 
cultivate 


adoptarea 
unui frate şi 
a unei surori 
(în schimbul 
porumbului) 

caracterul 
periodic al 
activităţilor 
agricole 


folosirea ali¬ 
mentară a 
vînatului 
(vînătoarea) 


inevitabilita¬ 
tea războiului 


război împo¬ 
triva popu¬ 
laţiei kya- 
nakwe (grădi¬ 
nari contra 
vînători) 


război, condus 
de cei doi zei 
ai războiului 


sacrificarea 
unui frate şi 
a unei surori 
(pentru a în¬ 
vinge potopul) 


salvarea tribu¬ 
lui (descope¬ 
rirea centru¬ 
lui lumii) 


MOARTE 


PERMANENŢA 


a trata problema. Versiunea Cushing este cen¬ 
trată pe o opoziţie între activităţile alimentare, 
al căror rezultat este imediat (culegere de plante 
sălbatice), şi acelea al căror rezultat nu poate 
fi scontat decît la sfîrşit. Altfel spus, moartea 
trebuie să fie integrată vieţii pentru ca agricul¬ 
tura să fie posibilă. 

In versiunea Parsons se trece de la vînătoare 
la agricultură, pe cînd versiunea Stevenson pro¬ 
cedează în ordine inversă. Toate celelalte de¬ 
osebiri dinţre cele trei versiuni pot fi puse în 
corelaţie cu aceste structuri fundamentale. Ast¬ 
fel, cele trei versiuni descriu marele război al 
strămoşilor tribului zuni împotriva unei popu¬ 
laţii mitice, kyanakwe, introducînd în povestire 
variaţii semnificative, care constau : 1) în alianţa 
sau ostilitatea zeilor ; 2) în acordarea victoriei 
finale unui beligerant sau altuia ; 3) în funcţia 

simbolică atribuită indienilor kyanakwe, descrişi 
cînd ca vînători (şi atunci au arcuri cu coarde 
făcute din tendoane animale), cînd ca agricul¬ 
tori (arcurile lor au coarde din fibre vegetale) : 


CUSHING 

PARSONS 1 

[ STEVENSON 


aliaţi. 

I 

kyanakwe. 

sin- 


1 aliaţi. 

/ei, 

utilizînd 

guri, coarde ve- 

zei. 

| utilizînd 

kyanakwe < 

i coarde 

getale 


oameni 1 

| coarde 


1 vegetale 




1 vegetale 

victorioşi 

asupra : 

victorioşi 

asupra : 

J victorioşi asupra : 

oamenilor, 

utilizînd 

singuri, 

coarde 

oame¬ 

aliaţi, 
utili¬ 
zînd 
coarde 
din ten¬ 
doane 

kyanakwe, singuri, 

din tendoane (îna¬ 

nilor, 

utilizînd 

coarde 

inte de a ie în¬ 
locui cu fibre) 

zeilor 

din tendoane 


Intrucît fibra vegetală (agricultură) este în¬ 
totdeauna superioară coardelor din tendoane 
(vînătoare) şi cum (în mai mică măsură) alianţa 
zeilor este preferabilă ostilităţii lor, rezultă că 
în versiunea Cushing omul este de două ori dez¬ 
avantajat (zei ostili, coardă din tendoane), în 
versiunea Stevenson, de două ori avantajat (zei 
favorabili, coardă din fibre), pe cînd versiunea 
Parsons reprezintă o situaţie intermediară (zei 
favorabili, dar coarde din tendoane, fiindcă 
omenirea primitivă trăieşte din vînătoare). 


Opoziţii 

Cushing 

Parsons 

Stevenson 

zei/oameni 

— 

+ 

+ 

fibră/tendon 

— 

— 

+ 


Versiunea lui Bunzel prezintă aceeaşi struc¬ 
tură ca versiunea lui Cushing. Ea diferă însă 
de aceasta (ca şi de versiunea Stevenson) în 
sensul că aceste două versiuni prezintă emer¬ 
genţa ca rezultat al eforturilor oamenilor de a 
scăpa de condiţia lor mizerabilă din măruntaiele 
Pămîntului, pe cînd versiunea Bunzel tratează 
■emergenţa drept consecinţa unui apel lansat oa¬ 
menilor de către puterile regiunilor superioare. 

Astfel, între Bunzel, de o parte, şi Stevenson şi 
Cushing,, de cealaltă parte, procedeele folosite 
pentru emergenţă se succed in ordine sime¬ 
trică şi inversă : la Stevenson şi Cushing de la 
plante la animale, la Bunzel de la mamifere la 
insecte şi de la insecte la plante. 

In toate miturile indienilor pueblo occiden¬ 
tali, formularea logică a problemei rămîne 
aceeaşi : punctul de plecare .şi punctul de so¬ 
sire ale raţionamentului sînt lipsite de echivoc, 
iar ambiguitatea apare în stadiul intermediar : 

VIAŢA (= CREŞTERE) 

Folosirea (mecanică) a reg¬ 
nului vegetal ţinînd seama ORIGINE 

numai de creştere 

Folosirea alimentară a reg¬ 
nului vegetal limitată la CULES 

plante sălbatice 

Folosirea alimentară a reg- AGRICULTURA 

nului vegetal înglobînd (aici însă e o 

plante sălbatice şi plante contradicţie, 
cultivate fiindcă ne¬ 

garea vieţii 

Folosirea alimentară a reg- == distrugere, VlNĂTOARE 

nului animal limitată la deci :) 

animale 

Distrugerea regnului ani- RĂZBOI 

mal extinsă la oameni 

MOARTE (= DESCREŞ- 

, TERE) 

Apariţia unui termen contradictoriu chiar în 
centrul procesului dialectic este legată de emer¬ 
genţa unei duble serii de perechi dioscurice, a 
căror funcţie este de a opera o mediaţie între 
cei doi poli : 

1) 2 mesageri di- 2 clovni ceremo- 2 zei ai războiului 

vini niali 

2) pereche omo- rude pereche eterogenă 

genă : directe cuplu (bunică, 

dioscuri (frate (soţ-soţie) nepot) 

(2 fraţi) şi soră) 

deci o serie de variante combinatorii îndeplinind 
aceeaşi funcţie în contexte diferite. înţelegem 
astfel de ce în ritualul pueblo li se pot atribui 
clovnilor funcţii războinice. Problema, care 
adeseori fusese considerată ca insolubilă, dis¬ 
pare atunci cînd recunoaştem că clovnii ocupă 
faţă de producţia alimentară (sînt fiinţe lacome, 
care pot abuza nepedepsite de produse agricole) 
aceeaşi funcţie ca zeii războiului (funcţie care 
apare în procesul dialectic ca un abuz de vînă- 
toare : vînătoare de om în loc de animale pro¬ 
prii consumului uman). 

Unele mituri ale indienilor pueblo centrali şi 
orientali se construiesc în alt mod. Ele încep 
prin a admite identitatea funciară dintre vînă¬ 
toare şi agricultură. Această identificare reiese, 
de exemplu, din mitul de origine al porumbului 
obţinut de Părintele Animalelor, care seamănă 
în chip de grăunţe pinteni de labe de cerb. Se 
încearcă deci să se deducă în mod simultan viaţa 
şi moartea, pornind de la un termen global. în 
loc ca termenii extremi să fie simpli, iar ter¬ 
menii intermediari dedublaţi (ca la indienii 
pueblo occidentali), extremele sînt acelea care 
se dedublează (ea, de exemplu, cele două su¬ 
rori ale indienilor pueblo orientali), pe cînd un 
simplu termen mediator apare pe primul plan 
(Poshaiyanne al indienilor zia), dotat însă cu 
atribute echivoce. Datorită acestei scheme se 
pot chiar deduce atributele pe care le va poseda 
acest „mesia“ în diversele versiuni în funcţie 
de momentul în care îşi face apariţia în cursul 
mitului : binefăcător cînd se manifestă la în¬ 
ceput (zuni, Cushing), echivoc la mijloc (pueblo 
centrali), răufăcător la sfîrşit (zia), excepţie fă- 
cînd versiunea Bunzel a mitului zuni„ unde sec¬ 
venţa este inversată, aşa cum s-a arătat mai sus. 

Aplicînd sistematic această metodă de ana¬ 
liză structurală, reuşim să ordonăm toate va¬ 
riantele cunoscute ale unui mit într-o serie care 

formează un fel de grup de permutări şi în care 
variantele aşezate la cele două extremităţi ale 
seriei prezintă una faţă de cealaltă o structură 
simetrică, însă inversată. Se introduce deci un 
început de ondine acolo unde nu era decît haos 
şi se cîştigă avantajul suplimentar de a des¬ 
prinde anumite operaţii logice care stau la baza 
gîndirii mitice h De pe acum pot fi deosebite 
trei tipuri de operaţii. 

Personajul denumit în mitologia americană 
în general trickster * a constituit multă vreme 
o enigmă. Cum se explică faptul că în aproape 
toată America de Nord acest rol este rezervat 
coiotului sau corbului ? Motivarea acestei ale¬ 
geri apare atunci cînd recunoaştem că gîndirea 
mitică derivă din conştientizarea anumitor opo¬ 
ziţii şi tinde spre medierea lor progresivă. Să 
presupunem, prin urmare, că doi termeni între 
care trecerea pare imposibilă sînt înlocuiţi mai 
întîi prin doi termeni echivalenţi care admit ca 
intermediar un altul, după care unul din ter¬ 
menii polari şi termenul intermediar sînt, la 
rîndul lor, înlocuiţi printr-o nouă triadă şi aşa 
mai departe. Se obţine, aşadar, o structură de 
mediere de tipul următor : 


Perachea 

iniţială 

Viaţă 


Moarte 


Prima triadă 


A doua 
triadă 


Agricultură 


Vînătoare 

Război 


Erbivore 

Mîncătoare de stîr- 
vuri 

Animale de pradă 


Această structură ţine loc de raţionament 
implicit : animalele mîncătoare de stîrvuri sînt 
asemenea animalelor de pradă (ele consumă 

1 Pentru o altă aplicaţie a acestei metode vezi stu¬ 
diul nostru On four Winnebago Myths, care a apărut 
în 1958 într-un volum omagial închinat prcf. Paul 
Radin cu ocazia aniversării a 75 de ani. 

* Trişor (engl.). — Nota trad. 

hrană animală), dar şi asemenea producătorilor 
de hrană vegetală (ele nu ucid ceea ce mănîncă). 
Indienii pueblo, pentru care viaţa agricolă este 
mai ,,semnificantă“ decât vînătoarea, formulează 
acelaşi raţionament într-un mod întrucâtva di¬ 
ferit : corbii sînt pentru grădini ceea ce ani¬ 
malele de pradă sînt pentru erbivore. Erbivo- 
rele puteau însă să fie deja tratate ca mediatori: 
ele sînt, într-adevăr, asemenea culegătorilor (ve¬ 
getarieni) şi procură o hrană animală fără să 
fie ele însele vînători. Se obţin astfel mediatori 
de primul, al doilea şi al treilea grad etc., fie¬ 
care termen dînd naştere celui următor prin 
opoziţie şi corelaţie. 

Această succesiune de operaţii este foarte vi¬ 
zibilă în mitologia indienilor de la Şesuri, care 
poate fi ordonată într-o serie : 


Mediator (lipsit de succes) între Cer şi Pămînt : 

(soţia lui star-husband)* ** *** . 

Pereche eterogenă de mediatori : 

(bunică/nepot). 

Pereche semiomogenă de mediatori : 

,, (lodge-boy ++/ihrown-away) +++. 

în timp ce la indienii pueblo (zuni) seria cores¬ 
punzătoare este de tipul : 

Mediator (încununat de succes) între Cer şi Pămînt : 
(Poshaiyanki). 

Pereche semiomogenă de mediatori : 

(Uyuyewi şi Matsailema). 

Pereche omogenă de mediatori : 

,, (cei doi Ahaiyuta). 


Corelaţii de acelaşi tip mai pot apărea pe un 
ax orizontal (acest lucru este adevărat chiar pe 
plan lingvistic : astfel sînt conotaţiile multiple 
ale rădăcinii pose în limba tewa după Parsons: 
coiot, ceaţă, scalp etc.). CoiotuL' (care este un 

* „Soţul-aslru“ (cngl.). — Nota trad. 

** „Portar 11 (engl.). — Nota trad. 

*** „Cel"dat-afară“ (engl.). — Nota trad. 

mîncător de stîrvuri) este intermediar între er- 
bivore şi carnivore, cum este ceaţa între Cer 
şi Pămînt ; cum este scalpul între război şi 
agricultură (scalpul este o „recoltă 44 războinică); 
cum este neghina între plante sălbatice şi plante 
cultivate (ea se dezvoltă pe acestea din urmă 
în felul celor dintîi) ; cum sînt veşmintele între 
„natură 44 şi „cultură 41 ; cum sînt gunoaiele între 
satul locuit şi junglă ; cum este cenuşa (şi fu¬ 
ninginea) între vatră (la sol) şi acoperiş (imagi¬ 
nea bolţii cereşti). Acest lanţ de mediatori, dacă 
ne putem exprima astfel, prezintă o serie de 
articulaţii logice care permit rezolvarea diver¬ 
selor probleme ale mitologiei americane : de ce 
zeul stăpîn pe rouă este şi stăpîn al animalelor; 
de ce zeul deţinător de veşminte bogate este 
adeseori o Cenuşăreasă-mascul (Ash-boy); de 
ce scalpurile produc rouă ; de ce Mama Ani¬ 
malelor este asociată cu neghina etc. 

Ne mai putem întreba însă dacă pe această 
cale nu ajungem la un mod universal de a or¬ 
ganiza datele experienţei sensibile. Să compa¬ 
răm cu exemplele care precedă cuvîntul fran¬ 
cez nielle, lat. nebula, şi rolul de purtător de 
noroc atribuit în Europa gunoaielor (pantofi 
vechi), cenuşii şi funinginei (cf. ritul de a-1 să¬ 
ruta pe coşar) ; să comparăm de asemenea ciclul 
american al lui Ash-boy şi cel indo-european 
al Cenuşăresei. Cele două personaje sînt figuri 
falice (mediatori între sexe) ; stăpîni peste rouă 
şi peste animale sălbatice; posesori de. veşminte 
somptuoase şi mediatori sociologici (alianţă 
matrimonială între nobili şi oameni din popor, 
între bogaţi şi săraci). Or, e imposibil să expli¬ 
căm acest paralelism printr-un împrumut (aşa 
cum s-a pretins uneori), căci povestirile referi¬ 
toare la Ash-boy şi la Cenuşăreasă sînt sime¬ 
trice şi inverse în cele mai mici detalii, pe cînd 
povestea Cenuşăresei, aşa cum a fost efectiv 
împrumutată de America (cf. basmul zuni 

despre Păzitoarea de curcani), rămîne paralelă 
cu prototipul. De aici tabloul : 



Europa 

America 

sex 

feminin 

masculin 

familie 

familie dublă 

fără familie 


(tatăl recăsătorit) 

(orfan) 

aspect 

fată frumoasă 

băiat respingător 

atitudine 

nimeni n-o iu- 

iubeşte fără reci- 


beşte 

procitate 

transformare 

îmbrăcată în veş- 

despuiat de apa- 


minte somptuoase 

renţa sa hidoasă 


datorită unui aju- 

datorită unui 


tor supranatural 

ajutor supranatural 


Ca şi Ash-boy şi Cenuşăreasa, trickster-u\ 
este deci un mediator, şi această funcţie explică 
faptul că el reţine ceva din dualitatea pe care 
are obligaţia de a o depăşi. De aici caracterul 
său ambiguu şi echivoc. Dar trickster -ul nu 
oferă singura formulă posibilă de mediere. 
Unele mituri par a fi consacrate în întregime 
epuizării tuturor modalităţilor posibile de tre¬ 
cere de la dualitate la unitate. Comparînd toate 
variantele mitului de emergenţă zuni, ajungem 
să extragem o serie ordonabilă de funcţii me- 
diatizante, fiecare rezultînd din cea precedentă 
prin opoziţie şi corelaţie : 


> \ fiinţă \ pere< 
dioscuri \ trickster j, \ 

' / bisexuată /'rude 


Nefiinţă Nepereche de 

directe / 


cuplu bunică 

căsătorit / nepot 


grup cu 

/4 termeni / 


triadă 


In versiunea lui Cushing, această dialectică este 
însoţită de trecerea de la un mediu spaţial (me¬ 
diere între Cer şi Pămînt) la un mediu tempo¬ 
ral (mediere între iarnă şi vară, altfel spus, între 

<,’7i 






naştere şi moarte). Totuşi, deşi trecerea 
se operează de la spaţiu la timp, formula 
ultimă (triada) reintroduce spaţiul, deoarece o 
triadă constă aici dintr-o pereche dioscurică 
dată simultan cu un mesia ; invers, dacă for¬ 
mula iniţială ar fi exprimată în termeni de spa¬ 
ţiu (Cer şi Pămînt), noţiunea de timp ar fi to¬ 
tuşi implicită : mesia imploră, după care 
dioscurii coboară din Cer. Se vede deci că con¬ 
strucţia logică a mitului presupune o dublă 
permutare de funcţii. Vom reveni la aceasta 
după ce vom fi examinat un alt tip de operaţii. 

După ce caracterul ambiguu al trickster -ului 
a fost explicat, devine intr-adevăr explicabilă 
şi o altă caracteristică a fiinţelor mitologice. 
Avem în vedere aici dualitatea de natură care 
aparţine exclusiv aceleiaşi divinităţi : cînd bine¬ 
voitoare, cînd răuvoitoare, după caz. Dacă com¬ 
parăm variantele mitului hopi care stă la baza 
ritualului Shalako, constatăm că ele pot fi or¬ 
donate în funcţie de structura următoare : 

(Masauwu : x ) ^ (Muyingwu : Masauwu) ^ 
(Shalako : Muyingwu) ^ [y : Masauwu), 

în care x şi y reprezintă valori arbitrare, care 
trebuie totuşi postulate pentru cele două ver¬ 
siuni „extreme 41 . într-adevăr, în aceste versiuni, 
zeului Masauwu, care apare singur şi nu în 
legătură cu un alt zeu (versiunea 2) sau chiar 
absent (versiunea 3), i se atribuie funcţii care 
rămîn totuşi relative. In prima versiune, Ma¬ 
sauwu (singur) îi ajută pe oameni, însă nu în¬ 
totdeauna ; în versiunea 4 el le este ostil, dar 
le-ar putea fi şi mai ostil. Rolul său este, prin 
urmare, definit — cel puţin implicit — în com¬ 
paraţie cu un alt rol posibil şi nespecificat, re¬ 
prezentat aici de valorile x şi y. In versiunea 
2, dimpotrivă, Muyingwu este relativ mai fa¬ 
vorabil oamenilor decît Masauwu, după cum în 
versiunea 3 Shalako îi ajută mai mult decit 
Muyingwu. 

Putem reconstrui o serie formal analoagă cu 
versiunile keresane ale unui mit apropiat : 

(Poshaiyanki : a:) ^ (Lea : Poshaiyanki) ^ 
(Poshaiyanki : Tiamoni) ^ (y : Poshaiyanki). 

Acest tip de structură merită în special să 
reţină atenţia, căci el a fost deja întâlnit de so¬ 
ciologi în alte două domenii : cel al raporturi¬ 
lor de subordonare la galinacee şi la animale 
(pecking-order) şi cel al sistemelor de înrudire, 
unde l-am denumit schimb generalizat. Izolîn- 
du-1 acum pe un alt plan, cel al gîndirii mitice, 
putem spera să avem condiţii mai bune de a 
discerne adevăratul său rol în cadrul fenome¬ 
nelor sociale şi să-i dăm o interpretare teore¬ 
tică de o importanţă mai generală. 

în sfîrşit, dacă reuşim să ordonăm o serie com¬ 
pletă de variante sub forma unui grup de per¬ 
mutări, putem spera să descoperim legea grupu¬ 
lui. în stadiul actual al cercetărilor va trebui 
să ne mulţumim aici cu indicaţii foarte aproxi¬ 
mative. Indiferent de precizările şi de modifi¬ 
cările care vor trebui să fie aduse formulei de 
mai jos, chiar de pe acum pare să rezulte că 
orice mit (considerat ca ansamblul variantelor 
sale) e reductibil la o relaţie canonică de tipul : 

F x (a) : F y (b) F x (b) : F^ (y), 

în care, fiind daţi simultan doi termeni, a şi b, 
precum şi două funcţii, x şi y, ale acestor ter¬ 
meni, se admite că între cele două situaţii, de¬ 
finite respectiv printr-o inversiune de termeni 
şi de relaţii, există o relaţie de echivalenţă cu 
două condiţii : 1) ca unul din termeni să fie 
înlocuit prin contrariul său (în expresia de mai 
sus a şi a-1); 2) ca între valoarea de funcţie şi 
valoarea de termen a celor două elemente să se 
producă o inversiune corelativă (în expresia de 
mai sus : y şi a). ' 

Formula de mai sus va căpăta întregul ei 
sens dacă ne amintim că, pentru Freud, două 

traumatisme (şi nu unul singur, cum sînt în¬ 
clinaţi adeseori unii să creadă) sînt necesare 
pentru naşterea mitului individual care este 
nevroza. Încercînd să aplicăm formula la ana¬ 
liza acestor traumatisme (postulînd că ele sa¬ 
tisfac respectiv condiţiile 1 şi 2 enunţate mai 
sus), am reuşi, fără îndoială, să formulăm mai 
precis şi mai riguros legea genetică a mitului. 
Şi, mai ales, am fi în măsură să dezvoltăm în 
paralel şi studiul sociologic şi psihologic al gîn- 
dirii mitice, poate chiar să o tratăm ca în labo¬ 
rator, supunînd ipotezele de lucru controlului 
experimental. 

E regretabil că pentru moment condiţiile pre¬ 
care ale cercetării ştiinţifice în Franţa nu ne 
permit să avansăm în acest studiu. Textele mi¬ 
tice sînt extrem de voluminoase. Analiza lor în 
unităţi constitutive cere o muncă de echipă şi 
personal tehnic. O variantă de dimensiune me¬ 
die cuprinde cîteva sute de cartele. Pentru a 
găsi cel mai bun aranjament al acestor cartele 
pe coloane şi rînduri, ar trebui să dispunem de 
clasoare verticale de 2 m X 1,50 m, prevăzute 
cu compartimente în care cartelele să poată fi 
repartizate şi mutate după dorinţă. De îndată 
ce ne propunem să elaborăm modele cu trei di¬ 
mensiuni pentru a compara mai multe variante, 
sînt necesare atîtea clasoare cîte variante avem, 
precum şi un spaţiu suficient spre a le putea 
mişca şi aranja liber. In sfîrşit, dacă sistemul 
de referinţă cere mai mult de trei dimensiuni 
(ceea ce riscă să se producă rapid, aşa cum s-a 
arătat la pagina 264), trebuie să recurgem la 
cartele perforate şi la mecanografie. Neavînd 
pentru moment nici o speranţă de a obţine mă¬ 
car localurile indispensabile constituirii unei 
singure echipe, ne vom mulţumi să facem trei 
observaţii în chip de concluzie la această ex¬ 
punere. 

In primul rînd, s-a pus adeseori întrebarea 
de ce miturile şi în general literatura orală fo¬ 
losesc atît de frec\ T ent dublarea, triplarea sau 

cvadruplarea aceleiaşi secvenţe. Dacă ipotezele 
noastre se acceptă, răspunsul este uşor de dat. 
Repetiţia are o funcţie proprie, aceea de a face 
evidentă structura mitului. Am arătat, intr-ade¬ 
văr, că structura sincronică-diacronică ce carac¬ 
terizează mitul permite ordonarea elementelor 
lui în secvenţe diacronice (rîndurile din tablou¬ 
rile noastre), care trebuie să fie citite sincronic 
(coloanele). Orice mit posedă, aşadar, o struc¬ 
tură în folii care transpare la suprafaţă, dacă 
putem spune aşa, în şi prin procedeul repetării. 

Totuşi (şi acesta este al doilea punct), foliile 
nu sînt niciodată riguros identice. Dacă este 
exact că obiectul mitului este de a furniza un 
model logic pentru rezolvarea unei contradicţii 
(sarcină irealizabilă atunci cînd contradicţia 
este reală), vor apărea un număr teoretic in¬ 
finit de folii, fiecare foarte puţin deosebită de 
cea precedentă. Mitul se va dezvolta oarecum 
în spirală, pînă cînd impulsul intelectual care 
l-a generat va fi epuizat. Creşterea mitului este 
deci continuă, în opoziţie cu structura sa, care 
rămîne discontinuă. Sau, dacă ni se permite o 
imagine riscată, mitul este o fiinţă verbală, care 
ocupă în domeniul vorbirii un loc comparabil 
cu acela care revine cristalului în universul ma¬ 
teriei fizice. Faţă de limbă de o parte şi faţă de 
vorbire de cealaltă parte, poziţia lui ar fi in¬ 
tr-adevăr analogă aceleia a cristalului ca obiect 
intermediar între un agregat statistic de mole¬ 
cule şi structura moleculară însăşi. 

In sfîrşit, sociologii, care şi-au pus problema 
raporturilor dintre mentalitatea zisă „primi¬ 
tivă” şi gîndirea ştiinţifică, au tranşat-o în ge¬ 
neral, invocînd deosebiri calitative în modul în 
care lucrează spiritul uman într-un caz, şi în 
celălalt. Ei n-au pus însă la îndoială că în am¬ 
bele cazuri spiritul se centrează întotdeauna 
pe aceleaşi obiecte. 

Cele arătate în paginile precedente conduc la 
o altă concepţie. Logica gîndirii mitice ni s-a 

părut Ia fel de exigentă ca aceea pe care se 
bazează gîndirea pozitivă şi este, în fond, pu¬ 
ţin deosebită de ea. Căci deosebirea ţine mai 
puţin de calitatea operaţiilor intelectuale decît 
de natura lucrurilor cărora li se aplică aceste 
operaţii. Dealtfel, iată ce au observat tehno¬ 
logii de multă vreme în domeniul lor : un topor 
de fier nu este superior unui topor de piatră, 
pentru că unul ar fi „mai bine făcut“ decît ce¬ 
lălalt. Amîndouă sînt la fel de bine făcute, fie¬ 
rul însă nu este acelaşi lucru ca piatra. 

Poate că vom descoperi într-o zi că în gîn¬ 
direa mitică şi în gîndirea ştiinţifică funcţio¬ 
nează aceeaşi logică şi că omul a gîndit întot¬ 
deauna la fel de bine. Progresul, dacă cumva 
acest termen s-ar mai putea aplica în acest caz, 
n-ar mai avea ca teatru conştiinţa, ci lumea, în 
care o omenire dotată cu însuşiri constante s-ar 
găsi în decursul îndelungatei sale istorii mereu 
în luptă cu noi obiecte. 


CAPITOLUL XII 

STRUCTURĂ ŞI DIALECTICĂ 1 

De la Lang pînă la Malinowski., trecînd prin 
Durkheim, Levy-Bruhl şi van der Leeuw, so¬ 
ciologii sau etnologii care s-au interesat de ra¬ 
porturile dintre mit şi ritual şi le-au reprezen¬ 
tat ca pe o redundanţă. Unii văd în fiecare mit 
proiecţia ideologică a unui rit, destinat să-i ser¬ 
vească acestuia ca fundament; alţii inversează 
raportul şi tratează ritul ca pe un fel de ilus¬ 
trare a mitului, sub formă de tablouri în ac¬ 
ţiune. In ambele cazuri, între mit şi rit se postu¬ 
lează o corespondenţă ordonată, cu alte cuvinte 

1 Publicat sub acest titlu în : For Roman Jakobson. 
Essays on the Occasion of h’s sixtieth birthday, Haga, 
1956, p. 289—294. 

o omologie : oricare ar fi acela dintre ele căruia 
i se atribuie rolul de original sau de reflectare, 
mitul şi ritul se reproduc unul pe celălat, unul 
pe planul acţiunii, celălalt pe cel al noţiunilor. 
Rămîne de văzut de ce miturile nu corespund 
toate unor rituri şi, invers, de ce această omo¬ 
logie nu poate fi demonstrată decît într-un 
foarte mic număr de cazuri, în sfîrşit şi mai 
ales care este cauza acestei curioase dedublări. 

îmi propun să arăt, bazîndu-mă pe un exem¬ 
plu precis, că această omologie nu există întot¬ 
deauna sau, mai exact, că ea ar putea fi 
— atunci cînd există — un caz particular al 
unei relaţii mai generale între mit şi rit şi între 
rituri înseşi. Această relaţie implică neapărat 
o corespondenţă termen cu termen între ele¬ 
mentele unor rituri diferite în aparenţă sau 
intre elementele cutărui rit şi ale cutărui mit, 
fără însă ca această corespondenţă să poată fi 
tratată ca o omologie. In exemplul care va fi 
discutat aici, ea necesită pentru a fi restituită 
o serie de operaţii prealabile : permutări sau 
transformări, în care se află, poate, cauza re- 
dublării. Dacă această ipoteză este exactă, va 
trebui să se renunţe la căutarea raportului din¬ 
tre mit şi ritual într-un fel de cauzalitate meca¬ 
nică şi relaţia dintre ele să fie concepută pe 
planul unei dialectici, accesibilă numai cu con¬ 
diţia ca în prealabil ele să fie reduse, atit unul, 
cit şi celălalt, la elementele lor structurale. 

Schema unei atare demonstraţii mi se parc 
a constitui un omagiu potrivit operei şi metodei 
lui Roman Jakobson. El însuşi s-a preocupat în 
mai multe rînduri de mitologie şi de folclor ; 
ajunge să amintesc articolul său despre mito¬ 
logia slavă din Standard Dictionary of Folklorc 
al lui Funk şi Wagnall, voi. I (New York, 1950) 
şi preţioasele sale comentarii la^Russian Fairy 
Tales (New York, 1945). In al doilea rînd, este 
clar că metoda pe oare o urmez se reduce la 
o extindere într-un alt domeniu a metodei 

lingvisticii structurale, de care este asociat nu¬ 
mele lui Jakobson. In sfîrşit, el însuşi s-a ară¬ 
tat întotdeauna deosebit de atent la legătura 
intimă care există între analiza structurală şi 
metoda dialectică ; el încheie celebrele sale 
Principes de phonologie historique, spunînd : 
„Legătura dintre statică şi dinamică este una 
dintre antinomiile dialectice cele mai fundamen¬ 
tale care determină ideea de limbă“. Inccrcînd 
să aprofundez implicaţiile reciproce ale noţiu¬ 
nii de structură şi ale gîndirii dialectice, nu fac 
decît să urmez una dintre căile pe care el în¬ 
suşi le-a trasat. 

In lucrarea lui G. A. Dorsey consacrată mito¬ 
logiei indienilor pawnee din cîmpiile Americii 
de Nord (The Pawnee : Mythology, partea I, 
Washington, 1906), se află, de la nr. 77 la 116, 
o serie de mituri care explică originea puterilor 
şamanice. In aceste mituri revine în mai multe 
rînduri (vezi nr. 77, 86, 89 şi passim) o temă pe 
care o voi numi pentru simplificare băiatul în¬ 
sărcinat. Să parcurgem, spre exemplu, mitul 
nr. 77. 

Un tînăr neştiutor observă că are puteri ma¬ 
gice care îi permit să vindece bolnavii. Gelos 
de reputaţia lui crescîndă, un bătrîn vrăjitor, 
oficial recunoscut, îi face cîteva vizite însoţit 
de nevasta sa. Furios de a nu fi obţinut — şi 
pe drept cuvînt — nici un secret în schimbul 
propriilor sale învăţăminte, îi oferă băiatului 
pipa sa umplută cu ierburi magice. Astfel vră¬ 
jit, băiatul descoperă că este însărcinat. Aco¬ 
perit de ruşine, îşi părăseşte satul şi pleacă 
să-şi caute moartea printre animalele sălbatice, 
înduioşate de nenorocirea lui, acestea hotărăsc 
să-l vindece, scot fetusul din corpul lui şi îi 
insuflă puterile lor magice, datorită cărora bă¬ 
iatul, întors printre ai săi, ucide pe vrăjitorul 
cel rău şi devine el însuşi un tămăduitor ce¬ 
lebru şi respectat. 

Dacă analizăm cu atenţie textul acestui mit, 
din care o singură versiune ocupă treisprezece 
pagini din lucrarea lui Dorsey, observăm că 
este construit în jurul unei lungi serii de opo¬ 
ziţii : 1) şaman iniţiat / şaman neiniţiat, adică 
opoziţie între puterea dobîndită şi puterea în¬ 
născută; 2) copil / bitrîn, căci mitul insistă asu¬ 
pra tinereţii sau a bătrîneţii fiecărui protago¬ 
nist ; 3) confuzia sexelor / distincţia sexelor; 
întreaga gîndire metafizică a indienilor pawnee 
se bazează într-adevăr pe ideea că la originea 
universului elementele antagoniste sînt ameste¬ 
cate şi că la început opera zeilor a constat în a 
le separa. Băiatul este asexuat sau, mai exact, 
principiile mascul şi femelă sînt la el confun¬ 
date. Invers, la bătrîn, distincţia este irevoca¬ 
bilă, idee exprimată clar în mit prin cuplul în¬ 
totdeauna prezent al vrăjitorului şi al soţiei 
sale, în opoziţie cu băieţandrul singur, dar care 
ascunde în el masculinitatea şi feminitatea (băr¬ 
batul însărcinat) ; 4) fecunditatea copilului (în 
pofida virginităţii lui) / sterilitatea bitrînului 
(cu toată căsătoria lui mereu reamintită) ; 5) ra¬ 
portul ireversibil al fecundării ,,fiului“ de către 
„tată“ este dat în opoziţie cu o relaţie şi ea ire¬ 
versibilă : răzbunarea „tatălui 41 fiindcă „fiul“ 
nu-i încredinţează nici un secret (nu posedă 
nici unul) în schimbul alor sale ; 6) opoziţie 
triplă între magia vegetală (şi reală : un drog 
graţie căruia bătrînul îl fecundează pe băiat, 
dar această magie este vindecabili) şi magia 
de origine animală (şi simbolică : manipularea 
unui craniu), prin care băiatul îl ucide pe bă¬ 
trîn firă şansă de reînviere ; 7) una din cele 
două magii procedează prin introducere, cealaltă 
prin extragere. 

Această construcţie pe bază de opoziţii se 
regăseşte şi în amănunte. Animalele sînt cu¬ 
prinse de milă faţă de băiat din două motive, 
care sînt bine precizate în text : el cumulează 
caracteristicile bărbatului şi ale femeii, ceea ce 

se traduce la el printr-o opoziţie între slăbiciu¬ 
nea propriului său corp (posteşte de /nai multe 
zile) şi mărimea pîntecelui său (din cauza stării 
sale). Pentru a-1 face să avorteze, erbivorele 
vomează oasele, în timp ce carnivorele extrag 
carnea (triplă opoziţie) ; în sfîrşit, dacă băiatul 
ri' că să moară din cauza pîntecelui umflat (în 
versiunea nr. 89 fetusul este înlocuit cu un 
bulgăre de argilă care va creşte pînă va face 
să plesnească pe cel care îl poartă), vrăjitorul 
moare efectiv de ocluzie abdominală. 

Versiunea dată la nr. 86 păstrează şi redu- 
blează totodată unele din aceste opoziţii : uciga¬ 
şul îşi coboară victima, legată de capătul unei 
frînghii, în lumea subterană (domiciliul anima¬ 
lelor magice, care sînt mamifere) pentru a o 
face să strîngă pene de vultur şi de ciocănitoare, 
adică de păsări, locuitoare ale cerului şi aso¬ 
ciate, în special, unul cu cerul-empireu, cealaltă 
cu furtuna. Această inversiune a sistemului lu¬ 
mii este însoţită de o redresare corelativă a opo¬ 
ziţiei (întîlnită în sistemul „drept“ al mitului 
nr. 77) între carnivore şi erbivore, care, de 
data aceasta, se ocupă, aşa cum e „normal 11 , 
primele de oasele fetusului, celelalte de sîngele 
lui. Vedem astfel tot ceea ce o analiză structu¬ 
rală a conţinutului mitului ar putea numai ea 
singură să obţină : reguli' de transformare care 
permit trecerea de la o variantă la alta prin 
operaţii asemănătoare acelora ale algebrei. 

Există totuşi un alt aspect al problemei asu¬ 
pra căruia vreau să atrag atenţia aici. Cărui 
rit pawnee corespunde mitul băiatului însărci¬ 
nat ? La prima vedere nici unuia. Indienii 
pawnee n-au societăţi şamanice bazate pe clase 
de vîrstă, pe cînd mitul subliniază opoziţia din¬ 
tre generaţii. Accesul la aceste societăţi nu este 
supus unor probe sau taxe. Conform mărturiei 
lui Murie, la ei „calea uzuală pentru a deveni 
vraci era de a urma unui învăţător la moartea 

acestuia 41 b întregul nostru mit se sprijină, dim¬ 
potrivă, pe dubla noţiune a unei puteri înnăs¬ 
cute şi, din această cauză, contestate de ma¬ 
gistru. care nu l-a iniţiat pe acela pe care îl 
refuză ca succesor. 

Vom spune oare, aşadar, că mitul pawnee re¬ 
flectă un sistem corelativ şi opus aceluia care 
prevalează în ritualul pawnee ? Aceasta ar fi 
exact numai în parte, căci opoziţia nu ar fi 
pertinentă ; ca să ne exprimăm mai precis, no¬ 
ţiunea de opoziţie nu este aici euristică : ea ex¬ 
plică unele deosebiri între mit şi rit şi lasă al¬ 
tele neexplicate. Anume ea neglijează tema 
băiatului însărcinat, căruia noi i-am recunoscut 
totuşi un loc central în grupul de mituri exa¬ 
minat. 

Dimpotrivă, toate elementele mitului se aşaza 
pe locurile lor atunci cînd îl confruntăm nu cu 
ritualul corespunzător al indienilor pawnee, ci 
cu ritualul simetric şi opus care prevalează la 
triburile din cîmpiile Statelor Unite care îşi 
concep societăţile lor şamanice şi regulile de 
acces la ele într-o manieră inversă faţă de aceea 
a indienilor pawnee. După expresia lui Lowie, 
„indienii pawnee se deosebesc prin faptul că 
au dezvoltat cel mai elaborat sistem de socie¬ 
tăţi în afara seriilor de vîrstă 1 2 . Sub acest ra¬ 
port, ei sînt opuşi indienilor blackfoot şi tribu¬ 
rilor săteşti mandan şi hidatsa, care oferă exem¬ 
plele cele mai extreme ale celuilalt tip şi cu 
care sînt legaţi nu numai cultural, ci şi geo¬ 
grafic şi istoric prin intermediul indienilor 
arikara, a căror despărţire de skidi pawnee 
(tocmai aceia de la care Dorsey a cules miturile) 

1 J. R. M u r i e, Pawnee Societies, „Anthrcpol. 

Papers ol the American Museum of Natural History", 
voi. II. p. VII. 603. ' 

2 R. H. Lowie, Flains-Indian Age-Societies : histo- 
rical and comparative Summary, „Anthropol. Papers 
of the American Museum of Natural History", voi. II, 
1916, p. XIII, 890. 

nu datează decît din prima jumătate a secolu¬ 
lui al XVIII-lea. 

La aceste triburi, societăţile constituie clase 
de vîrstă ; trecerea de la una la alta se face prin 
cumpărare ; relaţia dintre vînzător şi cumpără¬ 
tor este concepută ca o relaţie între „tată“ şi 
,.fiu“ ; în sfîrşit, candidatul se prezintă întot¬ 
deauna însoţit de soţia sa şi motivul central al 
tranzacţiei este o livrare a soţiei ,,fiului“ către 
„tată", care îndeplineşte cu aceasta un coit real 
sau simbolic, dar care este întotdeauna repre¬ 
zentat ca un act de fecundare. Regăsim deci 
toate opoziţiile deja analizate pe planul mitului, 
cu inversarea valorilor atribuite fiecărui cuplu : 
iniţiat şi neiniţiat, tinereţe şi bătrîneţe, confuzia 
şi distincţia sexelor ©tc. Intr-adevăr, în ritu¬ 
rile mandan, hidatsa sau blackfoot. „fiul" este 
însoţit de soţia sa, după cum în mitul pawnee 
soţia îl însoţea pe „tată“ ; dar, pe cînd în acest 
din urmă caz ea era un simplu figurant, aici ea 
este aceea care joacă rolul principal : fecundată 
de tată şi dînd naştere fiului, deci rezumînd în 
ea acea bisexualitate pe care mitul o atribuie 
fiului. Cu alte cuvinte, valorile semantice sînt 
aceleaşi, doar permutate cu un rînd faţă de 
simbolurile care le servesc ca suport. In această 
privinţă este interesant de comparat termenii 
cărora le este rezervat rolul de agent fecunda¬ 
tor în cele două sisteme : în mitul pawnee, pipa, 
transferată fiului de către tată şi soţia sa ; nap 
sălbatic în ritul blackfoot, transferat mai întîi 
de tată către soţia fiului, apoi de către aceasta 
celui din urmă ; or, pipa, tub gol, este interme¬ 
diarul dintre cer şi lumea de mijloc, deci sime¬ 
trică şi inversă rolului rezervat napului sălbatic 
în mitologia triburilor de la Şesuri, aşa cum re¬ 
iese foarte clar din nenumăratele variante ale 
ciclului zis star-husband, în care napul este un 
dop plin, servind de întrerupător între cele două 
lumi. Cînd ordinea lor este inversată, elementele 
îşi schimbă semnul. 

Extraordinarul rit hidatsa (ale cărui paralele 
chineze arhaice n-au fost, după cunoştinţa mea, 
niciodată semnalate), al prestării femeilor in¬ 
tr-o colibă acoperită cu carne uscată drept aco¬ 
periş, corespunde de asemenea mitului pawnee: 
plată în carne cînd taţilor fecundători, deţină¬ 
tori ai magiei, cînd animalelor magice care joacă 
rolul de non-taţi ( = avortori) ; într-un caz însă 
carnea este prezentată ca un conţinător (coliba 
acoperită cu carne), pe cînd în celălalt este 
specificat că ea trebuie să fie oferită ca un 
conţinut (sacoşe îndesate cu carne). Am putea 
urmări în continuare aceste paralelisme, care 
ne-ar conduce toate la aceeaşi concluzie : mitul 
pawnee expune un sistem ritual invers, nu al 
celui care predomină în acest trib, ci al unui sis¬ 
tem pe care el nu-1 aplică şi care este cel al tri¬ 
burilor înrudite, a căror organizare rituală este 
opusă organizării sale proprii. In afară de 
aceasta, relaţia dintre cele două sisteme are un 
caracter contrapunctic : dacă unul este consi¬ 
derat ca o progresie, celălalt apare ca o re- 
trogresie. 

Am situat astfel un mit pawnee într-un ra¬ 
port de corelaţie şi de opoziţie cu un ritual 
străin. Este remarcabil faptul că un raport de 
acelaşi tip, dar de un ordin şi mai complex, a 
putut să fie descoperit între acelaşi mit şi un 
ritual care, fără să fie specific numai tribului 
pawnee, a format obiectul unui studiu deose¬ 
bit de aprofundat, efectuat în cadrul acestuia, 
şi anume ritualul hako *. 

Hako este un ritual de alianţă între două 
grupuri ; spre deosebire de societăţile indienilor 
pawnee, al căror loc în structura socială este fix, 
grupurile în cauză pot să se aleagă între ele în 
mod liber. Totuşi, procedînd astfel, ele se pun în 
relaţia tată/fiu, adică tocmai aceea care defi- 

_ r' 

1 A. C. Fletcher şi J. R. Murie. The Hako : a 
Pawnee Ceremony, .. 22 nd Annual Report, Bureau of 
American Ethnology“, partea a Il-a, Washington, 1900— 
1901 (1904). 

heşte raportul stabil dintre clasele de vîrstă con¬ 
secutive din triburile săteşti. Aşa cum a de¬ 
monstrat cu profunzime altădată Hocart, relaţia 
lată/fiu, pe care se bazează hako, poate fi con¬ 
siderată ca o permutare a unei relaţii de alianţă 
între paterni şi materni h Cu alte cuvinte, mi¬ 
tul băiatului însărcinat, ritualul mandan şi 
hidatsa, de acces la gradul superior al unei serii 
de clase de vîrstă, şi ritualul hako reprezintă 
tot atîtea grupuri de permutări a căror lege 
este o echivalenţă între opoziţia tati/fiu şi opozi¬ 
ţia bărbat/femeie. Personal sînt gata să susţin 
că această ecuaţie se bazează ea însăşi pe carac¬ 
terele distinctive ale sistemului de înrudire zis 
crow-omaha, în care relaţiile dintre grupuri 
aliate sînt formalizate tocmai în termeni de re¬ 
laţii între ascendenţi şi descendenţi. Ne lip¬ 
seşte însă aici spaţiul necesar pentru dezvolta¬ 
rea acestui aspect al problemei. 

Mă voi mulţumi deci cu o examinare rapidă a 
ultimelor faze ale ritualului (de la 16 la 19 în 
decupajul lui Fletcher), acelea care sînt înves¬ 
tite cu caracterul cel mai sacru şi care prezintă 
o serie de analogii remarcabile cu mitul băiatu¬ 
lui însărcinat. Grupul tatălui a sosit în satul 
fiului ; el capturează în mod simbolic un copil 
(băiat sau fată, deci asexuat sau, mai exact, cu 
sexul încă nedeterminat,' vezi loc. cit., p. 201), 
îl sacralizează printr-o serie de oneţiuni care 
au ca obiect să-l identifice cu Tirawa, divinitate 
supremă a lumii cereşti. Copilul este ridicat apoi 
într-o cuvertură cu picioarele întinse înainte şl 
în această poziţie este manipulat în felul unui 
falus pentru un coit simbolic cu lumea, figurată 
printr-un cerc trasat pe sol, în care se presupune 
că lasă să cadă ca pe un ou un cuib de grangur 
(Oriolus): „Punerea picioarelor unui copil în 
mijlocul cercului înseamnă a da o viaţă nouă“, 
comentează fără echivoc informatorul indigen 

1 A. M. Hocart, Covenants, în: The Life-Giving 
Myth, Londra, 1952. 

(loc. cit., p. 245). în sfîrşit, cercul este şters, 
copilul spălat de unsori şi trimis înapoi să se 
joace cu tovarăşii săi. 

Este clar că toate aceste operaţii pot fi privite 
ca o permutare a elementelor mitului copilului 
însărcinat. în ambele cazuri avem trei prota¬ 
gonişti : 


serie mit : 


serie rit : 


fiu 


tată (sau soţ) soţia tatălui ; 


fiu tată 

(permutarea (permutarea 
soţiei) soţului) 


copil 

(permutarea 

fiului) 


De asemenea, în ambele serii, doi protago¬ 
nişti au sexul determinat, iar unul nedeterminat 
(fiu sau copil). 

In seria mit, absenţa determinării sexului la 
fiu îi permite să fie jumătate bărbat şi jumă¬ 
tate femeie ; în seria rit, el devine bărbat de¬ 
plin (agent al coitului) şi femeie deplină (naşte 
efectiv un cuib, care simbolizează un ou, în- 
tr-un cerc, care simbolizează un cuib). 

întreaga simbolică a ritualului hako implică 
fecundarea fiului de către tată prin intermediul 
funcţiei ambivalenţe a copilului, aşa cum în mit 
funcţia ambivalenţă a cuplului vrăjitor-femeie 
fecundează copilul, iar în ritualul triburilor să¬ 
teşti tatăl fecundează fiul prin funcţia ambiva¬ 
lenţă a soţiei acestuia din urmă. Această ambi¬ 
guitate sexuală a unuia dintre protagonişti este 
permanent subliniată în context; vom compara 
în această privinţă sacul din care ies picioarele 
copilului (hako) ; copilul mascul cu pîntecele 
umflat (mit pawnee) ; femeia ţinînd în gură un 
nap rotund (mit blackfoot, fondator al ritului 
de acces în societatea kit-joxes prin prestarea 
soţiei). 

Intr-un alt studiu 1 am încercat să arăt că 
modelul genetic al mitului (adică acela care îl 
generează, dîndu-i simultan şi structura) constă 


1 Cap. XI din acest volum. 

în aplicarea a patru funcţii la trei simboluri ; 
aici cele patru funcţii sînt determinate prin 
dubla opoziţie : prim născut / mezin şi mascul / 
jemelă, de unde rezultă funcţiile : tată, mamă, 
fiu, fiică. In mitul băiatului însărcinat, tatăl şi 
mama dispun fiecare de un simbol distinct şi 
funcţiile fiu, fiică sînt întrunite sub al treilea 
simbol disponibil : copilul. In ritualul mandan- 
hidatsa, tatăl şi fiul sînt distincţi, iar soţia fiu¬ 
lui serveşte ca suport pentru funcţiile : marnă, 
fiică. Mai complexă este situaţia în ritualul 
hako, în care simbolurile — tot în număr de 
trei — fac să intervină, pe lingă tată şi fiu, 
un personaj nou : copilul (băiat sau fată) fiului. 
Dar aici aplicarea unor funcţii la simboluri 
cere o dihotomizare ideală a acestora din urmă. 
După cum am văzut, tatăl este tată şi mamă în 
acelaşi timp, fiul este fiu şi fiică, iar personajul 
copilului împrumută de la celelalte două sim¬ 
boluri una dintre semifuncţiile lor : agent fe¬ 
cundator (tată) şi subiect fecundat (fiică). Este 
remarcabil faptul că această repartiţie mai com¬ 
plexă a funcţiilor între simboluri caracteri¬ 
zează singurul din cele trei sisteme care cere 
reciprocitate : căci, dacă este vorba totuşi de a 
încheia o alianţă, aceasta este în primul caz re¬ 
fuzată, în al doilea solicitată şi numai în al trei¬ 
lea caz este negociată. 

Relaţia dialectică între mit si ritual trebuie să 

a > 

facă apel la considerente de structură pe care 
nu le putem examina aici, mulţumindu-ne să 
trimitem pe cititor la studiul deja citat. Sperăm 
însă că am putut arăta că pentru a înţelege acest 
studiu este indispensabil să comparăm mitul şi 
ritul nu numai în cadrul aceleiaşi societăţi, ci şi 
cu credinţele şi practicile societăţilor vecine. 
Dacă un grup oarecare de mituri pawnee re¬ 
prezintă o permutare, nu numai a anumitor ri¬ 
tualuri ale aceluiaşi trib, ci şi a celor aparţinînd 
altor populaţii, nu ne putem mulţumi cu o ana¬ 
liză pur formală : aceasta constituie o etapă 

preliminară a cercetării, fecundă în măsura în 
care permite formularea, în termeni mai ri¬ 
guroşi decit se face de obicei, a problemelor de 
geografie şi de istorie. Dialectica structurală nu 
contrazice, aşadar, determinismul istoric : ea îl 
reclamă şi îi dă un nou instrument. împreună 
cu Meillet şi Trube.tzkoy, Jakobson a dovedit 
dealtfel, în cîteva rînduri, că fenomenele de in¬ 
fluenţă reciprocă între arii lingvistice geografic 
vecine nu se pot sustrage analizei structurale ; 
aceasta este celebra teorie a afinităţilor lingvis¬ 
tice. Am încercat să aduc acestei teorii o mo¬ 
destă contribuţie, aplicată într-un alt domeniu, 
subliniind că afinitatea nu constă numai în 
difuziunea, în afara ariei lor de origine, a unor 
proprietăţi structurale sau în repulsia care se 
opune propagării lor : afinitatea poate să pro¬ 
cedeze şi prin antiteză şi să genereze structuri 
care oferă caracterul unor răspunsuri, remedii, 
scuze sau chiar remuşcări. In mitologie, ca şi în 
lingvistică, analiza formală pune imediat o pro¬ 
blemă : problema sensului. 



ARTĂ 


CAPITOLUL XII] 

DEDUBLAREA 

REPREZENTĂRII ÎN ARTELE 
ASIEI ŞI ALE AMERICII 1 

Etnologii contemporani manifestă o oarecare 
repulsie faţă de studiile de artă primitivă 
comparată. Motivele lor sînt uşor de înţeles : 
pînă acum, studiile de acest fel au urmărit 
aproape exclusiv să dovedească contacte cultu¬ 
rale, fenomene de difuziune şi împrumuturi. 
Era de ajuns ca acelaşi detaliu decorativ, ace¬ 
eaşi formă singulară să apară în două părţi ale 
lumii, pentru ca, oricare ar fi fost distanţa geo¬ 
grafică dintre ele şi intervalul istoric, adeseori 
considerabil, dintre cele două manifestări ale 
lor, entuziaştii să proclame de îndată unitatea 
originii lor şi existenţa neîndoielnică a unor re¬ 
laţii preistorice între culturi, care, în alte pri¬ 
vinţe, nu sînt comparabile. Se ştie cîte abuzuri, 
pe lîngă descoperiri fecunde, a generat această 
căutare pripită de analogii ,,cu orice preţ“. 
Dar, pentru a ne feri de ele, specialiştii în do¬ 
meniul culturii materiale mai au încă de defi¬ 
nit diferenţa specifică ce separă o trăsătură, un 
complex de trăsături sau un stil, susceptibile de 
recurenţe independente şi multiple, de cele a 
căror natură şi caractere exclud posibilitatea 
unei repetări fără a se recurge la împrumuturi. 

1 Apărut sub acest titlu în „Renaissance 11 , revistă 
trimestrială publicată de ,,L’£cole libre des hautes 
etudes“, New York, voi. 2 şi 3, 1944—1945, p. 168—186 

291 



îmi propun, aşadar, nu fără ezitare, să con¬ 
tribui cu cîteva piese la un dosar dezbătut cu 
pasiune şi deplină justificare. Acest dosar vo¬ 
luminos pune în cauză în acelaşi timp coasta 
de nord-vest a Americii de Nord, China, Sibe¬ 
ria, Noua Zeelandă, poate chiar India şi Persia ; 
mai mult, documentele invocate ţin de peri¬ 
oade foarte diferite ; secolele al XVIII-lea şi al 
XlX-lea e.n. pentru Alaska, I-ul pînă la al 
II-lea mileniu î.e.n, pentru China, arta preisto¬ 
rică din regiunea Amurului şi o perioadă care 
se întinde din secolul al XlV-lea pînă în al 
XVIII-lea pentru Noua Zeelandă. Nu s-ar putea 
concepe o cauză mai ingrată. Am evocat în 
altă parte 1 dificultăţile aproape insurmontabile 
întîlnite de ipoteza unui contact precolumbian 
între Alaska şi Noua Zeelandă. Problema este, 
fără îndoială, mai simplă atunci cînd comparăm 
Siberia şi China cu nordul Americii : distanţele 
devin rezonabile şi nu mai este vorba decît de 
a depăşi un obstacol de unul sau două milenii. 
Dar chiar şi în acest caz şi oricare ar fi certi¬ 
tudinile intuitive care se impun irezistibil spi¬ 
ritului, ce solicitare de fapte este necesară 
pentru a. realiza o construcţie de o aparentă soli¬ 
ditate ! Intr-o lucrare ingenioasă şi strălucită, 
C. Hentze devine un adevărat strîngător de pe¬ 
tice al americanismului, adunîndu-şi dovezile 
ca pe nişte fărîme culese din cele mai diverse 
culturi şi scoţînd în evidenţă detalii uneori ne¬ 
semnificative 2 . In loc de a justifica impresia, 
analiza sa o dezagregă şi nimic în aceste mem¬ 
bra disjecta poetae nu mai pare să justifice sen¬ 
timentul profund de înrudire pe care contactul 
global cu cele două arte l-a declanşat cu atîta 
vigoare. 

Şi, totuşi, este imposibil să nu fii frapat de 
analogiile prezentate de arta de pe coasta de 

- r' 

1 The Art of the North West Coast, „Gazette des 
beaux-arts“. 1943. 

4 Cari Hentze, Objets rituels, CToyances et dieux 
de la Chine antique et de l’Amerique, Anvers, 193Ş, 

Bronz din epoca Şan, mileniul al 11-lea. Cutie reprezenîînd o broască, coasta de nord 

vest, secolul al XlX-lea. 






Pictură reprezentînd un rechin ; ca^ul este arătat 
din faţă, pentru ca să se poată vedea simbolurile ca¬ 
racteristice ale rechinului, însă corpul este despicat 
pe toată lungimea şi cele două jumătăţi sînt răsi'rînte 
în plan la dreapta şi la stînga capului. 

Femei caduveo 
cu faţa pictată 
1935. 









nord-vest a Americii cu aceea a Chinei arhaice. 
Aceste analogii rezidă nu atît în aspectul exte¬ 
rior al obiectelor, cit în principiile fundamentale 
ce pot fi desprinse din analiza celor două arte. 
Această muncă a fost întreprinsă de Leonhard 
Adam, ale cărui concluzii le rezum aici x . Pro¬ 
cedeele care caracterizează cele două arte sînt : 
a) stilizare intensă ; b) schematism sau simbo¬ 
lism, care se exprimă prin accentuarea unor 
trăsături caracteristice sau prin adăugirea unor 
atribute semnificative (astfel, în arta de pe 
coasta nord-vestică, castorul este semnalat prin 
beţişorul pe care îl ţine în labe) ; c) reprezenta¬ 
rea corpului printr-o „imagine dedublată 14 (split 
representation); d) dislocarea detaliilor izolate 
arbitrar de ansamblu ; e) reprezentarea unui 
individ văzut din faţă prin două profiluri ; f) 
simetrie foarte elaborată care foloseşte adeseori 
asimetrii de detaliu ; g) transformarea ilogică a 
detaliilor în elemente noi (astfel o labă devine 
un cioc, un motiv de ochi este folosit pentru a 
marca o articulaţie sau invers) ; h) în sfîrşit, re¬ 
prezentarea mai mult intelectuală decît intui¬ 
tivă, scheletul sau organele interne prevalînd 
asupra reprezentării corpului (procedeu frapant 
şi în nordul Australiei) 2 . Or, aceste procedee 
nu sînt specifice artei americane de pe coasta 
nord-vestică : după cum scrie Leonhard Adam, 
„diversele principii tehnologice şi artistice ma¬ 
nifestate atît în vechea Chină, cît şi în nord- 
vestul Americii sînt aproape în întregime iden¬ 
tice “ 3 . 


1 Leonhard Adam, Das Problem der asiatisch- 
altamerikanischen Kulturbeziehungen mit besonderer 
Beriicksichtigung der Kunst, „Wiener Beitrăge zur 
Kunst und Kulturgeschichte Asiens“, voi. 5, 1931 ; 
Northwest American Indian Art and its Early Chinese 
Parallels, „Man“, voi. 36, nr. 3, 1936. 

* Vezi, de exemplu, F. D. M c C a r t h y, Australian 
Aboriginal Decorative Art, Sydney, 1938, fig. 21, p. 38. 

8 Recenzia la lucrarea Cari Hentze, Fruhchine- 
sische Bronzen und Kultdarstellungen, Anvers, 1937, 
în : „Man“, voi. 39, nr. 60. 

Constatînd aceste asemănări, este interesant 
să remarcăm în acelaşi timp că, pentru motive 
cu totul diferite, arta chineză arhaică şi cea de 
pe coasta nord-vestică au fost asimilate în mod 
independent artei maori din Noua Zeelandă 1 . 
Acest fapt e cu atît mai remarcabil, cu cît arta 
neolitică din regiunea Amurului, în care unele 
teme (cum este pasărea cu aripile desfăcute şi 
al cărei pîntece e format dintr-o faţă solară) 
sînt practic identice cu cele de pe coasta nord- 
vestică, prezintă, după spusele unor autori, „o 
ornamentaţie curbilinie surprinzător de bogată, 
înrudită, pe de o parte, cu aceea din arta ainu şi 
maori şi. pe de altă parte, cu culturile neolitice 
din China (Ian-Şao) şi Japonia (Jomon) ; ea 
constă în special din tipul de ornamentaţie cu 
panglică, caracterizată prin motive complexe 
ca ţesătură, spirală şi meandră. în contrast cu 
decoraţia geometrică rectangulară a culturii 
Baikalului“ 2 . Astfel, arte care aparţin unor re¬ 
giuni şi unor epoci foarte diferite şi care pre¬ 
zintă între ele analogii evidente sugerează^ 
fiecare în parte şi din motive independente, 
apropieri totuşi incompatibile cu exigentele 
geografiei şi ale istoriei. 

Sîntem noi prinşi, aşadar, într-o dilemă care 
ne condamnă fie să renegăm istoria, fie să ră- 
mînem orbi în faţa acestor asemănări de atîtea 
ori verificate ? Antropologii şcolii difuzioniste 
nu au ezitat în ceea ce îi priveşte să forţeze 
mîna criticii istorice. Nu am de gînd să apăr 
ipotezele lor aventuroase ; trebuie să spun însă 
că atitudinea prudenţilor lor adversari este, în 
ordine negativă, tot atît de puţin satisfăcătoare 
ca pretenţiile fabuloase pe care ei se mărgi¬ 
nesc doar să le contrazică. Studiile de artă 


1 Pentru China şi Noua Zeelandă cf. H. H e i n e 

Geldern, în: „Zeitschrift fur Rassenkunde“, Stutt- 
gart, voi. 2, 1935. s 

2 Henri Field şi Eugene Prostov, Resulls 
of Soviet Investigation in Siberia. 1940 — 1941, „Ame¬ 
rican Anthropologist“, voi. 44, 1942, p. 396. 

primitiva comparată au fost. fără îndoială, corii - 
promise de zelul căutătorilor de contacte cultu¬ 
rale şi de împrumuturi. Mai mult, trebuie s-o 
spunem cu toată tăria, ele au fost compromise 
de fariseii intelectuali care preferă să nege 
conexiuni evidente pentru că ştiinţa lor nu 
dispune încă de nici o metodă de interpretare 
satisfăcătoare care să le poată fi aplicată. A 
nega fapte pentru că le crezi de neînţeles este, 
desigur, din punctul de vedere al progresului 
cunoaşterii mai steril decît a elabora ipoteze ; 
chiar dacă nu sînt acceptabile, aceste ipoteze 
suscită, tocmai prin insuficienţa lor, critica şi 
cercetarea care vor reuşi în cele din urmă să le 

i 

depăşească 1 . 

Ne menţinem deci dreptul de a compara arta 
americană şi aceea a Chinei sau a Noii Zee- 
lande, chiar dacă a fost adusă de o mie de ori 
dovada că maori nu au putut transporta armele 
şi ornamentele lor pe coasta Pacificului. Fără 
îndoială, ipoteza contactului cultural explică 
mai bine ca oricare alta similitudinile complexe 
pe care întîmplarea nu le-ar putea explica. Iar 
dacă istoricii afirmă că un contact era imposi¬ 
bil, aceasta nu dovedeşte că similitudinile sînt 
iluzorii, ci numai că trebuie să ne îndreptăm în 
altă parte pentru a găsi explicaţia. Fecundita¬ 
tea efortului difuzionişti'lor provine tocmai din 
explorarea sistematică efectuată de ei a posi¬ 
bilităţilor istoriei. Dacă istoria, neîncetat soli¬ 
citată (şi care trebuie cea dintîi solicitată), 
răspunde nu, atunci să ne îndreptăm spre psiho- 

1 în cartea sa Medieval American Art, New Yo-rk, 
1943, dr. Pal Kelemen, care apreciază că asemănările 
dintre artele americane şi unele arte ale celor mai 
avansate civilizaţii din emisfera orientală nu sînt alt¬ 
ceva decît „iluzii optice 11 (voi. I, p. 377), motivează 
această opinie scriind : „Arta precolumbiană a fost 
creată şi dezvoltată de o mentalitate total străină de 
a noastră 1- fibid.. p. 378). Mă îndoiesc dacă în întreaga 
operă a şcolii difuzioniste se poate găsi o singură afir¬ 
maţie atît de total gratuită şi superficială, şi lipsită de 
sens. 

îogie sau spre anaiîza structurala a formelor 
şi să ne întrebăm dacă nu cumva unele cone¬ 
xiuni interne, de natură psihologică sau logică, 
nu ne permit să înţelegem unele recurenţe si¬ 
multane, cu o frecvenţă şi o coeziune care nu 
pot rezulta din simplul joc al probabilităţilor. 
Tocmai în acest spirit voi aduce acum contri¬ 
buţia mea la dezbatere. 


Pentru arta de pe coasta Pacificului din 
nord-vestul Americii, dedublarea reprezentării 
a fost descrisă de Franz Boas astfel : „Animalul 
este închipuit ca tăiat în două de la cap la 
coadă... Intre ochi se află o depresiune adîncă 
ce se extinde de-a lungul nasului. Aceasta arată 
că însuşi capul nu a fost considerat ca o ima¬ 
gine frontală, ci ca două profile care se unesc 
la gură şi la nas, şi nu sînt în contact unul cu 
altul la nivelul ochilor şi al frunţii... Animalele 
sînt reprezentate sau ca despicate în două, ast¬ 
fel încît profilurile sînt alăturate la mijloc, sau 
este arătată o imagine frontală a capului cu 
două profiluri alăturate de corp“ 1 . Acelaşi autor 


Fig. 17. — Haida, pic¬ 
tură reprezentând un urs 
(după Frayz Boas). 


1 Franz Boas, Primitive Art, „Instituttet for Sam- 
menlignende Kulturforskning“, Oslo, seria B, voi. VIII, 
1927, p. 223—224. 

analizează în modul următor cele două picturi 
pe care le reproducem aici (fig. 17 şi 18, cores- 
punzînd în textul citat cu fig. 222 şi 223) : 

„Fig. 222 (o pictură haida) prezintă un desen 
obtinut în acest mod. Desenul reprezintă un 
urs. Lăţimea enormă a gurii, care se observă 
în aceste cazuri, este obţinută prin alăturarea 
a două profiluri din care este alcătuit capul. 
Această tăiere a capului este mai clar arătată 
în tabloul din figura 223, care reprezintă de 
asemenea ursul. Este o pictură de pe faţada unei 
case tsimshian, gaura circulară din mijlocul 
desenului fiind uşa casei. Animalul e tăiat din 
spate spre faţă, astfel incit numai partea fron¬ 
tală a capului aderă una la alta. Cele două ju¬ 
mătăţi ale maxilarului inferior nu se ating una 
de alta. Spatele este reprezentat prin contururi 
negre, în care părul este indicat prin linii sub¬ 
ţiri. Indigenii tsimshian numesc un asemenea 
desen «întîlnirea urşilor», ea şi cum ar fi re¬ 
prezentaţi doi urşi“ i . 

Comparaţi această analiză cu aceea a proce¬ 
deului similar din arta Chinei arhaice făcută 
de Creel : „Una din caracteristicile cele mai 
distinctive ale artei decorative Şan este o me¬ 
todă specifică prin care animalele erau repre¬ 
zentate în suprafeţe plane sau rotunjite. Este 
ca şi cum cineva ar lua animalul şi l-ar despica 
în lung, pornind din vîrful cozii pînă aproape 
de vîrful nasului, apoi cele două jumătăţi sînt 
trase în părţi şi animalul, secţionat în două, 
este întins plan pe suprafaţă, cu cele două ju¬ 
mătăţi legate numai la vîrful nasului 14 2 . Ace¬ 
laşi autor, care nu cunoaşte, se pare, lucrarea 
lui Boas, după ce întrebuinţase aproape exact 

1 Loc. cit., p. 224—225. 

2 H. G. Creel. On the Origins of the Manufacture 
and Decoration of Bronze in the Shang Period, „Mo- 
numenta Serica", voi. I, fasc. 1, p. 64, 1935. 

âteiaşi termeni ca acesta din urmă, adaugâ : 
„în timp ce studiam desenul din perioada Şan, 
eram urmărit mereu de sentimentul că această 
artă are o mare asemănare, în spirit cu sigu¬ 
ranţă şi poate şi în detalii, cu aceea a... indie¬ 
nilor de pe coasta nord-vestică“ i . 



Fig. 18. — Stînga : Tsimshian. Pictură reprezentînd 
un urs pe faţada unei case. Dreapta : Haida. Pălărie de 
lemn pictată, cu un motiv reprezentînd un peşte 
(Callionym) (după Franz Boas). 

Această tehnică atît de caracteristică pe care 
o regăsim în arta Chinei arhaice, la primitivii 
din Siberia şi în Noua Zeelandă apare şi la 
cealaltă extremitate a continentului american 
la indienii caduveo. Un desen pe care îl re¬ 
producem aici reprezintă o faţă pictată după 
uzul tradiţional al femeilor acestui mic trib din 
sudul Braziliei, unul dintre ultimele vestigii 
ale populaţiei guaicuru, înfloritoare pe vremuri. 
Am descris în altă parte modul în care sînt 
executate aceste picturi şi funcţia lor în cul¬ 
tura indigenă 2 . Este suficient să amintesc că 

■ ' A 

1 Ibid. 

2 Indian Cosmeiics, New York, VW, nr. 1, 1942 ; 
Tristes Tropiques, Paris. 1955 (vezi şi Tropice triste, 
Bucureşti, Editura ştiinţifică, 1968. — Nota trad.). 

aceste picturi sînt cunoscute încă din secolul 
al XVII-lea, de la primele contacte cu populaţia 
guaicuru, şi că din acea epocă ele nu par să fi 
evoluat. Acestea nu sînt tatuaje, ci picturi ce 
trebuie să fie reînnoite după cîteva zile şi care 
sînt executate cu o spatulă de lemn muiată în 
sucuri de fructe şi de frunze sălbatice. Femeile 
care îşi pictează reciproc faţa (şi care altădată 
îi pictau şi pe bărbaţi) nu lucrează după un mo¬ 
del, ci improvizează în limitele unei tematici 
tradiţionale complexe. Printre cele patru sute 
de desene originale culese la faţa locului în 
1935 nu am întîlnit două asemănătoare. To¬ 
tuşi, deosebirile provin mai mult din aranja¬ 
mentul mereu reînnoit al elementelor principale 
decît dintr-o reînnoire a acestor elemente : spi¬ 
rale simple şi duble, haşuri, volute, meandre 

Fig. 19. — Bronz desco¬ 
perit aproape de An-Ian 
(China). In panoul din 
mijloc se vede o mască 
dedublată de t’ao t’ieh, 
fără maxilarul inferior. 
Urechile formează o a 
doua mască. deasupra 
celei dinţii ; fiecare ochi 
al celei de-a doua măşti 
poate fi interpretat şi el 
-ca aparţinînd unui mic 
dragon figurat de fiecare 
ureche a măştii princi¬ 
pale. Cei doi mici dra- 
goni sînt văzuţi din pro¬ 
fil şi puşi faţă în faţă, 
ca aceia ai panoului su¬ 
perior. La rîndul Ier, 
aceştia din urmă pot re¬ 
prezenta o mască de ber¬ 
bec văzută din faţă şi ale 
cărui coarne sînt figu¬ 
rate de corpul drago¬ 
nului. 

Decorul capacului poate 
fi interpretat într-un mod 
analog (după W. Perce- 
val Yetts, An-Yang: a 
Retrospect). 

greceşti, cîrcei de viţă de vie, cruci şi scîntei. 
Avînd în vedere data îndepărtată la care această 
artă subtilă a fost descrisă pentru prima 
oară, trebuie exclusă orice influenţă spaniolă. 
La ora actuală, numai cîteva femei bătrîne păs¬ 
trează vechea virtuozitate şi nu e greu de pre¬ 
văzut momentul cînd ea va dispărea cu desă- 
vîrşire. 

Figura VIII prezintă un bun exemplu al aces¬ 
tor picturi. Decorul este construit simetric în 
raport cu două axe liniare : unul vertical, care 
urmează planul median al feţei, celălalt ori¬ 
zontal, care taie faţa la înălţimea ochilor, 
reprezentaţi schematic şi la o scară redusă. Ei 
servesc ca punct de plecare pentru două spi¬ 
rale inversate, care o,cupă una obrazul drept, 
cealaltă partea stingă a frunţii. Motivul în 
formă de arc compozit ornat cu cîrcei, care se 
află în partea inferioară a picturii, reprezintă 
buza superioară şi se aplică pe ea. Acest mo¬ 
tiv, mai mult sau mai puţin bogat şi mai mult 
sau mai puţin transformat, îl găsim în toate 
picturile faciale şi pare să fie elementul con¬ 
stant al acestora. Din cauza asimetriei sale 
aparente, analiza decorului nu e uşoară. Această 
asimetrie marchează însă o simetrie reală, 
deşi complexă : cele două axe se întretaie la 
rădăcina nasului şi împart faţa în patru sectoare 
triunghiulare : jumătatea stingă a frunţii, ju¬ 
mătatea dreaptă a frunţii, aripa dreaptă a na¬ 
sului şi obrazul drept, aripa stingă a nasului şi 
obrazul sting. Triunghiurile opuse au un decor 
simetric. Dar decorul fiecărui triunghi este el 
însuşi un decor dublu, care se repetă inversat 
în triunghiul opus. Astfel fruntea (jumătatea 
dreaptă) şi obrazul sting sînt umplute mai întîi 
cu un triunghi de meandre greceşti, apoi, se¬ 
parat de acesta printr-o fîşie oblică goală, cu 
două spirale duble, aşezate una după alta şî 
ornate cu cîrcei. Fruntea (jumătatea stingă) şi 
obrazul drept sînt decorate cu o spirală largă 

simplă împodobită cu cîrcei, pe care e suprapus 
un alt motiv în formă de pasăre sau de flacără, 
care evocă fîşia oblică vidă a ansamblului al¬ 
tern. Avem deci două perechi de teme, care se 
repetă fiecare de două ori şi în mod simetric. 
Această simetrie este afirmată însă cînd în ra¬ 
port cu una sau cu cealaltă din cele două axe 
orizontală şi verticală, cînd în raport cu triun¬ 
ghiurile delimitate de bisectarea acestor axe. 
Formula aminteşte, cu o complexitate mult mai 
mare, pe aceea a figurilor din cărţile de joc. Fi¬ 
gurile IV, V, VI, oferă alte exemple şi sînt 
variaţii ale unui procedeu în fond identic. 

In figura VIII însă merită atenţie nu numai 
decorul pictat. Artista (o femeie cam de trei¬ 
zeci de ani) a vrut de asemenea să reprezinte 
faţa şi chiar părul. Or, este evident că ea a fă¬ 
cut-o prin dedublarea reprezentării : în. reali¬ 
tate, figura nu este văzută din faţă ; ea este 
compusă din două profile alipite. Aşa se ex¬ 
plică lărgimea ei extraordinară şi conturul în 
formă de inimă ; depresiunea care desparte 
fruntea în două jumătăţi aparţine şi ea repre¬ 
zentării profilurilor, iar acestea se unesc de la 
rădăcina nasului pînă la bărbie. Compararea fi¬ 
gurilor 17, 18 şi VIII subliniază identitatea 
acestui procedeu cu cel al artiştilor de pe coasta 
nord-vestică a Americii. - 
în aceeaşi măsură există şi alte caracteristici 
esenţiale comune celor două arte nord şi sud- 
americane. Am subliniat deja pe aceea a dis¬ 
locării subiectului în elemente, recompuse la 
rîndul lor după nişte reguli convenţionale fără 
legătură cu natura. Această dislocare nu este 
mai puţin izbitoare în arta caduveo, în care ea 
apare totuşi în mod indirect. Boas a descris 
minuţios dislocarea corpurilor şi a feţelor în 
arta de pe coasta nord-vestică : sînt decupate 
chiar organele şi membrele şi cu ajutorul lor se 
reconstituie un individ arbitrar. Astfel, intr-un 
stîlp totemic haida, ,.imaginea trebuie să fie... 
explicată în aşa fel încît animalul să fie răsucit 

de două ori, coada fiind întoarsă peste spinare, 
iar capul fiind întors mai întîi în jos sub sto¬ 
mac, apoi despicat şi întins în afară“ h Intr-o 
pictură kwakiutl reprezcntînd un delfin (Orca 
sp.), „animalul a fost despicat de-a lungul în¬ 
tregii spinări spre faţă. Cele două profiluri ale 
capului au fost împreunate... Aripioara dorsală 
care, conform metodelor descrise mai sus [ima¬ 
gine dedublată], ar trebui să apară pe ambele 
părţi ale trupului, a fost tăiată de pe spinare 
înainte ca animalul să fi fost spintecat şi apare 
acum aşezată peste joncţiunea celor două profi¬ 
luri ale capului. înotătoarele sînt aşezate de-a 
lungul celor două părţi ale trupului, la care ele 
aderă numai într-un singur punct. Cele două 
jumătăţi ale cozii au fost răsucite în afară, ast¬ 
fel încât partea de jos a figurii formează o linie 
dreaptă“ 1 2 (fig. 20). Asemenea exemple pot li 
uşor multiplicate. 



Fig. 20 — Kwakiutl. Pic¬ 
tură pe o faţadă de casă, 
reprezentînd un delfin 
(după Franz Boas). 


Arta eaduveo împinge dislocarea în acelaşi 
timp mai departe şi mai puţin departe. Mai 
puţin departe fiindcă faţa sau corpul pe care 
se operează sînt o faţă şi un corp din carne şi 
oase, care n-ar putea fi descompuse şi recom¬ 
puse fără a se recurge la o chirurgie greu de 

1 Franz Boas, loc. cit., p. 238. 

2 Ibid., p. 239 şi fig. 247. 

conceput. Integritatea feţei reale este deci res¬ 
pectată, dar această faţă este, totuşi, dislocată 
de asimetria sistematică datorită căreia armonia 
ei naturală este negată şi înlocuită de armonia 
artificială a picturii. Dar tocmai fiindcă această 
pictură, în loc să reprezinte imaginea unei feţe 
deformate, deformează efectiv o faţă veritabilă, 
dislocarea merge mai departe decît cea de¬ 
scrisă mai înainte. Aici intervine peste valoarea 
decorativă un element subtil de sadism, care 
explică cel puţin în parte de ce farmecul erotic 
al femeilor caduveo (exprimat în picturi şi 
tradus de ele) atrăgea pe vremuri spre malurile 
rîului Paraguay pe cei certaţi cu legea şi pe 
căutătorii de aventuri. Unii, bătrîni acum şi in¬ 
stalaţi prin căsătorie printre indigeni, mi-au 
descris fremătînd acele corpuri de adolescente 
complet goale, acoperite cu reţele şi arabescuri 
de o subtilitate perversă. Tatuajele şi picturile 
corporale de pe coasta nord-vestică, din care, 
după cît se pare, lipsea elementul sexual şi al 
cărui simbolism adeseori abstract prezintă un 
caracter mai puţin decorativ, se arătau la fel de 
dispreţuitoare faţă de simetria feţei omeneşti 1 . 

Se observă de asemenea că compoziţia pictu¬ 
rilor caduveo, centrată în jurul unui ax dublu, 
orizontal şi vertical, analizează faţa după un 
procedeu de dedublare, dacă putem spune aşa, 
redublată : pictura recompune faţa nu în două 
profiluri, ci în patru sferturi (fig. 21). Asimetria 
are, aşadar, o funcţie formală, aceea de a asi¬ 
gura distincţia dintre sferturi : acestea s-ar con¬ 
topi în două profiluri dacă cîmpurile, în loc de 
a se opune la vîrfuri, s-ar repeta simetric la 
dreapta şi la stînga. Dislocarea şi dedublarea 
sînt funcţional legate. 

Urmărind acest paralelism între arta de pe 
coasta nord-vestică şi aceea a indienilor cadu- 

1 Vezi, de exemplu, tatuajele tlingit reproduse de J. R. 
S w a n t o n, „26th Annual Report of the Bureau of 
American Ethnology", planşele XLVIII—LVI ; F. 
B o a s, loc. cit., p. 250—251 (picturi corporale). 

veo, merită să mai fie semnalate cîteva puncte. 
Şi într-un caz, şi în celălalt, sculptura şi de¬ 
senul reprezintă cele două mijloace fundamen¬ 
tale de expresie ; şi într-un caz, şi în celălalt, 
sculptura prezintă un caracter realist, pe cînd 



Fig. 21 — Caduveo. Mo¬ 
tiv de pictură facială, 
executat de o femeie in¬ 
digenă pe o foaie de hîr- 
tie. (Colecţia autorului). 


desenul este mai curînd simbolic şi decorativ. 
Sculptura caduveo (cel puţin în perioada isto¬ 
rică) se limitează, desigur, la fetişuri şi la re¬ 
prezentări de zei întotdeauna de dimensiuni 
mici, spre deosebire de arta monumentală a 
Canadei şi Alaskăi ; dar caracterul realist, 
dubla tendinţă spre portret şi stilizare, precum 
şi valoarea esenţialmente simbolică a motivelor 
desenate sau pictate sînt aceleaşi. In ambele 
cazuri, arta masculină, centrată pe sculptură, 
îşi afirmă voinţa reprezentativă, pe cînd arta 
feminină — limitată pe coasta nord-vestică la 
ţesături şi împletituri, incluzînd în plus dese¬ 
nul la indigenii din sudul Braziliei şi din Pa¬ 
raguay — este o artă nereprezentativă. Aceste 
constatări sînt adevărate, în aipbele cazuri, 
pentru desenele textile, dar caracterul primitiv 
al picturilor faciale guaicuru nu ne este cunos¬ 
cut ; este posibil ca temele lor, a căror semmifi- 

caţie este astăzi pierdută, să fi avut pe vremuri 
un sens realist sau cel puţin simbolic. Cele două 
arte practică decoraţia folosind şabloane, creînd 
combinaţii mereu reînnoite graţie aranjamen¬ 
tului variat al motivelor elementare. In sfîrşit, 
în ambele cazuri, arta este intim legată de orga¬ 
nizarea socială : motivele şi temele servesc pen¬ 
tru a exprima deosebiri de rang, privilegii de 
nobleţe şi grade de prestigiu. Cele două socie¬ 
tăţi erau la fel de ierarhizate şi arta lor deco¬ 
rativă servea la traducerea şi la afirmarea gra¬ 
delor ierarhice h 

Aş dori acum să sugerez o comparaţie rapidă 
între arta caduveo şi o altă artă, care şi ea a 
practicat dedublarea reprezentării : aceea a 
maorilor din Noua Zeelandă. Vom aminti mai 
întîi că arta de pe coasta nord-vestică a fost, 
pentru alte raţiuni, comparată frecvent cu aceea 
a Noii Zeelande. Unele din aceste raţiuni, cum 
ar fi identitatea aparentă a cuverturilor ţesute 
folosite în cele două regiuni, s-au dovedit fără 
valoare, altele sînt mai rezistente : de exemplu, 
acelea deduse din asemănarea măciucilor din 
Alaska cu patu mere maori. Această enigmă am 
evocat-o cu alt prilej 2 . 

Paralelismul cu arta guaicuru se bazează pe 
alte apropieri : nicăieri altundeva decît în 
aceste două regiuni, decorul facial şi corporal 
nu a atins o dezvoltare similară, nici un ase¬ 
menea rafinament. Tatuajele maori slnt bine 
cunoscute. Reproducem aici patru dintre ele 
(fig. VII şi VIII), care pot fi comparate în mod 
util cu fotografiile feţelor caduveo. 

Analogiile sînt izbitoare : complexitatea de¬ 
corului care introduce haşuri, meandre şi spi¬ 
rale (acestea din urmă înlocuite adeseori în arta 
caduveo prin meandre greceşti, care atestă in- 

1 Această analiză a fost reluată şi dezvoltată în 
Tristes Tropiques, Paris, 1955, cap. XX (vezi şi Tropice 
triste, Bucureşti, Editura ştiinţifică, 1968. — Nota trad.), 

* The Art of the North West Coast, loc. cit . 

fluenţe andine), aceeaşi tendinţă de a acoperi 
cîmpul facial în întregime, aceeaşi localizare a 
decorului în jurul buzelor în tipurile mai sim¬ 
ple. Dar trebuie semnalate şi unele deosebiri. 
Deosebirea care ţine de faptul că decorul maori 
este tatuat, în timp ce decorul caduveo este pic¬ 
tat, poate fi neglijată ; căci nu e deloc îndoiel¬ 
nic că şi în America de Sud tatuajul nu ar fi 
fost tehnica primitivă. In secolul al XVIII-lea 
încă, datorită tatuajului, femeile abipone din 
Paraguay mai aveau „faţa, pieptul şi braţele 
acoperite cu motive negre de forme diferite, aşa 
încît prezentau aspectul unui covor turcesc" 1 ; 
ceea ce le făcea, după propriile lor cuvinte 
transcrise de bătrînul misionar, „mai frumoase 
decît frumuseţea însăşi“ 2 . Dimpotrivă, ne ui¬ 
meşte simetria riguroasă a tatuajelor maori, în 
opoziţie cu asimetria aproape deşănţată a anu¬ 
mitor picturi caduveo. Această asimetrie nu 
apare însă întotdeauna şi am arătat că ea re¬ 
zultă dintr-o dezvoltare logică a principiului 
dedublării. Ea este deci mai mult aparentă decît 
reală. Este totuşi clar că, din punctul de vedere 
al clasificării tipurilor, decorurile faciale ale 
indienilor caduveo se plasează la un nivel inter¬ 
mediar între acelea ale maorilor şi acelea de pe 
coasta de nord-vest. Ele au, ca şi acestea din 
urmă, o aparenţă asimetrică şi totodată carac¬ 
terul esenţialmente decorativ al celor dinţii. 

Continuitatea se afirmă şi atunci cînd consi¬ 
derăm implicaţiile psihologice şi sociale. La 
maori, ca şi la indigenii de la frontiera para- 
guayană, elaborarea decorului facial şi corporal 
se face într-o atmosferă semireligioasă. Tatua¬ 
jele nu sînt numai ornamente ; şi — aşa cum 
am mai semnalat în legătură cu coasta nord- 
vestică, iar acelaşi lucru poate fi repetat în ceea 
ce priveşte Noua Zeelandă — ele nu sînt nu¬ 
mai embleme, semne de nobleţe,, şi grade în 

1 M. Dobrizhoffer, An Account of the Abipones 
(trad. din latină), 3 voi., voi. II, Londra, 1822, p. 20. 

2 Op. cit., p. 21. 

ierarhia socială ; ele sînt şi mesaje marcate de 
o finalitate spirituală, de învăţăminte. Ta¬ 
tuajul maori e destinat să graveze nu numai un 
desen în carne, ci şi toate tradiţiile şi filosofia 
rasei în spirit. Tot astfel, la vechii caduveo, mi¬ 
sionarul iezuit Sanchez Labrador a descris gra¬ 
vitatea pasionată cu care indigenii consacrau 
zile întregi spre a fi pictaţi ; cel care nu este 
pictat, spuneau ei, este „prost“ *. Maori, ca şi 
caduveo, practică dedublarea reprezentării. In 
figurile VII, IX, X, XIII regăsim aceeaşi divi¬ 
ziune a frunţii în doi lobi, aceeaşi compoziţie a 
gurii pornind de la cele două jumătăţi puse 
faţă în faţă, aceeaşi reprezentare a corpului ca 
şi cum ar fi fost despicat în spate de sus pînă 
jos şi cele două jumătăţi răsfrînte în faţă pe 
acelaşi plan, într-un cuvînt toate procedeele 
care ne sînt acum familiare. 

Cum putem explica această recurenţă a unei 
metode de reprezentare atît de puţin naturală 
printre culturi despărţite unele de altele în timp 
şi în spaţiu ? Ipoteza cea mai simplă este aceea 
a unui contact istoric sau a unor dezvoltări in¬ 
dependente care pornesc de la o civilizaţie co¬ 
mună. Dar chiar dacă această ipoteză este res¬ 
pinsă de fapte sau dacă, aşa cum s-ar părea mai 
curînd, ea nu dispune de un aparat suficient de 
dovezi, efontul de interpretare nu este condam¬ 
nat din această cauză. Aş spune mai mult, chiar 
dacă reconstrucţiile cele mai ambiţioase ale 
şcolii difuzioniste ar fi verificate, tot s-ar mai 
pune o problemă esenţială şi care nu ţine de 
istorie. De ce o trăsătură culturală, împrumutată 

1 Compară cu H. G. C r e e 1 : „Piesele fine Şan sînt 
executate cu o grijă într-adevăr religioasă, mergînd 
pînă la cele mai mici detalii. Şi noi ştim din studiul 
inscripţiilor de pe oasele oracole că aproape toate mo¬ 
tivele găsite pe bronzurile epocii Şan pot fi legate de 
viaţa şi de religia poporului Şan. Ele aveau un înţeles 
şi producerea bronzurilor era, probabil, într-o oare¬ 
care măsură o sarcină sacră“ (Notes on Shang Bronzes 
in the Burlington House Exhibition, „Revue des arts 
asiatiques“, voi. 10, p. 21, 1936). 

sau difuzată în decursul unei lungi perioade is¬ 
torice, s-a menţinut intactă ? Căci stabilitatea nu 
este mai puţin misterioasă decît schimbarea. 
Descoperirea unei origini unice a dedublării re¬ 
prezentării ar lăsa deschisă problema de a şti 
cum se face că acest mijloc de expresie a fost 
păstrat de către culturi care în alte privinţe au 
evoluat în sensuri foarte diferite. Conexiuni ex¬ 
terne pot explica transmiterea ; dar numai co¬ 
nexiuni interne pot explica persistenţa. Avem 
aici două categorii de probleme complet diferite 
şi faptul de a ne preocupa de una dintre ele nu 
prejudiciază cu nimic asupra soluţiei ce trebuie 
adusă celeilalte. 

Or, din paralelismul dintre artele maori şi 
guaicuru rezultă imediat o constatare : în am¬ 
bele cazuri, dedublarea reprezentării apare ca 
o consecinţă a importanţei pe care cele două 
culturi o acordă tatuajului. Să examinăm din 
nou figura VIII şi să ne punem întrebarea de 
ce conturul feţei este reprezentat prin două 
profiluri alipite. Este clar că artista nu 
şi-a propus să deseneze o faţă, ci o pictură 
facială ; acesteia i-a rezervat ea toată atenţia. 
Chiar ochii, care sînt indicaţi sumar, sînt aici 
doar nişte puncte de reper de la care pornesc 
cele două mari spirale inversate, în arhitectura 
cărora ei se confundă. Artista a desenat deco¬ 
rul facial într-un mod realist, adică respectînd 
proporţiile adevărate, ca şi cum ar fi pictat pe 
un obraz, iar nu pe o suprafaţă plană. Ea a 
pictat foarte exact foaia aşa cum era obişnuită 
să picteze un obraz. Şi, tocmai pentru că hîrtia 
este pentru ea un obraz, îi este imposibil să re¬ 
prezinte pe hîrtie un obraz fără deformări cel 
puţin. Ea trebuia fie să deseneze exact o figură 
şi să deformeze decorul, creînd iluzia realităţii, 
fie să respecte individualitatea decorului şi pen¬ 
tru aceasta să reprezinte figura dedublată. Nu 
putem spune nici măcar că artista ar fi ales a 
doua soluţie, căci în mintea ei această alterna¬ 
tivă nu s-a prezentat niciodată. In gîndirea in- 

digenâ, după cum am văzut, decorul este faţa, 
sau mai curînd el o creează. El este cel care îi 
conferă fiinţa ei socială, demnitatea ei umană, 
semnificaţia ei spirituală. Dubla reprezentare a 
feţei, considerată ca procedeu grafic, exprimă, 
aşadar, o dedublare mai profundă şi mai esen¬ 
ţială : aceea a individului biologic ,,prost“ şi a 
personajului social pe care are misiunea să-l 
incarneze. Presimţim deja că dedublarea repre¬ 
zentării este funcţie de o teorie sociologică a 
dedublării personalităţii. 

Aceeaşi legătură dintre imaginea dedublată şi 
tatuaj se observă în arta maori. E suficient să 
comparăm figurile VII, IX, X, XIII pentru a 
vedea că dedublarea frunţii în doi lobi nu este 
decît proiecţia pe planul plastic a decorului 
simetric tatuat pe piele. 

In lumina acestor observaţii, interpretarea 
dedublării propusă de Franz Boas în studiul său 
asupra artei de pe coasta nord-vestică trebuie 
precizată şi completată. După el, imaginea de¬ 
dublată în pictură sau în desen nu ar fi decît 
extinderea la suprafeţe plane a unui procedeu 
care se impune în mod firesc în cazul obiectelor 
cu trei dimensiuni. Atunci cînd vrem să repre¬ 
zentăm un animal pe o cutie rectangulară, de 
exemplu, trebuie în mod necesar să dislocăm 
formele animalului în aşa fel încît ele să se 
adapteze conturului unghiular al cutiei : „In 
decorarea brăţărilor de argint se respectă un 
principiu similar, însă problema diferă întru- 
cîtva de aceea care ne este oferită de decorul 
cutiilor pătrate. Pe cînd în acest ultim caz cele 
patru muchii fac o împărţire naturală între cele 
patru vederi ale animalului — faţa şi profilul 
drept, spatele şi profilul stîng —, în brăţara 
rotundă nu există o asemenea linie netă de se¬ 
paraţie şi ar fi o mare dificultate în alăturarea 
artistică a celor patru aspecte, pe cînd profilurile 
duble nu prezintă o asemenea dificultate... Ani¬ 
malul este imaginat ca tăiat în două de la cap 
la coadă, astfel încît cele două jumătăţi se ating 

numai în vîrful nasului şi în vîrful cozii. Mîna 
este trecută prin această gaură şi acum anima¬ 
lul înconjură încheietura mîinii. In această po¬ 
ziţie el este reprezentat pe brăţară... Tranziţia 
de la brăţară la pictarea sau sculptarea animale¬ 
lor pe o suprafaţă plană nu constituie o dificul¬ 
tate. Acelaşi principiu este aplicat la...“ A . Prin¬ 
cipiul imaginii dedublate s-ar desprinde astfel 
progresiv, trecînd de la obiecte unghiulare la 
obiecte rotunjite şi de la acestea la suprafeţe 
plane. In primul caz avem dislocare şi ocazional 
dedublare ; în al doilea caz, dedublarea este 
aplicată sistematic, dar animalul rămîne încă 
intact la înălţimea capului şi a cozii ; în sfîrşit, 
în al treilea caz, decupajul se termină prin tă¬ 
ierea liniei caudale şi cele două jumătăţi ale 
corpului, libere de aici înainte, sînt răsfrînte la 
dreapta şi la stînga, pe acelaşi plan cu faţa. 

Această tratare a problemei de către marele 
maestru al antropologiei moderne este remar¬ 
cabilă prin eleganţa şi simplitatea ei. Dar această 
eleganţă şi simplitate sînt mai mult teoretice. 
Considerînd decorul suprafeţelor plane şi al su¬ 
prafeţelor curbe drept cazuri particulare ale de¬ 
corului suprafeţelor unghilare, nu se aduce o 
demonstraţie valabilă pentru acestea din urmă. 
Şi, mai ales, nu există apriori nici o legătură 
necesară care să implice ca artistul, trecînd de 
la primele la secundele şi de la acestea la ter¬ 
ţele suprafeţe, să fie obligat să rămînă fidel 
aceluiaşi principiu. Numeroase culturi au de¬ 
corat cutii cu figuri umane şi animale fără a le 
disloca sau a le decupa. O brăţară poate fi de¬ 
corată cu frize sau în numeroase alte feluri. 
Trebuie deci să existe aici un element funda¬ 
mental al artei de pe coasta de nord-vest (şi 
al artei guaicuru, şi al artei maori, şi al artei 
Chinei arhaice) care să explice continuitatea şi 
rigiditatea cu care procedeul dedublării repre¬ 
zentării este aplicat aici. 

1 Franz Boas, loc. cit., p. 222—224, 

VIII. 

Desen executat de o fe¬ 
meie caduveo 


TX 

Ti/ci de jad în care se 
observă aceeaşi repre¬ 
zentare trilobată a fe¬ 
ţei. 






X. 

Statuie maori din lemn, 
secolul al XVIII-lea (?). 


XI. 

Ornament de coafura 
(lemn), coasta de nord- 
vest, secolul al XlX-le' 1 . 
Se vor observa doua 
mici capete umane care 
împodobesc plexul so¬ 
lar şi abdomenul şi 
dubla extremitate a 
sternului. 




XII. 

Modelele indigene de tatuaj, sculptură în lemn, sfîr- 
$itul secolului al XlX-lea. Rîndul de sus : două feţe 
de bărbat ; rîndul de jos : o faţă de femeie. 






















Sîntem tentaţi să întrezărim această bază, 
esenţială în relaţia cu totul particulară care, 
în cele patru arte considerate aici, uneşte ele¬ 
mentul plastic cu elementul grafic. Aceste două 
elemente nu sînt independente, ci legate printr-o 
relaţie ambivalenţă, care este în acelaşi timp 
o relaţie de opoziţie şi un raport funcţional. 
Relaţie de opoziţie, deoarece exigenţele deco¬ 
rului se impun structurii şi o alterează, de unde 
rezultă dedublarea şi dislocarea. Dar şi raport 
funcţional, fiindcă obiectul este întotdeauna con ¬ 
ceput sub dublul aspect, plastic şi grafic : vaza, 
cutia, peretele nu sînt obiecte independente şi 
preexistente care trebuie decorate mai tîrziu. 
Ele nu-şi dobîndesc existenţa definitivă decît 
prin integrarea decorului şi a funcţiei utilitare. 
Astfel, sipetele de pe coasta nord-vestică nu 
sînt numai recipiente împodobite cu o imagine 
animală, pictată sau sculptată. Ele sînt anima¬ 
lul însuşi, păstrînd activ ornamentele ceremo¬ 
niale care-i sînt încredinţate. Structura modifică 
decorul, dar acesta este cauza finală a structurii 
şi ea trebuie de asemenea să se adapteze la 
exigenţele lui. Rezultatul definitiv este unitatea: 
ustensilă-ornament, obiect-animal, cutie-care- 
vorbeşte. Corăbiile vii de pe coasta nord-ves¬ 
tică îşi găsesc echivalentul exact în corespon¬ 
denţele neo-zeelandeze dintre corabie şi femeie, 
femeie şi lingură, ustensile şi organe 1 . 

Am urmărit, aşadar, pînă la limita lui cea mai 
abstractă un dualism care ni s-a impus cu o 
insistenţă crescîndă. în cursul analizei noastre 
am văzut dualismul artei reprezentative şi al 
artei nonreprezentative transformîndu-se în alte 
dualisme : sculptură şi desen, faţă şi decor, 
persoană şi personaj, existenţă personală şi 
funcţie socială, comunitate şi ierarhie. Toate 

‘John R. Swanton, Tlingit Myths and Texts, 
„Bulletin 59, Bureau of American Ethnology 14 , 1909, 
text nr. 89, p. 254—255 ; E. A. R o u t, Maori Simbo¬ 
lism, Londra, 1926, p. 280. 

acestea duc la constatarea unei dualităţi, care 
este in acelaşi timp o corelaţie între expresia 
plastică şi expresia grafică şi care ne dă adevă¬ 
ratul „numitor comun“ al diverselor manifestări 
ale principiului dedublării reprezentării. 

In cele din urmă, problema noastră poate fi 
formulată precum urmează : în ce condiţii ele¬ 
mentul plastic şi elementul grafic sînt date în 
mod necesar în corelaţie ? In ce condiţii sînt 
ele legate în mod inevitabil printr-o relaţie 
funcţională de asemenea natură, încît modalită¬ 
ţile de expresie ale unui element le transformă 
întotdeauna pe acelea ale celuilalt şi reciproc ? 
Comparaţia dintre artele maori şi guaicuru ne-a 
dat deja răspunsul : am văzut, într-adevăr, că 
acesta trebuia să fie cazul atunci cînd elementul 
plastic este format de faţa sau de corpul uman, 
iar elementul grafic de decorul facial ori corpo¬ 
ral (pictură sau tatuaj) care se aplică pe ele. 
Intr-adevăr, decorul este făcut pentru faţă, dar, 
într-un alt sens, faţa este predestinată decorului, 
fiindcă numai cu şi prin decor îşi capătă ea 
demnitatea socială şi semnificaţia mistică. Deco¬ 
rul este conceput pentru faţă, dar faţa însăşi nu 
există decît prin el. Dualitatea este, în definitiv, 
aceea a actorului şi a rolului său, iar cheia ne 
este dată de noţiunea de mască. 

Toate culturile examinate aici sînt într-adevăr 
culturi cu măşti, fie că mascarada se exprimă 
predominant prin tatuaj (aşa cum este cazul 
pentru guaicuru şi maori), fie că accentul este 
pus pe masca propriu-zisă, aşa cum a procedat 
cultura de pe coasta nord-vestică într-o manieră 
neegalată în alte părţi. Cît despre China arhaică, 
nu lipsesc indicaţiile cu privire la vechiul rol al 
măştilor, care evocă atît de puternic rolul lor 
în societăţile din Alaska. Astfel este „Persona¬ 
jul Ursului“ descris în Ciu-Li, cu c^i „patru ochi 
de metal galben“ 1 ai săi, care aminteşte măştile 

1 Florance Waterbury, Early Chinese Sym- 
bols and Literature : Vestiges and Speculations, New 
York, 1942. 

plurale ale eschimoşilor şi ale indienilor kwa- 
kiutl. 

Aceste măşti cu obloane, care prezintă alter¬ 
nativ mai multe aspecte ale strămoşului tote¬ 
mic, cînd paşnic, cînd iritat, cînd uman şi cînd 
animal, ilustrează într-un mod izbitor legătura 
dintre dedublarea reprezentării şi mascaradă. 
Rolul lor este de a oferi o serie de forme inter¬ 
mediare care asigură trecerea de la simbol la 
semnificaţie, de la magic la normal, de la supra¬ 
natural la social. Ele au deci funcţia de a masca 
şi de a demasca totodată. Atunci însă cînd este 
vorba de a demasca, masca este aceea care, 
printr-un fel de dedublare pe dos, se desface în 
două jumătăţi ; pe cînd în reprezentarea dedu¬ 
blată, care urmăreşte, aşa cum am văzut, o 
etalare a măştii la propriu şi la figurat pe seama 
purtătorului ei, actorul însuşi se dedublează. 

Ne reîntîlnim deci cu analiza lui Boas, însă 
numai după ce am ajuns la fundamentul ei. 
Este adevărat că dedublarea reprezentării pe o 
suprafaţă plană este un caz particular al apari¬ 
ţiei sale pe o suprafaţă curbă, după cum aceasta 
este ea însăşi un caz particular al apariţiei sale 
pe suprafeţe tridimensionale. Dar nu pe orice 
suprafaţă tridimensională: numai pe suprafaţa 
tridimensională prin excelenţă, în care decorul 
şi forma nu pot fi nici fizic, nici social disociate, 
adică faţa umană. în acelaşi timp, şi alte ana¬ 
logii, destul de curioase, între diferitele forme 
de artă examinate aici se lămuresc în acelaşi 
mod. 

In cele patru arte găsim nu unul, ci două 
stiluri decorative. Unul din aceste stiluri tinde 
spre o expresie reprezentativă sau cel puţin 
simbolică, avînd drept cel mai general caracter 
comun predominarea motivului. Acest stil este 
pentru China arhaică stilul A al lui Karlgren 1 , 
pentru coasta nord-vestică şi pentru Noua 

1 Bernhard Karlgren, New Studies on Chi- 
nese Bronzes, „The Museum of Far Eastern Antiquj- 
ties“, Buletin 9, Stockholm, 1937. 

Zeelandă pictura şi basorelieful, pentru guaicuru 
picturile feţei. Pe lingă acesta există însă un alt 
stil, cu un caracter mai strict formal şi decora¬ 
tiv şi cu tendinţe geometrice : stilul B al lui 
Karlgren, decorurile căpriorilor din Noua Ze¬ 
elandă, decoruri ţesute sau împletite pentru 
Noua Zeelandă şi coasta nord-vestică, iar pentru 
guaicuru un stil uşor identificabil, întîlnit de 
obicei în ceramica ornată, picturile corporale 
(diferite de acelea ale feţei) şi pieile pictate. Cum 
se explică acest dualism şi mai cu seamă recu¬ 
renţa lui ? Prin faptul că primul stil nu este 
decorativ decît în aparenţă ; precum am văzut, 
în nici una din cele patru arte el nu e destinat 
unei funcţii plastice. Dimpotrivă, funcţia lui este 
socială, magică şi religioasă. Decorul este pro¬ 
iecţia grafică sau plastică a unei realităţi de un 
alt ordin, aşa cum dedublarea reprezentării 
rezultă din proiecţia unei măşti tridimensionale 
pe o supraf aţă cu două dimensiuni (sau chiar cu 
trei dimensiuni, însă infidelă faţă de arhetipul 
uman), în sfîrşit aşa cum individul biologic este 
şi el proiectat pe scena socială prin costumul 
lui. Locul este deci liber pentru naşterea şi dez¬ 
voltarea unei arte decorative adevărate, deşi, la 
drept vorbind, ne putem aştepta la contamina¬ 
rea ei eu simbolismul care impregnează întreaga 
viaţă socială. 

Un alt caracter, comun cel puţin Noii Zeelande 
şi coastei nord-vestice, apare în tratarea trun- 
chiurilor de arbori sculptaţi cu figuri suprapuse, 
fiecare dintre ele ocupînd o întreagă secţiune a 
trunchiului. Ultimele vestigii ale sculpturii ca- 
duveo nu permit deloc formularea unor ipoteze 
asupra acestor forme primitive, iar noi sîntem 
încă slab informaţi asupra tratării lemnului de 
către sculptorii din perioada Şan, despre care 
săpăturile de la An-Ian au dat la iveală cîteva 
exemple 1 . Voi atrage totuşi atenţia^asupra unui 

1 H. G. Creel, „Monumenta Serica", voi. I, 1935, 
p. 40 


322 



bronz din colecţia Loo, reprodus de Hentze 1 : 
s-ar crede că avem aici o copie micşorată a 
unui stîlp sculptat, comparabil cu reducţiile din 
argilită ale catargelor totemice din Alaska şi din 
Columbia britanică. în toate cazurile, secţiunea 
cilindrică a trunchiului joacă acelaşi rol de arhe¬ 
tip, de limită absolută pe care am recunoscut-o 
feţei şi corpului uman ; dar ea joacă acest rol 
numai fiindcă trunchiul este interpretat ca o 
fiinţă, un „stîlp vorbitor^. Şi aici expresia plas¬ 
tică şi stilistică nu este decît traducerea concretă 
a domniei personajelor. 

Analiza noastră ar fi fost, totuşi, insuficientă 
dacă ne-ar fi permis numai să definim dedubla¬ 
rea reprezentării ca o trăsătură comună culturi¬ 
lor cu măşti. Dintr-un punct de vedere pur for¬ 
mal nu s-a ezitat niciodată să se considere t’ao 
t’ieh, adică bronzurile chinezeşti arhaice, ca o 
mască. In ceea ce îl priveşte pe Boas, el a 
interpretat reprezentarea dedublată a rechinu¬ 
lui în arta de pe coasta nord-vestică drept o 
consecinţă a faptului că simbolurile caracteris¬ 
tice ale acestui animal sînt mai bine percepute 
din faţă 2 (vezi fig. III). Noi însă arn făcut mai 

1 Friihchinesische Bronzen, loc. cit., planşa 5. 

2 Loc. cit., p. 229. Trebuie totuşi să distingem două 
forme de dedublare : dedublarea propriu-zisă, în care 
o faţă, un individ întreg uneori sînt reprezentaţi prin 
două profiluri alipite, şi dedublarea aşa cum poate fi 
observată în figura III : aici avem o faţă flancată de 
două corpuri. Nu este deloc sigur că cele două forme 
derivă din acelaşi principiu şi, în pasajul pe care l-am 
rezumat la începutul acestui articol, Leonhard Adam 
le distinge într-un mod foarte inteligent. Dedublarea, 
al cărei exemplu atît de frumos ni-1 oferă figura III, 
evocă într-adevăr un procedeu similar, bine cunoscut 
de arheologia europeană şi orientală : este animalul 
cu două corpuri, a cărui istorie s-a străduit s-o redea 
E. Pottier (Histoire d’une bete, în : Recueil E. Potlier, 
„Bibliotheque des ecoles d’Athenes et de Rcme“, fasc. 
142). Pottier derivă animalul cu două corpuri din re¬ 
prezentarea caldeeană a unui animal al cărui cap 
apare din faţă, iar corpul din profil. Un al doilea 
corp, văzut tot din profil, ar fi fost ulterior adăugat 
capului. Dacă această ipoteză este exactă, atunci re- 

mult decit atît: am descoperit în procedeul de 
dedublare nu numai reprezentarea grafică a 
măştii, ci şi expresia funcţională a unui tip 
precis de civilizaţie. Nu toate culturile cu măşti 
practică dedublarea. Nu o găsim (cel puţin sub 
această formă desăvîrşită) nici în arta societă¬ 
ţilor pueblo din sud-vestul american, nici în 
aceea din Noua Guinee 1 . Cu toate acestea, măş¬ 
tile joacă un rol considerabil în aceste două 
cazuri. Măştile îi reprezintă şi pe străbuni, şi 
actorul, punîndu-şi masca, incarnează pe stră¬ 
moş. In ce constă, aşadar, deosebirea ? Ea constă 
în aceea că, contrar civilizaţiilor pe care le-am 
examinat aici, nu există în cazurile amintite acel 
lanţ de privilegii, de embleme şi de prestigii care 
să justifice, prin intermediul măştilor, o ierarhie 
socială bazată pe prioritatea genealogiilor. Su¬ 
pranaturalul nu este destinat înainte de toate 
să fundeze o ordine de clase şi de caste. Lumea 

prezentarea rechinului, analizată de Boas, ar trebui 
considerată ca o invenţie independentă sau ca ates¬ 
tarea cea mai orientală a difuziunii unei teme asia¬ 
tice. Această din urmă interpretare ar găsi o confir¬ 
mare, deloc neglijabilă, în recurenţa unei alte teme, 
„vîrtejurile animalelor 14 (cf. Anna Roes, Tierwir- 
bel, Ipek, 1936—1937), în arta din regiunea Stepelor 
şi în aceea a unor regiuni din America (şi anume la 
Moundville). Este posibil de asemenea ca animalul 
cu două corpuri să derive în mod independent, în 
Asia şi în America, dintr-o tehnică de dedublare a 
reprezentării care n-a supravieţuit în straturile arheo¬ 
logice din Orientul Apropiat, dar a cărei urmă ne-a 
păstrat-o China şi care poate fi şi acum observată în 
unele regiuni ale Pacificului şi ale Americii. 

1 Arta Melaneziei prezintă forme vagi de dedublare 
şi de dislocare. Vezi, de exemplu, recipientele de lemn 
din Insulele Amiralităţii, reproduse de Gladys A. Rei- 
chard (Melanesian Design : a Study of Style in Wood 
and Tortoiseshell Carving, „Columbia University Con- 
tributions to Anthropology", nr. 18, 2 voi., 1933, voi. 
II), şi următoarea observaţie a aceluiaşi autor : „La 
populaţia tami, articulaţiile sînt reprezentate prin 
motivul ochiului. Avînd în vedere că .tatuajul este ex¬ 
cesiv de important la maori şi că este reprezentat în 
sculpturi, pare mai mult decît probabil că spirala, 
adesea folosită pe imagini umane, poate sublinia arti¬ 
culaţiile" (loc. cit., voi. II, p. 151). 

măştilor formează uri panteon, mai curînd decît 
o ancestralitate. Astfel, actorul nu-1 incarnează 
pe zeu decît cu ocaziile intermitente ale unor 
sărbători şi ceremonii. El nu deţine de la el, 
printr-o creaţie continuată în fiecare moment al 
vieţii sociale, titlurile, rangul, locul său în scara 
statutelor. Prin aceste exemple, paralelismul pe 
care l-am stabilit este, aşadar, confirmat şi nu 
infirmat. Independenţa reciprocă a elementului 
plastic şi a elementului grafic corespunde jocu¬ 
lui mai suplu dintre ordinea socială şi ordinea 
supranaturală, după cum dedublarea reprezen¬ 
tării exprimă aderenţa strictă a actorului la 
rolul său şi a rangului social la mituri, la cult şi 
la genealogii. Această aderenţă este atît de rigu¬ 
roasă, incit, pentru a fi disociat de personajul 
său, individul trebuie redus la fragmente. 

Chiar dacă n-am cunoaşte nimic despre socie¬ 
tatea chineză arhaică, examinarea artei sale ar 
permite să recunoaştem în ea lupta prestigiilor, 
rivalitatea ierarhiilor, concurenţa privilegiilor 
sociale şi economice, bazate toate pe mărturia 
măştilor şi pe veneraţia descendenţelor. Din 
fericire, sîntem însă mai bine informaţi. Anali- 
zînd substraturile psihologice ale artei bronzu¬ 
lui, Perceval Yetts scrie : „Impulsul pare să fi 
fost aproape invariabil autoglorificarea, chiar 
atunci cînd în aparenţă este vorba de o îmbu- 
nare a strămoşilor sau de o accentuare a pres¬ 
tigiului familiei 441 ; iar în alt loc notează : „Este 
istoria familiară a unui oarecare ting, păstrată 
cu sfinţenie sub formă de embleme ale suvera¬ 
nităţii sale pînă la sfîrşitul perioadei feudale din 
secolul al treilea î.e.n. 44 2 . In mormintele de la 
An-Ian s-au găsit bronzuri care comemorează 

1 W. Perceval Yetts, The Cull Chinese Bron- 
zes, Londra, 1939, p. 75. 

2 W. Perceval Yetts, The George Eumorpho- 
poulos Collection Catalogue, 3 voi., I, Londra, 1929, 
p. 43. 

pe membrii succesivi ai unei aceleiaşi familii de 
strămoşi K Iar deosebirile de calitate între spe¬ 
cimenele exhumate se explică, după Creel, prin 
faptul că „lucrările cele mai fine şi cele mai 
brute au fost produse unele alături de celelalte 
la An-Ian pentru persoane cu diferite statusuri 
economice de prestigiu" 2 . Analiza etnologică 
comparată coincide, aşadar, cu concluziile sino¬ 
logilor ; ea confirmă de asemenea teoriile lui 
Karlgren, care, contrar lui Leroi-Gourhan 3 şi 
altora, afirmă pe baza studiului statistic şi cro¬ 
nologic al temelor că masca reprezentativă a 
precedat descompunerea ei în elemente decora¬ 
tive şi nu rezultă niciodată dintr-un joc al artis¬ 
tului care descoperă asemănări în aranjamentul 
întîmplător al temelor abstracte 4 . într-o altă 
lucrare, Karlgren a arătat cum, în bronzurile 
tîrzii, decorurile animale ale pieselor arhaice 
s-au transformat în arabescuri sclipitoare şi a 
pus în legătură fenomenele de evoluţie stilistică 
cu prăbuşirea societăţii feudale 5 . In arabescurile 
artei guaicuru, care sugerează încă atît de pu¬ 
ternic păsări şi flăcări, sîntem tentaţi să între¬ 
zărim sfîrşitul unei transformări paralele. Baro¬ 
cul şi preţiozitatea stilului ar fi astfel supravie¬ 
ţuirea formală şi manierată a unei ordini sociale 
decadente sau încheiate. Ele sînt pe plan estetic 
ecoul ei care se stinge. 

Concluziile acestei lucrări nu prejudiciază cu 
nimic descoperirile, întotdeauna posibile, ale 

1 W. Perceval Yetts, An-Yang : a Retrospect, 
„China Society Occasional Papers“, Londra, serie nouă, 
nr. 2, 1942. 

2 Loc. cit., p. 46. 

3 A. Leroi-Gourhan, L’art animalier dans Ies 
bronzes chinois. „Revue des arts asiatiques“, Paris, 
1935. 

4 Loc. cit., p. 76—78. 

5 Bernhard Karlgren, Huai and Han, „The 
Museum of Far Eastern Antiquities", Bulletin 13, 
Stockholm, 1941. 

unor conexiuni istorice nebănuite încă 1 . Se pune 
şi acum problema de a şti dacă aceste societăţi 
ierarhizate şi bazate pe prestigiu au apărut in¬ 
dependent în puncte diferite ale lumii sau dacă 
unele dintre ele nu posedă undeva un leagăn 
comun. Cred, ca şi Creel 2 , că asemănările dintre 
arta Chinei arhaice şi aceea a coastei nord- 
vestice, poate chiar şi acelea ale altor regiuni 
americane, sînt prea accentuate pentru ca noi 
să nu păstrăm întotdeauna prezentă în minte 
această posibilitate. Dar chiar dacă ar fi cazul 
să invocăm difuziunea, această difuziune n-ar 
putea fi aceea a unor detalii, a unor trăsături in¬ 
dependente care circulă fiecare pe cont propriu, 
desprinzîndu-se după voie de o cultură pentru 
a se alipi de alta, ci a unor ansambluri organice 
în care stilul, convenţiile estetice, organizarea 
socială, viaţa spirituală sînt legate structural 
între ele. Evocînd o analogie deosebit de remar¬ 
cabilă a artelor din China arhaică şi de pe coasta 
nord-vestică, Creel scrie : „Mulţimea de ochi 
izolaţi folosiţi de desenatorii de pe coasta nord- 
vestică aminteşte în modul cel mai convingător 
folosirea lor similară în arta Şan şi mă fac să 
mă întreb dacă nu era vreo raţiune magică pen¬ 
tru acest lucru, care există la ambele popoare“ 3 . 
Poate ; conexiunile magice însă, ca şi iluziile 
optice, nu există decît în conştiinţa oamenilor, 
iar noi cerem investigaţiei ştiinţifice să ne facă 
cunoscute cauzele lor. 


1 Problema vechilor relaţii peste Oceanul Pacific s-a 
pus, într-adevăr, din nou prin surprinzătoarea desco¬ 
perire într-un muzeu provincial din sud-estul Taiwa- 
nului a unui basorelief din lemn care ar putea fi de 
origine locală. El reprezintă trei personaje în picioare. 
Cele de la extremităţi sînt de cel mai pur stil maori, 
pe cînd cel de la mijloc reprezintă o tranziţie între 
arta maori şi aceea a coastei nord-vestice a Americii 
(vezi Ling S h u n-S h e n g, Human Figures with 
Protruding Tongue etc., „Bulletin of the Institute of 
Ethnology“, Academia Sini ca, nr. 2, septembrie 1956, 
Nar.cean, Taipei, Taiwan). 

2 Loc. cit., p. 65—66. 

8 Loc. cit., p. 65. 

CAPITOLUL XIV 


ŞARPELE CU CORPUL PLIN DE PEŞTI 1 

Intr-o publicaţie recentă consacrată tradiţii¬ 
lor orale ale indienilor toba şi pilaga 2 , Alfred 
Metraux relevă anumite paralele între marile 
teme mitologice care mai pot fi culese în Chaco 
de astăzi şi acelea din regiunile andine, teme 
atestate de vechii autori. Astfel, indienii toba, 
vilela, mataco cunosc mitul numit „noaptea cea 
lungă“, cules deja de Avila în provincia Huaro- 
chiri, iar indienii chiriguano povestesc istoria 
revoltei uneltelor împotriva stăpînilor lor, le¬ 
gendă care se regăseşte, dealtfel, în regiunea 
Popol-Vuh şi la indienii montesinos. Autorul 
de la care împrumutăm aceste observaţii adaugă 
că acest din urmă episod „este reprezentat şi 
pe o vază chimu“. 

Un alt mit cules de Metraux pune în lumină 
într-un mod deosebit de frapant un motiv sin¬ 
gular din care cunoaştem cel puţin două ilustra¬ 
ţii precolumbiene, al cărui studiu ceva mai atent 
pe baza colecţiilor peruviene din principalele 
muzee ar permite, fără îndoială, să întîlnim şi 
alte exemple ale acestui motiv. Este vorba de 
legenda şarpelui Lik, „mare cît o masă“, pe care 
un indigen milos, înspăimîntat la început de 
înfăţişarea lui, îl duce pînă la rîul de care ani¬ 
malul imprudent se îndepărtase: „Şarpele îl în¬ 
trebă : Nu vrei să mă duci în braţe ? — Cum aş 
putea ? Eşti atît de greu ! — Nu, sînt uşor. — 
Dar eşti atît de mare ! răspunse omul. — Da, 
sînt mare, dar uşor. — Dar eşti plin cu peşti (E 
adevărat, Lik este plin cu peşti. Peştii se găsesc 
sub coada lui şi cînd se deplasează îi transportă 

1 Publicat sub acest titlu în Actes du XXVIII^ Con¬ 
gres des Americanistes, Paris, 1947 (Societe des Ame- 
ricanistes, 1948), p. 633—636. ^ 

* A. Metraux, Myths of the Toba and Pilaga 
Indians of the Gran Chaco, ,,Memoirs of the American 
Folklore Society“, Philadelphia, voi. 40, 1946. 

cu el). Şarpele continuă : Dacă mă duci, o să-ţi 
dăruiesc toţi peştii care sînt în mine“. Mai 
tîrziu, omul povesteşte aventura lui şi descrie 
animalul fabulos : „Este plin cu peşti, care se 
află în coada lui“ 1 . 

In excelentul comentariu care urmează aces¬ 
tui basm, Metraux adaugă : „Am obţinut despre 
miticul Lik informaţiile ce urmează : Lik este 
un animal supranatural, un şarpe enorm care 
poartă în interiorul cozii lui peşti. Unele per¬ 
soane, deosebit de favorizate de soartă, îl pot 
întîlni pe Lik eşuat pe uscat iarna, cînd apa se 
retrage din cea mai mare parte a lagunelor şi a 
canalelor. Lik le roagă să-l ducă Ia o lagună plină 
cu apă. Aceia pe care vederea şarpelui nu izbu¬ 
teşte să-i înspăimînte răspund, în general, că 
este prea greu să fie purtat, dar de fiecare dată, 
datorită forţei sale magice, Lik devine uşor. Cînd 
înoată din nou în apa adîncă, el promite acelora 
care l-au ajutat să le dea oricît peşte doresc ori 
de cîte ori vor cere, însă cu o condiţie : să nu 
dezvăluie niciodată cum au căpătat peştele...“ 2 . 

Sîntem ispitiţi să evocăm acest mit în legă¬ 
tură cu două vaze ilustrate aici. Primul (fig. 22) 
este o vază de Nazca cu fundul rotunjit ; 
corpul, de formă cilindrică grosolană, se stran¬ 
gulează progresiv pînă la deschizătură, al cărei 
diametru are 9 cm. Înălţimea totală este de 
17 cm. Decorul foloseşte cinci culori pe angoba 
albă : negru, vînăt, ocru-închis, ocru-deschis şi 
gri-bej. El reprezintă un animal fabulos cu corp 
omenesc şi al cărui cap, garnisit cu tentacule 
şi prelungit printr-o falcă cu dinţi fioroşi, se 
continuă înspre spate printr-un apendice caudal, 
la început drept, apoi curbat şi terminat la ex¬ 
tremitatea posterioară printr-un al doilea cap, 
mai mic. Această coadă sinuoasă este presărată 
cu ghimpi printre care circulă peşti, şi toată 
partea în serpentină, reprezentată ca într-o 

1 Loc. cit., p. 57. 

* Loc. cit., p. 59. 

secţiune, este de asemenea plină cu peşti. Mon¬ 
strul e ocupat cu devorarea unui om, al cărui 
corp răsucit îl ţine între dinţi, în timp ce un 
membru protuberant, în formă de braţ şi de 



Fig. 22. — Releveu al decorului unei vaze de Nazca 


mînă, se pregăteşte să străpungă victima cu o 
lance. Doi peştişori contemplă drama şi par să-şi 
aştepte partea lor din festin. S-ar spune că în¬ 
treaga scenă ilustrează un episod cules de Me- 
traux de la informatorii săi : „Uneori Lik înghite 
oameni. Dacă atunci cînd ajung în interiorul 
şarpelui îşi mai păstrează cuţitul asupra lor, ei 
îi pot deschide inima, tăindu-şi o ieşire ; în 
acelaşi timp ei pun mîna pe toţi peştii care se 
găsesc în coada lui “ i . Totuşi, în documentul 
vechi, mai curînd şarpele este cel care pare a 
avea avantajul armelor. 

A doua vază (fig. 23), a cărei ilustraţie o îm¬ 
prumutăm de la Băssler, provine din Pacas- 
mayo. Regăsim acelaşi monstru, jumătate şarpe, 
jumătate om, şi al cărui corp curbat este de ase¬ 
menea plin cu peşti. O bandă decorată cu valuri 
stilizate sugerează că animalul se află într-un 
rîu, la suprafaţa căruia navighează un om 
într-o barcă. Şi în acest caz documentul arheo¬ 
logic aduce o glosă uimitor de fidelă a povestirii 
contemporane : „Unchiul din Kiâos’k mi-a spus 
că odată l-a văzut pe Lik cu adevărat. Intr-o zi, 


1 Loc. cit., p. 59. 


330 


pe cînd pescuia în barcă, a auzit deodată un 
zgomot mare pe care l-a recunoscut ca fiind 
produs de Lik. De îndată el a vîslit din toate 
puterile spre mal“ 1 . 



Aceste corespondenţe, păstrate în regiuni în¬ 
depărtate şi la interval de cîteva secole, cer o 
contraprobă şi posibilitatea de a compara cu 
piesele reproduse aici ilustrarea legendelor lor 
de către indigenii contemporani. Lucrul nu parc 
imposibil, căci Metraux arată că un artist toba 
i-a executat un desen al lui Lik cu corpul plin 
de peşti. 

Dar mai ales pare cert-că în acele regiuni ale 
Americii de Sud în care culturi înalte şi minore 
au întreţinut contacte regulate sau intermitente 
în decursul unei perioade prelungite, etnograful 
şi etnologul îşi pot acorda reciproc ajutor pen¬ 
tru elucidarea unor probleme comune. „Şarpele 
cu corpul plin de peşti“ nu este decît o temă 
printre altele a căror ilustrare ceramica peru- 
viană din nord şi din sud a multiplicat-o la in¬ 
finit. Cum ne putem oare îndoi că cheia inter¬ 
pretării atîtor motive, încă ermetice, nu s-ar 
afla la dispoziţia noastră şi imediat accesibilă 
în mituri şi basme mereu vii ? Ar fi o greşeală 
să neglijăm aceste metode prin care prezentul 


1 Loc. cit., p. 69. 

permise izccsul la trecut. Numai ele ne pot 
călăuzi ântr-un labirint de monştri şi de zei, 
cînd, în lipsa scrierii, documentul plastic este 
incapabil do a se depăşi pe sine. Restabilind 
legăturile dintre regiuni îndepărtate, dintre 
perioade istorice diferite şi dintre culturi inegal 
dezvoltate, ele atestă, pun în lumină şi, poate, 
într-o zi vor explica această vastă stare de sin¬ 
cretism, de care, spre nenorocirea sa, america- 
nistul pare să fie condamnat să se lovească me¬ 
reu în căutarea antecedentelor istorice ale unui 
fenomen particular sau altuia 1 . 


1 Intr-un articol intitulat : La deidad primitiva de 
los Nasca, publicat în 1932 în „Revista del Museo na- 
cional“, voi. II, nr. 2, Yacovleff a abordat şi el aceeaşi 
problemă şi formulează ipoteza că animalul repre¬ 
zentat ar fi un teribil vînător al mărilor, peşte lung 
de patru pînă la nouă metri, Orca gladiator. Dacă 
sugestia este exactă, ar trebui să vedem în legenda 
pilaga, culeasă de Metraux, ecoul la populaţiile de pe 
uscat al unei teme maritime. Oricum, legătura dintre 
documentul modern şi piesele arheologice rămîne im¬ 
presionantă (ne referim anume la fig. 9 h, m, p. 132 
din articolul lui Yacovleff). 

Să nu pierdem totuşi din vedere că acelaşi mit, cu 
laitmolivul său caracteristic : „Tu eşti greu. — Nu, 
sînt uşor !“, se regăseşte pînă în America de Nord, 
şi anume la triburile sioux, dar că monstrul acvatic 
nu este la aceşti vînători o mamă a peştilor, ci o 
mamă a bizonilor. In mod foarte curios, mama peşti¬ 
lor reapare la irochezi (care nu sînt totuşi pescari) 
cu o precizare suplimentară : „Coan>a mea este grea 
de peşti", care nu poate să nu amintească frescele 
maya din Bonampak, în care personajele poartă o 
coafură (sau păr) încărcată cu peşti, şi unele mituri, 
mai ales din sud-estul Statelor Unite, în care eroul 
înmulţeşte peştii spălîndu-şi părul în rîu. 



PROBLEME 
DE METODĂ ŞI DE 
ÎNVĂŢĂMÎNT 


CAPITOLUL XV 

NOŢIUNEA DE STRUCTURĂ 
ÎN ETNOLOGIE 1 


„Cercetările pe care le putem întreprinde in 
această privinţă nu trebuie să le luăm drept 
adevăruri istorice, ci numai ca raţionamente 
ipotetice şi condiţionate, care mai degrabă pot 
să lămurească natura lucrurilor decît să arate 
adevărata lor origine, şi asemănătoare ipoteze¬ 
lor pe care le fac în fiecare zi fizicienii noştri 
cu privire la alcătuirea lumii' 1 *. 


Noţiunea de structură socială evocă probleme 
prea vaste şi prea vagi pentru a putea fi tratate 
în limitele unui articol. Programul acestui 
simpozion admite implicit acest lucru : unele 
teme apropiate de tema noastră au fost atri¬ 
buite altor participanţi. Astfel, studii ca acelea 
consacrate stilului , categoriilor universale ale 
culturii, lingvisticii structurale se referă foarte 

1 Tradus şi adaptat după comunicarea originală în 
limba engleză : Social Structura , Wcnner-Gren Foun¬ 
dation International Symposium on Anthropology, 
New York, 1952, publicată ulterior în : A. L. Kroe- 
b e r, (ed.), Anthropology To-Day, Univ. of Chicago 
Press, 1953, p. 524—553. 

* J. J. R o u s s e a u, Discurs asupra inegalităţii 
dintre oameni. Bucureşti, Editura ştiinţifică, 1958, 
p. 77. — Nota trad. 

îndeaproape la subiectul nostru şi cititorul pre¬ 
zentei lucrări va trebui şi el să se refere la ele. 

In afară de aceasta, atunci cînd vorbim de 
structură socială, ne preocupăm mai ales de 
aspectele formale ale fenomenelor sociale ; pă¬ 
răsim domeniul descrierii pentru a examina no¬ 
ţiuni şi categorii care nu aparţin propriu-zis 
etnologiei, dar pe care ea ar vrea să le utilizeze 
după exemplul altor discipline ştiinţifice, care 
de multă vreme tratează unele dintre proble¬ 
mele lor aşa cum am dori noi să facem cu ale 
noastre. Fără îndoială, aceste probleme diferă 
în ceea ce priveşte conţinutul, dar avem, pe 
drept sau pe nedrept, sentimentul că am putea 
trata propriile noastre probleme într-un mod 
aproape similar cu condiţia de a adopta acelaşi 
tip de formalizare. Interesul cercetărilor struc¬ 
turale constă tocmai în faptul că ele ne dau spe¬ 
ranţa că ştiinţe mai avansate decît a noastră sub 
acest raport ne pot furniza modele de metode 
şi de soluţii. 

Ce trebuie, aşadar, să înţelegem prin struc¬ 
tură socială ? Prin ce se deosebesc studiile care 
se referă la ea de toate descrierile, analizele şi 
teoriile care vizează relaţiile sociale, înţelese în 
sens larg şi care se confundă cu obiectul însuşi 
al antropologiei ? Autorii nu sînt deloc de acord 
asupra conţinutului acestei noţiuni; chiar unii 
dintre cei care au contribuit la introducerea ei 
par astăzi a o regreta. Astfel, în a doua ediţie 
a Antropologiei sale, Kroeber scrie : 

..Noţiunea de -«structură»- nu este, probabil, 
nimic altceva decît o concesie faţă de modă : 
un termen cu sens bine definit începe să exer¬ 
cite deodată o atracţie ciudată în decurs de vreo 
zece ani, cum ar fi, de pildă, cuvîntul -«aero¬ 
dinamic» ; lumea începe să-l întrebuinţeze fără 
discernămînt, pentru că sună plăcut la ureche. 
Fără îndoială, o personalitate tipică poate fi 
considerată din punctul de vedere al structurii 
sale. Dar acelaşi lucru este adevărat pentru o 
articulare fiziologică, pentru un organism, pen- 

iru o societate sau o cultură oarecare, pentru 
un cristal sau o maşină. Orice lucru, cu condiţia 
de a nu fi complet amorf, posedă o structură. 
Astfel incit se pare că termenul de «structură» 
nu adaugă absolut nimic la ceea ce ştim deja, 
atunci cînd îl întrebuinţăm, decît o picanterie 
agreabilă 14 (Kroeber, 1948, p. 325) *. 

Acest text vizează direct pretinsa „structură 
a personalităţii de bază 44 ; el implică însă o cri¬ 
tică mai radicală, care pune în cauză folosirea 
însăşi a noţiunii de structură în antropologie. 

O definiţie este indispensabilă nu numai din 
cauza unor incertitudini actuale. Din punct de 
vedere structuralist, care trebuie totuşi adoptat 
aici chiar dacă ar fi numai pentru faptul că 
problema există, noţiunea de structură nu ţine 
de o definiţie inductivă, bazată pe compararea 
şi pe abstragerea elementelor comune tuturor 
accepţiilor termenului, aşa cum este el între¬ 
buinţat în mod obişnuit. Ori termenul de struc¬ 
tură socială nu are sens, ori acest sens are el 
însuşi deja o structură. Această structură a no¬ 
ţiunii trebuie înţeleasă în primul rînd dacă nu 
vrem să ne lăsăm copleşiţi de un inventar fas¬ 
tidios al tuturor cărţilor şi articolelor privind 
relaţiile sociale : chiar numai lista lor ar depăşi 
limitele acestui capitol. O a doua etapă ne va 
permite să comparăm definiţia noastră provizo¬ 
rie cu acelea pe care alţi autori par a le admite, 
explicit sau implicit. Vom proceda la acest exa¬ 
men în secţiunea consacrată înrudirii, fiindcă 
acesta este principalul context în care apare 

1 Compară cu următoarea formulă a aceluiaşi autor : 
„Termenul de «structură socială», care tinde să înlo¬ 
cuiască pe cel de «organizare socială», fără a adăuga, 
pare-se, nimic la conţinutul sau la semnificaţia ei“ 
(1943, p. 105). 

In tot capitolul de faţă, foarte încărcat cu referinţe 
bibliografice, am renunţat să reproducem în notă titlu¬ 
rile complete ale lucrărilor citate, pe care cititorul le 
va găsi cu uşurinţă, după numele autorului şi data 
publicării, în bibliografia generală de la sfîrşitul vo¬ 
lumului. 

noţiunea de structura. în realitate, etnologii 
s-au ocupat de structură aproape exclusiv în 
legătură cu problemele de înrudire. 


I. Definiţie şi probleme de metodă 

Principiul fundamental este că noţiunea de 
structură socială nu se referă la realitatea em¬ 
pirică, ci la modele construite după ea. Astfel 
apare deosebirea dintre două noţiuni atît de 
apropiate, încît au fost adeseori confundate, 
adică aceea de structură socială şi aceea de re¬ 
laţii sociale. Relaţiile sociale sînt materia primă 
întrebuinţată pentru construirea modelelor care 
scot în evidenţă structura socială însăşi. In nici 
un caz aceasta nu poate fi deci redusă la tota¬ 
litatea relaţiilor sociale care pot fi observate 
într-o societate dată. Cercetările de structură 
nu revendică un domeniu propriu printre fap¬ 
tele de societate ; ele constituie mai curînd o 
metodă susceptibilă de a fi aplicată diverselor 
probleme etnologice şi ele seamănă cu formele 
de analiză structurală utilizate în diferite do¬ 
menii. 

Este vorba, aşadar, de a şti în ce constau 
aceste modele care sînt obiectul însuşi al anali¬ 
zelor structurale. Problema nu ţine de etnolo¬ 
gie, ci de epistemologie, căci definiţiile ce ur¬ 
mează nu împrumută nimic din materia primă 
a lucrărilor noastre. Ne gîindim de fapt că, pen¬ 
tru a merita numele de structură, modelele tre¬ 
buie să satisfacă exclusiv patru condiţii. 

In primul rînd, o structură prezintă un ca¬ 
racter de sistem. Ea constă din elemente, astfel 
încît o modificare a unuia dintre ele atrage 
după sine o modificare a tuturor celorlalte. 

In al doilea rînd, orice model aparţine unui 
grup de transformări, fiecare dintre ele cores- 

plinzînd untiî model din aceeaşi familie, aşa in¬ 
cit ansamblul acestor transformări constituie 
un grup de modele. 

în al treilea rînd, proprietăţile indicate mai 
sus permit să se prevadă în ce mod va reacţiona 
modelul în cazul modificării unuia dintre ele¬ 
mentele sale. 

în sfîrşit, modelul trebuie să fie construit în 
aşa fel, incit funcţionarea lui să poată explica 
toate faptele observate l . 


a) Observare şi experimentare 

Aceste două niveluri vor fi întotdeauna dis¬ 
tincte. Observarea faptelor şi elaborarea meto¬ 
delor care permit ca ele să fie folosite pentru 
construirea de modele nu se confundă niciodată 
cu experimentarea pe baza modelelor înseşi. 
Prin ,experimentare pe modele 44 înţeleg ansam¬ 
blul procedeelor care permit să se afle cum 
reacţionează un model dat la modificări sau de 
a compara între ele modele de acelaşi tip sau 
de tipuri diferite. Această distincţie este indis¬ 
pensabilă spre a risipi anumite neînţelegeri. Nu 

1 Compară cu von Neumann: „Modelele (cum 
sînt jocurile) sînt construcţii teoretice care presupun 
o definiţie precisă, exhaustivă şi nu prea complicată : 
în plus, ele trebuie să fie asemenea realităţii sub toate 
raporturile care interesează cercetarea în curs. Re¬ 
capitulăm : pentru ca o tratare matematică să fie po¬ 
sibilă, definiţia trebuie să fie precisă şi exhaustivă. 
Construcţia nu trebuie complicată in mod inutil, pînă 
la punctul în care tratarea matematică ar putea să 
fie împinsă dincolo de stadiul formalizării şi să dea 
rezultate numerice complete. Asemănarea cu realita¬ 
tea este necesară pentru ca funcţionarea modelului să 
fie semnificativă. Dar această asemănare poate fi de 
obicei restrînsâ la cîteva aspecte, considerate esenţiale 
pro tcmpore, altfel condiţiile enumerate mai sus ar 
deveni incompatibile" (Neumann şi Morgen- 
stern, 1944). 

&xistâ oare contradicţie între observarea etno¬ 
grafică, întotdeauna concretă şi individualizată, 
şi cercetările structurale, cărora li se atribuie 
adeseori un caracter abstract şi formal, pentru 
a se contesta că s-ar putea trece de la prima la 
ultimele ? Contradicţia dispare de îndată ce s-a 
înţeles că aceste caractere antitetice ţin de 
două niveluri diferite sau, mai exact, corespund 
la două etape ale cercetării. La nivelul obser¬ 
vării, regula principală — s-ar putea spune 
chiar singura regulă — este că toate faptele 
trebuie să fie observate şi descrise exact, fără 
a permite prejudecăţilor teoretice să le altereze 
natura sau importanţa. Această regulă implică 
ca o consecinţă o altă regulă : faptele trebuie 
studiate ca atare (ce procese concrete le-au de¬ 
terminat existenţa ?), precum şi în relaţia lor 
cu ansamblul (adică orice schimbare observată 
într-un punct va fi raportată la circumstanţele 
globale ale apariţiei sale). 

Această regulă şi corolarele ei au fost clar 
formulate de K. Goldstein (1951, p. 18—25) în 
termeni proprii cercetărilor psihofiziologice; 
ele sînt aplicabile şi altor forme de analiză 
structurală. Din punctul nostru de vedere, ele 
permit să înţelegem că între grija pentru deta¬ 
liul concret propriu descrierii etnografice şi va¬ 
liditatea şi generalitatea pe care le revendicăm 
pentru modelul construit după ea nu există con¬ 
tradicţie, ci o strînsă corelaţie. într-adevăr, se 
pot concepe multe modele diferite, însă comode, 
sub diverse aspecte, pentru descrierea şi expli¬ 
carea unui grup de fenomene. Cu toate acestea, 
cel mai bun va fi întotdeauna modelul adevă¬ 
rat, adică acel care, fiind şi cel rpai simplu, va 
corespunde dublei condiţii de a nu folosi alte 
fapte decît cele considerate şi de a le explica 
pe toate. Prima sarcină este deci de a şti care 
sînt acele fapte. 

b) Conştiinţă şi inconştient 


Modelele pot fi conştiente sau inconştiente, în 
funcţie de nivelul la care funcţionează. Boas, că¬ 
ruia îi revine meritul de a fi făcut această dis¬ 
tincţie, a arătat că un grup de fenomene se 
pretează cu atît mai bine la analiza structurală, 
cu cît societatea nu dispune de un model con¬ 
ştient pentru a-1 interpreta sau justifica (1911, 
p. 67). Va surprinde, poate, faptul de a-1 vedea 
pe Boas citat ca unul dintre maeştrii gîndirii 
structuraliste ; unii îi atribuie un rol mai cu- 
rînd opus. Am încercat să arăt într-o altă lu¬ 
crare 1 că eşecul lui Boas din punct de vedere 
structuralist nu se explică prin incomprehen- 
siune sau ostilitate. In istoria structuralismului, 
Boas a fost mai curînd un precursor. El a avut 
însă pretenţia de a impune cercetărilor structu¬ 
rale condiţii prea riguroase. Unele dintre aceste 
condiţii au putut fi asimilate de succesorii săi, 
altele erau însă atît de severe şi greu de satis¬ 
făcut, încît ar fi sterilizat progresul ştiinţific în 
orice domeniu. 

Un model poate fi conştient sau inconştient, 
această condiţie nu afectează natura lui. Putem 
spune doar că o structură superficial ascunsă în 
inconştient face mai probabilă existenţa unui 
model care o maschează conştiinţei colective ca 
un ecran. Intr-adevăr, modelele conştiente, pe 
care le numim în mod obişnuit „norme 11 , sînt 
considerate printre cele mai sărace, din cauza 
funcţiei lor de perpetuare a credinţelor şi uzan¬ 
ţelor mai curînd decît de expunere a resorturi¬ 
lor lor. Aşa încît analiza structurală se loveşte 
de o situaţie paradoxală, binecunoscută de 
lingvist : cu cît structura aparentă este mai 
clară, cu atît mai greu devine de a sesiza struc¬ 
tura profundă din cauza modelelor conştiente 
şi deformate care se interpun ca nişte obstacole 
între observator şi obiectul său. 

1 Istorie şi etnologie, cap. I din volumul de faţă. 

Etnologul va trebui, aşadar, să facă întot¬ 
deauna deosebirea între cele două situaţii în 
care riscă să se trezească. El poate fi nevoit să 
construiască un model corespunzător unor fe¬ 
nomene al căror caracter sistemic n-a fost 
înţeles de societatea pe care o studiază. Aceasta 
este situaţia cea mai simplă, despre care Boas 
a subliniat că oferea şi terenul cel mai favorabil 
pentru cercetarea etnologică. Totodată etnolo¬ 
gul are de-a face în alte cazuri nu numai cu ma¬ 
teriale brute, ci şi cu modele deja construite de 
cultura examinată sub formă de interpretări. 
Am arătat deja că astfel de modele pot fi foarte 
imperfecte, dar nu acesta este întotdeauna ca¬ 
zul. Multe dintre culturile zise primitive au 
elaborat modele, de exemplu ale regulilor lor 
de căsătorie, mai bune decît acelea ale etnolo¬ 
gilor profesionişti l . Există, prin urmare, două 
motive pentru respectarea acestor modele „fă¬ 
cute în casă w . Mai întii, ele pot fi bune sau pot 
oferi cel puţin o cale de acces la structură ; fie¬ 
care cultură are teoreticienii ei, a căror operă 
merită tot atita atenţie cîtă o acordă etnologul 
unor colegi. Apoi, chiar dacă modelele sint ten¬ 
denţioase sau inexacte, tendinţa şi genul erori¬ 
lor pe care le conţin fac parte integrantă din 
faptele supuse studiului şi poate că ele se 
numără printre cele mai semnificative. Dar 
atunci cînd acordă întreaga sa atenţie acestor 
modele produse de cultura indigenă, etnologul 
nu trebuie să uite că normele culturale nu sînt 
în mod automat şi structuri. Ele sînt mai curînd 
elemente de sprijin importante pentru a ajuta 
la descoperirea structurilor : uneori documente 
brute, uneori contribuţii teoretice, comparabile 
cu acelea aduse de etnologul însuşi. 

Durkheim şi Mauss au înţeles just că repre¬ 
zentările conştiente ale indigenilor merită în¬ 
totdeauna mai multă atenţie decît teoriile pro- 

1 Pentru exemple şi o discuţie detaliată, cf. Levi- 
S t r a u s s (1949 b, p. 558 şi urm.). 

venite, tot ca reprezentări conştiente, din socie¬ 
tatea observatorului. Chiar inadecvate fiind, 
cele dinţii oferă o mai bună cale de acces la ca¬ 
tegoriile (inconştiente) ale gîndirii indigene, în 
măsura în care sînt legate structural de acestea. 
Fără a subaprecia importanţa şi caracterul ino¬ 
vator al acestui demers, trebuie să recunoaştem 
totuşi că Durkheim şi Mauss nu l-au continuat 
atît de departe cît ar fi fost de dorit. Căci re¬ 
prezentările conştiente ale indigenilor, oricit de 
interesante ar fi ele din motivul indicat mai 
sus, pot rămîne obiectiv tot atît de distanţate 
de realitatea inconştientă ca celelalte l . 


c) Structură şi măsură 

Se spune uneori că noţiunea de structură 
permite introducerea măsurării în etnologie. 
Această idee a apărut în urma folosirii formu¬ 
lelor matematice sau aparent matematice în 
unele lucrări etnologice recente. Este fără în¬ 
doială exact că în cîteva oazuri s-a reuşit să se 
atribuie valori numerice unor constante. Astfel 
sînt cercetările lui Kroeber cu privire la evo¬ 
luţia modei feminine, care marchează o dată în 
istoria studiilor structuraliste (Richardson şi 
Kroeber, 1940) şi alte cîteva despre care vom 
vorbi mai departe. 

Cu toate acestea, nu există între noţiunea de 
măsură şi cea de structură nici o conexiune 
necesară. In ştiinţele sociale, cercetările struc¬ 
turale au apărut ca o consecinţă indirectă a 
unor dezvoltări ale matematicilor moderne 
care au conferit punctului de vedere calitativ 
o importanţă crescândă, îndepărtîndu-se astfel 
de perspectiva cantitativă a matematicilor tra¬ 
diţionale. In diverse domenii : logica matema¬ 
tică. teoria mulţimilor, teoria grupurilor şi to- 

1 Asupra acestui subiect vezi cap. VII si \'I1I din 
volumul de faţă. 

pologia, s-a observat că problemele care nu 
comportau o soluţie metrică puteau fi totuşi 
supuse unei tratări riguroase.. Amintim aici ti¬ 
tlurile lucrărilor celor mai importante pentru 
ştiinţele sociale : Theory of Games and Econo¬ 
mic Behavior de J. von Neumann şi O. Mor- 
genstern (1944) ; Cybernetics etc. de N. Wie¬ 
ner (1948) ; The Mathematical Theory of 
Communication de C. Shannon si W. Weaver 
(1950). 


d) Modele mecanice şi modele statistice 

O ultimă distincţie se referă la scara modelu¬ 
lui, comparată cu aceea a fenomenelor. Un mo¬ 
del ale cărui elemente constitutive sînt la scara 
fenomenelor va fi denumit „model mecanic“, 
iar cel ale cărui elemente sînt la o scară diferită, 
„model statistici Să luăm ca exemplu legile 
căsătoriei. în societăţile primitive, aceste legi 
pot fi reprezentate sub formă de modele în care 
figurează indivizii efectiv distribuiţi în clase de 
înrudire sau în clanuri ; astfel de modele sînt 
mecanice. în societatea noastră este imposibil 
să recurgem la acest gen de modele, căci diver¬ 
sele tipuri de căsătorie depind aici de factori 
mai generali : talia grupurilor primare şi se¬ 
cundare de care ţin soţii posibili ; fluiditatea so¬ 
cială, cantitatea de informaţie etc. Pentru a 
reuşi să determinăm constantele sistemului nos¬ 
tru matrimonial (ceea ce încă nu s-a încercat), ar 
trebui deci definite mediile şi pragurile : mo¬ 
delul apropriat ar fi de natură statistică. 

Intre aceste două forme există, fără îndoială, 
altele intermediare. Astfel, unele societăţi (din¬ 
tre care şi a noastră) folosesc un model mecanic 
pentru definirea gradelor prohibite şi se bizuie 
pe un model statistic în ceea ce priveşte căsăto¬ 
riile posibile. Dealtfel, aceleaşi fenomene pot 
ţine de două tipuri de modele, după modul în 
care sînt grupate între ele sau cu alte feno- 

mene. Un sistem care favorizează căsătoria ve¬ 
rilor prin alianţă, dar în care această formulă 
ideală corespunde numai unei anumite propor¬ 
ţii a uniunilor recenzate, cere pentru a fi expli¬ 
cată în mod satisfăcător un model mecanic şi 
un model statistic în acelaşi timp. 

Cercetările structurale n-ar prezenta nici un 
interes dacă structurile n-ar fi traductibile în 
modele ale căror proprietăţi formale sînt com¬ 
parabile independent de elementele care le 
compun. Sarcina structuralistului este de a 
identifica şi a izola nivelurile de realitate care 
au o valoare strategică din punctul său de ve¬ 
dere, sau, altfel spus, care pot fi reprezentate 
sub formă de modele oricare ar fi natura aces¬ 
tora din urmă. 

De asemenea, uneori pot fi luate în conside¬ 
rare simultan aceleaşi date din puncte de ve¬ 
dere diferite, care au, toate, o valoare strate¬ 
gică, deşi modelele corespunzătoare fiecăruia 
pot fi cînd mecanice, cînd statistice. Ştiinţele 
exacte şi cele naturale cunosc situaţii de tipul 
acesta ; astfel, teoria corpurilor în mişcare ţine 
de mecanică dacă corpurile fizice considerate 
sînt puţine la număr. Dar atunci cînd acest 
număr creşte dincolo de un anumit ord : n de 
mărime, trebuie să se recurgă la termodina¬ 
mică, adică să se substituie modelului mecanic 
anterior un model statistic, deşi natura feno¬ 
menelor a rămas aceeaşi în ambele cazuri. 

Situaţii de acelaşi gen se prezintă adeseori 
în ştiinţele umaniste şi sociale. Să luăm, de 
exemplu, sinuciderea : o putem examina din 
două perspective diferite. Analiza unor cazuri 
individuale permite construirea a ceea ce s-ar 
putea numi modele mecanice de sinucidere, 
ale căror elemente sînt date de tipul de perso¬ 
nalitate al victimei, de istoria sa individuală, 
de proprietăţile grupurilor primare şi secun¬ 
dare al căror membru a fost şi aşa mai departe. 
Se pot însă construi şi modele statistice, bazate 

pe frecvenţa sinuciderilor în cursul unei pe¬ 
rioade date, în una sau în mai multe societăţi 
sau în grupuri primare ori secundare dc dife¬ 
rite tipuri etc. Oricare ar fi perspectiva aleasă, 
vom fi izolat în acest fel niveluri la care stu¬ 
diul structural al sinuciderii este semnificativ, 
cu alte cuvinte permite construirea de modele 
a căror comparaţie să fie posibilă : 1) pentru mai 
multe forme de sinucideri, 2) pentru societăţi 
diferite şi 3) pentru diverse tipuri de fenomene 
sociale. Progresul ştiinţific nu constă deci numai 
în descoperirea unor constante caracteristice 
pentru fiecare nivel, ci şi în izolarea unor nive¬ 
luri nereperate încă, la care studiul fenomenelor 
date păstrează o valoare strategică. E ceea ce s-a 
produs la apariţia psihanalizei, care a descope¬ 
rit mijlocul de a elabora modele corespunzătoare 
unui nou cîmp de investigaţii : viaţa psihică a 
pacientului luată în totalitatea ei. 

Aceste considerente vor ajuta la o mai bună 
înţelegere a dualităţii (am fi tentaţi să spunem 
a contradicţiei) care caracterizează studiile 
structurale. Ne propunem, în primul rînd, să 
izolăm unele niveluri semnificative, ceea ce im¬ 
plică decupajul fenomenelor. Din acest punct 
de vedere, fiecare tip de studii structurale pre¬ 
tinde la autonomie, la independenţă în raport 
cu toate celelalte şi, de asemenea, în raport cu 
investigarea aceloraşi fapte, bazată însă pe alte 
metode. Totuşi, cercetările noastre nu au decît 
un singur interes, acela de a construi modele 
ale căror proprietăţi formale sînt, din punctul 
de vedere al comparaţiei şi al explicaţiei, re¬ 
ductibile la proprietăţile altor modele, ţinînd 
la rîndul lor de niveluri strategice diferite. 
Putem astfel spera să înlăturăm barierele din¬ 
tre disciplinele învecinate şi sa promovăm o 
adevărată colaborare între ele. 

Vom ilustra acest punct printr-un exemplu. 
Problema raporturilor dintre istorie şi etnolo- 

gie a constituit recent obiectul a numeroase 
discuţii. In pofida unor critici care mi-au fost 
adresate i , îmi menţin părerea că noţiunea de 
timp nu este în centrul dezbaterii. Dar dacă 
ceea ce deosebeşte cele două discipline nu este 
perspectiva temporală proprie istoriei, atunci 
în ce constă deosebirea dintre ele ? Pentru a 
răspunde trebuie să ne referim la observaţiile 
prezentate în paragraful precedent şi să reaşe¬ 
zăm istoria şi etnologia în rîndi.'l celorlalte 
ştiinţe sociale. 

Etnografia şi istoria se deosebesc, în primul 
rînd, de etnologie şi de sociologie prin aceea că 
primele două se bazează pe colectarea şi pe or¬ 
ganizarea documentelor, pe cind celelalte două 
studiază mai curînd modelele construite pe 
baza şi cu ajutorul acestor documente. 

In al doilea rînd, etnografia şi etnologia co¬ 
respund respectiv la două etape ale aceleiaşi 
cercetări care duce în cele din urmă la modele 
mecanice, în timp ce istoria (şi celelalte disci¬ 
pline clasificate de obicei ca ,,auxiliare“) duce 
la modele statistice. Relaţiile dintre aceste pa¬ 
tru discipline pot fi deci reduse la două opo¬ 
ziţii : una intre observaţia empirică şi construc¬ 
ţia de modele (ca o caracterizare a demersului 
iniţial), cealaltă între caracterul statistic sau 
mecanic al modelelor, considerate la punctul 
de sosire. Afectînd în mod arbitrar semnul + 

1 Privitor la aceste discuţii ne vom referi la C. 
Lev i-S t r a u s s, Istorie şi etnologie (cap. I al pre¬ 
zentului volum) ; Race et histoire, Paris. 1952 ; aceste 
lucrări au suscitat critici şi comentarii din partea ui’- 
mătorilcr : C. L e f o r t, L’echange et la lutte des 
hommes, „Les Temps modernes", februarie 1951 ; So- 
cietes sans histoire et historicitâ, „Cahiers internatio- 
naux de sociologie' 1 , voi. 12, anul 7, 1952 ; J e a n 
P oui llon, L’oeuvre de Claude Levi-Strauss, „Les 
Temps modernes“, iulie 1956 ; Roger Bastide, 
Levi-Strauss ou Vethnographe „d la recherche du 
tnnps perdu'\ „Presence africaine", aprilie-mai, 1956 ; 
G. B a 1 a n d i e r, Grandeur et servitude de l’ethno- 
logue, „Cahiers du Sud“, anul 43, nr. 337, 1956. 

primului termen şi semnul — celui de-al doilea 
termen al fiecărei opoziţii, avem : 



Istorie 

Sociologie 

Etnografie 

Etnologia 

observaţie empi- 
rică/construcţie 
de modele 

+ 

__ 

+ 


modele meca¬ 

nice/modele sta¬ 
tistice 

— 

— 

+ 

+ 


Astfel se înţelege de ce ştiinţele sociale, 
care trebuie să adopte toate în mod necesar o 
perspectivă temporală, se deosebesc prin folo¬ 
sirea a două categorii de timp. 

Etnologia face apel la un timp ,,mecanic“, 
adică reversibil şi noncumulativ : modelul unui 
sistem de înrudire patriliniară nu conţine ni¬ 
mic care să indice dacă a fost întotdeauna pa- 
triliniar sau dacă a fost precedat de un sistem 
matriliniar ori chiar de o întreagă serie de os¬ 
cilaţii între cele două forme. Dimpotrivă, tim¬ 
pul istoriei este „statistic" : el nu este rever¬ 
sibil şi comportă o orientare determinată. O 
evoluţie care ar duce societatea italiană con¬ 
temporană înapoi la republica romană ar fi tot 
atît de imposibil de conceput ca şi reversibili¬ 
tatea proceselor care ţin de a doua lege a ter¬ 
modinamicii. 

Discuţia de mai sus precizează distincţia pro¬ 
pusă de Firth dintre noţiunea de structură so¬ 
cială, în care timpul nu joacă nici un rol, şi 
aceea de organizare socială, în care timpul e 
chemat să intervină (1951, p. 40). Acelaşi lucru 
se poate spune despre dezbaterea prelun¬ 
gită dintre adepţii antievoluţionismului boa- 
sian şi Leslie White (1949). Boas şi şcoala 
sa s-au ocupat mai ales de modele meca- 

bice, unde noţiunea de evoluţie nu are valoare 
euristică- Această noţiune capătă un sens de¬ 
plin pe tărimul istorici şi al sociologiei, cu con¬ 
diţia insă ca elementele la care se referă să nu 
fie formulate în termenii unei tipologii „cultu- 
raliste“, care utilizează exclusiv modele meca¬ 
nice. Dimpotrivă, aceste elemente ar trebui se¬ 
sizate la un nivel destul de profund spre a avea 
certitudinea că vor rămîne identice oricare ar 
fi contextul cultural în care intervin (ca şi 
genele, care sînt elemente identice, susceptibile 
să apară în combinaţii diferite din care rezultă 
tipurile rasiale, adică modele statistice). în sfîr- 
şit, este necesar să se poată elabora lungi serii 
statistice. Boas şi şcoala sa sînt deci îndreptă¬ 
ţiţi să recuze noţiunea de evoluţie. La nivelul 

> i > » 

modelelor mecanice pe care ei le folosesc în 
mod exclusiv, ea nu este semnificantă, iar 
White greşeşte atunci cînd vrea să reintegreze 
noţiunea de evoluţie de vreme ce persistă în 
utilizarea unor modele de acelaşi tip ca şi ad¬ 
versarii săi. Evoluţioniştii şi-ar restabili cu mai 
multă uşurinţă poziţia dacă ar consimţi să sub¬ 
stituie modelelor mecanice modele statistice, 
adică modele ale căror elemente să fie inde¬ 
pendente de combinaţia lor şi să rămînă iden¬ 
tice în decursul unei perioade de timp destul 
de lungi i . 

Deosebirea dintre modelul mecanic si modelul 

» 

statistic prezintă un alt interes : ea permite cla¬ 
rificarea rolului metodei comparative în cerce¬ 
tările structurale. Radcliffe-Brown şi Lowie au 
avut amîndoi tendinţa de a supraestima acest 
rol. Astfel, primul scrie (1952, p. 14) : 

„Sociologia teoretică este privită în general 
ca o ştiinţă inductivă. Inducţia este, intr-adevăr, 
procedeul logic care permite să se infereze pro¬ 
poziţii generale din studiul exemplelor speciale. 
Profesorul Evans-Pritchard... pare să creadă 

1 Dealtfel, tocmai aşa se şi dezvoltă evoluţionismul 
biologic contemporan în lucrările lui J.B.S. Haldane, 
G,G. Simpson, etc. 

Uneori câ metoda logică de inducţie, care folo¬ 
seşte comparaţia, clasificarea şi generalizarea, 
nu poate fi aplicată fenomenelor umane şi vieţii 
sociale... In ceea ce mă priveşte ţin ca etnologia 
sâ se bazeze pe studiul comparativ şi sistematic 
al unui mare număr de societăţi 14 . 

Intr-un studiu anterior, Radcliffe-Brown 
spunea cu privire la religie (1945, p. 1) : 

„Metoda experimentală aplicată sociologiei 
religioase..- ne învaţă că trebuie să verificăm 
ipotezele noastre pe baza unui număr suficient 
de religii diferite sau de culte religioase parti¬ 
culare, confruntate fiecare cu societatea speci¬ 
fică în care se manifestă. O asemenea acţiune 
depăşeşte capacităţile unui singur cercetător ; 
ea presupune colaborarea mai multora 44 . 

în acelaşi spirit, Lowie începe prin a sublinia 
(1948 a, p. 38) că „literatura etnologică este 
plină de pretinse corelaţii care n-au nici o bază 
experimentală 44 şi insistă asupra necesităţii „de 
a lărgi baza inductivă 44 a generalizărilor noas¬ 
tre (1948 a, p. 68). Astfel, cei doi autori sînt dc 
acord să se dea etnologiei un fundament induc¬ 
tiv ; în această privinţă, ei se despart nu numai 
de Durkheim : „Cînd o lege a fost confirmată 
printr-o experienţă bine făcută, atunci această 
dovadă este universal valabilă 44 (1912, p. 593), 
ci şi de Goldstein. Aşa cum am mai semnalat, 
acesta din urmă a formulat în modul cel mai 
lucid ceea ce s-ar putea numi „regulile metodei 
structuraliste 14 dintr-un punct de vedere destul 
de general pentru a le face valabile dincolo dc 
domeniul limitat pentru care iniţial le conce¬ 
puse. Goldstein observă că necesitatea de a pro¬ 
ceda în fiecare caz la un studiu detaliat atrage 
după sine ca o consecinţă restrîngerea numă¬ 
rului de cazuri care vor putea fi luate în con¬ 
siderare în acest fel. Nu riscăm^oare atunci i'ă 
ne fixăm la cazuri prea speciale, pentru ca pe 
baza lor restrînsă să putem formula concluzii 
valabile pentru toate celelalte ? El răspunde 
(1951, p. 25) : „Această obiecţie subapreciază 

t-omplet situaţia reală : mai întii, acumularea 
de fapte *— chiar foarte numeroase — nu ser¬ 
veşte la nimic dacă ele au fost stabilite într-un 
mod imperfect, nu conduce niciodată la cunoaş¬ 
terea lucrurilor aşa cum se petrec în actuali¬ 
tate... Cazurile trebuie să fie astfel alese, încît 
să permită elaborarea unor judecăţi decisive. 
Dar atunci ceea ce va fi stabilit pentru un caz 
va fi valabil şi pentru celelalte 14 . 

Puţini sînt etnologii care ar accepta să-şi 
asume această concluzie. Totuşi cercetarea 
structuralistă ar fi zadarnică dacă nu am fi pc 
deplin conştienţi de dilema lui Goldstein : fie 
a studia cazuri numeroase într-un mod întot¬ 
deauna superficial şi fără un rezultat impor¬ 
tant, fie a ne limita în mod hotărît la analiza 
aprofundată a unui mic număr de cazuri şi a 
dovedi astfel că în cele din urmă o experienţă 
bine făcută are valoarea unei demonstraţii. 

Cum se explică ataşamentul unui număr atît 
de mare de etnologi faţă de metoda compara¬ 
tivă ? Nu cumva şi aici ei confundă tehnicile 
potrivite pentru construcţia şi studiul modele¬ 
lor mecanice şi a celor statistice ? Poziţia lui 
Durkheim şi a lui Goldstein este inexpugna¬ 
bilă în ceea ce priveşte pe cele dintîi : este, 
dimpotrivă, evident că nu se poate elabora un 
model statistic fără statistici, cu alte cuvinte 
fără a acumula un număr foarte mare de fapte. 
Dar chiar în acest caz metoda nu poate fi nu¬ 
mită comparativă : faptele acumulate nu vor 
avea valoare decît dacă ţin toate de acelaşi tip. 
Se revine mereu la aceeaşi opţiune, care constă 
în a studia fundamental un caz şi singura de¬ 
osebire constă în modul de decupare a „cazului 44 , 
ale cărui elemente constitutive vor fi (în func¬ 
ţie de tiparul adoptat) la scara modelului pro¬ 
iectat sau la o scară diferită. 

Am încercat pînă acum să elucidăm cîteva 
chestiuni de principiu care privesc natura în¬ 
săşi a noţiunii de structură socială. Astfel de- 

349 



vine mai uşor să se procedeze ia un inventai 4 
al principalelor tipuri de cercetare şi să sc 
discute unele rezultate. 


II. Morfologie socială sau structuri 
de grup 

In această a doua secţiune, termenul de 
,,grup“ nu desemnează grupul social, ci, în sens 
mai general, modul în care fenomenele sînt 
grupate între ele. Pe de altă parte, din prima 
secţiune a lucrării de faţă rezultă că cercetările 
structurale au ca obiect studiul relaţiilor so¬ 
ciale cu ajutorul modelelor. 

Or, este imposibil de a concepe relaţiile so¬ 
ciale în afara unui mediu comun care le ser¬ 
veşte ca sistem de referinţă. Spaţiul şi timpul 
sînt două sisteme de referinţă care permit a 
considera relaţiile sociale împreună sau izolat. 
Aceste dimensiuni de spaţiu şi de timp nu 
coincid cu acelea pe care le folosesc celelalte 
ştiinţe. Ele constau într-un spaţiu „social“ şi 
într-un timp ,,social“, ceea ce înseamnă că ele 
nu au alte proprietăţi decît acelea ale fenome¬ 
nelor sociale care le populează. In funcţie de 
structura lor particulară, societăţile omeneşti 
au conceput aceste dimensiuni în moduri foarte 
diferite. Etnologul nu trebuie deci să fie îngri¬ 
jorat dacă se va vedea obligat să folosească 
tipuri neobişnuite pentru el şi chiar să inven¬ 
teze tipuri pentru necesităţile momentului. 

Am menţionat deja că continuul temporal 
apare reversibil sau orientat, după nivelul care 
oferă cea mai mare valoare strategică la care 
trebuie să ne plasăm din punctul de vedere al 
cercetării în curs. Se pot prezenta şi alte even¬ 
tualităţi : timp independent de ‘"cel al observa¬ 
torului şi nelimitat ; timp funcţie de timpul 
propriu (biologic) al observatorului şi limitat ; 
timp care poate fi sau nu analizat în părţi, care 

sînt ele însele omologe între ele sau specifice 
etc. Evans-Pritchard a arătat că eterogenitatea 
calitativă, sesizată superficial de observator 
între propriul său timp şi timpuri care ţin de 
alte categorii : istorie, legendă sau mit, poate 
fi redusă la proprietăţi formale de acest tip 
(1939, 1940). Această analiză, inspirată de stu¬ 
diul unei societăţi africane, poate fi extinsă 
la propria noastră societate (Bernot şi Blan- 
card, 1953). 

în ceea ce priveşte spaţiul, Durkheim şi 
Mauss au descris cei dinţii proprietăţile varia¬ 
bile care trebuie să fie recunoscute pentru a 
putea interpreta structura unui mare număr 
de societăţi zise primitive (1901—1902). Dar ei 
s-au inspirat în primul rînd de la Cushing, care 
astăzi e căzut în desuetudine. Opera lui Frank 
Hamilton Oushing este în realitate de o per¬ 
spicacitate şi de o inventivitate sociologică ce 
ar trebui să-i confere un loc la dreapta lui 
Morgan, printre marii precursori ai cercetărilor 
structurale. Lacunele, inexactităţile relevate 
în descrierile sale, chiar imputarea ce i s-a 
putut face de a fi „suprainterpretat“ observa¬ 
ţiile sale, toate acestea se reduc la justele lor 
proporţii dacă ne dăm seama că Cushing căuta 
nu atît să descrie în mod concret societatea 
zuni, cit să elaboreze un model (celebra îm¬ 
părţire în şapte părţi) care să permită explicarea 
structurii şi a mecanismului de funcţionare al 
acestei societăţi. 

Timpul şi spaţiul sociale trebuie şi ele deose¬ 
bite după scară. Etnologul utilizează un „ma- 
crotimp“ şi un „microtimp“, un „macro- 
spaţiu“ şi un .,microspaţiu“. Studiile structu¬ 
rale împrumută în mod perfect legitim catego¬ 
riile lor atît de la preistorie, de la arheologie şi 
de la teoria difuzionistă, cît şi de la topologia 
psihologică fondată de Lewin sau de la socio- 
metria lui Moreno. Fiindcă structuri de acelaşi 
tip pot fi recurente la niveluri foarte diferite 
de timp şi de spaţiu şi nimic nu exclude ca un 

model statistic (de exemplu unul dintre cele 
elaborate în sociometrie) să nu se dovedească 
mai util pentru construirea unui model analog, 
aplicabil la istoria generală a civilizaţiilor, de- 
cît un altul inspirat direct din fapte împrumu¬ 
tate de la acest singur domeniu. 

Este departe de noi, prin urmare, ideea potri¬ 
vit căreia consideraţiile istorice şi geografice 
ar fi fără valoare pentru studiile structurale, 
aşa cum mai cred cei care îşi spun „funcţiona- 
lişti“. Un funcţionalist poate fi exact contrarul 
unui structuralist, exemplul lui Malinowski 
fiind convingător în acest sens. Invers, opera 
lui G. Dumezil 1 şi exemplul personal al lui 
A. L. Kroeber (de un spirit atît de structura¬ 
list, cu toate că s-a consacrat un timp înde¬ 
lungat studiilor de distribuţie spaţială) dove¬ 
desc că metoda istorică nu este deloc incompa¬ 
tibilă cu o atitudine structurală. 

Fenomenele sincronice prezintă totuşi o omo¬ 
genitate relativă, datorită căreia sînt mai uşor 
de studiat decît fenomenele diacronice. Nu este 
deci surprinzător că în materie de morfologie 
cercetările cele mai accesibile sînt acelea care 
se referă la proprietăţile calitative, nemăsura¬ 
bile ale spaţiului social, adică modul în care 
fenomenele sociale sînt distribuite pe hartă şi 
constantele care reies din această distribuţie, 
în această privinţă, şcoala numită „de la 
Chicago w şi lucrările sale de ecologie urbană 
stîrniseră mari speranţe, prea curînd înşelate. 
Problemele de ecologie sînt discutate intr-un 
alt capitol al acestui simpozion 2 , aşa că mă voi 
mulţumi să precizez în treacăt relaţiile care 
există între noţiunile de ecologie şi de structură 
socială. în ambele cazuri este vorba de distri- 


1 Rezumat de către acest autor- în Dumezil 
(1949). 

2 Este vorba de capitolul „Human Ecology 11 de 
Marston Bates, în: Anthropology To-Day, loc. 
cit., p. 700—713. 

buţia fenomenelor sociale în spaţiu, cercetările 
structuraliste însă au ca obiect exclusiv cadrele 
spaţiale alp căror caracteristici sînt sociologice, 
adică nu depind de factori naturali, cum sînt 
cei geologici, climatici, fiziografici etc. Cercetă¬ 
rile numite de ecologie urbană prezintă, aşa¬ 
dar, un interes excepţional pentru etnolog : 
spaţiul urban este suficient de restrîns şi destul 
de omogen (sub toate aspectele, afară de cel 
social) pentru ca proprietăţile lui calitative să 
poată fi atribuite direct unor factori interni, de 
origine formală şi socială în acelaşi timp. 

In loc să abordăm studiul unor comunităţi 
complexe, în care este greu de stabilit partea 
respectivă ce revine influenţelor din afară şi 
dinăuntru, ar fi fost, poate, mai înţelept să ne 
limităm, aşa cum făcuse Marcel Mauss (1924— 
1925), la comunităţile mici şi relativ izolate care 
sînt cele mai frecvente în experienţa etnolo¬ 
gului. Se cunosc cîteva studii de acest gen, dar 
ele depăşesc rareori nivelul descriptiv sau o 
fac cu o timiditate ciudată. Nimeni n-a cercetat 
în mod serios corelaţiile dintre configuraţia 
spaţială a grupurilor şi proprietăţile formale 
care ţin de alte aspecte ale vieţii lor sociale. 

Cu toate acestea, numeroase documente atestă 
realitatea şi importanţa unor astfel de corelaţii, 
mai ales în ceea ce priveşte, pe de o parte, struc¬ 
tura socială şi, pe de alta, configuraţia spaţială 
a aşezărilor umane : sate sau tabere. Limitîn- 
du-mă aici la America, voi reaminti că forma 
taberelor indienilor de la Şesuri variază cu or¬ 
ganizarea socială a fiecărui trib. La fel se în- 
tîmplă şi cu distribuţia circulară a colibelor din 
satele indienilor ge din Brazilia centrală şi orien¬ 
tală. în ambele cazuri este vorba de regiuni 
destul de omogene din punct de vedere ling¬ 
vistic şi cultural şi în care se dispune de o serie 
bună de variaţii concomitente. Alte probleme se 
pun atunci cînd se compară regiuni sau tipuri 
de aşezări diferite, oare merg mină în mină cu 

structuri sociale diferite, cum ar fi configura¬ 
ţia circulară a satelor ge, pe ie o parte, şi aceea 
cu străzi paralele a centrelor indienilor pueblo. 
In acest din urmă caz, putem chiar proceda la 
un studiu diacronic, datorită documentelor ar¬ 
heologice care atestă variaţii interesante. Există 
oare o legătură între trecerea de la structuri 
semi-circulare vechi la structurile paralele ac¬ 
tuale, pe de o parte, iar pe de alta între trans¬ 
ferul satelor din fundul văilor pe platouri ? Şi 
cum s-a produs schimbarea în repartiţia locuin¬ 
ţelor între diferitele clanuri, repartiţie pe care 
miturile o descriu ca foarte sistematică, pe cînd 
astăzi ea pare a se datora întîmplării ? 

Nu pretind că configuraţia spaţială a satelor 
reflectă întotdeauna organizarea socială ca o 
oglindă, nici că o reflectă în întregime. Ar fi o 
afirmaţie gratuită pentru un mare număr de 
societăţi. Dar nu există oare ceva comun tuturor 
societăţilor, altfel atît de diferite, în care se con¬ 
stată o legătură (fie chiar obscură) între configu¬ 
raţia spaţială şi structura socială? Mai mult încă, 
între acelea în care configuraţia spaţială „re- 
prezintă“ structura socială în felul unei dia¬ 
grame trasate pe tablă ? In realitate, lucrurile 
sînt rareori atît de simple pe cît s-ar părea. Am 
încercat să arăt în altă parte 1 că planul satului 
bororo nu exprimă adevărata structură socială, 
ci un model prezent în conştiinţa indigenă, cu 
toate că el este de natură iluzorie şi contrazice 
faptele. 

Posedăm astfel mijlocul de a studia fenome¬ 
nele sociale şi mintale pornind de la manifestă¬ 
rile lor obiective, sub o formă exteriorizată şi, 
s-ar putea spune, cristalizată. Ocazia pentru 
aceasta este oferită nu numai de configuraţii 
spaţiale stabile, cum sînt planurile de sat. în 

1 Structurile sociale în Brazilia centrală şi orientală 
şi Sint organizaţiile dualiste o realitate ? respectiv 
cap. VII şi VIII ale lucrării de faţă. 

acelaşi fel pot fi analizate şi criticate configu¬ 
raţii instabile, însă recurente, cum sînt cele ce 
se pot observa în dans, în ritual 1 etc. 

i 

Ne apropiem de expresia matematică abor- 
dînd proprietăţile numerice ale grupurilor care 
formează domeniul tradiţional al demografiei. 
Totuşi, de cîţiva ani, cercetători din diferite 
domenii — demografi, sociologi, etnologi — 
tind să se asocieze pentru a pune bazele unei 
noi demografii, pe care am putea-o numi cali¬ 
tativă : mai puţin preocupată de variaţiile 
continue din sînul unor grupuri umane izolate 
arbitrar din raţiuni empirice decît de disconti¬ 
nuităţile semnificative dintre grupuri conside¬ 
rate ca totalităţi şi delimitate din cauza acestor 
discontinuităţi. Această „sociodemografie“ cum 
spune d-ra de Lestrange 2 , se află deja în relaţii 
bune cu antropologia socială. S-ar putea ca în- 
tr-o zi ea să devină punctul de plecare obliga¬ 
toriu al tuturor cercetărilor noastre. 

Etnologii ar trebui, prin urmare, să se inte¬ 
reseze mai mult decît au făcut-o pînă acum de 
cercetările demografice de inspiraţie structura¬ 
listă : acelea ale lui Livi privitoare la proprie¬ 
tăţile formale ale izolatului minim capabil de 
a se perpetua 3 sau acelea similare ale lui Dahl- 
berg. Efectivul populaţiilor cu care lucrăm poate 
.fi foarte apropiat de minimul lui Livi şi uneori 
chiar inferior. Există în plus o relaţie certă în¬ 
tre modul de funcţionare şi durabilitatea unei 
structuri sociale şi efectivul populaţiei. N-ar 
exista oare proprietăţi formale ale unor gru¬ 
puri care ar fi direct şi imediat funcţie de cifra 

1 Vezi, de exemplu, „figurile" unui ritual în diverse 
etape ale desfăşurării lui, aşa cum au fost cartogra- 
fiate în : A. C. Fletcher, The Hako : a Pawnee 
Ceremony, „22nd Annual Report, Bureau of American 
Ethnology", II, 1904. 

2 1951. 

3 1940—1941 şi 1949. 

absolută a populaţiei, independent de orice altă 
consideraţie ? în caz afirmativ, ar trebui să în¬ 
cepem prin a determina aceste proprietăţi şi 
prin a le face un loc înainte de a căuta alte in¬ 
terpretări. 

Se vor examina apoi proprietăţile numerice 
care nu aparţin grupului considerat ca un tot, 
ci subansamblelor grupului şi relaţiilor lor, în 
măsura în care şi unele, şi celelalte manifestă 
discontinuităţi semnificative. în această pri¬ 
vinţă, două direcţii de cercetări prezintă un 
mare interes pentru etnolog. 

I. Cercetările legate de faimoasa lege de so¬ 
ciologie urbană numită rank-size, care permite 
a se stabili pentru un ansamblu determinat o 
corelaţie între mărimea absolută a oraşelor 
(calculată după populaţie) şi poziţia fiecăruia 
într-un ansamblu ordonat şi, după cit pare, 
chiar a deduce unul dintre elemente pornind 
de la celălalt i . 

II. Lucrările unor demografi francezi, bazate 
pe demonstraţia lui Dahlberg că dimensiunile 

1 Un specialist în materie de teatru mi-a istorisit re¬ 
cent că lui Louis Jouvet îi plăcea să-şi exprime mi¬ 
rarea că fiecare sală primea în fiecare seară aproxi¬ 
mativ întregul public pe care îl putea conţine : că o 
sală de 500 de spectatori avea circa 500 de clienţi, iar 
una de 2 000 avea 2 000, fără ca vreodată să fie refu¬ 
zată multă lume în cea mică şi fără ca cea mare să fie 
uneori pe trei sferturi goală. Această armonie presta¬ 
bilită ar fi, într-adevăr, inexplicabilă dacă în fiecare 
sală toate locurile ar fi echivalente. Insă cum locurile 
mai puţin bune devin curînd detestabile, se produce 
un efect regulator, amatorii preferind, atunci cînd nu 
mai găsesc decît tacuri proaste, să se decidă pentru 
o altă zi sau pentru o altă sală. Ar fi interesant de 
cercetat dacă fenomenul nu este de acelaşi tip ca acel 
al rank-size law. In genere, studiul fenomenului tea¬ 
tral, considerat din punct de vedere cantitativ : ra¬ 
portul între numărul sălilor şi al dimensiunilor tar 
respective şi mărimea oraşelor şi a^ evoluţiei reţete¬ 
lor etc., ar oferi un mijloc comod şi pînă acum neglijat 
de a elucida, aproape ca în laborator, diacronic şi 
sincronic, unele probleme fundamentale ale morfolo¬ 
giei sociale. 

absolute ale unui izolat pot fi calculate după 
frecvenţa căsătoriilor consangvine (Dahlberg, 
1948). In acest fel, Sutter şi Tabah au reuşit să 
calculeze talia mijlocie a izolatelor pentru toate 
departamentele noastre, făcînd concomitent ac¬ 
cesibil etnologului sistemul matrimonial com¬ 
plex al unei societăţi moderne. „Talia mijlocie^ 
a unui izolat francez ar varia de la mai puţin de 
1 000 la ceva mai mult de 2 800 de persoane. 
Se observă astfel că reţeaua de indivizi definită 
prin relaţii intermatrimoniale este, chiar într-o 
societate modernă, de talie mult inferioară celei 
presupuse : a'bia de zece ori mai mare decit 
aceea a celor mai mici societăţi zise primitive, 
adică de acelaşi ordin de mărime. Trebuie oare 
să tragem de aici concluzia că reţelele interma¬ 
trimoniale sînt, ca talie absolută, aproape con¬ 
stante in toate societăţile umane ? In caz afir¬ 
mativ, natura complexă a unei societăţi ar 
rezulta mai puţin dintr-o dilatare a izolatului 
primitiv cit din integrarea unor izolate relativ 
stabile în ansambluri din ce în ce mai vaste, 
caracterizate însă prin alte tipuri de legături 
sociale (economice, politice, intelectuale). 

Sutter şi Tabah au arătat de asemenea că cele 
mai mici izolate nu se întîlnesc exclusiv în re¬ 
giunile retrase, cum ar fi zonele montane, ci şi 
(ba poate chiar mai mult) în marile centre ur¬ 
bane sau în vecinătatea lor : departamentul 
Ronului (cu Lyon), al Girondei (cu Bordeaux), 
al Senei (cu Paris) figurează în coada listei cu 
izolate de 740, 910 şi, respectiv, 930 de persoane, 
în departamentul Senei, care se confundă prac¬ 
tic cu regiunea pariziană, proporţia căsătoriilor 
consangvine este mai ridicată decît în oricare 
altul din cele 15 departamente rurale care îl 
înconjură. 

Toate acestea sînt esenţiale, fiindcă datorită 
acestor lucrări etnologul poate spera să găsească 
într-o societate modernă şi complexă unităţi 
mai mici de aceeaşi natură ca acelea pe care le 

studiază cel mai frecvent. Totuşi, metoda de¬ 
mografică trebuie să fie completată dintr-un 
punct de vedere etnologic. Talia absolută a izo¬ 
latelor nu epuizează problema ; va trebui să se 
determine şi lungimea ciclurilor matrimoniale. 
Ţinînd seama de toate deosebirile, un izolat mic 
poate consta dintr-o reţea de cicluri lungi (de 
acelaşi ordin de mărime ca izolatul însuşi), iar 
un izolat mare poate fi alcătuit (cam în felul 
unor zale) din cicluri scurte 1 . Dar în acest caz 
devine necesară întocmirea unor genealogii, 
ceea ce înseamnă că demograful, chiar structu¬ 
ralist, nu s-ar putea lipsi de etnolog. 

Această colaborare poate ajuta la limpezirea 
unei alte probleme, teoretică de astă dată. Este 
vorba de dimensiunea si de validitatea noţiunii 

* i 

de cultură, care în cursul ultimilor ani a dat loc 
unor vii discuţii între etnologii englezi şi ame¬ 
ricani. Punînd accentul mai ales asupra studiu¬ 
lui culturii, etnologii de dincolo de Atlantic 
n-au făcut oare, cum a scris Radcliffe-Brown, 
decît „să reifice o abstracţie 44 ? Pentru magis¬ 
trul englez, „ideea de cultură europeană este o 
abstracţie, la fel ca aceea de cultură specifică 
unui oarecare trib african 44 . Nu există nimic alt¬ 
ceva decît fiinţe umane, legate unele de altele 
printr-o serie nelimitată de relaţii sociale (Rad¬ 
cliffe-Brown, 1940 b). „Dispută sterilă 44 , răs¬ 
punde Lowie (1942, p. 520—521). Nu atît de 
sterilă, totuşi, de vreme ce dezbaterea reînvie 
periodic. 

Din acest punct de vedere am avea tot inte¬ 
resul să punem noţiunea de cultură pe acelaşi 
plan cu noţiunea genetică şi demografică de 
izolat. Numim cultură orice ansamblu etnogra- 

1 Aceste două situaţii corespund, respectiv, unor că¬ 
sătorii de tip matrilateral (cicluri lungi) sau patrilate- 
ral (cicluri scurte). Asupra acestui subiect vezi Les 
structures elementaires de la parentb, cap. XXVII. Din 
acest exemplu se vede bine că unele considerente pur 
cantitative nu sînt suficiente. Trebuie să se adauge la 
ele studiul structurilor, care sînt calitativ diferite. 

fie care, din punctul de vedere al anchetei, pre¬ 
zintă în raport cu altele decalaje semnificative. 
Dacă se încearcă să se determine decalajele sem¬ 
nificative dintre America de Nord şi Europa, 
ele vor fi tratate ca nişte culturi diferite ; pre- 
supunînd însă că interesul se îndreaptă asupra 
unor decalaje semnificative între, să zicem, 
Paris şi Marsilia, aceste două ansambluri ur¬ 
bane vor putea fi constituite provizoriu ca două 
unităţi culturale. Obiectul ultim al cercetărilor 
structurale fiind constantele legate de aseme¬ 
nea decalaje, vedem că noţiunea de cultură 
poate corespunde unei realităţi obiective, rămî- 
nînd totuşi funcţie de tipul de cercetare consi¬ 
derat. Aceeaşi colecţie de indivizi, cu condiţia 
ca ea să fie dată obiectiv în timp şi în spaţiu, 
ţine simultan de mai multe sisteme de cultură : 
universal, continental, naţional, provincial, lo¬ 
cal etc. ; precum şi familial, profesional, confe¬ 
sional, politic etc. 

Totuşi, în practică, acest nominalism n-ar pu¬ 
tea fi împins pînă la capăt. De fapt, termenul 
de cultură este folosit pentru regruparea unui 
ansamblu de decalaje semnificative, ale căror 
limite, aşa cum demonstrează experienţa, coin¬ 
cid aproximativ. Faptul că această coincidenţă 
nu este niciodată absolută şi că ea nu se produce 
niciodată la toate nivelurile în acelaşi timp nu 
trebuie să ne interzică să utilizăm noţiunea de 
cultură ; ea este fundamentală în etnologie şi 
are o valoare euristică identică cu aceea de izo¬ 
lat în demografie. Logic, cele două noţiuni sînt 
de acelaşi tip. Dealtfel, chiar fizicienii ne încu¬ 
rajează să păstrăm noţiunea de cultură, căci iată 
ce scrie N. Bohr : ,,Deosebirile tradiţionale (ale 
culturilor umane) se aseamănă în multe pri¬ 
vinţe cu modalităţile diferite, însă echivalente, 
în care poate fi descrisă experienţa fizică 44 
(1939, p. 9). 



III. Statica socială sau structuri 
de comunicaţie 

O societate este compusă din indivizi şi din 
grupuri care comunică între ele. Totuşi, pre¬ 
zenţa sau absenţa comunicaţiei nu ar putea fi 
definită în mod absolut. Comunicaţia nu înce¬ 
tează la frontierele societăţii. Mai curînd decît 
de frontiere rigide, este vorba de praguri, mar¬ 
cate printr-o slăbire sau o deformare a comu¬ 
nicaţiei şi unde aceasta, fără a dispărea, trece 
printr-un nivel minim. Această situaţie este 
destul de semnificativă pentru ca populaţia (de 
afară ca şi dinăuntru) să devină conştientă de 
ea. Delimitarea unei societăţi nu implică totuşi 
ca această conştiinţă să fie clară, condiţie reali¬ 
zată numai în cazuri de precizie şi de stabilitate 
suficiente. 

în orice societate, comunicaţia se efectuează 
cel puţin la trei niveluri : comunicaţia femei¬ 
lor, comunicaţia bunurilor şi a serviciilor, co¬ 
municaţia mesajelor. In consecinţă, studiul sis¬ 
temului de înrudire, al sistemului economic şi 
al sistemului lingvistic prezintă anumite ana¬ 
logii. Toate trei ţin de aceeaşi metodă ; ele di¬ 
feră numai prin nivelul strategic la care fie¬ 
care preferă să se situeze în sînul unui univers 
comun. S-ar putea chiar adăuga că regulile de 
înrudire şi de căsătorie definesc un al patrulea 
tip de comunicaţie : acela al genelor între feno- 
tipuri. Cultura nu constă, aşadar, din forme de 
comunicaţie care îi aparţin în exclusivitate (ca 
limbajul), ci şi — ba, poate, mai ales — din 
reguli aplicabile la tot felul de „jocuri de co- 
municaţie“, fie că ele se desfăşoară pe planul 
naturii sau pe acel al culturii. 

Analogia enunţată adineauri între sociologia 
înrudirii, ştiinţa economică şi -"lingvistică lasă 
să subziste o deosebire între cele trei moduri 
de comunicaţie corespunzătoare : ele nu sînt la 
aceeaşi scară. Privite sub raportul ratelor de 

comunicaţie pentru o societate dată, intercăsă- 
toriile şi schimbul de mesaje diferă între ele 
în ceea ce priveşte ordinul de mărime, aproape 
ca mişcările moleculelor mari a două lichide 
vîscoase care traversează prin osmoză mem¬ 
brana greu permeabilă care le separă şi acelea 
ale electronilor emişi de tuburile catodice. Cînd 
se trece de la căsătorie la limbaj, se merge de 
la o comunicare cu ritm lent la o alta cu ritm 
foarte rapid. Deosebirea e uşor explicabilă : în 
căsătorie, obiectul şi subiectul comunicării sînt 
aproape de aceeaşi natură (respectiv femei şi 
bărbaţi), pe cînd în limbaj cel care vorbeşte nu 
se confundă niciodată cu cuvintele sale. Ne 
aflăm deci în prezenţa unei duble opoziţii : 
persoană şi simbol, valoare şi semn. înţelegem 
astfel mai bine poziţia intermediară a schim¬ 
burilor economice în raport cu celelalte două 
forme : bunurile şi serviciile nu sînt persoane 
(ca femeile), dar, spre deosebire de foneme, ele 
sînt valori. Şi, totuşi, deşi nu sînt în întregime 
nici simboluri şi nici semne, este nevoie pentru 
a le schimba de simboluri şi de semne de îndată 
ce sistemul economic atinge un anumit grad de 
complexitate. 

Trei ordine de consideraţii decurg din modul 
nostru de a concepe comunicaţia socială. 

1. Raporturile dintre ştiinţa economică şi stu¬ 
diile de structură socială pot fi mai bine defi¬ 
nite. Pînă în prezent, etnologii au manifestat 
multă neîncredere faţă de ştiinţa economică. 
Aceasta în ciuda relaţiilor strînse care au apă¬ 
rut între cele două discipline de fiecare dată 
cînd s-a produs o apropiere. De la lucrările ino¬ 
vatoare ale lui Mauss (1904—1905, 1923—1924) 
pînă la cartea lui Malinowski cu privire la kula 
(1922), capodopera sa, toate cercetările au ară¬ 
tat că, datorită analizei faptelor economice, teo¬ 
ria etnologică descoperă cîteva dintre cele mai 
frumoase regularităţi pe care se poate sprijini. 

Dar atmosfera însăşi în care s-a dezvoltat şti¬ 
inţa economică, plină de conflicte aprige între 
doctrine şi îmbibată de trufie şi ezoterism, tre¬ 
buia să-i repugne etnologului. De aici senti¬ 
mentul că ştiinţa economică se mulţumea mai 
ales cu abstracţii. Ce raport putea să fie între 
existenţa concretă a unor grupuri umane real¬ 
mente observabile şi noţiuni ca valoare, utili¬ 
tate şi profit ? 

Noua formulare a problemelor economice 
propusă de von Neumann şi Morgenstern (1944) 
ar fi trebuit, dimpotrivă, să-i incite pe econo¬ 
mişti şi pe etnologi la colaborare. In primul rînd 
şi cu toate că ştiinţa economică aspiră la aceşti 
autori la o exprimare riguroasă, obiectul ei nu 
mai constă din noţiuni abstracte, ci din indivizi 
sau grupuri concrete, care se manifestă în ca¬ 
drul raporturilor empirice de cooperare sau de 
competiţie. Oricît de neaşteptată ar putea sâ 
pară comparaţia, acest formalism aminteşte anu¬ 
mite aspecte ale gîndirii marxiste 1 . 

In al doilea rînd şi pentru acelaşi motiv, gă¬ 
sim aici pentru prima oară modele mecanice de 
tipul acelora pe care le folosesc în domenii 
foarte diferite etnologia şi logica şi potrivite 
pentru a servi drept intermediar între amîn- 
două. Modelele lui von Neumann provin din teo¬ 
ria jocurilor, dar seamănă cu acelea pe care le 
întrebuinţează etnologii în materie de înrudire. 
Dealtfel, Kroeber comparase deja unele institu¬ 
ţii sociale cu „jocuri de copii aplicate" (1942, 
p. 215). 

La drept vorbind, între jocurile de societate 
şi regulile de căsătorie este o mare deosebire : 
primele sînt destinate a permite fiecărui jucă- 

1 Această comparaţie nu figura în textul original al 
acestei comunicări, dar a fost propusă în cursul dis¬ 
cuţiei care a urmat. Am reluat-o apoi într-un articol, 
Les mathematiques de Vhomme, introducere la numă¬ 
rul special al publicaţiei „Bulletin internaţional des 
Sciences sociales* : „Les mathematiques et les Sciences 
sociales". Paris, UNESCO, voi. VI, nr. 4, 1955. 

tor să obţină în avantajul său decalaje diferen¬ 
ţiale cit mai mari cu putinţă pornind de la o 
regularitate statistică dată iniţial. Regulile de 
căsătorie acţionează în sens invers : acela de a 
restabili o regularitate statistică, în ciuda va¬ 
lorilor diferenţiale ce se manifestă între indi¬ 
vizi şi între generaţii. S-ar putea spune că aces¬ 
tea din urmă constituie ,Jocuri pe dos“, ceea 
ce nu le împiedică să ţină de aceleaşi metode. 

Dealtfel, în ambele cazuri, regulile odată sta¬ 
bilite, fiecare individ sau grup încearcă să joace 
jocul în acelaşi fel, adică pentru sporirea pro¬ 
priilor sale avantaje pe socoteala celuilalt. Pe 
planul căsătoriei, aceasta va însemna obţinerea 
mai multor femei sau a unei soţii mai rîvnite, 
în funcţie de criteriile estetice, sociale sau eco¬ 
nomice. Căci sociologia formală nu se opreşte 
la poarta romanescului ; ea pătrunde înăuntru 
fără teama de a se pierde în labirintul. senti¬ 
mentelor şi al conduitelor. Nu a propus oare 
von Neumann o teorie matematică tot atît de 
subtilă şi, s-ar putea crede, tot atît de subiec¬ 
tivă ca şi cacealmaua la pocher (von Neumann 
şi Morgenstern, 1944, p. 186—219) ? 

2. Dacă se poate spera că antropologia socială, 
ştiinţa economică şi lingvistica se vor asocia 
într-o bună zi spre a funda o disciplină comună, 
care va fi ştiinţa comunicaţiei, să recunoaştem 
totuşi că această ştiinţă va consta mai ales din 
reguli. Aceste reguli sînt independente de na¬ 
tura partenerilor (indivizi sau grupuri) al căror 
joc îl conduc. Aşa cum spune von Neumann 
(op. cit., p. 49), „jocul constă în ansamblul re¬ 
gulilor care îl descriu‘ £ . Se vor putea introduce 
şi alte noţiuni : partidă, lovitură, alegere şi 
strategie 1 . Din acest punct de vedere, natura 
jucătorilor este indiferentă, ceea ce contează 
fiind numai de a şti cînd un jucător poate alege 
şi cînd nu poate. 

1 Am încercat să facem acest lucru în altă parte (cf. 
Race et histoire, Paris, UNESCO, 1952). 

3. Introducem astfel în studiile relative la în¬ 
rudire şi la căsătorie concepţii derivate din teo¬ 
ria comunicaţiei. „Informaţia 44 unui sistem de 
căsătorie este funcţie de numărul alternativelor 
de care dispune observatorul pentru a defini 
statutul matrimonial (adică acela al soţului po¬ 
sibil, prohibit sau atribuit) al unui individ în 
raport cu un pretendent determinat. Intr-un 
sistem cu jumătăţi exogamice, această informa¬ 
ţie este egală cu unitatea. Intr-o tipologie aus¬ 
traliană, ea creşte cu logaritmul numărului 
claselor matrimoniale. Un sistem teoretic de 
panmixie (în care fiecare putea lua în căsătorie 
pe oricine) nu ar prezenta nici o „redundanţă 41 , 
fiindcă fiecare alegere matrimonială ar fi inde¬ 
pendentă de toate celelalte. Invers, regulile că¬ 
sătoriei constituie redundanţa sistemului con¬ 
siderat. Vom putea astfel să calculăm procentul 
de alegeri „libere 44 (nu în mod absolut, ci în 
raport cu anumite condiţii postulate ipotetic) 
care se produc într-o populaţie matrimonială 
dată si să atribuim o valoare numerică „entro¬ 
piei 44 sale relative şi absolute. 

Ca urmare, se va deschide o altă posibili¬ 
tate : conversiunea modelelor statistice în mo¬ 
dele mecanice şi invers. Ceea ce înseamnă că 
prăpastia dintre demografie şi etnologie va dis¬ 
părea şi că vom dispune de o bază teoretică 
pentru previziune şi acţiune. Să luăm ca 
exemplu propria noastră societate : în ea, ale¬ 
gerea liberă a unui consort este limitată de trei 
factori : a) grade prohibite ; b) dimensiunea 
izolatului ; c) reguli de conduită admise, care 
restrîng frecvenţa relativă a anumitor alegeri 
în sînul izolatului. Cu aceste date se poate cal¬ 
cula informaţia sistemului, adică se poate con¬ 
verti un sistem matrimonial slab organizat şi 
bazat, în esenţă, pe medii într-un model me¬ 
canic, comparabil cu întreaga serie de modele 
mecanice ale regulilor de căsătorie în societă¬ 
ţile mai simple decît a noastră. 

Tot aşa, referindu-ne cu deosebire la acestea 
din urmă, studiul statistic al alegerilor matri¬ 
moniale ale unui număr suficient de mare de 
indivizi ar permite rezolvarea unor probleme 
controversate, cum este aceea a numai u ui de 
clase matrimoniale ale tribului australian de¬ 
numit în mod greşit murngin, evaluat, după au¬ 
torii respectivi, la 32, 7, la mai puţin de 7, la 4 
şi la 3, înainte ca anchete recente să fi decis în 
favoarea acestei din urmă cifre l . 

M-am străduit pînă acum să evaluez even¬ 
tualul aport adus etnologiei de cîteva tipuri de 
cercetări matematice. Principalul avantaj pe 
care putem spera să-l obţinem de aici constă, 
precum s-a văzut, în oferta unui concept uni¬ 
ficator, noţiunea de comunicaţie, datorită că¬ 
ruia se vor putea consolida într-o singură dis¬ 
ciplină cercetări considerate ca foarte diferite 
şi obţine anumite instrumente teoretice şi meto¬ 
dologice indispensabile progresului în această 
direcţie. Acum voi aborda o altă problemă : 
este oare antropologia socială în măsură să fo¬ 
losească aceste instrumente şi în ce fel ? 

In cursul ultimilor ani, antropologia socială 
s-a interesat în principal de faptele de înrudire. 
Astfel ea a recunoscut geniul lui Lewis Morgan, 
a cărui operă Systems of Consanguinity and 
Affinity of the Human Family (1871) a pus, si¬ 
multan, bazele antropologiei sociale si studiilor 
de înrudire, explicînd şi de ce prima trebuie să 
a. ord'" atîta importanţă acestora din urmă. Din 
toate faptele sociale, cele care privesc înrudi¬ 
rea şi căsătoria manifestă în cel mai înalt grad 
aceste caractere durabile, sistematice şi conti¬ 
nue chiar şi în schimbare, caractere care dau 
priză analizei ştiinţifice. La aceste consideraţii 
ale lui Morgan vom adăuga că domeniul înru¬ 
dirii este cel care revine exclusiv etnologului 
în cadrul marelui imperiu al comunicaţiei. 

1 Cf. mai departe p. 372 şi urm. 

365 



In ciuda dezvoltării studiilor asupra înrudi¬ 
rii, nu trebuie să ascundem faptul că documen¬ 
taţia noastră este destul de redusă. Dacă negli¬ 
jăm istoria pentru a considera exclusiv prezen¬ 
tul, universul uman număra, fără îndoială, pînă 
de curînd 3 000—4 000 de societăţi distincte ; 
Murdock apreciază însă că putem socoti nu¬ 
mărul lor de numai 250, cifră care, după păre¬ 
rea mea, este încă prea optimistă. Aşadar, nu 
s-a lucrat oare destul ? Sau, dimpotrivă, nu 
este cumva aceasta o consecinţă a iluziei in¬ 
ductive denunţate deja mai sus ? Eforturile 
s-au risipit asupra prea multor culturi, s-a cău¬ 
tat să se acumuleze informaţii numeroase şi su¬ 
perficiale, pentru ca în cele din urmă să se 
constate că multe sînt inutilizabile. Faţă de 
această situaţie nu trebuie să ne mire că spe¬ 
cialiştii reacţionează fiecare după tempera¬ 
mentul său. Unii preferă să ia în considerare 
regiuni mai puţine în care informaţia este su¬ 
ficient de densă. Alţii desfac mai larg evantaiul, 
iar alţii caută o soluţie intermediară. 

Cazul indienilor pueblo este frapant : puţine 
sînt regiunile din lume pentru care s-ar găsi 
documente atît de abundente şi de o calitate 
atît de îndoielnică. Te cuprinde uneori despe¬ 
rarea în faţa cantităţii enorme de material acu¬ 
mulat de Voth, Fewkes, Dorsey, Parsons şi, 
pînă la un anumit punct, Stevenson ; acest 
material abia dacă este utilizabil, deşi autorii 
s-au străduit cu ardoare să îngrămădească in¬ 
formaţiile fără să se întrebe însă ce însemnau 
ele şi, mai ales, s-au ferit de ipotezele care sin¬ 
gure puteau permite să le controleze. Cu Lo- 
wie şi Kroeber, din fericire, situaţia s-a schim¬ 
bat ; unele lacune sînt însă iremediabile. Ast¬ 
fel este lipsa unor date statistice asupra căsă¬ 
toriilor, date care ar fi putut fi culese de o jumă¬ 
tate de secol. Totuşi, o lucrare recentă a lui 
Fred Eggan (1950) arată la ce ne putem aştepta 
de la studii intensive şi exhaustive axate pe un 

domeniu limitat. El analizează unele forme 
apropiate, fiecare dintre ele păstrînd o regula¬ 
ritate structurală, cu toate că ele prezintă, unele 
în raport cu altele, discontinuităţi care devin 
semnificative atunci cînd le comparăm cu unele 
discontinuităţi omologe, dar care ţin de alte 
domenii, cum ar fi organizarea clanică, regulile 
căsătoriei, ritualul, credinţele religioase etc. 

Această metodă, intr-adevăr „galileană 44 \ ne 
permite să sperăm că vom atinge la un moment 
dat un nivel de analiză la care structura so¬ 
cială va fi pe acelaşi plan cu alte tipuri de struc¬ 
turi : mintală şi, mai ales, lingvistică. Ne vom 
mărgini la un exemplu : sistemul de înrudire 
la indienii hopi foloseşte trei modele de timp 
diferite : 1) o dimensiune „vidă 44 ,. statică şi re¬ 
versibilă, ilustrată prin descendenţele mamei 
tatălui şi a tatălui mamei, în care unii termeni 
identici se repetă mecanic de-a lungul genera¬ 
ţiilor ; 2) un timp progresiv, ireversibil, în 
descendenţa lui ego (femelă), cu secvenţe de 
tipul bunică > mamă > soră > copil > nepot; 
3) un timp ondulatoriu, ciclic, reversibil, în des¬ 
cendenţa lui ego (mascul), definită printr-o al¬ 
ternanţă continuă între doi termeni : „soră 44 şi, 
respectiv, „copil şi soră 44 . 

Aceste trei dimensiuni, sînt rectilinii. Ele se 
opun, toate împreună, structurii circulare a des¬ 
cendenţei lui ego (femelă) la indienii zuni, la 
care trei termeni : mama mamei (sau fiica fii¬ 
cei), mamă şi fiică, sînt dispuşi într-un inel în¬ 
chis. Acestei „închideri 44 a sistemului îi cores¬ 
punde la zuni pentru celelalte descendenţe o 
terminologie foarte săracă, atît în ceea ce pri¬ 
veşte cercul de familie, cît şi distincţiile ope¬ 
rate în sînul ei. Cum studiul aspectelor tempo¬ 
rale ţine şi de lingvistică, se pune imediat pro- 

1 Căutînd adică să determine legea variaţiilor con¬ 
comitente în loc de a stărui, în maniera aristotelică, 
asupra unor simple 'Corelaţii inductive. 

blema raportului dintre formele lor, lingvis¬ 
tică şi genealogică h 

Antropologia ar fi mai avansată dacă cei care 
o practică ar reuşi să se pună de acord asupra 
sensului noţiunii de structură, a utilizării ce i 
se poate da şi a metodei pe care ea o implică. 
Nu acesta este, din păcate, cazul ; putem însă 
găsi o consolare şi o încurajare pentru viitor în 
constatarea că este, cel puţin, posibi. să înţele¬ 
gem divergenţele şi să precizăm importanţa 
lor. Să încercăm deci să schiţăm rapid concep¬ 
ţiile cele mai răspîndite, comparîndu-le cu aceea 
pe care am propus-o la începutul acestui capitol. 

Termenul de „structură socială 44 evocă ime¬ 
diat numele lui A. R. Radcliffe-Brown 1 2 . 
Opera sa nu se reduce, desigur, la studiul sis¬ 
temelor de înrudire ; el a aies însă acest teren 
pentru a formula concepţiile sale metodologice 
în termeni la care ar putea subscrie orice etno¬ 
log. Atunci cînd studiem sistemele de înrudire, 
notează Radcliffe-Brown, ne propunem urmă¬ 
toarele scopuri : 1) să elaborăm o clasificare 
sistematică ; 2) să înţelegem trăsăturile speci¬ 
fice fiecărui sistem fie legînd fiecare trăsătură 
de un ansamblu organizat, fie discernînd în el 
un exemplu particular al unei clase de feno¬ 
mene deja identificate ; 3) în sfîrşit, să ajun¬ 
gem la generalizări valabile privind natura so¬ 
cietăţilor umane. Şi iată concluzia sa : „Analiza 
caută să reducă diversitatea [de 200 sau 300 de 
sisteme de înrudire] la o ordine, oricare ar fi 
ea. In spatele diversităţii se pot discerne, într-a- 
devăr, principii generale în număr limitat, 
care sînt aplicate şi combinate în diverse fe¬ 
luri 44 (1941, p. 17). 

La acest program lucid nu mai e nimic de 
adăugat, ci doar de subliniat că Radcliffe- 

1 Cf. în această lucrare capitolele III şi IV, în care 
această problemă este tratată mai pe larg. 

2 Mort în 1955. 


368 



Brown, în studiul său despre sistemele austra¬ 
liene, l-a aplicat întocmai, adunînd o masă pro¬ 
digioasă de informaţii, introducând ordine acolo 
unde nu era decît haos, definind noţiunile esen¬ 
ţiale, cum sînt acelea de ciclu, pereche şi cu¬ 
plu. Descoperirea sistemului kariera, exact în 
regiunea şi cu toate caracteristicile postulate 
de el încă înainte de a se duce în Australia, va 
răinîne în istoria gîndirii structuraliste ca o me¬ 
morabilă reuşită deductivă (1930—1931). In¬ 
troducerea lui Radcliffe-Brown la lucrarea 
African Systems of Kinship and Marriage are 
alte calităţi : acest veritabil „tratat al înrudi¬ 
rii în miniatură încearcă să integreze sistemele 
occidentale (considerate în formele lor cele mai 
vechi) într-o teorie generală. Alte idei ale lui 
Radcliffe-Brown (şi anume cele referitoare la 
omologia terminologiei şi a atitudinilor) vor fi 
evocate mai departe. 

După ce am reamintit titlurile de glorie ale 
lui Radcliffe-Brown, trebuie să subliniez că el 
îşi face despre structurile sociale o concepţie 
diferită de aceea enunţată în lucrarea de faţă. 
Noţiunea de structură îi apare ca un concept 
intermediar între acelea ale antropologiei so¬ 
ciale şi ale biologiei : „Există o analogie veri¬ 
tabilă şi semnificativă între structura organică 
şi structura socială“ (1940.5, p. 6). Departe de a 
ridica nivelul studiilor despre înrudire pînă la 
teoria comunicaţiei, aşa cum am propus eu, 
Radcliffe-Brown îl reduce la cel al morfologiei 
şi al fiziologiei descriptive (1940 5, p. 10), ră- 
mînînd astfel fidel inspiraţiei naturaliste a şco¬ 
lii engleze. în momentul în care Kroeber şi Lo- 
wie sub'iniau deja caracterul artificial al regu¬ 
lilor de înrudire şi de căsătorie, Radcliffe- 
Brown persevera în convingerea (pe care o îm¬ 
părtăşea cu Malinowski) că legăturile biologice 
sînt în acelaşi timp originea şi modelul tuturor 
tipurilor de legături familiale. 

Din această atitudine de principiu decurg 
două consecinţe. Poziţia empiristă a lui Rad- 

cliffe-Brown explică repulsia sa de a face o dis¬ 
tincţie clară între structura socială şi relaţiile 
sociale. De fapt, întreaga sa operă reduce struc¬ 
tura socială la ansamblul relaţiilor sociale exis¬ 
tente într-o societate dată. Desigur, uneori gă¬ 
sim schiţată la el o distincţie între structură şi 
jormă structurală. Dar rolul pe care îl acordă 
acestei din urmă noţiuni este pur diacronic. In 
gîndirea teoretică a lui Radcliffe-Brown, randa¬ 
mentul ei este dintre cele mai slabe (1940 b, 
p. 4). Distincţia însăşi a făcut obiectul unei cri¬ 
tici a lui Fortes, care a contribuit mult la intro¬ 
ducerea în cercetările noastre a unei alte opo¬ 
ziţii, străină gîndirii lui Radcliffe-Brown şi că¬ 
reia, precum s-a văzut, îi acordam şi eu o mare 
importanţă : aceea între model şi realitate : 
„Structura nu poate fi sesizată direct în «rea¬ 
litatea concretă.Cînd urmărim să definim o 
structură, ne plasăm, ca să spunem aşa, la ni¬ 
velul gramaticii şi al sintaxei şi nu la cel al 
limbii vorbite w (Fortes, 1940, p. 56). 

In al doilea rînd, asimilarea structurii so¬ 
ciale cu relaţiile sociale, propusă de Radcliffe- 
Brown, îl incită să disocieze pe cea dintîi în 
elemente calchiate pe forma cea mai simplă de 
relaţii ce s-ar putea concepe, aceea între două 
persoane : „Structura de înrudire a unei socie¬ 
tăţi constă într-un număr nedeterminat de re¬ 
laţii diadice... într-un trib australian, întreaga 
structură socială se reduce la o reţea de relaţii 
de acest tip, fiecare dintre ele unind o per¬ 
soană cu alta...“ (1940 b, p. 3). Aceste relaţii 
diadice constituie oare, într-adevăr, materia 
primă a structurii sociale ? Nu sînt ele mai 
curînd reziduul, obţinut printr-o analiză ideală, 
al unei structuri preexistente a cărei natură este 
mai complexă ? 

Cu privire la această problemă metodologică, 
lingvistica structurală ne-ar putea învăţa multe. 
Bateson şi Mead au lucrat în direcţia indicată de 
Radcliffe-Brown. Totuşi, deja în Naven (1936), 

Bateson depăşea nivelul relaţiilor diadice pure 
din moment ce urmărea să le clasifice în cate¬ 
gorii, admiţînd astfel că există în structura so¬ 
cială altceva şi mai mult decît relaţiile însele : 
şi ce anume dacă nu structura, admisă ca fiind 
prealabilă relaţiilor ? 

In sfîrşit, relaţiile diadice, aşa cum le concepe 
Radcliffe-Brown, formează un lanţ care poate 
fi lungit la infinit prin adăugirea unor relaţii 
noi. De aici repulsia autorului nostru de a trata 
structura socială ca sistem. Asupra acestui 
punct major, el se separă, aşadar, de Mali- 
nowski. Filozofia sa se bazează pe noţiunea de 
continuu; ideea de discontinuitate i-a rămas 
întotdeauna străină. Astfel înţelegem mai bine 
ostilitatea sa, semnalată deja, faţă de noţiunea 
de cultură şi indiferenţa sa faţă de învăţămin¬ 
tele lingvisticii. 

Observator, analist şi clasificator incompara¬ 
bil, Radcliffe-Brown decepţionează adesea cînd 
se vrea teoretician. El se mulţumeşte cu for¬ 
mule puţin riguroase, care abia ascund multi¬ 
ple petitio principi. Au fost oare într-adevăr 
explicate prohibiţiile căsătoriei, arătîndu-se că 
ele ajută sistemele de înrudire corespunzătoare 
să se perpetueze fără a fi alterate (Radcliffe- 
Brown, 1949 b) ? Trăsăturile remarcabile ale 
sistemelor denumite crow-omaha pot fi în în¬ 
tregime interpretate în funcţie de noţiunea de 
descendenţă (ibid, 1941) ? Voi avea ocazia să 
exprim şi alte dubii. Dar de pe acum aceste în¬ 
trebări explică de ce opera lui Radcliffe-Brown, 
cu toată importanţa sa intrinsecă, a putut fi atît 
de aspru criticată. 

Pentru Murdock, interpretările lui Radcliffe- 
Brown s-ar reduce la „abstracţii verbale, eri¬ 
jate în cauze principale“ (1949, p. 121). Lowie 
se exprimă aproape în acelaşi fel (1937, p. 224— 
225). Recenta controversă dintre Radcliffe- 
Brown (1951), pe de o parte, şi Lawrence şi 
Murdock, pe de altă parte (1949), nu mai pre¬ 
zintă decît un interes istoric, dar pune în lumină 

şi poziţiile metodologice ale acestor autori. în 
jurul anului 1949 se dispunea de o bună de¬ 
scriere, făcută de Lloyd Warner (1930—1931, 
1937 a), a sistemului de înrudire australian, nu¬ 
mit şi murngin 1 ; mai subzistau totuşi cîtevn 
incertitudini, mai ales în ceea ce priveşte „în- 
chiderea u sistemului, postulată de ipoteză (siste¬ 
mul fiind descris ca intranzitiv), dar practic 
imposibil de verificat. 

Este uimitor de constatat că pentru Radcliffe- 
Brown problema nu există. Dacă orice organi¬ 
zare socială se reduce la un conglomerat de re¬ 
laţii de la persoană la persoană, sistemul este 
extensibil la infinit : pentru orice individ mas¬ 
culin există, cel puţin teoretic, o femeie care 
va fi cu el în relaţia de fiica fratelui mamei (tip 
de consort prescris în societatea respectivă). Şi, 
totuşi, problema apare pe un alt plan : căci in¬ 
digenii au optat pentru exprimarea relaţiilor 
interpersonale prin intermediul unui sistem de 
clase, iar descrierea lui Warner (după cum a re¬ 
cunoscut el însuşi) nu lasă să se înţeleagă cum 
poate un individ să satisfacă în acelaşi timp, 
cel puţin în anumite cazuri, cerinţele sistemu¬ 
lui claselor şi pe acelea ale sistemului relaţiilor. 
Altfel spus, dacă el prezintă gradul de înrudire 
cerut, el nu va nimeri în clasa corespunzătoare 
şi invers. 

Pentru a depăşi această dificultate, Lawrence 
şi Murdock au inventat un sistem care coincidea 
cu regula preferenţială a căsătoriei şi totodată, 
datorită anumitor transformări, cu sistemul de 
clase descris de Warner. Aici însă este vorba 
de un joc gratuit şi se constată repede că el ri¬ 
dică mai multe dificultăţi noi decît rezolvă pe 
cele vechi. Sistemul restituit de Warner se lo¬ 
vea deja de un mare obstacol*: el implica în- 

1 Pentru stadiul ultim al problemei, posterior primei 
publicări a acestui articol, cf. R. M. B e r n d t, „Murn- 
ym“ [Wulamba) Social Organization, „American An- 
thropologist“, voi. 57, nr. 1, partea I, 1955. 

ţelegerea clară de către indigeni a unor relaţii 
de înrudire atît de depărtate, încît însăşi ipoteza 
devenea din această cauză psihologic nevero¬ 
similă. Soluţia lui Lawrence şi Murdock ar cere 
mult mai mult. In aceste condiţii, se poate pune 
întrebarea dacă sistemul ascuns sau necunos¬ 
cut, capabil să descrie modelul conştient, dar 
stîngaci, pe care indigenii murngin l-au împru¬ 
mutat recent de la unii vecini dotaţi cu reguli 
foarte diferite de ale lor, nu trebuie cumva să 
fie mai simplu decît aceasta din urmă şi nu 
mai complicat 1 . 

Atitudinea sistematică şi formalistă a lui 
Murdock este opusă atitudinii empiriste şi na¬ 
turaliste a lui Radcliffe-Brown. Murdock ră- 
mîne, totuşi, aproape în aceeaşi măsură ca ad¬ 
versarul său, îmbibat de un spirit psihologic şi 
chiar biologic care îl împinge către discipline 
periferice, ca psihanaliza şi psihologia compor¬ 
tamentului. Reuşeşte el oare astfel să se elibe¬ 
reze de empirismul care apasă atît de greu pe 

1 Warner a postulat un sistem cu 7 descendenţe, 
echivalînd cu 7 clase ; Lawrence şi Murdock i-au 
substituit un sistem cu 8 descendenţe şi 32 de clase ; 
în aceeaşi epocă (Les structures elementaires de la 
parente, 1940, cap. XII), eu propuneam reducerea sche¬ 
mei lui Warner la 4 descendenţe, dintre care una am¬ 
biguă. în 1951 un etnolog englez, E. R. Leach, a reluat 
concepţia mea, pe care s-a apucat s-o apere chiar îm¬ 
potriva mea, atribuindu-mi o altă concepţie, improvi¬ 
zată de el pentru nevoile cauzei (cf. E. R. Leach, 
The Structural Implications of Matrilateral Cross-Cou- 
sin Marriage, „Journal of the Royal Anthropological 
Institute", voi. 81, 1951). In articolul citat în nota pre¬ 
cedentă, Berndt se opreşte la cifra de 3 descendenţe. 
Indus în eroare de Leach în momentul în care îşi scria 
articolul, el a binevoit să recunoască ulterior, în cursul 
unei convorbiri şi în scris, că pe o bază pur deductivă 
eu ajunsesem la soluţia cea mai apropiată dintre 
toate cele avansate pînă atunci, de aceea pe care avea 
s-o verifice el însuşi pe teren. 

Interpretarea dată de mine sistemului murngin a 
format obiectul unei analize admirabil de lucide şi pă¬ 
trunzătoare a prof. J. P. B. de Josselin de Jong, 
Levi-Strauss’s Theory on Kinship and Marriage, 1952. 

interpretările lui Radcliffe-Brown ? Ne putem 
îndoi, deoarece acest recurs exterior îl sileste 
să lase propriile sale ipoteze nedefinitivate sau 
să le completeze cu împrumuturi care le con¬ 
feră un caracter hibrid şi uneori chiar contra¬ 
zic obiectivul iniţial formulat în termeni etno- 
logici. In loc de a considera sistemele de înru¬ 
dire ca mijloace sociale destinate să îndepli¬ 
nească o funcţie socială, Murdock ajunge în cele 
din urmă să le trateze drept consecinţe sociale 
ale unor premise exprimate în termeni de bio¬ 
logie şi de psihologie. 

Aportul lui Murdock la studiile structurale 
poate fi considerat sub două aspecte. El a vrut, 
în primul rînd, să reîntinerească metoda statis¬ 
tică. Tylor o folosise deja pentru verificarea co¬ 
relaţiilor presupuse şi pentru descoperirea altora 
noi. Folosirea unor tehnici moderne a permis lui 
Murdock să realizeze progrese certe în această 
direcţie. 

S-au subliniat adeseori obstacolele de care se 
loveşte metoda statistică în etnologie (Lowie, 
1948 a, cap. III). Şi fiindcă Murdock le cunoaşte 
tot atît de bine ca oricare altul, mă voi mulţumi 
să reamintesc pericolul cercului vicios : vali¬ 
ditatea unei corelaţii, chiar dacă e fundată pe 
o frecvenţă statistică impresionantă, depinde în 
cele din urmă de validitatea decupajului la care 
am procedat pentru a defini fenomenele puse în 
corelaţie. Dimpotrivă, metoda rămîne mereu 
eficace pentru a denunţa corelaţiile greşit ac¬ 
ceptate. Din acest punct de vedere negativ şi 
critic, unele concluzii ale lui Murdock pot fi 
considerate ca acceptate. 

Murdock s-a străduit de asemenea să recon¬ 
stituie evoluţia istorică a sistemelor de înrudire 
sau, cel puţin, să definească arfumite direcţii de 
evoluţie posibile sau probabile, excluzînd altele. 
El a ajuns în acest fel la un rezultat surprinză¬ 
tor : mai frecvent decît s-ar crede (de cînd Lo¬ 
wie [1920, cap. III] a atacat ipoteza similară a 

lui Lewis Morgan), sistemul de înrudire de tip 
,,hawaian“ ar reprezenta o formă primitivă. 
Trebuie să fim totuşi atenţi la faptul că Mur- 
dock nu discută despre societăţi reale observate 
în contextul lor istoric şi geografic şi conside¬ 
rate ca ansambluri organizate, ci despre nişte 
abstracţii şi — dacă se poate spune — chiar 
despre abstracţii de gradul al doilea : el începe 
prin izolarea organizării sociale de alte aspecte 
ale culturii şi uneori a sistemelor de înrudire 
de organizarea socială ; apoi el decupează în 
mod arbitrar organizarea socială (sau sistemul 
de înrudire) în părţi şi în bucăţi după principii 
inspirate de categoriile tradiţionale ale teoriei 
etnologice, mai curînd decît de analiza reală a 
fiecărui grup. In aceste condiţii, reconstrucţia 
sa istorică rămîne ideologică : ea constă în ab¬ 
stragerea elementelor comune în fiecare stadiu 
pentru a defini stadiul imediat anterior şi aşa 
mai departe. Este clar că o asemenea metodă nu 
poate ajunge decît la un singur rezultat : for¬ 
mele cele mai puţin diferenţiate vor apărea ca 
fiind cele mai vechi, iar formelor complexe li 
se vor atribui poziţii din ce în ce mai recente, 
în funcţie de complexitatea lor. E ca şi cum am 
plasa calul modern direct în ordinul vertebra¬ 
telor. mai curînd decît în specia Hipparion. 

Prin rezervele de mai sus nu căutăm să scă¬ 
dem meritele lui Murdock : el a strîns docu¬ 
mente abundente şi adeseori neglijate ; el a pus 
probleme. Dar tehnica sa pare mai potrivită 
tocmai pentru descoperirea şi identificarea pro¬ 
blemelor decît pentru rezolvarea lor. Metoda sa 
rămîne încă pătrunsă de un spirit aristotelic ; 
poate că orice ştiinţă trebuie să treacă prin 
aceasta. El, cel puţin, se comportă ca un bun 
discipol al lui Aristotel, afirmînd că, ,,pe planul 
organizării sociale, formele culturale atestă un 
grad de regularitate şi o conformare la exigen¬ 
ţele gîndirii ştiinţifice care nu diferă în mod 

semnificativ de acelea cu care ne-au obişnuit şti¬ 
inţele zise naturale 14 (1949, p. 259). 

Cititorul care se va referi la deosebirile pro¬ 
puse la începutul acestui articol va observa că 
Radcliffe-Brown are tendinţa să confunde o o- 
servaţia şi experimentarea, în timp ce Murdock 
nu face destulă deosebire între modele statis¬ 
tice şi modele mecanice : el încearcă să constru¬ 
iască modele mecanice cu ajutorul unei metode 
statistice, sarcină imposibilă, cel puţin la modul 
direct care îi este propriu. 

In mod simetric, opera lui Lowie 1 ar putea 
fi caracterizată ca un efort îndirjit de a răspunde 
la o singură întrebare : care sini faptele ? Am 
spus că. pînă şi pentru structuralist, această 
întrebare este prima la care ar trebui să răs¬ 
pundă şi că ea comandă toate celelalte întrebări. 
Cercetările pe teren şi reflecţia teoretică a lui 
Lowie încep într-o epocă în care etnologia este 
suprasaturată de prejudecăţi filozofice, aureo¬ 
lată de misticism sociologic. I s-a reproşat une¬ 
ori lui Lowie de a fi reacţionat faţă de această 
situaţie în mod pur negativ (Kroeber, 1920) ; 
aşa şi trebuia. In acel moment, prima sarcină 
era de a demonstra ceea ce faptele nu erau. Lo¬ 
wie a întreprins, aşadar, cu curaj dezintegrarea 
sistemelor arbitrare şi a pretinselor corelaţii. 
Astfel el a eliberat, dacă se poate spune, o ener¬ 
gie intelectuală din care continuăm să ne ali¬ 
mentăm şi astăzi. Poate că ne este mai puţin 
uşor de a evidenţia contribuţiile sale pozitive 
din cauza extremei discreţii cu care îşi formu¬ 
lează ideile şi din cauza repulsiei sa’e faţă de 
construcţiile teoretice. Nu se defineşte el undeva 
pe sine însuşi ca pe un „sceptic activ 44 ? Cu 
toate acestea, el a fost acela care încă din 1915 
susţinea în modul cel mai modern studiile de 
înrudire : „Substanţa însăşi a vieţii sociale 
poate fi uneori analizată în rpod riguros în 
funcţie de modul de clasificare a rudelor directe 

1 Mort în 1957. 

şi prin alianţă M (1915, 1929 c). In acelaşi articol, 
ei răsturna perspectiva istorică îngustă care li¬ 
mita orizontul etnologic, fără a permite obser¬ 
varea factorilor structurali, universal activi ; 
el definea deja exogamia în termeni genetici, 
ca pe o schemă instituţională care generează 
aceleaşi efecte oriunde este prezentă, fără să fie 
necesar a se invoca consideraţii istorice-geo- 
grafice pentru a înţelege analogiile între socie¬ 
tăţi îndepărtate. 

Cîţiva ani mai tîrziu, Lowie destramă „com¬ 
plexul matriliniar : ‘ (1919), utilizînd o metodă 
care avea să-l conducă la două rezultate esen¬ 
ţiale pentru structuralist. Negînd ideea că orice 
trăsătură de aparenţă matriliniară ar fi trebuit 
să fie interpretată ca o supravieţuire sau ca un 
vestigiu al „complexului w , el permitea descom¬ 
punerea acestuia în variabile. In al doilea rînd, 
elementele astfel eliberate deveneau disponibile 
pentru alcătuirea unor tabele de permutări în¬ 
tre caracterele diferenţiale ale sistemelor de în¬ 
rudire (Lowie, 1929 a). El deschidea astfel 
poarta studiilor structurale în două moduri la 
fel de originale : prin sistemul denumirilor şi 
prin raportul dintre acesta şi sistemul atitudi¬ 
nilor. Această ultimă orientare avea să fie ur¬ 
mată de alţii (Radcliffe-Brown, 1924; Levi- 
Strauss, 1945) h 

Ii mai datorăm lui Lowie şi alte descoperiri. 
El a fost, fără îndoială, primul care a stabilit 
caracterul biliniar al mai multor sisteme pre¬ 
tins uniliniare (1920, 1929 b) ; a demonstrat in¬ 
fluenţa exercitată de modul de reşedinţă asupra 
tipului de filiaţie (1920) ; a disociat conduitele 
familiale de rezervă sau de respect şi prohibi¬ 
ţia incestului (1920, p. 104—105). întotdeauna 
grijuliu să examineze organizaţiile sociale din- 
tr-un dublu punct de vedere : reguli instituţio¬ 
nale, pe de o parte, dar şi expresii medii ale 
unor reacţii psihologice individuale (într-un 

1 Cf. cap. II din acest volum. 

sens care contrazice uneori regulile şi care le 
deviază întotdeauna), el rămîne acelaşi Lowie 
atît de criticat pentru prea faimoasa definiţie a 
culturii, făcută „din părţi şi din bucăţi 14 , care 
ne-a dat monografii ce trec printre cele mai pă¬ 
trunzătoare, cele mai bine echilibrate din toată 
literatura etnologică (1935, 1948 a, cap. XV, 
XVI, XVII). în sfîrşit, este cunoscut rolul jucat 
de Lowie în dezvoltarea studiilor sud-ameri- 
cane. Direct sau indirect, prin sfaturile sau în¬ 
demnurile sale, el a contribuit la deschiderea 
pentru etnologie a unui domeniu dificil şi prea 
neglijat. 


IV. Dinamica socială : structuri de subordonare 

a) Ordinea elementelor (indivizi şi grupuri) 
în structura socială 

Nu este necesar să expunem aici poziţia noas¬ 
tră personală asupra problemelor de mai sus. 
Ea transpare îndeajuns în cursul acestui capitol, 
cu toate eforturile noastre de a păstra obiectivi¬ 
tatea. Pentru autorul acestor rînduri, sistemele 
de înrudire, regulile de căsătorie şi de filiaţie 
formează un ansamblu coordonat, a cărui func¬ 
ţie este de a asigura permanenţa grupului so¬ 
cial, încrucişînd între ele ca într-o ţesătură re¬ 
laţiile consangvine şi cele bazate pe alianţă. 
Sperăm că am contribuit astfel la elucidarea 
funcţionării maşinii sociale, care extrage con¬ 
tinuu femei din familiile lor consangvine pentru 
a le redistribui în tot atîtea grupuri domestice, 
care se transformă la rîndul lor în familii con¬ 
sangvine şi aşa mai departe 1 . 

- 

1 Cf. în legătură cu acest punct C. L e v i-S t r a u s s, 
The Family, în : H. L. S h a p i r o, (ed.), Man, Culture 
and Society, Oxford University Press, 1956, cap. XII 
(nereprodus în volumul de faţă). 

Dacă ar lipsi influenţe externe, această ma¬ 
şină ar funcţiona la infinit şi structura socială 
ar păstra un caracter static. Lucrurile nu stau 
însă aşa. Trebuie deci să introducem în mode¬ 
lul teoretic elemente noi, a căror intervenţie 
să poată explica transformările diacronice ale 
structurii şi să ne facă cunoscute în acelaşi timp 
cauzele pentru care o structură socială nu se re¬ 
duce niciodată la un sistem de înrudire. Există 
trei modalităţi diferite de a răspunde la această 
dublă întrebare. 

Aşa cum e normal, ne vom întreba mai întîi 
care sînt faptele. Au trecut ani de cînd Lowie 
deplîngea carenţa lucrărilor antropologice în 
materie de organizare politică. In această pri¬ 
vinţă se pot înregistra unele progrese, pe care 
le datorăm chiar lui Lowie, în lucrările sale cele 
mai recente, cel puţin în ceea ce priveşte Ame¬ 
rica de Nord (1927, 1948 a, cap. VI, VII, XII— 
XIV, 1948 b), şi marii lucrări asupra Africii, 
elaborată sub conducerea lui Fortes şi Evans- 
Pritchard (1940). Lowie a precizat în mod util 
cîteva categorii fundamentale : clase sociale, 
„sodalităţi", stat. 

Â doua metodă ar consta în corelarea feno¬ 
menelor care ţin de nivelul deja izolat, adică fe¬ 
nomenele de înrudire, şi acelea care ţin de ni¬ 
velul imediat superior în măsura în care pot fi 
legate între ele. Se pun deci două probleme : 
1) pot oare structurile bazate pe înrudire să ma¬ 
nifeste de la sine proprietăţi dinamice ? 2) în 
ce mod reacţionează unele asupra altora struc¬ 
turile de comunicaţie şi structurile de subordo¬ 
nare ? Prima problemă este aceea a educaţiei : 
într-adevăr, într-un moment determinat, fiecare 
generaţie se află într-o relaţie de subordonare 
sau de dominare cu cea care o precedă sau cu 
cea care o urmează. In acest fel au preferat să 
pună problema Margaret Mead şi alţii. 

Mai există şi o modalitate de a proceda mai 
teoretică, care constă în cercetarea corelaţiilor 
dintre anumite poziţii (statice) în structura de 
înrudire (redusă la terminologia ei) şi condui¬ 
tele (dinamice) corespunzătoare, aşa cum se ex¬ 
primă ele în drepturi, datorii şi obligaţii, pe de 
o parte, şi, pe de altă parte, în privilegii, pro¬ 
hibiţii etc. 

Pentru Radcliffe-Brown, o corespondenţă 
termen cu termen este verificabilă între ceea 
ce s-ar putea numi sistemul de atitudini şi sis¬ 
temul de denumiri. Fiecare termen de înrudire 
ar corespunde unei conduite prescrise, pozitivă 
sau negativă, şi fiecare conduită diferenţială ar 
fi conotată de un termen. Alţii au susţinut că o 
asemenea corespondenţă nu este verificabilă în 
practică sau că ea nu depăşeşte niciodată nive¬ 
lul unei aproximaţii destul de grosolane. 

Eu am propus o interpretare diferită, bazată 
pe o relaţie dialectică între atitudini şi denumiri. 
Conduitele diferenţiale între rude tind să se or¬ 
ganizeze după acelaşi model ca terminologia, 
însă ele constituie şi un mijloc de rezolvare a 
dificultăţilor şi de depăşire a contradicţiilor ine¬ 
rente însăşi acestei terminologii. Astfel, regu¬ 
lile de conduită dintre rude într-o societate oare¬ 
care ar însemna o încercare de rezolvare a con- 
tradicdilor care decurg din sistemul terminolo¬ 
gic şi din regulile de alianţă. In măsura în care 
primele tind să se constituie în sistem, apar noi 
contradicţii care provoacă o reorganizare a ter¬ 
minologiei, se repercutează asupra atitudinilor 
şi aşa mai departe, în afara rarelor perioade de 
echilibru, scurte şi precare 1 . 

1 Intr-un opuscul consacrat criticii lucrării Lcs 
siructures elementaires de la parente, Homans şi 
Schneider încearcă să reducă regulile de căsătorie 
preferenţială la sistemul atitudinilor. Ei se revoltă îm¬ 
potriva principiului, exprimat în apea lucrare, că nu 
există o conexiune necesară între căsătoria matrilate- 
ralâ sau patrilaterală, pe de o parte, şi modul de fi¬ 
liaţie — patriliniar sau matriliniar — pe de altă 
parte. In sprijinul tezei lor, după care căsătoria ma- 

O altă problemă se pune atunci cînd se iau 
în considerare societăţi în care nu sistemul de 
înrudire este cel ce determină alianţele matri¬ 
moniale dintre egali. Intr-adevăr, ce se întîm- 
plă dacă partenerii schimburilor matrimoniale 
sînt grupuri ierarhizate, de fapt sau de drept, 
din punct de vedere politic sau economic ? 
Privind sub acest unghi, sîntem conduşi să exa- 


trilaterală ar fi funcţie de filiaţia patriliniară, ei in¬ 
vocă corelaţii statistice care nu demonstrează mare 
lucru. în realitate, societăţile cu filiaţie patriliniară 
sînt mult mai numeroase decît cele cu filiaţie matri- 
liniară ; în plus, căsătoria matrilaterală este ea însăşi 
mai frecventă decît căsătoria patrilaterală. Deci, dacă 
distribuţia s-ar face la noroc, am putea să ne aştep¬ 
tăm ca numărul societăţilor caracterizate prin asocia¬ 
ţia : filiaţie patriliniară şi căsătorie matrilaterală, să 
fie mai ridicat decît celelalte, şi corelaţia invocată de 
criticii mei ar fi lipsită de semnificaţie. Reluînd stu¬ 
diul acestei presupuse corelaţii pe baza unui eşantion 
mai mare (564 de societăţi), Murdock conchide : „Dis¬ 
tribuţia mondială a acestor corelaţii este atît de slabă, 
încît ne incită să punem la îndoială interpretarea 
teoretică propusă 14 (G. P. Murdock, World Ethno- 
graphic Sample, „American Anthrop.", serie nouă, 
voi. 59, nr. 4, 1957, p. 687). 

Persist în a crede, conform înşişi termenilor pe care 
i-am întrebuinţat mai întîi, că nu există conexiune 
necesară între căsătoria cu vara prin alianţă unilate¬ 
rală şi modul de filiaţie, adică că nici una din com¬ 
binaţiile imaginabile nu implică o contradicţie. Es?e 
totuşi posibil, şi chiar verosimil ca, pe planul expe¬ 
rienţei, cele două tipuri de căsătorie să fie mai frec¬ 
vent asociate cu unul sau cu celălalt mod de filiaţie. 
Dacă ar fi aşa, această corelaţi? statistică (să nu se 
confunde cu o conexiune logică) s-ar cere explicată. 
Aş fi înclinat s-o caut în direcţia instabilităţii spe¬ 
cifice societăţilor matriliniare (temă deja dezvoltată 
în Structures), care le-ar face mai dificilă adoptarea 
unor cicluri lungi de reciprocitate, pe cînd ciclurile 
extrem de scurte ale căsătoriei patrila.terale s-ar aco¬ 
moda mai bine cu frămîntările a căror scenă o con¬ 
stituie mereu societăţile matriliniare. Interpretarea 
teoretică a lui Homans şi Schneider mi se pare cu 
totul inacceptabilă : ei explică preferinţa societăţilor 
patriliniare pentru căsătoria matrilaterală prin con¬ 
sideraţii psihologice, cum ar fi transferul ataşamen- 
teior sentimentele ale unui adolescent asupra descen- 

minăm diverse instituţii : în primul rînd poli¬ 
gamia, despre care am arătat că se bazează une¬ 
ori pe integrarea a două forme de garanţii : una 
colectivă şi politică, cealaltă individuală şi eco¬ 
nomică 1 ; apoi hipergamia (sau hipogamia). 
Această din urmă problemă, foarte neglijată 
pînă în prezent, ar merita un studiu atent de 
care depinde o teorie coerentă a sistemului de 
caste şi, indirect, a tuturor structurilor sociale 
bazate pe deosebiri de statut. 


A treia şi ultima metodă are un caracter mai 
formal decît cele precedente. Ea ar consta în- 
tr-un studiu apriori al tuturor tipurilor de 
structuri imaginabile, rezultînd din relaţii de de¬ 
pendenţă şi de dominaţie care apar la întîm- 
plare. Tratarea matematică de către Rapoport 
(1949) a fenomenelor ciclice de dominaţie la 
găini deschide în această privinţă perspective 
interesante. Fără îndoială că aceste lanţuri ci¬ 
clice şi intranzitive par să prezinte puţină le¬ 
gătură cu structurile sociale pe care am fi ten¬ 
taţi să le comparăm cu ele. Acestea din urmă 
(cum e ,,cercul kava“ în Polinezia) sînt întot¬ 
deauna tranzitive şi nonciclice : cel care stă la 

denţei unchiului matern. Dacă aşa ar fi cazul, căsă¬ 
toria matrilaterală ar fi într-adevăr mai frecventă, 
dar nu ar fi necesar să fie prescrisă. In legătură cu 
un caz particular, Homans şi Schneider revin pur şi 
simplu la teoria psihologică formulată de Westermarck 
pentru a explica prohibiţia incestului. Ne-ar fi plăcut 
să vedem etnologia scăpată definitiv de aceste vechi 
rătăciri (cf. G. C. Homans şi D. M. Schneider, 
Marriage, Authority and Final Causes. A Study of 
Unilateral Cross-Cousin Marriage, Glencoe, Illinois, 
1955). 

1 C. L e v i-S t r a u s s, Tristes Tropiques, cap. XXIX 
(vezi şi Tropice triste, Bucureşti, Editura ştiinţifică, 
1968), care reia temele unui studiu interior : The So¬ 
cial and Psychological Aspects of Chieftainship in a 
Primitive Trihe, „Transactions of the New York Aca- 
demy of Sciences", seriile II, voi. VII, nr. 1, 1944. 

capătul de jos este, prin definiţie, exclus de ia 
capătul de sus l . 

Studiul sistemelor de înrudire arată, dimpo¬ 
trivă, că în anumite condiţii transformarea unei 
ordini tranzitive şi nonciclice în alta intranzi¬ 
tivă şi ciclică nu este de neimaginat. Acest lu¬ 
cru poate fi observat într-o societate hiperga- 
mică cu căsătoria preferenţială a unui bărbat 
cu fiica fratelui mamei. Un asemenea sistem 
constă într-un lanţ, terminat la o extremitate 
cu o fată de cel mai înalt rang, deci incapabilă 
de a găsi un bărbat care să nu-i fie inferior, şi 
la cealaltă extremitate cu un băiat privat de 
soţie pentru totdeauna (fiindcă toate fetele gru¬ 
pului, cu excepţia surorii sale, au un rang su¬ 
perior rangului său). în consecinţă, sau socie¬ 
tatea în chestiune sucombă ca urmare a propri¬ 
ilor sale contradicţii, sau sistemul său tranzitiv 
şi nonciclic trebuie să se transforme, temporar 
sau local, într-un sistem tranzitiv şi ciclic 2 . 

1 Această rezervă îmi apare astăzi (1957) inutilă. 
Există societăţi în care constatăm ci-cluri ierarhice şi 
intranzitive, cu totul comparabile cu pecking-order. 
Astfel insulele Fiji, a căror populaţie era organizată 
pînă ia începutul secolului al XX-lea în feude unite 
între ele prin relaţii de vasalitate în aşa fel, încît în 
unele cazuri o feudă A era vasala feudei B, B a lui C, 
C a lui D şi D a lui A. Hocart a descris şi a explicat 
această structură, la prima vedere de neînţeles, ob- 
servînd că în Fiji există două forme de vasalitate : 
vasalitate prin tradiţie şi vasalitate prin cucerire. 
Feuda A poate fi deci tradiţional vasala feudei B, 
B a lui C şi C a lui D, pe cind feuda D se întîmplă 
să fi căzut recent, în urma unui război pierdut, sub 
vasalitatea feudei A. Nu numai că structura astfel 
realizată este aceeaşi ca a lui pecking-order, dar, fără 
să se fi observat, teoria etnologică a devansat cu cî- 
tiva ani interpretarea matematică, întrucît aceasta se 
bazează pe distincţia a două variabile care operează 
cu un anumit decalaj, ceea ce corespunde exact de¬ 
scrierii (postume) a lui Hocart (cf. A. M. Hocart, 
The Northern States of Fiji, „Occasional Publ.“, Lon¬ 
dra, nr. 11, Royal Anthropological Institute, 1952). 

2 Pentru un exemplu remarcabil al transformării 
locale a unui tip într-altul, cf. K. Goii eh, Femalc. 
Initiation Rites on the Malahar Coast, „Journ. of the 
Roy, Anthropol. Inst.“, voi. 85, 1955, p. 47—48. 

Se introduc astfel în studiile noastre noţiuni 
cum sînt acelea de tranzitivitate, de ordine şi de 
ciclu, care se pretează unei tratări formale şi 
permit analiza unor tipuri genera'izate de struc¬ 
turi sociale în care pot fi integrate nivelurile 
de comunicare şi de subordonare. Se va merge 
oare şi mai departe pînă la integrarea ordinilor 
actuale şi virtuale ? In cele mai multe din so¬ 
cietăţile umane, ceea ce se numeşte „ordine so- 
cială^ 1 ţine de un tip tranzitiv şi nonciclic : 
dacă A este superior lui B şi B superior lui C, 
A trebuie să fie superior lui C, iar C nu poate 
fi superior lui A. Cu toate acestea, chiar socie¬ 
tăţile care urmează practic aceste reguli concep 
şi alte tipuri de ordine, care s-ar putea numi 
„virtuale 4 * sau „ideale 44 , indiferent dacă o fac 
pe planul politicii, al mitului sau al religiei, iar 
aceste ordini sînt uneori intranzitive şi ciclice. 
Aşa sînt, de exemplu, poveştile cu regi care se 
căsătoresc cu păstoriţe sau critica de către 
Stendhal a democraţiei americane, ca un sistem 
în care un gentleman este la ordinele băcanului 
său. 


b) Ordinea ordinilor 

Pentru etnolog, societatea înglobează un an¬ 
samblu de structuri care corespund diverselor 
tipuri de ordini. Sistemul de înrudire oferă un 
mijloc de a ordona pe indivizi după anumite re¬ 
guli, un alt mijloc îl oferă organizarea socială, 
iar stratificările sociale sau economice un al 
treilea. Toate aceste structuri de ordine pot fi 
ele însele ordonate, cu condiţia de a pune în 
evidenţă relaţiile care le unesc şi modul în care 
reacţionează unele asupra altora din punct de 
vedere sincronic. Astfel, Meyep' Fortes (1949) a 
încercat, nu fără succes, să construiască modele 
generale care integrează proprietăţile diverselor 

fiiodele speciaie (înrudire, organizare socială, 
raporturi economice etc.). 

Aceste încercări de a formula un model total 
al unei societăţi date îl confruntă pe etnolog cu 
o dificultate considerată deja la începutul aces¬ 
tui capitol : pînă la ce punct corespund? reali¬ 
tăţii modul în care o societate concepe diver¬ 
sele sale structuri de ordine şi relaţiile care le 
unesc ? Am indicat deja că, în funcţie de do¬ 
cumentele examinate, ar fi posibile mai multe 
răspunsuri. Pină în prezent însă nu am luat în 
considerare decît ordini „trăite*, adică ordini 
care sînt ele însele funcţie de o realitate obiec¬ 
tivă şi care pot fi abordate din exterior, inde¬ 
pendent de reprezentarea pe care şi-o fac oa¬ 
menii despre ele. Vom observa acum că ase¬ 
menea ordini „trăite* presupun întotdeauna 
altele, de care este neapărat necesar să se ţină 
seama pentru a înţelege nu numai pe cele pre¬ 
cedente, ci şi modalitatea în care fiecare socie¬ 
tate încearcă să le integreze pe toate într-o tota¬ 
litate ordonată. Aceste structuri de ordine „con¬ 
cepute* şi nu „trăite* nu corespund direct nici 
unei realităţi obiective ; spre deosebire de cele 
dinţii, ele nu sînt susceptibile de un control ex¬ 
perimental, întrucît ajung să se prevaleze de 
o experienţă specifică cu care dealtfel se con¬ 
fundă uneori. Singurul control la care le-am 
putea supune spre a le analiza este deci acela 
al ordinilor primului tip, sau al ordinilor 
,,trăite“. Ordinile ,,concepute“ corespund dome¬ 
niului mitului şi al religiei. Ne putem întreba 
dacă ideologia politică a unor societăţi contem¬ 
porane nu ţine şi ea de această categorie l . 

1 Cititorul francez va binevoi să observe că acest 
paragraf încearcă să formuleze într-un limbaj mai fa¬ 
miliar antropologilor anglo-saxoni distincţia marxistă 
dintre infrastructură şi suprastructură, ceea ce arată, 
în treacăt fie spus. cit de puţin întemeiate sînt cri - 
ticile pe care G. Gurvitrh mi le adresează („Cahiers 
internationaux de sociologie 11 , voi. 19, serie nouă. 
anul 2, 1955) atunci cînd în legătură cu acest pasaj 
mă acuză că voiesc să reintegrez în sociologie o con- 

Urmindu-1 pe Durkheim, Radciilfe-Browri â 
arătat că faptele religioase trebuiau studiate ca 
parte integrantă a structurii sociale. Pentru el, 
rolul etnologului este de a stabili corelaţii între 
diverse tipuri de religii şi diverse tipuri de or¬ 
ganizări sociale (1945). Dacă sociologia sa reli¬ 
gioasă se soldează în cele din urmă printr-un 
eşec, aceasta se explică, pare-se, prin două mo¬ 
tive. In primul rînd, el a legat credinţele şi ri¬ 
tualul direct de stări afective. In al doilea rînd, 
a vrut să obţină dintr-o dată o expresie gene¬ 
rală a raportului dintre societate şi religie, în 
timp ce noi avem nevoie mai ales de studii con¬ 
crete care să permită construirea unor serii re¬ 
gulate de variaţii concomitente. De aici a rezul¬ 
tat un fel de discreditare, care apasă greu asu¬ 
pra etnologiei religioase. Cu toate acestea, mi¬ 
turile, ritualul şi credinţele religioase alcătuiesc 
un domeniu foarte promiţător pentru studiile 
structurale şi, deşi rare, cercetările recente par 
a fi deosebit de fecunde. 

Recent, cîţiva autori au întreprins un studiu 
al sistemelor religioase ca ansambluri structu¬ 
rate. Unele lucrări monografice, cum sînt The 
Road oj Life and Death de P. Radin (19-45) şi 
Kunapipi, de R. M. Berndt (1951), se inspiră din 
această concepţie. Astfel s-a deschis calea pen¬ 
tru cercetări sistematice, iar un exemplu bun 
în acest sens ne este oferit de lucrarea Navaho 
Religion de G. Reichard (1950). Nu vor fi ne¬ 
glijate însă din acest motiv analizele de detaliu, 
avînd ca obiect elementele permanente şi ne¬ 
permanente ale reprezentărilor religioase ale 
unei populaţii anume pe o durată de timp re¬ 
lativ scurtă, aşa cum le-a conceput Lowie. 

Poate că atunci vom reuşi să construim în et- 

cepţie autoritară a ordinii sociale (vezi în legătură cu 
acest subiect răspunsul meu dat lui G. Gurvitch, cap. 
XVI din volumul de faţă). 

nologia religioasă acele „modele la scară mică 
destinate analizei comparative... de variaţii con¬ 
comitente... aşa cum se impun ele în orice cer¬ 
cetare vizînd explicarea faptelor sociale 14 (Na¬ 
dei, 1952). Această metodă nu va permite decît 
un progres lent ; dar ea va furniza concluzii 
care vor conta printre cele mai bine fundate şi 
mai convingătoare din toate pe care le putem 
spera în materie de organizare socială. Nadei a 
demonstrat deja că între instituţia şamanismu¬ 
lui şi anumite atitudini psihologice caracteristice 
societăţilor corespunzătoare există o corelaţie 
(1946). Comparînd unele documente indo-euro- 
pene provenind din Islanda, din Irlanda şi din 
Caucaz, G. Dumezil a reuşit să interpreteze un 
personaj mitologic pînă atunci enigmatic, să 
pună în corelaţie rolul şi manifestările acestuia 
cu unele trăsături ale organizării sociale a popu¬ 
laţiilor studiate (1948) ; Wittfogel şi Goldfrank 
au izolat unele variaţii semnificative ale anumi¬ 
tor teme mitologice la indienii pueblo, legîn- 
du-le de infrastructura socio-economică a fiecă¬ 
rui grup (1943). Monica Hunter a demonstrat 
că credinţele magice erau funcţie directă de 
structura grupului social (Hunter-Wilson, 1951). 
Toate aceste rezultate, la care se adaugă altele 
care nu pot fi comentate aici din lipsă de spaţiu, 
ne dau speranţa că într-o zi vOm fi în măsură 
să înţelegem, în afară de funcţia credinţelor re¬ 
ligioase în viaţa socială (ceea ce e ştiut încă de 
la Lucreţiu), şi mecanismele care le permit să 
îndeplinească această funcţie. 

Cîteva cuvinte în chip de concluzie. Studiul 
nostru a debutat cu o analiză a noţiunii de mo¬ 
del şi tot această noţiune reapare la sfîrşit. An¬ 
tropologia socială este o ştiinţă tînără ; e firesc 
ca ea să caute să-şi Construiască modelele prin 
imitarea celor mai simple dintre acelea pe care 

i le prezintă ştiinţele mai avansate. Aşa se ex¬ 
plică atracţia mecanicii clasice asupra ei. Dar 
n-am fost oare noi în această privinţă victimele 
unei iluzii ? Aşa cum a remarcat von Neumann 
(von Neumann şi Morgenstern. 1944, p. 14) : 
„Este infinit mai simplu de a elabora teoria 
aproape exactă a unui gaz conţinînd circa IO' 25 
particule libere decît teoria sistemului solar 
care cuprinde numai 9 corpuri mari“. Or. antro¬ 
pologul in căutare de modele se află în faţa 
unui caz intermediar : obiectele de care ne ocu¬ 
păm — roluri sociale şi indivizi integraţi într-o 
societate determinată — sînt mult mai nume¬ 
roase decît acelea ale mecanicii newtoniene, fără 
a fi totuşi destule pentru a ţine de statistică şi 
de calculul probabilităţilor. Ne aflăm deci pe un 
teren hibrid şi echivoc ; faptele noastre sînt 
prea complicate pentru a fi abordate intr-un fel 
şi nu destul de complicate pentru a le putea 
aborda în celălalt fel. 

Noile perspective deschise de teoria comuni¬ 
caţiei rezultă tocmai din metodele originale care 
au trebuit să fie elaborate penlru tratarea obiec¬ 
telor — semnele — care pot fi supuse de aici 
înainte unei analize riguroase, deşi numărul lor 
este prea ridicat pentru mecanica clasică, dar 
încă prea restrîns pentru ca principiile termo¬ 
dinamicii să li se poată aplica. Limba este alcă¬ 
tuită din morfeme, de ordinul cîtorva mii, şi 
pentru a desprinde regularităţi semnificative în 
frecvenţa fonemelor sînt suficiente unele calcule 
limitate. Pe un asemenea teren, pragul de apli¬ 
care a legilor statistice coboară, în timp ce se 
ridică acela pe baza căruia utilizarea modelelor 
mecanice devine posibilă. Şi, concomitent, or¬ 
dinea de mărime a fenomenelor se apropie de 
aceea cu care antropologul este obişnuit. 

Stadiul actual al cercetărilor structurale în 
antropologie este, aşadar, următorul. S-a reuşit 

a se izola fenomene de acelaşi tip ca fenomenele 
al căror studiu riguros îl permit teoriile strate¬ 
giei şi ale comunicaţiei. Faptele antropologice 
se află la o scară destul de apropiată de aceea 
a celorlalte fenomene' pentru a oferi speranţa 
unui tratament analog. Nu este oare surprin¬ 
zător că în momentul în care antropologia se 
simte mai aproape decît oricînd de a deveni o 
ştiinţă veritabilă lipseşte terenul tocmai acolo 
unde îl credeam mai solid ? Faptele însele se 
derobează : prea puţin numeroase sau adunate 
în condiţii care nu permit ca ele să fie compa¬ 
rate cu destulă siguranţă. Fără să avem vreo 
vină, descoperim că ne-am comportat ca nişte 
botanişti amatori, culegînd la întîmplare eşan¬ 
tioane heteroclite, maltratîndu-le şi mutilîn- 
du-le pentru a le conserva în ierbarele noastre. 
Şi iată-ne deodată chemaţi să punem în ordine 
serii complete, să definim nuanţele originare, 
să măsurăm părţi minuscule pe care le găsim 
deteriorate, dacă nu chiar distruse. 

Cînd antropologul evocă sarcinile care îl aş¬ 
teaptă şi tot ce ar fi trebuit el să fie în stare să 
realizeze, îl cuprinde descurajarea : cum ar pu¬ 
tea să reuşească cu documentele de care dis¬ 
pune ? E întrucîtva ca şi cum s-ar cere ca 
fizica cosmică să se constituie pe baza observa¬ 
ţiilor astronomilor babiloneni. Şi, totuşi, corpu¬ 
rile cereşti există şi astăzi în spaţiu, pe cînd cul¬ 
turile indigene care ne furnizează documentele 
noastre dispar într-un ritm rapid sau se trans¬ 
formă în obiecte de un gen nou, la care nu pu¬ 
tem spera să găsim informaţii de acelaşi tip. A 
ajusta tehnicile de observaţie la un cadru teo¬ 
retic mult mai avansat decît ele, iată o situaţie 
paradoxală pe care istoria ştiinţelor o ilus¬ 
trează rareori. Antropologiei moderne îi revine 
misiunea de a răspunde la această provocare. 

CAPITOLUL XVI 


POSTFAŢĂ LA CAPITOLUL XV 1 2 3 

Georges Gurvitch, pe care, mărturisesc, îl 
înţeleg din ce în ce mai puţin de fiecare dată 
cînd mi se întîmplă să-l citesc 12 , atacă analiza 
făcută de mine noţiunii de structură socială 3 , 
dar argumentele sale se reduc cel mai adesea 
la semne de exclamaţie adăugate la cîteva para¬ 
frazări tendenţioase ale textului meu. 

D-l Gurvitch ne oferă ceva ce crede el a fi 
o descoperire : „Există... între gestaltismul în 
psihologie şi structuralismul în sociologie o afi¬ 
nitate frapantă, care, după cîte ştim, n-a fost 
subliniată pînă acum“ (loc. cit., p. 11). D-l 
Gurvitch se înşală. Toţi etnologii, sociologii şi 
lingviştii care se prevalează de structuralism 
sînt conştienţi de legăturile care îi unesc cu 
psihologia gestaltistă. încă din 1934, Ruth Be- 
nedict făcea această apropiere, citîndu-i pe 

Kohler si Koffka 4 * * * * * * . 

» 

1 Inedit (1956). 

2 Am încercat, totuşi, altădată şi nu fără simpatie 
(cf. C. Levi-Strauss, French Sociology, în : Twen- 
tieth Century Sociology (ed. G. Gurvitch şi W. E. 
Moore), New York, 1945, cap. XVII ; trad. franceză : 
La sociologie du XXe siâcle, 2 voi., Paris, 1947. 

3 G. Gurvitch, Le concept de structure sociale, 
„Cahiers internationaux de sociologie 11 * * , voi. 19, serie 
nouă. anul 2, 1955. Acest studiu, cu cîteva modificări, a 
fost republicat, după cît se pare, de d-l Gurvitch. în 
ediţia a 2-a a lucrării La vocation actuelle de la so¬ 
ciologie. Prezentul capitol, scris în 1956, se bazează 
pe textul iniţial. 

4 Ruth Benedict, Palterns o] Culture, Cam- 

bridge, Mass., 1934. p. 51—52 şi 279. 

Foarte recent, G. Gurvitch a făcut o altă „desco- 

perire“, declarînd că este „nerăbdător s-o comunice 

cititorilor revistei «Cahiers» in chip de postfaţă la 

studiul nostru (al său) cu privire la Conceptul de struc¬ 

tură socială", şi anume că Spencer ar fi „o sursă ui¬ 

tată a conceptelor de «structură socială», «funcţie so¬ 

cială»- şi «instituţie» 14 („Cahiers internationaux de so¬ 

ciologie", voi. 23, caiet dublu, 1957, p. 111—121). Dar, 

Eu însumi am ţinut într-atît să pun în lumină 
această afinitate, incit prefaţa din 1947 a lu¬ 
crării mele Structures clementaires de la pa~ 
rente se încheie cu un omagiu adus psihologici 
gestaltiste : „După ce îl citase pe Eddington : 
«Fizica devine „studiul organizaţiilorKohler 
scria acum aproape douăzeci de ani : «Pe 
această cale... ea va întîlni biologia şi psiholo¬ 
gia». Această lucrare îşi va fi împlinit obiecti¬ 
vul dacă, după ce o va fi terminat, cititorul se 
va simţi înclinat să adauge : şi sociologia 14 l . 

In acelaşi spirit, Kroeber scrie în Anthropo - 
logy : „Un sistem sau o configuraţie este în¬ 
totdeauna, prin natura sa, altceva şi mai mult 
decît suma părţilor sale ; el include şi relaţiile 
dintre părţi, adică reţeaua lor de interconexiuni, 
care adaugă un element semnificativ suplimen¬ 
tar. Acest lucru este bine cunoscut de psiho¬ 
logia gestaltistă sau psihologia formei. «Forma» 
unei culturi poate fi deci definită ca sistemul 
(pattern) relaţiilor dintre părţile sale consti¬ 
tutive" 2 . 

In sfîrşit, un sociolog norvegian, Sverre 
Holm, după ce notase şi el cu mai multă pro- 

cu excepţia lui Gurviteh însuşi, nu vedem cine l-a 
..uitat 14 pe Spencer şi paternitatea acestor noţiuni, care 
îi revine ; în orice caz, e sigur că nu utilizatorii mo¬ 
derni ai noţiunii de structură, care n-au fost niciodată 
lipsiţi de memorie într-un asemenea grad. Cf. D. B i ri¬ 
ne y, Theoretical Anthropology, New York, 1953, 
cap. II şi IV ; şi, pentru Anglia, E. E. Evans-Prit- 
c h a r d, Social Anthropology, Glencce, 1951, p. 17, şi în 
special introducerea lui A. R. R a d c 1 i f f e-B r o w n 
la culegerea sa Structure and Function in Primitive 
Society, Glencoe, 1952, în care, după ce se referise de 
cîteva ori la Spencer, .conchide : „Teoria (lui R. B.) 
poate fi stabilită prin intermediul a trei concepte fun¬ 
damentale şi legate între ele de «proces», «structură» 
şi «funcţiei. Ea a derivat de la scriitori mai vechi, ca 
Montesquieu, Comte, Spencer, Durkheim şi aparţine 
astfel unei tradiţii culturale de două sute de ani“ 
(p. H). 

1 Loc. cit., p. XIV. 

2 A. I. Kroeber, Anthropology, ed. nouă, New 
York, 1948, p. 293. 

funzime că „de multă vreme ştiinţa culturii 
s-a inspirat din mesajul psihologiei gestaltiste“, 
încearcă să lege direct structuralismul de unul 
din izvoarele îndepărtate ale gîndirii gestal- 
tiste, filozofia naturală a lui Goelhe *. 

Cît despre lingviştii structuralişti, Trubetz- 
koy şi Jakobson au recunoscut adeseori că sînt 
îndatoraţi gestaltismului, şi în special lucră¬ 
rilor lui K. Biihler. 

Oricît de diferite ar fi între ele gîndirea mea 
şi a lui G. Gurvitch, se întîmplă uneori ca ele 
să se încrucişeze. Ca dovadă, următorul pasaj 
din articolul lui Gurvitch : „Atunci cînd ne 
propunem să studiem tipurile de societăţi glo¬ 
bale (a se deosebi de tipuri microsociologice 
sau forme de sociabilitate şi tipuri de grupări 
particulare), constituirea acestei tipologii nu 
este posibilă decît pornind de la structurile lor. 
Intr-adevăr, contrar grupurilor speciale (fără 
să vorbim de forme de sociabilitate care sînt 
astructurale), orice societate globală fără ex¬ 
cepţie [sublinierea autorului] posedă o structură 
şi studierea ei este singurul mijloc de a con¬ 
strui şi de a reconstitui tipurile fenomenelor 
sociale globale. In Determinismes sociaux et 
liberte humaine am afirmat chiar că societă¬ 
ţile globale şi structurile sociale globale se 
identifică. Aceasta este adevărat atunci cînd se 
vorbeşte de tipuri de societăţi globale, dar im¬ 
pune cele mai serioase rezerve cînd este vorba 
de o societate globală concretă, care, evident, 
este incomparabil mai bogată decît structura 
ei, oricît ar fi de complexă această structură, 
care nu este niciodată decît un aspect, un sec¬ 
tor şi o expresie foarte parţială a fenomenului 
social total. Dar, pentru a-1 înţelege pe acesta 
din urmă, atunci cînd este global, în toată ple- 

1 Sverre Holm, Sludies lowards a Theory of 
Sociological Transformations, „Studia Norvegica“, Oslo, 
nr. 7, 1951, p. 40 passim. 

nitudinea lui, nu am găsit altă soluţie decît de 
a porni de la un tip construit, care în cazul de 
faţă nu poate fi decît un tip particular al struc¬ 
turii sociale globale. 1 . 

Dacă băgăm de seamă că G. Gurvitch înţe¬ 
lege prin societăţi globale pe acelea care sînt 
obiectul de studiu al etnologului şi că „tipul 
construit 44 al său seamănă uimitor cu ceea ce 
înţeleg eu prin model, nu e prea clar ce are 
el a-mi reproşa. Deoarece aici eu sînt acela care 
mă aflu pe o poziţie mai retrasă faţă de a sa, 
fiind foarte departe de a crede, aşa cum afirmă 
cl, că „societăţile globale şi structurile sociale 
se identifică". Cred numai că acestea din urmă 
ne pot ajuta la cunoaşterea şi la clasificarea 
celor dintîi. • 

Dar, obiectează G. Gurvitch în pasajul citat, 
ceea ce este adevărat despre tipuri încetează 
să fie adevărat despre o societate concretă. Cu 
ce drept, cu ce titlu se instituie d-1 Gurvitch 
în cenzorul nostru ? Şi ce ştie el despre socie¬ 
tăţile concrete, el a cărui întreagă filozofie se 
reduce la un cult idolatru al concretului (glo- 
rificîndu-i bogăţia, complexitatea, fluiditatea, 
caracterul veşnic inefabil şi spontaneitatea crea¬ 
toare), dar care rămîne îmbibată de un ase¬ 
menea sentiment de respect sacru, îneît auto¬ 
rul ei nu s-a încumetat niciodată să întreprindă 
descrierea sau analiza vreunei societăţi con¬ 
crete ? 

Etnologii care au petrecut ani din viaţa lor 
participînd la existenţa concretă a diferitelor 
societăţi pot aştepta liniştiţi ca G. Gurvitch să 
descopere la ei o indiferenţă faţă de concret 
comparabilă cu aceea de care dă el dovadă re- 
ducînd diversitatea şi specificitatea miilor de 
societăţi la patru (sic) tipuri, în care toate tri¬ 
burile sud-americane sînt confundate cu an¬ 
samblul societăţilor australiene, Melanezia cu 

1 Loc. cit., p. 11 — 12 . 

Polinezia şi în care America de Nord, de o 
parte, şi Africa, de cealaltă, nu mai formează 
decît două blocuri omogene 1 . 

Ca teoretician pur, G. Gurvitch nu se intere¬ 
sează decît de partea teoretică a lucrărilor 
noastre. Şi cum teoriile noastre nu-i plac, fi¬ 
indcă le infirmă pe ale sale, ne invită să ne con- 
sacrăm etnografiei descriptive. Din această îm¬ 
părţire a rolurilor, el ar beneficia de dublul 
avantaj de a domni singur peste teorie şi de 
a-şi oferi fără riscuri luxul de a invoca talmeş- 
balmeş în sprijinul propriilor sale speculaţii o 
mare cantitate de lucrărţ descriptive, a căror 
folosire arbitrară arată că nu-şi ia prea ade¬ 
seori osteneala de a le citi. 

Fără a aştepta sfatul d-sale, etnologii pe care 
îi critică şi-au consacrat cea mai mare parte 
a vieţii lor ştiinţifice observării, descrierii şi 
analizei, cu o minuţie adeseori plicticoasă, „for¬ 
melor de sociabilitate", grupurilor" şi celor 
mai mici nuanţe ale vieţii colective, care for¬ 
mează, împreună cu structurile, fiinţa indivi¬ 
duală, imposibil de confundat cu altele, a socie¬ 
tăţilor în care au trăit. Nici unul dintre noi nu 
s-a gîndit vreodată să substituie acestei reali¬ 
tăţi vibrante un tip sau o structură rigide. Cer¬ 
cetarea structurilor intervine într-un al doilea 
stadiu, cînd, după ce am observat ceea ce există, 
încercăm să desprindem aceste elemente, sin¬ 
gurele stabile şi întotdeauna parţiale, care ne 
vor permite să le comparăm şi să le clasificăm. 
Totuşi, spre deosebire de d-1 Gurvitch, noi nu 
pornim de la o definiţie apriori a ceea ce este 
structurabil şi a ceea ce nu este. Sîntem prea 
conştienţi de imposibilitatea de a şti dinainte 
unde şi la ce nivel de observaţie analiza struc¬ 
turală va avea priză. Experienţa noastră în pri¬ 
vinţa concretului ne-a învăţat că de foarte 
multe ori aspectele cele mai fluide şi mai fugi- 

1 Detcrminismcs sociaux et liberte hvmaine, enp. II, 
p. 200—222, 

tive ale culturii s'int cele care deschigl accesul 
la o structură ; de aici atenţia pasionată, aproape 
maniacă, pe care o acordăm detaliilor. Avem 
mereu prezent în minte exemplul ştiinţelor na¬ 
turii, al căror progres de la o structură la alta 
(aceasta mai cuprinzătoare şi mai aptă de a fi 
explicată) a constat întotdeauna în descoperi* 
rea unei mai bune ştructurări prin intermediul 
unor fapte mărunte, pe care ipotezele anterioare 
le-au neglijat ca fiind „astructurale“. Aşa au 
fost anomaliile periheliului plantetei Mercur, 
,,astructurale“ în sistemul lui Newton, şi care 
aveau să servească drept bază pentru descope¬ 
rirea unei structuri mai bune prin teoria rela¬ 
tivităţii. Etnologia, ştiinţă prin excelenţă re¬ 
ziduală, fiindcă îi revine acest ,,reziduu“ de so¬ 
cietăţi de care ştiinţele umaniste tradiţionale 
nu găsiseră de cuviinţă să se ocupe (tocmai 
fiindcă le considerau ,,astructurale)“ nu ar pu¬ 
tea, din vocaţie proprie, să folosească o altă 
metodă decît aceea a reziduurilor. 

Noi ştim însă că o societate concretă nu se 
reduce niciodată la structura sau, mai bine zis, 
la structurile sale (căci există numeroase struc¬ 
turi, la diferite niveluri, şi aceste diverse struc¬ 
turi sînt ele însele, parţial cel puţin, „structu- 
rate w ). Sau, aşa cum scriam în 1949, criticînd 
forma primară a structuralismului care se nu¬ 
meşte funcţionalism : „A spune că o societate 
funcţionează este un truism ; a spune însă că 
într-o societate totul funcţionează este o absur- 
ditate“ K 

Eroarea lui G. Gurvitch, ca şi aceea a majo¬ 
rităţii adversarilor etnologiei — există şi din 
aceştia 1 2 —, provine din faptul că ei îşi închi¬ 
puie că obiectul disciplinei noastre este de a 
avea cunoştinţe complete despre societăţile pe 

1 Pagina 20 a lucrării de faţă. 

2 Cf. Bric e-P a r a i n, Les Sorciers, „Le monde 
nouveau 11 , mai 1956. 

Care le studiem l . Intre o astfel de pretenţie şi 
mijloacele pe care le punem în acţiune ar fi o 
asemenea disproporţie, incit s-ar putea pe bună 
dreptate să fim trataţi drept şarlatani. Cum să 
pătrundem în resorturile unei societăţi care ne 
este străină, după o şedere de numai cîteva 
luni, necunoscîndu-i istoria şi cu cunoştinţe cel 
mai adeseori rudimentare despre limba sa ? în¬ 
grijorarea creşte cînd se constată că sîntem atît 
de grăbiţi să înlocuim prin scheme această re¬ 
alitate care ne scapă. De fapt însă scopul nos¬ 
tru final nu este atît de a şti ce sînt fiecare în 
parte societăţile care fac obiectul studiului nos¬ 
tru, cît de a descoperi prin ce se deosebesc ele 
unele de altele. Ca şi în lingvistică, aceste deca¬ 
laje diferenţiale constituie obiectul specific al 
etnologiei. Acelora care vor contesta că ar pu¬ 
tea fi determinate relaţiile dintre fiinţe a căror 
natură este incomplet cunoscută, le voi opune 
următoarea remarcă a unui mare naturalist : 
„în morfologie se întîmplă adesea ca sarcina 
esenţială să conste în compararea formelor 
apropiate mai curînd decît în definirea precisă 
a fiecăreia, iar deformările unei figuri compli¬ 
cate pot fi un fenomen uşor de înţeles, cu toate 
că figura însăşi trebuie să rămînă neanalizată 
şi nedefinită 14 e . 

Autorul adaugă însă imediat, punîndu-ne 
astfel la îndemînă un răspuns la reproşurile lui 
G. Gurvitch : „Această muncă de comparaţie, 
care constă în a recunoaşte într-o formă dată 
o permutare definită sau o deformare a unei 
alte forme independent de orice cunoaştere pre¬ 
cisă şi adecvată a «tipului» iniţial sau a etalo¬ 
nului de comparaţie, ţine direct de domeniul 

1 In limbajul lui G. Gurvitch, care denaturează de¬ 
altfel sensul gîndirii lui Mauss, căruia îi datorăm ter¬ 
menul, expresia este „de a sesiza fenomenul social 
total“. 

2 D’a rcy Wentworth Thompson. On 
Growth and Form, ed. nouă, voi. II, Gambiridge Univ. 
Press, p. 1 032. 

Matematicilor şi capătă o rezolvare prin folo¬ 
sirea elementară a unei anumite metode mate¬ 
matice. .Această metodă este aceea a coordona¬ 
telor, care stă la baza teoriei transformărilor 14 , 
care este ea însăşi o parte a teoriei grupurilor 1 . 

Ajung astfel la criticile de amănunt ale lui 
G. Gurvitch, principala dintre ele vizînd rolul 
pe care eu îl atribui anumitor metode matema¬ 
tice în teoria etnologică. 

După autorul nostru, eu aş fi încercat, în ar¬ 
ticolul pe care îl ia ca ţintă, ,,să fac sinteza tu¬ 
turor interpretărilor care leagă structura so¬ 
cială şi matematicile u 2 , ajungînd astfel să pre¬ 
zint „un adevărat breviar al majorităţii erori¬ 
lor comise sau chiar posibile privitoare la con¬ 
ceptul discutat^, inspirîndu-mă „de la fiecare 
din cele patru surse de deviere sau de abuz“ pe 
care G. Gurvitch le-a denunţat. Şi, referindu-se 
tot la mine, continuă : „Nu numai că el şi le în¬ 
suşeşte, dar, ca să spunem aşa, le sublimează 
şi face apologia lor, integrîndu-le în propria sa 
teorie a structurilor...“ 3 . 

Pentru a pretinde că studiul în chestiune 
este o încercare de sinteză, trebuie fie să nu-1 
fi citit, fie să nu-1 fi înţeles. Cititorul poate ve¬ 
rifica uşor că în acest studiu am cea mai mare 
grijă de a disocia concepţia mea de aceea a lui 
Radcliffe-Brown şi a lui Murdock 4 . Aşa încît 
nu mă simt deloc atins de criticile pe care 
G. Gurvitch le adresează acestora, mai ales în 
legătură cu metoda statistică, pe care n-am uti¬ 
lizat-o niciodată şi ale cărei pericole le-am sub¬ 
liniat explicit, cel puţin în ceea ce priveşte mo¬ 
dul în care Murdock înţelege uneori s-o folo¬ 
sească. 

Pe de altă parte, şi fără a poza în părintele an- 
tropolgiei structurale, voi aminti că concepţia 

1 Luc. cit., id. şi nota +. 

2 G. Gurvitch, Le concept de structure sociale, 
loc. cit., p. 14—15. 

3 Loc. cit., p. 19. 

4 Paginile 348, 369—377 şi 386 din volumul de faţă. 

iiieâ asupra structurilor sociale a fost dezvol¬ 
tată încă în cartea mea despre înrudire, termi¬ 
nată la începutul anului 1947, adică înainte sau 
in acelaşi timp cu acelea ale lui Fortes, Murdock 
şi altora, al căror simplu comentator sau apo¬ 
loget vrea să mă prezinte d-1 Gurvitch. Mai 
curînd mi se pare frapant faptul că în anii răz¬ 
boiului, cînd împrejurările ne condamnau la o 
oarecare izolare, mai mulţi etnologi s-au în¬ 
dreptat în mod independent spre noţiunea de 
structură. Această convergenţă arată pînă la 
ce punct această noţiune era indispensabilă so¬ 
luţionării problemelor de care se împiedicau 
predecesorii noştri. Ea aduce demersului nos¬ 
tru comun o prezumţie de validitate, oricare 
ar fi în alte privinţe deosebirile care ne separă. 

In ce constau, după d-1 Gurvitch, devierile şi 
abuzurile ale căror efecte le-aş fi cumulat ? 

Prima lor sursă ar fi legătura artificială pe 
care aş vrea s-o stabilesc „între aplicarea mă¬ 
surilor... şi problema structurii sociale“ 1 , cu 
alte cuvinte tendinţa mea de ,,a lega concep¬ 
tul de structură socială cu măsurarea matema- 
tică“ 2 . Citeşte oare d-1 Gurvitch rău sau prea 
bine găsind întotdeauna în texte ceea ce doreşte 
pentru a le contrazice ? Departe de a mă fi ex¬ 
primat vreodată în acest fel, am afirmat de 
foarte multe ori contrariul. Să ne raportăm la 
paragraful intitulat Structură şi măsură din 
studiul deja citat : „Se spune uneori că noţiu¬ 
nea de structură permite introducerea măsu¬ 
rării în etnologie... Cu toate acestea, nu există 
între noţiunea de măsură şi cea de structură 
nici o conexiune necesară... probleme care nu 
comportă o soluţie metrică pot fi totuşi supuse 
unei tratări riguroase" 3 . Iar într-un alt articol, 
la care G. Gurvitch nu se jenează a se referi 
în sprijinul susţinerilor sale : „Există, fără în¬ 
doială, în disciplinele noastre multe lucruri ca- 

1 Loc. cit., p. 14. 

2 Loc. cit., p. 17, repetat în aceiaşi termeni la p. 19. 

3 Paginile 341—342 din volumul de faţă. 

re pot fi măsurate..., dar nu este deloc sigur că 
acestea ar fi cele mai importante... S-a obser¬ 
vat că cuantificarea fenomenelor [sociale] nu 
mergea nicidecum mină în mină cu descoperi¬ 
rea semnificaţiei lor... 44 . Preocupîndu-ne prea 
exclusiv de măsură, n-am fi băgat de seamă că 
„matematicile noi... introduc independenţa în¬ 
tre noţiunea de rigoare şi aceea de măsură... 
Din aceste matematici noi... învăţăm că dom¬ 
nia necesităţii nu se confundă în mod inevitabil 
cu aceea a cantităţii 141 . 

Văzînd modul în care G. Gurvitch foloseşte 
termenii : măsuri, măsurări şi cuantificare (pe 
care îi întrebuinţează dealtfel ca şi cum ar fi 
interschimbabili), ne îndoim că ar avea vreo 
idee despre problemele la care lucrăm noi. La 
urma urmei, folosirea anumitor metode mate¬ 
matice în etnologie nu este o temă de discuţie 
academică. Cu ajutorul unui matematician am 
aplicat aceste metode la o problemă precisă 2 . 
Continuu să o fac cu altele. Singura întrebare 
care se pune este de a şti dacă pe această cale 
problemele se apropie sau nu de rezolvarea lor. 

Deşi mai respectuos faţă de lingvistica struc¬ 
turală decit faţă de etnologia structurală, G. 
Gurvitch se străduieşte să restrîngă importanţa 
teoretică şi a acesteia. Contrar însă celor ce 
crede el, statistica matematică (al cărei rol este 
aici foarte legitim) nu se limitează deloc la stu¬ 
diul fonemelor ; ea se aplică cuvîntului şi dis¬ 
cursului, după cum arată teoria — în curs de 
elaborare — a maşinilor de tradus, şi şi-a do¬ 
vedit deja importanţa în domeniul stilisticii şi 
al criticii textelor. Cît despre argumentul că 
structuralismul îşi are locul numai în fonologie, 
iar la nivelul limbajului îşi pierde sensul, în¬ 
seamnă să ignorăm tot ce a făcut structuralis- 

1 Les mathematiques de Vhomme, „Bulletin inter¬ 
naţional des Sciences sociales 11 (de l’UNESCO), voi. 6, 
nr. 4, republicat de „Esprit“, nr. 10, 1956, la p. 529— 
532 ale textului din „Esprit". 

2 Les structures elemenlaires..., cap. XIV. 

mul în materie de gramatică, de sintaxă şi chiar 
de vocabular sub formele bogate şi diverse pe 
care li le-au dat maeştri ca Benveniste, Hjelm- 
slev şi Jakobson, care, în ultima sa lucrare, 
abordează o problemă atît de diferită de fono¬ 
logie cum este problema tropilor x . Dealtfel, teo¬ 
reticienii maşinilor de tradus sînt pe cale de 
a pune bazele unei analize gramaticale şi lexi¬ 
cale, care ţine în acelaşi timp de matematici şi 
de structuralism 2 . 

G. Gurvitch îmi reproşează „confuzia regre¬ 
tabilă... între ceea ce desemnăm ca structură şi 
suprafaţa perceptibilă din exterior şi palpabilă 
a realităţii sociale, plasată pe întinderi concep- 
tualizate în spaţii morfologice 41 3 . Poate că citi¬ 
torul nu va fi înţeles de îndată (şi cum să nu-1 
scuzăm ?) că aici sînt vizate fenomenele de 
distribuţie spaţială şi reprezentarea calitativă 
pe care şi-o fac oamenii despre spaţiu. Oi\ 
această „confuzie regretabilă 44 , departe de a fi, 
după cum insinuează autorul nostru, proprie 
şcolii americane, este una dintre principalele 
descoperiri ale şcolii sociologice franceze, că¬ 
reia îi datorăm cu totul altceva decît „aluzii... 
repede depăşite 4 * 4 . Acesta este punctul central 
al memorabilelor studii ale lui Durkheim şi 
Mauss : De quelques formes primitives de clas - 
sification, şi numai al lui Mauss intitulat Va- 
riations saisonnieres dans Ies societes eskimo 5 . 
Este suficient să citim, în Franţa chiar, lucra- 

1 R. Jakobson şi M. Halle, Fundamentals of 
Language, ’S-Gravenhage, 1956. 

2 V. H. Yngve, Syntax and the Problem of Mul¬ 

tiple Meaning, în>: Machine Translation of Lan 
guages (ed. W. N. Locke şi A. D. Booth), New 
York, J. Wiley & Sons, 1955 ; Sentence for Sentence 
Translation, „Mechanical Translation", Cambridge, 
Mass. voi. 2, nr. 2 1955 ; The Translation of Lan- 
guages by Machine, „Information Theory", Third Lon- 
don Symposium, f.d. ^ 

3 Loc cit., p. 17. 

4 Ibid. 

5 „Annee sociologique", respectiv VI, 1901—1902, si 
IX, 1904—1905. 

rea lui Jacques Soustelle : la Pensee cosmolo- 
gique des anciens Mexicains 1 , pentru a ne con¬ 
vinge că după aproape jumătate de secol această 
metodă n-a pierdut nimic din fecunditatea ei. 

Nimeni însă în Franţa sau în Statele Unite 
nu a crezut vreodată, aşa cum îmi impută 
G. Gurvitch că aş fi susţinut, că acest palier ar 
trebui izolat de celelalte şi că structura spaţială 
şi structura socială ar trebui identificate. Să 
pornim numai de La două observaţii : 

1) Un mare număr de societăţi indigene au 
preferat în mod conştient să proiecteze în spa¬ 
ţiu o schemă a instituţiilor lor, cum ar fi dis¬ 
tribuţia circulară a taberelor sioux şi a satelor 
ge din Brazilia centrală, sau planul unor oraşe, 
traseul unor drumuri şi amplasamentul unor 
temple şi altare în vechiul Peru. Studiul aces¬ 
tor fapte de distribuţie ne permite să accedăm 
la ideea pe care şi-o fac indigenii despre struc¬ 
tura lor socială, iar prin examinarea lacunelor 
şi a contradicţiilor, la structura reală, adeseori 
foarte diferită de cealaltă. Capitolul ,,Sînt orga¬ 
nizaţiile dualiste o realitate ?“ din acest volum 
oferă o ilustrare a acestei metode. 

2) Chiar atunci cînd societatea se arată in¬ 
diferentă faţă de spaţiu sau de un anumit tip 
de spaţiu (cum ar fi spaţiul urban, dacă nu a 
fost planificat), totul se petrece ca şi cum struc¬ 
turile inconştiente ar profita, ca să spunem aşa, 
de această indiferenţă pentru a invada dome¬ 
niul vacant şi a se afirma în el în mod simbolic 
sau real, cam aşa cum preocupările inconştiente 
utilizează „vacanţa“ somnului pentru a se ex¬ 
prima sub formă de vis, după cum ne-a învăţat 
Freud. Această a doua constatare este valabilă 
atît pentru structurile societăţilor zise primi¬ 
tive, care în aparenţă sînt indiferente faţă de 
expresia spaţială, cit şi pentru societăţile mai 
complexe care manifestă aceeaşi atitudine : 

1 Paris, Hermann, 1940. 

astfel sînt oraşele contemporane, care în ma¬ 
joritatea lor revelează structuri spaţiale ce pot 
fi reduse la numai cîteva tipuri şi furnizează 
unele indicii asupra structurii sociale subia¬ 
cente. 

Este oare cazul să răspund acum şi acuzaţiei 
pe care mi-o aduce G. Gurvitch că la mine „nu 
ar mai rămîne nimic dintr-o realitate sui-gene- 
ris, din «fenomenele sociale totale», din unită¬ 
ţile colective macrosociologice ?“ 1 . Mi-am petre¬ 
cut cei mai frumoşi ani ai vieţii studiind cîteva 
„unităţi colective macrosociologice 44 . Dar nu am 
nevoie pentru a le evoca de un termen barbar 
care ofensează urechile şi umanitatea ; căci 
amintirea mea le desemnează cu numele lor, 
care sînt caduveo, bororo, nambikwara, munde, 
tupi-kawahib, mogh şi kuki, şi fiecare îmi amin¬ 
teşte un punct de pe Pămînt, un moment din 
istoria mea şi din istoria lumii. Toate la un loc 
mă apropie de bărbaţi şi de femei pe care i-am 
iubit sau de care m-am temut şi ale căror chi¬ 
puri îmi obsedează memoria ; ele îmi reînvie 
oboselile, bucuriile, suferinţele, uneori şi peri¬ 
colele. Iată martorii mei ; sînt destui pentru a 
exprima legătura care uneşte vederile mele 
teoretice cu realitatea şi pentru a-1 recuza pe 
d-1 Gurvitch. 

In sfîrşit, în ceea ce priveşte reproşul de a 
reveni „într-un mod abia voalat, după atîtca 
eforturi, la concepţia tradiţională a ordinii so- 
ciale“ 2 , nu m-aş fi oprit asupra lui dacă alţi 
autori nu ar fi părut tulburaţi de noţiunea de 
ordine a ordinilor, introdusă la sfîrşitul artico¬ 
lului meu despre structură în etnologie 3 . 

1 Loc. cit., p. 19. 

2 Loc. cit., p. 12. 

3 Cf. p. 384 din acest volum. Mă gîndesc mai ales 
la cele două articole ale lui M. Rodinson : Racisme et 
civilisation, „La nouvelle critique“, nr. 66, iunie 1955, 

Criticii mei cred, de fapt, că ordinea or dinilor, 
aşa cum o concep eu, constă fie într-o restitu¬ 
ire totală a societăţii concrete pe care m-am 
străduit mai întîi s-o analizez în structuri (fă- 
cînd astfel inutil acest demers), fie în afirmaţia 
că, pentru o societate dată, toate structurile 
sînt omoloage, ceea ce ar reveni la a spune că 
fiecare societate constituie un fel de monadă, 


şi Ethnographie et relativisme, id. nr. G9, noiembrie 
1955. în acelaşi timp cînd a apărut al doilea din 
aceste articole, redacţia revistei ..Nouvelle critique“ 
m-a asigurat prin cîteva scrisori că „paginile revistei 
îmi erau deschise 11 . Am răspuns deci cu următoarea 
scrisoare : 


25 noiembrie 1955 


Domnule redactor-şef, 

Pentru a doua oară în decurs de cîteva luni, d-1' Ma¬ 
xime Rodinson publică în „Nouvelle critique" un arti¬ 
col consacrat în mare măsură mie. Cum însă autorul 
pare mai preocupat să sape între noi o prăpastie 
decît să sublinieze punctele care ne apropie, îl voi 
dezamăgi fără îndoială spunînd că articolele sale mi 
s-au părut viguroase şi bine construite şi că, în an¬ 
samblu, mă simt de acord cu el. Voi exprima cel 
mult un regret : de vreme ce mi s-a acordat atîta 
atenţie, ar fi fost mai folositor să se cerceteze cum 
încerc eu să reintegrez în curentul marxist achiziţiile 
etnologice din ultimii cincizeci de ani. Rodinson pare 
decis să le respingă în bloc. Nu ar fi oare mai indicat 
să facă mai curînd o distincţie între rezultatele ştiin¬ 
ţifice propriu-zise şi folosirea lor politică şi ideologică, 
la care se recurge prea adeseori, în Statele Unite şi 
în alte părţi ? Atitudinea d-lui Rodinson corespunde, 
desigur, aceleia a unei ortodoxii care se afirmase cu 
vîlvă în legătură cu lingvistica, fizica, biologia şi ci¬ 
bernetica. Toate acestea s-au schimbat de cîtva timp 
şi d-1 Rodinson va afla în curînd, fără îndoială, că 
a rămas în urmă. Observ dealtfel că într-o chestiune 
care, prin unele aspecte ale ei, seamănă cu aceea pe 
care el o tratează — mă refer la tendinţele actuale 
ale mecanicii cuantice —, „Nouvelle critique" dă do¬ 
vadă în ultimul său număr de o atitudine infinit mai 
prudentă şi nuanţată, care ar putea fi extinsă cu folos 
la problemele teoretice ale etnologiei. 

D-1 Rodinson îmi reproşează o greşită înţelegere a 
noţiunii de structură, pe care eu credeam a o fi îm- 

perfect coerentă şi totodată complet închisă 
asupra sa însăşi. Ambele ipoteze sînt cu totul 
străine de gîndirea mea. 

Ordinea ordinilor nu este o recapitulare a 
fenomenelor supuse analizei. Ea este expresia 
cea mai abstractă a raporturilor pe care le în¬ 
treţin între ele nivelurile la care analiza struc¬ 
turală se poate exercita, în aşa măsură încît 
formulele trebuie să fie uneori aceleaşi pentru 

prumutat, printre alţii, de la Marx şi Engels pentru 
a-i conferi un rol esenţial, fapt pentru care de obicei 
mi se face o vină. în ceea ce priveşte critica făcută 
de el noţiunii de cultură sau, mai curînd, anumitor 
accepţii ale ei, sînt de acord cu dînsul. Meritele lui 
Kroeber, pe care am ţinut să le recunosc, ţin de alte 
lucrări (şi anume admirabila Handbook of the Indians 
of California) decît această nefericită tentativă de 
statistică culturală căreia d-1 Rodinson îi aduce o cri¬ 
tică justă în fond, dar alături de adevărata problemă. 
O iniţiativă, absurdă în aparenţă, avea totuşi un in¬ 
teres cert în cadrul geografic foarte specific şi în 
multe privinţe, privilegiat pe care îl oferă Califor¬ 
nia. Diversitatea şi densitatea etnografică au fost atît 
de mari, încît exista tentaţia de a verifica aici dacă 
— în pofida unui recensămînt al caracteristicilor cul¬ 
turale efectuat în mod sistematic mecanic şi hotărît 
neinteligent — elementele semnificative nu s-ar or¬ 
dona spontan ; această tentativă a fost ulterior re¬ 
luată pe teren psihologic, nu fără succes, de L. Gutt- 
man, 

în sfîrşit, d-1 Rodinson mă sfătuieşte să abandonez 
noţiunea de cultură pentru aceea de societate. Fără 
a renunţa la cea dintîi, nu am aşteptat sfatul său 
pentru a încerca să le plasez, şi pe una, şi pe cea¬ 
laltă, într-o perspectivă compatibilă cu principiile 
marxismului. Dacă, în loc de a se mulţumi cu ex¬ 
trase publicate acum clteva luni, ar fi citit cartea 
mea, ar fi găsit în ea, pe lîngă o ipoteză marxistă 
asupra originii scrierii, după studii consacrate unor 
triburi braziliene — caduveo şi bororo —, care sînt 
încercări de interpretare a suprastructurilor indigene 
bazate pe materialismul dialectic şi a căror noutate 
în literatura etnografică occidentală ar merita, poate, 
mai multă atenţie şi simpatie. 

D-1 Rodinson nu este, desigur, singurul printre cri¬ 
ticii contemporani care găseşte normal să respingă un 
autor pe baza cîtorva fragmente. Alte libertăţi sînt 
mai rare, în speţă aceea care constă în utilizarea unor 
citate false. Este totuşi tocmai ceea ce face d-1 Ro- 

societăţi istoriceşte şi geograficeşte îndepărtate, 
cum sînt întrucîtva — dacă mi se permite com¬ 
paraţia — moleculele de compoziţie chimică 
diferită, unele simple, altele complicate, socie¬ 
tăţi care ar putea avea totuşi, la fel ca acestea, 
o structură „dreaptă 14 sau o structură ,,stingă*. 
Prin ordinea ordinilor înţeleg, aşadar, proprip- 
tăţile formale ale ansamblului compus din sub¬ 
ansambluri, fiecare dintre ele corespunzînd unui 
nivel structural da't. 

Aşa cum spune Jean Pouillon, care traduce 
aici ideea mea în termeni la care subscriu pe 
deplin, este vorba de a şti dacă se poate elabora 
„un sistem de diferenţe care să nu conducă nici 
la simpla lor juxtapunere, nici la dispariţia lor 
artificială 441 . 

Nu postulez un fel de armonie prestabilită 
între diversele niveluri de structură. Ele pot fi 
— şi adeseori sînt chiar — în perfectă contra¬ 
dicţie unele cu altele, însă modalităţile în care 
se contrazic aparţin toate aceluiaşi grup. De¬ 
altfel, aceasta e tocmai ceea ce ne învaţă mate¬ 
rialismul istoric atunci cînd afirmă că este în¬ 
totdeauna posibil de a trece prin transformare 
de la structura economică sau de la aceea a ra¬ 
porturilor sociale la structura dreptului, a artei 
sau a religiei. Niciodată însă Marx nu a pretins 
că aceste transformări ar fi de acelaşi tip, de 
exemplu că ideologia nu ar putea decît să re¬ 
flecte raporturile sociale întocmai ca o oglindă. 
El consideră că aceste transformări sînt dia¬ 
lectice şi, în unele cazuri, îşi dă multă osteneală 


dinson în ultimul său articol (p. 61), punînd în italice 
şi între ghilimele trei rînduri pe care mi le atribuie 
mie şi la care face trimitere în notă (Race et histoire, 
p. 40). Să le caute cine vrea : ele nu există în această 
lucrare, iar eu nu-^mi amintesc să le fi scris vreodată. 

Primiţi, vă rog etc. 

„La nouvelle critique" a rectificat citatul greşit în 
numărul său următor. Cît despre scrisoare, ea nu a 
fost publicată niciodată. 

1 J. Pouillon, loc. cit., p. 155. 

pentru a găsi transformarea indispensabilă care 
părea la prima vedere rebelă la analiză 1 . 

Dacă se admite, pe linia însăşi a gîndirii lui 
Marx, că infrastructurile şi suprastructurile 
comportă niveluri multiple şi că există diverse 
tipuri de transformări pentru a trece de la un 
nivel la altul, se va înţelege de asemenea că, în 
ultimă analiză şi abstracţie făcînd de conţinu¬ 
turi, diversele tipuri de societăţi ar putea fi ca¬ 
racterizate prin legi de transformare : formule 
indicînd numărul, puterea, sensul şi ordinea 
torsiunilor care ar trebui — dacă se poate 
spune — anulate, pentru a regăsi un raport de 
analogie ideal (din punct de vedere logic şi nu 
moral) între diferitele niveluri structurate. 

Această reducţie este în acelaşi timp o cri¬ 
tică. Substituind unui model complex un mo¬ 
del simplu, dotat cu un mai bun randament 
logic, antropologul dezvăluie ocolurile şi arti¬ 
ficiile — conştiente şi inconştiente — la care a 
recurs fiecare societate pentru a încerca să re¬ 
zolve contradicţiile care-i sînt inerente şi, în 
orice caz, pentru a le disimula. 

Această lămurire, dată deja în lucrările mele 
anterioare 2 şi de care d-1 Gurvitch ar fi trebuit 
să ţină seama, nu mă expune oare unei alte cri¬ 
tici ? Dacă fiecare societate este lovită de ace¬ 
eaşi ţară care se manifestă sub dublul aspect 
al unei dizarmonii logice şi al unei inechităţi 
sociale, de ce membrii săi cei mai lucizi s-ar 
strădui cu mari eforturi s-o schimbe ? Schim¬ 
barea ar avea ca rezultat înlocuirea unei forme 
sociale cu alta, iar dacă toate au aceeaşi va¬ 
loare la ce ar servi ea ? 

In sprijinul acestui argument 3 , d-1 Rodinson 
citează un pasaj din Tropice triste : „Nici o so- 

1 De exemplu, în celebrul pasaj privitor la aria 
greacă din introducerea la Critica economiei politice 
şi, de asemenea, dintr-un alt punct de vedere în 
Optsprezece brumar al lui Ludovic Bonaparte. 

2 Cf. cap. I şi VII din această lucrare. 

8 M. Rodinson, loc. cil., p. 50—52 passim. 

406 



cîetate nu este fundamental bună, dar nici una 
nu este într-adevăr rea ; toate oferă membri¬ 
lor lor anumite avantaje, in ciuda acelui balast 
do nedreptate, a cărei importanţă pare să se 
menţină oarecum constantă...“ '. Aceasta în¬ 
seamnă însă a izola în mod tendenţios o etapă 
a unui raţionament prin care mă străduiam să 
rezolv aparenta antinomie dintre gîndirc şi ac¬ 
ţiune. într-adevăr : 

1) In pasajul criticat de d-1 Rodinson, argu¬ 
mentul relativist este opus numai unei încer¬ 
cări care ar vrea să clasifice, unele in raport cu 
altele, societăţi foarte diferite de aceea a obser¬ 
vatorului, fie, de exemplu, din punctul nostru 
de vedere, o populaţie melaneziană şi un trib 
nord-american. Continuu să susţin că noi nu 
dispunem de nici un sistem de referinţă care 
să fie aplicabil cu deplină justificare unor so¬ 
cietăţi situate la hotarele universului nostru so¬ 
ciologic şi considerate în relaţia lor reciprocă. 

2) Dimpotrivă, deosebeam cu grijă acest prim 
caz de un altul, care constă nu în a clasifica 
între ele societăţi îndepărtate, ci două stadii 
istoriceşte apropiate ale dezvoltării propriei 
noastre societăţi (sau, generalizînd, ale socie¬ 
tăţii observatorului). Cînd sistemul de referinţa 
este astfel „interiorizat 44 , totul se schimbă. 
Această a doua etapă permite, într-adevăr, fără 
a reţine nimic din nici o societate, de „a utiliza 
toate societăţile pentru a extrage acele princi¬ 
pii ale vieţii sociale pe care le vom putea folosi 
ulterior la reforma propriilor noastre obiceiuri 
şi nu ale altor societăţi străine. în virtutea unui 
privilegiu invers, putem transforma, fără s-o dis¬ 
trugem, doar societatea din care facem parte ; 
căci toate aceste modificări pe care vrem să le 
introducem vin în ultimă instanţă şi de la ea“ 2 . 

1 Tristes Tropiques, loc. cit., p. 417 (vezi şi Tropice 
triste, Bucureşti, Editura ştiinţifică, 1968, p. 403. — 
Nota trad.). 

2 Tristes Tropiques, loc. cit., p .424 (vezi şi Tropice 
triste, ed. rom., p. 409—410. — Nota trad.). 

Departe deci de a mă mulţumi cu un relati¬ 
vism static, ca anumiţi antropologi americani 
criticaţi pe bună dreptate de d-1 Rodinson, dar 
cu care mă confundă în mod greşit, eu denunţ 
acest pericol, acest „abis“ în care etnologul 
riscă întotdeauna să cadă. Soluţia mea este 
constructivă, fiindcă ea fundează pe aceleaşi 
principii două atitudini în aparenţă contradic¬ 
torii : respectul faţă de societăţi foarte diferite 
de a noastră şi participarea activă la eforturile 
de transformare a propriei noastre societăţi- 

Există aici oare ceva care, cum pretinde d-1 
Rodinson, îi poate „aduce la desperare pe cei 
din Billancourt“ ? Billancourt ar merita puţin 
interes dacă, canibal fiind în felul său (dar mai 
grav decît antropofagii, căci ar însemna că este 
canibal în spirit), ar fi indispensabil pentru 
securitatea sa intelectuală şi morală ca papuaşii 
să nu fie buni decît ca să devină proletari. Din 
fericire, teoria etnologică nu joacă un rol atît 
de important în revendicările sindicale. Dim¬ 
potrivă, mă miră că găsesc sub pana unui savant 
cu idei înaintate un argument întîlnit deja la 
gînditori cu o orientare cu totul diferită. 

Nici în Race et Histoire şi nici în Tropice 
triste nu am căutat să distrug ideea de progres, 
ci mai curînd s-o fac să treacă de la rangul de 
categorie universală a dezvoltării umane la 
acela de mod particular de existenţă, propriu 
societăţii noastre (şi poate şi altora), atunci cînd 
ea încearcă să se gîndească pe sine. 

A pretinde că o asemenea concepţie a progre¬ 
sului, interiorizată în fiecare societate şi dezbă¬ 
rată de transcendenţa ei, riscă să lase pe 
oameni pradă descurajării, îmi apare ca o trans¬ 
punere — în limbajul istoriei şi pe planul vieţii 
colective — a argumentului ^metafizic după 
care orice moralitate ar fi compromisă dacă in¬ 
dividul ar înceta să creadă că posedă un suflet 
nemuritor. Timp de secole i s-a opus ateismu¬ 
lui argumentul d-lui Rodinson. Ateismul împin- 

gea şf el la „desperare" pe Oameni, mai ăleâ 
clasele muncitoare, în privinţa cărora exista 
teama ca, în lipsa unor sancţiuni şi a unor re¬ 
compense pe lumea cealaltă, să nu-şi piardă 
gustul de a munci. 

Numeroşi sînt totuşi oamenii care acceptă 
ideea unei durate personale limitate la cea a 
vieţii lor terestre ; ei nu şi-au pierdut din 
această cauză simţul moral şi voinţa de a munci 
pentru îmbunătăţirea soartei lor şi a descen¬ 
denţilor lor. 

Să nu fie oare adevărat pentru grupuri ceea 
ce este adevărat pentru indivizi ? O societate 
poate să trăiască, să acţioneze, să se transforme 
fără a se lăsa îmbătată de convingerea că socie¬ 
tăţile care au precedat-o cu cîteva zeci de mi¬ 
lenii nu au făcut nimic altceva decît să-i pregă¬ 
tească terenul, că toate contemporanele ei 
— chiar cele de la antipozi — conspiră activ 
s-o ajungă din urmă şi că unica grijă a socie¬ 
tăţilor care îi vor succeda pînă la sfîrşitul se¬ 
colelor va fi de a se menţine pe calea iniţiată 
de ea. Ar însemna să dăm dovada unui antro¬ 
pocentrism tot atît de naiv ca acela care situa 
odinioară Pămîntul în centrul Universului, iar 
pe om în vîrful creaţiei. Dar acest antropocen¬ 
trism, afirmat exclusiv spre avantajul societă¬ 
ţii noastre, ar fi astăzi odios. 

Mai mult. Căci d-1 Rodimson mă atacă în nu¬ 
mele marxismului, pe cînd concepţia mea este 
infinit mai apropiată decît a sa de gîndirea lui 
Marx. Voi aminti mai întîi că distincţia dintre 
istoria staţionară, istoria fluctuantă şi istoria 
cumulativă, susţinută în Race et Histoire se 
poate prevala de anumite texte ale lui Marx : 
„Organismul simplu al producţiei în aceste 
obşti autarhice, care se reproduc mereu în 
aceeaşi formă şi care, dacă din întîmplare sînt 
distruse, se reconstituie în acelaşi loc şi sub 
acelaşi nume, oferă cheia pentru misterul inva¬ 
riabilităţii societăţilor asiatice, care contrastează 
atît de izbitor cu necontenita dizolvare şi real- 


409 



căluire a statelor asiatice şi cu necontenitele 
schimbări dinastice 44 l . Intr-adevăr, la Marx şi 
la Engels aceasta este o idee frecvent expri¬ 
mată : că societăţile primitive sau considerate ca 
atare sînt guvernate de legături de consangvi¬ 
nitate (pe care astăzi le numim structuri de în¬ 
rudire) şi nu de raporturi productive. Dacă 
aceste societăţi nu ar fi distruse din afară, ele 
s-ar fi putut perpetua la infinit. Categoria de 
timp care le este aplicabilă nu are nimic de-a 
face cu aceea pe care o folosim pentru a înţelege 
propria noastră dezvoltare 1 2 . 

Această concepţie nu vine nicidecum în con¬ 
tradicţie cu celebra formulă a Manifestului Co¬ 
munist : „Istoria tuturor societăţilor de pînă azi 
este istoria luptelor de clasă 44 *. Pe linia filoso- 
fiei statului a lui Hegel, această formulă nu în¬ 
seamnă că lupta de clasă este coextensivă uma¬ 
nităţii, ci că noţiunile de istorie şi de societate 
nu pot fi aplicate, în sensul deplin pe care Marx 
li-1 dă, decît din momentul în care îşi face apa¬ 
riţia lupta de clasă. Scrisoarea către Weyde- 
meyer aduce o precizare clară în acest sens : 
„Ceea ce am făcut eu nou — scrie Marx — se 
rezumă la : am dovedit 1) că existenţa claselor 
este legată numai de anumite faze istorice de 
dezvoltare a producţiei...“ 3 . 

1 K. Marx, Le Capital (trad. de Roy), voi. II, Paris, 
Editions Sociales, 1950—1951, p. 48 (vezi şi K. Marx 
şi F. Engels, Opere, voi. 23, Bucureşti, Editura po¬ 
litică, 1966, p. 368—369. — Nota trad.). 

2 în Capitalul aceste terne sint mereu reluate în 
legătură cu India şi cu societăţile v germanice vechi, 
care pe atunci erau societăţile cele mai „primitive" 
de care Marx a avut cunoştinţă. Engels a generalizat 
aceste teme în Anti-Dilhring şi in Originea familiei, 
a proprietăţii private şi a statului. 

* K. M a r x şi F. Engels, Opere, vel. 4, Bucureşti, 
Editura politică, 1958, p. 466. — Notă,, trad. 

3 Citat după M. R u b e 1, Karl Marx, essai de bio- 
graphie intelectuelle , Paris, 1957, p. 257 (vezi K. Marx 
şi F. Engels, Opere, voi. 28, Bucureşti, Editura po¬ 
litică, 1967, p. 457. — Nota trad.). 

M. Rodinson poate medita deci la această re¬ 
flecţie a lui Marx din introducerea la Critica 
economiei politice : „Aşa-zisa dezvoltare isto¬ 
rică se bazează în genere pe faptul că forma 
nouă le priveşte pe cele anterioare ca trepte 
care duc spre ea însăşi, la înţelegere în¬ 
totdeauna întc-o manieră unilaterală, căci 
numai arareori, şi numai în condiţii bine deter¬ 
minate este ea capabilă să se critice pe sine în¬ 
săşi..." l . 

Acest capitol era încheiat cînd a apărut pam¬ 
fletul, în multe privinţe nedrept, însă plin de 
vervă şi de talent, al lui Jean Francois Revel 2 . 
Capitolul VIII fiindu-mi în parte consacrat, voi 
răspunde pe scurt. 

D-l Revel mă atacă, nu însă fără o oarecare 
jenă. Căci dacă m-ar recunoaşte drept ceea ce 
sînt, adică un etnolog care a lucrat pe teren şi 
care, după ce expusese rezultatul observaţiilor 
sale, a pornit să urce din nou spre principiile 
ştiinţei sale, plecînd tocmai de la aceste obser¬ 
vaţii şi de la acelea ale colegilor săi, d-l Revel 
ar fi trebuit să se abţină de a mă discuta. Ast¬ 
fel el începe prin a mă metamorfoza în sociolog, 
după care insinuează că, din cauza formaţiei 
mele filosofice, sociologia mea este o filosofie 
deghizată. Din acest moment, fiindcă sîntem 
între colegi, d-l Revel poate încălca cu inima 
uşoară domeniul meu, fără să-şi dea măcar 
seama că procedează faţă de etnologie exact 
aşa cum reproşează, de-a lungul întregii sale 
cărţi, filosofiei că o face faţă de alte cunoştinţe 
pozitive. 

Eu însă nu sînt sociolog şi nu mă interesez 
decît în subsidiar de societatea noastră. Socie- 

1 Citat după K. Marx, Pages choisies etc. de 
M. Rubel, Paris, 1948, p. 67 (vezi şi K. M a r x şi 
F. Engels, Opere, voi. 13, Bucureşti, Editura poli¬ 
tică, 1962, p. 679—080. — Nota trad.). 

2 J. F. Revel, Pourquoi des philosophes ? Paris, 
1957. 

tăţile pe care caut în primul rînd să le înţeleg 
sînt cele zise primitive, de care se ocupă et¬ 
nologii. Atunci cînd. spre marea nemulţumire 
a d-lui Revel, interpretez în termeni de presta¬ 
ţii sociale schimbul de vin în restaurantele din 
sudul Franţei, scopul meu cel dinţii nu este de 
a explica obiceiuri contemporane prin interme¬ 
diul unor instituţii arhaice, ci de a-1 ajuta pe 
cititor, membru al unei societăţi contemporane, 
să regăsească, în propria sa experienţă şi por¬ 
nind de la obiceiuri care sînt efectiv vestigiale 
sau embrionare, instituţii pe care altfel nu le-ar 
putea înţelege. Problema nu este deci de a şti 
dacă schimbul de vin este un vestigiu al pot- 
latch-u\ui, ci dacă, datorită acestei comparaţii, 
reuşim să cuprindem mai îndeaproape senti¬ 
mentele, intenţiile şi atitudinile indigenului 
angajat intr-un ciclu de prestaţii. Numai etno¬ 
graful care a trăit cu indigenii şi a cunoscut 
asemenea ceremonii ca spectator sau ca parti¬ 
cipant poate avea o opinie în această privinţă, 
d-1 Revel însă nu. 

Dealtfel, printr-o curioasă contradicţie, d-1 
Revel, care refuză să admită că propriei noastre 
societăţi i-ar putea fi aplicate categoriile unor 
societăţi primitive, ţine în esenţă să aplice ca¬ 
tegoriile noastre la studiul unor societăţi primi¬ 
tive : „Este absolut sigur“, spune el, că presta¬ 
ţiile „în care se îngrămădesc, în definitiv, toate 
bogăţiile unei societăţi... corespund condiţiilor 
determinate ale unui anumit mod de producţie 
şi ale unei anumite structuri sociale“. Şi conti¬ 
nuă : „Este probabil chiar — cu o singură 
excepţie în istorie, dar atunci ea ar trebui ex¬ 
plicată — ca ele să cuprindă exploatarea econo¬ 
mică a unei părţi dintre membrii fiecărei socie¬ 
tăţi de acest tip de către o altă parte“ 1 . 

Cum poate fi d-1 Revel „absolut sigur" ? Şi 
de unde ştie că excepţia ar fi „unică în isto- 
rie u ? A studiat el la faţa locului instituţiile 


1 Loc. cit., p. 138. 

melaneziene şi americane ? A răsfoit măcar 
numeroasele lucrări privitoare la kula şi evolu¬ 
ţia sa din 1910 pînă în 1950 sau privitoare la 
potlatch de la începutul secolului ai XlX-lea 
pînă în secolul al XX-lea? Dacă ar fi făcut-o, ar 
fi aflat în primul rînd că este absurd să crezi că 
toate bogăţiile, unei societăţi se îngrămădesc în 
aceste schimburi ; apoi ar fi avut, pentru unele 
cazuri şi pentru unele perioade, idei mai pre¬ 
cise privind proporţia şi genul bogăţiilor impli¬ 
cate ; în sfîrşit şi mai ales, ar fi observat că din 
chiar punctul de vedere care îl interesează 
— exploatarea economică a omului de către 
om — cele două culturi la care se referă nu 
sînt comparabile. Intr-una din ele, această ex¬ 
ploatare se manifestă prin caracteristici care, 
la rigoare, ar putea fi numite precapitaliste. 
Totuşi, chiar în Alaska şi în Columbia brita¬ 
nică, această exploatare acţionează ca un fac¬ 
tor extern : ea conferă doar o mai mare ampli¬ 
tudine unor instituţii care pot exista fără ea şi 
a căror natură generală trebuie definită în alţi 
termeni. 

D-l Revel să nu se grăbească a protesta : nu 
fac aici decît să-l parafrazez pe Engels, care, 
din fericire, s-a pronunţat în această problemă 
şi tocmai în legătură cu societăţile la care se 
gindeşte d-l Revel. Intr-adevăr, Engels a scris: 
,,Pentru a elucida paralela dintre germanii lui 
Tacit şi pieile roşii americane, am făcut mo¬ 
deste extrase din primul volum al lui Ban- 
croft al tău [Native Races etc.]. Asemănarea 
este de fapt cu atît mai surprinzătoare, cu cît 
modul de producţie este fundamental deosebit — 
aici pescari şi vînători fără creşterea vitelor 
şi fără agricultură, dincolo creşterea nomadă a 
vitelor care trece în agricultură. Aceasta do¬ 
vedeşte tocmai în ce măsură modul de produc¬ 
ţie este, în acest stadiu, mai puţin decisiv de¬ 
cît gradul de descompunere a vechilor legături 
de consangvinitate şi al vechii comunităţi reci- 

proce a sexelor din trib. Altfel, nu ar putea fi 
indienii tlingit, în fosta Americă rusă, cores¬ 
pondentul exact al germanilor .. 1 . 

I-a revenit lui Marcel Mauss, în lucrarea 
Essai sur le Don, pe care d-1 Revel o critică în 
mod cu totul deplasat, să justifice şi să dez¬ 
volte această intuiţie a lui Engels că între 
unele instituţii germanice şi celtice şi acelea 
ale societăţilor cu potlatch ar exista un parale¬ 
lism izbitor. Aceasta fără a se preocupa să gă¬ 
sească îndărătul lor „condiţii determinate de 
un mod de producţie", a căror cercetare era 
iluzorie, lucru pe care Engels îl înţelesese deja. 
Marx şi Engels ştiau însă, cu aproape un se¬ 
col în urmă, incomparabil mai multă etnologie 
decît ştie astăzi d-1 Revel. 

Aşa încît sînt cu totul de acord cu d-1 Revel 
atunci cînd scrie : „Tara cea mai gravă pe care 
filosofia a transmis-o sociologiei este poate... 
obsesia de a voi să constituie dintr-o dată ex¬ 
plicaţii integrale 41 2 , fiindcă el îşi face aici pro¬ 
priul său proces. într-adeavăr, el este acela 
care îmi impută de a nu aduce nici o explica¬ 
ţie, de a face ca şi cum aş crede ,,că nu există, 
în fond, nici un motiv pentru ca o anume so¬ 
cietate să adopte anume instituţii, iar o altă so¬ 
cietate alte instituţii 44 . El este cel care cere de 
la etnologi răspuns la întrebări cum ar fi : 
„De ce societăţile se structurează diferit ? De 
ce fiecare structură evoluează ?... De ce există 
deosebiri între instituţii şi între societăţi şi ce 
răspunsuri la ce condiţionări presupun aceste 
deosebiri... 44 3 . Aceste întrebări sînt foarte per¬ 
tinente şi ne-ar plăcea să putem răspunde la 
ele. In stadiul actual al cunoştinţelor noastre 
nu ne cons : derăm în măsură s-o facem decît 
pentru cazuri precise şi limitate şi chiar atunci 
interpretările noastre vor fi fragmentare şi izo- 

1 Scrisoare către Marx din 8 decembrie 1882. 

2 Loc. cit., p. 147. 

3 Loc. cit., p. 141. 

late. D-l Re vel nu are decît să creadă că sar¬ 
cina este uşoară, fiindcă după el „este absolut 
sigur“ că, de circa cinci sute de mii de ani de 
cînd a început evoluţia socială a omului, ex¬ 
ploatarea economică explică toiul. 

După cum s-a văzut, nu aceasta este opinia 
lui Marx şi a'lui Engels. Ei considerau că, în 
societăţile extra- sau antecapitaliste, legătu¬ 
rile de consangvinitate jucau un rol mai mare 
decît raporturile de clasă. Nu cred, prin ur¬ 
mare, să mă fi arătat infidel învăţăturii lor în- 
cercînd, la şaptezeci de ani după Lewis H. Mor¬ 
gan, pe care ei l-au admirat atît de mult, să 
reiau tentativa acestuia din urmă, şi anume de 
a elabora o nouă tipologie a sistemelor de în¬ 
rudire în lumina cunoştinţelor dobîndite de 
atunci de mine însumi şi de alţii pe teren *. 

Eu cer însă să fiu judecat în legătură cu 
această tipologie, iar nu cu nişte ipoteze psiho¬ 
logice sau sociologice pe care d-l Revel le 
uzurpă ca şi cum ele ar fi altceva decît eşafo¬ 
daje, utile pentru moment etnologului spre 

1 In istoria marxismului, devierea d-lui Revel, 
aceeaşi ca a d-lui Rodinson, nu este nouă. Ea datează 
de pe vremea lui Kautsky, şi încă în 1883 Engels s-a 
văzut obligat s-o denunţe. Ca şi d-nii Revel şi Ro¬ 
dinson, Kautsky voia într-adevăr să interpreteze so¬ 
cietăţile primitive în conformitate cu materialismul 
istoric, folosind exclusiv noţiuni economice ca aceea 
de barbarie definită de Engels, după Morgan, ca pe¬ 
rioada creşterii vitelor, a agriculturii, a însuşirii me¬ 
todelor care permit o producţie mărită a produselor 
naturale (cf. Engels, Originea familiei etc., trad. 
Stern, Paris, 1954, p. 32 [vezi şi K. Marx şi F. E n- 
gels, Opere, voi. 21, Bucureşti, Editura politică, 1965, 
p. 34. — Nota trad,.]). La care Engels răspunde : „Nu 
barbaria este aceea care dovedeşte caracterul pri¬ 
mitiv, ci gradul de integritate al vechilor legături de 
consangvinitate ale tribului. Acestea trebuie deci sta¬ 
bilite în fiecare caz separat, înainte de a putea trage, 
din fenomenele izolate, concluzii pentru un trib sau 
altul 1 ' (scrisoarea către Kautsky din 10 februarie 1883, 
Loc. cit., p. 301—302). Ce altceva am făcut eu scriind 
Les structures dacă nu să stabilesc „în fiecare caz 
separat" în ce constau „pentru un trib sau altul" 
„vechile legături de consangvinitate" ? 

a-şi aranja observaţiile, a-şi organiza clasifică¬ 
rile, a-şi ordona tipurile. Dacă unul dintre cole¬ 
gii mei ar veni să-mi spună că analiza teoretică 
făcută de mine sistemelor de înrudire murngin 
sau gilyak este contrazisă de observaţiile sale 
sau că atunci cînd mă aflam printre aceşti in¬ 
dieni am interpretat greşit sistemul de condu¬ 
cere la indienii nambikwara, locul artei în so¬ 
cietatea indienilor caduveo, structura socială a 
indienilor bororo sau natura clanurilor la in¬ 
dienii tupi-kawahib, l-aş asculta cu deferenţă 
şi atenţie. Dar cînd d-1 Revel, care nu ţine cont 
de filiaţia patriliniară, de căsătoria bilaterală, 
de organizarea dualistă sau de regimurile di- 
zarmonice, îmi reproşează (fără a înţelege mă¬ 
car că eu urmăresc doar a descrie şi a analiza 
unele aspecte ale lumii obiective) „de a aplatiza 
realitatea socială 44 , fiindcă pentru el este plat 
tot ce nu se traduce instantaneu într-un lim¬ 
baj de care are poate dreptate să se servească 
spre a vorbi despre civilizaţia occidentală, dar 
căruia creatorii săi i-au refuzat în mod expres 
orice altă utilizare, eu sînt cel care trebuie să 
strig de astă dată la adresa lui : da, desigur, de 
ce filosofi ? 

A raţiona în felul domnilor Revel şi Rodin- 
son ar însemna să dăm ştiinţele umaniste pe 
mina obscurantismului. Ce s-ar putea spune 
despre antreprenori sau arhitecţi care ar con¬ 
damna fizica cosmică în numele legilor gravi¬ 
taţiei şi sub pretextul că o geometrie bazată pe 
considerarea unor spaţii diferit curbate ar face 
zadarnice tehnicile tradiţionale pentru demola¬ 
rea sau pentru construirea caselor ? Arhitectul 
şi cel care demolează au dreptate să creadă nu¬ 
mai în geometria euclidiană, dar ei nu pretind 
s-o impună astronomului. Iar dacă acestuia i se 
cere ajutorul pentru transformarea casei în 
care locuieşte, categoriile pe care le foloseşte 
atunci cînd vrea să înţeleagă universul nu-1 fac 
în mod automat inapt de a mînui cazmaua şi 
firul cu plumb. 

CAPITOLUL XVII 


LOCUL 

ANTROPOLOGIEI IN CADRUL 
ŞTIINŢELOR SOCIALE 
ŞI PROBLEME PUSE DE 
PREDAREA EI 1 


Obiectul studiului de faţa 

Organizarea actuală a studiilor antropologice 
constituie un fel de sfidare la adresa autorilor 
acestui volum. In mod logic, ei ar fi trebuit să 
prevadă un raport general cu privire la preda¬ 
rea antropologiei sociale, fiindcă titlul acestei 
discipline o situează în rîndul ştiinţelor sociale 
şi fiindcă ea pare să aibă un conţinut distinct. 
Dar imediat încep dificultăţile : unde, cu ex¬ 
cepţia Marii Britanii, întîlnim învăţămîntul an¬ 
tropologiei sociale organizat sub o formă dis¬ 
tinctă şi organică în secţii autonome ? In toate 
celelalte ţări (şi chiar în Marea Britanie în di¬ 
verse instituţii) se vorbeşte de antropologie 
pur şi simplu sau de antropologie culturală ori 
de etnologie, de etnografie, de tradiţii popu¬ 
lare. Or, aceste rubrici cuprind, desigur, antro¬ 
pologia socială (sau materiile grupate în alte 
părţi sub acest titlu), dar şi multe alte lucruri 
totodată : pot fi însă considerate ca ştiinţe so¬ 
ciale tehnologia, preistoria, arheologia, unele 
aspecte ale lingvisticii, antropologia fizică ? S-ar 
părea că părăsim problema chiar în momentul 
în care o abordăm. 

Situaţia este însă mai complexă : dacă an¬ 
tropologia socială tinde să se confunde într-un 
vast ansamblu de cercetări a căror apartenenţă 

1 Publicat sub acest titlu în lucrarea : Les Sciences 
sociales dans Venseignement superieur, editată de 
UNESCO, Paris, 1954. Reorodus aici cu autorizaţia 
UNESCO şi cu unele modificări. 

la ştiinţele sociale nu e deloc evidentă, totuşi, 
printr-un paradox singular, aceste cercetări 
sînt frecvent asociate ştiinţelor sociale pe un 
alt plan : multe secţii universitare, în deosebi 
în Statele Unite, poartă denumirea de „antro¬ 
pologie şi sociologie 44 , de „antropologie şi ştiin¬ 
ţe sociale 44 şi alte titluri echivalente. In mo¬ 
mentul în care credem că am sesizat legătura 
dintre antropologie şi ştiinţă socială, o pier¬ 
dem ; şi abia pierdută o regăsim pe un plan 
nou. 

Totul se petrece ca şi cum antropologia so¬ 
cială şi culturală, departe de a apărea pe scena 
dezvoltării ştiinţifice ca un corp autonom care 
îşi revendică locul în rîndul altor discipline, ar 
lua forma unei nebuloase, încorporîndu-şi pro¬ 
gresiv o materie pînă atunci difuză sau altfel 
repartizată şi determinînd tocmai prin această 
concentrare o redistribuţie generală a temelor 
de cercetare între toate ştiinţele umaniste şi 
sociale. 

Este important, într-adevăr, să ne pătrun¬ 
dem încă de la început de acest adevăr : antro¬ 
pologia nu se deosebeşte de celelalte ştiinţe 
umaniste şi sociale printr-un subiect de studii 
care i-ar fi propriu. Istoria a vrut ca ea să în¬ 
ceapă prin a se interesa de societăţile zise „săl¬ 
batice 44 sau „primitive 44 şi vom cerceta mai jos 
din ce cauză. Acest interes este însă împărtăşit 
tot mai mult şi de alte discipline, şi anume 
demografia, psihologia socială, ştiinţa politică 
şi dreptul. Pe de altă parte, asistăm la fenome¬ 
nul curios că antropologia se dezvoltă, în timp 
ce aceste societăţi tind să dispară sau, cel pu¬ 
ţin, să-şi piardă caracterele distinctive. Aceasta 
înseamnă că antropologia nu este legată în mod 
absolut de topoarele de piatră, de totemism şi 
de poligamie. Dealtfel, ea a dernonstrat-o clar 
în cursul ultimilor ani, cînd unii antropologi 
au început să se îndrepte spre studiul societăţi¬ 
lor zise „civilizate 44 . Ce este atunci antropolo- 

gia ? Să ne mărginim pentru moment a spune 
că ea derivă dintr-o anumită concepţie despre 
lume sau dintr-o modalitate originală de a 
pune problemele, descoperite, şi una, şi cea¬ 
laltă, cu ocazia studiului fenomenelor sociale, 
nu neapărat mai simple (cum se înclină a se 
crede atît de frecvent) decît acelea ce au loc în 
societatea din care face parte observatorul, dar 
care, din cauza marilor deosebiri pe care le pre¬ 
zintă în raport cu acestea din urmă, scot în evi¬ 
denţă anumite proprietăţi generale ale vieţii 
sociale, care devin obiectul antropologului. 

La această constatare s-a putut ajunge pe 
mai multe căi diferite. In unele cazuri, ea a re¬ 
zultat din ancheta etnografică, în altele din 
analiza lingvistică, iar alteori din încercări de 
interpretare a rezultatelor unei săpături arheo¬ 
logice. Antropologia este o ştiinţă prea tînără 
pentru ca predarea ei să nu reflecte circum¬ 
stanţele locale şi istorice care se află la originea 
fiecărei dezvoltări particulare. Astfel, o univer¬ 
sitate reuneşte antropologia culturală şi ling¬ 
vistica în aceeaşi secţie, fiindcă aici studiile 
lingvistice au luat de timpuriu un caracter an¬ 
tropologic, în timp ce alta procedează la o gru¬ 
pare diferită, însă din raţiuni de acelaşi ordin. 

In aceste condiţii, autorii prezentului volum 
s-ar putea întreba în mod legitim dacă ar fi po¬ 
sibil şi chiar de dorit să se impună un caracter 
fals sistematic unor situaţii diverse, fiecare 
dintre ele avînd o explicaţie specială : un ra¬ 
port general cu privire la învăţămîntul antro¬ 
pologiei ar fi condamnat fie să deformeze fap¬ 
tele, aşezîndu-le în cadre arbitrare, fie să se 
dizolve în expuneri istorice, diferite pentru 
fiecare ţară, adeseori chiar pentru fiecare uni¬ 
versitate. Antropologia fiind o ştiinţă în deve¬ 
nire, şi a cărei autonomie nu este încă univer¬ 
sal recunoscută, a părut necesar să se proce¬ 
deze în alt mod. Expunerea faptelor trebuie să 
pornească de la situaţia reală, şi fiindcă, în 
imensa majoritate a cazurilor, antropologia so- 

cială se află asociată altor discipline şi fiindcă 
printre ştiinţele sociale o întîlnim cel mai frec¬ 
vent în tovărăşia sociologiei, ne-am resemnat 
să le grupăm pe amîndouă în acelaşi raport ge¬ 
neral. Pe de altă parte însă, este vorba aici de 
o situaţie provizorie, rezultînd nu dintr-un 
plan gîndit, ci din întîmplare şi improvizaţie. 
Nu este deci suficient de a defini ansamblul 
în sînul căruia este pe cale să se desprindă în- 
văţămîntul antropologic ; trebuie de asemenea 
sesizată orientarea ei prezentă şi liniile mari 
ale unei evoluţii ce se schiţează ici şi colo. Ra¬ 
portul general cu privire la învăţămîntul socio¬ 
logiei şi al antropologiei răspunde primei preo¬ 
cupări, iar lucrarea de faţă celei de-a doua. 


Privire asupra situaţiei actuale 

Din studierea datelor cuprinse în raportul 
general se desprind anumite constatări. 

Oricare ar fi deosebirile şi originalităţile lo¬ 
cale, se pot distinge trei mari modalităţi de pre¬ 
dare a antropologiei. Aceasta este predată uneori 
la catedre dispersate (fie că există una singură 
în universitatea respectivă, fie că există cîteva, 
dar ataşate unor facultăţi sau instituţii dife¬ 
rite), uneori în secţii (care pot fi numai de an¬ 
tropologie sau pot asocia antropologia cu alte 
discipline), în sfîrşit uneori în institute sau 
şcoli ţinînd de cîteva facultăţi sau cu caracter 
extrauniversitar, adică grupînd disciplinele 
date din alte raţiuni în diverse facultăţi sau 
organizînd predări care le sînt specifice, cele 
două formule putînd dealtfel să se combine. 

Catedrele dispersate 

Această modalitate este foarte răspîndită, 
dar nu pare să fi fost vreodată ădoptată în mod 
deliberat. O ţară sau o universitate care decide 
să organizeze un învăţămînt antropologic în- 

cepe în general prin a crea o catedră şi ra- 
mîne la această modalitate dacă dezvoltarea 
studiilor se resimte de pe urma lipsei de stu¬ 
denţi sau de debuşeuri (în genere, una expli- 
cind-o pe cealaltă). Dacă situaţia este mai fa¬ 
vorabilă, alte catedre sînt ataşate la cea din¬ 
ţii şi ele tind să se organizeze în institut sau 
în secţie. Aceăstă evoluţie este foarte percepti¬ 
bilă în Statele Unite, unde, dacă examinăm 
gama instituţiilor de învăţămînt de la cele mai 
mici pînă la cele mai mari, regăsim toate eta¬ 
pele care conduc de la simplul curs de antro¬ 
pologie cerut unui profesor care predă o disci¬ 
plină apropiată pînă la secţia de antropologie, 
care dispune de o echipă de profesori şi de¬ 
cerne titlul de Ph. D. (doctor în ştiinţe), tre- 
cînd prin catedra unică ataşată unei alte secţii, 
prin secţia mixtă şi, în sfîrşit, prin secţia de 
antropologie care îl pregăteşte pe student pînă 
la B. A. (diplomat în litere şi arte) sau M. A. 
(magistru în litere şi arte). Crearea unei secţii 
complete rămîne însă şi astăzi un scop de atins. 

O evoluţie de un alt tip poate conduce şi ea 
la dispersarea catedrelor : astfel e cazul ca¬ 
tedrelor al căror caracter iniţial era foarte di¬ 
ferit de antropologie şi care sînt atrase spre ea 
de o evoluţie ştiinţifică imprevizibilă la epoca 
înfiinţării lor. In acest sens, Franţa oferă două 
exemple frapante : Şcoala naţională de limbi 
orientale vii s-a organizat într-o epocă în care 
se putea crede că studiul tuturor limbilor din 
lume se va dezvolta în direcţiile conforme cu 
acelea ale filosofiei clasice ; or, experienţa a 
dovedit că cunoaşterea unor limbi nescrise era 
condiţionată de întrebuinţarea unor metode 
eterodoxe, care datorează antropologiei mult 
mai mult decît lingvisticii tradiţionale. Tot ast¬ 
fel la Şcoala practică de înalte studii, unde ca¬ 
tedrele consacrate religiilor populaţiilor fără 
tradiţie scrisă sau cu tradiţie scrisă insuficientă 
tind să adopte o orientare diferită de celelalte 

şi să asume un caracter din ce în ce mai antro¬ 
pologic. In cazuri de acest gen, antropologia 
contaminează, ca să spunem aşa, în mod spo¬ 
radic unele discipline străine şi pune pe admi¬ 
nistrator şi pe educator în faţa unor probleme 
neprevăzute, cărora este foarte greu să li se 
aducă o soluţie care să respecte grupările tra¬ 
diţionale. 

In sfîrşit, trebuie să cităm un caz mixt, foarte 
bine ilustrat în Marea Britanie : chiar în 
epoca în care studiile orientale se impregnau 
progresiv de antropologie, rapida dezvoltare a 
studiilor africane lăsa să se întrevadă necesita¬ 
tea introducerii unor preocupări filozofice, is¬ 
torice şi arheologice în acest domeniu. De aici 
posibilitatea unei regrupări, sancţionată acum 
cîţiva ani prin transformarea Şcolii de studii 
orientale (School of Oriental Studies) în Şcoala 
de studii orientale şi africane (School of Orien¬ 
tal and African Studies), unde antropologia se 
află strîns asociată cu ştiinţele sociale şi cu 
ştiinţele umaniste, ceea ce pentru regiunile con¬ 
siderate nu ar fi fost posibil în nici o structură 
academică obişnuită. 

Secţiile 

Teoretic, formula de secţie ar putea să pară 
ideală. Către ea tind, aşa cum s-a văzut, uni¬ 
versităţile americane, iar în alte ţări unde stu¬ 
diile antropologice sînt în plină dezvoltare, 
cum sînt Marea Britanie, Australia şi India, se 
creează sau se înmulţesc secţiile de antropolo¬ 
gie. Intr-adevăr, secţia de antropologie răs¬ 
punde la două necesităţi ale studiilor : pe de o 
parte, cursuri bine articulate, corespunzătoare 
diferitelor capitole sau aspecte ale cercetării ; 
de cealaltă, pregătirea treptată în vederea obţi¬ 
nerii de diplome, de la examenele elementare 
pînă la doctorat. Trebuie, totuşi, să subliniem 
unele dificultăţi : în ţările cu structură acade¬ 
mică rigidă şi tradiţională, cum sînt acelea care 

deosebesc cu stricteţe „ştiinţele^ de „litere" 
sau de „umanităţi", secţia de antropologie im¬ 
plică o opţiune între cele două tipuri de facul¬ 
tăţi : se impune, aşadar, a lua in considerare 
două secţii, una pentru antropologia socială 
sau culturală, cealaltă pentru antropologia fi¬ 
zică. Desigur, aceste două ramuri au tot intere¬ 
sul să se specihlizeze ; cu toate acestea, un an¬ 
tropolog, oricare ar fi orientarea lui, nu s-ar 
putea dispensa de cunoştinţe de bază în dome¬ 
niul antropologiei fizice, iar aceasta din urmă 
este pierdută dacă nu rămîne mereu conştientă 
de originea sociologică a determinismelor ale 
căror efecte somatice le studiază. Vom reveni 
mai jos la această chestiune. 

Ca un exemplu al situaţiei anormale care 
rezultă pentru studiile antropologice din sepa¬ 
rarea rigidă a facultăţii de ştiinţe de faculta¬ 
tea de litere, putem cita Franţa. Universitatea 
din Paris acordă trei certificate în antropolo¬ 
gie : certificatul de etnologie (opţiunea litere), 
care ţine de facultatea de litere, acelaşi certi¬ 
ficat cu opţiunea ştiinţe, care ţine de două fa¬ 
cultăţi, în sfîrşit certificatul de antropologie 
(fizică), oare ţine numai de facultatea de şti¬ 
inţe. Studenţii nu sînt, desigur, nici destul de 
numeroşi, nici, mai ales, destul de specializaţi 
(fiindcă aceste certificate nu cer decît un an de 
studii) pentru a justifica o asemenea complexi¬ 
tate. 

Pe de altă parte, inconvenientele formulei de 
secţie se fac simţite chiar în ţările care ţin cel 
mai mult la ea. Chiar în Anglia, Universitatea 
din Oxford a preferat formula de institut (Insti¬ 
tute of Social Anthropology), iar în America 
ezitările ies la lumină tot mai mult, căci for¬ 
mula de secţie duce adeseori la o specializare 
prea grăbită, avînd drept corolar o cultură ge¬ 
nerală insuficientă. Foarte caracteristic în 
această privinţă este exemplul Universităţii din 
Chicago : pentru remedierea lipsurilor citate, 
secţia de antropologie s-a văzut integrată mai 

întîi la o Divizie de ştiinţe sociale (Division 
of the Social Sciences) ; dar, îndată după reali¬ 
zarea acestei reforme, unele minţi luminate au 
început să simtă nevoia unor contacte de ace¬ 
laşi ordin cu ştiinţele umaniste. Astfel se ex¬ 
plică dezvoltarea unei a treia formule : aceea 
a şcolilor sau a institutelor. 

Şcolile sau institutele 

Exemplele cele mai cunoscute de acest gen 
sînt Şcoala naţională de antropologie din Mexic 
(Escuela Nacional de Anthropologia de Mexico) 
şi Institutul de etnologie (Institut d’ethnologie) 
al Universităţii din Paris. Prima oferă o for¬ 
maţie profesională şi sintetică care încununează 
şi specializează studiile universitare anteri¬ 
oare ; al doilea urmăreşte mai curînd să regru¬ 
peze şi să completeze studiile universitare exis¬ 
tente. Institutul de etnologie depinde în rea¬ 
litate de trei facultăţi : drept, litere şi ştiinţe ; 
pentru pregătirea unui examen universitar 
— certificatul de etnologie al licenţei în litere 
sau în ştiinţe — el fixează studenţilor materii 
care se predau în cele trei facultăţi şi mai 
adaugă altele pe care le organizează pe răspun¬ 
derea sa, dar cărora universitatea le acordă 
sancţiunea ei. Acelaşi spirit ,,interfacultatar u 
caracterizează programul pentru obţinerea li¬ 
cenţei de studii a populaţiilor de peste mări, 
care cuprinde certificate ce ţin de facultăţile de 
drept şi de litere şi, eventual, de facultatea de 
ştiinţe. 

Vom arăta mai jos de ce această formulă 
ni se pare cea mai satisfăcătoare. Aici semna¬ 
lăm doar că şi ea ridică probleme : autonomia 
institutului trebuie să fie prea frecvent plă¬ 
tită printr-o coborîre a statutului în compara¬ 
ţie cu formele de învăţămînt concepute după 
un tip mai tradiţional. E întrucîtva o formulă 
de contrabandă şi de aici derivă dificultatea de 

a introduce o durată de studii suficientă, con¬ 
sfinţită de diplome recunoscute la fel ca acelea 
ale facultăţilor. La Paris s-a reuşit parţial a se 
prelungi pentru studenţii cei mai buni durata 
studiilor pînă la doi ani, datorită creării Cen¬ 
trului de formare în studii etnologice, profilat 
pe cursuri specializate şi pe lucrări practice ; 
dar şi aici este vorba de o soluţie echivocă, 
care, în loc de a apropia, îndepărtează învăţă- 
mîntul antropologic de filiera tradiţională şi 
care ameliorează nivelul studiilor fără ca prin 
aceasta ele să beneficieze de sancţiunile tradi¬ 
ţionale ale gradului celui mai înalt. 

Din aceste cîteva exemple reiese dificultatea 
de a rezolva problemele puse de predarea an¬ 
tropologiei pe baza experienţelor dobîndite. 
Acest calificativ nu convine, într-adevăr, nici 
uneia dintre ele : pretutindeni este vorba de 
experienţe în curs, al căror sens şi rezultate nu 
pot încă ieşi în evidenţă. Nu este oare mai po¬ 
trivit de a formula întrebarea într-o altă ma¬ 
nieră ? în lipsa unor fapte analizate inductiv 
şi din care să poată fi extrase constante, să în¬ 
trebăm antropologia însăşi. Să căutăm să des¬ 
luşim nu numai unde a ajuns, ci şi spre ce tinde 
ea. Această perspectivă dinamică ne va per¬ 
mite, poate, să desprindem principiile care tre¬ 
buie să prezideze la predarea ei, mai bine decît 
considerarea statică a unei situaţii confuze în 
care ar fi greşit să vedem altceva decît indi¬ 
ciul unei vieţi clocotitoare şi al unor ambiţii 
mari şi înflăcărate. 


Cazul antropologiei fizice 

Se pune mai întîi o chestiune de competenţă. 
Antropologia, a cărei constituire a zdruncinat 
atît de profund ştiinţele sociale, este oare ea 
însăşi o ştiinţă socială ? Da, fără îndoială, de 
vreme ce se ocupă de grupuri umane. Fiind 
însă prin definiţie o „ştiinţă despre om“, nu se 

eoni undă ea oare cu ştiinţele numite umane ? 
Şi nu ţine ea oare, prin aceea dintre ramurile 
ei cunoscută aproape pretutindeni sub numele 
de antropologie fizică (iar în cîteva ţări euro¬ 
pene sub cel de antropologie pur şi simplu), 
de ştiinţele naturale ? Nimeni nu va contesta 
că antropologia prezintă acest triplu aspect. Iar 
în Statele Unite, unde organizarea tripartită a 
ştiinţelor este deosebit de avansată, societăţilor 
de antropologie li s-a recunoscut dreptul de 
afiliere la cele trei mari consilii ştiinţifice, care 
guvernează fiecare cîte unul din domeniile pe 
care le-am specificat mai sus. Putem însă, după 
cît se pare, să precizăm natura acestei triple 
relaţii. 

i 

Să luăm în considerare mai întîi antropolo¬ 
gia fizică: ea se ocupă de probleme ca aceea 
a evoluţiei omului începînd de la forme ani¬ 
male, de distribuţia lui actuală în grupuri ra¬ 
siale, care se deosebesc prin caractere anato¬ 
mice sau fiziologice. Putem oare, ţinînd seama 
de aceasta, s-o definim ca pe un studiu natural 
al omului ? Ar însemna să uităm că ultimele 
faze, cel puţin, ale evoluţiei umane — acelea 
care au diferenţiat rasele lui Homo sapiens, 
poate chiar etapele care au condus pînă la el — 
s-au desfăşurat în condiţii foarte diferite de 
acelea care au guvernat dezvoltarea altor spe¬ 
cii vii. De îndată ce şi-a însuşit limbajul (iar 
tehnicile foarte complexe, marea regularitate a 
formelor ce caracterizează industriile preisto¬ 
rice implică faptul că limbajul le-a fost deja 
asociat pentru a permite învăţarea şi transmi¬ 
terea lor), omul a determinat el însuşi modalită¬ 
ţile evoluţiei sale biologice, fără să fie în mod 
necesar conştient de ea. Intr-adevăr, orice socie¬ 
tate umană modifică condiţiile perpetuării sale 
fizice printr-un ansamblu complex de reguli, 
cum sînt : prohibiţia incestului, endogamia, exo- 
gamia, căsătoria preferenţială între anumite 
tipuri de rude, poligamia sau monogamia, ori 

pur şi simplu prin aplicarea mai mult sau mai 
puţin sistematică a unor norme morale, sociale, 
economice sau estetice. Conformîndu-se unor 
reguli, o societate favorizează anumite tipuri 
de uniuni şi exclude altele. Antropologul care 
ar încerca să interpreteze evoluţia raselor sau 
a subraselor 'limane ca şi cum ele ar fi doar re¬ 
zultatul unor condiţii naturale s-ar înfunda în 
acelaşi impas ca zoologul care ar vrea să ex¬ 
plice diferenţierea actuală a dinilor prin consi¬ 
derente pur biologice sau ecologice, fără a ţine 
seamă de intervenţia omului : el ar ajunge, fără 
îndoială, la ipoteze absolut fantastice sau, mai 
probabil, la haos. Or, oamenii nu s-au creat pe 
sine într-o măsură mai mică decît au creat ra¬ 
sele animalelor lor domestice, cu singura deo¬ 
sebire că procesul a fost mai puţin conştient şi 
voluntar în primul caz decît în al doilea. Prin 
urmare, antropologia fizică însăşi, cu toate că 
face apel la cunoştinţe şi la metode derivate din 
ştiinţele naturale, întreţine raporturi deosebit 
de strînse cu ştiinţele sociale. Ea se reduce în- 
tr-o foarte largă măsură la studiul transformă¬ 
rilor anatomice şi fiziologice care rezultă, pen¬ 
tru o anumită specie vie, din apariţia vieţii 
sociale, din limbaj, dintr-un sistem de valori 
sau, pentru a vorbi la modul mai general, din 
cultură. u 


Etnografie, etnologie, antropologie 

Ne aflăm deci foarte departe de epoca în care 
diferitele aspecte ale culturii umane (uneltele, 
îmbrăcămintea, instituţiile, credinţele) erau 
tratate ca nişte prelungiri sau dependenţe ale 
caracterelor somatice specifice diverselor gru¬ 
puri umane. Relaţia inversă ar fi mai aproape 
de adevăr. Termenul de „etnologie" supravie¬ 
ţuieşte ici şi colo cu acest sens arhaic, în spe¬ 
cial în India, unde sistemul castelor, endoga- 
me şi în acelaşi timp specializate tehnic, a dat 

tardiv şi superficial o oarecare consistenţă 
acestei conexiuni ; şi în Franţa, unde o struc¬ 
tură academică foarte rigidă tinde să perpe¬ 
tueze o terminologie tradiţională (astfel este ca¬ 
tedra de ,,etnologie a oamenilor actuali şi a 
oamenilor fosili 44 de la Muzeul naţional de isto- 

t 

rie naturală, ca şi cum ar exista o relaţie sem¬ 
nificativă între structura anatomică a oamenilor 
fosili şi utilajul lor şi ca şi cum etnologia oa¬ 
menilor actuali ar pune în cauză structura lor 
anatomică). Dar odată aceste confuzii înlăturate, 
după ce am citit raportul general rămînem de¬ 
rutaţi de tulburătoarea diversitate a termenilor 
care se cer definiţi şi limitaţi. Ce raporturi şi ce 
deosebiri există între etnografie, etnologie şi 
antropologie ? Ce se înţelege prin distincţia 
(atît de jenantă, pare-se, pentru raportorii na¬ 
ţionali) dintre antropologia socială şi antropolo¬ 
gia culturală ? în sfîrşit, ce raporturi întreţine 
antropologia cu disciplinele asociate frecvent 
cu ea în aceeaşi secţie : sociologia, ştiinţa so¬ 
cială, geografia, uneori chiar arheologia şi 
lingvistica ? 

Răspunsul la prima întrebare este relativ 
simplu. Se pare că toate ţările concep etnogra¬ 
fia in acelaşi fel. Ea corespunde primelor stadii 
ale cercetării : observaţie şi descriere, muncă 
pe teren (jield-work). O monografie referitoare 
la un grup destul de restrîns pentru ca autorul 
să fi putut strînge cea mai mare parte a infor¬ 
maţiei sale datorită unei experienţe personale 
constituie tipul însuşi al studiului etnografic. 
Vom adăuga numai că etnografia înglobează de 
asemenea metodele şi tehnicile care se referă 
la munca pe teren, la clasificarea, la descrierea 
şi la analiza fenomenelor culturale particulare 
(fie că este vorba de arme, unelte, credinţe sau 
de instituţii). In cazul obiectelor materiale, 
aceste operaţii se continuă în general la muzeu, 
care poate fi considerat sub acest raport ca o 
prelungire a terenului (punct important asupra 
căruia vom reveni). 

în raport cu etnografia, etnologia reprezintă 
un prim pas spre sinteză. Fără a exclude ob¬ 
servaţia directă, ea tinde spre concluzii sufi¬ 
cient de largi, oricît de greu ar fi de a le înte¬ 
meia exclusiv pe cunoştinţe din prima sursă. 
Această sinteză se poate opera în trei direcţii : 
geografică, dacă dorim să integrăm cunoştinţe 
relative la grupuri învecinate ; istorică, dacă 
urmărim reconstituirea trecutului uneia sau a 
mai multor populaţii ; în sfîrşit, sistematică, 
dacă izolăm, pentru a-i acorda o atenţie specială, 
un anumit tip de tehnică, de cutumă, sau de 
instituţie. In acest sens se aplică termenul de 
etnologie, de exemplu, la Bureau of American 
Ethnology de la Smithsonian Institution, la Zeit- 
schrift fur Ethnologie sau la Institutul de etnolo¬ 
gie al Universităţii din Paris. în toate cazurile, 
etnologia cuprinde ca demers preliminar etno¬ 
grafia şi constituie prelungirea acesteia. 

O vreme destul de îndelungată şi în cîteva 
ţări cel puţin s-a considerat că această duali¬ 
tate se autosatisfăcea. Acesta a fost în special 
cazul pretutindeni unde preocupările istorice- 
geografice erau predominante şi unde nu se cre¬ 
dea că sinteza ar fi putut merge mai departe 
decît determinarea originilor şi a centrelor de 
difuziune. Alte ţări, Franţa de exemplu, s-au 
menţinut şi ele pe această poziţie, însă din alte 
motive : stadiul ulterior al sintezei era lăsat pe 
seama altor discipline : sociologia (în sensul 
francez al termenului), geografia umană, istoria, 
uneori chiar filosofia. Acestea sînt, se pare, mo¬ 
tivele pentru care în cîteva ţări europene ter¬ 
menul de antropologie a fost lăsat disponibil 
şi s-a văzut astfel limitat la antropologia fizică. 

Dimpotrivă, oriunde întîlnim termenii de an¬ 
tropologie socială sau culturală, ei sînt legaţi de 
o a doua şi ultimă etapă a sintezei, luînd ca 
bază concluziile etnografiei şi etnologiei. In ţă¬ 
rile anglo-saxone, antropologia vizează o cu¬ 
noaştere globală a omului, cuprinzînd subiec- 

tul în toată extinderea lui istorică şi geografică, 
aspirînd la o cunoaştere aplicabilă ansamblului 
dezvoltării umane de la, să spunem, homini i 
pînă la rasele moderne şi căutînd să ajungă la 
concluzii, pozitive sau negative, valabile însă 
pentru toate societăţile umane, de la mamele 
oraş modern pînă la cel mai mic trib melane- 
zian. In acest sens se poate spune, aşadar, că în¬ 
tre antropologie şi etnologie există acelaşi ra¬ 
port care a fost definit mai sus între aceasta din 
urmă şi etnografie. Etnografia, etnologia şi an¬ 
tropologia nu constituie trei discipline diferite 
sau trei concepţii diferite despre aceleaşi studii. 
Ele sînt, de fapt, trei etape sau trei momente 
ale aceleiaşi cercetări, iar preferinţa pentru 
unul sau altul dintre aceşti termeni exprimă 
doar o atenţie predominantă îndreptată spre un 
tip de cercetare care nu ar putea niciodată apar¬ 
ţine în mod exclusiv celorlalte două. 


Antropologie socială şi antropologie 
culturală 

Termenii de antropologie socială sau cultu¬ 
rală nu ar fi ridicat probleme dacă ar fi urmă¬ 
rit numai să deosebească anumite cîmpuri de 
studiu de acelea ale antropologiei fizice. Dar 
predilecţia Marii Britanii pentru primul termen, 
respectiv a Statelor Unite pentru al doilea, şi 
lămurirea acestei divergenţe în cursul unei re¬ 
cente polemici între americanul G. P. Murdock 
şi englezul R. Firth 1 arată că adoptarea fiecă¬ 
rui termen corespunde unor preocupări teore¬ 
tice bine definite. Fără îndoială că în multe ca¬ 
zuri adoptarea unui termen (în special pentru 
a desemna o catedră universitară) a fost efectul 
întîmplării. Se pare chiar că tepmenul de „an- 

1 „American Anthropolcgist“, voi. 53, nr. 4, partea 1, 
1951, p. 465—489. 

tropologie socială“ s-ar fi implantat în Anglia 
fiindcă era necesar să se inventeze un titlu spre 
a deosebi o catedră nouă de altele care epui¬ 
zaseră terminologia tradiţională. Dacă vrem să 
rămînem la sensul însuşi al cuvintelor „cultu¬ 
ral şi „social 44 , nici atunci deosebirea nu este 
prea mare. Noţiunea de „cultură 14 este de ori¬ 
gine engleză, fiindcă lui Tylor îi datorăm de a 
fi definit-o pentru prima oară ca „acel tot com¬ 
plex care include cunoaştere, credinţă, artă, 
moravuri, lege, tradiţie şi alte cîteva aptitudini 
şi obişnuinţe dobîndite de om ca membru al so- 
cietăţii“ *. Ea se referă, aşadar, la deosebirile 
caracteristice existente intre om şi animal, dînd 
astfel naştere unei opoziţii, rămasă de atunci 
clasică, între natură şi cultură. în această per¬ 
spectivă, omul apare, în esenţă, ca homo jaber 
sau, cum spun anglo-saxonii, tool-maker. Obi¬ 
ceiurile, credinţele şi instituţiile apar în acest 
caz ca nişte tehnici printre altele, desigur de o 
natură mai intelectuală : tehnici care sînt în 
serviciul vieţii sociale şi o fac posibilă, aşa cum 
tehnicile agricole fac posibilă satisfacerea ne¬ 
voilor de nutriţie sau tehnicile textile protecţia 
împotriva intemperiilor. Antropologia socială se 
reduce la studiul organizării sociale, capitol 
esenţial, dar totuşi numai un capitol printre 
toate care alcătuiesc antropologia culturală. 
Acest mod de a pune problema pare caracte¬ 
ristic pentru ştiinţa americană, cel puţin în pri¬ 
mele faze ale dezvoltării ei. 

Fără îndoială că nu din întîmplare termenul 
însuşi de antropologie socială şi-a făcut apari¬ 
ţia în Anglia pentru a denumi prima catedră 
ocupată de sir J. G. Frazer, care se interesa 
foarte puţin de tehnici şi mai curînd de credinţe, 
obiceiuri şi instituţii. Radcliffe-Brown a fost 
insă acela care a scos la iveală semnificaţia 
profundă a acestui termen cînd a definit ca 

1 E. B. Tylor, Primitive Culture, voi. I, Londra, 
p. 1. 

obiect al propriilor sale cercetări relaţiile so¬ 
ciale şi structura socială. Pe primul plan nu se 
mai află deci homo faber , ci grupul, şi anume 
grupul considerat ca grup, adică ansamblul 
formelor de comunicaţie care fundează viaţa 
socială. Menţionăm că nu există nici o contra¬ 
dicţie şi nici măcar opoziţie între cele două 
perspective. In acest sens, cea mai bună dovadă 
ne-o oferă evoluţia gindirii sociologice franceze, 
căreia, la numai cîţiva ani după ce Durkheim 
arătase că faptele sociale trebuiau studiate ca 
lucruri (ceea ce, în alt limbaj, reprezintă punc¬ 
tul de vedere al antropologiei culturale), nepo¬ 
tul şi discipolul său Mauss îi aducea, concomi¬ 
tent cu Malinowski, ideea complementară că lu¬ 
crurile (obiecte manufacturate, arme, unelte, 
obiecte rituale) sînt ele însele fapte sociale 
(ceea ce corespunde perspectivei antropologiei 
sociale). Am putea spune, prin urmare, că an¬ 
tropologia culturală şi antropologia socială 
acoperă exaot acelaşi program, una pornind de 
la tehnici şi de la obiecte pentru a ajunge la 
acea ,,supertehnică u care este activitatea socială 
şi politică, făcînd posibilă şi condiţionînd viaţa 
în societate ; cealaltă, pornind de la viaţa so¬ 
cială pentru a descinde pînă la lucrurile asupra 
cărora ea îşi pune amprenta şi pînă la activită¬ 
ţile prin care se manifestă. Amîndouă cuprind 
aceleaşi capitole, aşezate, poate, într-o ordine 
diferită şi cu un număr de pagini variabil con¬ 
sacrat fiecăruia. 

Cu toate acestea şi chiar dacă răminem la 
acest paralelism, se desprind unele deosebiri 
mai subtile. Antropologia socială a luat naştere 
din descoperirea că toate aspectele vieţii sociale 
— economic, tehnic, politic, juridic, estetic, re¬ 
ligios — constituie un ansamblu “"semnificativ şi 
că este imposibil să înţelegem vreunul dintre 
aceste aspecte fără a-1 reaşeza printre celelalte. 
Ea tinde deci să opereze de la întreg spre părţi 

sau să dea cel puţin o prioritate logică întregu¬ 
lui asupra părţilor. O tehnică nu are numai o 
valoare utilitară ; ea îndeplineşte şi o funcţie, 
iar aceasta implică, pentru a fi înţeleasă, consi¬ 
deraţii sociologice şi nu numai istorice, geogra¬ 
fice, mecanice sau fizico-chimice. Totalitatea 
funcţiilor face* la rindul ei, apel la o nouă no¬ 
ţiune, aceea de structură, şi se ştie ce importanţă 
a luat-o in studiile antropologice contemporane 
ideea de structură socială. 

Este adevărat că antropologia culturală tre¬ 
buia să ajungă şi ea, separat şi aproape simul¬ 
tan, la o concepţie analogă, deşi pe căi diferite. 
In locul perspectivei statice, care prezintă grupul 
social ca un fel de sistem sau de constelaţie, o 
preocupare dinamică — cum se transmite cul¬ 
tura de-a lungul generaţiilor ? — a fost aceea 
care avea s-o ducă la o concluzie identică, şi 
anume că sistemul de relaţii care uneşte între 
ele toate aspectele vieţii sociale joacă în trans¬ 
miterea culturii un rol mai important decît 
fiecare dintre aceste aspecte considerat izolat. 
Astfel, studiile referitoare la „cultură şi perso¬ 
nalitate" (a căror origine, în tradiţia antropolo¬ 
giei culturale, poate fi urmărită pînă la opera 
lui Franz Boas) aveau să se întîlnească prin 
acest ocol neprevăzut cu acelea ale „structurii 
sociale", derivate de la Radcliffe-Brown şi, prin 
el, de la Durkheim. Indiferent dacă se proclamă 
„socială" sau „culturală", antroDoloai? asrrră 
întotdeauna la cunoaşterea omului total, consi¬ 
derat într-un caz pe baza producţiilor sale, în 
celălalt pe baza reprezentărilor sale. Apare ast¬ 
fel clar că o orientare „culturaiistă" apropie 
antropologia de geografie, de tehnologie şi de 
preistorie, pe cînd orientarea „sociologică" îi 
creează afinităţi mai directe cu arheologia, is¬ 
toria şi psihologia. In ambele cazuri există o 
legătură deosebit de strînsă cu lingvistica, 
fiindcă limbajul este în acelaşi timp faptul 
cultural prin excelenţă (care îl deosebeşte pe om 

de animal) şi acela prin intermediul căruia se 
stabilesc şi se perpetuează toate formele vieţii 
sociale. Este logic deci ca structurile academice 
analizate de raportul general să refuze cel mai 
adesea să izoleze antropologia şi o aşază mai 
curînd „în constelaţie 14 , ca să spunem aşa, cu 
una sau cîteva dintre următoarele discipline : 


Psihologie 


Geografid-ANTROPOLOGIE 


/ 


Lingvistică 


'Arheologie 


Sociologie 


In schema de mai sus, relaţiile „orizontale 44 
corespund mai ales perspectivei antropologiei 
culturale, cele „verticale 44 aceleia a antropolo¬ 
giei sociale, iar cele „oblice 44 amîndurora. Dar, 
în afară de faptul că la cercetătorii de astăzi 
aceste perspective tind să se confunde, nu tre¬ 
buie să uităm că chiar în cazurile extreme este 
vorba numai de o deosebire de punct de vedere, 
nu şi de obiect. In aceste condiţii, problema uni¬ 
ficării termenilor îşi pierde mult din impor¬ 
tanţă. Astăzi pare să existe în lume un acord 
aproape unanim pentru folosirea termenului de 
„antropologie 44 în loc de etnografie şi de etno¬ 
logie, ca fiind cel mai apt de a caracteriza toate 
aceste trei momente ale cercetării. Acest lucru 
este dovedit de o recentă anchetă internaţio¬ 
nală l . Putem recomanda, aşadar, fără ezitare 
adoptarea termenului de antropologie în denu¬ 
mirile secţiilor, institutelor sau şcolilor consa¬ 
crate învăţămîntului şi cercetărilor respective. 
Nu este însă cazul de a merge mai departe : 
deosebirile, întotdeauna fecunde, de tempera¬ 
ment şi de preocupări dintre profesorii însărci¬ 
naţi cu învăţămîntul şi cu conducerea lucrări- 

1 S e r g i, Terminologia e divisione delle Scienze 
dell’Uomo; i risultati di un’inchiesta internazionale, 
„Rivista di Anthropologia", voi. 35, 1944—1947. 

lor vor găsi în calificativele de social şi 
cultural mijlocul de a exprima nuanţele lor 
particulare. 


Antropologie şi folclor 

* 

Cîteva cuvinte totuşi despre folclor. Fără a 
expune aici istoria acestui termen, care este 
foarte complexă, ştim că, în linii mari, el desem¬ 
nează cercetări care, deşi ţin de societatea ob¬ 
servatorului, fac apel la metode de anchetă şi la 
tehnici de observaţie de tipul acelora la care 
s-a recurs pentru societăţi arhaice. Nu este ne¬ 
voie să examinăm aici cauzele acestei stări de 
lucruri. Dar fie că ea se explică prin natura 
arhaică a faptelor studiate (deci foarte îndepăr¬ 
tate în timp, dacă nu şi în spaţiu) *, fie prin 
caracterul colectiv şi inconştient al anumitor 
forme de activitate socială şi mintală în întreaga 
societate, inclusiv a noastră 2 , studiile folclorice 
ţin, desigur, de antropologie fie prin obiectul 
lor, fie prin metoda lor (şi fără îndoială prin 
amîndouă deodată). Dacă în unele ţări, îndeosebi 
în ţările scandinave, ele par a prefera o izolare 
parţială, aceasta se explică prin faptul că aceste 
ţări şi-au pus relativ tîrziu probleme antro¬ 
pologice, însă au început foarte devreme să-şi 
pună întrebări privind problemele care intere¬ 
sează tradiţia lor particulară : ele au evoluat 
astfel de la particular la general, pe cînd în 
Franţa, de exemplu, a prevalat situaţia inversă : 
s-a început cu preocupări teoretice asupra natu¬ 
rii umane şi s-a trecut progresiv la fapte pen¬ 
tru a fundamenta sau a restrînge speculaţia. 
Situaţia cea mai favorabilă este, desigur, aceea 

1 Astfel pune problema Institutul internaţional de 
arheocivilizaţie (Institut internaţional d’archeocivili- 
sation), condus de d-1 Varagnac. 

2 Aşa cum consideră de preferinţă Laboratorul de 
etnografie franceză şi Muzeul naţional francez de arte 
şi tradiţii populare. 

în care cele două puncte de vedere au apărut 
şi s-au dezvoltat simultan, ca în Germania şi în 
ţările anglo-saxone (şi de fiecare dată din mo¬ 
tive diferite) ; această situaţie explică şi avansul 
istoric de care au beneficiat în aceste ţări stu¬ 
diile antropologice. 


Antropologie şi ştiinţe sociale 

Din aceste consideraţii, pe care ar fi greşit să 
le credem pur teoretice, se desprinde o primă 
concluzie, şi anume că antropologia nu ar putea 
să accepte în nici un caz să se lase ruptă fie de 
ştiinţele exacte şi naturale (de care o leagă an¬ 
tropologia fizică), fie de ştiinţele umaniste (de 
care ea este ataşată prin geografie, arheologie şi 
lingvistică). Dacă ar fi obligată să aleagă o 
apartenenţă, ea s-ar proclama ştiinţă socială, 
nu însă în măsura în care acest termen ar 
permite să definim un domeniu separat, ci, dim¬ 
potrivă, mai curînd pentru că el subliniază un 
caracter care tinde să devină comun tuturor 
disciplinelor : chiar biologul şi fizicianul se 
arată astăzi din ce în ce mai conştienţi de im¬ 
plicaţiile sociale ale descoperirilor lor sau, pen¬ 
tru a mă exprima mai bine, ale semnificaţiei 
lor antropologice. Omul nu se mai mulţumeşte 
să cunoască ; cunoscînd tot mai mult, el se vede 
pe sine cunoscînd, şi adevăratul obiect al cer¬ 
cetării sale devine cu fiecare zi mai mult acel 
cuplu indiso'ubil format dintr-o umanitate care 
transformă lumea şi care în cursul operaţiilor 
sale se transformă ea însăşi. 

Aşa încît, atunci cînd ştiinţele sociale reven¬ 
dică instituirea unor structuri universitare care 
să le fie adecvate, antropolgia se asociază cu 
plăcere cererii lor, însă nu fără rezervă : ea ştie 
că această independenţă ar fi ut'lă progresului 
psihologiei sociale, ştiinţei politice şi socio¬ 
logiei, precum şi unei modificări a punctelor 

de vedere, judecate adeseori prea tradiţionale, 
din partea dreptului şi a ştiin'ei economice. Cu 
toate acestea, în ceea ce o priveşte, creare uno: 
facultăţi de ştiinţe sociale acolo unde încă nu 
există nu ar rezolva problemele ei ; căci dacă 
antropologia ar trebui să fie instalată în astfel 
de facultăţi, ea s-ar simţi acolo la fel de inco¬ 
mod ca în facultăţile de ştiinţe exacte sau î*i 
cele de litere. De fapt, ea ţine concomitent de 
trei ordine ; doreşte ca cele trei ordine să aibă 
o reprezentare echilibrată în învăţămînt, pentru 
ca ea însăşi să nu sufere din cauza dezechili¬ 
brului care altfel ar rezulta pentru ea din 
imposibilitatea de a-şi valorifica tripla aparte¬ 
nenţă. Pentru antropologie, formula unui insti¬ 
tut sau a unei şcoli care să grupeze într-o sin¬ 
teză originală, în jurul unor cursuri proprii, 
pe acelea ce ar fi predate în cele trei facultăţi, 
prezintă singura soluţie satisfăcătoare. 

Soarta ştiinţelor tinere este de a se înscrie 
greu în cadrele fixate ; nu vom sublinia nici¬ 
odată îndeajuns că antropologia este, de la mare 
distanţă, cea mai tînără dintre ştiinţele tinere 
care sînt ştiinţele sociale şi că soluţiile de an¬ 
samblu care se potrivesc ştiinţelor mai în vîrstă 
prezintă deja pentru ea un caracter tradiţional. 
Ea se sprijină, dacă se poate spune, cu picioa¬ 
rele pe ştiinţele naturale, se reazemă cu spatele 
de ştiinţele umaniste şi are privirea aţintită 
spre ştiinţele sociale. Şi fiind-că în acest volum, 
consacrat în întregime acestora din urmă, este 
important să aprofundăm mai ales acest raport 
pentru a trage din el concluziile practice indis¬ 
pensabile, cerem îngăduinţa să le examinăm cu 
mai multă atenţie. 

Echivocul care domină raporturile dintre an¬ 
tropologie şi sociologie şi la care fac frecvent 
aluzie documentele strînse în volumul de faţă 1 
ţine în primul rînd de ambiguitatea care carac- 

1 Amintim că nu este vorba de prezentul volum, 
ci de acela în care figura iniţial acest studiu. 

terizează stadiul actual al sociologiei însăşi. Nu¬ 
mele ei de sociologie o desemnează ca ştiinţa 
societăţii prin excelenţă, aceea care încoronează 
sau în care se rezumă toate celelalte ştiinţe so¬ 
ciale. Insă după eşecul marilor ambiţii ale şcolii 
lui Durkheim, ea nu mai deţine, în fapt, ni¬ 
căieri această poziţie. In unele ţări, mai ales în 
Europa continentală, iar uneori şi în America 
Latină, sociologia se înscrie în tradiţia unei fi¬ 
losofii sociale în care cunoaşterea (care rămîne 
pe al doilea sau al treilea plan) unor cercetări 
concrete efectuate de alţii nu face decît să sus¬ 
ţină speculaţia. Dimpotrivă, în ţările anglo-sa- 
xone (al căror punct de vedere cîştigă progresiv 
America Latină şi ţările asiatice), sociologia de¬ 
vine o disciplină specială, care se înscrie pe 
acelaşi plan ca celelalte ştiinţe sociale : ea stu¬ 
diază raporturile sociale în grupurile umane 
contemporane pe o bază larg experimentală şi 
în aparenţă nu se deosebeşte de antropologie 
nici prin metodele şi nici prin obiectul ei, afară, 
poate, prin faptul că acest obiect (aglomeraţii 
urbane, organizaţii agricole, state naţionale şi 
comunităţile care le constituie, societatea inter¬ 
naţională însăşi) este 3e un alt ordin de mărime 
şi de o mai mare complexitate decît societăţile 
zise primitive. Cum însă antropologia tinde tot 
mai mult a se interesa de aceste forme com¬ 
plexe, este greu de înţeles adevărata deosebire 
dintre amîndouă. 

Rămîne totuşi adevărat că, în toate cazurile, 
sociologia este strîns legată de observator. Acest 
lucru apare clar în ultimul nostru exemplu, în- 
trucît sociologia urbană, rurală, religioasă, ocu- 
paţională etc. îşi ia ca obiect societatea obser¬ 
vatorului sau o societate de acelaşi tip. Această 
atitudine nu este însă mai puţin reală în celălalt 
exemplu, cel al sociologiei de ^sinteză sau cu 
tendinţă filozofică. Acolo omul de ştiinţă îşi 
extinde, desigur, investigaţia la cele mai vaste 
porţiuni ale experienţei umane. El poate chiar 

să sc străduiască a o interpreta în totalitatea 
sa. Obiectul ei nu se mai limitează la observa¬ 
tor, dar el caută întotdeauna să-l extindă din 
punctul de vedere al observatorului. In efortul 
său de a desprinde interpretări şi semnificaţii 
el vizează în primul rînd să explice propria sa 
societate ; el aplică întregului propriile sale ca¬ 
tegorii logice, propriile sale perspective istorice. 
Dacă un sociolog francez din secolul al XX-lea 
ar elabora o teorie generală a vieţii în societate, 
ea va apărea întotdeauna şi în modul cel mai 
legitim (această încercare de distincţie nu im¬ 
plică nici o critică din partea noastră) ca opera 
unui sociolog francez din secolul al XX-lea. Pe 
cînd antropologul, pus în faţa aceleiaşi sarcini, 
se va strădui, tot de bunăvoie şi conştient (şi 
nu este deloc sigur că va reuşi vreodată), să 
formuleze un sistem acceptabil atît pentru cel 
mai îndepărtat indigen, cit şi pentru propriii săi 
concetăţeni sau contemporani. 

In timp ce sociologia se străduieşte să facă 
ştiinţa socială a observatorului, antropologia 
caută să elaboreze ştiinţa socială a observatului : 
fie că ea vizează, în descrierea societăţilor stra¬ 
nii şi îndepărtate, să ajungă la punctul de ve¬ 
dere al indigenului însuşi, fie că îşi lărgeşte 
obiectul prin includerea societăţii observatoru¬ 
lui, încercînd însă în acest caz să desprindă un 
sistem de referinţă bazat pe experienţa etno¬ 
grafică şi care să fie independent în acelaşi timp 
de observator şi de obiectul său. 

Astfel se înţelege de ce poate fi considerată 
sociologia (şi întotdeauna pe bună dreptate) cînd 
ca un caz particular al antropologiei (cum este 
tendinţa în Statele Unite), cînd ca o disciplină 
situată în vîrful ierarhiei ştiinţelor sociale : căci 
şi ea constituie, desigur, un caz privilegiat, pen¬ 
tru motivul, bine cunoscut în istoria geometriei, 
că adoptarea punctului de vedere al observa¬ 
torului permite de a desprinde proprietăţi apa¬ 
rent mai riguroase şi, desigur, aplicabile mai 

comod, ceea ce nu este cazul pentru acelea care 
implică o lărgire a aceleiaşi perspective la alţi 
observatori posibili. Astfel, geometria euclidi¬ 
ană poate fi considerată ca un caz privilegiat 
al unei metageometrii, care ar cuprinde şi con¬ 
siderarea unor spaţii altfel structurate. 


Misiuni proprii antropologiei 

Să întrerupem încă o dată aceste consideraţii 
pentru a preciza lucrurile şi a ne întreba cum 
poate fi conceput în acest stadiu al analizei me¬ 
sajul propriu al antropologiei, pe care organi¬ 
zarea predării ei trebuie să-i permită a-1 trans¬ 
mite în cele mai bune Condiţii. 

Obiectiv 'tate 

Prima ambiţie a antropologiei este de a 
atinge obiectivitatea, de a insufla gustul pentru 
ea şi de a transmite altora metodele ei. 
Această noţiune de obiectivitate trebuie totuşi 
precizată ; nu este vorba numai de o obiectivi¬ 
tate care să permită aceluia ce o practică să 
facă abstracţie de credinţele, preferinţele şi pre¬ 
judecăţile sale ; căci o asemenea obiectivitate 
caracterizează toate ştiinţele sociale, întrucît alt¬ 
fel ele nu ar putea pretinde la titlul de ştiinţă. 
Ceea ce am indicat în paragrafele precedente 
arată că tipul de obiectivitate la care aspiră 
antropologia merge mai departe ; nu este vorba 
numai de a se ridica deasupra valorilor proprii 
societăţii sau grupului din care face parte ob¬ 
servatorul, ci de metodele ei de gîndire ; de a 
ajunge la o formulare validă nu numai pen¬ 
tru un observator onest şi obiecţiv, ci pentru 
toţi observatorii posibili. Antropologul nu se 
mulţumeşte să-şi reprime sentimentele : el mo¬ 
delează noi categorii mintale, contribuie la in¬ 
troducerea unor noţiuni de spaţiu şi de timp, de 

opoziţie şi de contradicţie, tot atît de străine 
gîndirii tradiţionale ca acelea pe care le întîl- 
nim astăzi în unele ramuri ale ştiinţelor natu¬ 
rale. Această legătură între maniera în care se 
pun aceleaşi probleme în discipline aparent atît 
de îndepărtate a fost admirabil remarcată de 
marele fizician Niels Bohr, care scria că „deo¬ 
sebirile tradiţionale ale [culturilor umane]... 
seamănă în multe privinţe cu diferitele moduri 
echivalente în care poate fi descrisă experienţa 
fizică“ 1 . 

Şi, totuşi, această căutare intransigentă a 
unei obiectivităţi totale nu se poate desfăşura 
decît la un nivel la care fenomenele păstrează 
o semnificaţie umana şi rămîn comprehensibile 
— intelectual şi sentimental — pentru o conşti¬ 
inţă individuală. Acest punct este foarte impor¬ 
tant, căci el ne permite a distinge tipul de obiec¬ 
tivitate la care aspiră antropologia de cel care 
interesează alte ştiinţe sociale şi despre care se 
poate spune în mod legitim că nu este mai pu¬ 
ţin riguros decît al ei, deşi se situează pe un alt 
plan. Realităţile la care pretind ştiinţa econo¬ 
mică şi demografia nu sînt mai puţin obiec¬ 
tive, dar nu ne gîndim să le cerem să aibă un 
sens pe planul experienţei trăite a subiectului, 
care nu întîlneşte niciodată în devenirea sa is¬ 
torică obiecte ca valoare, rentabilitate, produc¬ 
tivitate marginală sau populaţie maximă. Aces¬ 
tea sînt noţiuni abstracte, a căror utilizare de 
către ştiinţele sociale permite şi o apropiere de 
ştiinţele exacte şi naturale, însă cu totul de altă 
manieră ; sub acest raport, antropologia se 
apropie mai curînd de ştiinţele umaniste. Ea 
se vrea ştiinţă semiologică şi se situează hotă- 
rît la nivelul semnificaţiei. Este pentru antro¬ 
pologie un motiv în plus (alături de multe al¬ 
tele) pentru menţinerea unui contact strîns cu 
lingvistica, la care găsim, faţă de faptul social 

1 N. Bohr, Natural Philosophy and Human Cul- 
ture, „Nature“, voi. 143, 1939. 

care este limbajul, aceeaşi grijă de a nu detaşa 
bazele obiective ale limbii, adică aspectul sunet, 
de funcţia ei semnificantă, aspectul sens l . 


Totalitate 

A doua ambiţie a antropologiei este totali¬ 
tatea. Ea vede în viaţa socială un sistem ale 
cărui aspecte sînt toate legate organic. Ea re¬ 
cunoaşte bucuros că pentru aprofundarea cu¬ 
noaşterii anumitor tipuri de fenomene este in¬ 
dispensabil de a îmbucătăţi un întreg, aşa cum 
face psihologul social, juristul, economistul, 
specialistul în ştiinţă politică. Ea este prea mult 
interesată în metoda modelelor (pe care o prac¬ 
tică în anumite domenii, cum este cel al înru¬ 
dirii) pentru a nu admite legitimitatea acestor 
modele speciale. 

Atunci însă cînd antropologul caută să con¬ 
struiască modele, o face întotdeauna cu scopul 
şi cu intenţia de a descoperi o formă comună 
diverselor manifestări ale vieţii sociale. Această 
tendinţă se regăseşte atît îndărătul noţiunii, in¬ 
trodusă de Marcel Mauss, de fapt social total, 
ca şi în aceea de pattern, cunoscută fiind impor¬ 
tanţa pe care ea a luat-o în antropologia anglo- 
saxonă în cursul ultimilor ani. 


Semnificaţie 

A treia originalitate a cercetării antropolo¬ 
gice este mai greu de definit şi, fără îndoială, 
mai importantă decît celelalte două. Sîntem atît 
de obişnuiţi să deosebim prin caractere priva- 

1 Aceste rînduri tocmai fuseseră scrise cînd am în- 
tî'init concepţii foarte asemănătoare sub pana unui 
filosof contemporan. Criticînd o sociologie desuetă, 
Jean-Paul Sartre adaugă : „...Sociologia primitivilor 
nu merită niciodată aceste reproşuri. ■Ea studiază ade¬ 
vărate ansambluri semnificante“ (.,Les Temps moder- 
nes“, anul 8, nr. 84—85, octombrie-noiembrie 1952, 
p. 729, nota 1). 

tive tipurile de societăţi de care se ocupă etno¬ 
logul, incit ne este greu să ne dăm seama că 
predilecţia sa are cauze pozitive. Domeniul an¬ 
tropologiei, se spune de obicei (şi însuşi titlul 
catedrelor o confirmă), e alcătuit din societăţi 
îiecivilizate, fără scriere, pre- sau ne mecanizate. 
Toate aceste ^calificative ascund însă o realitate 
pozitivă : aceste societăţi sînt bazate, intr-un 
grad mult mai important decît celelalte, pe re¬ 
laţii personale, pe raporturi concrete intre in¬ 
divizi. Acest punct s-ar cerc explicat pe larg. 
Va fi însă suficient, fără să intrăm aici în amă¬ 
nunte, să subliniem că volumul mic de societăţi 
numite „primitive‘ ! (prin aplicarea unui alt cri¬ 
teriu negativ) permite în general asemenea ra¬ 
porturi şi că, pînă şi în cazul în care societăţile 
de acest tip sînt prea extinse sau dispersate, 
raporturile dintre indivizii cei mai îndepărtaţi 
unii de alţii sînt construite după tipul relaţiilor 
mai directe, al căror model îl oferă în general 
înrudirea. Pentru Australia, Radcliffe-Brown a 
dat exemple ale acestor extinderi care astăzi 
sînt dasice. 


Criteriul autenticităţii 

Or, în această privinţă, societăţile omului mo¬ 
dern ar trebui mai curînd să fie definite prin- 
tr-un caracter privativ. Relaţiile cu semenul 
nostru nu mai sînt, decît ocazional şi fragmen¬ 
tar, bazate pe această experienţă globală, pe 
această aprehensiune concretă a unui subiect de 
către un altul. Ele rezultă în mare parte din re¬ 
construcţii indirecte, pe bază de documente 
scrise. Nu mai sîntem legaţi de trecutul nostru 
printr-o tradiţie orală care implică un contact 
trăit cu persoane : povestitori, preoţi, înţelepţi 
sau bătrîni, ci prin cărţi îngrămădite în biblio¬ 
teci şi pe baza cărora critica se străduieşte — cu 
cîte dificultăţi ! — să reconstituie fizionomia 
autorilor lor. Iar pe planul prezentului comuni- 

căm cu imensa majoritate a contemporanilor 
noştri prin tot soiul de intermediari : documente 
scrise sau mecanisme administrative, care lăr¬ 
gesc imens, fără îndoială, contactele noastre, 
însă le conferă în acelaşi timp un caracter de 
inautenticitate. Acest caracter a devenit chiar 
simbolul raporturilor dintre cetăţean şi organele 
puterii în multe ţări. 

N-avem de gînd să ne lansăm intr-un para¬ 
dox, definind în mod negativ imensa revoluţie 
pe care a produs-o inventarea scrierii. Este însă 
indispensabil să ne dăm seama că, aducînd ome¬ 
nirii atîtea binefaceri, ea îi răpea în acelaşi timp 
ceva esenţial l . O justă apreciere a pierderii de 
autonomie care a rezultat din expansiunea for¬ 
melor indirecte de comunicare (carte, fotografie, 
presă, radio etc.) le-a lipsit în mod uimitor pînă 
în prezent organizaţiilor internaţionale, şi în 
special UNESCO ; ea apare însă pe primul plan 
al preocupărilor teoreticienilor celei mai mo¬ 
derne dintre ştiinţele sociale, ştiinţa comunica¬ 
ţiei, după cum ne arată următorul pasaj din Ci¬ 
bernetica lui Wiener : ,,Nu este atunci de mirare 
că o comunitate mai mare... conţine mult mai 
puţină informaţie disponibilă pentru comunitate 
decît comunităţile mai mici, fără să mai spunem 
ceva despre elementele umane din care sînt 
construite toate comunităţile“ 2 . Ca să ne situăm 
pe un teren mai familiar ştiinţelor sociale, dez¬ 
baterile, binecunoscute de ştiinţa politică fran¬ 
ceză, dintre partizanii scrutinului de listă şi ai 
scrutinului de arondisment subliniază într-un 
mod confuz, pe care ştiinţa comunicaţiei l-ar 
ajuta cu folos să fie mai precis, acea pierdere 
de informaţie care rezultă pentru grup din 

1 Cf. la acest punct Tristes Tropiques, cap. XXVIII 
(vezi şi Tropice triste, cap. 28, Bucureşti, Editura ştiin¬ 
ţifică, 1968. — Nota trad.). 

2 Paginile 188—189 (vezi şi N. WKener, Ciberne¬ 
tica, Bucureşti, Editura ştiinţifică, 1966, p. 214. — Nota 
trad.) ; în general, paginile 181—189 (ed. rom. p. 206 — 
216. — Nota trad.) ar merita să fie înscrise în în¬ 
tregime în Carta UNESCO. 

substituirea de valori abstracte contactului per¬ 
sonal dintre alegători şi reprezentanţii lor. 

Desigur, societăţile moderne nu sînt în între¬ 
gime neautentice. Dacă examinăm cu atenţie 
punctele de inserţie ale anchetei antropologice, 
constatăm, dimpotrivă, că antropologia, intere- 
sîndu-se din ce în ce mai mult de studiul socie¬ 
tăţilor moderne, şi-a dat silinţa să recunoască şi 
să izoleze în ea niveluri de autenticitate. Ceea 
ce îi permite etnologului să se simtă pe un teren 
familiar atunci cînd studiază un sat, o întreprin¬ 
dere sau o „vecinătate 41 dintr-un mare oraş 
(neighbourhood, cum spun anglo-saxonii) este 
faptul că toată lumea cunoaştş pe toată sau 
aproape toată lumea. Tot aşa, atunci cînd demo¬ 
grafii recunosc într-o societate modernă exis¬ 
tenţa unor izolate de acelaşi ordin de mărime ca 
acelea care caracterizează societăţile primitive \ 
ei apelează la antropolog, care îşi descoperă ast¬ 
fel un nou obiect. Anchetele asupra comunităţi¬ 
lor efectuate în Franţa sub patronajul UNESCO 
au fost foarte revelatoare în această privinţă ; 
pe cit s-au simţit la largul lor anchetatorii (din¬ 
tre care unii aveau o formaţie antropologică) în- 
tr-un sat cu cinci sute dc locuitori, al cărui stu¬ 
diu nu impunea nici o modificare a metodelor 
lor clasice, pe atît de mult au avut sentimentul, 
într-un oraş de proporţii mijlocii, de a fi întilnit 
un obiect ireductibil. De ce ? Fiindcă treizeci de 
mii de persoane nu pot constitui o societate de 
acelaşi fel ca cinci sute. în primul caz, comuni¬ 
caţia nu este stabilită în principal între per¬ 
soane sau după tipul de comunicaţie interperso- 
nală ; realitatea socială a ,,emiţătorilor“ şi a „re- 
ceptorilor“ (ca să ne exprimăm în limbajul teo¬ 
riei comunicaţiei) dispare in spatele complexită¬ 
ţii „codurilor^ şi a „releurilor“ 2 . 

1 J. S u 11 e r şi L. T a b a h, Les notions d'isolat et 
de population minimum, ,,Population“, voi. 6, nr. 3, 
Paris, 1951. 

2 Cu privire la acest subiect vezi N. Wiener, The 
Human Use of Human Beings, Boston, 1950. 

Viitorul va judeca, fără îndoială, că cea mt;' 
importantă contribuţie adusă de antropologie 
ştiinţelor sociale constă în a fi introdus (dealtfel 
în mod inconştient) această distincţie capitală 
între două modalităţi de existenţă socială : un 
gen de viaţă înţeles la origine ca tradiţional şi 
arhaic, care este, înainte de toate, cel al socie¬ 
tăţilor autentice, şi forme de apariţie mai re¬ 
centă, din care primul tip nu este, desigur, ab¬ 
sent, însă în care grupurile imperfect şi incom¬ 
plet autentice sînt organizate în cadrul unui 
sistem mai vast, el însuşi marcat de inautenti- 
citate. 

In timp ce această distincţie explică şi justi¬ 
fică interesul crescînd al antropologiei pentru 
modurile de relaţii autentice care subzistă sau 
apar în societăţile moderne, ea arată şi limitele 
prospectării sale. Fiindcă, dacă este adevărat că 
un trib melanezian şi un sat francez sînt, grosso 
modo, entităţi sociale de acelaşi tip, aceasta nu 
mai este adevărat atunci cînd se extrapolează 
în avantajul unor unităţi mai vaste. De aici pro¬ 
vine eroarea promotorilor studiilor cu caracter 
naţional dacă vor să lucreze numai ca antropo¬ 
logi ; căci, asimilînd în mod inconştient forme de 
viaţă socială ireductibile, ei pot ajunge doar la 
două rezultate : fie la validarea celor mai rele 
prejudecăţi, fie la reificarea celor mai goale 
abstracţii. 


Organizarea studiilor antropologice 

Se întrevede astfel bizara încrucişare de dis¬ 
cipline în care este situată astăzi antropologia. 
Pentru a rezolva problema obiectivităţii impusă 
de nevoia unui limbaj comun în care să exprime 
experienţe sociale eterogene, antropologia în¬ 
cepe a se orienta spre matematici şi spre logica 
simbolică. Vocabularul nostru curent, produsul 
propriilor noastre categorii sociale, este, în- 
tr-adevăr, insuficient pentru a formula expe¬ 
rienţe sociologice foarte diferite. Trebuie să re- 

curgem la simboluri, aşa cum face fizicianul 
atunci cînd vrea să desprindă ceea ce e comun, 
de exemplu, între teoria corpusculară şi teoria 
ondulatorie a luminii. In limbajul omului de pe 
stradă, cele două concepţii sînt contradictorii ; 
cum însă pentru ştiinţă ele sînt la fel de „reale 44 
şi una, şi cealaltă, trebuie să recurgem la sis¬ 
teme de semne de un tip nou pentru a putea 
trece de la una la cealaltă 1 . 

In al doilea rînd, ca ştiinţă „semiologică 44 , ca 
se îndreaptă spre lingvistică din două motive : 
mai întîi, fiindcă numai cunoaşterea limbii per¬ 
mite pătrunderea într-un sistem de categorii lo¬ 
gice şi de valori morale diferit de cel al obser¬ 
vatorului ; apoi fiindcă lingvistica, mai mult 
decît orice altă ştiinţă, este în măsură să ne în¬ 
veţe cum să trecem de la considerarea unor ele¬ 
mente lipsite ele însele de semnificaţie la aceea 
a unui sistem semantic şi să ne arate cum se 
poate construi acesta din urmă cu ajutorul celor 
dintîi : ceea ce este, poate, în primul rînd pro¬ 
blema limbajului, dar, dincolo de el şi prin el, 
e problema culturii în totalitatea ei. 

In al treilea rînd, sensibilă la interrelaţiile di¬ 
verselor tipuri de fenomene sociale, antropolo¬ 
gia ţine să examineze simultan aspectele lor 
economic, juridic, politic, moral, estetic, reli¬ 
gios ; ea este deci atentă la dezvoltarea celor¬ 
lalte ştiinţe sociale, şi mai ales a acelora care 
împart cu ea această perspectivă totală, adică 
geografia umană, istoria socială şi economică, 
sociologia. 

In sfîrşit, preocupîndu-se în principal de acele 
forme ale vieţii sociale (printre care societăţile 
zise primitive constituie exemplele cele mai uşor 
de izolat şi realizările cele mai avansate) defi¬ 
nite printr-o autenticitate care se măsoară prin 

1 Cititorul doritor de a aprofunda aceste analogii 
neaşteptate între ştiinţele sociale şi ştiinţele exacte 
şi naturale va putea consulta frumoasa carte a lui 
Pierre A uger, L’homme microscopique, Paris. 
1952. 

întinderea şi bogăţia raporturilor concrete din¬ 
tre indivizi, antropologia simte că psihologia 
(generală şi socială) este disciplina cu care men¬ 
ţine cele mai strînse contacte. 

Nu poate fi vorba de a-i copleşi pe studenţi cu 
o masă enormă de cunoştinţe pe care ar cere-o 
satisfacerea integrală a tuturor acestor exigenţe. 
Dar din conştiinţa acestei complexităţi rezultă 
cel puţin cîteva consecinţe practice. 

1) Antropologia a devenit o disciplină prea di¬ 
versificată şi prea tehnică pentru a putea reco¬ 
manda cursuri limitate la un an, intitulate în 
general „introducere în antropologie” (sau altă 
formulă de acelaşi gen), constînd de obicei în 
comentarii vagi cu privire la organizarea cla- 
nică, la poligamie şi la totemism. Ar fi deosebit 
de periculos să ne închipuim că cu asemenea 
noţiuni superficiale pot fi pregătiţi într-un fel 
oarecare pentru rolul lor tineri — misionari, ad¬ 
ministratori, diplomaţi, militari etc. — destinaţi 
să trăiască în contact cu populaţii foarte diferite 
de a lor. O introducere în antropologie nu for¬ 
mează un antropolog, fie chiar amator, tot aşa 
cum o introducere în fizică nu ar putea forma 
un fizician sau chiar un auxiliar al fizicianului. 

In această privinţă antropologii au grele răs¬ 
punderi. Ignoraţi şi dispreţuiţi atît de multă 
vreme, ei se simt adeseori flataţi cînd cineva sc 
gîndeşte să le ceară o spoială de antropologie 
pentru completarea unei formaţii tehnice. Ei 
trebuie să reziste în modul cel mai energic la 
această seducţie. Nu este vorba, desigur, mai 
ales după cele spuse mai sus, de a transforma 
pe oricine în antropolog. Dacă însă un medic, 
un jurist, un misionar trebuie să aibă cîteva no¬ 
ţiuni de antropologie, atunci să le capete sub 
aspectul unei formaţii foarte tehnice şi foarte 
avansate din acele cîteva capitole ale cercetă¬ 
rii antropologice care se referă-'direct la exer¬ 
citarea profesiunii lor şi la acea regiune a lumii 
Unde urmează s-o exercite. 

2) Oricare ar fi numărul de cursuri prevă¬ 
zute, nu se pot forma antropologi într-un sin¬ 
gur an. Pentru un învăţămînt complet, care ab¬ 
soarbe tot timpul studentului, minimum pare a 
fi de trei ani, i-ar pentru anumite calificări pro¬ 
fesionale acest minim ar trebui să fie prelungit 
pînă la patru şi cinci ani. Pare deci indispensa¬ 
bil ca în toate universităţile antropologia să în¬ 
ceteze a fi coborîtă, aşa cum este adeseori cazul 
(în special în Franţa), la rangul de învăţămînt 
accesoriu. Diplomele de antropologie trebuie să 
consfinţească, pînă la cele mai înalte grade uni¬ 
versitare, studii care să fie exclusiv şi integral 
antropologice. 

3) Chiar extinsă în acest fel, totalitatea ma¬ 
teriilor cuprinse sub numele de antropologie 
este prea complexă pentru a nu cere o speciali¬ 
zare. Există, fireşte, o formaţie comună pe care 
toţi antropologii ar putea-o dobîndi în cursul 
primului an de studii şi care le-ar permite să-şi 
aleagă în cunoştinţă de cauză specializarea lor 
ulterioară. Fără a avea intenţia să propunem 
aici un program rigid, se vede cu destulă uşu¬ 
rinţă care ar fi aceste materii : elemente de an¬ 
tropologie fizică, socială şi culturală, preistorie, 
istoria teoriilor etnologice, lingvistică generală. 

începînd din al doilea an, ar trebui să în¬ 
ceapă o specializare pe materii : a) antropologie 
fizică, însoţită de anatomia comparată, de bio¬ 
logie şi de fiziologie ; b) antropologie socială cu 
istorie economică şi socială, psihologie socială, 
lingvistică ; c) antropologie culturală cu tehno¬ 
logie, geografie, preistorie. 

In al treilea an (şi, poate, începînd chiar din 
al doilea), această specializare sistematică ar 
putea fi însoţită de o specializare regională, 
care, pe lîngă preistorie, ar cuprinde arheologia 
şi geografia, precum şi studiul avansat al uneia 
sau mai multor limbi din partea lumii alese de 
anchetator. 

4) Studiul antropologiei, generală sau regio¬ 
nală, implică întotdeauna lecturi întinse. Nu ne 



referim atit la manuale (care pot completa, dar 
niciodată înlocui predarea orală) şi la lucrări 
teoretice (a căror abordare nu este indispensa¬ 
bilă înaintea ultimilor ani de formare), cît la 
monografii, adică la cărţi prin care studentul e 
pus să retrăiască o experienţă trăită pe teren şi 
datorită cărora el va reuşi să acumuleze masa 
considerabilă de cunoştinţe, singurele care-i pot 
da bagajul intelectual cerut şi-l pot feri de ge¬ 
neralizări şi de simplificări pripite. 

In consecinţă, pe toată durata studiilor, 
cursurile şi lucrările practice vor trebui să fie 
completate cu lecturi obligatorii într-o propor¬ 
ţie de cîteva mii de pagini pe an, controlate 
prin diverse procedee pedagogice (rezumate 
scrise, expuneri orale etc.), în ale căror detalii 
nu putem intra aici. De aici rezultă : a) că orice 
institut sau şcoală de antropologie trebuie să 
dispună de o bibliotecă importantă, în caro 
multe lucrări să figureze în două sau trei exem¬ 
plare ; b) că în epoca actuală studentul va tre¬ 
bui să posede chiar de la început cunoştinţe 
suficiente din cel puţin o limbă străină, aleasă 
printre cele folosite cel mai. frecvent în produc¬ 
ţia antropologică din ultimii ani. 

Ezităm să recomandăm în acest domeniu o 
politică de traduceri sistematice : vocabularul 
tehnic al antropologiei se află actualmente în¬ 
tr-o stare de completă anarhie. Fiecare autor 
tinde să întrebuinţeze o terminologie care-i este 
proprie, iar sensul termenilor principali nu este 
fixat. Avem motive serioase dc a crede că o 
ţară lipsită de o producţie antropologică impor¬ 
tantă în limba ei naţională nu are nici traducă¬ 
tori specializaţi, capabili să păstreze sensul 
exact al termenilor şi nuanţele gîndirii unui 
autor străin. în această privinţă ,, ar trebui insis¬ 
tat mai mult ca UNESCO să treacă la executa¬ 
rea proiectului său de dicţionare ştiinţifice in¬ 
ternaţionale, a căror realizare ne va permite, 
poate, să fim mai puţin intransigenţi. 

In sfîrşit, este de dorit ca instituţiile de în- 
văţămînt să folosească mijloace de difuzare, ca, 
de exemplu, proiecţiile fixe, filmele documen¬ 
tare, înregistrările lingvistice sau muzicale. Di¬ 
verse creaţii recente, în special aceea a unui 
Centru internaţional al filmului documentar et¬ 
nografic, hotărîfă de penultimul Congres al 
Uniunii internaţionale a ştiinţelor antropologice 
şi etnologice (Viena, 1952), sînt de bun augur 
pentru viitor. 

5) Ar fi util ca aceşti trei ani de formare teo¬ 
retică să fie urmaţi de unul sau chiar doi ani 
de stagiu, cel puţin pentru cei care s-ar consa¬ 
cra unei profesiuni antropologice (în învăţămînt 
sau cercetare). Dar aici se pun, la drept vor¬ 
bind, probleme de o extremă complexitate. 


învăţămînt şi cercetare 

Formarea pro/esorz7or 

Vom lua în considerare mai întîi cazul viito¬ 
rilor profesori de antropologie. Oricare ar fi con¬ 
diţiile relative la titlurile universitare cerute 
pentru învăţămînt (în general doctorat sau lu¬ 
crări de un nivel echivalent), nimeni nu ar tre¬ 
bui să pretindă a preda antropologia fără să fi 
realizat cel puţin o cercetare importantă pe te¬ 
ren. Vom da mai departe justificarea teoretică 
a acestei exigenţe, care în mod greşit ar părea 
exagerată. Ar fi bine să terminăm o dată pentru 
totdeauna cu iluzia că antropologia poate fi pre¬ 
dată între patru pereţi cu ajutorul unei edilii 
complete (sau, cel mai adesea, prescurtată) a lu¬ 
crării Creanga de aur şi a altor compilaţii, ori¬ 
care ar fi meritele lor intrinsece. Celor care ar 
invoca împotriva acestei clauze cazul unor sa¬ 
vanţi iluştri care n-au fost niciodată pe teren 
(sir James Frazer nu răspundea oare : „Să mă 
ferească Dumnezeu !“ acelora care-i puneau 

această întrebare ?) le vom atrage atenţia că 
Levy-Bruhl, de exemplu, nu a ocupat niciodată 
o catedră de antropologie, nici o catedră cu o 
denumire echivalentă (nu exista în timpul vie¬ 
ţii sale în universităţile franceze o asemenea ca¬ 
tedră), ci o catedră de filosof ie : nimic nu va 
împiedica în viitor ca unor teoreticieni puri să 
li se atribuie catedre ţinînd de discipline apro¬ 
piate de antropologie : istoria religiilor, socio¬ 
logia comparată sau altele. Predarea antropolo¬ 
giei însă trebuie să fie rezervată martorilor. 
Această atitudine nu are nimic îndrăzneţ, ea 
este, de fapt (dacă nu întotdeauna de drept), ob¬ 
servată în toate ţările în care antropologia a 
atins o oarecare dezvoltare. 

Formarea cercetătorilor 

Problema devine mai delicată atunci cînd 
este vorba de viitorii profesionişti ai antropolo¬ 
giei, adică de cercetători b Nu ar însemna să 
creăm un cerc vicios cerîndu-le să fi efectuat 
cercetări încă înainte de a fi fost calificaţi pe 
linie universitară pentru a le întreprinde ? Aici 
ne putem referi cu folos la consideraţiile din 
paginile precedente pentru a încerca să lămu¬ 
rim situaţia cu totul specială în care se află an¬ 
tropologia. 

Am descris mai sus, ca pe un caracter special 
şi ca principalul ei merit, faptul că antropologia 
caută să izoleze în toate formele vieţii sociale 
ceea ce am denumit nivelurile de autenticitate: 
adică fie societăţi complete (care se întîlnesc 
cel mai frecvent printre cele numite „primi- 
tive“), fie moduri de activitate socială (izolabile 
chiar în sînul societăţilor moderne sau „civili- 

1 Pentru aceste chestiuni, cititorul va putea să con¬ 
sulte cu cel mai mare interes numărul special din 
„American Anthropologist" consacra^ unui simpozion : 
The Training of the Professional Anthropologist 
(voi. 54, nr. 3, 1952). Problemele pe care le examinăm 
aici au fost discutate acolo în lumina situaţiei nord- 
americane. 

zate“), dar care se definesc în toate cazurile 
printr-o densitate psihologică deosebită şi în 
care relaţiile interpersonale şi sistemul rapor¬ 
turilor sociale se integrează pentru a forma un 
tot. Din aceste caractere distinctive rezultă 
imediat o consecinţă : astfel de forme de viaţă 
socială nu pot fi niciodată cunoscute numai 
din afară. Pentru a le înţelege este necesar ca 
anchetatorul să reuşească să reconstituie el în¬ 
suşi sinteza care le caracterizează, adică să nu 
se mulţumească a le analiza în elementele lor, 
ci să le asimileze în totalitatea lor sub forma 
unei experienţe personale, adică a sa proprie. 

Vedem, aşadar, că antropologul are nevoie 
de experienţa terenului pentru o raţiune foarte 
profundă, care ţine de natura însăşi a discipli¬ 
nei şi de caracterul distinctiv al obiectului ei. 
Pentru el, ea nu este un scop al profesiunii sale, 
nici o desăvîrşire a culturii sale, nici un exer¬ 
ciţiu tehnic. Ea reprezintă un moment crucial 
din educaţia sa, înainte de care el va putea po¬ 
seda cunoştinţe discontinue, care însă nu vor 
alcătui niciodată un tot, şi abia ulterior aceste 
cunoştinţe se vor „închega” într-un ansamblu 
organic şi vor dobîndi deodată un sens care an¬ 
terior le lipsea. Această situaţie prezintă mari 
analogii cu cea care prevalează în psihanaliză : 
este un principiu astăzi universal admis că 
practicarea profesiunii analitice cere o expe¬ 
rienţă specifică şi de neînlocuit, aceea a anali¬ 
zei însăşi ; de aceea toate regulamentele impun 
viitorului analist ca el însuşi să fi fost analizat. 
Pentru antropolog, practica terenului constituie 
echivalentul acestei experienţe unice ; ca şi în 
cazul psihanalizei, experienţa poate reuşi sau 
eşua şi nici un examen sau concurs nu furni¬ 
zează mijlocul de a decide într-un sens sau în 
altul. Numai judecata reprezentanţilor experi¬ 
mentaţi ai profesiunii, a căror operă atestă că 
ei înşişi au trecut cu succes această probă, poate 
decide dacă şi cînd candidatul la profesiunea 

de antropolog va fi realizat pe teren revoluţia 
interioară care va face din el, intr-adevăr, un 
om nou. 

Din aceste consideraţii decurg cîteva conse¬ 
cinţe. 


Rolul muzeelor de antropologie 

In primul rînd, practicarea profesiunii de an¬ 
tropolog, care este plină de primejdii, întrucît 
implică intrarea în contact a unui corp străin, 
anchetatorul, cu un mediu pe care constituţia 
lui internă şi situaţia lui în lume îl fac deosebit 
de instabil şi de fragil pretinde o calificare pre¬ 
liminară, şi aceasta nu poate fi obţinută decît 
pe teren. 

In al doilea rînd, această situaţie, teoretic 
contradictorie, corespunde îndeaproape cu două 
modele existente : cel al psihanalizei, după cum 
s-a constatat mai sus, şi cel al studiilor medicale 
în general, unde externatul şi internatul intro¬ 
duc tocmai în învăţarea diagnosticării prin în¬ 
săşi practica diagnosticului. 

In al treilea rînd, cele două modele invocate 
adineauri arată că reuşita nu poate fi obţinută 
decît printr-un contact personal cu un profe¬ 
sor ; contact suficient de strîns şi de prelungit 
pentru a introduce în desfăşurarea studiilor un 
element inevitabil de arbitrar : „patronul 44 în 
studiile medicale, analistul „de control 44 în stu¬ 
diile psihanalitice. Acest element de arbitrar 
poate fi limitat prin diverse procedee care nu 
pot fi examinate aici, dar nu vedem cum ar pu¬ 
tea fi eliminat complet în antropologie. Şi aici 
cineva mai vîrstnic trebuie să-şi asume o res¬ 
ponsabilitate personală în formarea tînărului 
cercetător. Contactul strîns cu o, persoană care 
a suferit deja ea însăşi o transmutare psiholo¬ 
gică este pentru elev un mijloc de a trece mai 
repede prin ea şi, în acelaşi timp, pentru pro- 

fesor de a verifica daca şi în ce moment disci¬ 
polul său a ajuns şi el la această transmutare. 

Să ne punem acum întrebarea care sînt mij¬ 
loacele practice de a asigura viitorului cercetă¬ 
tor o experienţă de teren ,,sub control“. Există, 
pare-se, trei mijloace : 

/ 

Lucrările practice 

Ne gîndim la lucrări practice sub conducerea 
profesorilor care asigură ultimii ani de învăţă- 
mînt sau sub aceea a asistenţilor. Această solu¬ 
ţie nu are decît o valoare aproximativă. Fără a 
ne abţine s-o recomandăm instituţiilor tinere 
sau ţărilor care nu dispun de structuri apropri¬ 
ate, trebuie să subliniem caracterul ei provizo¬ 
riu. Lucrările practice, accesorii învăţămîntului, 
au întotdeauna tendinţa de a apărea ca nişte 
corvezi sau pretexte. Trei biete săptămîni pe¬ 
trecute intr-un sat sau într-o întreprindere nu 
pot să aducă acea revoluţie psihologică ce mar¬ 
chează cotitura hotărîtoare în formarea antro¬ 
pologului şi nici măcar să-i ofere studentului o 
slabă imagine a ei. Aceste stagii pripite sînt 
uneori nefaste, în măsura în care nu permit de¬ 
cît cele mai sumare şi mai superficiale proce¬ 
dee de anchetă, ajungînd astfel adeseori să con¬ 
stituie o antiformaţie ; oricît de utilă ar putea 
fi cercetăşia pentru educarea copiilor, nu putem 
confunda formarea profesională la nivelul învă¬ 
ţămîntului superior cu forme, chiar superioare, 
de joc dirijat. 


Stagiile exterioare 

Am putea prevedea deci stagii de mai lungă 
durată în institute şi instituţii, care, fără a pre¬ 
zenta un caracter specific antropologic, funcţio¬ 
nează la nivelul acelor relaţii interpersonale şi 
a acelor situaţii globale în care am recunoscut 
terenul privilegiat al antropologiei : de exem- 

piu, administraţii municipale', servicii sociale, 
centre de orientare profesională etc. Această so¬ 
luţie ar prezenta în raport cu precedenta imen¬ 
sul avantaj de a nu face apel la experienţe si¬ 
mulate. Ea prezintă, din contră, inconvenientul 
de a-i pune pe studenţi sub controlul şi respon¬ 
sabilitatea unor şefi de servicii lipsiţi de o for¬ 
maţie antropologică, adică incapabili să dega¬ 
jeze importanţa teoretică a experienţelor zil¬ 
nice. Aşadar, este vorba aici mai curînd de o 
soluţie de viitor, care îşi va căpăta valoarea nu¬ 
mai în momentul în care, după ce i se va fi re¬ 
cunoscut formaţiei antropologice o importanţă 
generală, o proporţie substanţială de antropo¬ 
logi va putea fi întîlnită în instituţiile sau ser¬ 
viciile de acest tip. 

Muzeele de antropologie 

La începutul acestui studiu am făcut deja 
aluzie la rolul muzeului de antropologie ca pre¬ 
lungire a terenului. Şi, într-adevăr, contactul 
cu obiectele, modestia pe care i-o insuflă muzeo¬ 
grafului toate treburile mărunte care stau la 
baza profesiunii sale : despachetare, curăţire, 
întreţinere ; simţul ascuţit al concretului pe 
care îl dezvoltă munca de clasificare, de identi¬ 
ficare şi de analiză a pieselor de colecţie ; co¬ 
municarea cu mediul indigen ce se stabileşte 
indirect prin intermediul instrumentelor care 
trebuie să fie mînuite pentru a le cunoaşte, 
avînd, pe de altă parte, o textură, o formă, ade¬ 
seori chiar un miros, a căror sesizare senzorială, 
de mii şi mii de ori repetată, creează o familia¬ 
ritate inconştientă cu genuri de viaţă şi activi¬ 
tate îndepărtate ; în sfîrşit, respectul pentru di¬ 
versitatea manifestărilor geniului uman, care 
nu pot să nu rezulte din atîtea încercări ne¬ 
încetate pentru gustul, inteligenţa şi ştiinţa la 
care obiectele cele mai neînsemnate în aparenţă 
îl supun zilnic pe muzeograf, — toate acestea 

Constituie o experienţă de o bogăţie şi de o den¬ 
sitate pe care ar fi greşit s-o subestimăm. 

Aceste consideraţii explică de ce Institutul de 
etnologie al Universităţii din Paris pune atîta 
preţ pe ospitalitatea pe care i-o acordă Muzeul 
omului ; de asemenea de ce raportul american 
sugerează ca situaţie normală, care tinde tot mai 
mult a se generaliza în Statele Unite, ca orice 
secţie de antropologie să fie dotată chiar în ca¬ 
drul universităţii cu un muzeu de dimensiuni 
mijlocii. Se pare însă că în acest sens se poate 
face mai mult şi mai bine. 

Un timp îndelungat, muzeele de antropologie 
au fost concepute după imaginea altor institu¬ 
ţii de acelaşi tip, adică ca un ansamblu de gale¬ 
rii în care sînt conservate obiecte : lucruri, do¬ 
cumente inerte şi întrucîtva fosilizate în dosul 
vitrinelor lor, complet rupte de societăţile care 
le-au produs, singura legătură dintre ele şi pro¬ 
ducătorii lor fiind constituită de misiunile inter¬ 
mitente trimise pe teren pentru a strînge colec¬ 
ţii, martori muţi ai unor genuri de viaţă străine 
şi totodată inaccesibile vizitatorului. 

Or, evoluţia antropologiei ca ştiinţă şi trans¬ 
formările lumii moderne împing în două pri¬ 
vinţe la modificarea acestei concepţii. După cum 
am arătat mai sus, antropologia devine treptat 
conştientă de adevăratul ei obiect, constituit 
de anumite modalităţi de existenţă socială a 
omului, mai uşor, poate, de recunoscut şi mai 
rapid izolabile în societăţi foarte diferite de 
societatea observatorului, dar care există totuşi 
şi în sînul acesteia. Pe măsură ce antropologia 
îşi aprofundează reflecţia asupra obiectului ei 
şi îşi rafinează metodele, ea se simte din ce în 
ce mai mult going back home (întoreîndu-se 
acasă), cum ar spune anglo-saxonii. Deşi îm¬ 
bracă forme foarte diverse şi greu de identifi¬ 
cat, ar fi greşit să vedem în această tendinţă o 
caracteristică particulară a antropologiei ame¬ 
ricane. In Franţa şi în India, studiile unor co- 

ftiUnitaţi, efectuate cu sprijinul UNESCO, âU 
fost conduse de Muzeul omului de la Paris şi 
de Muzeul antropologic de la Calcutta. Muzeului 
artelor şi tradiţiilor populare i s-a adăugat un 
laborator de etnografie franceză ; Muzeul omu¬ 
lui adăposteşte Laboratorul, de etnografie so¬ 
cială, consacrat, în ciuda denumirii şi sediului, 
nu sociologiei melaneziene sau africane, ci ace¬ 
leia a regiunii pariziene. Or, în toate aceste 
cazuri, nu ar putea fi vorba exclusiv de a aduna 
obiecte, ci de asemenea şi mai ales de a-i înţe¬ 
lege pe oameni, şi mult mai puţin de a clasa în 
arhive, ca în ierbare, vestigii uscate, decît de a 
descrie şi analiza forme de existenţă la care 
observatorul participă în modul cel mai intim. 

Aceeaşi tendinţă se manifestă în antropolo¬ 
gia fizică, care nu se mai mulţumeşte, ca în 
trecut, de a strînge măsurători şi părţi ale sche¬ 
letului, ci studiază fenomenele rasiale pe indi¬ 
vidul viu, examinînd părţile moi la fel ca sche¬ 
letul, '■ precum şi activitatea fiziologică în 
aceeaşi măsură şi chiar mai mult decît simpla 
structură anatomică. Ea se preocupă, aşadar, 
mai ales de procesele actuale de diferenţiere la 
toţi reprezentanţii speciei umane, în loc de a 
se mărgini să strîngă rezultatele lor osificate, 
la propriu şi la figurat, la tipurile care se deo¬ 
sebesc cel mai uşor de acela al observatorului. 

Pe de altă parte, expansiunea civilizaţiei oc¬ 
cidentale, dezvoltarea mijloacelor de comuni¬ 
caţie, frecvenţa deplasărilor care caracterizează 
lumea modernă au pus specia umană în miş¬ 
care. Practic nu mai există astăzi culturi izo¬ 
late ; pentru a studia pe oricare dintre ele (în 
afară de cîteva rare excepţii) sau cel puţin unele 
din producţiile lor, nu mai este nevoie de a par¬ 
curge jumătate din glob şi de a face pe explo¬ 
ratorii. Un oraş mare, cum este New York, Lon¬ 
dra, Paris, Calcutta sau Melbourne, cuprinde în 
populaţia lui reprezentanţi ai celor mai diverse 
culturi; acest lucru îl ştiu bine lingviştii, care 
descoperă cu stupoare că au la îndemînă infor- 

matori calificaţi pentru limbi îndepărtate, rare 
şi considerate uneori ca dispărute. 

Muzeele de antropologie trimiteau altădată 
oameni, care călătoreau într-un singur sens, să 
caute obiecte care călătoreau în sens invers. 
Astăzi însă oamenii călătoresc în toate sensu¬ 
rile, şi, cum şceastă înmulţire a contactelor 
aduce o omogenizare a culturii materiale (care 
pentru societăţile primitive se traduce cel mai 
adesea printr-o dispariţie), se poate spune că în 
unele privinţe oamenii tind să înlocuiască obiec¬ 
tele. Muzeele de antropologie trebuie să acorde 
atenţie acestei imense transformări. Misiunea 
lor de păstrătoare de obiecte este susceptibilă 
de a se prelungi, nu de a se dezvolta, şi mai pu¬ 
ţin încă de a se înnoi. Dar dacă e din ce în ce 
mai greu să se adune arcuri şi săgeţi, tobe şi 
coliere, coşuri şi statui de divinităţi, devine, 
dimpotrivă, din ce în ce mai uşor să se studieze 
în mod sistematic limbi, credinţe, atitudini şi 
personalităţi. Cîte comunităţi din Asia de sud- 
est, din Africa neagră şi albă, din Orientul 
Apropiat etc. nu se află reprezentate la Paris 
de către indivizi în trecere sau rezidenţi, de fa¬ 
milii sau chiar de mici colectivităţi ? 


Antropologie teoretică şi antropologie aplicată 

Din acest punct de vedere, muzeelor de an¬ 
tropologie (care dealtfel se transformă într-o 
largă măsură în laboratoare) 1 li se deschid nu 

1 In legătură cu aceasta vom menţiona că încă din 
1937 două treimi din clădirile care adăpostesc şi as¬ 
tăzi Muzeul omului de la Paris au fost afectate mun¬ 
cii de laborator şi numai o treime galeriilor de ex¬ 
poziţie. Această concepţie, la timpul ei revoluţionară, 
a permis asocierea strînsă a activităţilor muzeogra¬ 
fice şi a celor de învăţămînt, prin gruparea sub ace¬ 
laşi acoperiş a Muzeului omului şi a Institutului de 
etnologie, menţionat mai sus. 

numai posibilităţi de studii, ci şi misiuni noi, 
de o importanţă practică ce le solicită. Căci 
aceşti reprezentanţi ai unor culturi periferice, 
neintegrate sau prost integrate au mult de ofe¬ 
rit etnografului : limbaj, tradiţii orale, credinţe, 
concepţie despre lume, atitudini în faţa fiinţe¬ 
lor şi a lucrurilor. Dar ei mai sînt foarte frec¬ 
vent confruntaţi cu probleme reale şi îngrijoră¬ 
toare : izolare, dezrădăcinare, şomaj, neînţele¬ 
gerea mediului căruia i-au fost temporar sau pe 
o durată mai lungă ataşaţi, de cele mai multe 
ori împotriva voinţei lor sau cel puţin neştiind 
ce-i aştepta. Cine ar fi oare mai calificat decît 
etnologul să le acorde asistenţă în astfel de di¬ 
ficultăţi, şi aceasta din două motive, cu care se 
încheie sinteza punctelor de vedere expuse mai 
înainte ? In primul rîhd, fiindcă etnograful cu¬ 
noaşte mediul din care vin ei ; el a studiat pe 
teren limba şi cultura lor şi simpatizează cu ei ; 
apoi, fiindcă metoda proprie antropologiei se 
defineşte prin „distanţarea 44 care caracterizează 
contactul dintre reprezentanţii unor culturi 
foarte diferite. Antropologul este astronomul 
ştiinţelor sociale : el are sarcina de a descoperi 
sensul unor configuraţii foarte diferite prin or¬ 
dinul lor de mărime şi depărtarea lor de acelea 
din imediata vecinătate a observatorului. Nu 
există, prin urmare, nici un motiv pentru limi¬ 
tarea intervenţiei antropologului în analiza şi 
în reducerea acestor distanţe externe ; de ase¬ 
menea, el va putea fi chemat să-şi aducă contri¬ 
buţia (alături de specialiştii altor discipline) la 
studiul fenomenelor interioare, de astă dată ale 
propriei sale societăţi, care se manifestă însă 
prin acelaşi caracter de „distanţare 44 : fie pen¬ 
tru că aceste fenomene interesează nu totalita¬ 
tea, ci numai o secţiune a grupului, fie pentru 
că, prezentînd un caracter de anşamblu, ele îşi 
înfig rădăcinile în zonele cele mai profunde ale 
vieţii inconştiente. Aşa este, intr-un caz, pros¬ 
tituţia sau delincvenţa juvenilă, în celălalt caz 

rezistenţa la schimbări de ordin alimentar sau 
igienic. 

Dacă locul antropologiei în cadrul ştiinţelor 
sociale ar fi astfel mai just recunoscut şi dacă 
funcţia ei practică ar reuşi să se desprindă în- 
tr-o manieră mai completă decît este astăzi, o 
serie de probleme esenţiale s-ar afla pe cale de 
rezolvare : 

1) Din punct de vedere practic, o funcţie so¬ 
cială care astăzi este doar imperfect îndepli¬ 
nită ar fi asigurată : în legătură cu aceasta 
este suficient să ne gîndim la problemele puse 
de imigrarea porto-ricanilor la New York sau 
a nord-africanilor la Paris, care nu fac obiectul 
nici unei politici de ansamblu şi pe care ad¬ 
ministraţiile, adesea puţin calificate, şi le trimit 
zadarnic spre rezolvare unele altora. 

2) S-ar deschide debuşeuri profesiunii de an¬ 
tropolog. Nu am examinat încă aceasta pro¬ 
blemă, a cărei soluţie este evident subînţeleasă 
în toate expunerile anterioare. Pentru a-i da un 
răspuns adecvat nu este de ajuns să amintim 
lucruri evidente, şi anume că orice persoană 
chemată să trăiască în contact cu o societate 
foarte diferită de a sa — administrator, militar, 
misionar, diplomat etc. — trebuie să aibă o for¬ 
maţie antropologică, dacă nu generală, cel pu¬ 
ţin specializată. Mai trebuie să ne dăm seama 
că unele funcţii esenţiale ale societăţilor mo¬ 
derne şi care decurg din mobilitatea crescîndă 
a populaţiei lumii nu sînt actualmente îndepli¬ 
nite sau sînt prost îndeplinite ; că de aici re¬ 
zultă dificultăţi care capătă uneori un caracter 
acut şi care generează neînţelegeri şi prejude¬ 
căţi ; că antropologia este astăzi singura disci¬ 
plină a ,,distanţării sociale ; că ea dispune de 
un imens aparat teoretic şi practic care îi per¬ 
mite să formeze practicieni ; şi, mai ales, că 
ea este disponibilă, gata mereu să intervină în 

sarcini care, dintr-un alt punct de vedere, se 
impun atenţiei oamenilor *. 

3) în sfîrşit şi pe planul mai limitat al aces¬ 
tui studiu, vedem cum transformarea muzeelor 
de antropologie în laboratoare consacrate stu¬ 
diului unor fenomene sociale cel mai greu re¬ 
ductibile sau, ca să folosim limbajul matemati¬ 
cienilor, al unor forme-„limită“ ale relaţiilor 
sociale ar furniza soluţia cea mai potrivită pro¬ 
blemei formării profesionale a antropologilor. 
Noile laboratoare ar permite ca ultimii ani de 

1 Sugestii de acest gen sînt adeseori criticate, fiindcă 
ele riscă să facă din antropolog un auxiliar al ordi¬ 
nii sociale. Chiar dacă acest risc există, el este prefe¬ 
rabil, cred, abţinerii, fiindcă participarea antropolo¬ 
gului permite cel puţin ca faptele să fie cunoscute 
şi fiindcă adevărul posedă o foi'ţă care-i este proprie. 
Nu a.ş vrea ca paginile anterioare să fie greşit înţe¬ 
lese : personal nu am nici o înclinare pentru antro¬ 
pologia aplicată şi mă îndoiesc de nivelul ei ştiinţi¬ 
fic. Dar aceia care o critică în ceea ce priveşte fon¬ 
dul ei ar trebui să-şi aducă aminte că primul volum 
din Capitalul a fost scris, în parte, după rapoartele 
inspectorilor de fabrică englezi, cărora Marx le aduce 
în prefaţa sa un strălucit omagiu : „Starea de lucruri 
de la noi ne-ar îngrozi dacă guvernele şi parlamentele 
noastre ar institui, după exemplul Angliei, comisii 
periodice de cercetare a condiţiilor economice, dacă 
aceste comisii ar fi învestite, aşa cum sînt în Anglia, 
cu puteri depline pentru cercetarea adevărului şi dacă 
s-ar reuşi să se găsească în acest scop oameni tct atît 
de competenţi, de imparţiali şi de intransigenţi ca 
inspectorii de fabrici din Anglia, ca medicii englezi 
care întocmesc rapoarte asupra -Public Health»- (sănă¬ 
tăţii publice), ca membrii comisiilor engleze care au 
sarcina de a cerceta condiţiile de exploatare a femei¬ 
lor şi copiilor lor, starea locuinţelor şi a alimentaţiei 
etc. Pentru a-i urmări pe monştri, Perseu se învăluia 
într-un nor. Pentru a nega existenţa monştrilor noi 
închidem ochii şi ne astupăm urechile 11 (loc. cit., trad. 
de J. Roy, Editions Sociales, 1950, p. 19 [vezi şi 
K. Marx şi F. E n g e 1 s, Opere, voi. 23, Bucureşti, 
Editura politică, 1966, p. 15. — Nota trad..].). 

Vedem că Marx nu se gîndea să le reproşeze acestor 
applied anthropologists ai epocii că sînt servitorii 
ordinii stabilite, deşi erau servi tonicei, dar ce impor¬ 
tanţă are aceasta faţă de faptele pe care le dezvăluiau? 
(Notă din 1957). 

studii să se desfăşoare sub forma unui adevărat 
externat şi internat, sub conducerea unor profe¬ 
sori care ar fi totodată şefi de clinică, aşa cum 
se practică în medicină. Dublul aspect, teoretic 
şi practic, al studiilor şi-ar găsi justificarea şi 
fundamentarea în accesul profesiunii la noi mi¬ 
siuni. Căci •— vai ! — în zadar ar reclama an¬ 
tropologia o recunoaştere pe care cuceririle sale 
teoretice ar fi ajuns spre a i-o conferi dacă 
în lumea noastră, bolnavă şi anxioasă, ea nu 
şi-ar da silinţa să demonstreze şi la ce serveşte. 

